
PRECUVÂNTARE 


În „Prefaţa“ care deschidea volumul al 53-lea din colecţia Părinţi 
şi scriitori bisericești, volurm tipărit în anul 1994 şi cuprinzător a o 
parte din însemnata operă scrisă a Sfântului Ambrozie al Milanului 
(339-397), vrednicul de pomenire Preot Profesor Teodor Bodogae 
(1911-1994) amintea de versiunea românească a scrierilor exege- 
tice ale acestui Sfânt Ierarh şi Părinte al Bisericii, versiune aflată 
atunci încă în așteptarea publicării. A îngăduit Preabunul Dumnezeu 
să apară întâi partea care conţinea lucrarea Despre Sfintele Taine, 
Scrisorile şi Imnurile ambroziene, iar tâlcuirile la Sfânta Scriptură a 
Vechiului Legământ să vadă lumina tiparului acum, după mai bine 
de un deceniu. 

Această îmbelşugată tâlcuire la Scriptura Sfântă a Vechiului 
Testament a fost orânduită după chipuri şi nume pilduitoare apar- 
ținând Legii Vechi, care însă îndreptau tainic toată luarea aminte 
spre apropiata împlinire a voii şi făgăduinței Dumnezeiești - venirea 
în lume şi Slujirea izbăvitoare ale Domnului nostru lisus Hristos, Fiul 
şi Cuvântul lui Dumnezeu întrupat din Preasfânta Născătoare de 
Dumnezeu și Pururea Fecioară Maria. 

Toate, așadar, prefigurau taina şi evenimentul de nepătruns ale 
negrăitei pogorâri între marginile zidirii a Ziditorului, a Celui care 
„este cu adevărat Hristosul, Mântuitorul lumii” (loan 4, 42). 

Comentariile acestea ale Sfântului Ambrozie al Milanului, care ne 
înlesnesc fericita întâlnire cu ascunse tâlcuri morale şi duhovnicești 
ale de-Dumnezeu-insuflatelor Scripturi, se adaugă acum tezaurului 
de texte patristice exegetice traduse până în prezent în limba ro- 
mână, O adevărată bibliotecă de scrieri sfinte, care dovedesc pe de-o 
parte cu câtă atenţie, prețuire și evlavie a fost privită și adâncită 
cunoașterea, nerătăcită, a Sfintelor Scripturi în Biserica dreptmă- 
ritoare, și, pe de altă parte, că nu poate cineva tâlcui Cuvântul lui 
Dumnezeu, fără să ajungă la cumplita înşelare de sine, dacă nu va 

căuta cu smerenie ca luminători şi călăuzitori pe Sfinţii Părinţi ai 
Bisericii celei una, sfântă, sobornicească şi apostolică. 

Aşadar, între neprețuitele traduceri patristice românești - de 
dreaptă, ziditoare şi mântuitoare interpretare a Sfintei Scripturi - 
vom număra de-acum, pe lângă cele ale Sfinţilor Vasile cel Mare, 
Grigorie de Iyssa, loan Gură de Aur, Chiril al Alexandriei, şi pe cele 
ale Sfântului Ambrozie al Milanului. Toate ne învaţă de fapt cum să-L 
căutăm pe Dumnezeu şi să ne apropiem de EI „cu inimă smerită”, 
neincetat atrăgându-ne luarea aminte că „înţelepciunea nu pătrunde 
în sufletul viclean şi nu sălăşluieşte în trupul supus păcatului” (Înţel. 
Sol. 1, 1, 4). iată marele adevăr de care se pătrund toţi aceia care, 
năzuind să cunoască Scripturile şi puterea iui Dumnezeu (Mat. 22, 
29), se incred nu în păruta iscusință omenească, ci se încredințează 
călăuzirii sigure a de-Dumnezeu-purtătorilor Părinţi ai Bisericii. 

Pentru toate acestea, cu bucurie aleasă binecuvântăm tipărirea 
acestui nou volum din colecția Părinţi şi scriitori bisericeşti, încredinţat 
fiind că prin fiecare asemenea carte bisericească învăţăm mai 
temeinic chipul de a fi și noi „părtaşi la suferinţa pentru Evanghelie, 
potrivit puterii lui Dumnezeu, Care ne-a mântuit și ne-a chemat cu 
chemare sfântă, nu după faptele noastre, ci potrivit planului Său și 
harului dat nouă întru Hristos lisus...“ (II Tim. 1. 8-9). 


La sărbătoarea Sfântului Mare Mucenic 
şi Tămăduitor Pantelimon, 2007 


E 


ARHIEPISCOP AL BUCUREŞTILOR, 
MITROPOLIT AL MUNTENIEI ŞI DOBROGEI, 
LOCŢIITOR AL CEZAREEI CAPADOCIEI 
ŞI 
PATRIARHUL BISERICII ORTODOXE ROMÂNE 


STUDIU INTRODUCTIV 


decât rafinat, adresându-se cu mult simţ umanitar; oricum, nu lasă 
a apărea în persoana lui nimic fals sau vanitos'. 

În orice caz, după cum se exprima un teolog francez, 'de 
dragostea fierbinte cu care și-a slujit patria romană Ambrozie a ştiut 
să lege o înaltă conştiinţă a drepturilor Bisericii, făcându-le chiar să 
prevaleze, dar fără ostentaţie, întrucât era convins că aceste drep- 
turi reprezentau sprijinul cei mai sigur al societăţii. Prin exemplul 
său, el a fost iniţiatorul marelui rol pe care avea să-l joace ea în 
lumea zguduită şi reinnoită şi la care, fără s-o fi prevăzut, a con- 
tribuit el însuşi, pregătind-o'. 

Dintre scriitorii latini, Sfântul Ambrozie este cel dintâi care nu s-a 
născut din părinţi păgâni, ci s-a născut din părinţi creștini, făcându-și 
educaţia şi crescând într-o atmosferă creştină, dar în același timp el 
a fost și cea dintâi odraslă ieşită dintr-o veche şi înaltă aristocrație 
romană. De fapt, în scrierea sa Despre feciorie (3, 7), Ambrozie ne 
informează că una dintre rudele sale, cu numele Soteris, a murit ca 
martiră in persecuția lui Dioclețian, motiv pentru care autorul vede 
în ea pe 'întemeietoarea familiei noastre" (auctor generis). Ştim, pe 
de altă parte, că sora lui, Marcellina, a îmbrățișat de tânără viaţa 


monahală, primind vălul fecioriei de la papa Liberiu însuşi. Dar și 
faptul că nici ceilalţi doi fraţi, Satirus şi Ambrozie, nu s-au căsătorit 
va fi avut o semnificaţie oarecare. Oricum, față de amănuntele care 
adeseori par de-a dreptul legendare în forma în care sunt redate de 
diaconul Paulin, biograful sfântului, mediul familial atât de religios în 
care a crescut Sfântul Ambrozie explică şi el modul în care a decurs 
viața sa de mai târziu. 


Viaţa Sfântului Ambrozie 


Anul naşterii autorului nostru nu e întru totul sigur, el variind 
între 333 şi 340, după felul în care se interpretează pasajul respec- 
tiv din epistoia nr. 59, cap. 4, în care Ambrozie spune că avea 54 de 
ani când i-a fost dat să treacă prin "strâmtorile dureroase ale unei 
grele frământări aduse de războiul şi tulburările aproape barbare”. 
Unii istorici sunt de părere că aici episcopul face aluzie ia tulburările 
provocate de uzurpatorul Maxim în anii 387-388, pe când alţii cred 
că aluzia respectivă s-ar potrivi mai bine luptelor inteme din anul 
394, când un alt uzurpator, cu numele Eugeniu, a ameninţat liniștea 
publică printr-un lung război de uzură. Dintre cei care s-au ocupat în 
mod special de precizarea datei naşterii Sfântului Ambrozie notăm 

îndeosebi pe B. Rauschen, care s-a oprit la data de 333, pe care o 
acceptă şi alţii (O. Bardenhewer, E Cayre etc.). În schimb loan Gh. 
Coman adoptă data de 339, probabil după studiul monografic al pa- 
trologului luteran Hans von Campenhausen. În acelaşi timp patrolo- 
gul grec Sp. Balanos acceptă data de 335, pe când cunoscutul pa- 
trolog francez Pierre de Labriolles, care ne-a şi dat una dintre cele 
mai temeinice monografii în materie, propune cronologia 330-340. 

Tatăl episcopului purta şi el numele de Ambrozie şi deţinea cea 
mai înaltă funcţie în administraţia vremii, aceea de "praefectus prae- 
toris Galliarum”, cu sediul în oraşul Treviri (actualul Trier), cu o juris- 
dicţie vastă peste Britania, Galia şi Iberia. Din păcate, cei trei copii, 
Marcellina, Satirus și Ambrozie, şi-au pierdut curând părintele, rămâ- 
nând orfani, aşa încât mama lor a fost nevoită să se mute la Roma. 
Nu ştim prea multe amănunte din tinereţea lui Ambrozie, În orice 
caz, dintre toate orașele prin care i-a fost dat să trăiască, Roma a 
fost cea dintâi care-i putea oferi posibilități mai sigure pentru o şco- 
larizare cât mai îngrijită. Din scrierile pe care ni le-a lăsat se poate 
uşor deduce că în afară de limba greacă, pe care a învăţat-o bine 
(dovadă multele citate din operele scriitorilor creştini şi păgâni), el 
poseda destule cunoștințe mai ales din domeniile literaturii și drep- 
tului, pe baza cărora colegul tatălui său, S.P. Probus, care conducea 
prefectura Italiei, i-a făcut rost de un post destul de important, de 
"consularis' sau guvernator al provinciilor Aemilia şi Liguria. Desigur, 
funcţia sa îi cerea să locuiască în Milan. În această demnitate va fi 
petrecut el între anii 368-373. 

Se știe că şi în veacul al IV-lea cei care doreau să devină creştini 
trebuiau să urmeze uneori ani întregi un fel de curs de pregătire în 
aşa numita instituţie a "catehumenatului'. În aceşti ani, catehumenii 
trebuiau să dovedească preocupări şi calităţi morale, precum și 
buna cunoaștere a învățăturilor creștine. Mulţi cercetători afirmă că 
şi Ambrozie va fi dat astfel de dovezi încă de pe când era "'con- 
sularis'. De pe atunci va fi extras in șapte cărţi cunoscuta scriere a 
lui Iosif Fiaviu "Despre războiul iudaic", care ni s-a păstrat fragmen- 
tar. Tot aşa va fi fost cazul cu unele comentarii la Cărţile Regilor și 
comparații între Legea lui Moise şi cea a romanilor. 

Nu avem informaţii despre anul morţii mamei sale. Probabil că 
va fi dus şi ea viaţă ascetică alături de Marcellina. Despre Satirus se 
ştie că a petrecut un timp ca avocat în nordul Africii, dar, începând 
din anul 375, după ce Ambrozie va fi promovat episcop, va reveni 

şi el la Milan, administrând vreme de câteva luni gospodăria episco- 
pului, după care a murit subit. În orice caz, atmosfera religioasă din 
familia lor nu va fi uitată nici de episcop, dar poate că nici de ce- 
tăţenii orașului, faţă de care Ambrozie a ştiut să se poarte cu o grijă 
deosebită; de aceea, și mai târziu, când vor urma luptele cu arienii 
şi cu partida care mai admira încă obiceiurile păgâne, populaţia ora- 
şului Milan îl va sprijini tot timpul cu un entuziasm rar. Deocamdată 
se dusese vestea despre talentul lui de mare orator. 

Spre sfârşitul anului 374 a încetat din viaţă, după aproape 20 de 
ani de activitate, episcopul Milanului, Auxenţiu, care fusese înainte 
episcop al Durostorului din Dobrogea noastră, unde luptase mult în 
timpul controverselor zise "ilirice", când, începând din anul 343 şi 
până în anul 360, prin încăpăţânarea cu care susțineau semi-aria- 
nismul, el şi aderenţii lui făcuseră din regiunile sud-dunărene patria 
celor mai pătimaşe lupte între diferitele partide. Originar el era din 
Capadocia şi se pare că mare parte din 'biruinţele" lui pe tărâmul 
acestor lupte le-a câştigat cu ajutorul cântărilor antifonice sau alter- 
native, aduse de el din Orient. Se ştie că arienii foloseau de mult ast- 
fel de arme. Câştigându-şi o faimă mare în Balcani (ca unul care l-a 
lăudat mult pe Ulfila, apostolul goților), Auxenţiu s-a folosit de tot 
felul de uneltiri, la care se adăuga și sprijinul autorităţilor din vremea 
fanaticului împărat Constanțiu şi, ca 'să dea lovitura şi în Apus”, a 
reuşit să scoată din scaun și să exileze în Răsărit pe fostul episcop 
al Milanului, Dionisie, care respectase hotărârile Sinodului de la Ni- 
ceea privitoare la deofiinţimea Fiului cu Tatăl. La adăpostul decre- 
telor date de dregătorii arieni, Auxenţiu se declara ortodox, dar de o 
ortodoxie străină de Niceea, de care nu voia să pomenească nici- 
cum. Nici măcar sinodul din anul 364 din Milan, avându-l pe Sfântul 
Ilarie, proaspăt întors din exilul lui oriental, n-a putut să-l scoată din 
scaun, el reușind să-şi mascheze "cu nevinovăție" duplicitatea. Des- 
tul mocniseră până acum nemulţumirile şi setea de adevăr, când 
iată-l acum pe însuşi reprezentantul ordinii publice, pe Ambrozie, 
intrând în Biserică, în timp ce reprezentanţii ambelor partide, orto- 
docşi şi arieni, nu reuşeau să ajungă la înțelegere privitor la cel ales 
în scaunul episcopal al cetăţii. Partidele erau cam la fel de puternice. 
În timp ce guvernatorul le cerea să discute lucrurile în ordine (ne 
spune biograful său - in cap. 6 - şi, după el, o serie întreagă de 
istorici, Socrate, Sozomen, Theodoret şi alţii), s-a auzit deodată un 

glas de copil, care a exclamat: 'Ambrozie să fie episcop!'. Era firesc 
ca cel proclamat să fie surprins de acest lucru, dar faima lui a ajuns 
repede până la Sfântul Vasile, în Cezareea Capadociei, care-l şi felici- 
ta că s-a învrednicit de o alegere care semăna cu aceea a prooro- 
cilor. În repetate rânduri Sf. Ambrozie ne asigură că a încercat să 
fugă de episcopat, pretextând că e numai catehumen şi că nu are în 
acest scop nici aprobarea împăratului de a ieși din serviciul public. 
Dar în câteva zile împăratul l-a dezlegat; şi n-au trecut decât opt zile 
când, după ce a primit botezul de la un preot ortodox, la 7 decem- 
brie 374, a fost hirotonit episcop, după cum afirmă el însuși în epis- 
tola 63, cap. 65. Primele acţiuni ale noului episcop sunt revelatorii: 
încă de la începutul anului 375 a primit felicitarea Sfântului Vasile; 
în acelaşi timp el anunţă poporul că în curând vor sosi din Orient şi 
moaştele fostului episcop ortodox Dionisie, iar paralel — probabil 
imitând gestul măreț al Sfântului Vasile — le face cunoscut credincio- 
şilor săi că renunţă la întreaga lui avere în folosul săracilor. Şi, aşa 
cum ne asigură Fericitul Augustin, toţi, mari şi mici, fără deosebire, 
erau primiţi de episcop, care îi mângâia și plângea împreună cu ei, 
mai ales cu cei păcătoşi (Vita, 39). De aici înainte, revine același Fer. 
Augustin, 'în fiecare duminică îl auzeau propovăduind cuvântul ade- 
vărului". "Şi-am început să-l iubesc, continuă acelaşi părinte, nu ca 
pe un învăţător al adevărului, ci ca pe un om binevoitor faţă de 
mine. Şi-l ascultam cu atenţie când vorbea în faţa poporului... ca să 
cercetez dacă vorbirea lui era pe măsura faimei (cunoscut, cum era, 
în toată lumea), şi eram cucerit de cuvintele lui... desfătat de dul- 
ceața cuvântării... simțind că mă apropiam de mântuire, puţin câte 
puţin, fără să ştiu' (Confessiones, V, 13). Am citat aceste mărturii re- 
velatorii pentru întreg felul de a vorbi, de a scrie şi de a acţiona al 
Sfântului Ambrozie. lerarhul impresiona în toate, atât prin evlavie şi 
modestie, cât şi prin libertatea, curajul şi statornicia cu care lucra; 
un 'imperator care era născut spre a conduce şi mânat de conştiinţa 
datoriei de a lupta pentru dreptate şi adevăr', zice O. Bardenhewer. 
Nu-i de mirare că a fost cel dintâi dintre păstorii Bisericii pe care l-au 
chemat împărații să-i sprijine atunci când au simţit că li se clatină 
tronurile. Împăratul Graţian îi era devotat ca un copil. Pe împăratul 
Valentinian II, care era asaltat de partida senatorilor păgâni, Am- 
brozie l-a încurajat, îndemnându-l să fie tare, deşi ştia că în spatele 
senatorilor (iar când au dezlănţuit arienii lupta în 386, şi în spatele 

partidei ariene) se ascundea bătrâna împărăteasă lustina. Tot Am- 
brozie a fost cel care, sfidând oboseala și frica de a da ochi cu uzur- 
patorul Maxim, a străbătut de două ori drumul lung peste munţi 
până la Treviri, la ucigaşul lui Graţian, şi altădată (în 392) în Galia, 
reuşind să-i oprească pe uzurpatori în intenţiile lor. Însuşi marele 
Teodosie a putut fi înduplecat de rugile şi protestele Sfântului Am- 
brozie atât în anul 388, cât mai ales în anul 390, în cazul gravului 
masacru din Tesalonic, pentru care, la îndemnul ierarhului, impăra- 
tul însuşi a făcut penitenţă publică. Dar ca să prezentăm în amănunt 
întreg filmul vieţii şi acţiunilor devenite legendare, prin care a luptat 
împotriva arienilor, a senatorilor păgâni, sau prin care a întărit trep- 
tat viața morală a Bisericii şi a credincioşilor ei, nu intră în preocu- 
parea noastră. Vom sublinia totuşi la locul lor măcar unele etape 
mai importante din şirul acestor fapte. 


Despre scrierile Sfântului Ambrozie 


“Trecerea de la tribuna măririlor lumești şi de la zgomotele vieţii 
furtunoase a palatelor la cântarea de psalmi nu s-a făcut dintr-odată', 
mărturiseşte Sf. Ambrozie într-una dintre scrierile sale (De paenit. Il, 
8, 72). Chiar însuşirea terminologiei creștine şi alcătuirea predicilor 
sale răsunătoare n-a mers totdeauna uşor. "A trebuit mai întâi să mă 
documentez eu însumi, pentru ca să ştiu să vă învăţ şi pe voi (zice 
el la începutul scrierii sale Despre îndatoririle slujitorilor, |, 1, 4); or, 
pentru aşa ceva nu totdeauna am avut timp destul pentru a mă pune 
la punct”. "Cu mine s-a petrecut un caz paradoxal, zice el într-alt loc, 
când am fost pus episcop de entuziasmul poporului, dar fără să fi 
avut destulă cultură”. În două dintre epistolele sale (nr. 47 şi 48) el 
mărturiseşte că uneori diferitele "cărţi sau "broşuri" au fost dictate, 
alteori copiate și trimise spre corectare sau verificare episcopului 
Sabin din Piacenta, care i le înapoia îndreptate.Temeiul principal al 
predicilor și scrierilor sale este în primul rând cunoaşterea profundă 
a Sfintei Scripturi. E de-a dreptul uimitor numărul şi varietatea citări- 
lor biblice pe care ie face. Şi pare tot atât de uimitor faptul că într-o 
viaţă atât de plină de obligaţii administrative, pastorale şi cu carac- 
ter obştesc, ierarhul acesta şi-a mai găsit timp liber pentru a scrie 
atâtea cărţi, chiar dacă multe dintre ele sunt în primul rând prelu- 
crări sau comentarii. Totuși scrierile lui Filon din Alexandria, ale lui 

Clement Aiexandrinul, Origen, Ipolit, Vasile cel Mare, Atanasie, Di- 
dim cel Orb, precum și multe dintre scrierile profane greco-romane 
(uneie cunoscute autorului direct, altele prin intermediul teologilor 
greci pe care-i comentează) constituie un câmp neaşteptat de vast 
al unui ierarh de limbă latină, care are între altele și acest merit: de 
a le încetăţeni pentru prima oară în Apus, dar, mai mult decât atâta, 
de a pune bazele unei culturi teologice prezentate într-un limbaj sim- 
plu, practic, totuşi entuziast, cu deschidere largă, umanistă. "Nu prin 
discuţii teoretice a vrut Dumnezeu să mântuiască poporul Său', sub- 
linia Sfântul Ambrozie într-o altă scriere (De fide [, 5, 42) esenţa 
predicilor sale. 

"Nu în afară de tine, ci în tine să cauţi piatra cea prețioasă pen- 
tru care iconomul cel credincios era hotărât să-și vândă tot ce are. 
Piatra ta este purtarea ta şi sufletul tău. Pe această piatră este zidită 
casa vieţii tale", susţine el în cartea Despre intruparea Domnului (IV, 
32). Bănuim, aşadar, de ce a îndrăgit Sfântul Ambrozie interpretarea 
morală sau chiar pe cea alegorică: pentru a-i zidi moral pe credin- 
cioşii săi. 

S-a discutat dacă şi în ce măsură va fi cunoscut dintre scriitorii 
latini pe Tertulian, pe Ciprian. Chiar din Ipolit nu va fi folosit prea 
mult. Potrivit orientării latinului mai mult spre practic decât spre teo- 
retic, primele scrieri ale Sfântului Ambrozie sunt predicile, sfaturile, 
îndrumările. Cea dintâi scriere, cuprinzând două cărţi, a fost aceea 
dedicată morţii fratelui său, Satirus, o entuziastă preamărire a virtu- 
ţilor acestui suflet nevinovat, mort prematur. Se evocă religiozitatea 
şi iubirea frăţească din casa lor. 

Tratatul Despre feciorie dedicat surorii sale Marcellina (377) pre- 
zintă cele trei stări, ca trei etape şi trei feluri de a practica ceea ce 
mai târziu se va numi "monasticismul” (lupta cu desfrânarea): căsă- 
toria, văduvia și viața în feciorie. Se știe că Ambrozie n-a fost un 
extremist în susţinerea ascezei aspre. O scriere specială este cea 
Despre feciorie, compusă la abia trei ani după ce fusese ales epis- 
cop. Interesant că, deși nu era incă organizată pe deplin viaţa asce- 
tică, veneau spre Milan ca să primească vălul fecioriei multe tinere 
din Italia şi chiar din Africa. În general, Sf. Ambrozie are cuvinte de 
caldă preţuire pentru viaţa de căsătorie bazată pe credinţă şi pentru 
indisolubilitatea legământului matrimonial. În schimb, față de căsă- 
toria a doua e mult mai sever, socotind-o a fi deja un semn de slă- 
bire a moralității. Totuși nu interzice nici căsătoria a doua: "n-o inter- 

zicem, dar nici n-o recomandăm" (zice el în scrierea Despre văduve 
XI, 68). Cuvinte de admiraţie are ierarhul pentru feciorie, al cărei 
model suprem este Maica Domnului. 

Tot la capitolul scrieri morale şi ascetice trebuie amintită Despre 
îndatoririle slujitorilor (De officiis ministrorum), o transpunere în- 
creştinată a celei mai cunoscute opere stoice, cu acelaşi titlu (De 
officiis), a lui Cicero, în care, imitând titlul şi destinatarii (la Cicero 
adresantul era studentul Marcu aflat la studii în Atena, la Ambrozie 
adresanţii sunt clerici, fiii sufleteşti ai episcopului), expune, pe rând, 
datoriile slujitorilor bisericești faţă de slujba sfântă a preoţiei. Ca şi 
la Cicero, planul lucrării e legat de punerea în lumină a celor patru 
virtuţi cardinale: înțelepciunea, temperanţa, tăria sau curajul şi drep- 
tatea. Cum era și firesc, această scriere prezintă - ca și cele mai 
multe din operele sale — indicii că a fost compusă sub formă de pre- 
dică, aşa cum se spune de pildă în cartea [, 28: "Astăzi, când s-a citit 
din Evanghelia după Luca 1, 25, Duhul Sfânt ne-a rânduit să popo- 
sim alegând acest pasaj spre a ne întări în îndatoririle faţă de slujba 
noastră de preoţi". impresionează in mod deosebit tonul deschis, 
sincer, ca o spovedanie. În lucrarea sa "Permanenţa stoicismului de 
la Zenon până la Malraux” (Gemloux, 1973), M. Spanneut dovedeşte 
că prin această scriere în care ii citează pe Platon, Porfiriu şi 
Macrobiu, Sf. Ambrozie ne încredinţează (cum au confirmat-o în 
ultimii 40 de ani cercetările unor autori ca J. Courcelle, Hadot, 
Theiler, Solignac și alţii) că n-a fost străin nici de scrierile neopla- 
tonicului Plotin, chiar dacă acesta n-a fost citat direct, ci prin inter- 
mediul altora. 

Dar lucrările care l-au făcut mai cunoscut pe marele ierarh mi- 
lanez sunt în primul rând scrierile exegetice sau tâlcuirile la Sfânta 
Scriptură. Ele sunt puternic influențate de interpretarea morală şi 
alegorică, dar tonul cald şi deschis al omiliilor sub care ne sunt 
prezentate vădeşte același entuziasm sincer cu care ierarhul căuta 
să-i convingă şi să-i pregătească pe credincioşii săi pentru mântuire. 
Multe din aceste omilii sunt prelucrate după teologi greci (Clement 
Alexandrinul, Origen, Vasile cel Mare etc.). Ambrozie a ştiut să pre- 
zinte lucrurile atât de deschis şi de liber, încât multe pasaje nu şi-au 
pierdut prospeţimea nici astăzi. 

Dintre scrierile pe care le prezentăm în acest volum, numai De 
bono mortis (pe care unii o socotesc cea mai originală dintre toate 
operele lui Ambrozie) nu intră în categoria scrierilor exegetice, cele- 

lalte toate pot fi incadrate astfel, majoritatea inspirate de cărţile 
Vechiului Testament. Ordinea în care prezentăm aceste scrieri este 
dictată de cronologia lor: Hexaemeronul, Despre rai, Despre Cain şi 
Abel, Despre Tioe și corabia lui, Despre Iacob şi despre viața cea 
fericită, Despre patriarhul Iosif, Despre binecuvântările Patriarhilor, 
Despre David, Despre Nabot Izreeliteanul şi Despre binefacerile 
morții. Cititorul poate găsi în studiile introductive ale fiecăreia dintre 
cărţile pe care le punem înainte indicaţii bibliografice şi note expli- 
cative, pe care n-am socotit că e cazul să le prezentăm şi aici. N-am 
putut să cuprindem în acest volum destule dintre scrierile compuse 
în legătură cu Avraam, cu Isaac (şi Despre suflet), cu comentariile la 
Psalmi. 

Aici n-am tradus niciuna dintre scrierile sale dogmatice. Cele mai 
extinse dintre ele sunt adresate împăratului Graţian (De fide, De 
Spiritu Sancto şi De Incarnatione), prin care îl întăreşte în dreapta 
credinţă pe acest împărat, aflat mereu sub influenţa ierarhului. 

De mare importanţă sunt şi alte două scrieri, De mysteriis şi De 
sacramentis, chiar dacă autenticitatea lor a fost mult dezbătută. Ele 
stau în strânsă legătură cu dezvoltarea instituţiei catehumenatului 
din veacul IV, aşa cum ne-au arătat şi Catehezele mistagogice ale 
Sfântului Chiril al Ierusalimului, cu care se aseamănă. 

Cele două cărţi Despre penitență îndreptate împotriva novaţie- 
nilor fac dovada că Sfântul Ambrozie a luat parte din plin la contro- 
versele teologice ale timpului, precedându-i pe Fericiţii Augustin şi 
Ieronim. 

Dintre cuvântări am amintit deja panegiricul (în două cărţi) de- 
dicat fratelui său Satirus. Acesta fusese un timp înalt demnitar pu- 
blic în Italia şi Africa, dar revenind în 377 (sau 378) în Milano "spre 
a împărtăşi mai de aproape destinul fratelui său', din păcate, fiind 
rănit într-un naufragiu, a murit după câteva luni. Predica e un mo- 
nument de gingaşă iubire frăţească. 

O altă cuvântare poartă titlul Cuvânt la moartea împăratului 
Valentinian II (cel mort subit la doar 20 de ani, fără să fi avut mân- 
gâierea de a fi putut primi botezul creştin de la binefăcătorul său). 
Ambrozie subliniază cu căldură dorul după primirea Tainei, care — 
spune autorul - ţine locul botezului însuşi. Lucrarea sperăm să 
apară în volumul următor, împreună cu clasicul panegiric rostit de 
ierarh la 40 de zile după moartea celui de al treilea împărat îndru- 

mat de el, Teodosie cel Mare (17 ian. 395). În ea subliniază dintre 
calităţile celui răposat mai ales evlavia şi blândeţea. 

O ultimă cuvântare e cea îndreptată în anul 386 împotriva fal- 
sului episcop '"Auxenţiu', în legătură cu pretenţiile arienilor de a răpi 
ortodocşilor una dintre bisericile Milanului. Poate în nicio altă scriere 
nu dovedește Ambrozie atâta curaj şi tenacitate în a apăra interese- 
le Bisericii Ortodoxe. Poporul îl seconda cu devotament. 

În legătură cu cele 91 de epistole rămase de la Ambrozie amitim 
observaţiile unui patrolog francez că 'dacă nu sunt operă de artă, 
sunt măcar documente privind încreştinarea popoarelor în veacul al 
IVHea'. Am amintit şi până aici unele pasaje din aceste epistole, 
despre care însuşi autorul lor declară că le-a adunat şi le-a dat pu- 
blicităţii chiar în unele din scrierile sale (Ep. 48, 7). 

Evocăm şi noi câteva dintre luptele mai importante ale ierarhu- 
lui în folosul Bisericii. 


Din activitatea pastorală şi despre politica bisericească 
a Sfântului Ambrozie 


Se ştie că în anul 378 goții invadează Peninsula Balcanică, 
amenințând chiar Italia. Ca să vină în ajutorul populațiilor creştine 
din Balcani, Ambrozie nu s-a dat înapoi de a topi chiar şi potirele şi 
alte obiecte din metal spre a-i răscumpăra pe refugiaţi. Desigur că 
arienii l-au acuzat pentru această faptă, dar el a răspuns că-i mai de 
preţ mântuirea unor suflete şi împlinirea voii lui Dumnezeu decât va- 
loarea unor metale reci (De off. Il, 15, 18; Sozomen, Ist. bis., 1, 7, 26). 

Felul în care a ştiut "prezida' sinodul din Aquileea în completarea 
celor hotărâte de Sinodul II Ecumenic din Constantinopol (381) a 
fost una dintre acţiunile de mare prestigiu ale ierarhului milanez. 

Curând după aceea izbucni controversa iscată de unii senatori 
romani, care încă nu trecuseră la creștinism şi care reacționară, 
conduși de vestitul senator Simachus, dar fiind sprijiniți și de parti- 
da puternică a arienilor, în fruntea cărora stătea însăși împărăteasa 
lustina. Împăratul Valentinian 1 (364-375) lăsase neştirbite privilegi- 
ile templului păgân din Roma, în care trona mai departe neatinsă 
statuia zeiţei Victoria, simbolul "cetăţii eterne romane”. Noul împă- 
rat, Graţian (375-383), dădu un decret prin care sistă veniturile 
preoţilor păgâni şi ale vestalelor, precum și alocaţiile pentru între- 

ținerea templului. În numele aristocrației rămase păgâne Simachus 
înaintă un memoriu patetic, cerând revocarea edictului. Lumea era 
convinsă că păgânii vor câştiga. Între timp, în anul 383, împăratul 
Graţian, soţul Iustinei, a fost asasinat de uzurpatorul Maxim. Noui 
împărat care fusese proclamat, Valentinian II, abia împlinise 12 ani. 
Atunci intervine Sfântul Ambrozie. În epistola 17, pe care el a inain- 
tat-o împăratului, citim: "Păgânii se plâng că pierd veniturile, dar n-a 
trecut multă vreme de când ei nu-și făceau scrupule pentru sângele 
martirilor creştini. Vor privilegii cei care uită că nu de mult impăratul 
Iulian a interzis creştinilor chiar și frecventarea şcolilor statului. Azi 
oricine şi-ar putea da seama cine stă în spatele celui care l-a ucis pe 
împăratul Graţian. Biserica creştină n-are alte averi decât credința 
credincioşilor ei, cu toate că ar avea nevoie pentru hrănirea săracilor 
şi îngrijirea bolnavilor. Să ne spună adversarii noştri: câţi săraci şi 
exilați au ajutat şi eliberat? De acum lumea e dornică după mai mult 
umanism în societate". 

În anul 385-386 împărăteasa lustina a pornit lupta de intimi- 
dare împotriva lui Ambrozie, căruia i-a cerut să cedeze pentru 
arieni biserica Porcia de la marginea Milanului. În acest scop ea a 
folosit tot felul de mijloace, inclusiv forța armată, aducând soldaţi 
fanatici din Tracia. Formal partida ariană prezenta şi un episcop, 
pe Mercurinus, got din naştere, căruia aderenţii i-au dat supranu- 
mele "Auxenţiu', după numele fostului episcop arian decedat în 
anul 374. Oamenii din anturajul împărătesei produc şi un "decret" 
care îl ameninţa chiar cu moartea pe episcop dacă nu va aproba 
"pacificarea Bisericii", prin acordarea unui locaş de cult, așa cum 
se ceruse. Se făcea aluzie şi la prevederile Codului lui Teodosie, 
XVL, 1, 4. Ştiindu-se iubit de popor și știind că peste câteva zile se 
apropie Săptămâna Mare dinainte de Paşti (a. 386), Sf. Ambrozie 
lasă cuvânt de ordine ca mulţimea credincioşilor ortodocşi să 
umple atât catedrala, cât şi celelalte biserici ale oraşului, inclusiv 
biserica Porcia. Cu o râvnă rar întâlnită, dar cu un calm şi mai sem- 
nificativ, în predici entuziaste, intercalate printre cântări antifonice 
sau alternative de psalmi, ierarhul a petrecut cu poporul său zile 
și nopţi de-a rândul, apărând interesele Bisericii, fără să provoace 
tulburare, căci faţă de o astfel de ordine până şi soldaţii s-au reţi- 
nut de la acţiuni extreme. "N-am instigat la nicio răscoală”, declară 
Ambrozie în Epistola 20, 10. "Nu eu am lucrat așa, ci Domnul a 

voit-o. Nimeni să nu se opună, căci tot ce fac, din dragoste pentru 
Domnul o fac' (Serm. c. Aux., 8). 

Episodul legat de oraşul Kalinikion dinspre graniţa persană s-a 
consumat în anul 388. Nişte gnostici fanatici au incendiat o biserică 
creştină, dar, crezându-se c-ar fi nişte evrei amestecați în această 
afacere, comunitatea creştină a dat foc şi ea unei sinagogi iudaice. 
Drept răspuns, împăratul Teodosie a ordonat ca episcopul locului să 
refacă pe banii lui sinagoga. În Epistola 40, Sf. Ambrozie protestează 
împotriva "injosirii' la care a fost supusă Biserica creştină. "De ce nu 
au fost consultaţi în această privinţă slujitorii Bisericii?', întreabă el. 
Într-o altă epistolă (nr. 41) el intervine din nou, cerând în termeni 
energici retragerea decretului imperial, ceea ce a şi obţinut, iar 
refacerea locaşurilor respective s-a făcut în linişte. 

Şi mai impresionantă a fost intervenţia Sfântului Ambrozie pe 
lângă același împărat Teodosie, care a masacrat în Tesalonic câteva 
mii de oameni (unii vorbesc de 3000, alţii de 7000!) drept represalii 
împotriva uciderii, în timpul unei răscoale, a unor demnitari impe- 
riali, în frunte cu însuşi comandantul armatei ilirice, gotul Vatheric, 
precum şi a câtorva militari. Critica modemă corectează părerea 
istoricului Teodoret, care afirmase în Istoria sa (V, XVII) că, în inter- 
venţia lui, Ambrozie l-ar fi oprit pe împărat să intre în biserică. De 
fapt, tulburat peste măsură, ierarhul i se adresează în scris (ep. 40 
și 51), cerând împăratului 'să facă pocăință ca şi regele David”: "iţi 
cer să faci acest lucru, altfel nimeni nu poate fi iertat'. În cele din 
urmă împăratul a acceptat. Ambrozie punea interesele morale mai 
presus de orice. 

Rămân încă multe alte fapte memorabile din viaţa şi activitatea 
Sfântului Ambrozie, asupra cărora nu e cazul să stăruim mai mult 
acum. Se poate spune că în afară de apărarea independenţei şi afir- 
marea caracterului de drept divin al Bisericii, el a umplut aproape 
întreg veacul său prin cei 23 de ani de pastoraţie (se săvârşeşte la 3 
aprilie 397). 

Un ultim domeniu în care şi-a pus din plin pecetea în chip 
impresionant este cel al reformei liturgice şi îndeosebi al poeziei 
liturgice. În această privinţă e! a fost şi un poet apreciabil. Încă 
Sfântul Ilarie aducea din vremea exilului său în Răsărit obiceiul 
rostirii şi cântării alternative, nu numai între altar și strană, ci și, 
prin diversificarea şi îmbogățirea formelor de dialog liturgic, între 


STUDIU INTRODUCTIV 


două sau mai multe strane. Dar el n-a reuşit în această iniţiativă. 
În schimb, Sfântul Ambrozie reproşa încă în anul 386 în cursul 
luptei de apărare faţă de asaltul arienilor că “în cântările voastre aţi 
stricat până şi poezia imnurilor pe care le-am compus eu. Farme- 
cul cel mai mare, decât care nu cunosc altul mai mare, este mărtu- 
risirea prin cântec a Dumnezeirii celei una în fiinţă şi întreită în 
persoane, pe Care zilnic o celebrăm în slujbele noastre. Căci 
mereu răspundem în chip alternativ mărturisind pe Tatăl, pe Fiul şi 
pe Sfântul Duh' (Sermo c. Aux., 34). 

Dintre imnele ambroziene câteva au înfruntat cu vrednicie 
veacurile, ele cântându-se şi azi. Din păcate, prin tendinţa de uni- 
formizare, Biserica Apuseană n-a păstrat în măsură mai mare spiri- 
tul şi formele liturgice, aşa cum le-a preluat Sfântul Ambrozie din 
Răsărit şi cărora el a ştiut să le adauge o notă de rară distincţie. 

Rezumând cele spuse, reproducem câteva rânduri din Patrologia 
Pr, prof. loan Coman: 

"Sf. Ambrozie e una din marile figuri ale Bisericii şi literaturii la- 
tine patristice din a doua jumătate a sec. IV. Importanţa sa e mare 
nu atât în teologia propriu-zisă, cât în domeniul vieţii practice bise- 
riceşti. El a organizat ca puţini alţii asistenţa socială”. 

"Dogmatica sa e cea tradiţională (așa cum a exprimat-o şi Sf. 
Vasile): 'ne închinăm şi ne botezăm cum credem, şi credem cum ne 
botezăm', formulă care recunoaşte deofiinţimea tuturor celor trei 
Persoane treimice'. 

"Morala sa e întemeiată pe credinţă şi e orientată spre Binele 
suprem, care e Dumnezeu. Noua societate, în care se practică o ase- 
menea morală, e Biserica”. 

"Sf. Ambrozie are merite deosebite în ecleziologie. El formulează 
cel dintâi specificul raporturilor dintre Biserică şi stat. Şeful statului 
nu se poate amesteca în treburile de credinţă ale Bisericii. Locaşu- 
rile Bisericii aparţin ierarhiei bisericeşti, nu statului. Împăratul e în 
Biserică, nu peste Biserică”. 

"Cugetarea și limba în care a scris sunt clare, ca ale unui magis- 
trat roman". 


+ 


Din mănunchiul celor zece opere prezentate aici notăm că Apo- 
logia lui David a fost tradusă de Pr. prof. N. Neaga, iar traducerea 
celor patru scrieri De paradiso, De Cain et Abel, De Noe et arca şi De 

bono mortis se datorează doamnei profesoare Maria Hetco. Toate 
celelalte cinci scrieri au fost traduse de semnatarul acestor pagini, 
care a redactat şi studiile introductive, precum şi comentariile şi 
notele întregului volum. 

Întrucât "mână de ţărână' este şi aceea care a înjghebat în felul 
acesta şi a înfăţişat astfel aceste osteneli ale celui dintâi dintre marii 
dascăli ai Bisericii Apusene, îi rugăm pe cei care vor zăbovi cu vre- 
mea asupra acestor scrieri să aibă înţelegerea cuvenită pentru o ast- 
fel de întreprindere care, chiar dacă n-a fost prea uşoară, a fost adu- 
cătoare de lumină şi căldură sufletească, după care suntem convinşi 
că însetează sufletele preoţimii şi ale credincioşilor noştri. 

Aducând cele mai vii mulțumiri Prea Fericitului Patriarh Teoctist 
pentru larga înţelegere cu care ştim că sprijină iniţiativa de pro- 
movare şi răspândire a scrierilor Sfinţilor Părinţi ai Bisericii şi dând 
slavă Tatălui ceresc că m-a învrednicit să contribui cu modestele 
mele puteri la această înălţătoare lucrare, rog să reverse în sufletele 
tuturor cititorilor acestor rânduri mângâierea şi râvna de a sluji 
Domnului cu devotamentul cu care au slujit aceşti mari Părinţi. 


Preot prof. Teodor Bodogae 


HEXAEMERON 


INTRODUCERE 


Titlul scrierii variază. În epistola 43, 1 se numeşte Hexaimeron 
(8 1iu&pou), după cunoscuta operă a Sfântului Vasile cel Mare, care 
conține o explicare a referatului biblic despre creaţie, aşa cum ni-l 
prezintă Moise in cele şase zile. Dar în cele mai multe redacţii manu- 
scrise s-a generalizat forma lHexaemeron. Așa-l redau majoritatea 
manuscriselor. Între ele chiar Cod. Aurelianensis 192 (169) scris cu 
majuscule, copiat încă în sec. VII, are acest titlu. Nu mai vorbim de 
epistola 45, 1, care a fost redactată destul de timpuriu şi care are și 
ea aceeași grafie, Hexaemeron. Editorul corpului vienez, Carl 
Schenki, a avut la îndemână 87 de variante manuscrise. Dar în 
1974, cu ocazia comemorării Sfântului Ambrozie la împlinirea a 
1600 de ani de la alegerea lui ca episcop al Milanului (“Ambrosius 
Episcopus, Actele Congresului Internaţional de studii ambroziene', 
Milano, 1976, p. 63), s-a afirmat că ediția vieneză n-a folosit niciunul 
dintre cele 15 manuscrise milaneze conţinând scrierile Sfântului 
Ambrozie. În orice caz, și în cele mai multe dintre acestea titlul a 
rămas tot Hexaemeron. 

Ocazia care a prilejuit redactarea acestei opere este legată de 
instituţia catehumenatului, adică a primirii solemne în rândurile cre- 
dincioșilor Bisericii creştine a celor care până atunci erau socotiți 
numai 'chemaţi', numai "candidaţi". Se ştie că şi cele nouă cuvântări 
care formează conţinutul 'Hexaimeronului', scrise de Sf. vasile cel 
Mare, (scriere care constituie izvorul principal al operei de care ne ocu- 
păm aici), au fost ținute tot in Săptămâna Mare, pregătindu-i pe vii- 
torii membri ai Bisericii în vederea primirii Botezului, care pecetluia 
înscrierea lor în rândul "credincioşilor". Căci iată ce citim într-unul 
din pasajele acestei scrieri: "Această zi este cea de a șasea, şi în ea 
se incheie istoria începutului lumii; şi chiar dacă nici în primele zile 
oboseala n-a fost mică, totuşi în cea de a şasea va trebui să depu- 
nem 0 atenţie și mai mare pentru că..., se argumentează mai de- 
parte, în această zi tu, omule, eşti repus în starea nevinovăţiei pri- 
mordiale a omului ca chip și asemănare a lui Dumnezeu". 


TÂLCUIRI LA SFÂNTA SCRIPTURĂ 


În vederea acestei pregătiri religioase, în primele zile, și anume 
în zilele întâi, a treia şi a cincea, s-au rostit câte două cuvântări, una 
de dimineaţă și alta după amiază, după cum reiese din pasajele de 
la paginile 169, 1 şi 199, 7 (după ediția vieneză), şi anume cuvântă- 
rile |, IL, IV, V, VII şi VIIL cuvântările II și VI s-au ținut câte una pe 
zi, după amiază, după cum reiese din pasajele de la paginile 59, 1 
și 140, 6, iar cea de-a lX-a cuvântare s-a rostit dimineaţa. În felul 
acesta întreg Hexaemeronul a fost explicat - ca şi la Sfântul Vasile — 
în decurs de şase zile. Cuvântările sau omiliile LI descriu prima zi a 
creaţiei, cuvântările IV-V prezintă ziua a treia, omiliile VI-VII descriu 
ziua a cincea, şi aşa mai departe. După terminarea celei de a LX-a 
cuvântări, cele nouă omilii au fost compactate pe zile: 'Ziua dintâi', 
'Ziua a doua” etc. În Instituţiile sale, Cassiodor (583 ?) mărturisește 
că aşa le-a găsit copiate de un stenograf şi compactate în mai multe 
volume. 

Că omiliile aveau scopul pregătirii catehumenilor reiese din tex- 
tul însuşi al altor scrieri ale Sfântului Ambrozie. Așa de pildă în 
prima cuvântare Despre Avraam se spune in două pasaje (540,22 şi 
560,5): "voi vă pregătiţi acum pentru primirea harului Botezului”. 
Afirmaţii similare intâlnim şi în alte scrieri, de ex.: Despre Isaac, 
Despre binefacerile morţii, Despre Iacob, Despre losif, Despre bine- 
cuvântările Patriarhilor etc. În omilia Despre Iacob II 5, 23 ni se 
spune: 'după cum aţi auzit azi citindu-se' (probabil pericopa respec- 
tivă), iar în Despre Iosif se precizează chiar la început: 'azi ne în- 
tâmpină istoria dreptului Iosif. În Epistola XXVIII, Către Marcellina, 
ni se dau amânunte despre catehumenii care erau "pregătiţi după ce 
trecea iarna, în preajma Paştilor, cu care ocazie doresc să dobân- 
dească şi iertarea păcatelor'. 

Timpul compunerii nu-i foarte uşor de stabilit, totuşi, potrivit afir- 
maţiei proprii a autorului din Epist. 45, 1 — în care declară că a "îm- 
bătrânit" de când a scris lucrarea Despre rai şi despre care se admite 
că a fost compusă prin anii 375-578 - se pare că Hexaemeronul va 
fi fost redactat după anul 388, întrucât în pasajele de la paginile 61, 
16; 75, 7 şi 101, 14, sc prezintă cu entuziasm introducerea cântării 
alternative a psalmilor, obicei luat din Răsărit, unde, se ştie din re- 
latările privind viaţa Sfinţilor Atanasie cel Mare și loan Gură de Aur, 
această tradiție a jucat un rol important în convertirea mulțimilor la 
creştinism şi în lupta pentru apărarea dreptei credințe. După cum s-a 
spus in studiul introductiv, şi în Arhiepiscopia Mediolanului, unde 
păstorea Sfântul Ambrozie, introducerea cântării antifonice a înscris 


pagini hotărâtoare pentru apărarea ortodoxiei. În Săptămâna Mare 
din anii 385 şi 386 lupta dintre gruparea ortodoxă și cea ariană a 
atins paroxismul. 

lată câteva pasaje semnificative din fragmentele pe care le-am 
tradus aici: 'Adunatu-s-au Cândva apele din toate văile (spune Sfân- 
tul Ambrozie, asemănând 'adunarea apelor" creștine cu adunarea 
apelor din Cartea Facerii 1, 9), din toate bălțile, din toate lacurile. 
Prin văi înţelegem ereziile şi lumea păgână...'. 'De aceea şi dom- 
neşte în Biserică bucuria mântuirii, câtă vreme în erezie şi în păgă- 
nism întâlnim numai lacrimi şi tristețe. Şi astfel, de pe toate văile s-a 
strâns poporul cel credincios. Şi azi nu mai e vorba de mai multe 
adunări, ci de o singură adunare, o singură Biserică, cu însușiri du- 
hovniceşti comune, s-a închegat un singur popor. E drept că mișună 
pretutindeni eretici şi necredincioși, dar credinţa Bisericii totuşi s-a 
întărit, numărul credincioşilor creşte zilnic". 'De acum glasul mulți- 
milor răsună în cântări bisericești comune, adăugând laudă lui 
Dumnezeu, desfătându-se într-o viaţă curată, o adevărată capodo- 
peră a lucrării dumnezeiești, în care vibrează sunete armonice ale 
Cuvântului şi 1 se simte lucrarea tainică a Duhului Sfânt, templul 
acesta, sanctuarul Treimii, sălaşul sfinţeniei, Sfânta Biserică strălu- 
cind ca o catapeteasmă cerească” (Hexaemeron III, 1, 1-6). 

Iar în alt pasaj autorul spune: 'Foarte potrivită e asemănarea din- 
tre Biserică şi țărmurile mărilor. Mai întâi, iată cum îşi scuipă prin 
toate intrările valurile de credincioşi, care se apropie! În al doilea rând, 
parcă vuiesc, purtate încoace şi încolo, ca nişte valuri ale mării, 
rugăciunile comune şi alternative ale întregului popor, înşiruindu-se, 
pe rând, la cântările de psalmi, bărbaţii, femeile, fecioarele şi copiii, 
un adevărat vuiet de valuri care răsună, De ce ar mai fi nevoie să 
subliniez că aceste valuri amintesc de spălarea păcatelor și că in ele 
se resimte insuflarea sfinţitoare a Duhului Sfânt? Astfel de bunătăţi 
să ne dăruiască Dumnezeu! Întâi, vânt favorabil şi neintârziat să ne 
urnească vasul, iar în al doilea rând, liman sigur pentru debarcare 
între timp, ca să nu ajungem a fi încercaţi de duhul cel rău mai greu 
decât am putea noi răbda, să nu naufragiem în cele ale credinţei, ci 
să ne lăsăm cuprinşi de o pace adâncă și atunci, chiar de s-ar porni 
impotriva noastră valuri oricât de grele ale acestui veac, să nu uităm 
că-L avem drept cârmaci pe Domnul lisus, Care veghează pentru noi 
și Care cu cuvântul Său potoleşte furtuna, restabilind liniştea mării” 
(Hexaem. [[[, 5, 23-24). 

În lunile acelor grele furtuni prin care a trecut Biserica milaneză, 
poporul venea de dimineaţă la biserică, rugându-se fierbinte pentru 
iertarea păcatelor (ed. vieneză, pag. 203), doar se apropiau şi 
Paştile. 

Nu surprinde deci că în prefața cărții De Noe et arca se relatează 
că scrierea a fost compusă “în vremuri de grele agitaţii, când valuri 
felurite amenințau Biserica". 

Fireşte că în astfel de imprejurări Sfântul Ambrozie era prezent 
el însuși in mijlocul mulțimilor, organizând rezistența ortodoxă. Vor- 
bind de acele 'furtuni', autorul nu s-a gândit la valurile de barbari 
care devastau imperiul, ci mai ales la persecuția ariană instigată de 
împărăteasa văduvă lustina, mama împăratului minor Valentinian II, 
așa cum reiese și din scrierea De officiis ministrorum 1, 18, 72 și IL 
2, 150. Tot in acei ani furtunoși 385-386 (sau la scurte intervale 
înainte sau după aceea), s-au compus şi cele mai multe dintre scrie- 
rile Sfântului Ambrozie, mai ales cele legate de exegezele biblice, 
inclusiv Comentariul la Ev. după Luca. 

Izvoarele folosite de Sf. Ambrozie la redactarea operelor sale 
constituie o problemă asupra căreia s-a scris mult şi se va mai scrie. 
După cum afirmă C. Schenki, editorul Corpului vienez, e interesant 
că Ambrozie nu spune nicăieri în Hexaemeronul său că l-ar fi imitat 
pe Sfântul Vasile cel Mare din Hexaimeronul acestuia, dar acest 
lucru se poate constata și din fragmentele traduse de noi, unde în 
josul paginii s-a notat de fiecare dată când ideea sau chiar reprodu- 
cerea textuală a fost luată după modelul Marelui Vasile. La acest fapt 
face aluzie Fer. Ieronim în epistola 84, 7 (Migne P.L. 22, 749), atunci 
când spune că 'nu de mult a compilat Ambrozie Hexaimeronul lui 
Origen, mai bine-zis al lui Vasile, și chiar al lui Ipolit". Pe bună drep- 
tate afirmă Schenk! că nu-i clar ce va fi înțeles leronim atunci când 
s-a exprimat in felul acesta. E drept că insuși Sf. Vasile s-a folosit de 
Omiliile la Geneză redactate de Origen, desigur mult mai numeroase 
decât cele care au fost tipărite până acum, dar felul în care le-a fo- 
losit este departe de a constitui o 'compilație'. Din păcate, şi din 
comentariile iui Ipolit la Geneză abia ni s-au păstrat şase fragmente 
la unele pasaje din Cartea Facerii (Eusebiu de Cezareea, Istoria bise- 
ricească VI, 22). De altfel, in De viris illustribus, 123, Fer. Ieronim 
declară el însuși că s-a ferit să-și mai exprime părerea despre con- 
temporanul său (Ambrozie) spre a nu se spune că-l laudă sau îl 
osândeşte pe nedrept. În orice caz, Fer. leronim n-a fost destul de 
obiectiv atunci când a susținut într-una din epistolele sale către 


HEXAEMEROIN 27 


Paula şi Eustochium că în lucrările sale exegetice Sfântul Ambrozie 
e “lipsit de nerv" și că "provoacă doar somnul" (cum aflăm din opera 
lui Rufin de Aquileea, Apologia in Hieronym., II, 22, Migne P.L. 601). 

În schimb, din Hexaimeronul Sfântului Vasile episcopul Mila- 
nului a luat atât planul, cât şi pasaje întregi, dar, ca să fim drepți, 'el 
a luat mai mult din interpret decât din scriitor” (Th. Forster, Am- 
brosius, Bischot, von Mailand. Eine Darstellung seines Lebens und 
Wirkens, Halle a. 5. 1875, 117; J. Keilner, Der heilige Ambrosius als 
Erklărer des alten Testamenis, Ratisbon, 1893, p. 79 şi urm.), cu 
alte cuvinte a luat ideea, dar prelucrarea ei poartă pecetea origi- 
nalităţii şi a stilului său retoric. n felul acesta, cele peste 100 de 
trimiteri la opera Sfântului Vasile ajută Sfântului Ambrozie să se 
menţină la înălțime, fiind o lucrare ce a influențat mult cugetarea 
patristică medievală în ţările unde ea circula în limba latină. 

Trebuie să mai spunem că în tHexaemeronul Sfântului Ambrozie, 
şi anume în fragmentul VI, 7, 42, au fost identificate câteva pasaje 
din cunoscuta omilie a Sfântului Vasile 'la aminte la tine însuţi“ 
(după traducerea românească din colecţia “Părinţi și scriitori biseri- 
cești“ vol. 17, p. 365 şi urm.) imprumuturile luate din scrierile lui 
Origen sunt relativ puţine, după ce geniul înflăcărat al Sfântului 
Vasile prelucrase in așa fel referatul biblic încât — cum va spune 
Sfântul Grigorie de Nazianz in 'Necrologul" dedicat marelui său prie- 
ten — 'când iau in mână lexaimeronul, parcă aud cuvântul lui 
Dumnezeu". De fapt, destinul cunoscut pe care l-au avut operele lui 
Origen nu ne ajută să precizăm în amăânunţime in ce măsură Sfântul 
Ambrozie a rămas îndatorat eruditului exeget alexandrin. Totuşi, 
potrivit informaţiilor editorului vienez, pasajul V, 3, 41 şi 44 e luat 
după Omilia 1 la Geneză (|, 13) a lui Origen (Migne P.G. XII, 155 şi 
urm.). Tot astfel, pasajul IV, 4 care consună cu cel din Procopie de 
Gaza (Migne 87, 92) provine tot de la Origen, pe care Procopie l-a 
folosit din plin. 

Cât despre comentariul Sfântului Ipolit despre care vorbeşte Fer. 
Ieronim în De viris illustribus, 61, el nu poate fi concludent, întrucât 
lucrarea nu se cunoaște. Mai curând e vorba de 'Filosogumena”, din 
care publicaţia "Doxographi graeci' a lui H. Diels (p. 144 şi urm.) a 
identificat câteva fragmente (Schenk, op. cit., p. XIV). 

În schimb, altă mirare: Sfântul Ambrozie nu pomeneşte de nici- 
una din scrierile lui Filon de Alexandria, despre care ştim că au for- 
mat Sursa principală a celor mai multe dintre operele exegetice ale 
marelui ierarh. Totuşi, chiar şi numai Hexaemeronul Sfântului Am- 

brozie a citat pasajele următoare din operele lui Filon: De aetemitate 
mundi 4, 5; De providentia 119, 9; De vita Moysis 5, 10, precum și 
cea pomenită de Eusebiu de Cezareea, Istoria bisericească 11, 18: 
Alexandru, sau că şi vieţuitoarele necuvântătoare au un fel de ra- 
țiune, aceasta din urmă înregistrată la paginile 212, 23; 219, 3 şi 
222, 8 după ediţia vieneză. 

C. Schenkl ne mai aminteşte și de o altă scriere, Altercatio 
Hadriani et Epicteti sive potius Secundi philosophi (cf. Mullach, 
Fragm. phil. graec. / 5, 8), pentru descrierea frumuseţii mării (la 
pag. 74, 2 şi 6 in ediţia vieneză), precum şi alt pasaj, referitor Ia fru- 
museţea soarelui (pag. 111, 21, ed. citată). 

Dintre iterații greci, opera prezentă a Sfântului Ambrozie amin- 
teşte de Xenofon, Comm. Socr. 1, 4, care e citată de trei ori: la pa- 
ginile 165, 3; 249, 14 şi 259, 7. 

Desigur, ca unul care cunoscuse din tinereţile lui scrierile lui 
Cicero, din operele căruia va prelucra în sens creștin cunoscuta 
scriere De officiis, la care el mai adaugă expresia specifică “minis- 
trorum”, Sfântul Ambrozie îl citează de multe ori pe cunoscutul scri- 
itor latin. 

Un capitol deosebit l-ar putea constitui modul in care Sf. Am- 
brozie îi citează pe naturalişti. Desigur, de la un autodidact ca el, 
care — după cum mărturiseşte singur în De officiis cartea |, 1, 4-a 
trebuit să înveţe el mai întâi pentru a-i putea învăţa pe alții, nu 
putem aștepta să fi studiat el însuşi pe Pliniu cel Bătrân sau pe alți 
naturaliști. De bună seamă că el i-a preluat mai ales din Hexaime- 
ronul Sfântului Vasile. 

Pentru istoria câinelui din Antiohia, care a răzbunat uciderea 
stăpânului (Hexaem. VI, 4, 24), Sfântul Ambrozie a folosit o lucrare 
a lui Suetoniu, Prata Suetonii. 

Pentru modul de şlefuire a limbii — cu toate că ierarhul căuta în 
primul rând să facă operă de pedagog, mai puţin de literat, oricât de 
retorică ar fi exprimarea lui —, Sfântul Ambrozie il citează de peste o 
sută de ori pe Vergiliu, în primul rând Eneida şi Georgicele. Celebră 
a rămas descrierea albinelor (V, 22), a peştilor, a păsarilor etc. 

Despre pasărea PhOnix (V, 23, 79) au mai vorbit şi Lactanţiu şi 
alţii, dar Sf. Ambrozie revine asupra ei și în alte scrieri, de pildă în 
Expos. Ps. 118, 10, 13; să nu uităm că istoria ei fusese popularizată, 
încă din primele veacuri, de prima epistolă a Sfântului Clement 
Romanul (in românește în colecția “Părinţi și scriitori bisericesti”, 1, 
p. 59). 

E drept că în descrierea amănunţită a animalelor Sfântul Am- 
brozie e întrecut de Sfântul Vasile. lar în ceea ce priveşte prezenta- 
rea anatomică şi fiziologică a organismului omenesc, el stă cu mult 
în urma Sfântului Grigorie de Nyssa. Totuşi se pare că va fi cunoscut 
scrierile lui Galenus şi Apuleius (Bardenhewer, op. cit., p. 510). 

Cuprinsul Hexaemeronului ne este cunoscut in cea mai mare 
parte din cele spuse până aici. Dacă n-a fost un erudit şi un teolog 
profund, în schimb Sfântul Ambrozie a fost un educator, un organi.- 
zator, un păstor, care a făcut din slujirea preoțească o autoritate atât 
în viața morală a credincioşilor, luaţi ca indivizi, cât și ca organism 
public, în cadrul societății. După cum bine remarca Pierre de La- 
briolle (op. cit., p. 374), atât Hexaemeronul, cât şi celelalte scrieri 
exegetice ale Sfântului Ambrozie au fost mai întâi rostite ca predici 
și abia după aceea publicate. Dar și intr-un caz şi în celălalt, autorul 
lor a fost în primul rând un moralist, un om care voia să influențeze 
cât mai muit sufletele enoriaşilor, care — aşa cum va declara mai 
târziu Fericitul Augustin in Confesiunile sale — “stăteam cuceriți su- 
fleteşte de dulceaţa cuvântărilor lui" (V, XIII). Aşa și în Hexaemeron, 
el a făcut mai întâi operă de educaţie practică religioasă. Din cele 
260 de pagini de text (după ediţia vieneză) noi am ales din Hexa- 
emeron numai zece fragmente care ni s-au părut dintre cele mai 
semnificative. Dar în toate aceste fragmente, pe lângă ideea cen- 
trală, de explicare a referatului biblic despre creaţie, el a ştiut să 
prezinte lucrurile în aşa fel şi în chip atât de personal şi convingător 
încât, luată în întregime, Hexaemeronul rămâne o carte de educație 
religioasă deplină. 

Astfel, în primul fragment (|, 1, 1-4), în legătură cu Autorul crea- 
ției, el subliniază concis că, spre deosebire de sistemele filosofice 
piatonice, aristotelice, pitagoreice, stoice şi de altă natură, care se 
contrazic atunci când încearcă să prezinte un crez sănătos despre 
lume şi om, învătura creştină este singura care poate da un răspuns 
demn de ființa Lui absolută. 

"Problema creaţiei, spune el în al doilea fragment (|, 3, 8-14), n-a 
ieșit din capul unui om, ci Dumnezeu este Cel care a făcut-o cunos- 
cută prin atotputernicia Lui'. 

“În fond, continuă el, lumea este un reflex al lucrării dum- 
nezeieșşti şi, cu cât o contemplăm mai mult, cu atât Îl admirăm mai 
mult pe Creatorul ei" (|, 5, 17, 19). 

Când e vorba de fragmentul al IV-lea (UI, 1, 1-6), Sfântul Am- 
brozie devine pedagog exigent. 'in cuvântarea de astăzi, zice el, 


TÂLCUIRI LA SFÂNTA SCRIPTURĂ 


vedem cum s-a incheiat ziua a treia”, Fiind vorba de 'adunarea ape- 
lor”, autorul face câteva consideraţii moralizatoare cerând: 'Să ur- 
măm şi noi pilda apelor care în Marea Roşie i-au dat ascultare lui 
Moise. Să ne adunăm şi noi la Biserică, iar nu să ne dezbinăm ca 
ereticii. Căci mai sunt şi astăzi destui care rătăcesc prin teatre ori 
prin hipodroame, unde nu vedem altceva decât o schimonosire a 
alergărilor... Căci tot un fel de băltoacă este necumpătarea, altă 
miaştină este desfrâul şi o alta, nestăpânirea'; "in ele nu întâlneşti 
decât țipete de fiare şi vizuini ascunse ale patimilor”. 

Cu predilecție Cuvântările Sfântului Ambrozie subliniază opera 
providenţțială a lui Dumnezeu în crearea şi conservarea lumii, pe 
care sculptorii și pictorii Evului Mediu au exteriorizat-o în tot atâtea 
portaluri ale catredralelor gotice sau romanice. În această privinţă, 
Hexaemeronul Sfântului Ambrozie a ajuns să fie un fel de 'oglindă a 
naturii", a frumuseţilor ei, cum bine a subliniat Pierre de Labriolle. 
Teleologia orânduielilor firii e urmărită de Sfântul Ambrozie înce- 
pând de la bobul de grâu şi lanurile de semânături până la viaţa 
peștilor şi a păsărilor. Dar, zice Sfântul Arnbrozie, pământul ştie să 
înapoieze împrumutul cu dobândă, sporind cu mult profitul capi- 
taluiui”, câtă vreme omul ajunge să fie adeseori 'mai egoist şi mai 
sălbatic decât fiarele”. 

in legătură cu obiceiul unor specii de peşti care se hrănesc 
inghițindu-i pe alţii mai mici, Sfântul Ambrozie spune: 'Şi tu, omule, 
ești un astfel de pește, care te năpusteşti asupra bunului şi vieţii 
altuia, trăgând la adânc şi urmărindu-l până la capăt pe cel năpăstuit" 
(V, 5, 14). 

Cu privire la solidaritatea pe care o întâlneşte in zborul şi în viaţa 
cocorilor și berzelor, care se oferă pe rând să-i înlocuiască pe cei 
obosiţi, Sfântul Ambrozie conchide; "În vreme ce păsările îşi apără 
prietenele, noi oamenii ducem adeseori adevărat război împotriva 
semenilor. Mincinos să fiu dacă n-a fost tocmai acesta motivul pen- 
tru care au fost pedepsiți cei din Sodoma!'. 

Ca o concluzie, revine adeseori în scrisul său la sfatul pe care-l 
dă propriilor enoriaşi: 'Să ne indreptăm năzuinţele noastre cât mai 
mult spre ceea ce aduce sporire duhovnicească, spre viaţa cea 
netrecătoare' (|, 6, 20; II, 1, 3; Il, 2, 7; Il, 2, 8 etc.). 


HEXAEMERON 

1, 1,1. Într-atât s-au rătăcit oamenii, încât unii din ei au ajuns să 
creadă că la temelia a tot ce există sunt de recunoscut trei principii: 
Dumnezeu, ideea şi materia. Aşa, de pildă, Platon și ucenicii lui afir- 
mau că toate aceste trei principii ar fi netrecătoare, necreate şi fără 
început!. Ei pretindeau că Dumnezeu nu-i creatorul, ci numai meş- 
terul care a dat formă materiei sau bin, după anumite modele sau 
idei care-i treceau pe dinaintea ochilor. În materie s-ar găsi — ziceau 
ei — temeiurile existenţiale pentru toate lucrurile. De aceea socoteau 
că până şi lumea aceasta, așa a fost lăsată ea: nepieritoare, necre- 
ată, nezidită. Alţii în schimb, în frunte cu Aristotel şi cei din şcoala 
lui, susțineau că există numai două principii: materia şi forma, iar în 
legătură cu acestea două ar mai exista şi o energie operatorie sau 
activă, în stare să realizeze tot ce era de întreprins. 

1,2. În cazul acesta, ce absurditate să impaci sau să identifici 
veşnicia creaţiei cu veşnicia Atotputernicului sau să susţii că ele sunt 
unul şi același lucru, motiv pentru care ar trebui să arătăm atât ceru- 
lui cât şi pământului şi mării aceeaşi cinstire dumnezeiască! De aici 
a izvorât credinţa că în multe părţi ale lumii ar exista mai multe 
zeități, cu toate că deosebirea dintre diferitele concepţii despre 
lume nu-i deloc neînsemnată. 

1.3. La rândul lui, Pitagora recunoştea numai o singură lume. În 
acelaşi timp alţii susțineau că există mai multe, de pildă Democrit, 
căruia antichitatea i-a acordat întâietatea în cunoaşterea științelor 
naturii. Chiar Aristotel a împrumutat de la el credinţa că lumea a exi- 
stat şi va exista mereu, lucru pe care Platon l-a contestat hotărât, 
spunând că nu totdeauna a existat lumea, dar că de acum încolo ea 
va exista; dar cei mai mulţi sunt de părere în scrierile lor că lumea 
nici n-a existat totdeauna şi nici nu va exista mereu2. 


1. Diels, Doxographi graeci p. 567, 7 şi urm. (citat după Schenk, op. cit., 
XXĂIL, 1, p. 3). Aceeaşi idee reluată şi de Beda, Hex. |, 39 A. 

2, Diels, Dox. 565, 9; Cicero, Acad. II, 55; Cic., De nat. deor. |, 120 De divin. 
- 5; Filon, De aetern. mundi 3; Dieis, 570, 34. 

1,4. Între atâtea păreri diferite, care poate fi cea adevărată, câtă 
vreme unii admit că însăși lumea e ceva dumnezeiesc întrucât ar 
avea în ea însăși sădită un fel de rațiune dumnezeiască, pe când alţii 
cred că acest cuget s-ar simţi numai într-o parte a ei, iar alţii susțin 
că acelaşi lucru l-am afla şi-ntr-o parte şi-n alta? 

Căci e cu neputinţă să înţelgem: ce înfăţişare pot avea zeii 
aceştia?, care e numărul lor?, care-i locul unde petrec?, ce fel de 
viaţă duc şi ce lucrări săvârşesc ei? În cazul acesta, după părerea 
lumii, ar trebui să concepem pe Dumnezeu ca pe o fiinţă care se 
schimbă continuu, având înfățișare ba rotundă, ba mereu fierbinte 
şi mereu în mişcare3, dar lipsită de simţire şi răspunzând doar unor 
imbolduri străine. 

1, 3, 8. Moise îşi începe cartea prin cuvintele "La început'4. Ce 
minunată rânduială! Prin aceste cuvinte se afirmă în primul rând 
ceea ce se obişnuia să se tăgăduiască, anume că trebuie să se 
accepte că lumea are un început, ca să nu-şi închipuie oamenii că 
lumea ar fi fost lipsită de un început. De aceea și subliniază David, 
atunci când vorbea despre cer, despre pământ şi despre oceane, că 
"toate cu înţelepciune le-ai făcut'5, Prin aceasta Moise a atribuit lumii 
un început, iar creaţiunii i-a recunoscut nedesăvârşirea, şi aceasta 
pentru ca să nu le socoată &vapxos, sau fără început, ori să se spună 
cumva c-ar fi necreate și având parte de aceeaşi fire ca şi Dum- 
nezeu. Și apoi a adăugat în chip minunat cuvintele 'a făcut', pentru 
a dovedi că actul creaţiei s-a desfăşurat într-o anumită durată de 
timp, pentru ca în felul acesta să înţeleagă oamenii cât de neasemuit 
de puternic a fost Creatorul, încât să poată duce la împlinire o lu- 
crare atât de mare într-un răstimp atât de scurt, încât fiecărui mo- 
ment mai important să-i fie rezervată punerea în aplicare a acţiunii 
Sale, aşa cum a voit-o. Nimeni nu L-a văzut lucrând, dar oricine a 
luat cunoştinţă despre lucrarea Sa. Şi, de altfel, cum ar putea fi vor- 
ba despre durata acestei lucrări, când citim: "că EI a zis şi s-au făcut, 
EI a poruncit şi s-au zidit'?6 N-au fost necesare nici apelul la înde- 
mânare ori la forţă pentru Cel care a putut săvârşi prin voinţa Sa, 
într-o clipă, o lucrare atât de importantă, încât ceea ce nu existase 


3. Cicero, De natura deorum 1, 46. 
4, Sf. Vasile, Hexaimeron, Migne P.G. 29, 8. Toate celelalte trimiteri la Sf. 
Vasile se referă la vol. 29 din Patrologia Greacă. 
Ps. 105, 25. 
6. Ps. 32, 9. 

să fie adus la viaţă atât de repede, așa încât nici creaţia n-a premers 
actului voinţei şi nici acesta n-a premers creaţiei. 

I, 3, 9. Te miri, poate, de o astfel de lucrare şi te întrebi cine-i 
Creatorul: cine a dat inceput unei lucrări atât de mari şi cine a dus-o 
la împlinire atât de repede? Presimţindu-i lipsa, iată, pe loc, răspun- 
sul dat de acelaşi Moise: "Dumnezeu este Cel care a făcut cerul şi 
pământul'?. Acum ai auzit cine-i autorul şi de aceea nu trebuie să te 
mai îndoiești. El este Cel prin Care Melchisedec la binecuvântat pe 
Avraam, părinte a multor neamuri, zicându-i: "Binecuvântat să fie 
Avraam de Dumnezeul cel Preainalt, Ziditorul cerului şi al pământu- 
lui"8. Şi a crezut Avraam şi a zis: "Iată, îmi ridic mâna spre Domnul 
Dumnezeul cel Preainalt, Ziditorul cerului și al pământului'?. Bagă de 
seamă, dar, că acest lucru nu a fost născocit de un om, ci Dum- 
nezeu este Cel care la vestit. Căci Dumnezeu este Melchisedec, 
care-i Regele păcii şi al dreptăţii, neavând nici început, nici sfârşit 
zilelor. Aşadar să nu te miri că Dumnezeu, Cel care e fără de în- 
ceput, a dat inceput tuturor în așa fel, încât cele ce nu existau să 
vină la viaţă. Nu-i de mirare deci dacă Dumnezeu, Care le cuprinde 
pe toate cu puterea Sa și Care înţelege toate cu o mărinimie nespu- 
să, a făcut toate câte se văd, ca Unul care a făcut şi cele ce nu se 
văd. Şi cine ar fi în stare să nege că cele nevăzute sunt mai de preţ 
decât cele văzute, întrucât cele văzute sunt trecătoare, pe când cele 
ce nu se văd sunt veşnice! Şi cine să pună la îndoială că toate aces- 
tea le-a făcut Dumnezeu, Care a grăit prin proorocul: "Cine a măsurat 
apele cu mâna și cerul cu palma şi tot pământul cu pumnul? Cine a 
pus munţii cu cântarul şi dealurile cu cumpăna? Cine a cunoscut 
gândul Domnului şi cine a fost sfetnicul Lui, care să-L înveţe pe 
El?*10. Iar în alt loc citim despre EI că "ţine rotundul pământului și a 
făcut toate ca pe o nimica toată'!1. Iar proorocul leremia precizează: 
“Dumnezeii care n-au făcut cerul şi pământul să piară de pe pământ 
şi de sub cerul acesta! Dumnezeu este Cei ce a făcut cerul şi pămân- 
tul cu puterea Sa, Cel ce a întemeiat lumea cu înţelepciunea Sa şi 
cu mintea Sa a întins cerul şi mulţime de ape în cer şi a ridicat nori 
de la marginea pământului'!2, după care ţine să adauge: “Atunci tot 


7. fac. 1, 1. 

8. Fac. 14, 19; Evr. 7, 2-5. 
9. Fac. 19, 22. 

10. 15. 40, 12-13. 

11. 15. 40, 22 (citare liberă). 
12. ler. 10, 11-12. 

omul îşi iese din fire'15. Căci cum ar putea să nu se tulbure de șirete- 
nia unei argumentări viclene cel care cercetează temeinic lucrurile, 
căutând să desprindă adevărul despre fiinţa lui Dumnezeu? 

10. Dacă, aşadar, auzi atâtea argumente prin care Dumnezeu iţi 
stă martor că lumea a fost creată!4, atunci să lași deoparte credinţa 
care spune că ea n-ar avea început pentru că pare a fi ca o sferă la 
care nu poţi pipăi unde pornește începutul ei, iar întrucât, oricât ai 
dibui jur împrejur, nu poţi suprinde c-ar avea nici început, nici sfâr- 
şit, atunci orice încercare de a preciza în mod palpabil unde începe 
un cercI5 este un lucru cu totul imposibil. Tot aşa nu se poate deter- 
mina locul unde începe înconjurul unui glob, de pildă cel al lunii, 
despre care încă nu poţi preciza decât că ea scade şi revine la forma 
ei mereu după trecerea răstimpului de 30 de zile sau de o lună. Dar 
din faptul că tu nu observi, nu înseamnă neapărat că n-ar exista nici 
un început şi nici un sfârşit. Căci dacă duci [o linie] în formă de cerc 
cu cerneală ori desenezi cu creionul căutând să faci tot atâtea cercuri, 
atunci nu vei mai putea vedea cu ochii ori să-ți aminteşti măcar unde 
ai început şi unde ai terminat de făcut cercuri, cu toate că tu însuţi 
poţi mărturisi că tu ai inceput şi tot tu ai sfârșit acea lucrare. Căci, 
chiar dacă mărturia vizibilă n-o putem reconstitui deplin, realitatea 
nu se poate răsturna. lar cele care au un început, acelea au şi un 
sfârşit şi viceversa: cele care sfârşesc cumva, acelea desigur că şi-au 
avut şi un început corespunzător. Or, că va avea loc un sfârșit al 
lumii ne învaţă Însuşi Mântuitorul în Evanghelie atunci când zice: 
"Chipul acestei lumi trece'16, "Cerul şi pământul vor trece, dar cuvin- 
tele Mele nu vor trece'!7. Şi mai departe: "Iată, Eu cu voi sunt în 
toate zilele până la sfârşitul veacului" 18, 

11. Drept aceea, cum pot acești oameni să afirme că lumea este 
şi ea veşnică, intocmai ca şi Dumnezeul!%, şi cum pun pe aceeaşi 
treaptă pe Creatorul tuturor cu creatura, socotind c-ar fi egale între- 
olaltă lumea materială cu cea nevăzută şi de neînțeles a firii dum- 
nezeieşti, câtă vreme, chiar potrivit părerii lor proprii, nu se poate 
tăgădui că tărâmurile lumii materiale sunt supuse stricăciunii şi schim- 


13, ler, 10, 14. 

14. Sf. Vasile, Hexaim. 9 AB. 
15, Sf. Vasile 9 BC. 

16 1 Cor. 7,31. 

17. Matei 24, 35. 

18. Matei 28, 20. 

19. Sf. Vasile 9 C. 

bării şi, în cazul acesta, întreaga lume materială este supusă - ca şi 
tărâmurile ei - aceloraşi influenţe? 

1, 5, 17. Lumea văzută e un reflex al! lucrării dumnezeiești, pen- 
tru că în vreme ce contemplăm opera, în acelaşi timp Îl admirăm pe 
Creator. Este întocmai ca în lumea artelor: unele sunt lucruri pline 
de viaţă, aşa cum le deducem din mişcarea corpului ori din sunetul 
glasului, încât atunci când au început mișcarea sau sunetul, din acea 
clipă nu mai rămâne nimic altceva pentru spectatori sau auditori20; 
altele sunt de natură teoretică, deci având ca preocupare vioiciunea 
de gândire a minţii, iar altele, de aşa fel încât, chiar dacă lucrarea a 
încetat, rămâne totuși rezultatul ei, cum sunt de pildă o construcţie 
sau 0 țesătură. Toate acestea, chiar dacă autorul lor tace, sunt tot 
atâtea mărturii despre destoinicia lui, încât însăşi lucrarea e cea care 
laudă pe cel ce a făcut-o. La fel trebuie privită şi lumea aceasta, ca 
fiind reflexul măririi dumnezeieşști și dovadă a înţelepciunii lui Dum- 
nezeu. La ea s-a referit proorocul atunci când și-a îndreptat privirea 
spre ceea ce se ascunde în spatele lor și când a zis: 'Cât de măreţe 
sunt lucrurile Tale, Doamne, toate întru înţelepciune le-ai făcut!'21. 

18. Într-adevăr, nu fără rost citim cuvintele "le-ai făcut”, și aceas- 
ta întrucât mulţi păgâni, care concep lumea ca pe un fel de umbră 
a puterii dumnezeiești??, cred că ea e deopotrivă veșnică întocmai 
ca și Dumnezeu, că şi-ar avea existenţa prin sine însăși. Şi cu toate 
că mărturisesc că originea ei s-ar datora lui Dumnezeu, totuşi ei nu 
admit că temeiul acestei origini ar proveni din însăşi voinţa şi hotă- 
rârea Lui, ci îşi închipuie că ea ar deriva în mod automat cumva din 
Dumnezeu, așa cum însoţeşte umbra corpul omenesc. Căci, zic ei, 
umbra e nedespărţită de corp, iar strălucirea lumii e mai curând rod 
al unei legături fireşti decât al unei hotărâri libere a cugetului23. A 
știut Moise de ce s-a exprimat atât de frumos (și adevărat) când a 
zis: "a făcut Dumnezeu cerul și pământul”. Căci prin aceasta el n-a 
vrut să spună că ar urma cumva [ca lumea] să existe de la sine, căci 
n-a afirmat care-i cauza existenţei lumii, ci că, în calitatea Lui de 
fiinţă atotbună, a făcut Dumnezeu ceea ce a găsit de cuviinţă că-i cel 
mai potrivit. Căci fiind înţelept, a făcut tot ce-i mai bun; şi fiind atot- 
puternic, a făcut tot ce era mai de preţ. Cum ar fi putut lăsa lumea să 
fie o simplă umbră moartă, câtă vreme pe atunci nu exista niciun alt 


20. Sf. Vasile 17 AB. 
21. Ps. 103, 25. 

22. Sf. Vasile 17 BC. 
23. Sf. Vasile 17 BC. 

corp? Şi apoi, cum s-ar putea desprinde vreo umbră din Dumnezei- 
rea cea lipsită de trup? Şi cum s-ar putea porni o strălucire materi- 
ală dintr-o lumină nematerială? 

19. În schimb, dacă te întrebi cum se râsfrânge în lume lumina 
dumnezeiască, atunci află că Fiul este chipul Dumnezeului Celui 
nevăzut. Şi după cum este El Dumnezeu, tot așa este Dumnezeu și 
chipul Lui. Dacă Dumnezeu e nevăzut, tot nevăzut este şi chipul. EI 
este strălucirea măririi părintești şi chipul fiinţei Lui24. Cartea spune: 
"La început a făcut Dumnezeu cerul şi pământul'25. Aceasta vrea să 
spună, aşadar, că lumea a fost creată şi că a început să fiinţeze ceea 
ce nu exista până atunci. În schimb, Cuvântul lui Dumnezeu exista 
şi atunci, şi incă a existat în tot timpul. Dar şi ingerii şi domniile şi 
puterile, chiar dacă şi ele au inceput cândva să fie aduse la viaţă, 
totuși ele existau atunci când a fost creată lumea. Căci "toate au fost 
făcute, cele din ceruri şi cele de pe pământ, cele văzute şi cele ne- 
văzute, fie tronuri, fie domnii, fie incepătorii, fie stăpânii'26, ţinând 
să precizeze mai departe că 'toate s-au făcut prin EI și pentru EI'. Şi 
de ce 'au fost făcute întru EI"? Pentru că EI este moştenitorul Tatălui, 
întrucât de la Tatăl intreaga moştenire a trecut asupra Lui, după cum 
zice Însuşi Tatăl: "Cere de la Mine, şi-Ţi voi da neamurile moştenirea 
Ta'27. Totuşi această moștenire a trecut de la Tatăl asupra Fiului, iar 
de la Fiul s-a reîntors la Tatăl. Dar şi apostolul ne-a dat să înţelegem 
în pasajul respectiv că Fiul este autor al tuturor acestor acţiuni, ca 
Unul care în măreţia Lui le cuprinde pe toate, după cum le scrie el 
şi romanilor despre Tatăl, zicând: 'Pentru că de la EI şi prin EI şi întru 
EI sunt toate'28. 'În EI s-a pornit începutul şi izvorul fiinţei tuturora, 
adică din voinţa şi din puterea iui Dumnezeu. Toate au izvorât din 
voinţa şi puterea Lui, căci Dumnezeu-Tatăl Unul este şi din EI se trag 
toate, căci toate le-a creat aşa zicând dintru ale Sale, creându-le de 
unde a voit: "prin EI' e continuarea; "pentru EI' e scopul; 'din EI" a dat 
materia; 'prin EI', puterea care leagă şi uneşte toate, adăugând 'pen- 
tru EI' totul, pentru că, atâta timp cât vrea, totul durează şi se men- 
ţine și se îndreaptă spre ţinta finală, toate izvorând din voinţa lui 
Dumnezeu şi împlinindu-se după bună voirea Lui. 


24. Cf, Evr. 1, 3. 
25. Fac. |, 1. 
26. Col. 1, 16. 
27. Ps. 2, 8. 

28. Rom. LI, 36. 

II, 1, 1. În cuvântarea de astăzi vedem cum s-a născut ziua a 
treia. Propriu-zis ea s-a anunţat deodată cu cele citite în acea minu- 
nată zi care a salvat pământul de la nimicire prin porunca pe care a 
dat-o Dumnezeu, când a zis: "Să se adune apa cea de sub cer într-o 
adunare'29. În legătură cu această problemă, ne pot servi ca povă- 
țuitoare tocmai cuvintele acestea: “Să se adune apa'. Aşa s-a spus, 
şi aşa s-a adunat30. Tot aşa auzim spunându-se adesea: 'Să se 
adune poporul!'. Or, (din păcate) el mul] nu se adună. Căci e mai 
mare ruşinea ca elemente lipsite de minte să se plece în faţa po- 
runcii lui Dumnezeu, și ca oamenii, cărora tocmai în acest sens le-a 
dat Creatorul minte, să nu asculte de El. Dar poate că tocmai această 
rușine a făcut că astăzi v-aţi prezentat mai mulţi, ca nu cumva în ziua 
în care s-a cerut 'să se adune apa la un loc', tocmai poporul să nu 
fie şi el prezent la Biserică! 

2. De fapt nu numai aici avem amintit exemplul despre felul în 
care apele au dat ascultare. Căci şi în alte locuri s-a scris: '"Văzutu- 
Te-au apele, Dumnezeule, văzutu-Te-au apele şi s-au spăimântat'51. 
Şi nu-i deloc neverosimil ca şi în alte locuri să fie vorba tot despre 
ape, atunci când acelaşi prooroc spunea: "Marea a văzut şi a fugit, 
iar Iordanul s-a întors înapoi'52. Căci cine nu cunoaște faptul că la 
trecerea evreilor marea a fugit? Atunci valurile s-au despărţit şi 
poporul a trecut plin de credinţă, având picioarele pline de praf, căci 
marea a fugit şi valurile s-au retras. Aşa a crezut şi poporul egiptean 
că i se va întâmpla în clipa în care a intrat şi el în apă, dar asupra lui 
au năpădit valurile care s-au reintors, înecându-l. Astfel au ştiut va- 
lurile și să se adune, şi să se îngrozească, ba chiar să fugă atunci 
când le-a poruncit Dumnezeu. Să urmăm şi noi pilda de ascultare a 
acelei ape și să cunoaştem şi noi că există 'o singură adunare a 
Domnului: Biserica!'. 

3. Adunatu-s-au cândva apele din toate văile, din toate bălțile, 
din toate lacurile. Prin văi înţelegem ereziile şi lumea păgână, pen- 
tru că 'Domnul este Dumnezeul munţilor, iar nu Dumnezeul văi- 
lor'55. De aceea şi domneşte în Biserică bucuria mântuirii, pe câtă 
vreme în erezie şi în păgânism întâlnim numai lacrimi şi tristeţe. De 


29, Fac. 1, 9. 

30. Sf. Vasile 80 C. 
31. Ps. 76, l5. 

32. Ps. 113, 3. 

33. 3 Regi 20, 28. 

unde şi cuvântul Scripturii: "valea plângerii este locul unde a fost 
pus'54%, Şi astfel de pe toate văile s-a strâns poporul cel credincios. 

Şi azi nu mai e vorba de mai multe adunări, ci de o singură 
adunare, de o singură Biserică, după cum s-a spus și mai înainte: "Să 
se adune la un loc apa din toate văile”, încât s-a făcut o adunare cu 
însuşiri duhovniceşti comune, s-a închegat un singur popor. E drept 
că mişună pretutindeni în Biserică eretici şi necredincioşi. Prin unele 
"văi' putem înţelege teatrul, prin altele hipodromul, unde se fac aler- 
gările de cai, cum spune Psaltirea: "Mincinos este calul spre scă- 
pare'55, acolo unde asistăm la opintiri deşarte şi înjositoare şi unde 
nu vedem decât o urâtă schimonosire a întrecerilor. Dar chiar şi 
[acolo], în cercurile celor care s-au obişnuit să ducă viaţă apropiată 
celor de la circ, credinţa Bisericii totuși s-a întărit şi numărul credin- 
cioşilor crește zilnic. 

4. Un fel de băltoacă este necumpătarea, altă mlaştină este des- 
frâul şi o alta, nestăpânirea; în ele întâlnești noroiul depravărilor, 
țipete de fiară şi vizuine ascunse ale patimilor; în ele se scufundă cei 
care au intrat acolo şi care nu mai știu cum să se salveze; în ele 
alunecă pasul piciorului, ajungând uneori să se prăvălească; parcă 
ar fi o lişiţă care, prefăcându-se că se spală, mai mult se murdărește, 
sau auzi plânsul trist al unei turturele, oricât de frumoasă ar fi ea, 
sau, în sfârşit, desprinzi orăcăitul leneş al unei broaște de pe fundul 
mocirlei. De aici, mistrețul în mlaștină şi “cerbul la izvor'36. Şi cu 
toate acestea, din fiecare mlaștină, în care ca nişte broaște își turuie 
acelaşi orăcăit plictisitor, s-a închegat credinţa, s-a strâns curăţia 
inimii şi simplitatea cugetului. 

5. Strânsu-s-a apa din toate lacurile şi din toate gropile; de acum 
nimeni să nu mai sape fratelui său o groapă în care să cadă el 
însuşi57, ci fiecare să-l iubească pe celălalt, susţinându-se şi ajuto- 
rându-se, așa cum într-un trup fiecare dintre mădulare se ajutorează 
unul pe altul. Şi nu în cântece care picură otrava morţii, așa cum fac 
comedianţii pe scenă, prin care încărcăm cugetul cu imagini sen- 
zuale, ci cu cântări bisericeşti în comun, în care să răsune glasul în- 
tregului popor |credincios), aducând laudă lui Dumnezeu58, desfă- 


34. Ps. 85, 7. 

35. Ps. 32, 17. 

36. Ps. 41, 1. 

37. Cf. Pilde 26, 27; 15. Sir. 27, 27. 

38. Cum bine sublinia biograful său Paulin (Migne P.L. 14, 31), Sf. Ambrozie a 
introdus din Răsărit cântarea antifonică, aşa încât, după cum spunea Ad. Hamnack 
(Gesch. der altchristi. Literatur, |, LV), ca telog el era grec, nu latin, înrudit spiritual 
cu Origen şi cu Sf. Vasile, pe care-l utilizează adeseori. Heiler, Altkirchliche 
Autonomie u. păpstlicher Zentralismus, Mănchen, 1941, p. 99, 

tându-se într-o viaţă curată. Dar nu alergând după covoare luxoase 
şi nici căutând desfătarea privirilor prin perdele preţioase, ci soco- 
tind drept cea mai frumoasă lucrare din lume unirea aceasta minu- 
nată între elemente disparate: cerul, întins ca un cort5?, în stare să-i 
protejeze pe toţi locuitorii pământului, pământ care ne-a fost dat ca 
să vedem apoi aerul, văzduhul întins de jur împrejur, mările întinse; 
poporul creştin, o adevărată capodoperă a lucrării dumnezeieşti40, 
în care să vibreze sunetele armonice ale cuvântului dumnezeiesc şi 
în care să se simtă lucrarea lăuntrică a Duhului Sfânt, templul aces- 
ta, sanctuarul Treimii, sălaşul sfinţeniei, Sfânta Biserică, în care totul 
să strălucească întocmai ca o catapeteasmă cerească, despre care 
s-a spus în Scriptură: 'Lărgeşte locul cortului tău şi acoperământul 
sălașului tău întinde-l, nu cruța nimic! Lungeşte funiile şi întărește 
ţăruşii! Căci tu te vei lăţi la dreapta și la stânga, şi seminţia ta va 
cuceri neamurile, şi cetăţile cele pustiite le va umple de oameni'4l. 
Doar nu degeaba are ea stofe luxoase drept podoabă a vieţuirii ei 
îmbunătăţite, spre acoperirea răutăţilor şi spre astuparea greşelilor. 

6. Aceasta e Biserica, cea care "pe mări a fost întemeiată şi pe 
râuri a fost aşezată'42. Căci pe voi a fost întărită şi aşezată, voi, care 
vă grăbiţi spre ea ca nişte râuri ale lumii, izvorând din izvoarele lim- 
pezi, după cum s-a spus: "Ridicat-au râurile, Doamne, ridicat-au râu- 
rile glasurile lor, ridicat-au râurile valurile lor'. Apoi adaugă: 'mai 
mult decât zbuciumul neasemuit al mării, minunat este, întru cele 
înalte, Domnul'45. Măreţe sunt aceste râuri! Vă adăpaţi din acel izvor 
netrecător și bogat şi curgeţi mereu înainte spre Cel care vă declară: 
"Cel ce crede în Mine, precum a zis Scriptura: râuri de apă vie vor 
curge din pântecele lor'4%. lar aceasta o spusese despre Duhul pe 
Care trebuia să-L primească cei care vor crede în El. Totuşi, ca nişte 
adevărate lordane, să ne întoarcem acum împreună la cele [începu- 
te], de unde le-am lăsat44%2: 'Şi a văzut Dumnezeu că este bine'45. 
Nu tăinuim că, după părerea unora, nici textul evreiesc şi nici cele- 
alte traduceri nu redau cuvintele următoare4S: "Şi s-a adunat apa la 


39. Cf. Is. 40, 22. 
„Cf. Ps. 113, 24. 
„15, 54, 2-3. 
„ Ps. 23, 2. 
. Ps. 92, 46. 
„loan 7, 38. 
44a. De officiis, WI, 5, 20. 
45. Fac. 1, 10. 
46. Sf. Vasile, op. cit., 88 A-88 D. 

un loc şi s-a arătat uscatul. Şi a numit Dumnezeu uscatul pământ, iar 
adunările apelor le-a numit mări', căci, odată ce a zis, 's-a făcut 
aşa'47; li se pare că acest Cuvânt al Creatorului e suficient ca să 
arate că această lucrare s-a săvârșit. Întrucât însă şi în legătură cu 
alte lucrări, referatul defineşte şi repetă astfel de activităţi, socotim 
şi noi că nu-i fără rost acest adaos, chiar dacă alţii au impresia că 
adevărul şi autoritatea ar înclina să fie de partea traducerilor. Nu 
degeaba întâlnim adesea astfel de adaosuri şi completări în tradu- 
cerea celor șaptezeci, faţă de textul evreiesc. 

21. Aşadar, "a văzut Dumnezeu că este bine'. Dar oricât de fru- 
moase ar fi la vedere aceste elemente, atunci când talazuri nesfâr- 
șite și creştetul valurilor albesc luciul apei şi când grămezi de spumă 
se sparg încreţindu-se la cea mai domoală adiere de vânt sclipindu-ne 
prietenos, făcând să lucească măreţia unei linişti copleşitoare, în 
stare să încânte de departe privirile spectatorilor, mai ales când 
izbitura valurilor la țărm nu-i prea puternică, spre a crede că ne 
îmbrățișează şi ne salută în mod paşnic - ce plăcute sunt aceste 
sunete, cât de incântătoare este frângerea acestor valuri la țărm, 
iscând un clipocit atât de plăcut şi de armonic -, totuși cred că nu 
trebuie preţuită atât de mult priveliștea văzută doar de ochii trupeşti, 
ci trebuie reţinută în primul rând impresia de pace şi de armonie 
despre care vorbim, raportând scopul creaţiei la intenţia Creatorului. 

22. Marea constituie ceva bun, în primul rând pentru că poartă 
grijă de uscat dându-i umezeala necesară, prin aceea că dirijează 
oarecum pe neaşteptate, ca prin nişte canale, sucul vital deloc inutil 
tuturora. În calitate de vatră a fluviilor, marea este un bine, fiindcă 
e izvorul de unde ne vin ploile+8, e depozit de pământ aluvial, e cale 
de acces pentru mărfuri şi mijloc prin care popoarele ce trăiesc 
departe pot comunica, e apărare împotriva primejdiilor de război, 
baricadă împotriva barbarilor, ajutor în nenorociri, refugiu în caz de 
pericol, punct de atracţie şi de distracţie, loc de cură şi de însănăto- 
şire, ţinut care-i unește pe cei despărțiți, loc plăcut pentru drumeţie, 
ascunziş bun pentru cei urmăriţi, resursă pentru încasarea dărilor, 
hrană ieftină în caz de secetă. Din mări se porneşte ploaia, care cade 
pe pământ, şi tot de acolo e absorbită apa prin mijlocirea razelor de 
soare, iar ceea ce e uşor în ea e dus mai departe. În acelaşi timp, cu 
cât e dusă mai sus, cu atâta se îndeseşte mai tare în spaţiile um- 


47. Fac. 1, 9. 
48. "Hospitium fluviorum” şi "fons imbrium', aşa defineau cei vechi întinderile 
oceanelor; cf. Niederhuber, Ambrosius, Hexaemeron, p. 89. 

broase şi reci ale norilor, încât se porneşte ploaia, care opreşte nu 
numai seceta, ci rodeşte şi câmpiile însetate. 

23. Dar cum să pot număra insulele care stau presărate discret 
în mare ca niște perle în tivitura hainei49, în care cei ce se feresc de 
ademenirile plăcerilor lumești evită cotiturile periculoase ale vieţii şi 
caută mai curând o viaţă retrasă de lume? lată de ce marea ne poate 
fi un cămin liniştit pentru cumpătare, o şcoală pentru stăpânirea de 
sine, un azil al seriozităţii, un liman al liniștii sufletești, o ușurare în 
faţa apăsărilor veacului, o viaţă liberă de ispitele clipei, o impinte- 
nare pentru viaţa evlavioasă a celor credincioşi, încât recitarea ru- 
găciunilor psaltice parcă s-ar lua la întrecere cu vuietul valurilor care 
izbesc ușor țărmurile, de parcă şi insulele stau să se contopească în 
unduirea sfântă a valurilor paşnice ale rugăciunii, încât ai impresia 
că răsună peste tot numai laude ale sfinţilor. Cum aș putea reda 
oare toată acea frumuseţe a mării, aşa cum o vedea Creatorul50? Şi 
încă ce? Ce altceva vrea să însemne acel sunet melodic al valurilor 
decât cântecul melodic al rugăciunilor poporului5!? De aceea foarte 
potrivit e asemănată Biserica adeseori cu o mare. Mai întâi, iat-o 
cum îşi scuipă, prin toate intrările, valurile de credincioşi, care se 
apropie! În al doilea rând, parcă vuiesc, purtate încoace și încolo ca 
niște valuri ale mării, rugăciunile comune şi alternative ale întregu- 
lui popor, înşiruindu-se pe rând la cântările de psalmi bărbaţii, fe- 
meile, fecioarele şi copiii; un adevărat vuiet de valuri care răsună. 
De ce ar mai fi nevoie să subliniez că aceste valuri amintesc de spă- 
larea păcatelor şi că în ele se resimte suflarea sfinţitoare a Duhului 
Sfânt52? 

24. Astfel de bunătăţi să ne dăruiască Dumnezeu: întâi, vânt fa- 
vorabil şi neintârziat să ne umească vasul, iar după aceea, liman 
sigur pentru debarcare; în acest timp să nu ajungem a fi încercaţi de 
duhul cel rău mai mult decât am putea noi răbda, să nu naufragiem 
in cele ale credinţei, să ne lăsăm stăpâniţi de pace adâncă și, chiar 
dacă s-ar pori impotriva noastră valuri oricât de grele din partea 


49. Sf. Vasile, op. cit., 93. 

50. Imagine imprumutată de la Sf. Vasile, Hexaim., 38 E-39 A. Pasajul acesta 
confirmă faptul că Hexaemeronul a fost scris la câţiva ani după introducerea 
cântării alternative a psalmilor, din anul 336. 

51. imagine împrumutată din Vergiliu, Georgicele, II, 462, ed. D. Murăraşu, 
3uc, 1967, p. 88. 

52. Minunată imagine, care ne duce cu gândul la şi mai minunata râvnă de 
adâncire şi maturizare pe linia catehumenatului creştin, aşa cum îl întâlnim în sec, 
"la Chiril al Ierusalimului, Ambrozie, Niceta de Remesiana şi alţii. 

acestui veac, să nu uităm că avem drept cârmaci pe Domnul lisus, 
Care veghează pentru noi, Care prin cuvântul Său potoleşte furtuna, 
restabilind liniştea mării55! Lui 1 se cuvin cinstea, mărirea, lauda și 
nemurirea pe veci, de acum şi până în sfârşit. Aşa să fie! 

III, 8, 33-42. Mai departe Scriptura ne spune: 'Să răsară pămân- 
tul iarba verde, care să semene sămânță după felul ei'54. Totdeauna 
când auzim vorbindu-se despre produsele pământului, nu trebuie 
uitat că lucrul principal este germenul sau sămânţa55. Abia s-au ridi- 
cat puţin, că se şi formează tulpina, care nu întârzie să se întărească, 
iar când se coace, dă rodul. Unele plante încolţesc dintr-o rădăcină, 
cum se întâmplă cu arborii; şi nu sunt semănaţi de nimeni. În tul- 
pina câte unei plante vedem dedesubt cum într-o parte se formează 
un fel de nod sau umflătură, din care încolţeşte o altă plantă, ceea 
ce dovedește că atât în rădăcină, cât şi mai sus, pe traseul tulpinii, 
există putere germinativă nouă. Aşadar, la unele plante înmulţirea 
se face din rădăcină, la altele, pe o cale deosebită, Deci fie că să- 
mânţța este cea care condiționează producerea unora dintre plante, 
fie o altă sursă germinativă înrudită speciei, în amândouă cazurile 
avem dovada că ceea ce provine din ea, din sămânţa care a fost 
semănată, este o altă plantă asemenea ei: din grâu creşte grâu, din 
mei iese mei, din păr iese tot numai păr cu floarea lui albă, iar din 
rădăcina castanului creşte un alt castan. 

34, "Să răsară dar pământul iarbă verde, care să semene să- 
mânţă după felul ei". Şi astfel, iată, mereu îşi deschide pământul 
pântecele, înnoindu-se cu alte şi alte produse, îmbrăcându-se din 
nou în haină verde, impodobindu-se cu farmecul unei rodnicii îm- 
belşugate, silindu-se parcă să se gătească cu cele mai variate pro- 
duse. Nu ne putem mira destul cât de repede se petrece acest pro- 
ces de înnoire; dar aceste minuni sunt cu atât mai mari cu cât le 
cotemplăm la fiecare plantă în parte, cum e cazul, de pildă, cu bobul 
de grâu care, fiind aruncat în pământ, putrezeşe și, in afară de cazul 
că va fi fost sec sau tăciune - în care caz desigur nu putea rodi —, 
îndată după putrezire un lăstar nou se ridică din pământ, anunțând 
un rod şi mai bogat. Pământul afânat primeşte așadar bobul de grâu, 
grapa acoperă semănăturile şi pământul le ia în primire şi le pre- 
găteşte pentru rod ca într-un pântece matem. Când apoi bobul a 


53. Cf. Matei 8, 24. 
54. Fac. 1, îl. 
55. Argumentare luată iarăşi după Sf. Vasile, op. cit, p. 100 B. 

putrezit, apare răsadul noii holde56, care poartă deja cu bucurie, în 
forma ei verde, însuşirile speciei. Încă din prima ei perioadă de 
creştere, planta ne oferă posibilitatea de a recunoaște, sub haina ei 
verde, trăsăturile viitorului rod. Treptat ea se dezvoltă, înălțându-se 
şi întărindu-se ca pai, de astă dată matură. 

Pe de altă parte, îndată ce iese în afară o umflătură sub formă 
de noduri, care se numește spic, din acel moment în lăuntrul lui se 
formează și învelişul pentru rodul viitor. Bobul de grâu propriu-zis se 
formează aici în interior, pentru ca, până când încă e fraged, nici fri- 
gul să nu-l vatăme?7 şi nici fierbinţeala soarelui să nu-l zbârcească, 
ori să-l scuture vânturile puternice, ori furtunile năprasnice, ori ploile 
prea aspre. În spic se formează treptat, şi într-o rânduială uimitor de 
frumoasă, câteva şiruri de boabe, care ne prezintă aceeași privelişte 
impresionantă a adăpostului sigur pe care Providența dumneze- 
iască58 l-a rânduit în chip firesc în vederea acestei alcătuiri. Şi pen- 
tru ca nu cumva din pricina greutăţii prea mari a rodului să se frângă 
puterea de susţinere a paiului, acesta e întărit în aşa fel încât e în 
stare să poarte o greutate de două ori mai mare decât greutatea lui 
însăşi59, încât susţine rodul bogat fără să se încovoaie spre pământ. 
Chiar deasupra spicului este aşezat un rând de ţepi, încât, zăcând ca 
într-un fel de cetăţuie, boabele să fie apărate de ciocănitul păsă- 
relelor, care ar putea să-i fure rodul ori să-l împrăștie pe jos. 

35. Ce să mai zic de chipul în care milostivirea lui Dumnezeu s-a 
îngrijit să vină în ajutor$0 trebuinţelor omeneşti? Pământul a îna- 
poiat împrumutul cu dobândă, sporind cu mult profitul capitalului. 
Dacă oamenii înşală adeseori şi-i privează pe semenii lor până şi de 
capitalul imprumutat, în schimb pământul rămâne statornic şi, dacă 
vreodată nu şi-a dat răsplata fiind împiedicat s-o facă din pricina 
asprimii gerului, de prea marea secetă sau de ploi prea îndelungate, 
în schimb, în alt an răscumpără şi lipsurile celui precedent. Aşadar, 
când recolta așteptată nu-l bucură pe plugar cu cea mai bună nă- 
dejde, nu pământul este de vină. lar dacă recolta surâde, tocmai 
belşugul acestei mame - pământul - este cel care s-a revărsat, aşa 


56. Sf. Vasile, op. cit., 100 BC; Vergiliu, Georgicele, 1, 44, ed. cit. p. 56. 

57. Vergiliu, Georgicele, i, 92, ed. cit., p. 58. 

58. Sf. Vasile, op. cit., 100 D. Ideea principală care străbate Hexaimeronul 
Sfântului Vasile este cea privind teleologia naturii şi purtarea de grijă faţă de lume 
a lui Dumnezeu, Era firesc s-o adopte şi s-o dezvolte şi Sf. Ambrozie. 

59. Ibidem. 

60. Sf. Vasile, op. cit., p. LOL A. 

că păzit nu-l păgubeşte nicicând pe acela care-şi pune nădejdea 
în el6l. 

36. Cât de frumos ni se înfăţişează 'ţarinile bogate'52| Ce miros, 
ce plăcere, ce bucurie pentru piugar! Cum ar trebui să ne exprimăm 
mai cuviincios acest sentiment dacă ne-am folosi doar de limba 
noastră de toate zilele? Or, noi avem mărturiile Scripturii, în care 
găsim comparat farmecul ţarinilor cu belșugul binecuvântării şi al 
harului sfinţitor. Așa vorbeşte de pildă Isaac: “Iată, fiul meu ca miro- 
sul unei ţarini pline!'. Cum să descriem parfumul albăstriu al vio- 
relei, albul strălucitor al crinului, roşul aprins al trandafirului ori 
livezile strălucind ca pictate acum în auriu, acum în toate culorile, 
acum în galben deschis, la care nu ştii ce să admiri mai mult: fru- 
museţea florilor sau mirosul lor parfumat? Nu ţi se mai satură ochii 
de astfel de privelişti; în lung şi în lat se răspândește un miros 
plăcut, al cărui farmec ne surprinde pe toți. De aceea, pe bună drep- 
tate spune psalmistul: "frumuseţea ţarinii cu Mine este'65. Desigur că 
e cu EI, fiindcă EI însuşi a creat-o. Căci care alt meşter ar fi fost în 
stare să pună atâta farmec până și în cea din urmă dintre plante? 
"Priviţi crinii câmpului'6%, Câtă candoare nu se desprinde din albul 
florilor lor! Chiar şi frunzele parcă formează un fel de cortegiu, înăl- 
țându-se de la cele mai de jos până la cele de deasupra, formând un 
fel de potir, încât interiorul lui luceşte sclipind ca aurul, dar care to- 
tuşi nu încarcă în chip neplăcut nici suita lui tot atât de împodobită. 
Dacă s-ar incumeta cineva să rupă această floare şi să-i desfacă pe- 
talele, unde s-ar putea găsi o mână atât de îndemânatică încât s-o 
poată reface la loc? În acest înţeles, Dumnezeu i-a adus o mărturie 
atât de minunată declarând: 'Nici Solomon în toată mărirea lui nu s-a 
îmbrăcat ca unul dintre aceştia'65. Potrivit acestei judecăţi, chiar şi 
cel mai bogat şi cel mai înţelept rege e întrecut de aceste flori. 

37. Să mai înşir oare şi medicamentele vindecătoare, care se pot 
obţine din tulpinile sau frunzele acestor plante? Dacă un cerb bol- 
nav de stomac mușcă din ramurile tinere de măslin, se face sănătos. 
Dar şi ramurile de măslin consumate împreună cu langustă (sau lă- 
custă) încă au putere vindecătoare. Frunzele de mure aruncate asu- 


61. Formularea acestei argumentări pare a aparţine Sfântului Ambrozie, care 
ne-a dat în opera sa De officiis ministrorum o puternică mărturie de etică socială. 

62. Fac. 27, 27. 

63. Ps. 49, 12. 

64. Matei 6, 28. 

65. Matei 6, 29. 

pra şarpelui îl omoară. Ţânţarii nu se apropie de tine când fierbi 
absint (pelin) şi te ungi cu acest lichid56. 

38. Dar poate că ar putea zice cineva: De ce cresc împreună cele 
folositoare cu cele ucigătoareS7 şi primejdioase: alături de grâu, cu- 
cuta, plantă otrăvitoare pe care o aflăm între plantele bune de mân- 
cat şi care, dacă nu suntem atenţi, de obicei dăunează sănătăţii? Tot 
printre cele bune de mâncat găsim şi spânzul8 şi tot aşa se poate 
întâmpla să-l păcălească pe culegător şi omeagul69. Numai că acu- 
zele de soiul acesta ar fi drepte doar dacă ar fi pământul de vină că 
nu toţi oamenii sunt buni! Ci ascultă şi ceva mai mult: Nici îngerii din 
cer nu sunt toţi buni; ba uneori şi soarele ofileşte spicele, când 
avem arşiţă şi când se ard primii muguri. Dacă luna arată călătorilor 
drumul, în schimb tot ea favorizează şi furturile hoţilor. Dar se cu- 
vine oare, când e vorba de făpturile care ne sunt folositoare, să ne 
reținem cu lauda faţă de Creatorul lumii şi, din cauza câtorva factori 
care ne sunt vătămători în alimentaţie, să nu recunoaștem purtarea 
de grijă a Creatorului? Ca şi cum toate bunurile ar fi trebuit să fie 
create doar pentru plăcerea stomacului, sau ca şi cum ar fi prea 
puține cele pe care milostivirea lui Dumnezeu ni le-ar fi rânduit pen- 


tru hrană stomacului nostru! Har Domnului că avem destule ali- 


mente, şi ele sunt cunoscute tuturor, cu condiţia doar de a găsi în 
ele plăcere şi de a fi într-adevăr folositoare trupului! 

39. Or, toate câte răsar din pământ au o anumită destinaţie şi 
contribuie pe cât se poate la desăvârşirea întregii lumi create. Unele 
produse sunt destinate hranei, altele vin pe lume pentru alt scop; 
nimic nu vine fără rost, nimic de prisos nu încolţeşte din pământ. 
Ceea ce crezi că pentru tine nu-i de nicio trebuinţă foloseşte altora, 
ba adeseori îţi foloseşte și ţie ceea ce-i de folos altuia. Ceea ce nu 
se foloseşte ca aliment poate servi ca medicament, şi de multe ori 
ceea ce-ţi strică ţie constituie pentru păsări şi animale sălbatice 
hrană folositoare. Aşa, de pildă, graurul poate consuma cucută fără 
sâ-i dăuneze?0, întrucât structura corpului lui îl ajută să fie invulne- 
rabil faţă de sucul veninos. Acest suc produce o senzaţie de rece 


66. Pliniu, Istoria naturală XXIV, 117; XXVII, 52. 

67. Sf. Vasile, op. cit., 101 B; Vergiliu, Georgicele, Il, 152, ed. cit., p. 78. 

68. 'Plantă erbacee perenă otrăvitoare (hellebrus), al cărei rizom conţine alca- 
oizi utilizaţi în cardiologie" (Mic dicționar enciclopedic, Bucureşti, 1972, p. 880). 

69. "Plantă decorativă şi medicinală, toxică, cu rizom tuberos, din care se 
=»rage aconitina” (Mic dicționar enciclopedic, Bucureşti, 1972, p. 453). 

70. Sf. Vasile, op. cit., 101 D. 

care înfioară pasărea, aşa încât, înainte de a porni prin porii ei ve- 
ninul spre inimă, acesta e dus la timp, fără nicio primejdie, pe dru- 
mul digerării. Cunoscătorii afirmă”! că pentru prepeliță spânzul e 
hrană şi nutreţ, întrucât, potrivit conformaţiei sale fizice, ea e ferită 
de efectele vătămătoare ale unui astfel de aliment. lar dacă adese- 
ori spânzul este folosit în tratarea unor boli omenești, cu toate că n-ar 
părea indicat, cu cât mai mult nu-l va adapta spre vindecare mâna 
medicului, încât să fie acceptat ca aliment nevătămător datorită 
compoziţiei sale fireşti? Mătrăguna se recomandă adeseori la insom- 
nii72. Ce să mai spun de sucul de mac, despre care se ştie că a ajuns 
atât de cunoscut prin uzul zilnic în rol de calmant?5 al durerilor in- 
teme? Nu trebuie uitat nici rolul cucutei la reducerea poftelor trupești, 
nici al spânzului, care înlătură toate durerile unui trup bolnav?4. 

40. Aşadar, nu numai că nu poate fi învinuit Creatorul din prici- 
na prezenţei] plantelor otrăvitoare, ci trebuie chiar să-l aducem 
mulţumiri întrucât ceea ce tu credeai că s-a zămislit ca să ne pună 
viaţa în primejdie a devenit doctorie pentru sănătatea ta. Căci chiar 
şi ceea ce ar prezenta o primejdie e evitat de Providenţă, iar prin 
băgare de seamă nu se pierde nimic din ceea ce e folositor sănătăţii, 
Cum vor fi învățat oare oile şi caprele75 care anume dintre plante le 
sunt vătămătoare? Oare nu ştiu ele numai prin miros, cu toate că 
sunt simple animale necugetătoare, doar pe baza instinctului lor, 
cum să evite pericolul şi să-şi apere viaţa? Şi oare nu pot deosebi 
ele deopotrivă care anume verdeţuri le sunt folositoare şi care anu- 
me le sunt vătămătoare, încât numai după ce se simt parcă atinse 
de niște otrăvuri periculoase, abia atunci caută ele verdeţurile bine- 
cunoscute, care să le aducă lecuirea eventualelor răni? Chiar felul în 
care se hrănesc le poate aduce doctoria cerută76; după rană trebuie 
să ştii să te fereşti de săgeți şi cum să eviţi veninul, iar nu să-l cauţi 
tu pe el! În definitiv chiar şi cerbilor mâncarea le servește drept anti- 
dot. Vipera se teme de cerb, în schimb ea poate omori şi leul?7. Un 
şarpe mai mare poate încolăci un elefant. Dacă elefantul l-ar strivi, 


71. Plintu, Istoria nat. X, 72, 92. 

72. Sf. Vasile, op. cit, 101 D. 

73. Pliniu, Ist. nat. XXV, 13 (94), 147-150. 

74. Sf. Vasile, op. cit.. 101 D; Pliniu, Ist. nat. XX, 18 (78), 198-201; XXV, 54, 154, 
75. Sf. Vasile, op. cit., 101 C. 

76. Pliniu, Ist. nat. XXV, 92. 

77. Pliniu, st. nat., VIII, 118, 

moartea şarpelui ar fi sigură, dar fiindcă el nu-i în stare de așa ceva, 
lupta se duce de către amândoi cu încordare extremă. Şarpele caută 
să sugrume piciorul elefantului, pentru că atunci când acesta cade 
jos, şarpelui nu-i poate provoca nicio primejdie. Elefantul caută să 
nu fie el ultimul sau măcar să nu fie atacat la piciorul de dinapoi, 
undeva pe o potecă strâmtă, unde el nu se poate nici răsuci, şi nici, 
cu o pășire mai energică, să strivească şarpele, şi nici să primească 
ajutor de a alt elefant. 

41. Așadar, dacă până și animalele necugetătoare știu şi cu ce 
fel de ierburi să se lecuiască şi cu ce fel de mijloace se pot ajuta, 
omul, care vine pe lume cu facultăţi cugetătoare, să nu fie în stare 
să se orienteze? Ori să fie tocmai el atât de străin de realitate, încât 
numai el să nu poată pricepe/8 ceea ce fiecărei vieţuitoare îi este de 
folos? Sau să fie tocmai el atât de nerecunoscător pentru darurile 
firii, încât să creadă că, întrucât până și o picătură de sânge de taur 
ar putea omori un om, nu cumva acest dobitoc n-ar trebui să fie 
adus pe lume, sau atunci, să trăiască fără sânge, câtă vreme puterea 
lui atât de folositoare în agricultură ori în cărăuşie?” şi kamea lui] 
atât de gustoasă aduc atât de multe servicii oamenilor de la ţară? 
Dacă şi-ar aduce aminte câte bunătăţi le-a dăruit Dumnezeu, atunci 
oamenii n-ar uita spusele Lui: "Răsară pământul iarbă verde, care să 
semene sămânță după felul ei'80. Ar înţelege atunci că prin aceste 
cuvinte, El nu s-a gândit numai la cele care dau hrană de la sine, 
cum sunt ierburile, copacii și alte plante, ci şi la cele dobândite prin 
sârguinţă gospodărească şi prin agricultură practicată cu trudă. 

42. Şi ce lucru cuviincios că Dumnezeu n-a poruncit ca pămân- 
tul să producă dintr-odată sămânță şi rod8!, ci a rânduit ca întâi să 
încolţească, apoi câmpurile să înverzească şi abia după aceea să se 
coacă rodul după felul lui, aşa încât în niciun anotimp ele să nu fie 
lipsite de farmec! Câmpurile trebuie mai întâi să se imbrace cu 
haina împodobită a primăverii şi abia mai târziu să ne dea folosul 
roadelor. 


78. Sf. Vasile, op. cit., 102 B. 

79. Vergiliu, Georgicele, II, 458, ed. cit. p. 88. 
80. Fac. 1, 11. 

81. Sf. Vasile, op. cit., 104 A, 

V, 5, 12-14. Ce să spun despre dantura îndesată a peştilor? Căci 
ei n-au dinţi numai pe o parte, cum au oile sau vitele, ci sunt înar- 
maţi cu dinţi pe amândouă părţile8? . Întrucât trăiesc în apă, dacă ar 
purta mâncarea printre dinţi încoace şi încolo, fără s-o înghită, s-ar 
putea întâmpla ca, sub presiunea apei, hrana să fie luată dintre dinţi 
şi dusă afară din gură. De aceea peştii au dinţi deși şi ascuţiţi, ca să 
poată muşca şi să zdrobească repede hrana, pentru ca s-o şi poată 
înghiţi fără amânare sau întârziere. Peștii nu rumegă, singur câinele 
de mare (scarus) pare a fi rumegător, după cât spun oamenii, lucru 
despre care numai întâmplarea sau experienţa sau studiul ne vor 
putea da răspunsul. 

13. Desigur că nici peştii nu sunt cu toţii cruțaţi de asuprirea 
celor mai putemici dintre ei85, cei mai slabi fiind expuşi lăcomiei 
celor mai tari. Cu cât cineva e mai slab, cu atât e mai expus de a 
deveni pradă celorlalţi. Cei mai mulţi pești se hrănesc cu plante și 
cu viermișori mici; sunt însă şi din aceia care se devorează unul pe 
altul şi se îngrașă din camea celorlalţi. Cel mai mic devine pradă 
[mâncare] pentru cel mai mare, şi, la rândul lui, cel mai mare e ata- 
cat de cel şi mai putemic şi însuşi prădătorul devine pradă altuia 
străin. Există cazuri ca, atunci când un peşte îl devorează pe altul, 
să fie înghiţit de al treilea, incât amândoi, devoratorul şi cel devorat, 
să se întâlnească în stomacul unuia străin, destinul unuia împărtă- 
şind răzbunarea celuilalt. La ei poate că s-a încetățenit nedreptatea 
pomind, probabil, de la cazul său propriu, cam aşa cum a început 
să se întâmple şi între noi, oamenii, nu pe cale naturală, ci dând frâu 
liber poftelor lacome; ori apoi - întrucât poate deveni o pildă în folo- 
sul oamenilor —, au devenit și ei un simbol pentru oameni, deci s-ar 
cădea ca, văzând la ei chipul comportării păcătoase dintre noi, să ne 
ferim de a mai oferi astfel de exemple rele. Niciunul dintre cei pu- 
ternici să nu ne năpustim asupra celor mai slabi, dându-ne astfel pe 
nedrept ca model rău, căci cine nedreptăţeşte pe semenul său îşi 
pregăteşte sieși laţ în care poate cădea el însuşi. 

14. Şi tu, omule, eşti un fel de peşte, care te năpusteşti asupra 
bunului şi vieţii altuia și care "tragi la adânc' pe cel neputincios84 


82. Sf. Vasile, op. cit., 152 C. 
83. Sf. Vasile, op. cit., 152 C. 
84. Sf. Vasile, op. cit., 152 J. 

V, 15, 50-54. Să incepem să vorbim mai întâi despre păsările 
care au ajuns să fie pentru oameni model de vieţuire88. La ele felul 
de a se purta unele cu altele şi de a se apăra a devenit ceva firesc, 
la noi, abia din constrângere şi intr-un mod vrednic de un sclav. Cât 
de neimpus, de voluntar săvârşesc cocorii paza de noapte8%. În timp 
ce unii se odihnesc, pe alţii îi poţi vedea stând în post, pe alţii îi vezi 
patrulând sau făcând serviciu de iscoade, pentru ca nu cumva să se 
încerce din vreo parte un atac, şi astfel fiecare îşi oferă, deodată cu 
serviciul, tot devotamentul şi toată puterea. După ce şi-au făcut ser- 
viciul de pază, respectivii mai dau un semnal ca să-i trezească pe cei 
ce dorm, pentru ca aceștia să-şi ia in primire postul, iar după aceea 
merg și ei la culcare. În mod cu totul liber își ia fiecare serviciul în 
primire şi nu se dovedesc atât de greoi şi de leneși la somn, cum am 
ajuns să fim noi, oamenii, ci sar repede din aşternut, se prezintă la 
serviciul lor, pe care și-l indeplinesc cu aceeaşi conştiinciozitate cu 
care l-au și primit, Nu există între ei vreun dezertor, ci numai de- 
votaţi, conform firii lor. De aceea şi paza lor e sigură, pentru că a 
fost făcută liber. 

51. Aceeași ordine o păstrează și când zboară: fiecare își ia pos- 
tul în primire; la timpul său, fiecare din ei ajunge pe rând în postul 
de conducere, și anume fiecare la un soroc stabilit mai dinainte, 
urmând ca fiecare să facă pasul respectiv când îi vine rândul. După 
aceea se trage de-o parte şi-l lasă pe altul în postul de conducere! 
Ce poate fi mai frumos decât aceasta? Sarcina şi onoarea şi le îm- 
part cu toţii în mod egal şi niciunul nu-şi arogă mai multă putere 
decât o au ceilalţi, ci toţi o au în mod egal90,. 

52. Aceasta era forma veche de organizare a societăţii, acesta 
era modelul statului liber. Așa au început oamenii să participe la 
viaţa publică, luându-se după exemplul liber consimţit al păsărilor, 
ca să fie deopotrivă pentru toţi atât obligaţiile, cât şi drepturile, în- 
văţând fiecare să participe pe rând la răspunderea de a asculta sau 
de a porunci, dar în același timp nefiind nimeni exclus nici de la 
onoruri, aşa cum niciunul nu era scutit de muncă. Aceasta era cea 
mai bună stare de lucruri. Nimeni nu era atât de lipsit de simţire 


88. Sf. Vasile, op. cit., 171 D. 

89. Sf. Vasile, op. cit., 176 A. 

90. Probabil că înlocuirea celor de la cârmă cu cei mai din spate are acelaşi 
scop: de odihnire periodică a fiecăruia. A se vedea Ionel Pop, Instantanee din viața 
animalelor, ed. Il, Editura ştiinţitică, Bucureşti, 1968, p. 121-122. 

încât să ţină vreo dregătorie toată viaţa, după cum, iarăşi, nimeni nu 
era condamnat la o robie nesfârșită. Fiecare participa fără preferințe 
şi fără invidie, fiind promovați cu toţii la eventualele schimbări şi, la 
timpul rânduit, atât sarcinile, cât şi serviciile de pază schimbându-şi-le 
reciproc, oricând voiau. Nimeni nu îndrăznea să-i aducă altuia ne- 
cazuri în probleme de serviciu, ca nu cumva să aibă apoi de suferit 
din partea celui care ajungea după aceea la conducere. Nimeni nu 
avea impresia că i-ar fi prea grea munca de care-l dezlega viitoarea 
recompensă. 

Totuşi, după ce a început să apară pofta de dominare, când unii 
şi-au arogat abuziv anumite servicii, iar alţii n-au vrut să le pără- 
sească pe cele anterioare și când au apărut şi serviciile militare, din 
clipa aceea slujbele nu s-au mai prestat de către toţi la fel, ci a 
apărut serviciul forţat: de acum oamenii nu mai lucrau în mod egal 
unui faţă de altul, ci şi-au făcut apariţia ambițiile, munca a inceput 
să fie normată, căci unii se sustrăgeau de la ea, pentru că ea a de- 
venit înrobitoare, aşa că din muncă voluntară s-a ajuns în curând la 
neglijenţă și lene. Cât de mult se sustrăgeau acum oamenii de la 
garda de noapte! Cât de greu se hotărau acum și unul şi altul să se 
anunţe pentru serviciul de pază într-un punct mai periculos, chiar şi 
atunci când această sarcină le era încredinţată din porunca regală! 
S-a hotărât aplicarea unor pedepse pentru neglijenţă și, cu toate 
acestea, neglijenţele se strecurau adeseori, serviciile de pază nu se 
mai ţineau regulat, căci constrângerea care impune un serviciu 
forţat provoacă şi ea de cele mai multe ori neplăceri. Nimic nu-i mai 
uşor decât să faci altora greutăţi, de vreme ce tot ce faci, faci în mod 
forţat. De aceea, munca fără sfârşit taie oricui pofta, creând mereu 
înfumurarea celor care se cred puternici. Căci unde mai afli vreun 
om care să renunţe de bună voie la puterea dobândită şi care să se 
retragă el însuşi din postul de conducere și, în loc de întâiul, să se 
trezească cel din urmă?!? Or, între cocori stăpâneşte mulţumirea în 
muncă şi modestia în serviciu. De sfat nu se face uz între ei decât la 
ieșirea din post, niciodată la intrarea în el; în primul caz e vorba de 
intreruperea odihnei somnului, în cel de-al doilea e vorba de fapt de 
un serviciu voluntar. 

53. Despre berze se istorisește că zboară în formaţie apropiată. 
Atunci când socot că e vorba să plece în vreo direcţie mai lungă, au 


91. Cf. Marcu 9, 34. 

obiceiul să se adune laolaltă și s-o ia înspre ţinuturile din răsărit şi 
miazăzi, hotărându-se să pornească toate deodată, ca la un semn. 
Ai crede că-i o adevărată armată care pleacă în șir: așa-și păstrează 
fiecare locul în zbor atât în flancuri, cât şi în frunte. La început toc- 
mai ciorile sunt cele care le conduc, arătându-le direcția şi însoţindu-le 
ca nişte gardieni, în aşa fel incât ai crede că ele ar fi o trupă auxilia- 
ră de apărare împotriva păsărilor duşmane, însărcinându-se pe pro- 
priul lor risc să le apere de orice neplăceri nedorite. Indiciu despre 
acest lucru e faptul că într-un anumit răstimp (după ce pleacă ber- 
zele) nu mai afli în jur nicio cioară şi, în schimb, când se întorc, 
toate ciorile sunt acoperite de răni, trădând parcă atât prin glasul 
sângelui, cât şi prin alte semne, că ele au susţinut în acest scop o 
grea luptă. Cine le va fi ameninţat oare cu pedeapsa ca să facă acel 
zbor? Cine va fi rânduit ca, în caz că ar refuza acel serviciu armat, 
vor lua atât de grea pedeapsa, încât niciuna să nu refuze acel servi- 
ciu în folosul şirului de păsări prietene, ci toate, simțindu-se parcă 
datoare, să se ia la întrecere în oferirea acestui ajutor? 

54. Să înveţe aşadar oamenii de la ele] să respecte legile ospi- 
talităţii şi să înţeleagă cât de sfânt este respectul care trebuie arătat 
oaspeţilor”2, ce ajutoare sunt datori a le da şi, în cazul când n-ar 
exista ajutorul [ciorilor], atunci să preia asupra lor chiar și primejdia 
unei atitudini proprii! Se vede aşadar că noi, oamenii, le închidem 
oaspeţilor uşile, pe când păsările sunt în stare să-şi expună viața 
pentru ei. În timp ce în sârguinţa lor păsările sunt în stare să ia parte 
chiar și la cea mai grea primejdie alături de prietenele lor, noi oa- 
menii nu vrem să le oferim nici măcar adăpostul găzduirii. În timp 
ce păsările îşi apără prietenele chiar cu preţul luptei, noi ducem ade- 
seori adevărat război impotriva semenilor. Să fiu mincinos dacă n-a 
fost tocmai acesta motivul pentru care au fost pedepsiţi cei din 
Sodoma sau dacă nu cumva furia egiptenilor, care au vrut să calce 
în picioare dreptul de ospitalitate faţă de evrei, a fost pedepsită cu 
înecarea lor tocmai din pricină că au trădat legea ospitalităţii. 


VI, 1, 1-2. Această zi este cea de a şasea: în ea se încheie isto- 
ria începutului lumii şi totodată îşi află sfârşitul şi cuvântul nostru 
despre originile lumii. Însă chiar dacă vreme de cinci zile am fost 
nevoiţi să depunem oboseală destul de mare?5, totuşi în ziua de azi 
ni se cere un spor de atenţie, pentru că ne paşte primejdia de a pier- 


92. Sf. Vasile, Hexaireron, VIL Migne, P.Q. 29, 17 B; D; 29, 74. 
93. sf. Vasile, op. cit., VI, 5, Migne, P.G. 29, 64. 

de nu numai cele de până acum, ci şi rezultatul întregii noastre stră- 
danii. Căci dacă la întrecerile dintre atleți au loc la început, vreme 
de câteva zile, programe muzical instrumentale şi de cântece corale, 
oricât de dese şi oricât de înfierbântate ar fi competiţiile şi oricât s-ar 
crede că aceste zile care au trecut ar fi fără nicio importanţă pentru 
câştigarea cununii (la care ultima zi s-ar crede hotărâtoare, căci nu- 
mai ea aduce decizia premierii prin orice risc, devenind pentru cei 
învinşi o ruşine, iar pentrui biruitori, răsplată), cu cât mai mult nu ne 
vom îngrijora în această luptă după înţelepciune, printr-o hotărâtoare 
decizie nu numai a câtorva, ci a tututora, cu atât mai vârtos cu cât 
astăzi, ca şi în cazul înmânării cununii, am putea să primejduim 
toată oboseala zilelor anterioare și să păţim ruşine tocmai acum! 
Căci cuvântătorul nu se află în aceeaşi situaţie cu cântăreţul sau cu 
atletul: aceia ar pierde doar simpatia spectatorilor, pe când în cazul 
nostru pierderea s-ar răsfrânge asupra tuturor ascultătorilor. 

2. Să staţi, aşadar, şi voi cu mine în juriul de acordare a premi- 
ilor şi să păşiţi cu mine în această arenă măreaţă? şi plină de taine 
a întregii creaţii văzute! Căci dacă cineva, aflând de sosirea unor 
oaspeți străini, nu dă nici cea mai mică atenţie [oboselii] în timp ce 
îi poartă prin tot oraşul şi le arată ce-i mai vrednic de văzut acolo, 
atunci cu atât mai puţin v-aţi putea supăra dacă v-aş conduce, cu 
ocazia acestei întâlniri comune, prin explicarea mea despre cele din 
patria noastră, despre categoriile și soiurile tuturor lucrurilor din 
lume, fiind însufleţit de dorinţa ca din toate acestea să scot dovada 
că pe voi v-a dăruit Creatorul tuturor cu o zestre cu mult mai bogată 
decât pe oricare alte făpturi? Aceasta însemnează că şi coroana 
creaturilor pentru voi a fost pregătită, așa încât pe voi doresc să vă 
incoronez potrivit arbitrajului vostru propriu. Căci nu ni se cere să 
alergăm după cununi care se veştejesc, ci după în veci netrecătorul 
arbitraj al sfințirii voastre, potrivit căruia hotărârea spune că în rostul 
tuturor creaturilor se vădeşte rânduiala Providenţei dumnezeieşti; cu 
toate acestea, numai la voi se întâlneşte faptul că aveţi comun cu 
celelalte făpturi doar stricăciunea trupului, în schimb, prin puterea 
sufletului omenesc, voi nu mai aveţi nimic comun cu alte făpturi. 

VI, 1, 42-45. De aceea, iată ce ni se spune: 'Păzeşte-te şi-ţi fe- 
rește cu îngrijire sufletul'95. Căci una suntem "'noi', şi cu totul altce- 
va sunt cele "ale noastre', precum și cele "din jurul nostru”. Prin 'noi' 


94. Sf. Vasile, op. cit.. 164 A. 
95. Deut. 4, 9; Sf.Vasile, op. cit., 204 AB. 


TÂLCUIRI LA SFÂNTA SCRIPTURĂ 


înţelegem sufletul şi cugetul din noi, prin 'ale noastre" înţelegem 
mădularele trupului şi simţurile lui, iar cele 'din jurul nostru' sunt 
banii, slugile şi cele ce ţin de viaţa 'aceasta'. Prin urmare, când zic 
"păzeşte-te şi cunoaşte-te pe tine însuţi", nu însemnează să ştii cât 
de mare e puterea muşchilor şi nici cât de viteaz eşti la trup, după 
cum nici cât de multe moșii ai, ce putere ai față de alţii, ci vreau să-ţi 
amintească ce suflet şi ce cuget ai, căci din ele pleacă toate sfaturile 
tale şi în legătură cu ele stau toate roadele faptelor tale. Numai un 
astfel de suflet e plin de înţelepciune, de credinţă şi de dreptate, 
pentru că orice inaintare în bine vine de la Dumnezeu, după cum 
zice Scriptura: "lată, lerusalime, pe mâinile Mele am zugrăvit zidurile 
tale'96. Un astfel de suflet e zugrăvit de Dumnezeu şi numai unul 
înrudit cu EI e în stare să reflecte chipul frumuseţii dumnezeieşti. Şi 
acel suflet e bine zugrăvit: în el se regăsește strălucirea slavei și 
chipul fiinţei iui Dumnezeu%7. Şi numai în măsura în care reflectă 
acest chip îşi poate primi sufletul adevărata lui valoare. După acest 
chip fusese zidit Adam înainte de a păcătui; din clipa în care a căzut, 
el şi-a pierdut chipul valorii cereşti, luând în locul lui trăsături pă- 
mântești. De aceea, să fugim de acest ultim chip, căruia nu i se dă 
slobozenie să intre în cetatea lui Dumnezeu, întrucât așa-i scris: 
"Doamne, în cetatea Ta chipul lor de nimic îl vei face'98. Nu intră 
acolo niciun chip nevrednic, iar dacă s-a furişat cumva, el va fi scos 
afară, pentru că stă scris că "în cetate nu va intra nimic pângărit și 
nimeni care este dedat cu spurcăciunea şi cu minciuna, ci numai 
acela va intra care are scris pe frunte numele Mielului'98a. 

43. Aşadar, sufletul nostru este zidit după chipul lui Dumnezeu. 
Întreaga ta fiinţă, omule, în aceasta constă, căci fără de suflet tu nu 
prezinţi nicio valoare, întrucât fără de el 'pământ eşti şi în pământ 
te vei întoarce'99. De aceea, să nu uiţi că fără suflet nu preţuiești 
nimic, după cum stă scris: "Nu vă temeţi de cei ce ucid trupul, iar 
sufletul nu pot să-l ucidâ'!90, De ce, dar, pui atâta preţ pe trup, când 
şi aşa ştii că deodată cu pierderea trupului tu nu pierzi nimic? Mai 
curând teme-te ca nu cumva să te lipsești de ajutorul sufletului. 
Căci, 'ce va da omul în schimb pentru sufletul său?", în care nu se 


96. Is. 49, 16. 

97. Cf. Evr. 1,3. 
98. Ps. 72, 20. 
98a. Apoc. 21, 27. 
99. Fac. 3, 19. 
100. Matei 10, 28. 

cuprinde doar o mică părticică din tine, ci însăşi esenţa întregii fiinţe 
omenești? Doar prin puterile sufletului ajungi tu să te faci stăpân 
peste celelalte fiinţe din lumea fiarelor şi a păsărilor. Prin suflet ne 
asemănăm cu Dumnezeu, pe când prin trup ne asemănăm cu dobi- 
toacele. Sufletul e cel care vădește pecetea asemănării cu Dum- 
nezeu, câtă vreme trupul abia dacă ne oferă nişte trăsături inferi- 
oare, comune cu fiarele, cu dobitoacele. 

44. Dar să precizăm mai îndeaproape ce însemnează cuvintele 
"după chipul lui Dumnezeu'!01. Să poată fi oare numit trupul 'după 
chipul lui Dumnezeu'? Desigur că nu, căci am văzut doar că el e pă 
mânt, Să aibă Dumnezeu însuşiri corporale, să fie prin urmare ne- 
putincios, cum e trupul, şi supus patimilor? Ori ţi s-ar părea cumva că 
prin cap ne-am asemăna cu Dumnezeu, pentru că tendinţa capului este 
să privească numai în sus şi să se înalțe mereu? Sau poate prin ochi, pen- 
tru că prin ei luăm cunoştinţă de ceea ce-i în jurul nostru? Sau poate 
prin urechi, fiindcă prin ele auzim tot ce se întâmplă? Dar dacă avem 
în vedere privirea în sus, apărem oare atât de uriași numai pentru 
motivul că ne ridicăm creștetul cu un cot deasupra pământului? Şi 
apoi, nu ne ruşinăm oare dacă ne-am socoti a fi asemenea lui Dum- 
nezeu pentru motivul că ne-am ridicat ceva mai sus decât șerpii şi 
decât celelalte târâtoare, ori dacă am spune să suntem mai iuți decât 
căprioarele, decât oile şi decât lupii? Dar cu cât ne întrec în această 
privinţă cămila!02 şi elefantul când e vorba de mărimea trupească? De- 
sigur că e un lucru măreț să ajungi la cunoştinţă prin ochi, prin privirea 
lucrurilor din lume, spre a şti ceva fără să mai fie nevoie să ţi le ra- 
porteze altcineva, totuşi cât este [de cuprinzător) ceea ce vede ochiul 
nostru, încât să afirmi că tocmai din această pricină noi ne asemănăm 
cu Dumnezeu, Care priveşte totul, vede totul, ba cunoaşte până şi cele 
mai ascunse cugete ale sufletului!05 şi surprinde şi cele mai tainice 
inclinări ale inimii? Cum de nu te rușinezi spunând aşa ceva, câtă 
vreme noi nici pe noi înşine nu suntem în stare să ne vedem deplin? 
Caci eu văd doar ce-i inaintea picioarelor mele, dar ce-i în spatele meu 
nu sunt în stare să văd! Nu-mi pot vedea ceafa şi nici partea din spate 
a capului, așa cum nu-mi pot vedea nici rărunchii. Şi-apoi, cât repre- 


101. Origen, Omilii in Gen. |, 13 (P.Q. XII, 155). De aici inainte, in descrierea 
însușirilor spirituale ale omului, respectiv în prezentarea asemănării omului cu 
Dumnezeu, se observă la Sf. Ambrozie referiri tot mai insistente la Omiliile lui 
Origen la Cartea Facerii. 

102. Sf. Vasile, op. cit., 201 D. 

103. Cf. Rom. 8, 27; | Cor. 14, 25. 

zintă ceea ce auzim, câtă vreme eu nu pot vedea, nici auzi ceea ce se 
petrece la o distanță oarecare de mine? Chiar și un perete dacă ne 
desparte de aceste lucruri, eu nu le pot vedea şi nici auzi. În afară de 
aceasta, corpul nostru e legat la un moment dat de un anumit spaţiu, 
pe câtă vreme toate animalele se mişcă mai liber şi fiecare din ele este 
mai sprinten decât omul. 

45. Aşadar, chipul lui Dumnezeu nu se vede în trupul nostru, ci 
în sufletul nostru, care este liber, concepând şi acţionând cu gânduri 
şi planuri într-un fel sau în altul, după cum le priveşte pe toate cu ochiul 
său care scrutează totul. lată, odată suntem în Italia și ne facem 
cutare planuri în legătură cu ceea ce trebuie să aibă loc în Răsărit ori 
în Apus; altădată avem impresia că ne-am mutat printre locuitorii din 
Persia, ori că îi avem înaintea ochilor pe locuitorii din Africa, ur- 
mărindu-i pe unii din cunoscuţii noștri din acele părţi de loc, altă 
dată petrecem la ei, cu toate că ţara lor se află la mari depărtări, dar 
avem impresia că noi ne apropiem de ei acolo, departe, şi vorbim 
cu ei, deși ei nu sunt de faţă; ba se întâmplă să înnodăm şi conver- 
saţii cu unii dintre cei morţi, pe care-i îmbrăţișăm, şi avem senzația 
că-i ţinem lângă noi ca şi cum ar fi încă în viaţă, atribuindu-le parcă 
chiar servicii şi anumite acţiuni vitale. 

Aşadar, numai sufletul poate fi socotit după chipul lui Dumnezeu, 
întrucât nu se orientează după puterile trupului, ci după cele ale 
duhului, căci numai ochiul acestuia poate privi pe cineva care nu-i de 
față, numai puterea lui e în stare să acţioneze şi la mari depărtări, 
cutreierând şi explorând ţinuturi nebătătorite, numai el e în stare să 
colinde cu gândul încoace şi incolo, până la marginile lumii!04, 
pătrunzând până şi în ungherele cele mai ascunse şi care numai în 
planurile lui Dumnezeu sunt unite într-un rost unitar, prin Hristos, 
coborând până în ţinuturile subpământene ori înălțându-se până în 
ținuturile cereşti, după cum ţine Apostolul să ne asigure: "petrecerea 
noastră este în ceruri'195, Şi atunci, oare să nu arate sufletul nostru 
a fi 'după chipul lui Dumnezeu', din moment ce Dumnezeu sălăş- 
luiește în el în toată bună vremea? Să nu uiţi, dar, că sufletul nostru 
e zidit după chipul lui Dumnezeu, după cum zice Apostolul: "lar noi 
toți, privind ca în oglindă, cu faţa descoperită, slava Domnului, ne 
prefacem în acelaşi chip din slavă în slavă, ca de la Duhul 
Domnului'105, 


104. Sallustius, Bell. lug. 12, 50 (citat după Niederhuber, op. cit., p. 267). 
105. Filip. 3, 20. 
106. 2 Cor. 3, 18. 

INTRODUCERE 


Structura acestei scrieri bogate în interpretări alegorice se resim- 
te de influența lui Filon din Alexandria şi a lui Origen care, se ştie, 
nutrea şi el o mare admirație faţă de Filon. Din nefericire, multe din 
operele lui Origen s-au păstrat fragmentar, lacunar, așa că nu se ştie 
propriu-zis dacă Sfântul Ambrozie a luat o anumită interpretare de la 
Filon sau de la Origen. Totuși, atunci când pomeneşte în $ 27 
despre Simah și Aquila, cunoscuţii redactori ai textului biblic, e o 
dovadă clară că sursa de informaţie provine de la Origen. Afirmația 
lui Schenki că Ambrozie n-ar fi 'compilat" pe Origen rămâne încă de 
dovedit, dacă mai târziu se vor mai afla şi alte scrieri ale învățatului 
exeget alexandrin. Totuşi, după cum se vede și din trimiterile biblio- 
grafice (pe care ni le-am însușit în mod precumpănitor după ediţia 
critică editată în Corpul vienez de către Carol Schenk!), Filon a servit 
incontestabil ca izvor al celor mai multe dintre tălmăcirile Sfântului 
Ambrozie. Aceasta, în ciuda celor susţinute în $ 25 al prezentei 
scrieri, în care se spune textual: 'Filon nu înțelege lucrurile duhov- 
niceşti”. Or, se ştie că acest iudeu indrăgostit de platonism a căutat 
— ca nimeni altul — să împace cugetarea biblică cu cea filosofică, 
repetând şi practicând până la refuz concepția că orice text biblic 
poate fi interpretat şi moral, respectiv şi alegoric, pe motiv că 'totu-i 
tainic in Scriptură”, sau înțelegând greşit cuvântul paulin de la 
Romani 7, 14: "legea e duhovnicească”, sau pe cel de la Evrei 10, 1: 
"Legea e umbra bunurilor viitoare". 

Analizând referatul biblic despre rai şi despre viața protopărin- 
ților, Sf. Ambrozie susţine — după Filon — că 'raiul este sufletul omu- 
lui, în care s-au dezvoltat germenii virtuţilor”, cum se exprimă în pa- 
ragraful 51. Interpretarea realităţilor biblice se estompează astfel în 
stări morale, duhovnicești. Cele patru râuri din rai sunt preinchipui- 
rea celor patru virtuți cardinale: ințelepciunea, temperanța, curajul 
şi dreptatea. Când Dumnezeu aduce viețuitoarele câmpului şi zbură- 
toarele cerului pentru ca Adam să le dea nume, referatul biblic s-ar 
fi gândit, pe de o parte, la pornirile iraționale, iar pe de altă parte, la 
cugetările deşarte. Cele trei ceruri de care ne vorbeşte Sf. Pavel în 

2 Cor. 12,2 sunt — zice Sf. Ambrozie — cele trăi stări ale omului cor- 
poral, firesc şi duhovnicesc. Idei de felul acestora din urmă întâlnim, 
între altele ($ 53), şi în altă scriere a Sfântului Ambrozie, Despre 
binecuvântările Patriarhilor, iar una din sursele acelei lucrări era cea 
despre "rațiunea dominantă“, care, oricât de 'dominantă" ar fi fost, — 
pentru că în paragraful 73 susţine că bărbatul este simbolul minţii 
fvodc), femeia al simţurilor (ai0no:s) —, totuși a ajuns la afirmaţii cu 
totul deplasate atunci când vorbește despre frunzele de smochin cu 
care s-au acoperit protopărinţii, în care se vede o preinchipuire a drep- 
ților şi a sfinţilor care se adăpostesc sub smochinul spiritual (5 66). 

Cu toate că adeseori alegorizarea pare forțată, totuşi putem 
spune că tendința generală e moralizarea sau silința de a-şi educa 
ascultătorii. Se poate spune că în țesătura lucrării se pot distinge 
câteva teme care au format obiectul a tot atâtea predici, din care for- 
mula de adresare, 'fraţilor', nu lipsește, Reținem două îndemnuri 
tipice în paragrafele 75 şi 76. Una sună astfel: 'Din cauza multor 
ticăloşii, unii din credincioși nici nu au conștiința păcatului”, cealaltă 
ne cere să avem şi noi în viaţă dorul pe care-l avea Pavel atunci când 
a zis: 'nu mai trăiesc eu, ci Hristos trăieşte în mine" (Gal. 2, 20). 

Motivul scrierii se deduce din insistența şi repetarea cu care sunt 
denunțaţi ereticii, atât cei mai vechi, cum sunt Marcion şi îndeosebi 
unchiul său Apelles, ambii trăitori în sec. II, cât și arienii mai cu- 
noscuţi, mai ales Arie, apoi Fotin, episcopul de Sirmium decedat in 
anul 374, asupra căruia revine adeseori. 

Cercetătorii în frunte cu Schenk! susțin că Ambrozie nu l-ar fi 
cunoscut pe Tertulian. Or, scrierea acestuia De praescriptione 
haereticorum (a se vedea în 'P.S.B." 3, p. 160 şi urm.) insistă ade- 
seori asupra rătăcirii lui Apelles, care susține o flagrantă contradicţie 
între învăţăturile morale şi dogmatice cuprinse în Vechiul Testament 
şi cele din Noul Testament. Marcion şi Apelles susțineau că Vechiul 
Testament și crearea omului şi a lumii sunt opera unui spirit inferior 
(demiurgos). Despre Apelles aminteşte Ambrozie şi în alte opere, de 
pildă in Hexaemeron. Pretutindeni ei apără referatul biblic despre 
creație, pe care-l atacaseră Marcion şi Apelles. Mai subliniem că in 
această scriere de tinereţe a Sfântului Ambrozie, pentru prima oară 
numele lui Filon din Alexandria e pomenit deschis. 

Data redactării scrierii e confirmată de însuşi Sf. Ambrozie în 
Epistola către Sabin (45, 1), în care declară că a compus-o cu zece 
ani în urmă, 'când încă nu eram preot bătrân' (ego autem iam 
dudum de eo (paradiso) scripsi nondum veteranus sacerdos). 

"Apoi Domnul Dumnezeu a sădit rai în Eden, spre răsărit, 
și l-a pus acolo pe omul pe care-l zidise"l. 


1. Cuvântarea pe care urmează să o ţinem despre rai pare a ne 
produce o neobişnuită tulburare, dorind să cercetăm şi să arătăm ce 
e raiul şi unde e sau cum este, mai ales pentru că Apostolul, deşi 
nu ştie dacă a fost "în trup” sau în "afară de trup”, spune totuşi că el 
a fost răpit "până în al treilea cer'. Şi zice mai departe3: 'Şi-l ştiu pe 
un astfel de om - fie în trup, fie în afară de trup, nu știu, Dumnezeu 
ştie — că a fost răpit în rai şi a auzit cuvinte de nespus, pe care nu 
se cuvine omului să le grăiască. Pentru unul ca acesta mă voi lăuda; 
iar pentru mine însumi nu mă voi lăuda decât numai în slăbiciunile 
mele. Căci chiar dacă aş vrea să mă laud, nu voi fi fără minte, căci 
voi spune adevărul'. 

Prin urmare, dacă raiul e de aşa fel încât numai Pavel sau doar 
unul asemenea lui Pavel l-a putut vedea cât timp era în viaţă — dar 
nici el însuși nu-şi poate totuşi aduce aminte dacă era în trup ori în 
afară de trup atunci când a auzit cuvintele prin care a fost oprit să 
împărtășească ceea ce auzise -, atunci cum vom putea noi des- 
coperi aşezarea raiului, pe care nu l-am putut vedea şi, chiar de l-am 
fi putut vedea, am fi totuși împiedicaţi să-l facem cunoscut altora? 

În acelaşi timp, de vreme ce Pavel s-a temut să se laude, dată 
fiind măreţia descoperirilor, cu cât mai mult trebuie noi să ne silim 
să nu arătăm cu prea mare precizie ceva, a cărui descoperire ne-ar 
pune în primejdie! Trebuie deci să ne mulţumim cu aceea că raiul 
nu-i ceva lipsit de măreție, dar mai departe să-l lăsăm să fie acesta 
doar un secret al lui Pavel. 

2. Totuşi, fiindcă citim în cartea Facerii că raiul a fost sădit de 
Dumnezeu spre răsărit şi că acolo a fost pus omul pe care Dum- 


1, Fac. 2, 8. 
2. 2 Cor. 12, 2. 
3. 2 Cor. 12, 3 şi urm. 

nezeu l-a plăsmuit, putem de pe acum să-L dezvăluim pe Autorul 
acestui rai. Căci cine a putut crea raiul dacă nu atotputemnicul Dum- 
nezeu, Care 'a zis şi s-au făcut't, El Care nu-i nicicând lipsit de pu- 
tere dacă vrea să facă ceva? Prin urmare, El însuşi a sădit raiul, 
despre care Înţelepciunea zice5: "Orice răsad pe care nu l-a sădit 
Tatăl Meu cel ceresc va fi smuls din rădăcină'. "Bun e răsadul înge- 
rilor, bun al sfinţilor; căci se zice despre sfinţi — prin care vedem 
chipul îngerilor — că în vremea aceea de pace care va să fie, fiecare 
va sta liniştit sub smochinul şi sub viţa sa'6. 

3. Raiul are, aşadar, foarte mulţi pomi, dar pomi roditori, pomi 
plini de sevă şi de vigoare, despre care s-a spus: "se vor bucura toţi 
copacii pădurii'?, copaci veșnic înfloriţi, dată fiind vigoarea me- 
ritelor, precum e un pom răsădit lângă izvoarele apelor, a cărui 
frunză nu va cădea pentru că în el tot rodul sporeşte, Așadar, aces- 
ta este raiul. 

4. Cât despre locul lui, locul în care a fost sădit se numeşte 
"desfătare'9. De aceea şi dreptul David zice!0: "Din izvoarele desfă- 
tării Tale îi vei adăpa pe ei'. De fapt, stă scris că 'din Eden ieşea un 
râu care uda raiul'!!. Așadar, pomii sădiţi în rai sunt udaţi de un fel 
de revărsare năvalnică a Duhului. Despre aceasta ni se vorbeşte şi 
în altă parte12: 'Apa râului veseleşte cetatea lui Dumnezeu". Cetatea 
aceea, care întruchipează Ierusalimul cel de sus!3, este cetatea cea 
liberă, în care nenumărate au fost vredniciile celor sfinţi. 

5. Aşadar, în raiul acesta l-a aşezat Dumnezeu pe omul pe care 
l-a plămădit!4, Dar să iei bine seama că Dumnezeu nu l-a aşezat 
acolo pe omul care este 'după chipul lui Dumnezeu', ci pe omul cu 
trupi5; căci ceea ce este imaterial nu poate fi așezat într-un anumit 
loc, Or, pe om l-a sălășluit în rai cam așa cum a pus soarele pe 


4, Ps. 32, 9. 
5. Matei 15, 15. 
6. Cf. Mih, 4, 4; Matei 12, 25; Filon, Legum allegoriae |, 14; |, 72. 
7. Ps. 95, 12, 
8. Cf. Ps. 1, 3. 
9. Filon, Leg. alleg. |, 14; 1, 72 (ediţia Cl. Mondăsert, Paris, 1962, Quaestiones 

cerl6, ca să nădăjduiască la Împărăţia cerurilor, precum făptura 
aşteaptă "descoperirea fiilor lui Dumnezeu'17. 

6. Aşadar, dacă raiul este acolo unde au apărut mlădiţe, raiul 
pare a fi sufletul care înmulțește sămânţa primită!8, sufletul în care 
este sădită fiecare virtute, una câte una, în care a fost zidit şi ar- 
borele vieţii! — adică înțelepciunea, precum a zis Solomon20 că 
înţelepciunea nu a ieșit din pământ, ci de la Tatăl; căci ea e stră- 
lucire a luminii veşnice şi revărsare a slavei Celui Atotputemnic. 

7. De fapt, în rai există un pom al cunoştinţei binelui şi răului. 
Căci aşa scrie: "A făcut Dumnezeu să răsară, în rai, pom plăcut la 
vedere şi cu roade bune de mâncat, şi pomul vieţii şi pomul cu- 
noştinţei binelui şi răului'2l. Vom vedea mai încolo dacă şi pomul 
acesta, plăcut la vedere şi cu roade bune de mâncare, a fost la fel 
cu ceilalți. Aceasta se va discuta mai potrivit la locul în care aflăm 
că omul, gustând din el, a greşit. Deocamdată, până aici nu se poate 
aduce nicio obiecţie, cu toate că omul nu pricepe care a fost scopul 
creării lui. De altfel, în însăşi crearea lumii, dacă unele ne par greu 
de înţeles şi de necuprins pentru mintea noastră, nu trebuie să 
osândim şi să judecăm lucrurile în chip nechibzuit; de pildă, ce rost 
ar avea crearea șerpilor sau a vreunei făpturi veninoase, căci noi, 
oamenii, nu putem înţelege şi şti cu ce scop au fost făcute fiecare22. 
Prin urmare, nici în Sfintele Scripturi să nu judecăm cu uşurătate 
ceva ce nu putem înţelege; căci nenumărate sunt cele ce nu trebuie 
cântărite după puterea înţelegerii noastre, ci trebuie judecate după 
adâncimea purtării de grijă a lui Dumnezeu şi după puterea cuvân- 
tului Său dumnezeiesc. 

8. Să admitem, aşadar, fără a fi totuşi influenţaţi de discuţia ce 
va urma, că pomul cunoştinţei binelui şi răului nu ne place, pentru 
că oamenii, după ce au gustat din el, au văzut că erau goi. Totuşi, 
spre lauda rânduielii celei dumnezeieşti, voi spune că pomul acesta 
a răsărit în rai şi că de aceea a fost lăsat el de Dumnezeu, ca să 
putem înţelege mai bine mărirea cea nespusă a binelui. Într-adevăr, 


. Leg. aleg. |, 14. 
„Rom. 8, 19. 
„ Filon, De opif. mundi 53-59; Leg. alleg. |, 15, ed. R. Amaldez, Paris, 1965, 

dacă n-ar exista cunoștința binelui şi răului, cum am putea face o deo- 
sebire între bine şi rău? Căci nici răul nu l-am socoti rău dacă n-ar 
exista cunoștința binelui — cunoștința binelui însă n-ar exista fără 
existenţa binelui —, şi, invers, ce e bine n-am şti că e bine dacă n-ar 
exista cunoştinţa răului. Să luăm un exemplu, referindu-ne la însăși 
starea în care se află trupul omenesc. Fără îndoială, în trupul nostru 
întâlnim şi o anumită amăreală produsă de fiere; totuşi această 
amăreală, privită în ansamblu, se găseşte a fi folositoare sănătăţii 
omului. Se vede, aşadar, că şi ceea ce socotim rău de multe ori nu 
e rău din toate punctele de vedere, ci ne este totuși de folos, căci, 
aşa precum fierea se găseşte într-o parte a corpului şi e totuși de 
folos întregului corp, tot aşa Dumnezeu, ştiind că această cunoştinţă 
a binelui şi răului va fi spre folosul tuturor, a așezat-o într-o parte, ca 
să tragem folos din ea. 

9. Dar în rai mai întâlnim și un şarpe, creat, în orice caz, nu fără 
voia lui Dumnezeu. Sub chipul şarpelui stă însă diavolul; că a exis- 
tat diavol în rai ne-o arată chiar lezechiel, care spune despre regele 
Tirului23: "Ai fost făcut în desfătarea raiului; dar sub regele Tirului se 
ascunde, însă, simbolul diavolului. Îl vom învinui oare şi acum pe 
Dumnezeu pentru faptul că nu putem înţelege comorile măreției şi 
atotştiinţei Lui, învăluite şi tăinuite în Hristos, în afara celor pe care 
EI însuşi a binevoit să ni le dezvăluie? Ne-a dezvăluit totuşi — ca să 
luăm aminte - că până și răutatea diavolului e de folos oamenilor 
spre mântuire, desigur nu în sensul că diavolul ar vrea să ne fie de 
folos, ci prin însuşi faptul că ne repugnă, Domnul întoarce răutatea 
acestuia în folosul mântuirii noastre. De altfel, tocmai răutatea lui a 
făcut ca tăria şi răbdarea lui lov, om sfânt, să fie mai strălucitoare. 
Răutatea diavolului i-a pus la încercare simţământul dreptăţii, încât i 
s-a impotrivit, l-a biruit şi, după biruinţă, a primit cununa; or, nimeni 
nu primeşte cununa în afară de cel ce a luptat respectând regulile?. 
De asemenea, fecioria lui Iosif n-ar fi rămas cunoscută până în vre- 
mea noastră, dacă soţia stăpânului și prietenului său, îndemnată de 
săgețile înfierbântate ale diavolului, nu i-ar fi ispitit simţurile şi dacă, 
în cele din urmă, n-ar fi fost ameninţat chiar cu moartea, pentru ca 
să fie mai vestită curăţia acestui bărbat, care a disprețuit moartea 
pentru a-și păstra curăţia. Vrei să cunoşti planul lui Dumnezeu? De 
bună seamă, din îndemnul diavolului par a fi insuflate unor oameni 


23. lez. 28, 13. 
24. Cf. 2 Tim. 2, 5: lov 1, 6-12. 

drepţi chiar crime şi se comit chiar ucideri de fii. Astfel, Dumnezeu 
l-a pus la încercare pe Avraam chiar cu o astfel de faptă, încât să-l 
aducă jertfă pe propriul său fiu25. Prin această încercare, Avraam s-a 
dovedit credincios lui Dumnezeu, deoarece nu a căutat să scape de 
împlinirea sacrificiului, cu toată înduioșarea faţă de fiul iubit. Așa- 
dar, în rai exista şi pomul cunoștinței binelui şi răului, care părea fru- 
mos la vedere şi al cărui rod părea, după frumuseţe, bun de mân- 
care; nu era însă bun de folosit pentru hrană, căci se vede că gusta- 
rea din el le dăuna oamenilor. Există deci cazul când ceva poate 
face rău unuia luat în parte, dar să fie de folos pentru comunitate, aşa 
precum diavolul i-a făcut rău lui luda26, dar, exceptându-l pe acesta, 
i-a încununat pe toţi apostolii, care au învins ispitele vicleniei lui. 
10. Nu trebuie, deci, nici să punem la îndoială și nici să ne 
plângem de faptul că în rai se găsea diavolul, de vreme ce nu a putut 
bara nici celor sfinţi calea înălţării la rai; căci el n-a interzis celor 
sfinţi dreptul de a petrece acolo, ca şi cum ar fi posesor al unui 
domeniu ce i-ar aparţine; să reținem, în schimb, faptul că a oprit de 
la intrarea în împărăţia cerească pe cei leneși și vicioşi; dar cu mult 
mai măreț şi cu mult mai frumos este faptul că el va fi alungat de 
rugile sfinţilor, când se va împlini ceea ce spune Scriptura27: "Am vă- 
zut pe Satana ca un fulger căzând din cer'. Să nu ne temem, aşadar, 
de diavol, care este atât de neputincios încât el însuşi va cădea pe 
pământ. A primit, de fapt, libertatea de a ispiti, dar nu a primit pu- 
terea de a nimici decât atunci când cel ispitit de el, slab fiind, se 
clatină prin sine însuşi, pentru că n-a ştiut să-şi fie propriu-i sprijin. 
Şi, de aceea, trebuie să aflăm prin ce înşelătorie l-a ispitit diavolul 
pe primul om, ce anume a socotit el că trebuie ispitit în om, în ce 
ordine şi prin ce meşteșug, ca să ne putem feri de el. Totuși, pentru 
că mulţi pun la îndoială că diavolul ar [i existat în rai, deşi citim28 că 
se găsea în cer alături de îngeri, ca să nu pară că sunt atacați în 
această cuvântare, să acceptăm interpretarea acestor rânduri cum 
vor ei. De altfel, înaintea noastră a existat cineva care a menţionat 
că a fost comisă o încălcare de către om, prin plăcere şi simţământ29, 
sub chipul șarpelui înțelegând imaginea plăcerii, și sub chipul femeii 
văzând consimţământul inimii şi al minţii, pe care grecii îl denumesc 


25. Cf. Fac. 22, 1 şi urm. 

26. Cf. Luca 22, 3. 

27. Luca 10, 18. 

aio80G; întrucât, însă, simţământul a fost înşelat, el l-a denumit, po- 
trivit povestirii, minte supusă greşelii, ceea ce grecii denumesc votg. 
Pe bună dreptate deci vodş a primit în grecește chip de bărbat, iar 
oicenoiw, de femeie30. De aceea, unii au văzut și în Adam un vos; 
(minte) pământean. Domnul însă, în Evanghelie, ne-a prezentat 
acele fecioare care așteptau — unele cu candelele aprinse, altele cu 
ele stinse - sosirea mirelui5!, văzând în primele simţămintele de- 
pline ale înţelepţilor, în celealte, simţămintele corupte ale celor fără 
de minte. Căci dacă Eva, adică simțământul primei femei, ar fi avut 
candelele aprinse, nici pe noi nu ne-ar fi atras [şarpele] în cursele 
vicleniei sale şi nici ea n-ar fi căzut din acea nemurire a virtuţii. 

12. Așadar, raiul este un fel de pământ roditor, este, adică, sufle- 
tul îmbelşugat, sădit în Eden, aflat, adică, într-un fel de desfătare, ca 
într-un pământ bine îngrijit care dă mulţumire sufletului32. Se află şi 
vodg (mintea), întruchipat prin Adam; se află şi simţământul, întru- 
chipat de Eva. Şi, ca să nu avem ce reproşa slăbiciunii firii sau 
naturii potrivnice în înfruntarea primejdiilor, să auzim ce ajutoare 
are sufletul acesta. 

13. Era un râu care avea să ude raiulS5. Cine este acest râu dacă 
nu Domnul lisus Hristos, Izvorul vieţii veşnice, întocmai ca şi Tatăl — 
fiindcă scris este5+%: "Căci la Tine este izvorul vieţii” şi, în altă parte35: 
"Râuri de apă vie vor curge din pântecele lui'? Găsim scris şi izvor, 
găsim scris şi râu, care udă pomul roditor al raiului ca să producă 
rod pentru viaţa veşnică. Aşadar, acest izvor, precum ai citit — "căci, 
zice36, un izvor pleacă din Eden', adică: în inima ta este un izvor, de 
aceea şi Solomon zice5”: "Bea apă din vasele tale şi din pârâiaşele 
care curg din izvorul tău' —, este izvorul care porneşte din acel suflet 
îngrijit şi plin de desfătare; ace! izvor care udă raiul simbolizează 
virtuțile care rodesc fără încetare în sufletul vrednic de cea mai de 
seamă răsplată. 

14. "Şi — zice -58 se impărţea în patru braţe. Numele unuia era 
Fison; acesta înconjoară toată ţara Havila, în care se află aur. Aurul 


„ Filon, Leg. aleg. 1, 29; X, XX. 
„Cf. Matei 25, 1 şi urm. 

din țara aceea este bun; tot acolo se găseşte bdeliu şi piatra de onix. 
Numele râului al doilea este Gihon. Acesta înconjoară toată țara 
Cuş. Numele râului al treilea este Tigru; acesta curge prin faţa 
Asiriei; iar râul al patrulea este Eufratul'. 

lată, deci, cele patru ape curgătoare: Fison - cum îi spune pe 
evreiește; la greci, Gangele -, cel care curge prin faţa Indiei, Gihon 
sau Nilul, care înconjoară Ţara Egiptului sau Etiopia. Ţara pe care o 
cuprind înăuntrul lor Tigrul și Eufratul se numește Mesopotamia, 
pentru că este aşezată între aceste două fluvii, denumire acceptată 
chiar de neamurile situate mai departe, cunoscută fiind poziţia ei. 

Să vedem de ce este asemuită Înţelepciunea lui Dumnezeu cu 
un izvor. Căci ea poate fi izvor când se întâmplă ceea ce zice 
Evanghelistul39: 'Dacă însetează cineva, să vină la Mine şi să bea', 
după cum tot "izvor' se înțelege şi din cuvintele profetului, când 
zice49: 'Veniţi și mâncaţi din pâinea Mea şi beţi din vinul pe care Eu 
l-am dres cu mirodenii pentru voi'. Aşadar, precum înţelepciunea 
este izvorul vieţii, la fel este și harul spiritual izvorul celorlalte virtuţi, 
care ne călăuzesc spre calea vieţii veşnice. Prin urmare, dintr-un ast- 
fel de suflet care este îngrijit, nu dintr-unul neîngrijit, porneşte acest 
izvor ca să ude raiul, care este aidoma unui crâng plin cu diferite 
virtuţi, ale căror începuturi sunt patru, în care se desparte înţelepciu- 
nea. Şi care sunt cele patru începuturi ale virtuţilor dacă nu mai întâi 
prudenţa, apoi temperanţa, a treia tăria şi a patra dreptatea? Înșişi 
înţelepţii lumii acesteia, inspirându-se din scrierile noastre, le-au 
consemnat în scrierile lor+!. 

15. Fison reprezintă deci 'prevederea'42, de aceea în ea aflăm 
aur de bună calitate, rubin strălucitor şi piatră de onix. În viaţă ade- 
seori folosim termenul de 'aur'45 pentru a-i numi pe cei socotiți 
înţelepţi: şi Domnul zice prin gura proorocului: 'Le-am dat lor aur și 
argint'44, iar David, la rândul lui, spune despre înţelepţi: 'Dacă veţi 
dormi în mijlocul moștenirilor voastre, aripile voastre argintate vor fi 
ca ale porumbiţei şi spatele vostru va străluci ca aurul'45, fiindcă cel 
ce şi-a găsit sprijin în Vechiul şi Noul Testament este în stare, prin 

bogăţia argumentărilor, să pătrundă în înseşi tainele înţelepciunii lui 
Dumnezeu. Aşadar, de aceea zice 'aur bun', nu aur din care se bate 
monedă, care se deteriorează şi e trecător. Şi spune mai departe că 
are în el 'rubin' strălucitor, în care trăieşte parcă o scânteiere a sufle- 
tului nostru. Se află în el şi 'piatră de onix' care, prin aspectul culorii 
sale verzi, ne arată vigoarea şi vitalitatea. Şi, într-adevăr, sunt verzi 
arbușştii cât timp trăiesc; dimpotrivă, îşi pierd culoarea când mor. E 
viguros pământul cât poartă flori; sunt viguroase seminţele cât timp 
pot încolţi. Şi bine a fost amintit în primul rând fluviul acesta, Fison, 
denumit pe evreiește "Pheoyson', adică "schimbare de ţărmuri'46, 
pentru că nu trece pe la un singur popor, ci curge şi prin Lida. La fel 
şi înţelepciunea sau prevederea: ea nu e ceva limitat, ci, aducându-ne 
bogății şi foloase, ne ajută în mai multe chipuri. De aceea ea e prima 
virtute, pentru ca, dacă cineva a ieşit din rai, să-l întâmpine aş zice 
apa curgătoare a înţelepciunii, să nu poată fi vlăguit prea repede, ci 
prin ea să se poată reintoarce uşor in rai. Râul acesta este cunoscut 
multor oameni şi se spune despre el că e de o frumuseţe şi o bo- 
găție fără pereche. Şi înţelepciunea asemuită cu acest fluviu a adus 
roade fără seamăn, deodată cu venirea în lume a Stăpânului celui 
izbăvitor. El curge până la marginile pământului, căci prin înţelepciu- 
ne toţi oamenii au fost răscumpăraţi. De aceea s-a şi spus; "În tot 
pământul a ieşit vestirea lor, şi la marginile lumii cuvintelor lor'47. 
16. Râul cel de-al doilea este Gihon, lângă care le-a fost dată 
israelitenilor Legea, atunci când s-au hotărât să plece din Egipt şi 'cu 
coapsele încinse' să mănânce mielul+8, care e simbolul înfrânării, 
căci curaţi şi sfinţiţi se cade să sărbătorească Paştele Domnului. Şi 
de aceea lângă această apă a fost rânduită pentru întâia dată pâzirea 
Legii, pentru că numele apei inseamnă un fel de despicătură a pă- 
mântului49. Căci precum atunci când se deschide, pământul înghite 
toate cele ce sunt deasupra lui, fie necurăţii, fie josnicii, tot astfel şi 
curăţia inimii alungă toate patimile trupului. Şi pe bună dreptate a 
fost rânduită acolo pentru întâia dată cinstirea Legii, pentru că 
numai prin ea se putea șterge păcatul cărnii. Așadar, bine se spune 
că Gihon,. care însemnează 'curăţie', face înconjurul ţării Etiopiei, ca 
să spele trupul decăzut și să stingă pârjolul josnicelor porniri ale 
cărnii, căci, în tălmăcirea latinească, Aethiopia înseamnă stricată şi 


46. Filon, Leg. alleg. |, 24; |, 80. 

josnicâ50. Şi ce poate strica pe om mai mult decât poftele trupului 
nostru și ce poate fi mai "etiopian" şi mai negru decât trupul acoperit, 
aș zice, de întunericul păcatelor? 

17. Cel de al treilea râu este Tigrul, care trece prin faţa asirienilor 
şi tot aici a fost adus în robie și Israel atunci când a călcat Legea. Se 
zice despre râul acesta că este mai repede decât toate, că pe ma- 
lurile lui locuiesc asirienii, adică 'îndrumătorii', căci aceasta este 
semnificaţia termenului5!. Prin urmare, tot cel care, prin tăria sufle- 
tului, îşi va face roabe poftele trădătoare ale trupului, îndrumându-le 
spre ţintele cele cereștis2, acela este socotit asemănător cu apa 
aceasta. Şi de aceea şi tăria sau curajul decurge din acel izvor care 
a pornit din rai. Şi aş zice că, prin cursul ei avântat, tăria înfruntă tot 
ce-i stă împotrivă şi nu se poticnește de nicio piedică ce-i stă în cale. 

18. Al patrulea râu este Eufratul, care se traduce pe latinește 
"rodnicie şi belșug de roade'55, ceea ce ne duce cu gândul la simţă- 
mântul puternic al dreptăţii, insuşire de seamă a oricărui suflet. într-ade- 
văr, nicio virtute nu pare a da roade mai bogate decât nepărtinirea 
şi dreptatea, care sunt mai de folos altora decât sieşi, căci îşi negli- 
jează propriile-i interese, punând mai presus avantajele comune. Cei 
mai mulţi consideră că termenul 'Eufrat' provine de la Evppoiveoau, 
adică de la 'a se bucura'5%, pentru că nimic nu fericeşte mai mult 
neamul omenesc decât dreptatea şi nepărtinirea. Cât despre faptul 
că despre celelalte râuri ni se arată pe unde curg, pe când despre 
regiunile pe unde trece Eufratul nu ni se spune, aflăm că aceasta se 
datorează împrejurării că apa lui este vie şi că ea întreţine şi dez- 
voltă viaţa. De aceea înţelepţii evreilor şi asirienilor l-au denumit 
Auxes55, şi se spune că apa lui este altfel decât a celorlalte râuri, 
căci unde e înțelepciune, acolo există şi viclenie, unde e cumpătare 
sau măsură, acolo există de multe ori exces şi alte vicii; în schimb, 
unde există dreptate, acolo e şi acordul celorlalte virtuţi. De aceea 
nu ne este cunoscut după locurile pe unde curge, adică nu după o 
parte, după un detaliu, căci dreptatea nu reprezintă o parte, ci este 
un fel de mamă a tuturor virtuţilor. Așadar, prin aceste patru râuri 

„ Ibidem. 

„ Filon, Quaest. |, 12, ibid. 
„Leg, alleg. |, 23; |, 80. 

„ Filon, Leg. alleg., ibid. 

„ Filon, Quaest. |, 15, p. 76. 

sunt întruchipate cele patru virtuţi cardinale care au îmbrăţişat, ca 
să zic așa, durata în timp a lumii acesteia. 

19. Prin urmare, prima perioadă de timp de la începutul lumii 
până la potop56 a fost cea a înţelepciunii, timp în care au trăit “drep- 
tul Abel", numit aşa de Domnul5?, şi Enos, adică om făcut după chipul 
lui Dumnezeu, care "a nădăjduit să cheme numele Domnului Dum- 
nezeu'58, şi Enoh, care înseamnă în latineşte "harul lui Dumnezeu", 
mutat tot la cer5%, şi Noe, om drept şi el, şi un fel de cale spre 
Domnul60. 

20. Perioada a doua e reprezentată prin Avraam şi Isaac şi lacov, 
precum şi ceata celorlalţi patriarhi, în care a strălucit un fel de înfrâ- 
nare sfântă şi curată, bazată pe legământul de credinţă. Într-adevăr, 
neprihănitul Isaac i-a fost hărăzit lui Avraam în urma unei îndoite 
făgăduințe, care avea în vedere nu atât harul naşterii trupești, cât pe 
cel al îndurării dumnezeiești, căci în el a premers chipul Celui cu 
adevărat neprihănit, după cum ne învaţă Apostolul când zice: "'Făgă- 
duinţele au fost rostite lui Avraam şi urmaşului său'. Nu zice: şi 
urmaşilor, ca de mai mulţi, ci ca de unul singur: 'şi Urmaşului tău, 
Care este Hristos'6l, 

21. A treia perioadă de timp se găseşte în Legea lui Moise şi în 
ceilalţi prooroci: "Căci timpul nu-mi va ajunge ca să vorbesc de 
Ghedeon, de Barac, de Samson, de Solomon62, de David, de Sa- 
muel şi de ceilalţi prooroci, Anania, Azaria, Misael, Daniel, Ilie, Eli- 
sei65, care prin credinţă au biruit împărăţii, au făcut dreptate, au 
dobândit făgăduințele, au astupat gurile leilor, au stins puterea focu- 
lui, au scăpat de ascuţişul sabiei, s-au imputernicit, din slabi ce erau 
s-au făcut tari în război, au întors taberele vrăjmașilor pe fugă'. Aşa- 
dar, pe bună dreptate în ei este intruchipată tăria. "Căci — cum citim 
mai jos — au fost ucişi cu pietre, au fost puşi la cazne64%, au murit 
uciși cu sabia, în cojoace au umbiat şi în piei de capră$5, lipsiţi, 


56. Filon, De Abrahamo, ed. |. Gorez, Paris, 1977, 9, 11. 

57. Matei 23, 35. 

58. Fac. 4, 26. 

59. Fac. 5, 24; Filon, Posteritate Cain ||, 12, ed. Arnaldez, Paris, 1972, p. 50. 

60. Cf. Fac. 6, 9; Filon, Leg. alleg. II, 24; |, 129. 

61. Gal, 5, 16. 

62. Evr. 11, 32-34; într-adevăr citatul Sfântului Ambrozie îl enumeră pe Solo- 
mon în loc de Ieftae. 

63. Citatul lui Ambrozie măreşte numărul proorocilor, adăugânduri şi pe aceşti 
ultimi șase prooroci. 

64. Evr. 11, 37. 

65. Sf. Ambrozie urmează, ca şi ed. sin, din 1914, textul grec, necunoscând 
expresia 'în piei de oaie şi în piei de capră”. 

strâmtoraţi, rău primiţi. Ei, de care lumea nu era vrednică, au rătăcit 
în pustii şi în munţi şi în peșteri şi în crăpăturile pământului'66. Pe 
bună dreptate deci personificăm prin ei virtutea tăriei şi curajului. 

22. Dar, după cum zice Evanghelia, vrednică este înfăţişarea 
dreptăţii, pentru că este virtute 'spre mântuirea a tot celui ce 
crede'67. De altfel Domnul însuşi spune: 'Lasă acum, că așa se cu- 
vine să plinim toată dreptatea'68, ca una care, fără indoială, este 
creatoarea fecundă a celorlalte virtuţi, deşi în cine există vreuna din 
virtuțile cardinale amintite, sunt de faţă şi celelalte, pentru că în 
general virtuțile toate sunt unite şi legate între ele. Într-adevăr, drep- 
tul Abel şi preaputemicul şi răbdătorul Avraam şi preainţelepţii 
prooroci şi Moise, cel 'învăţat în toată înţelepciunea Egiptului'69, au 
socotit că "batjocorirea pentru Hristos e mai mare cinste decât toate 
comorile Egiptului'70. Şi cine a fost mai înțelept decât Daniel? So- 
lomon, la rândul lui, a căutat şi el înţelepciunea şi a atins-o7l. 

Am vorbit prin urmare despre cele patru râuri ale virtuţilor, a 
căror băutură este folositoare. 

Şi întrucât s-a spus despre apa Fison că are în ea aur de bună 
calitate şi rubin şi onix, să judecăm ce înseamnă și acest lucru. 

23. Enos ne pare într-adevăr că e ca şi aurul cel bun, întrucât, ca 
un adevărat înţelept, "el a dorit să cheme numele lui Dumnezeu'72, 
Enoh, la rândul său, care a fost mutat de la noi şi nu a văzut moar- 
tea75, este un fel de rubin și diamant de bună calitate, pe care Enoh, 
prin faptele sale, l-a inchinat lui Dumnezeu, răspândind, prin faptele 
şi caracterul său, un anumit har. lar Noe, asemenea onixului, a înfă- 
țişat culoarea dătătoare de viaţă, de vreme ce a fost singurul cruțat 
în corabie, pe timpu! potopului, spre a fi sămânţa dătătoare de viaţă 
a întocmirii ce avea să fie. Aşadar, bine a fost rânduit raiul — care e 
udat de mai multe ape curgătoare — spre răsărit, nu la răsărit, adică 
spre Cel ce răsare, spre Cel ce se numește "'Răsărit', adică spre 
Hristos, Care a răspândit un fel de "fulger" al luminii veşnice74; şi se 
găseşte în Eden, adică în "'desfătare'. 


„Evr. 11, 37-38. 
„Rom, 1, 16. 

„ Matei 3, 15. 

„Fapte 7, 22. 

„Er. 11, 26. 

. Cf. 3 Regi 3, 9 şi urm. 
„ Fac. 4, 26. 

„Cf. Fac. 5, 24. 

„Cf, Matei 24, 27. 

24. "Şi l-a luat Domnul Dumnezeu pe omul pe care la făcut şi l-a 
pus în rai, să-l lucreze și să-l păzească'75. Vedem, așadar, că omul 
care exista este luat în seamă. Viaţa lui era legată de pământul din 
care a fost plămădit. Puterea lui Dumnezeu îl ia, așadar, pe om, însu- 
fiețindu-i sporul şi dezvoltările virtuţii. În orice caz EI l-a pus în rai; 
să înţelegem, așadar, că omul a fost luat de Dumnezeu şi i s-a insu- 
flat suflare de viață, ceea ce este un fel de virtute dumnezeiască. Să 
reținem totodată că bărbatul a fost făcut în afara raiului, iar femeia, 
înăuntrul raiului, ca să știm că fiecare işi pregăteşte propriu-i merit 
nu după importanţa locului, nici după cea a nașterii, ci prin virtute; 
că bărbatul, deși creat în afara raiului, adică într-un loc inferior, se 
dovedeşte a fi mai bun, iar femeia, care a fost făcută într-un loc mai 
bun - adică rai —, se arată a fi inferioară; căci femeia a fost cea din- 
tâi ademenită la rău şi tot ea l-a ademenit și pe bărbat. De aceea 
apostolul Petru a menţionat că femeile sfinte, supunându-se unei 
făpturi mai putemice, ascultă de bărbaţi ca de nişte stăpâni?76. Şi 
apostolul Pavel spune?7? că 'nu Adam a fost amăgit, ci femeia, amă- 
gită fiind, s-a tăcut călcătoare de poruncă'. Trebuie, de asemenea, 
să luăm aminte că nimeni nu trebuie să se încreadă cu uşurinţă în 
sine. Căci iată că aceea care a fost făcută spre ajutor bărbatului78 
are nevoie de sprijinul acestuia, pentru că bărbatul este cap fe- 
meii79, iar bărbatul, care credea că soţia ii va fi spre ajutor, a alune- 
cat tocmai prin soţie. Prin urmare, nimeni să nu se încreadă în mod 
uşuratic în celălalt, decât în cel a cărui virtute a încercat-o. Desigur, 
să nu se bazeze nici pe sine, pe motivul că a fost ales ca ajutor, ci, 
mai degrabă, dacă l-a găsit mai tare pe cel în care credea că va găsi 
sprijin, să împrumute de la el harul, precum recomandă apostolul 
Petru, ca şi bărbatul să dea cinstire femeilor, când zice: 'Voi, bărba- 
ţilor, de asemenea, trăiţi inţelepţeşte cu femeile voastre, ca fiind făp- 
turi mai slabe, şi faceţi-le parte de cinste ca unora care, împreună 
cu voi, sunt moștenitoare ale harului vieţii, aşa încât rugăciunile 
voastre să nu fie impiedicate'80. 

23. Să reținem, prin urmare, că bărbatul a fost aşezat în rai, pe 
când femeia a fost creată în rai. Cu toate acestea însă, până n-a tost 


75. Fac. 2, 15. 

76. Cf. | Ptr. 3, 1 şi 7. 
77. 1 Tim. 2, 14. 

78. Cf. Fac. 2, 18. 

79. Cf. 1 Cor. 11,3. 
80. 1 Ptr. 3, 7. 

ademenită de şarpe, femeia a avut harul bărbatului, căci din bărbat 
a fost luată, deşi "taina aceasta mare este”, precum a zis Apostolul8l, 
şi de aceea şi-a tras originea vieţii din el. Şi din acelaşi motiv numai 
despre bărbat a spus Scriptura că 'l-a aşezat în grădina raiului s-o 
lucreze şi s-o păzească'82. A lucra şi a păzi nu înseamnă acelaşi 
lucru: Când lucrezi, pui în lucrare o anumită desfăşurare de forţă, 
când păzești ceva, atunci surprinzi o anumită împlinire a muncii, 
pentru că păzeşti ceva ce a fost, ca să zic așa, realizat, Aceste două 
activităţi se cer de la om: pe de o parte să caute noul în muncă, iar 
pe de altă parte să păzească ce a realizat. Aceasta este îndreptarea 
la modul general. Filon însă, pentru că datorită sentimentului său de 
iudeu nu înţelegea cele duhovniceşti, s-a rezumat doar la cele etice 
sau morale, zicând că de la om se cer două lucruri: munca pe ogor 
şi paza casei. Şi — continuă el — deși în rai nu se poate spune că nu 
se muncea pe ogor, totuşi, întrucât primul om avea să fie dătător de 
ton pentru urmaşii săi, de aceea a înţeles că şi în rai reprezentarea 
muncii trebuie privită ca lege, ca să ne oblige pe noi la efectuarea şi 
respectarea îndatoririi impuse şi la obligaţia succesiunii ereditare85. 
Prin urmare, aceste două îndatoriri trebuie privite fie moral, fie spi- 
ritual, întrucât așa ne-o spune însuşi psalmul proorocului, pentru că 
stă scris: "De n-ar zidi Domnul casa, in zadar s-ar osteni cei ce o 
zidesc; de n-ar păzi Domnul cetatea, în zadar ar priveghea cel ce o 
păzeşte'84. vedem, aşadar, că lucrează și cei care sunt în procesul 
muncii și al construcţiei, dar tot aşa stau de pază şi cei care au luat 
în primire paza lucrării deja realizate. De aceea şi Domnul atrage 
atenţia Apostolilor, cu toate că aceștia se află deja pe o treaptă mai 
înaltă de desăvârșire: 'Privegheaţi şi vă rugaţi, ca să nu cădeţi în 
ispită'85, învăţându-ne că darul unei naturi desăvârşite şi harul unei 
depline virtuţi trebuie păstrate şi că nici chiar unul mai aproape de 
desăvârşire nu trebuie să aibă convingerea că el e sigur de sine chiar 
dacă nu priveghează. 

26. "Şi i-a dat apoi Domnul Dumnezeu lui Adam poruncă şi i-a 
zis: Din toţi pomii din rai poţi să mânânci, iar din pomul cunoştinţei 
binelui şi răului să nu mâncaţi, căci în ziua in care veţi mânca din el, 
de moarte veţi muri'86. 


81. Efes. 5, 32. 

82. Fac. 2, 15. 

83. Filon, Quaest. |, 14 p. 78; Leg. alleg. |, 28; 84. 
84. Ps. 126, 1. 

85. Matei 26, 41. 

86. Fac, 2, 16-17. 

Faptul că atunci când a poruncit să se mănânce din orice pom, 
Domnul a vorbit la singular: "poţi să mănânci', în schimb când s-a 
referit la pomul cunoştinţei binelui și răului s-a exprimat la plural: 'să 
nu mâncaţi”, nu-i ceva lipsit de semnificaţie. Într-adevăr, cercetând 
lucrurile cu atenţie şi bazându-ne pe autoritatea Scripturilor, adevă- 
rul poate fi întrezărit, căci ceea ce este bine, aceea este şi de făcut; 
la rândul său, ceea ce e bine și de făcut este în acord şi în înţelegere; 
dimpotrivă, ce e ruşinos este în dezacord, nepotrivit şi absurd. De 
aceea Domnul, căutând totdeauna unitatea, a dat totdeauna porunci 
în conformitate cu unitatea, bine știind că numai așa se ajunge la 
unire. “EI, Care a făcut din cele două lumi una'87, şi nu numai cele 
două lumi le-a făcut una, ci pe noi toţi ne-a făcut unul, căci a po- 
runcit să fim toţi un singur trup şi un singur duh88. Dar Cel "mai întâi 
născut decât toată făptura'89, întrucât e în unitate cu Tatăl, este 
întotdeauna deplin unit cu Tatăl, căci "Cuvântul era Dumnezeu'90. 
Doar nu degeaba zice: "Eu şi Tatăl una suntem'9!, ci ca să arate că 
EI are împreună cu Tatăl unitatea măreției şi a dumnezeirii. De aceea 
Fiul ne-a poruncit și nouă să fim una şi ne-a făcut una cu firea şi uni- 
tatea Sa atunci când a zis: "Părinte, precum Eu şi cu Tine una sun- 
tem, aşa şi aceștia in Noi să fie una'92. Prin urmare, când a poruncit 
binele, a poruncit ca unuia singur, zicând: 'Vei mânca”; unitatea, de 
fapt, nu se poate abate de la linia dreaptă. Când insă spune că nu 
trebuie să se guste din pomul cunoştinţei binelui și răului, atunci, ca 
şi cum s-ar adresa mai multora, a zis: 'Nu veţi mânca", pentru că 
ceea ce se interzice se ordonă ca și cum te-ai adresa mai multora. 
Eu totuși socot altceva şi descopăr din înseşi vorbele lui Dumnezeu 
ceea ce avea să fie. Să mănânce din orice pom i-a poruncit numai 
lui Adam, pe care-l ştia că-L va asculta; dar că din pomul cunoştinţei 
binelui şi răului nu trebuie să se guste, nu mai spune la singular, ci 
la plural; aceasta pentru că ştia că femeia se va abate, şi, astfel, prin 
forma de plural, a arătat că ei nu vor păzi porunca, fiindcă părerea 
mai multora este diferită. 

27. Cât priveşte hotărârea celor şaptezeci de bărbaţi, s-a limpezit 
ce urmărea. Dar fiindcă Symwmachus le-a pus pe ambele la singu- 


87. Efes. 2, 14. 
88. Cf. Efes. 4, 4. 
89. Col. 1, 15. 
90. loan 1, 1. 
91. loan 10, 50. 
92. loan 17, 21. 

lar95, înţelegem că el a făcut aceasta pentru că şi în Lege, atunci 
când Dumnezeu Se adresează poporului, Se adresează la singular, 
ca de pildă: "Ascultă, Israele, Domnul Dumnezeul tău este singurul 
Domn'94, şi: 'să iubeşti pe Domnul Dumnezeul tău'95. De fapt, nu 
mă tulbură interpretarea lui Symmachus, care nu a putut vedea aici 
unitatea Tatălui şi Fiului, deşi uneori au mărturisit-o în discuţie atât 
Aquila, cât şi el însuşi. Cât despre faptul că Se adresează la singular 
poporului ce avea să calce poruncile dumnezeieşti, să nu socoată 
cineva că poate aduce un contraargument la cele spuse de mine mai 
înainte, pentru că poporul iudeu a călcat ca nimeni altul poruncile 
date. Or, de vreme ce 'Legea este duhovnicească'96, de aceea 
Dumnezeu Se adresa poporului într-un fel prin vorba Sa, în alt fel în 
prezicerea prin prevestirea divină, cum avem bunăoară citatul: "Să 
nu fierbi iedul în laptele mamei sale'97. 

28. De acum s-ar părea uşoară înţelegerea celorlalte recoman- 
dări cereşti, dacă n-ar ridica foarte mulţi inşi o anumită nedumerire, 
cărora se cuvine să le răspundem ca nu cumva, printr-o interpretare 
rău intenţionată, să înşele minţile simple. Foarte mulţi, al căror 
chezaş este Apelles, după cum vedem din capitolul treizeci şi opt al 
lucrării lui98, ârtesc) prin următoarele întrebări: Cum de pare po- 
mul vieţii mai folositor pentru viaţă decât insuflarea lui Dumnezeu? 
Sau: Dacă Dumnezeu nu l-a făcut desăvârșit pe om, ci fiecare om îşi 
câştigă desăvârşirea virtuţilor prin propria silinţă, atunci nu va reieşi 
oare că omul îşi datorează lui însuşi mai mult decât i-a dăruit Dum- 
nezeu? O a treia obiecţie: Dacă omul n-a gustat moartea, atunci nu 
putea cunoaște ceea ce nu gustase. Prin urmare, dacă n-a gustat-o, 
nu o cunoştea; dacă nu o cunoştea, nu se putea teme de ea. Aşadar, 
zadarnic i-a ameninţat pe oameni cu moartea, câtă vreme ei nu se 
temeau de aşa ceva. 


93. Unul din pasajele clare din care reiese că Sf. Ambrozie a folosit tratatul lui 
Origen. A se vedea studiul introductiv al lui C. Schenk, în C.S.E.L. XXII, p. XI şi urm. 

94. Deut. 6, 4. 

95. Deut. 6, 5. 

96. Rom. 7, 14, pasaj tipic modului de interpretare alegorică a Scripturii, aşa 
cum o vedea Origen. A se vedea P.S.B. vol. 6-8, indice scripturistic. 

97. leș. 34, 26. 

98. Cunoscut eretic marcionit, care ataca mai ales referatul despre creaţie al lui 
Moise. Despre el a se vedea Ad. Harnack, De Apellis gnosi monarchica IV, în 'Texte 
und Untersuchungen' VI, 3, 111 şi urm., Leipzig, 1880; Tertulian, Despre prescripția 
ontra ereticilor, cap. 30, introducere de prof. N. Chiţescu, P.S.B. 5, p. 159-160. 

29. Să reținem, aşadar, că unde Dumnezeu a sădit pomul vieţii, 
acolo a sădit şi pomul cunoștinței binelui şi răului. Scrie de fapt că 
a sădit pomul vieţii £v u&oo 700 nopubetsov, adică în mijlocul raiului, 
după cum spune...99 şi cum se înţelege de fapt, că l-a sădit în 
mijlocul raiului. Prin urmare, în mijlocul raiului se decidea atât viața, 
cât şi cauza morţii. Dar să înţelegem că nu omul a făcut viaţa, ci că 
el a putut-o găsi fie săvârşind fapte bune, fie păzind poruncile lui 
Dumnezeu. Însă "viaţa însăşi era, precum a zis Apostolul, ascunsă cu 
Hristos în Dumnezeu'100. Prin urmare, fie că era in umbra vieţii 
datorită făpturii sale, — căci 'umbră' este de fapt viaţa aceasta a 
noastră de pe pământ —, fie că se găsea într-un fel de garanţie a vieţii 
— pentru că avea insuflarea lui Dumnezeu, avea deci chezăşia ne- 
muririi —, dar, aşezat fiind în umbra vieţii, nu putea să vadă prin 
mijlocirea unui simţ și văz obişnuit, nici să înţeleagă 'viața ascunsă 
cu Hristos în Dumnezeu, cu toate că nu era încă păcătos, dar nu 
avea totuşi o natură neînclinată spre greșeală și încălcare, de vreme 
ce mai apoi a alunecat în păcat, fără să fi fost însă până atunci pă- 
cătos. Aşadar, până atunci Adam se găsea 'în umbra vieţii”, câtă 
vreme cei păcătoşi sunt 'în umbra morţii'. Căci poporul păcătoşilor, 
precum ne arată Isaia, 'locuia în umbra morţii'!0!, Acestui popor i 
s-a arătat lumina prin harul lui Dumnezeu, nu datorită vredniciei 
virtuţii lui. Prin urmare, între insuflarea lui Dumnezeu și gustarea din 
pomul vieţii nu există nicio deosebire şi nimeni nu poate susţine că 
omul poate dobândi pentru sine mai mult decât i-a fost oferit de bu- 
nătatea lui Dumnezeu. O! de-am putea păstra ceea ce am primit! De 
fapt truda noastră ne slujește la a redobândi cele ce ne-au fost date. 

A treia obiecţie, anume că cine nu a incercat moartea nu se 
poate teme de moarte, găseşte uşor răspuns în comportarea obiş- 
nuită a firii, în general. Căci este sădit de la natură în fiecare vieţui- 
toare să se teamă de ceea ce i-ar putea fi dăunător, fără să fi ajuns 
încă să experimenteze personal! această primejdie. Căci [altfel] cum 
explicăm la porumbelul abia născut groaza pe care o simte la ve- 
derea şoimului? De ce lupii sunt spaima oilor? De ce ulii, a puilor? 
Prin urmare, dacă la aceste fiinţe lipsite de rațiune există o anume 
groază firească faţă de o specie contrară, încât, deși fără judecată, 
au simţământul că trebuie să fugă din faţa morţii, cu atât mai mult 


99. Lacună. 
100, Col. 3, 3. 
101.1s5.9,1. 

a trebuit să existe în primul om, în orice caz foarte dotat cu rațiune, 
un sentiment firesc de a se feri de moarte. 

30. Ei mai ridică şi alte obiecţii!02, de felul următor: Nu tot- 
deauna constituie un rău neascultarea de o poruncă. Astfel, știm că 
dacă porunca este bună, bună va fi şi ascultarea; dacă însă porun- 
ca e nedreaptă, neascultarea e folositoare. Nu costituie deci întot- 
deauna un rău nesupunerea la poruncă; în schimb, a nu te supune 
unei porunci bune e un lucru necinstit. Or, pomul care dă posibili- 
tatea cunoașterii binelui şi răului este ceva bun, de vreme ce Dum- 
nezeu însuși a cunoscut binele şi răul. Căci spune!095; "lată, Adam s-a 
făcut ca unul dintre Noi". Dacă deci constituie un bine deținerea 
ştiinţei binelui şi răului — şi numai bună poate fi ştiinţa pe care o are 
Dumnezeu însuşi —, se pare că cel ce o interzice oamenilor nu pe 
dreptate o interzice, aşa susţin ei. Dacă însă ar înţelege ei ce în- 
seamnă a 'cunoaşte”, ce înţeles are acest cuvânt, dacă l-ar înţelege, 
zic, aşa cum trebuie, în expresia "a cunoscut Domnul pe cei ce sunt 
ai Lui'!04 — atunci fără îndoială îi va fi cunoscut pe cei care au de- 
venit una din mai mulţi, întru care locuieşte și în care umblă!05 —, 
ar şti că 'a cunoaşte" în niciun caz nu înseamnă numai o știință 
simplă şi superficială, ci o adâncire a ceea ce ar trebui făcut. Aşadar, 
omul trebuia să se supună poruncii, iar fiindcă n-a ascultat, s-a făcut 
vinovat de încălcare. Deci cel ce nu a ascultat a greșit, fiindcă încăl- 
carea poruncii e un păcat. Şi deşi ar vrea să fie micșorat sensul 
adânc al cunoaşterii și deşi, cred, a fost interzisă cunoaşterea super- 
ficială a binelui și a răului, totuși în cazul acesta nesupunerea la 
poruncă constituie o vinovăţie de neascultare, fiindcă Domnul Dum- 
nezeu a socotit că trebuie oprită chiar şi cunoaşterea nedeplină a 
binelui şi a răului. 

31. O altă obiecţie!95; Cine nu cunoaşte binele şi răul, acela nu 
se deosebește de un copil, iar în faţa unui judecător drept, vina 
copilului este nulă. Dreptul Creator al lumii n-ar fi adus niciodată 
îinvinuire unui copil, pentru că acesta, necunoscând binele şi răul, 
este absolvit de orice încălcare şi vină. 


102. Apelles, la Harnack, în "Texte und Untersuchungen”, VI 3, 116 (citat după 
Schenkl, op. cit., p. 286). 

103. Fac. 3, 22. 

104. Num. 16, 5; 2 Tim. 2, 19 

105. Cf. 1 Cor. 6, 16; Lev. 26, 12 şi urm. 

106. Apelles, după larnack, op. cit., ibid. 

Am arătat mai sus că sensul cunoaşterii binelui şi răului are o 
dublă accepţiune. Dacă înţelegem cunoașterea ca pe ceva de supra- 
față, fără îndoială că nu e greșită afirmaţia că nu se deosebește cu 
nimic de un copil cine nu a cunoscut binele și răul, Dacă însă este 
falsă afirmaţia că omul nu se deosebeşte întru nimic de copil, re- 
zultă că Adam nu era un copil; dacă nu era copil, i se înscrie păcatul 
ca unuia care nu era copil; dacă i se înscrie păcatul, păcatului îi 
urmează pedeapsa, fiindcă e vrednic de pedeapsă cel care nu a 
putut fugi de păcat. Se prea poate întâmpla ca și cel care nu are 
ştiinţa binelui şi răului să nu fie copil, fiindcă "înainte ca fiul să pri- 
ceapă binele şi răul, nu a crezut în răutate"!07. Şi mai departe 1098: 
"Căci înainte ca băiatul să zică "tată, mamă", va primi toată bogăţia 
Damascului şi prada Samariei'. E întreg deci cine săvârşeşte binele, 
chiar dacă nu şi-a însuşit cunoaşterea binelui şi răului, precum mulţi 
«îşi sunt loruşi lege», până n-au cunoscut încă Legea!99. Ce spunem 
de faptul că Apostolul nu ştia că a pofti bunul altuia e un rău, înainte 
să fi învăţat 'să nu pofteşti nimic din ce este al altuia'1107? De altfel 
el însuşi spune: "Păcatul nu l-am cunoscut decât prin Lege; căci n-aș 
fi ştiut pofta dacă Legea n-ar fi zis: Să nu pofteşti'!11. Poate că totuşi 
copilul este format printr-o lege naturală în felul acesta înainte să 
ştie că pofta este o răutate sau să fi comis păcatul poftei. Prin 
urmare, referindu-ne la cunoaşterea superficială, Dumnezeu a voit 
ca omul să cunoască ce e răul, pentru ca să fie în stare să-l înlăture, 
fiind neformat. Neascultând însă de poruncă, ne facem vinovaţi, 
deci recunoaştem vina. Dacă însă ne referim la adânca şi profunda 
cunoaștere a binelui şi răului, cunoaştere care îl face de fapt pe om 
matur...112 şi nu mai este copil, de aceea, cine nu a putut ajunge la 
adânca și profunda cunoaştere pe bună dreptate este pedepsit ca 
unul ce nu e copil. 

32. Aceştia mai aduc și alte obiecţii, atunci când spunl15: 'Cine 
nu cunoaște binele şi răul nu poate înţelege că e un rău nerespecta- 
rea poruncii şi nu-şi dă seama nici de binele care constă în a te su- 
pune poruncii'. 'Şi, zic ei, pentru că nu ştia, ar fi fost vrednic de 
iertare, nu de condamnare cel ce nu s-a supus". Obiecţia adusă de 


107. Is. 7, 16. 

108. Is. 8, 4. 

109. Rom. 2, 14. 

110. leş. 20, 17. 

111. Rom. 7, 7. 

112. Din nou lacună. 

113. Apeiles, după Harnack, op. cit., ibid, 


DESPRE RAI 


aceştia îşi găseşte răspuns în cele arătate mai sus. Căci omul ar fi 
putut înţelege din cele ce-i hărăzise înainte Dumnezeu - pentru că 
Dumnezeu suflase asupra lui "suflare de viaţă" —, iar întrucât fusese 
"pus" în raiul desfătării, şi el trebuia să acorde cea mai mare su- 
punere Creatorului său. Şi de aceea, chiar de nu cunoștea înţelesul 
binelui şi al răului, totuşi fiindcă Autorul atâtor fapte mari îi spusese 
că nu trebuia să guste din pomul cunoaşterii binelui și răului, ar fi 
trebuit să păstreze credinţa faţă de Învățătorul său; căci se cerea de 
la el nu "cunoașterea" deplină, ci măcar "credinţa'. În orice caz, înţe- 
legerea că Dumnezeu e mai presus de toate; trebuia prin urmare să 
țină seama de persoana Celui ce-i poruncea. Chiar dacă nu înţelegea 
semnificaţia şi calitatea poruncilor, știa totuşi că trebuie acordat 
respect Învăţătorului. Avea în fire acest sentiment, chiar dacă nu 
avea puterea de aprofundare a binelui şi a răului. De altfel şi femeia 
zice şarpelui: "Din tot pomul care este în rai putem să mâncăm; 
numai din rodul pomului care este în mijlocul raiului, a spus 
Dumnezeu: Să nu mâncaţi din el'114. Ştia, aşadar, că trebuie să dea 
ascultare poruncii, de vreme ce zicea: din toate roadele pomilor 
grădinii putem să mâncăm, pentru că Domnul ne-a poruncit, dar din 
pomul care e în mijlocul raiului zice că li s-a poruncit de către 
Dumnezeu să nu mănânce, ca să nu moară. Prin urmare femeia, 
care a ştiut că trebuie să dea ascultare poruncii, a ştiut şi că e un 
rău încălcarea ei; şi de aceea, pentru că a călcat-o, pe bună dreptate 
e pedepsită. 

33. Să auzim altceva: Dacă înfruptarea din pomul cunoştinţei 
binelui şi răului avea drept urmare înţelegerea atât a binelui, cât şi 
a răului — ceea ce pare a reieşi din Scriptură când zice: 'Cum au mân- 
cat amândoi, li s-au deschis ochii şi şi-au dat seama că erau goi'115, 
adică li s-au deschis ochii sufletului şi au înţeles că e ruşine că se 
găsesc goi -, fără îndoială, când a gustat femeia din pomul cunoş- 
tinţei binelui şi răului, a păcătuit şi a înţeles că a păcătuit. Prin 
urmare ea, care înţelesese că a păcătuit, nu trebuia să-l invite şi pe 
bărbat la împărtăşirea păcatului. Ademenindu-l însă şi pe bărbat şi 
dându-i ceea ce ea însăşi gustase, nu s-a ferit de păcat, ci l-a repetat. 
Căci, în orice caz, dacă urmăm bine raţionamentului, ea n-ar fi tre- 
buit să-l atragă la împărtășşirea pedepsei pe cel pe care-l iubea, ci, 
mai ales pentru faptul că ea însăși înţelesese că e păcat, ar fi trebuit 


114, Fac, 3, 2-3. 
115. Fac. 3, 6-7. 

să-l oprească tocmai pentru că el nu ştia, deşi s-ar părea că această 
femeie, ştiind că după vină nu mai poate rămâne în rai, s-a temut să 
nu fie singură odată alungată din rai. În sfârşit, amândoi s-au 
ascunsi 16 după ce au păcătuit. Așadar, dându-și seama că va fi alun- 
gată, femeia n-a voit să fie lipsită de tovărăşia bărbatului pe care îl 
iubea. 

34. Să reținem încă ceva; Nu cunoaşterea răului constituie răul, 
ci el devine rău numai când i se adaugă răutatea. Căci nu neapărat 
cine înţelege răul face ce e rău, ci numai acela care săvârşeşte ceea 
ce ştie că-i rău. Îndemn spre a săvârşi rele ne dau, de obicei, mânia 
sau lăcomia. Şi nu e numaidecât necesar ca, având cunoştinţa 
răului, să facă ce ştie că nu-i lucru cinstit, până nu e răpus fie de ură, 
fie de poftă. De aceea, precum am spus, cea care aţâţă păcatul este 
sau mânia, sau pofta, foarte adesea frica, deşi frica poate provoca 
nu numai pofta, ci şi înfrânarea, atunci când fiecare vrea să fugă de 
fapta de care se teme. De aceea, pe bună dreptate am considerat că 
pornirea mânioasă şi dorinţa pătimaşă sunt primele două îndemnuri 
spre celelalte vicii. 

Să vedem acum de care dintre aceste îndemnuri a fost condusă 
Eva la păcat. Mai intâi, ea nu era pornită nici împotriva bărbatului, 
nici n-a fost învinsă de poftă. În al doilea rând, a greşit doar pentru 
că i-a dat bărbatului să mănânce ceea ce ea mâncase deja. În primul 
caz lăcomia fusese autoarea greşelii, anume ca ea să mănânce, şi 
tot ea se face şi cauza păcatului următor. Căci ceea ce deja gustase 
nu mai putea dori şi, gustând, și-a însuşit cunoștința răului. Deci răul 
pe care îl înţelesese nu trebuia să-l abată asupra bărbatului, nici să-l 
facă pe propriu-i soţ să calce porunca dumnezeiască. Ştiind, prin 
urmare, că în deplină cunoştinţă a păcătuit, ea şi-a atras bărbatul în 
rătăcirea ei cu bună știință; căci altfel se va găsi falsă afirmaţia 
despre pomul cunoaşterii binelui şi răului, dacă, după ce a mâncat 
din acel pom, n-ar fi putut totuşi avea cunoştinţa răului. Or, dacă 
afirmaţia este adevărată, în niciun caz nu a putut avea drept cauză 
pofta, deşi foarte mulţi socot că aşa trebuie motivată fapta, că, 
iubindu-şi bărbatul, s-ar fi temut să nu fie despărțită de el, şi prezintă 
drept cauză pofta, adică dorinţa ei de a fi alături de bărbatul său. 

35, Se mai strecoară şi o altă întrebare!!7: De unde i-a venit lui 
Adam moartea; de la natura pomului aceluia sau de la Dumnezeu? 


116. Fac. 3, 8. 

Dacă susţinem că de la natura pomului, rodul acestui pom pare a fi 
mai presus decât insuflarea dătătoare de viaţă a lui Dumnezeu, de 
vreme ce rodul acestui pom l-a târât la moarte pe cel căruia îi dă- 
duse viaţă suflul lui Dumnezeu. Or, în caz că numim pe Dumnezeu 
pricinuitorul morții, se poate spune că-L invinuim în două feluri: sau 
Dumnezeu este atât de neindurător încât nu a voit să ierte, deşi 
putea ierta, sau, dacă n-a putut ierta, pare a fi fără putere. Să vedem 
deci cum trebuie combătută această obiecție. De nu mă înşel, deoa- 
rece cauza morţii a fost neascultarea, tocmai de aceea omul însuşi 
a devenit cauza morţii sale, neavându-L pe Dumnezeu autor al 
morţii lui. Tot aşa nici doctorul care a prescris bolnavului de ce anu- 
me trebuie să se ferească, dar bolnavul n-a găsit de cuviinţă să se 
abţină de la cele interzise, nu acela este cauza morţii, ci, fără îndo- 
ială, bolnavul însuși e vinovat de propria-i moarte. Prin urmare, 
Dumnezeu, ca un doctor bun, i-a interzis să guste din ceea ce ii 
poate face rău. 

36. Să mergem mai departe: a cunoaşte binele e mai bine decât 
a nu-l cunoaște. Dar pentru cine cunoaște binele, e folositor să ştie 
și ce e răul, ca să ştie să se ferească de ce e rău şi cu bună știință 
să-şi ia măsuri de pază. Dar în acest caz, nu e de ajuns să ştii numai 
ce e răul, ca nu cumva, cunoscând numai răul, să începi a fi lipsit 
de ştiinţa binelui. E prin urmare mai cu folos să le cunoaștem pe 
amândouă, pentru ca, întrucât cunoaştem ce e binele, să fugim de 
rău, şi, în schimb, cunoscând şi ce-i răul, să preferăm avantajul bi- 
nelui. Dar în așa fel trebuie să le ştim pe amândouă, încât să le 
cunoaștem profund. Să ne dăm seama ce anume cunoaştem, şi fap- 
tele noastre să fie în acord cu această cunoaştere a noastră. În caz 
contrar, Scriptura ne arată!18 că e mai de iertat cel care nu le ştie 
pe niciuna decât cel care le cunoaşte deplin pe amândouă. Căci este 
lucru grav a şti, și totuşi să nu fii în stare nici să împlinești, nici să 
ocoleşti; e grav să ştii, dacă nu folosești, şi nici nu beneficiezi de o 
cunoaștere profundă. Scade faima doctorului care ştie și ce-i folo- 
seşte, dar şi ce-i face rău bolnavului, dacă nu se folosește de cu- 
noștinţeie sale cum trebuie, pentru că ştiinţa nu e bună dacă nu te 
toloseşti de ea cum trebuie. 

37. Să mai ţinem în minte şi următorul fapt: Nu în zadar a fost 
asezat în mijlocul raiului pomul cunoașterii binelui și răului şi, dacă 
ar fi fost făcut pentru orice fel de om, interzicerea ar fi fost super- 

fluă. Însă nici nu a fost făcut în zadar, nici nu a fost făcut pentru alt- 
cineva decât pentru omul care a primit porunca să nu trăiască nu- 
mai pentru el, ci şi pentru ceilalţi, căci dacă cercetăm multe cazuri, 
vom găsi mai multe, şi chiar foarte multe care pot primejdui pe cel 
ce nu le ştie folosi. Nici măcar bogăţiile nu le vom găsi folositoare 
dacă bogatul, deşi are posibilităţi de a fi generos, refuză hrana celor 
săraci şi-l alungă pe cel lipsit, fără să-l ajute, şi dacă stoarce de la 
alţii pentru că-i mai puternic. Chiar și frumuseţea şi înfăţişarea mai 
plină de farmec a corpului duc mai adeseori la păcat decât urâţenia. 
Dar pentru aceasta, doreşte cineva mai curând să aibă copii urâţi 
decât frumoşi? Sau preferă să-i fie copiii săraci decât bogaţi? Există 
mai multe exemple de felul acesta, care trebuie raportate nu la lipsa 
de înţelepciune a celui ce dăruiește, ci la greşeala celui ce folosește 
rău; iată de ce mai degrabă e de osândit cine foloseşte, decât cine 
dăruie. 

38. Din nou, altă întrebarel1S: Ştia Dumnezeu că Adam îi va 
călca poruncile sau nu ştia? Dacă nu ştia, acest fapt nu e mărturie 
a puterii dumnezeieşti, iar dacă ştia și totuşi a dat porunci despre 
care ştia că nu vor fi luate în seamă, atunci nu trebuie să uităm că 


nu e în natura lui Dumnezeu să recomande ceva zadarnic. Or, de- 


geaba i-a poruncit acelui prim plămădit, Adam, ceea ce ştia că el nu 
va respecta. Dumnezeu însă nu face nimic fără rost; prin urmare 
Scriptura e în contradicţie cu Dumnezeu. Această obiecţie o aduc in 
fapt cei care nu primesc Vechiul Testament şi care se pierd în astfel 
de scomeli120. Aceştia trebuie însă combătuţi prin propriul lor argu- 
ment și prin propria lor părere. Căci atunci când nu tăgăduiesc 
credinţa în Noul Testament, trebuie combătuţi pe faţă ca să creadă 
şi în Vechiul Testament, deoarece, când învăţătura şi lucrările dum- 
nezeieşti din cele două Testamente sunt unele şi aceleaşi, e limpede 
că trebuie să credem că ambele Testamente aparţin aceluiași autor. 
Să recunoască deci că nu fără rost şi nu pe nedrept a fost dată în rai 
porunca, şi chiar pentru cel ce avea s-o calce. De altfel, Domnul lisus 
însuşi l-a ales pe luda, pe care-l ştia trădător. Dacă socot că din 
neștiinţă a fost ales, înseamnă că ei nu se mai încred în puterea lui 
Dumnezeu. Doar Scriptura ne spune limpede că 'lisus știa cine este 


119. Apelles, la Harnack, op, cit. 

120. Sunt vizaţi aici în primul rând marcioniţii, care resping Vechiul Testament, 
socotindu-l a fi opera demiurgului, susţinând că numai Dumnezeul Noului 
Testament este "cel adevărat”. A se vedea mai pe larg Istoria bisericească universală 

cel care-L va vinde'121. Să tacă, aşadar, acești potrivnici ai Vechiului 
Testament! 

39. Dar, pentru că se pare că trebuie dat răspuns şi păgânilor — 
în caz că ar face această obiecţie -, pentru că ei nu se încred în pu- 
terea acestui exemplu, ci pretind o explicare hotărâtă, atunci să afle 
şi ei de ce Fiul lui Dumnezeu a poruncit celui ce nu avea să 1 se 
supună, precum şi de ce l-a ales pe cel ce avea să-L trădeze. Căci 
Domnul lisus venise să-i mântuiască pe toţi păcătoşii 122 şi a trebuit 
astfel să-Şi arate voinţa chiar faţă de cei necredincioşi. De aceea a 
trebuit să nu Se ferească nici de cel ce-L va trăda, pentru ca toţi să 
înţeleagă că până şi în felul în care a fost ales trădătorul Său voieşte 
să ne arate pilda tuturor celor ce trebuie mântuiţi. Şi prin acest act 
nici Adam n-a fost osândit, pentru că i s-a poruncit, nici luda, că a 
fost ales. Căci Dumnezeu nu a silit nici pe cel dintâi să calce porun- 
ca, nici pe acesta din urmă nu l-a silit să trădeze, căci şi unul şi altul 
ar fi putut să se abţină de la păcat dacă ar fi respectat ceea ce li s-a 
încredinţat. În sfârşit, Domnul știa şi faptul că nu toţi iudeii vor crede 
și, totuşi, a zis: 'N-am venit decăt la oile pierdute ale casei lui 
Israel'125. Prin urmare, vina nu aparţine celui căruia i se dă porun- 
ca, ci păcatul stă în cel ce o calcă. lar când e vorba de Dumnezeu, 
EI a arătat că va fi încălcare, ba chiar susţin că ştia, dar nu de aceea 
a trebuit să treacă asupra Sa ura trădătorului ce avea să piară, încât 
să se pună pe seama lui Dumnezeu faptul că şi unul, și celălalt au 
alunecat. Acum însă fiecare din cei doi este combătut şi înfrânt, 
fiindcă și primul a primit de la Dumnezeu porunca să nu alunece, iar 
celui de a! doilea i-a fost chiar încredinţată sarcina apostolatului, 
pentru ca, tocmai prin binefacere, să se abţină de la sentimentul tră- 
dării şi, în acelaşi timp, să fie de folos tuturor, când unii sunt 
infrânţi. Căci n-ar exista păcatul dacă n-ar fi existat interzicerea; 
neexistând însă păcatul, n-ar exista nu numai răutatea, ci poate că 
nici chiar virtutea n-ar exista, care, dacă n-ar fi existat anumite se- 
minţe ale răutăţii, nu s-ar putea nici menţine şi nici pune în evidenţă. 
Căci la urma urmei, ce e păcatul dacă nu călcarea liberă a legii dum- 
nezeieşti şi neascultarea de poruncile cereşti? În fapt nu cu urechile 
trupului înţelegem poruncile cereşti, ci, deoarece cuvântul este al lui 
Dumnezeu, s-au dezvoltat anumite idei în noi despre bine şi rău, de 
vreme ce în chip firesc înţelegem că ce e rău trebuie ocolit şi, tot 


121. loan 6, 64. 
122. Cf. Luca 19, 10. 
123. Matei 15, 24. 

atât de firesc, ni se recomandă ceea ce e bun. Suntem de părere, 
deci, că tocmai fiindcă auzim glasul Domnului, care pe unele le 
interzice, pe altele le recomandă, cine nu se supune celor pe care le 
credem că au fost poruncite de Dumnezeu, unul ca acela e socotit 
vrednic de pedeapsă. Porunca lui Dumnezeu însă nu o citim ca și 
cum ar fi înscrisă pe table de piatră, ci o deţinem în inimile noastre, 
întipărită de Duhul lui Dumnezeu cel viu 124. Aşadar, conştiinţa noas- 
tră îşi face sieşi lege:'Căci când păgânii, care nu au lege, din fire fac 
ale legii, aceștia, neavând lege, îşi sunt loruşi lege, care arată fapta 
legii scrisă în inimile lor'125. De aceea conștiința omenească este 
pentru om un fel de lege dată de Dumnezeu. 

40. Dar şi în această situaţie ni se pune o altă întrebare, cu scopul 
ca - în ceea ce priveşte această conduită despre care am zis că este 
înscrisă în conștiința omului - să pună la îndoială însăşi această 
conștiință sădită în noi de Dumnezeu ca o îndrumare a legii dum- 
nezeieşti. Ştia Creatorul, întreabă Apelles126, că omul va păcătui, şi 
anume i-a sădit ideea binelui şi răului, sau nu ştia? Pentru că, dacă 
spui că nu ştia, trebuie să recunoşti că aşa ceva e contrar măririi lui 
Dumnezeu; dacă însă ai zice că Dumnezeu, ştiind că omul va pă- 
cătui, i-a sădit totuși ideile comune despre bine şi rău, s-ar spune că 
a făcut-o ca să nu-și poată păstra omul nemurirea, din pricina tul- 
burărilor aduse de nenorocire vieţii. În primul caz, Dumnezeu ar 
apărea ca un neştiutor, în al doilea, ar trebui să recunoaştem că 
Dumnezeu nu € bun. Pornind de aici, aceşti eretici argumentează că 
de fapt crearea omului nu a fost făcută de Dumnezeu. Căci, precum 
am arătat mai sus, ei zic că nu există o poruncă a lui Dumnezeu; la 
fel zic şi aici: prin urmare crearea omului nu vine de la Dumnezeu, 
pentru că Dumnezeu nu a făcut răul, ci omul a primit noţiunea răului 
abia când i se poruncește să se abţină de la rele. Dar prin acest fel 
de argumentare ei caută să susțină că unul este Dumnezeu cel Bun, 
şi cu totul altul creatorul omului!27. Aceștia trebuie combătuţi pe 
loc, prin propria lor argumentare. Într-adevăr, dacă ei nu admit că 
omul a fost creat de Dumnezeu, întrucât omul este păcătos, şi dacă 
ei nu pot susţine o astfel de părere, pentru ca nu cumva Dumnezeu 


124. Cf. 2 Cor. 3, 3. 

125. Rom. 2, 14 şi urm. 

126. După Apelles, cf. Harnack. 

127. Formulată în sti! tipic marcionit, dar şi cu elemente maniheice, erezia a 
bântuit veacuri de-a rândul mai ales în Apus. Ne gândim, de pildă, la anii tinereţii 
Fericitului Augustin, care coincid tocmai cu anii compunerii acestui tratat. 

cel Bun să pară că a creat o făptură păcătoasă, întrucât ei nu admit 
că e bun cel ce l-a creat pe cel păcătos, să ne arate acești rătăciţi: 
pe cine anume consideră ei drept creator al omului? Căci dacă acel 
creator al omului a fost făcut şi el de Dumnezeu -— cum susţin ei —, 
atunci cum ar fi putut crea Dumnezeu cel Bun pe creatorul răului? 
În acest caz, nici Dumnezeu însuşi nu mai este un Dumnezeu bun. 
Căci dacă cel ce l-a creat pe omul păcătos nu e bun, să ne ferim ca 
nu cumva să fie mai grav a fi făcut pe creatorul unui om păcătos; 
fără îndoială, Dumnezeu ar fi trebuit să oprească nașterea aceluia ce 
avea să aducă sămânţa păcatului. Şi dacă zic că n-a fost născut un 
creator, trebuie să vedem dacă Dumnezeu a putut ţine în frâu, într-un 
fel oarecare, răul care începea, sau n-a putut. Dacă n-a putut, a fost 
slab; dacă a putut dar n-a făcut-o, nu a fost bun. Aşadar, dacă aces- 
te însuşiri nu se armonizează cu natura lui Dumnezeu şi nu convin 
nici părerilor pe care le au ereticii despre Dumnezeu, să vedem dacă 
nu cumva a existat o anume rațiune pentru care Dumnezeu a îngă- 
duit să pătrundă în această lume răutatea acelui creator, - fie 
născut, fie nenăscut —, deși o putea opri. 

41. Menţinând, aşadar, ideea unui unic şi aceiaşi Dumnezeu, 
bun şi creator, să facem următoarea supoziţie, care să convină am- 
belor haruri ale lui Dumnezeu, şi să nu ne lăsăm înfrânți de pornirea 
spre ură a celor!28 care judecă astfel: cum mai poate fi bun Dum- 
nezeu dacă nu numai că a îngăduit răutăţii să pătrundă în această 
lume, ci i-a permis chiar să vină spre atâta tulburare? Această acu- 
zare şi-ar avea locul numai dacă răul ar avea atâta putere asupra 
sufletului şi asupra celor mai dinlăuntru profunzimi ale minţii, încât 
în niciun chip n-ar putea fi îndepărtat şi dacă s-ar instala în mintea 
și sufletul nostru otrava unor răni de nevindecat; ar fi mai potrivit de 
discutat faptul că Dumnezeu, deşi este în stare de toate, a îngăduit 
totuşi ca omul să piară. Însă de vreme ce Dumnezeu, îndurător faţă 
de noi, ne-a lăsat mijloace de a ne feri de greșeală și nu ne-a văduvit 
de bucuria de a ne putea îndepărta de orice fapte rele, de ce e ne- 
logic sau nedrept dacă a îngăduit ca plămada noastră să fie încer- 
cală de o anumită frământare a fragilităţii omeneşti, pentru ca după 
aceea harul să se reîntoarcă mai roditor prin ispăşirea păcatelor în 
sufletul omului şi, conştient de fragilitatea sa, deoarece cu atâta uşu- 
rinţă s-a clătinat îndepărtându-se de la linia poruncilor dumnezeieşti, 
omul să se teamă să uite poruncile cereşti (care sunt ca o cârmă 


128, Apelles, la Harnack, ibid. 

pentru sufletul şovăitor) și să preţuiască mai mult dumnezeiasca 
îndurare, pentru că a regăsit ceea ce a pierdut şi că s-a reîntors, 
câştigând pentru sine harul? 

42. Să ne gândim acum care e semnificaţia faptului că în timp 
ce-i făcea omului recomandarea, informându-l despre acea minu- 
nată şi fericită viaţă, S-a gândit (nu cumva făcând contrariul a 'de 
moarte să moară'?) că trebuie să-i poruncească ce anume să mă- 
nânce şi ce nu. Căci există persoane care socot că această reco- 
mandare nu e deloc potrivită pentru Creatorul cerului şi al pămân- 
tului şi al tuturor făpturilor, socotind-o cu totul nedemnă de nişte 
locuitori ai raiului, pentru faptul că viața de acolo era asemenea cu 
a îngerilor. De aici putem deduce că le-a fost nu o hrană pămân- 
tească dată spre mâncare şi supusă stricăciunii, fiindcă cei care nu 
beau şi nu mănâncă 'vor fi ca ingerii lui Dumnezeu în cer'129. Prin 
urmare, deoarece răsplata nu stă în hrană, fiindcă nu hrana ne 
aduce laudă înaintea lui Dumnezeu, dar nici nu e o mare primejdie, 
fiindcă 'nu ceea ce intră în gură spurcă pe om, ci ceea ce iese din 
gură'1509, se pare fără indoială...151 că s-a prescris ceva foarte ne- 
vrednic de un Creator atât de mare, dacă nu referim această hrană 
la cunoscuta hrană profetică, fiindcă Dumnezeu o promite drept 
mare răsplată, vorbind despre sfinţii Săi: “Iată, slugile Mele vor mân- 
ca, şi vouă vă va fi foame"'152. Căci aceasta este hrana adevărată, în 
care se cuprinde viaţa veşnică, de care dacă cineva va fi lipsit, de 
moarte va muri, fiindcă pâinea vie şi cerească este Însuşi Domnul, 
Care dă viaţă acestei lumi. De aceea EI însuşi spune: "De nu veţi 
mânca trupul Meu şi nu veţi bea sângele Meu, nu veţi avea viața 
veşnică'155. Există deci o anumită pâine, din care recomandase lo- 
cuitorilor raiului să mănânce. Cum era acea pâine? Să auzim cum o 
numeşte: 'Pâine îngerească, zice, a mâncat omul'!54; căci e bună 
pâinea dacă faci voia Domnului. Şi mai vrem să ştim şi cât este de 
bună această pâine. Însuși Fiul mănâncă din pâinea aceasta, despre 
care spune: 'Mâncarea Mea este să fac voia Tatălui Meu, Care este 
în ceruri'155, 


129. Matei 22, 30. 

130. Matei 15, Il. 

131. Lacună; Schenkl propune perindiguum. 
132. Is, 65, 13, 

133. loan 6, 53 şi urm. 

43. Să vedem acum de ce Domnul Dumnezeu i-a zis lui Adam: 
“cu moarte veţi muri'; ce deosebire este când cineva spune: 'veţi 
muri' sau adaugă 'cu moarte veţi muri'156. Căci trebuie să arătăm că 
în porunca lui Dumnezeu nu e nimic de prisos. lată cum înţeleg eu. 
Întrucât sunt două noţiuni opuse, moartea și viața, în limbajul obiş- 
nuit spunem doar 'a trăi' de la 'trai' şi 'a muri" de la "moarte'. Dacă 
însă vrei să scoţi în relief aceste două expresii, fiindcă trai dă a trăi, 
se zice 'cu trai trăieşte" — precum găsim în lege!57 —, şi fiindcă 
moarte dă a muri, se zice 'de moarte va muri'. Vom arăta de ce 
această exprimare prin două cuvinte nu constituie totuși un pleo- 
nasm. Căci există viaţă spre moarte şi moarte spre viaţă, fiindcă cine 
-— cât timp trăieşte — (trăieşte) moare şi cine cât timp moare trăieşte. 
Se fac, prin urmare, patru distincţii: prin viaţă a trăi, prin moarte a 
muri, prin viaţă a muri, prin moarte a trăi. De vreme ce așa stau 
lucrurile, trebuie să excludem eventualitatea regulii comune şi obiş- 
nuite, fiindcă uzanţa se caracterizează prin faptul că se zice, în ge- 
neral, că trăiește atât cel ce trăieşte prin viaţă, cât şi cel ce trăieşte 
prin moarte, după cum în mod curent se zice că moare atât despre 
cel ce moare prin moarte, cât şi despre cel ce moare prin viaţă. Prin 
urmare, din aceste patru exprimări, uzanţa reţine două, încât se 
spune despre cineva care trăiește că trăieşte, fără a face distincţie 
între mai bine şi mai rău, iar despre cel ce moare se spune că moare 
şi nu ar părea să existe diferenţă între moarte bună şi rea. De fapt 
termenul viaţă, folosit fără o anume distincţie, e potrivit cu viața 
fiinţelor necuvântătoare sau chiar a copiilor mici; la fel stau lucrurile 
cu termenul moarte, folosit fără a face vreo distincţie, 

44, Eliminând prin urmare accepțiunea comună, să analizăm ce 
înseamnă a trăi prin viaţă, ce înseamnă a muri prin moarte, ce în- 
seamnă a trăi prin moarte și a muri prin viaţă. 

Socotesc, conform Scripturilor, că a trăi prin viață înseamnă 
acea viaţă minunată şi fericită - care pare a consta din această în- 
suşire de a trăi şi din calitatea de a respira, împreunată, aş zice, şi 
împletită cu harul şi cu împărtășirea unei vieţi fericite. Căci a trăi 
prin viaţă înseamnă a trăi prin virtute, a deţine în viaţa aceasta tru- 
pească mărturiile unei vieţi fericite. Dimpotrivă, a muri prin moarte 
ce altceva poate însemna decât descompunerea, odată cu moartea 
trupului, a celui ce moare, a cărui carne este lipsită de însuşirea 


136. Filon, Leg. alleg. |, 33, 88; Quaest. |, 16 p. 80. 

comună a trăirii şi al cărui suflet nu poate avea rodul vieţii veşnice? 
Există şi din aceia care mor prin viaţă, anume cei ce trăiesc cu 
trupul, dar mor în urma faptelor lor; așa sunt cei despre care profe- 
tul spune că "se pogoară în iad de vii'158, precum și acea viaţă 
despre care Apostolul spune că "deși vie, e totuşi moartă'139, Ră- 
mâne categoria a patra, a celor care chiar prin moarte trăiesc, cum 
sunt de pildă sfinţii martiri, care tocmai de aceea mor, ca să tră- 
iască. Moare carnea, dar trăieşte harul celor morţi. Aşadar, departe 
să fie de noi trăirea ca părtași ai morţii! Dimpotrivă, să murim ca 
părtași ai vieţii! Căci nici Sfântul Apostol nu vrea să fie părtaş al vieţii 
acesteia, precum spune: "Doresc să mă despart de trup şi să fiu 
împreună cu Hristos, și aceasta e cu mult mai bine'140. Iar altcine- 
va: "Vai mie, că pribegia mea s-a prelungit'14!, îndurerat fiind — de- 
oarece spera în împărtăşirea din viaţa veşnică - că e reţinut de ni- 
micnicia vieţii acesteia. Şi de aceea, la rândul meu, aş putea spune 
că, deşi a trăi prin viaţă e un bine, totuşi a trăi pentru viaţă e ceva 
nehotărât, căci se poate spune despre cineva că trăieşte pentru 
viaţă, în sensul că luptă pentru viaţă veșnică, prin viaţa trupului 
acestuia; se poate spune însă şi în sensul că fie el orice, chiar sfânt 
de ar fi, el ţine ia viaţa aceasta, ca, de pildă, dacă cineva de aceea 
crede că trebuie să trăiască cinstit, pentru ca prin fapte bune să aibă 
parte de viaţă îndelungată, cum fac majoritatea celor mai slăbănogi, 
cărora le este dragă viaţa aceasta. 

45. Prin urmare, după ce am văzut ce înseamnă a trăi pentru 
viaţă, să vedem ce înseamnă a muri pentru moarte şi a trăi pentru 
moarte. Într-adevăr, pot fi oameni care să moară pentru moarte și 
care să trăiască pentru viaţă. Căci cine trăieşte în aşa fel incât după 
moarte să trăiască pentru sufletul său, acesta este mort pentru 
moarte, fiindcă nu este supus morţii, adică el a fost izbăvit de legă- 
tura morţii triste, nu este legat de lanţurile morţii veşnice. A murit 
pentru moarte, adică a murit pentru păcat, a murit pentru pedeapsă. 
Contrar acestuia este să trăieşti pentru pedeapsă, adică, cel ce 
trăieşte pentru pedeapsă trăieşte pentru moarte. În schimb, cel care 
moare pentru pedeapsă, acela moare pentru moarte. Există chiar și 
dintre cei care atâta timp cât sunt în viaţa de aici sunt morţi pentru 
viaţă, precum a făcut Apostolul, care zice: 'nu eu sunt cel ce mai 


138. Ps. 54, 16. 
139. 1 Tim. 5,6. 
140. Filip. l, 23. 
141. Ps. 119,5. 

trăiesc, ci Hristos trăieşte în mine'142. Într-adevăr, unul ca acesta e 
mort pentru păcat, trăiește pentru Dumnezeu, adică moartea a murit 
în el, dar trăiește viaţa, care este Domnul lisus. Prin urmare, pe cât 
e de bună viaţa celor ce trăiesc pentru Dumnezeu!45, pe atât e de 
rea viaţa acelora care trăiesc pentru păcat. Există însă şi o viaţă de 
mijloc — cum e a celorlalte fiinţe, după cum stă scris: 'să scoată 
pământul fiinţe vii, după felul lor':4%, Există şi o viaţă a morţilor 
spre viaţă! precum se spune: 'Eu sunt Dumnezeul lui Avraam, 
Dumnezeul lui Isaac şi Dumnezeul lui lacov'145, fiindcă "Dumnezeu 
nu este Dumnezeu al mortilor, ci al viilor'1456. 

Sunt şi oameni pentru care există un fel de comunitate a morții 
şi a vieţii, despre care vorbește Apostolul atunci când spune: "Căci 
dacă am murit împreună cu Hristos, vom şi învia împreună cu EI'147. 
"Căci, — zice - dacă am crescut împreună cu El prin asemănarea 
morţii Lui, atunci vom fi părtaşi şi ai învierii Lui, cunoscând aceasta, 
că omul nostru cel vechi a fost răstignit împreună cu EI, ca să nimi- 
cească trupul păcatului, pentru a nu mai fi robi ai păcatului; căci cel 
ce a murit este eliberat de păcat'148. 

Dar, precum am spus că există multe înfățişări ale vieţii, tot aşa 
vom găsi şi de ale morţii. Căci se zice "moartea rea', ca de pildă: 
"Sufletul care păcătuieşte, acela va muri'!49. în mod obișnuit se zice 
moarte, precum aflăm, de exemplu, că (Adam) a trăit atâţia ani, că 
"a murit şi s-a adăugat la părinţii săi'150. De asemenea se spune: 
“moarte” prin taina Botezului, de exemplu: "Deci ne-am îngropat cu 
EI, în moarte, prin botez'!51. Şi în alt loc: "lar dacă am murit împre- 
ună cu Hristos, credem că vom şi via împreună cu EI'152. Vezi dar 
că, deşi denumită moarte, ea este în fapt viaţa noastră. 

46. Se ivește şi o altă chestiune, referitoare ia faptul că Domnul 
a zis: 'nu e bine să fie omul singur'155. inainte de toate, să reținem 


„ Gal. 2, 20. 
„Cf. loan 14, 6. 
„Fac. 1, 24. 
„leş. 3,6. 
„Luca 20, 38. 

că, mai înainte, când Dumnezeu a plăsmuit omul din lutul pămân- 
tului, nu a adăugat “a văzut Domnul că e bine'154, cum a spus la fie- 
care din lucrările Sale. Căci de ar fi zis atunci că e bine că omul a 
fost făcut, s-ar dovedi că ar fi contradicţie ca apoi să spună cu nu e 
bine, după ce mai sus a zis că este bine. Dar să reținem că aceasta 
s-a întâmplat atunci când l-a făcut pe Adam singur. Când însă i-a pus 
la un loc pe bărbat şi pe femeie, după ce i-a creat, deşi nici atunci 
nu a spus în mod expres, totuşi, de vreme ce după aceea spune: 'Şi 
a privit Dumnezeu toate câte făcuse şi iată erau bune foarte'155, s-a 
declarat în mod clar că e bine că a fost făcut și bărbatul, dar şi femeia. 

47. Dar din această chestiune iese la iveală alta, și anume: De 
ce, când Adam a fost făcut singur, nu s-a zis că e bine că a fost făcut 
Adam, dar când a fost făcută din el şi femeia, atunci s-a înţeles că 
"toate erau bune'? Chiar dacă atunci a lăudat întreaga. creaţie, și a 
fost aprobată crearea universului, fiindcă prin om a fost enunțată 
sociabilitatea firii, totuşi nu pare lipsită de interes întrebarea: de ce 
când a fost făcut doar Adam, nu numai că nu s-a adăugat deloc afir- 
maţia de "bine: la opera iubită, ci s-a spus chiar că nu e bine ca omul 
să fie singur, deşi ştim că inainte ca femeia să fi existat, Adam n-a 
greşit, şi că numai după ce femeia a fost creată, ea, cea dintâi căl- 
când porunca dumnezeiască, l-a atras și pe bărbatul ei în rătăcire și 
i-a fost imbold la rău? Așadar, dacă pentru bărbat femeia este autoa- 
rea vinii, cum se poate admite că i-a fost alăturată spre bine? Dacă 
însă ne gândim că Dumnezeu a ţinut seama de intreaga iconomie a 
mântuirii, vom ajunge la concluzia că, fără îndoială, Dumnezeu a 
pus mai presus ceea ce constituia cauza intregului decât pedepsirea 
cuvenită actului în care se afla cauza păcatului. Şi, prin urmare, 
fiindcă numai din bărbat nu putea decurge propagarea neamului 
omenesc, Domnul a spus că nu e bine ca omul să fie singur. A pre- 
ferat, în fapt, Dumnezeu să fie mai mulţi pe care să-i poată mântui, 
cărora să le ierte păcatele, decât singur Adam, care să fie fără de 
vină. În sfârșit, fiindcă Acelaşi lisus este autorul ambelor lucrări, în- 
semnează că El a venit în această lume ca să-i mântuiască pe cei 
păcătoşi 156. Iată de ce nici pe Cain, ucigaşul de frate, nu l-a lăsat să 
moară până nu a avut fiil57. Aşadar, pentru naşterea de urmași a tre- 
buit să-i fie alăturată bărbatului femeia. În fond, înseși cuvintele lui 

156. Cf. 1 Tim. 1, 15. 

Dumnezeu, când spune că nu e bine ca omul să fie singur, arată 
acest lucru, Căci, chiar dacă femeia avea să păcătuiască cea dintâi, 
totuşi, fiindcă avea să nască pentru ea răscumpărare, nu a trebuit să 
fie exceptată din planul lucrării dumnezeieşti. Căci chiar dacă nu 
Adam a fost amăgit, ci femeia, la rândul ei, amăgită fiind. s-a făcut 
vinovată de călcarea poruncii, "dar, se spune, ea se va mântui prin 
naştere de fii'158, printre care a născut şi pe Hristos. 

48. Nu e lipsit de semnificaţie nici faptul că Eva n-a fost făcută 
din acelaşi pământ din care a fost plămădit Adam, ci că ea a fost 
luată din coasta lui Adam, ca să ştim că în bărbat şi în femeie există 
aceeaşi fire trupească, un singur izvor al neamului omenesc. De 
aceea, nu doi au fost făcuţi dintru început — bărbat şi femeie, nici 
doi bărbaţi, nici două femei —, ci mai întâi bărbatul, apoi, din el, 
femeia. Căci, voind să alcătuiască o natură unică a oamenilor, înce- 
pând de la un unic principiu al acestei creaturi, Dumnezeu a înde- 
părtat posibilitatea de naturi multe și diferite. 'Să-i facem, a zis 
Dumnezeu - un ajutor potrivit pentru el'159. înțelegem 'ajutor' pen- 
tru nașterea neamului omenesc; şi, cu adevărat, bun ajutor. Căci 
dacă pentru mai bine se primeşte ajutorul, în cazul naşterii se dove- 
deşte a fi mai mare rolul femeii, aidoma cu rostul pământului aces- 
tuia, care face ca seminţele, primite la început, să se dezvolte din ce 
în ce, încălzindu-le la sânul lui, până ce se înalţă spre recoltă. În 
aceasta constă, deci, ajutorul bun al femeii, chiar dacă l-am consi- 
derat mai mărunt; la fel se întâmplă şi în viața oamenilor: adeseori 
oameni de mai mare vază au nevoie de ajutorul cuiva de mai mică 
însemnătate. 

49. Să vedem acum de ce Dumnezeu a plăsmuit, până aici, din 
pământ, toate fiarele câmpului și toate păsările cerului şi le-a adus 
la Adam ca să vadă cum le va numi!60. De ce Dumnezeu a adus la 
Adam numai fiarele câmpului şi păsările cerului? Căci se găseau şi 
animale care trăiau în turme. lar mai jos aflăm că 'a pus Adam nume 
tuturor animalelor şi tuturor păsărilor cerului şi tuturor fiarelor 
câmpiei; dar pentru Adam nu s-a aflat un ajutor pe potriva lui'!6!. Şi 
care să fie sensul! acestei lucrări decât că fiarele neîmblânzite şi zbu- 
rătoarele cerului sunt aduse sub stăpânirea omului datorită puterii 
dumnezeieşti? În strângerea de turme îmblânzite, însă, a avut şi 


158. 1 Tim. 2, 15 şi urm. 
159. Fac. 2, 18. 

omul putere. Așadar, prima etapă a aparţinut intervenţiei dumne- 
zeieşti, iar cea din urmă, sârguinţei omului. Dar să vedem totuşi cu 
ce scop au fost aduse toate la Adam: ca să vadă că, în toate, esenţa 
naturii constă din ambele sexe — adică din mascul şi femelă -— şi să 
înţeleagă el însuşi, după obiceiul şi exemplul infăţişat, că și lui ii este 
necesară adăugarea femeii. 

50. "Şi - zice!62 — a adus Dumnezeu asupra lui Adam somn greu 
şi el a adormit'. Ce altceva înseamnă acest 'somn greu' decât că, în 
timp ce ne îndreptăm fiinţa spre unirea conjugală, părem că ne 
abatem ochii — făcuţi să se îndrepte spre împărăţia lui Dumnezeu — 
și îi folosim spre un fel de somn, cum e lumea aceasta, și că sun- 
tem adormiţi faţă de cele sfinte cât timp găsim odihnă în cele pro- 
fane şi lumeşti? 

Apoi, după ce a trimis somnul greu asupra lui Adam și el a ador- 
mit, spune: "lar coasta luată din Adam a făcut-o Domnul Dumnezeu 
femeie'155, Bine zice 'a făcut-o" când vorbeşte despre crearea fe- 
meii, fiindcă în bărbat şi femeie pare că există un fel de casă pe 
deplin închegată, Cine e fără soţie e socotit ca şi cum ar fi fără casă; 
căci, după cum bărbatul e considerat mai priceput pentru îndatori- 
rile publice, aşa e femeia pentru treburile casei. 

Să reținem dar că a luat o coastă din trup, nu o porţiune din 
suflet; aceasta înseamnă nu suflet din suflet, ci 'os din oasele mele 
şi came din camea mea; aceasta se va chema femeie'15%. 

51. Am înţeles, aşadar, cauza naşterii omului. Dar pe foarte 
mulţi, care gândesc mai atent, îi tulbură următorul fapt: Dacă încă 
de la inceput a fost un mare dar al lui Dumnezeu pentru oameni 
aşezarea lor în rai, şi dacă după aceea pare o răsplată pentru merite 
ca toţi cei drepţi să fie duşi în rai, atunci cum de se spune că au exi- 
stat în rai și vieţuitoarele câmpului, și zburătoarele cerului? 

De aceea, unii au interpretat că raiul este sufletul omului, în care 
s-au dezvoltat anumiţi germeni ai virtuţilor, iar că omul a fost pus și 
să lucreze şi să păzească raiul, adică mintea; virtutea lui pare a-i cul- 
tiva sufletul; şi nu numai că-l cultivă, dar, după ce l-a cultivat, îl şi 
păzeşte. Cât despre viețuitoarele câmpului şi zburătoarele ceru- 
lui165 care sunt aduse la Adam, ele sunt pornirile noastre iraționale, 

pentru că fiarele ar reprezenta diversele patimi ale trupului, fie mai 
turbulente, fie chiar şi mai domoale. lar zburătoarele cerului, ce 
altceva socotim că sunt decât gândurile deşarte, care zboară, aido- 
ma unor păsări, în jurul sufletului nostru şi-l poartă, printr-o mişcare 
variată, când încoace, când încolo? De aceea nu s-a găsit niciun aju- 
tor pe măsura minţii noastre, decât simţământul său, oioenorg. Min- 
tea noastră — vot - numai pe aceasta singură a putut-o găsi pe 
măsura ei. 

52. S-ar putea însă argumenta că de vreme ce şi pe acestea — 
adică pasiunile trupului, precum şi o anumită zădărnicie a gândurilor 
noastre schimbătoare sau fără rost — le-a aşezat în acest rai, El însuşi 
a fost autorul rătăcirii noastre. 

Să auzim ce ne spune Scriptura: "(omul) să stăpânească peste 
peştii mării, peste păsările cerului şi peste toate vietăţile care se 
mişcă pe pământ'166, vezi dar, omule, că Dumnezeu ţi-a dat putere, 
că eşti obligat să judeci despre toate, să deosebeşti prin delimitarea 
cumpătată a judecății tale felul fiecăruia? Pe toate le-a chemat Dum- 
nezeu înaintea ta, ca să înţelegi că mintea ta este mai presus de 
toate. De ce ai voit să-ți însuşești şi să te uneşti cu cele pe care le-ai 
găsit atât de puţin asemenea ţie? Dumnezeu ne-a înzestrat doar cu 
judecată, prin care să cunoaștem toate și să putem cumpăni cele ce 
cunoaştem; şi pe bună dreptate a fost izgonit omul din acel ogor 
bogat al raiului, fiindcă n-a fost în stare să respecte porunca. De fapt 
Dumnezeu știa că omul e slab, ştia că nu poate judeca: de aceea a 
zis, ca şi cum s-ar adresa unora mai slabi: "Nu judecaţi, ca să nu fiţi 
judecaţi'!67. Așadar, fiindcă a ştiut că omul nu e în stare să judece, 
a vrut ca el să se supună poruncii; de aceea a şi dat porunca. Dacă 
n-ar fi călcat porunca, omul! n-ar fi căzut în primejdia unei judecăţi 
nesigure. Prin urmare, fiindcă omul poate judeca liber, de aceea 
Domnul a adăugat!68; “lată, Adam s-a făcut ca unul dintre Noi, cu- 
noscând binele şi răul'. A voit omul să obţină puterea de a judeca; 
nu trebuie, deci, să se opună pedepsirii unei judecăţi rele. Totuşi l-a 
aşezat în faţa raiului, ca să nu piardă cu totul amintirea lui. 

53. În sfârşit, drepții sunt răpiți în rai, precum răpit a fost Pavel 
în rai, unde 'a auzit cuvinte de nespus'169. Şi tu, omule, dacă eşti 
răpit din primul cer în al doilea, iar din al doilea în al treilea — prin 

puterea minţii tale —, aceasta înseamnă că la început fiecare om este 
corporal, apoi firesc, şi, în al treilea rând, duhovnicesc!70, dacă - 
răpit într-al treilea cer — vede strălucirea harului duhovnicesc; căci 
omul în starea firească nu ştie cele ce aparţin duhului, şi de aceea 
îi este necesară urcarea la al treilea cer, ca să fie răpit în rai; va fi 
răpit de acum fără primejdie, ca unul în stare să aprecieze toate, 
fiindcă "omul duhovnicesc toate le judecă, pe el însă nu-l judecă 
nimeni'171; şi fiind slab încă, s-ar putea să auzi 'vorbe de nespus, pe 
care nu e îngăduit omului să le rostească'; atunci tăinuiește ce vei 
afla şi păzeşte cele ce vei auzi. Apostolul Pavel le păzea, ca să nu 
alunece el însuşi şi, de bună seamă, să nu-i facă pe alţii să gre- 
şească. Sau, poate, de aceea a zis Pavel: 'pe care nu se cuvine omu- 
lui să le rostească'172, fiindcă era încă alcătuit cu trup, vedea adică 
pasiunile acestui trup. vedea legea cărnii sale "luptându-se cu legea 
minţii” sale175. Prefer să se dea această din urmă tâlcuire, ca să nu 
lăsăm să se creadă că ar fi vorba de teama unei primejdii viitoare, 
ci tocmai viaţa aceasta să ne fie izvor de siguranţă, ca să nu ne te- 
mem pentru viitor de nicio ispită de călcare a poruncii. 

Prin urmare, oricine va ajunge în rai, înălțându-se pe scara 
virtuţii, va auzi acele taine ascunse şi de nespus ale lui Dumnezeu; 
Îl va auzi pe Domnul spunându-i şi lui ca şi tâlnarului întors de la 
nelegiuire la mărturisire şi credinţă: 'Astăzi vei fi cu Mine în rai'174. 

54. "Şarpele era însă cel mai viclean dintre toate fiarele de pe 
pământ, pe care le făcuse Domnul Dumnezeu. Şi a zis şarpele către 
femeie: Dumnezeu a zis El, oare, să nu mâncaţi roade din orice pom 
din rai?'175. Când zice că 'şarpele era cel mai viclean”, înţelegi la cine 
se referă, adică la acel vrăjmaş al nostru care, totuși, deţine viclenia 
acestei lumi. Căci, pe bună dreptate, atât plăcerea cât şi desfătarea 
sunt bine socotite drept viclene. De altfel, şi dorinţa cărnii este ast- 
fel calificată; de aceea găsești scris: "dorinţa cărnii este vrăjmăşie 
împotriva lui Dumnezeu'176, şi cei dornici de plăceri sunt vicleni în 
căutarea feluritelor desfătări. Aşadar, în caz că o înţelegi ca pe o 


170. Ideea concepţiei trihotomiste, susţinută de Origen în multe din lucrările 

desfătare, ea este un fel de vrăjmaşă a poruncii dumnezeieşti şi duş- 
mană a simţurilor noastre. De aceea Sfântul Pavel zice: "Văd în mă- 
dularele mele o altă iege luptându-se împotriva legii minţii mele şi 
făcându-mă rob legii păcatului'177. Dacă însă o referi la diavol, el 
este adevăratul duşman al neamului omenesc. Şi care este cauza 
duşmăniilor dacă nu pizma, precum spune Solomon?: 'lar prin 
pizma diavolului moartea a intrat în lume'178. 'Cauza pizmuirii a fost 
însă fericirea omului aşezat în rai; şi pentru că el, diavolul, nu a 
putut păstra harul primit, l-a pizmuit pe om pentru că, deși plăsmuit 
din lut, omul a fost ales să fie locuitor al raiului. Căci se gândea dia- 
volul că el, deşi avea o fire mai aleasă, a căzut în cele păgâne și 
lumeşti, pe când omul, de o natură inferioară, nădăjduia la cele 
veşnice. Aceasta va fi fost pricina pizmuirii, căci își va fi zis: "Acesta, 
cu toate că-i mai prejos decât mine, va câștiga ceea ce eu nu am 
putut păstra! Să intre el de pe pâmânturi in cer, în timp ce eu am 
alunecat din cer pe tărâmurile pământului? Am multe căi prin care 
să-l pot înşela pe om. A fost creat din lut, mama lui e pământul. Deci 
e făcut din ceva supus stricăciunii. Chiar dacă sufletul lui e de natură 
Superioară, totuşi şi el poate fi impins spre alunecare, cuprins fiind 
în temniţa trupului179 ce-i este vrăjmaș, de vreme ce eu nu am putut 
evita alunecarea. Există, prin urmare, o primă cale să fie înşelat, cât 
timp dorește lucruri mai înalte decât condiţia lui. Dar pentru asta tre- 
buie să stărui cu răbdare. Doar e specific cărnii să dorească ceea ce 
nu are. Şi apoi, prin ce par eu a fi mai viclean decât toate vieţui- 
toarele dacă nu-l înşel pe om şi nu-l înfrâng prin şiretenie și vicle- 
nie?". În felul acesta, aşadar, a uneltit diavolul să atace, nu pe Adam 
mai întâi, ci să caute să-l ademenească pe Adam prin femeie; nu i s-a 
adresat lui, care primise în mod direct porunca cerească, ci i s-a 
adresat ei, care aflase de la bărbat, nu de la Dumnezeu, de ce anu- 
me să țină seama. Şi, de fapt, nu găsești scris că Dumnezeu a zis 
femeii, ci că i-a zis lui Adam; și de aceea trebuie dedus că femeia a 
cunoscut porunca prin Adam. 

55. Recunoscând aşadar, în acest loc, un gen de ispitire, vei 
găsi, în alte cazuri, foarte multe feluri de ispitire. Unele ne sunt date 
de către "stăpânitorul lumii acesteia”, care a turnat in lumea aceasta 
un fel de 'otrăvuri' ale vicleniei, încât oamenii iau drept adevărate 
cele mincinoase şi starea afectivă a oamenilor e înşelată de o anu- 

me înfăţişare. Căci duşmanul nu pornește întotdeauna la atac fățiș, 
ci există un fel de puteri în stare să inşele dragostea şi să ne pună 
în faţă farmecul, ca să ne strecoare în gânduri, pe nesimţite, veninul 
necinstei lor, din care se ivesc acele păcate care se nasc fie din 
desfătare, fie dintr-un fel de ușurătate a minţii. Există şi alte puteri, 
care par a se lupta cu noi. De aceea şi Apostolul zice: "Căci lupta 
noastră nu este impotriva trupului şi a sângelui, ci impotriva domni- 
ilor, împotriva stăpâniilor, împotriva stăpânitorilor întunericului aces- 
tui veac, împotriva duhurilor răutăţii, răspândite în văzduhuri"180, 

Într-adevăr, printr-o astfel de luptă vor ele să ne frângă și să 
spargă, aş zice, invelişul sufletului nostru. De aceea şi apostolul 
Pavel, ca un bun luptător, nu numai că a ştiut să ocolească loviturile 
ce-l atacau, ci să-i și izbească pe vrăjmași. De aceea şi zice: "mă lupt 
cu pumnii, fără să lovesc în aer'!81. Şi pentru aceea, s-a învrednicit 
ca un bun ostaş să primească cununa!82. Prin urmare, felurite sunt 
ispitirile diavolului. Şi de aceea e socotit șarpe cu două limbi și 
aducător de moarte, pentru că slujitorul diavolului una spune cu 
limba, şi alta gândeşte în inima lui. Sunt şi alţi slujitori, care aruncă 
un fel de săgeți cu vorbele lor otrăvite atât de veninul inimii, cât și 
al glasului lor; acestora Domnul le zice: "Pui de vipere, cum puteţi să 
grăiţi cele bune, odată ce sunteţi răi?'185, 

56. 'Şi a zis şarpele către femeie: "Dumnezeu a zis EI, oare, să 
nu mâncaţi roade din orice pom din rai?'. lar femeia a zis către 
şarpe: 'Roade din pomii raiului putem să mâncăm; numai din rodul 
pomului celui din mijlocul raiului ne-a zis Dumnezeu: 'Să nu mâncaţi 
din el, nici să nu vă atingeţi de el, ca să nu muriţi'!84%. Deoarece ai 
auzit că șarpele era mai viclean decât toate animalele, vezi-i şi aici 
viclenia. Se preface că spune cuvintele lui Dumnezeu, dar întreţese 
propriile-i curse. Căci deși Dumnezeu a zis: 'Din toţi pomii din rai 
poţi să mănânci. lar din pomul cunoştinței binelui şi răului să nu 
mănânci, căci în ziua în care vei mânca din el, vei muri negreșitI'185, 
şarpele, ca şi cum ar întreba-o pe femeie, deși Dumnezeu a zis: "Din 
toți pomii din rai poţi să mănânci, dar dintr-un singur pom să nu 
mănânci", a strecurat totuşi minciuna, zicând: "din niciun pom să nu 

mănânci', cu toate că Dumnezeu a poruncit ca numai din pomul cu- 
noştinţei binelui şi răului să nu guste. Nu e nicio mirare de ce a re- 
curs el la această înşelăciune, fiindcă cei care caută să nimicească 
pe cineva au obiceiul să-l înșele. Prin urmare, nu e fără tâlc între- 
barea şarpelui. Dar ca să-ţi dai seama că în poruncă n-a putut exista 
nicio viclenie, femeia i-a răspuns şi a zis: 'Roade din pomii raiului 
putem să mâncăm, numai din rodul pomului celui din mijlocul raiu- 
lui ne-a zis Dumnezeu: 'Să nu mâncaţi din el, nici să nu vă atingeţi 
de el, ca să nu muriţi'186. Prin urmare, în poruncă nu se ascunde 
niciun viciu, în schimb în felul în care i se relatează, da. Într-adevăr, 
câte nu ne învaţă lectura de față! Învăţăm că nu trebuie să adăugăm 
nimic poruncii, nici chiar ca măsură de prevedere. Căci, fie că adaugi, 
fie că sustragi ceva, în amândouă cazurile falsifici porunca. Căci fie 
că trebuie păstrată forma curată si simplă a poruncii, fie că va tre- 
bui să faci rost de martori, foarte adesea martorul, în timp ce adaugă 
de la sine ceva la expunerea faptelor, micşorează întreaga crezare a 
mărturiei prin minciună. Prin urmare, nu trebuie adăugat nimic, nici 
chiar de pare bun. Şi, în cazul de faţă, ce neajuns are, la prima 
vedere, faptul că femeia a adăugat: 'şi să nu vă atingeţi de el'?, căci 
Dumnezeu nu spusese 'să nu vă atingeţi'!87, ci "să nu mâncaţi" — 
totuşi, de aici rezidă inceputul alunecării. Căci cea care a făcut adao- 
sul, fie că l-a adăugat în chip inutil, fie că, scoțând din el ceva in mod 
intenţionat, a dat să se înţeleagă despre porunca lui Dumnezeu că e 
incompletă. Așadar rândurile prezentei lecturi ne învaţă că nu tre- 
buie nici să înlăturăm ceva din poruncile dumnezeieşti, nici să le 
adăugăm ceva. Căci dacă evanghelistul loan aşa a judecat despre 
scrierile sale, când zice: "De va mai adăuga cineva ceva la ele, Dumnezeu 
va trimite asupra lui pedepsele ce sunt scrise în cartea aceasta; iar 
de va scoate cineva din cuvintele cărţii acestei proorocii, Dumnezeu 
va scoate partea lui din pomul vieţii'!88, cu atât mai mult nimic nu 
trebuie înlăturat din poruncile dumnezeieşti. Prin urmare, de aici a 
inceput prima călcare a poruncii. Şi foarte mulţi socot că vina aceas- 
ta a fost nu a femeii, ci a lui Adam; căci așa a zis Adam femeii, — 
intrucât voia s-o facă mai atentă —, încât a adăugat că Dumnezeu a 
poruncit "nici să nu vă atingeţi de el. Ştim, de fapt, că Adam, iar nu 
Eva, a primit porunca de la Dumnezeu; căci femeia nu fusese creată 
incă. E adevărat că Scriptura nu ne redă înseşi cuvintele lui Adam, 

prin care el îi spune femeii forma şi ordinea poruncii, ci înţelegem 
că ordinea poruncii i-a fost transmisă femeii prin bărbat. Vei vedea, 
totuşi, ce cred alţii: mie însă mi se pare că de la femeie a inceput 
răul, că ea a conceput minciuna. Căci chiar dacă n-am avea sigu- 
ranţa care din ei va fi fost primul vinovat, totuși firea mai schim- 
bătoare a femeii pare a fi greşit cea dintâi. Adaugă apoi că printr-un 
prejudiciu e constrânsă ea, a cărei greşeală s-a dovedit şi după 
aceea a fi fost prima. Căci pentru bărbat femeia este autorul greşelii, 
iar nu bărbatul. De aceea şi Pavel spune: 'Şi nu Adam a fost amăgit, 
ci femeia, amăgită fiind, s-a făcut călcătoare de poruncă'!89. 

57. Să vedem acum dacă, în afară de adăugirea care a fost 
făcută poruncii, i s-a mai adus poruncii vreo pagubă. Căci, în fapt, 
dacă e un bine şi în cuvintele "şi să nu vă atingeţi de el' și dacă ele 
constituie un plus de precauţie, de ce ar fi interzis câtuși de puţin 
Dumnezeu acest lucru?; şi, dimpotrivă neinterzicându-l, ar părea că 
l-a îngăduit? Prin urmare trebuie cercetate ambele cazuri: de ce nici 
n-a îngăduit, nici n-a interzis. Sunt, într-adevăr, unii care spun: De ce 
ceea ce a făcut să fie văzut nu a poruncit să fie şi atins? De vreme 
ce însă am auzit că în pomul acela exista natura cunoştinţei binelui 
şi răului, se poate crede că nu a voit ca noi să atingem răul. Căci ne 
ajunge dacă vedem pe "Satana ca un fulger căzând din cer'1%0 la 
giasul Domnului şi dând hrană nu fiilor luminii, ci celor ai nopții şi ai 
întunericului, fiindcă este scris19!; *Datu-l-ai pe el mâncare popoa- 
relor pustiului!”. Prin urmare, s-a spus aşa despre el fiindcă nu a 
poruncit să fie atins; cât despre faptul că nu a interzis, ascultă ce 
înţelegem. Multe lucruri ne sunt păgubitoare dacă am vrea să le 
gustăm înainte de a le cunoaște ce sunt. Aşa se întâmplă foarte des 
şi cu mâncarea, şi cu băutura: dacă ceva ce are gust amar iţi este 
dinainte ştiut, te vei înarma cu răbdare şi, dacă ştii că cele amare îţi 
sunt de folos, te vei pregăti să le suporţi, ca nu cumva gustul amar 
să te surprindă şi să incerci să respingi cele ce ţi-ar fi de folos. E 
folositor deci să știi dinainte, pentru ca astfel să înţelegi că-ţi va 
ajuta, şi să nu te dai inapoi de la cele amare. Căci așa ceva iţi poate 
dăuna mai puţin. Auzi acum ce te-ar putea primejdui dacă nu eşti 
înștiințat din timp. 


189. 1 Tim. 2, 14. 
190. Luca 10, 18. 
191. Ps. 73, 15. 

58. Cineva este păgân, şi tinde spre credinţă; este catehumen 
sau '"chemat'191a, vrea să-și câştige o mai deplină pătrundere a învă- 
ţăturii şi a credinţei. Unul ca acesta trebuie să aibă grijă ca nu cumva 
în timp ce vrea să înveţe, să cunoască şi lucruri greșite: să inveţe de 
la Fotin!92, să înveţe de la Arie!95 sau să înveţe de la Sabellius194, 
să se încredinţeze unor dascăli de felul acestora, a căror anumită 
autoritate e în stare să-l atragă, şi, dominat de un anumit prestigiu al 
dascălilor, să nu poată deosebi cele bune de cele întipărite în de- 
prinderile tinereţii. Să cerceteze, deci, întâi cu ochii minţii ce cale va 
apuca, să vadă unde e adevărata viaţă, să pătrundă, cu alte cuvinte, 
tainele Sfintelor Scripturi, ca să nu fie dus la rătăcire de niciun tăl- 
măcitor strâmb, Sabellius îi citeşte acestuia: 'Eu sunt întru Tatăl şi 
Tatăl întru Mine'195 şi spune că există în Dumnezeire o singură per- 
soană. Fotin citeşte că 'unul este şi mijlocitorul între Dumnezeu și 
oameni: omul Hristos lisus'195 şi, în altă parte: 'De ce vreţi să Mă 
ucideţi pe Mine, omul?'197. Citeşte şi Arie că a zis: "pentru că Tatăl 
este mai mare decât Mine'198, Se citează de fapt exact, dar trebuie 
să înţeleagă în sinea lui înainte în ce ordine de idei s-a spus, ca să 


poată pricepe limpede înţelesul cuvintelor. Se lasă condus de o anu- 
mită autoritate a dascălilor, dar i-ar folosi mai mult dacă nu ar fi 
căutat decât învăţători buni. Însă niciun păgân, dacă citeşte în Scrip- 
tură cuvintele: "Ochi pentru ochi, dinte pentru dinte'199 sau: 'Dacă 
mâna ta cea dreaptă te smintește pe tine, taie-o'200, nu va înţelege 
uşor sensul lor şi nu va pătrunde adâncurile cuvântului lui Dum- 
nezeu, ci va aluneca şi mai rău decât dacă n-ar fi citit. De aceea e 


191a. Se ştie că instituţia catehumenatului a durat încă multă vreme după ce 
Constantin cel Mare acordase libertate creştinismului. Însuşi Sf. Ambrozie a fost un 
catehumen sârguincios. A se vedea mai sus, despre viaţa lui. 

192. Episcop de Sirmium (+ 374), osândit la sinodul semiarian din Sirmium, 
din anul 351, pentru că susţinea că după judecata universală Fiul se va întoarce în 
Tatăl, întrucât şi-ar fi implinit misiunea. 

193. Întemeietorul ereziei care tăgăduia că Fiul e de o fiinţă cu Tatăl. Arie 
socotea pe Fiul drept o creatură admisă numai în chip moral ca 'Fiul lui Dumnezeu”. 

194. Eretic antitrinitar. 

195. loan 14, 10. 

196. 1 Tim. 2, 5. 

197. loan 8, 40. 

198. loan 14, 28. 

199. Lev. 24, 20. 

200. Matei 5, 30. 

dator să înveţe cum trebuie să interpreteze cuvântul lui Dumnezeu, 
și anume nu superficial, nici în grabă, ci cu atenţie și grijă, căci: 
"ceea ce era de la început - zice —, ce am auzit, ce am văzut cu ochii 
noștri, ce am privit şi mâinile noastre au pipăit despre Cuvântul 
vieţii... noi aceea vă vestim'201, Vezi dar că mai întâi a pipăit cu mâi- 
nile, parcă, cuvântul lui Dumnezeu, şi numai după aceea l-a făcut 
cunoscut. Şi de aceea poate că nici Adam și Eva nu s-ar fi rătăcit 
întru nimic dacă înainte ar fi 'pipăit' oarecum cu mâinile înțelesurile 
adânci ale minţii; căci chiar şi cei slabi, căutând şi cercetând mai cu 
grijă, pot descoperi natura fiecărui lucru pe care nu-l înţeleg. 

Fără îndoială, ca nişe neajutoraţi ce erau, ei ar fi trebuit să cer- 
ceteze cu atenţie pomul în care aflaseră că era ştiinţa răului, inainte 
de a-l fi atins. Căci adesea însăși cunoaşterea răului ne poate fi de 
folos. De aceea citim, fie în această scriere, fie în profeție, despre 
înşelătoriile diavolului, ca să învăţăm cum să ne putem feri de 
uneltirile lui; căci ispitirile lui trebuie cunoscute nu ca să le urmăm, 
ci ca, odată cunoscute, îinarmându-ne, să ne ferim de ele. 

59. Referitor la acest punct, sunt unii care stau la îndoială dacă 
Dumnezeu a zis să se guste din orice rod astfel încât, gustând din 
orice rod, se gusta şi din pomul binelui şi răului, sau că se putea 
gusta din orice pom, numai din pomul cunoștinței binelui şi răului 
nu trebuia să se guste. Ei socotesc că nu e lipsită de sens această 
punere în discuţie pentru că, deși hrana din acest pom era vătă- 
mătoare, totuşi, dacă era mâncată împreună cu celelalte, nu putea 
fi vătămătoare, fiindcă se zice că până şi din corpul şarpelui se 
extrage de obicei leac împotriva mușcăturilor otrăvitoare, căci, chiar 
dacă otrava şi corpul şarpelui, luate singure, vatămă, dacă le ames- 
tecăm cu altele sunt spre sănătate şi izbăvire. La fel, nu pare deloc 
fără folos nici cunoaşterea binelui și răului pentru cel înţelept, pen- 
tru cine se gândeșe neîncetat la viaţă, pentru cine are celelalte 
virtuţi. 

Prin urmare, pornind de la acest fel de a judeca lucrurile, mulţi 
au socotit că se poate înţelege şi că Dumnezeu i-a oprit să mănânce 
numai din pomul cunoștinței binelui și răului, fără să nu guste din 
ceilalţi, dar că nu i-a oprit să guste din el împreună şi din ceilalţi. Şi 
deci de aceea interpretează ei în felul acesta, fiindcă Dumnezeu ii 
spune lui Adam: 'Cine ţi-a spus că ești gol? Nu cumva ai mâncat din 
pomul din care ţi-am poruncit să nu mănânci?'202. Pasajul acesta ar 


201. | loan 1, | şi urm. 
202. Fac. 3, Il. 

putea fi tălmăcit şi altfel, dacă în rândurile de mai sus, când şarpele 
a întrebat-o pe femeie: "Dumnezeu a zis El, oare, să nu mâncaţi 
roade din orice pom din rai?', ea ar fi răspuns: "Numai din rodul 
pomului celui din mijlocul raiului ne-a zis Dumnezeu: să nu mâncaţi 
din el. În acest loc, deşi credința femeii ce avea să calce porunca 
pare mai slabă, totuși nu-l voi lipsi pe Adam de toate virtuțile, incât 
să ne pară că în rai n-a dat dovadă de nicio virtute, că n-ar fi gustat 
din rodul celorlalţi pomi şi că ar fi căzut în vină înainte să fi gustat 
alte roade. Nu-l voi lipsi deci pe Adam, ca să lipsesc întregul neam 
omenesc, care este nevinovat, înainte de a primi sensul cunoașterii 
binelui şi răului. Căci nu degeaba s-a spus: 'De nu vă veţi întoarce şi 
nu veţi fi ca pruncii, nu veţi intra în Împărăţia cerului'205. Căci co- 
pilul, oricât de mult ar fi blestemat, nu blestemă la rândul său; când 
e bătut, nu răspunde prin bătaie; nu cunoaşte ispitele ambițiilor, nici 
pe ale jafurilor. 

60. Socot, aşadar, mai apropiată de adevăr explicarea că a po- 
runcit să nu se mănânce din acest pom, chiar nici împreună cu alte 
fructe. Căci deşi cunoașterea lui este bună pentru omul desăvârşit, 
pentru cel neştiutor este totuşi nefolositoare. Şi aş îndrăzni să spun 
că orice om este neştiutor, de vreme ce însuşi Pavel grăieşte ca un 
nedesăvârşit când zice: 'Nu că am şi luat răsplata ori că sunt desă- 
vârşit, dar alerg după ea ca s-o cuceresc'204, Doar de aceea Domnul 
spune celor nedesăvârşiţi: "Nu judecați, ca să nu fiţi judecaţi"205, 

Prin urmare, pentru un nedesăvârşit, cunoaşterea răului nu este 
de folos. Însuși Pavel zice: 'Dar păcatul nu l-am cunoscut decât prin 
lege, căci n-aş fi știut pofta dacă legea n-ar fi zis: Să nu pofteşti'206, 
Şi mai jos: "Căci fără lege, păcatul era mort'207. Într-adevăr, la ce-mi 
folosea cunoaşterea a ceea ce nu puteam ocoli? La ce-mi servea să 
ştiu ce mă indemna legea cărnii mele? Pavel este îndemnat şi 
zice208; "Dar văd în mădularele mele o altă lege luptându-se impotri- 
va legii minţii mele și făcându-mă rob legii păcatului" — şi nu găsește 
reazem în conştiinţa sa, ci are credinţa că prin harul lui Hristos va fi 
izbâvit de trupul morţii acesteia209, iar tu socoţi că cel ce ştie nu 
poate păcătui? Pavel spune: "Căci nu fac binele pe care îl voiesc, ci 


203. Matei 18, 3. 

204, Filip. 3, 12. 

205. Matei 7, 1. 

206. Rom. 7, 7. 

207. Rom. 7, 8. 

208. Rom. 7, 23. 

209. Schenk! trimite (C.S.E., 321) la Fer. Augustin, Contra Iul. Felag. II, 5, 15. 

răul pe care nu-l voiesc, pe acela il săvârşesc'210, pe când tu socoţi 
că omului îi folosește cunoașterea răului, ca să-i mărească ura faţă 
de greşeală? Să admitem totuşi că cel desăvârșit n-ar putea păcătui: 
în Adam, Dumnezeu îi avea în vedere pe toţi oamenii şi de aceea nu 
era un bine pentru neamul omenesc, luat de-a valma, cunoştinţa 
binelui și răului, pe care el nu o putea exercita cum se cuvenea din 
cauza patimilor cărnii. 

61. Să învăţăm, aşadar, că ispitirile diavolului sunt pline de min- 
ciună; într-adevăr, se pare că abia un singur lucru a fost adevărat din 
acelea pe care le-a făgăduit; pe toate celelalte le-a alcătuit din min- 
ciună. Într-adevăr, aşa găsim: "Atunci şarpele a zis către femeie: Nu, 
nu veţi muri'211. iată un neadevăr, căci de moarte a murit omul care 
a urmat făgăduielilor şarpelui. Apoi a adăugat: "Dar Dumnezeu știe 
că în ziua în care veţi mânca din el, vi se vor deschide ochii'212, 
Acest singur lucru este adevărat, fiindcă mai jos găsești: "Au mâncat 
amândoi și li s-au deschis ochii'215, dar e un adevăr care face rău. 
În sfârşit, nu tuturor le e cu folos să li se deschidă ochii, fiindcă 
scrie: "vă veţi putea uita, dar nu veţi vedea'214; dar pe dată a fost 
strecurată minciuna, fiindcă a adăugat: "Şi veţi fi ca Dumnezeu, cu- 
noscând binele şi răul'215. Ne îngăduim să atragem aici atenţia că 
autorul idolatriei este şarpele, pentru că o anume viclenie vrednică 
de şarpe pare a fi inventat mai mulţi dumnezei, spre rătăcirea oame- 
nilor; în aceasta constă minciuna, că omul e ca Dumnezeu; căci nu 
numai că oamenii au încetat să fie asemenea lui Dumnezeu, dar 
chiar cei ce erau ca Dumnezeu, cărora Ii s-a spus: "Eu am zis: dum- 
nezei sunteţi'216, şi-au pierdut harul. 

62. 'De aceea a socotit femeia că rodul pomului este bun de 
mâncat şi plăcut ochilor la vedere şi vrednic de dorit'217. Siabă e 
autoarea judecății, care făcea aprecieri despre ceea ce nu gustase, 
De aceea, se pare că nu cu ușurință trebuie începută o acţiune, ci 
după o cumpănire mai atentă, după o cugetare mai adâncă. "Luând 
din el - zice —, a mâncat şi a dat şi bărbatului său şi au mâncat amân- 
doi'218. Bine că s-a trecut peste momentul când Adam este înşelat, 
fiindcă nu din vina lui a alunecat, ci atras de păcatul soţiei. 


210. Rom. 7, 19. 
211. Fac. 3, 4, 

212. Fac. 3, 5. 

213. Fac. 3, 7 şi urm. 
214.15. 6,9. 

215. Fac. 3, 5. 

216. Ps. 81,6. 

217. Fac. 3, 6. 

218. Fac. 3,6. 

63. 'Şi li s-au deschis ochii - zice — şi au cunoscut că erau 
goi'219. De fapt înainte erau goi, dar nu fără învelișul virtuţilor. Erau 
goi datorită simplităţii moravurilor220 şi fiindcă natura (firea) lor nu 
cunoștea îmbrăcămintea înşelăciunii; acum însă mintea omenească 
e umbrită de multele văluri ale prefăcătoriei. Aşadar, după ce s-au 
văzut despuiaţi de acea sinceritate și simplitate a unei firi curate și 
nestricate, ei au început să caute cele lumeşti şi făcute de mână, cu 
care să-şi acopere goliciunea minţii lor, strângând desfătări peste 
desfătări şi plăceri ce trăiesc în umbra lumii acesteia, cum ai coase 
frunză peste frunză, ca să-şi acopere taina naşterii. Căci cum să fi 
avut Adam închiși ochii trupului, el, care aşa a văzut fiinţele, încât 
le-a dat chiar şi nume? În felul acesta, adică printr-o cunoaştere mai 
adâncă şi mai profundă, ei au înţeles că le lipseşte nu tunica, ci 
veșmântul virtuţilor. 

64. "Şi au cusut - zice — frunze de smochin şi şi-au făcut aco- 
perăminte"221. 

Ce trebuie să înțelegem în pasajul acesta prin "smochin' ne-o 
arată priceperea lecturilor sfinte, fiindcă Scriptura a amintit că există 
sfinţi care se odihnesc sub viţa de vie şi sub smochin; iar Solomon 
a zis: "Cel ce păzeşte un smochin mănâncă din rodul lui'222. Şi 
Domnul a venit la un smochin şi de aceea S-a supărat, că n-a găsit 
rod, ci numai frunze. Mă învaţă pe mine, aşadar, Adam ce sunt frun- 
zeie? Adam, care după ce a păcătuit, și-a făcut sieşi acoperământ 
din frunze de smochin, el, care ar fi trebuit să guste mai curând din 
roadele lui: dreptul alege rodul, păcătosul, funzele. Care este rodul? 
"Iar rodul Duhului — zice — este dragoste, bucurie, pace, îndelungă- 
răbdare, bunătate, facere de bine, înfrânare, credinţă'225. Nu avea 
rod cel care nu avea bucurie; nu avea credinţă cel care a călcat 
porunca lui Dumnezeu; nu avea înfrânare cel care a gustat din 
pomul oprit. 

65. Prin urmare, oricine calcă porunca lui Dumnezeu este 
despuiat şi dezbrăcat și se face dezgustător faţă de el însuși. Vrea să 
se acopere cu câteva frunze de smochin, poate cu ceva vorbe fără 
consistență sau neclare, pe care, înnădindu-le cu minciuni bine 
ticluite şi construind cuvânt din cuvânt, păcătosul a întreţesut un văl 
pentru a-și acoperi conștiința minţii şi a faptei sale, ca să-şi ascundă 
faptele vrednice de ruşine. Într-adevăr, aruncă asupră-şi frunzele cel 


219. Fac. 3, 7. 

220. Cf. Quaest. in Gen. |, 30, p. 9%. 
221. Fac. 3, 7. 

222. Pilde 27, 18. 

223. Qal. 5, 22. 

care, dorind să-şi acopere vina, ori zice că însuşi diavolul l-a îndem- 
nat la rău, ori dă vina pe mrejele cărnii, socotind pe oricare altul 
drept sfătuitor al rătăcirii. Adeseori scoate chiar exemple din Sfintele 
Scripturi, prin care se apără zicând că şi drepții s-au făcut vinovaţi 
de cumva vor fi fost surprinşi asupra unor fapte necinstite224: "Şi 
Avraam a convieţuit cu roaba, şi David a iubit o străină şi a luat-o de 
soţie"; el îşi ia ca sprijin, de fapt, câteva exemple din şirul scrierilor 
profetice; nu se gândeşte că trebuie văzut rodul acestora. 

66. Nu-ţi pare că şi iudeii împletesc frunze în timp ce inter- 
pretează în mod material cuvintele legii spirituale? Tâlcuirea lor 
pierde tot rodul puterii, condamnată fiind de blestemul unei uscă- 
ciuni veşnice. Aşadar, după buna tâlcuire, smochinul spiritual este 
plin de rod; sub un astfel de smochin se odihnesc drepţii şi sfinţii. 
EI a fost sădit de cineva în sufletul fiecăruia în parte, precum spune 
Pavel: "Eu am săâdit; Apollo a udat'225; acela va mânca din rodul lui. 
Dar reaua tâicuire nu va putea aduce rod şi nu-i va putea păstra pu- 
terea. 

67. Deci prin această interpretare — ceea ce este mai grav — 
Adam s-a încins în acel loc unde ar fi trebuit mai ales să se încingă 
cu rodul curăţiei. Căci se spune că în şalele noastre, în care suntem 
învăluiţi, rezidă anume seminţe ale procreării; or, tocmai de aceea, 
greşit s-a încins acolo Adam cu frunze neaducătoare de rod, pentru 
că el a întipărit nu rodul ce avea să folosească viitoarei generaţii, ci 
anumite păcate, care au rămas până la venirea Domnului Mântuitor. 
Astfel Domnul a găsit la venirea Sa smochinul lipsit de rod226. Şi de 
aceea nu ne mai încingem cu frunze, ci cu cuvântul dumnezeiesc, 
fiindcă Însuşi Domnul zice: "Să fie mijloacele voastre încinse şi făcli- 
ile voastre aprinse'227, De aceea ne porunceşe chiar să nu purtăm 
bani în cingătorile noastre228, căci nu cele trecătoare, ci cele veş- 
nice trebuie să păstreze cingătoarea noastră. 

68. 'Şi au auzit, zice, glasul Domnului, Care umbla prin rai în 
răcoarea serii'229. Ce inseamnă acest umblet al lui Dumnezeu care 
este pretutindeni, întotdeauna? Eu socot că e un fel de umblet al lui 
Dumnezeu de-a lungul Sfintelor Scripturi, în care simţim o anume 
prezenţă a lui Dumnezeu: când auzim că El vede toate: 'Şi ochii 


224, Cf. Fac. 16, l-3. 

225. | Cor. 3, 6. 

226. Cf. Matei 21, 19; Luca 15, 6 şi urm. 
227. Luca 12, 35. 

228. Cf. Matei 18, 9. 

229. Fac. 3,8. 

Domnului, spre cei drepţi'230; când citim că "lisus ştia gândurile 
lor'251; când citim: 'pentru ce cugetaţi cele rele în inimile voas- 
tre?'232. Aşadar, când aprofundăm acestea, parcă Îl vedem pe Dum- 
nezeu de faţă. Prin urmare, păcătosul a fugit nu că nu s-ar fi putut 
ascunde de vederea lui Dumnezeu, ci fiindcă dorea să-şi ascundă 
lăuntrul conştiinţei sale; pentru că nu voia să iasă la lumină faptele 
sale255. Că stă în firea celui drept să privească faţă către faţă234%, 
fiindcă mintea celui drept nu numai că e de faţă cu Dumnezeu, dar 
chiar se întreţine cu Dumnezeu, precum stă scris: "Faceţi dreptate 
orfanului, apăraţi pe văduvă! Veniţi să ne judecăm, zice Domnul'235, 
Prin urmare, când păcătosul aude aceste scrieri, aude glasul lui 
Dumnezeu, Care pare că umblă la căderea serii. Ce înseamnă "la 
căderea serii' decât că păcătosul își recunoaşte târziu vina și că pen- 
tru greşeala comisă apare târziu rușinea care ar fi trebuit să prevină 
greşeala? Căci în timp ce vina-i fierbe în trup şi sufletul e zbuciumat 
de patimile trupului, simţirea celui ce greşeşte nu se gândeşte la 
Dumnezeu, nu-L aude - adică - umblând prin Sfintele Scripturi, pe 
Dumnezeu care e prezent în minţile fiecăruia. Căci spune 
Dumnezeu: "Voi așeza lăcaşul Meu în mijlocul vostru..., voi umbla 
printre voi, voi fi Dumnezeul vostru, şi voi poporul Meu'256. Așadar, 
când frica de puterea dumnezeiască va reveni în simțământul sufle- 
tului, atunci vom roşi, atunci ne vom zbate să ne ascundem, aşezaţi 
de cugetarea la păcatele noastre sub pomul din mijlocul raiului, 
unde am păcătuit; suntem daţi de gol în timp ce dorim să ne ascun- 
dem [păcatele] şi gândim că Dumnezeu nu ajută cele ascunse. Dar 
Cercetătorul sufletelor şi al gândurilor, pătrunzând până în adâncul 
sufletului, zice: "Adame, unde ești?'237. 

69. Cum vorbeşte Dumnezeu? Oare cu glas trupesc? Fără 
îndoială că nu, ci îşi transmite vorbele sfinte printr-un fel de putere 
mai presus decât poate fi glasul trupului. Acest glas al Lui l-au auzit 
proorocii; acest glas îl aud credincioşii; nelegiuiţii nu-l înţeleg. De alt- 
fel, în Evanghelie afli că evanghelistul a auzit pe Tatăl zicând: 'L-am 
preaslăvit şi iarăşi Îl voi preaslăvi'258, dar iudeii nu au auzit [glasul 


230. Ps. 33, 14. 
231. Luca 6, 8. 
232. Matei 9, 4. 
233. Cf. Matei 5, 16. 
234. Cf. Deut. 34, 10; 1 Cor. 13, 12. 
235. 15. 1, 17-18. 

lui Dumnezeu]. În sfârșit, ziceau: "A fost tunet'239. Aşadar, precum 
găsești în rândurile de mai sus că se auzea umblând Dumnezeu, 
Care nu umbla, tot așa era auzit vorbind Dumnezeu, Care nu vor- 
bea240. 

70. Dar să vedem acum de ce zice: 'Adame, unde eşti?". În cei 
care aud cuvântul lui Dumnezeu mai este încă putinţă de însănă- 
toșire. Iudeii, care şi-au astupat urechile ca să nu audă, nu se învred- 
nicesc nici azi să audă. Au de asemenea cale spre vindecare cei care 
s-au ascuns; căci cine se ascunde se rușinează; cine roşește de 
ruşine se întoarce, precum stă scris: 'să se ruşineze şi să se întoarcă 
toţi foarte degrab'2+!. Apoi, însuși faptul că-l cheamă e semn de 
îndreptare, pentru că Domnul îi şi cheamă pe cei de care Se îndură. 

Zicând însă "unde ești?', nu caută locul, căci cunoaşte ascun- 
zişul; doar Dumnezeu nu avea ochii închiși încât să nu-l vadă pe cel 
ascuns. În sfârşit, de aceea a zis: "lată, Adam s-a făcut ca unul din- 
tre Noi'242, fiindcă şi-a deschis ochii. Şi acesta, într-adevăr, şi-a 
deschis ochii, încât şi-a văzut greșeala, pe care n-a putut-o evita; de 
fapt, nu ştiu cum, dar mai ales după ce am păcătuit ne recunoaştem 
încălcările şi atunci înţelegem că e păcat ceea ce, inainte de a 
păcătui, nu socoteam că e păcat; în niciun caz nu-l socoteam păcat 
vrednic de pedeapsă, căci de-l socoteam ca atare, nu l-am fi făcut. 
Dumnezeu însă vede greşelile tuturor şi cunoaște vina tuturor; El are 
ochii deasupra sufletelor tuturora, deasupra ascunzișurilor tuturora. 
Ce înseamnă atunci "Adame, unde eşti?'? Înseamnă nu "în ce loc 
ești", ci "în ce stare eşti'. Nu este o întrebare, ci o mustrare. 'Din ce 
bunuri, zice, din ce fericire, din ce har, în ce nenorocire ai căzut! Ai 
părăsit viaţa veşnică şi te-ai îngropat în moarte; te-ai înmormântat în 
rătăcire245. Unde este acea încredere a ta, bine conştientă de sine? 
Teama aceasta a ta îţi mărturiseşte vina; ascunzișul, încălcarea înda- 
toririi“. Unde ești?, aşadar, aceasta înseamnă: "Nu te întreb în ce loc, 
ci în ce stare. Unde te-au târât păcatele tale, ca să fugi de Domnul 
Dumnezeul tău, pe Care înainte Îl căutai?". Eşti nedumerit, poate, de 
ce e dojenit întâi Adam, deși femeia a gustat prima? Nu uita că prin 
firea mai slabă a femeii a venit călcarea poruncii; ruşinea și părerea 
de rău, prin firea mai tare a bărbatului; că femeia a fost cauza 
rătăcirii, dar că bărbatul s-a ruşinat. 


239. loan 12, 29. 

240. Quaest. in Gen. |, 42, p. 108. 

71. Şi a zis femeia: 'Şarpele m-a amăgit, şi eu am mâncat'244. 
Vină vrednică de iertarea pe care o urmăreşte recunoaşterea vinii. 
Astfel, nu şi-a pierdut nădejdea femeia, care nu s-a ascuns de 
Dumnezeu, ci mai degrabă şi-a mărturisit păcatul şi a ispășit pedeap- 
sa ce avea s-o îndrepte. E bine să fii osândit când păcătuieşti şi să 
ispășeşti când greșești, ca să fim biciuiţi în faţa oamenilor. Cain, 
fiindcă a voit să-şi ascundă vina, n-a fost judecat vrednic de 
ispăşirea imediată a vinii, ci a fost amânat, fără prescrierea pedep- 
sei, pentru fărădelegea de a-l fi ucis pe fratele său, poate nu o 
nelegiuire mai mare decât a sacrilegiului comis atunci când a crezut 
că e cazul să-L mintă pe Dumnezeu, zicând: 'Nu ştiu! Au doară eu 
sunt păzitorul fratelui meu?'245, Şi de aceea învinuirea lui a fost 
pusă pe seama diavolului, ca acuzator, ca să fie biciuit cu îngerii lui, 
fiindcă nu a voit să fie biciuit în faţa oamenilor, În sfârşit, despre ast- 
fel de păcătoşi s-a zis: "N-au necazuri până la moartea lor și cu 
oamenii nu sunt biciuiţi"246, 

Alta a fost, aşadar, judecata femeii care, cu toate că s-a făcut 
vinovată de a fi călcat porunca, totuşi din pomii raiului păstra încă 
hrana virtuţii, şi de aceea şi-a spus păcatul, şi Dumnezeu a găsit de 
cuviinţă să-i vină într-ajutor. Căci, după cum se spune, "pârâtul pare 
că are dreptate în pricina sa'2+7; şi de fapt nimeni nu poate fi iertat 
de păcat dacă nu şi l-a mărturisit mai întâi, De aceea zice Domnul: 
"Fă tu însuţi socoteala, ca să te dezvinovăţeşti'248, 

72. Aşadar, întrucât de bunăvoia ei şi-a recunoscut greșeala, Eva 
suferă o pedeapsă mai blândă și care-i va fi spre folos; căci îi 
osândește greşeala, dar nu o lipseşte de bunăvoința Sa, pentru ca, 
întorcându-se la bărbatul ei, să-l slujească. Mai întâi, să nu găsească 
plăcere în a rătăci cu ușurință; apoi ca, sprijinită pe un reazem mai 
tare, să nu treacă peste bărbat, ci, mai degrabă, de bună voie să se 
conducă după sfaturile bărbatului. În aceasta eu văd limpede taina 
lui Hristos și a Bisericii. 

Într-adevăr, ni se dezvăluie viitoarea întoarcere a Bisericii la 
Hristos şi supunerea plină de credinţă față de cuvântul lui Dum- 
nezeu, care e cu mult mai bună decât libertatea lumii acesteia. De 
altfel stă scris: "Cinsteşte pe Domnul Dumnezeul tău, şi numai Lui 

să-l slujeşti'249. Prin urmare, această supunere este un dar al lui 
Dumnezeu. De altfel, printre binecuvântări se numără respectarea 
acestei supuneri. Căci şi lacov în loc să dea binecuvântarea lui Isav, 
fiul lui, i-a dat-o lui Isaac și a cerut acestuia să fie supus fratelui 
său250. La sfârșit, Isav i-a cerut altă binecuvântare. Deși înţelesese 
că singura i-a fost răpită de fratele său, totuși cerea o alta zicând; 
"Tată, oare numai o binecuvântare ai tu?'251. 

Aşadar el, care înainte își vânduse, pentru pofta gurii, dreptul de 
intâi născut, şi din dragoste pentru vânatul de la ţară işi pierduse 
harul binecuvântării, a crezut că el însuşi va deveni mai bun dacă 
venerează în fratele său imaginea lui Hristos. 

Căci prin această supunere se întărește poporul lui Hristos, pre- 
cum zice şi Domnul către învăţăceii Săi: 'Şi acela care între voi va 
vrea să fie întâiul să vă fie vouă slugă'252. Dar această slujire o rea- 
lizează iubirea, care e mai mare decât speranţa și credinţa. De aceea 
stă scris: "Slujiţi-vă unul altuia prin iubire'255. Aceasta e deci taina 
pe care Apostolul o vede în Hristos şi în Biserică254. Într-adevăr, nea- 
mul omenesc a călcat la început porunca, dar își va găsi izbăvirea 
prin naştere de fii în credinţă, în iubire, în sfinţenie şi în curăţie — 
neamul omenesc care s-a abătut de la porunci pe vremea strămao- 
şilor, dar s-a răscumpărat prin naşterea de fii, astfel că jignirea adusă 
prin iudei o îndreptează prin moștenirea creştină de mai târziu. 

73. "Şarpele m-a îndemnat", a zis. Şi a găsit Dumnezeu că merită 
îngăduinţă, pentru că ştia că multe sunt căile Satanei de a amăgi, 
pentru că se preface în "inger al luminii, şi slujitorii lui iau chip de 
slujitori ai dreptăţii'255; dă nume mincinos fiecărui lucru, încât îi zice 
nechibzuinţei virtute, iar goanei după câștig îi dă numele de 
iscusinţă. 

Aşadar, şarpele a amăgit-o pe femeie; pe bărbat femeia l-a 
îndepărtat de la adevăr, pe calea nedreptăţii. Desfătarea trupească 
este aidoma şarpelui. Femeia este simbolul simţirii noastre, bărba- 
tul, al minţii noastre. Desfătarea, așadar, tulbură simţirea; simţirea 
transmite minţii patima pe care a încercat-o. Plăcerea este deci 


249. Deut. 6, 13; Luca 4, 8. 
250. Cf. Fac. 27, 40. 
251. Fac. 27, 38. 
252. Matei 20, 27. 
253. Gal. 5, 13. 

prima cauză a păcatului; de aceea, să nu ne mirăm că, prin judeca- 
ta lui Dumnezeu, şarpele e condamnat în primul rând, femeia în al 
doilea, iar bărbatul, în al treilea256. Conform ordinii greşelii, s-a 
păstrat şi ordinea pedepsei; şi, într-adevăr, de obicei plăcerea 
robește simţirea, iar simţirea, mintea. 

74. Ca să înţelegem însă că șarpele este simbolul plăcerii, să 
auzim condamnarea lui: 'pe pântecele tău să te târăşti'257. Cine se 
târăşte pe pântece dacă nu cel ce trăiește pentru pântece şi gură, cei 
al căror pântece e dumnezeul lor, "iar mărirea lor este întru ruşinea 
lor'258, care se gândesc numai la cele pământeşti și ingreunaţi de 
mâncare se apleacă doar înspre cele lumești? Bine i-a spus deci 
desfătării care, atentă la mâncăruri, pare că mănâncă ţărâna: 'pe 
pântecele tău să te târăști şi ţărână să mănânci în toate zilele vieţii 
tale'259. 

Trebuie înlăturată insă orice eventuală justificare a Satanei, să 
nu poată căuta vreo îndreptăţire a vicleniei sale, ca, de pildă, că 
răutatea lui ar proveni din osândirea lui şi că de aceea caută cu 
îndârjire să facă rău oamenilor, pentru că aşa a fost pedepsit: numai 
să facă rău. Aceasta pare foarte lesne de presupus dacă i-am socoti 
răutatea ca o hotărâre a judecății dumnezeieşti, Dumnezeu însă nu 
l-a pedepsit pe şarpe să facă rău, ci a văzut ce avea să fie. Şi de alt- 
fel, am arătat mai sus că acea ispitire a Satanei e mai curând spre 
folosul oamenilor. Totuși, văzând că stă scris că Dumnezeu zice: 
"căci Eu preaslăvesc pe cei ce Mă preaslăvesc pe Mine, iar cei ce Mă 
necinstesc vor fi ruşinaţi'260, din aceste cuvinte putem trage anu- 
mite concluzii. 

Într-adevăr, Dumnezeu face ceea ce e bine, nu ce este rău; să 
reținem deci că Dumnezeu are în vedere mărirea, pedeapsa o lasă 
la o parte. "Preaslăvesc, zice, pe cine Mă preaslăvește', declarând că 
ținta lucrării Sale este slăvirea celor buni. "lar cei ce Mă necinstesc, 
zice, vor fi ruşinaţi'; nu a zis: Eu îi voi ruşina, ci vor fi ruşinaţi, 
neatribuind intervenţiei Sale starea nefericită a acestora, ci arătând 
ce va să fie. Aşadar, EI nu a zis: te fac să te târăşti pe pântece şi 
iărână să mănânci, în toate zilele vieţii lale, ci: 'te vei tări şi vei 

mânca'26!, încât pare mai degrabă că a prezis cele ce se vor întâm- 
pla șarpelui decât că i-a poruncit ce să facă. Țărâna, a spus EI, îţi va 
fi hrană, nu sufletul; căci şi aceasta e de folos păcătoşilor. De aceea 
şi Apostolul zice: "Daţi pe unul ca acesta Satanei, spre pieirea trupu- 
lui, ca duhul său să se mântuiască în ziua Domnului nostru lisus 
Hristos'262. Spune însă că şarpele se târăște cu pieptul și cu pânte- 
cele nu atât din cauza formei corpului, ci fiindcă, din cauza gân- 
durilor lumeşti, a alunecat din acea binecuvântare cerească; căci 
pieptul e considerat în mod frecvent un fel de lăcaş al înțelepciunii. 
De aceea Apostolul îşi inclină capul pe pieptul lui Hristos255, şi nu-l 
coboară spre pământ. Aşadar, dacă înțelepciunea Satanei e com- 
parată cu fiarele cele mai dezgustătoare, care au pieptul la nivelul 
picioarelor, dacă și oamenii care sunt preocupaţi de cele lumești şi 
nu se îndreaptă spre cer prin preocupări mai adânci parcă se târăsc 
cu pântecele pe pământ, noi, la rândul nostru, trebuie să hrâănim 
pântecele sufletului nostru nu cu cele pieritoare ale lumii acesteia, 
ci, mai degrabă, trebuie să-l săturăm prin cuvântul lui Dumnezeu. 

Bine spune, aşadar, David, întruchipând persoana lui Adam, că 
's-a plecat în ţărână sufletul nostru, lipitu-s-a de pământ pântecele 
nostru'264; se lipește într-adevăr, căci seamănă cu şarpele cel care 
se hrăneșe cu necinstea pământului. 

De aceea zice Apostolul că noi trebuie să fim asemenea lui 
Hristos, pentru ca virtutea lui Hristos să fie în noi265. 

75. Această hotărâre dată asupra șarpelui nu e socotită aspră, 
când însuşi Adam, care a greșit mai ușor, este condamnat printr-o 
hotărâre asemănătoare. Căci stă scris: 'Blestemat va fi pământul 
pentru tine! Cu osteneală să te hrăneşti din el în toate zilele vieţii 
tale'266. Se vede limpede că există o anumită asemănare în po- 
runcă, dar, cu toate acestea, există o mare diferenţă. Căci e deose- 
bire ca cineva să mănânce ţărână, cum i-a spus şarpelui (că va 
mânca ţărână), sau precum i-a spus omului: "cu osteneală să te 
hrănești din pământ'. Tocmai acest adaos, 'cu osteneală', face 
deosebirea; să vedem cât de mare este ea. E mai de folos pentru 
mine cu osteneală să mă hrănesc din pământ, decât cu plăcere. 

Aceasta înseamnă că fiind sub imboldul şi simţământul trupului, par 
mai curând că sufăr în păcat decât că mă complac; adevărul e că 
mulţi tocmai din cauza prea multor ticăloşii nu au conştiinţa păca- 
tului. Dimpotrivă, Apostolul, când zice: "imi chinuiesc trupul şi îl 
supun robiei'267, se întristează pentru pedeapsa păcatelor noastre, 
pentru că el nu a făcut atâtea greşeli încât să fie în suferinţă în 
mijlocul lor. Apoi ne arată şi nouă că ne e folositoare această trudă, 
care este după voia lui Dumnezeu, nu după voia lumii. Se cuvine, 
zice, să vă întristaţi spre pocăință după voia lui Dumnezeu, "căci 
întristarea cea după Dumnezeu aduce pocăință spre mântuire, iar 
întristarea lumii aduce moarte'268, Află, de altfel, şi din Vechiul Tes- 
tament că au găsit har cei care erau întristaţi în ostenelile trupești, 
dar că au rămas pedepsiţi cei ce găseau plăcere în lucruri de felul 
acesta. Evreii, de pildă, care gemeau sub povara muncilor din 
Egipt26%, au câştigat harul drepţilor şi pentru că întristaţi şi-au mân- 
cat pâinea270, au fost dăruiţi cu "mâncare duhovnicească'271. 
Egiptenii însă, care sărbătoreau cu bucurie astfel de lucrări, slujind 
unui rege detestabil, n-au găsit nicio îndurare. 

76. Dar mai este şi următoarea deosebire: şarpelui i se spune că 
va mânca ţărână; lui Adam însă i se spune: 'cu sudoarea feţei tale îţi 
vei mânca pâinea ta'272, încât prin aceste cuvinte înţelegem o anu- 
mită înaintare: cine mănâncă ţărână ne pare a fi supus relelor; cine 
mănâncă iarbă ne pare a fi într-un progres oarecare; când mănâncă 
însă pâine, atunci pare a fi realizat tăria sufletească. 

Să avem deci şi noi în viaţă această înaintare pe care a avut-o și 
Pavel, care spune: "Şi nu eu mai trăiesc'275 — adică nu eu, cel care 
inainte mă hrăneam cu ţărână, nu eu care mă hrăneam cu iarbă, 
fiindcă "tot trupul e ca iarba'274 —, "ci Hristos trăieşte în mine'275, 
trăieşte adică acea Pâine vie, Care coboară din cer276, trăieşte 
înţelepciunea, trăiește harul, trăieşte dreptatea, trăieşte invierea. 

77. În sfârşit, ţine minte că nu omul a fost blestemat, ci şarpele 
a fost blestemat, şi nu pământul în sine a fost blestemat, ci "bleste- 
mat, a zis, va fi pământul pentru tine'277, făcând referire la suflet. 
Atunci ar fi pământul blestemat, dacă ai avea preocupări pămân- 
tene, adică preocupări lumeşti; şi ar fi blestemat nu pentru totdeau- 
na, ci să rodească spini și pălămidă278 dacă nu-i lucrat cu râvna 
trudei omenești. 

Dacă însă îl vom îngriji cu trudă şi cu sudoare chiar, vom mânca 
totuși pâinea. Căci legea trupului luptă împotriva legii minţii279, iar 
noi trebuie să trudim și să asudăm din greu ca să chinuim trupul și 
să-l supunem robiei280, ca să semănăm cele duhovniceşti?81. Dacă 
însă vom semăna cele trupeşti, vom secera cele ce sunt trupești; dar 
de vom semăna cele duhovniceşti, vom secera cele ce sunt ale 
Duhului. 


277. Fac. 5, 17. 
278. Fac. 3, 18. 
279. Rom. 7, 23. 
280, 1 Cor. 9, 27. 
281. | Cor. 9, 11. 

INTRODUCERE 


După cuvintele cu care începe această scriere, "În cele anterioare, 
în care era cuprinsă alunecarea lui Adam şi a Evei, am vorbit despre 
rai. Acum să trecem la istoria următoare... ”, înțelegem că avem de-a 
face cu o omilie în care autorul continuă să explice istoria biblică şi 
să scoată înțelesuri moralizatoare pentru cei care-l ascultau. Întrea- 
ga țesătură a lucrării se resimte de puternica influență a exegezei 
alegorice a lui Filon din Alexandria, care vedea pretutindeni posibi- 
litatea unei tălmăciri 'mai înalte", mai bogate în semnificaţii, chiar şi 
acolo unde se descria o istorisire şi unde -— ca atare — era ia locul ei 
doar interpretarea literaristorică. Pornind de la tratatul lui Filon 
Despre jertfa lui Cain şi a lui Abel, Sfântul Ambrozie afirmă în para- 
graful 5: "În acești doi fraţi, Cain şi Abel, e prefigurată imaginea sina- 
gogii şi a Bisericii. Prin Cain ucigașul înțelegem poporul iudeilor, 
care a cerut sângele Domnului, iar prin Abel înțelegem pe creștinul 
care aduce cinstire Dreptului Dumnezeu”. 

Desigur, cu toată înlănțuirea multelor citate biblice, autorul 
aplică peste tot argumentarea 'duhovnicească', în spatele faptelor 
expuse căutând să intrevadă peste tot explicări parenetice. Pentru el 
Supremul bine îl constituie virtutea. De aceea, e firesc să auzim 
argumentări de felul următor: "Cercetează-ți gândurile, omule, 
judecă-ţi sentimentele, şi atunci vei înțelege cui i se cuvine dreptul 
de întâi-născut" (13). 

"Vrei să mănânci şi să bei? Vino la ospățul înțelepciunii“, după 
care caută justificare logică citând din Pildele lui Solomon 9, 4. 

Eloglind superioritatea 'rațiunii dominante", singura în stare să 
Piruie patimile, autorul zice: 'Neinduplecat sfătuitor la fărădelegi 
este pofta, care nu-l rabdă să rămână liniştit pe cel cuprins de ea' 
(20). După ce descrie apoi (21-24) pierzania la care-l duc patimile pe 
om, Sfântul Ambrozie prezintă idealul interpretării duhovniceşti, 
pentru omul virtuos, rod al celor patru virtuţi cardinale, neuitând să 
sublinieze că-i 'mai greu să te conduci pe tine însuţi decât să-l con- 
duci pe altul'. 

"A ieșit (din gură-ți) vorbă multă, in locul ei a intrat păcatul" (36), 
exclamă concis şi sentenţios autorul. 

"Dacă fiecare se roagă pentru toţi, atunci toți se roagă pentru 
fiecare, deci şi pentru tine" (39). 

Aceleaşi consideraţii, şi in partea a doua a scrierii: 

"Dumnezeu e mulțumit nu de darurile ce-l aducem, ci de senti- 
mentul celui care aduce jertfa" (18). 

Prin felurile virtuţii înțelegem înțelepciunea, temperanța, tăria şi 
dreptatea. "Orice rugăciune căreia-i lipseşte una dintre aceste 
însuşiri nu-i rugăciunea adevărată”, conchide autorul. 

Data compunerii pare a fi 376-377. În orice caz, scrierea este 
anterioară anului 380, întrucât autorul aminteşte intr-o altă scriere, 
De incarnationis dominico sacramento, că în acest an 'a avut în 
mână opusculul'. 

1. 1. În cele anterioare, în care era cuprinsă alunecarea lui Adam 
şi a Evei, am vorbit despre rai, după înţelegerea noastră, cum am 
putut, ce ne-a insuflat Domnul, ce a descoperit judecata noastră. 

Acum, fiindcă vina aceea nu s-a oprit la cei doi făptași, ci, ceea 
ce este mai grav, a găsit un urmaş mai rău, să trecem la istoria 
următoare şi să cercetăm în lucrarea noastră ce s-a mai întâmplat, 
potrivit Sfintelor Scripturi. 

2. Acestea ne spun că "Adam a cunoscut pe Eva, femeia sa, şi 
ea, zămislind, a născut pe Cain“, pentru care a zis: 'am dobândit om 
de la Dumnezeu'l. 

Se obişnuieşte a se cerceta, din ce, de la cine şi prin ce mijloc 
obţinem cele dobândite2; din ce, aş zice material; de la cine, adică 
cine e autorul; prin ce, mă refer, adică, la un fel de instrument. 

Oare aici așa zice: "prin Dumnezeu am dobândit om', ca să-L 
înţelegem pe Dumnezeu instrument? În niciun caz. Ci ca să-L 
înţelegem pe Dumnezeu autor şi creator. Prin urmare, I-a atribuit 
mai mult lui Dumnezeu, căci a zis: 'am zămislit om prin darul lui 
Dumnezeu". La fel şi noi, când dobândim ceva, mai ales toate rezul- 
tatele fericite, trebuie să le punem mai degrabă pe seama lui 
Dumnezeu decât să ni le atribuim nouă. 

3. "Apoi l-a mai născut pe (fratele său) Abel'5. Când se adaugă 
ceva, ceea ce era anterior este înlăturat. Aceasta este dovedită atât 
din punctul de vedere al aritmeticii, cât şi în privința cugetărilor 
sufletului; căci prin adăugire de număr se produce alt număr, se des- 
fiinţează cel anterior; iar cugetarea nouă ce se adaugă o înlătură pe 
cea anterioară. Prin urmare, când se adaugă Abel, este înlăturat 
Cain. Acest lucru se înţelege mai deplin prin tălmăcirea numelor lor. 


1. Fac. 4,1. 

2. Filon, De Cherubim 35, ed. J. Govez, Paris, 1963, p. 18 și idem, Quaest. in 
Gen. (ed. Ch. Mercier, Paris, 1979), p. 128-130, |, 58. 

3. Fac. 4, 2; Filon, De sacrificiis Abel et Cain, ed. Anita Measson, Paris, 1966, 
>. 64. 

Căci Cain înseamnă "'dobândă'4, deoarece dobândea toate pentru 
sine; Abel, ca unul care prin încordarea cuvioasă a minţii raporta 
toate la Dumnezeu, a fost numit cel devotat sau 'cel care se 
dăruieşte lui Dumnezeu”, neinsuşșind nimic pe seama sa - cum făcea 
fratele lui mai mare —, ci atribuind totul Ziditorului, deoarece de la 
EI a primită. 

4. Există deci, sub numele acestor doi fraţi, două concepţii care 
luptă între ele şi sunt contrarii una alteia: una care atribuie totul pro- 
priei minţi, ca şi cum ea ar fi elementul principal şi — aș zice - autorul 
a toată gândirea şi simţirea şi a oricărei pomiri, care, adică, pune pe 
seama firii omenești toate descoperirile; cealaltă, care Îi atribuie 
totul lui Dumnezeu, ca unui Ziditor şi Creator a toate, şi supune 
toate cârmuirii Lui, Care ne e ca un părinte şi conducător. Prima con- 
cepţie o reprezintă Cain; pe cea de a doua, Abel6. 

Un singur suflet naşte aceste două înclinări, şi acestea sunt con- 
siderate surori, fiindcă sunt concepute - aș zice - într-un unic pân- 
tece; dar ele fiind contrarii, deşi au fost zămislite printr-un fel de 
naştere a sufletului, trebuie să se despartă, să se separe, căci cele 
ce luptă între ele nu pot avea la nesfârşit un sălaş unic. Rebeca, 
întrucât zămislea două naturi ale firii omenești, una a răului, cealaltă 
a binelui — şi simţea că acestea se zbăteau în pântecele ei -, căci 
Isav era imaginea răutăţii, iar Iacov reprezenta simbolul bunătăţii? —, 
nedumerindu-se ce înseamnă că ea simţea un fel de vrajbă în sarci- 
na concepută, l-a cerut lui Dumnezeu să-i lămurească suferinţa, să-i 
dea uşurare. Atunci ei, în timp ce se ruga, i-a fost dat răspunsul 
următor&: 'În pântecele tău sunt două neamuri, şi două popoare se 
vor ridica din pântecele tău'. 

Dacă raportăm aceasta la suflet, vom înţelege că el naște atât 
binele, cât şi răul, fiindcă ambele provin dintr-un fel de izvor al sufle- 
tului, dar că ceea ce caracterizează judecata dreaptă e că, înde- 
părtând răul, nutrește -— aş zice — şi întăreşte binele, adică respectul 
cuvenit lui Dumnezeu, încât îi închină Lui totul, I le pune înainte pe 
ale sale; când, însă, a zămislit recunoştinţa - care se cuvine lui 
Dumnezeu -— părăsește orgoliul inimii sale. Așadar Dumnezeu, adău- 
gând bunul gând sufletului lui Abel, l-a despărţit cu totul de Cain şi 
de gândurile lui necinstite?. 


. Filon, De sacrificiis Abel et Cain, 2, ed. cit., p. 62. 
„ Filon, De sacr. 5, p. 67. 

. Filon, De sacr. 3, p. 64. 

. Ibidem, 4, p. 64. 

„Fac. 25, 23. 

„Filon, De sacr. 5, p. 66. 

II. 5. Eu, totuşi, în locul acesta, potrivit Scripturii, înțeleg mai 
curând taina a două popoare, deoarece Dumnezeu, alăturând Bi- 
sericii Sale credinţa poporului pios, a înlăturat necredința poporului 
păcătos, de vreme ce înseși cuvintele par să arate aceasta când 
Dumnezeu zice: 'două neamuri sunt în pântecele tău, și două po- 
poare se vor ridica din pântecele tău'. in aceşti doi fraţi, Cain şi Abel, 
s-a prefigurat imaginea sinagogii şi a Bisericii. Prin Cain, ucigașul de 
frate, se înţelege poporul iudeilor, care a cerut sângele Domnului şi 
Ziditorului său şi al fratelui său — ca să mă exprim astfel —, al Celui 
născut din Fecioara Maria; iar prin Abel se înţelege creștinul care s-a 
apropiat de Dumnezeu, precum zice şi David: 'lar mie a mă lipi de 
Dumnezeu bine îmi este'10, ca unul care se învăluia cu cele cereşti 
şi se rupea de cele pământeşti. Iar în altă parte zicel!: *Sufletul meu 
tânjeşte după cuvântul Tău', deoarece şi-a orânduit felul și modul de 
a trăi nu în plăcerile lumești, ci în cunoaşterea cuvântului. De aici se 
înţelege că nu a fost scris fără rost, ci cu adâncă cugetare şi bine 
cumpănit ceea ce citim și în cărţile Regilor: "şi a răposat David cu 
părinţii săi'12. Ni se dă adică să înţelegem că şi el s-a făcut aseme- 
nea părinţilor prin credinţă. De aici reiese limpede că nu este vorba 
de îngroparea corpului, ci de împărtăşirea vieţii. 

6. Tot astfel şi despre Isaac se crede că nu la întâmplare s-a scris 
că, părăsind înfăţişarea trupului acestuia, care îi învăluia sufletul, 'a 
trecut la neamul său'15, întrucât şi el şi-a însuşit felul de a fi al tatălui 
său. Şi bine spune "la neamul său', iar nu la popor, ca în altă parte. 
Căci citim în alte locuri că "au fost adăugaţi la poporul lor', dar 
aceştia nu au fost dintre oamenii cei aleşi; căci mai de seamă este 
cel care a fost asemenea cu puţini, şi nu cu foarte mulţi — mai mulţi 
"se găsesc în poporul său' — şi se crede că e mai valoros să fii aseme- 
nea câtorva decât cu foarte mulţi!*. Aşadar, cel ce se născuse prin 
făgăduinţa lui Dumnezeu, cel ce fusese ales spre jertfă pentru 
dovedirea pietăţii, cel care avea o singură soţie, adică era mulţumit 
de unirea numai cu acel fel superior de înţelepciune, care este unic 
şi întotdeauna în acord cu sine, a trebuit să fie alcătuit, după măr- 
turia Sfintei Scripturi, nu ca un ales din mulţimea de rând. Într-ade- 
văr, unde este muncă, învăţătură și cugetare, acolo există o împrie- 
tenire a obștii, un fel de tovărășie populară, căci prin ascultare 
câștigă cei mai mulţi, pe care i-a numit popor. Când însă învăţătura 


10. Ps. 72, 27. 

11. Ps. 118,81. 

12. 3 Regi 2, 10. 

13. Fac. 35, 29. 

14. Filon, De sacr. 6, ed. cit., p. 66. 

se dobândeşte nu prin încredințare omenească, ci printr-o capaci- 
tate de înregistrare înnăscută, fără intervenţia trudei, acolo există 
puritatea necoruptă a neamului sublim. De aceea se citește că Isaac, 
ca un har al lui Dumnezeu, a fost așezat "lângă neamul său' - mai 
curând decât lângă poporul său —, ca să înţelegem că el a fost un fel 
de imitator al celor cerești, mai degrabă decât un reprezentant 
ascultător al celor omeneşti. 

7. Fericit este acel cuget care, întrecându-i pe cei de soiul şi de 
felul lui, este vrednic să audă ceea ce i s-a spus lui Moise, când se 
separa de popor: "lar tu rămâi cu Mine'15. Căci, precum în Isaac 
chipul întrupării Domnului, depăşind felul obișnuit de a fi al neamu- 
lui omenesc, a întrecut pe inaintaşi, astfel incât în el predomina nu 
un har obişnuit şi popular, ci un privilegiu special, precum ne arată 
epistola: “Făgăduinţele au fost rostite lui Avraam şi Urmaşului său. 
Nu zice: şi urmaşilor - ca de mai mulţi —, ci ca de unul singur: şi 
Urmaşului tău, Care este Hristos"16, tot aşa în Moise chipul Învă- 
ţătorului ce avea să vină, ca să ne înveţe legea, să predice Evan- 
ghelia, să împlinească Vechiul Testament, să-l întemeieze pe cel 
nou, să dea hrană cerească popoarelor, a trecut dincolo de vredni- 
cia condiţiei umane până într-atât, încât a fost dăruit cu numele de 
Dumnezeu, precum vedem scris când Domnul i-a zis: "Iată, Eu fac 
din tine un dumnezeu pentru Faraon'17. Căci învingătorul tuturor 
patimilor şi cel ce nu cade în niciuna din capcanele vieţii, cel ce şi-a 
petrecut toată viaţa aceasta trupească în curăţia unei trăiri cereşti, 
conducându-şi mintea, supunându-şi carnea şi pedepsind-o printr-un 
fel de autoritate regească, a fost numit cu titlul de 'Dumnezeu', după 
asemănarea Căruia el s-a format prin rodnicia unei virtuţi depline. 

8. lată de ce nu citim despre el, ca despre ceilalţi, că slăbind în 
puteri a murit, ci că 'a murit după cuvântul Domnului'!8, căci Dum- 
nezeu nu îngăduie nici cădere, nici micșorare, nici nu primeşte 
adăugire. De aceea şi Scriptura adaugă: “nimeni nu știe mormântul 
lui nici până în ziua de astăzi'!9, ca să înţelegem că e vorba mai 
curând de trecerea decât de pieirea lui; căci moartea este un fel de 
despărţire a sufletului de trup. Aşadar, a murit după cuvântul lui 
Dumnezeu, cum zice Scriptura, nu în urma unei porunci, pentru ca 
să înţelegi că s-a exprimat nu vestirea morţii, ci puterea harului 


15. Deut, 5, 51; Filon, De sacr. 8 (ed. cit. p. 68). 
16. Gal. 3, 16. 

17. leş. 7, 1; Filon, De sacr. (ed. cit., p. 70). 

18. Deut. 34, 5. 

19. Deut. 34, 6. 

aceluia care a fost mai curând mutat de aici decât lăsat aici — al cărui 
mormânt nimeni nu l-a cunoscut. Într-adevăr, cine ar fi putut pe 
pământ să-i găsească rămăşiţele aceluia despre care Fiul lui 
Dumnezeu ne-a arătat în Evanghelie20 că se găsea împreună cu El? 
În sfârşit, se citeşte că a fost văzut împreună cu EI şi Ilie, care a fost 
ridicat cu o căruţă, fără să fi fost îngropat sau mort. Căci cel care 
este împreună cu Fiul lui Dumnezeu trăieşte. Despre Moise citim 
însă că de fapt a murit, dar că 'a murit după cuvântul Domnului", 
prin care Cuvânt s-au făcut toate. Prin cuvântul lui Dumnezeu, însă, 
"s-au întărit cerurile'2!, deci cuvântul lui Dumnezeu nu e o tăgăduire 
a lucrării, ci o întărire a ei. Aşadar, prin eliberarea trupului se 
înţelege nu un fel de rentoarcere în pământ, ci că a fost dăruit - aş 
zice — prin lucrarea şi harul cuvântului ceresc, încât carnea lui a 
primit odihnă mai curând decât mormânt. 

9. Şi pe bună dreptate este păstrată distanţa dintre Stăpân și 
slugă, încât înțelegem atât întâietatea Stăpânului, cât şi recunoştinţa 
slugii. Despre Moise se citeşte că nimeni nu-i ştie mormântul; despre 
Hristos însă, fiindcă mormântul Lui s-a luat de pe pământ22, pentru 
că acela, conform tainei legii, aştepta răscumpărarea ca să învie. 
Acesta, potrivit darului Evangheliei, nu aştepta răscumpărarea, ci o 
dăruia. Şi de aceea nu este necunoscut, ci a fost înălţat la ceruri 
mormântul Lui, pe care făptura nu l-a putut păstra mai îndelung 
fiindcă prin Însuşi (Domnul) toată făptura s-a grăbit să se izbâvească 
"din robia stricăciunii'25. Așadar nimeni nu ştie mormântul lui Moise, 
deşi toţi i-au cunoscut viaţa; pe când mormântul lui Hristos l-am 
văzut, dar acum nu-l mai cunoaștem, fiindcă am recunoscut Învierea 
Lui; căci a trebuit să fie cunoscut mormântul Lui, ca să fie dovedită 
învierea Lui. Şi de aceea în Evanghelie24 e descris cu cea mai mare 
amănunţime mormântul Lui, în lege nu este căutat25, fiindcă, deşi 
Legea a vestit Învierea Lui, totuşi rândurile Evangheliei ne-au confir- 
mat-o cât se poate de complet. 

III. 10. Deci, ca să împlinim ce ne-am propus, a zis: "a născut 
apoi pe (fratele său) Abel'25 - adică Eva, care la început păcătuise 
greu, a născut din ea un fel de a cugeta mai bun, ca să înlăture 
greşeala primului fel de a cugeta. Aș spune un neadevăr în caz că 


. Cf. Matei 17, 3. 

„Ps. 32, 6. 

„Cf. Is. 53, 8; Marcu 16, 19. 
„Rom. 8, 21. 

„ Cf. Matei 27, 60. 

„Cf. Is. 11, 10. 

„Fac. 4, 2. 

aceasta nu se confirmă în toate. Căci, așa ne naştem, încât la 
început în noi există simţul slab al copilăriei, care cunoaşte doar 
grija de trup, neavând nicio cultivare, nicio pază a celor sfinte. De 
aceea şi proorocul, dată fiind noutatea clară nemaiintâlnită a firii lui 
Hristos, ca să dovedească naşterea lui lisus Hristos din Fecioară, 
zice: "lată, Fecioara va lua în pântece şi va naşte fiu, şi vor chema 
numele lui Emanuel. EI se va hrăni cu lapte și cu miere până în vre- 
mea când va şti să alunge răul şi să aleagă binele. Căci inainte ca 
fiul acesta să ştie să dea la o parte răul şi să aleagă binele, nu dă 
crezare răutăţii'27 şi, mai jos, zice: “înainte ca băiatui să zică 'tată, 
mamă', toată bogăţia Damascului şi prada Samariei vor fi aduse 
înaintea regelui Asiriei'28, Căci EI a fost singurul care nu a fost 
înlănţuit de zădărnicia lumii acesteia, nici de trufia trupească, pen- 
tru că 'S-a smerit pe Sine, ascultător făcându-Se până la moarte'29, 
cu totul altfel decât oricare dintre noi care, înfumuraţi de mintea 
trupului nostru, ne mândrim în zadar. De aceea, nu-i nimeni fără de 
păcat, nici chiar pruncul de o singură zi; numai EI nu a păcătuit. 

lată de ce se naște în noi mai inainte Cain, care se preamăreşte 
pe sine, și abia după aceea vine şi Abel, în care se găsește respec- 
tul faţă de Dumnezeire. Deci, mai întâi se strecoară ceea ce este rău; 
apoi se înţelege ce este binele. Dar unde este binele, acolo e şi drep- 
tatea; unde e dreptatea, acolo e și sfinţenia, adică Abel, care se 
unește cu Dumnezeu. 

11. "Şi — spune - Abel a fost păstor de oi, iar Cain lucrător de 
pământ'30. Nu e lipsit de temei faptul că, deși Cain a fost născut 
primul, în locul acesta e pomenit mai întâi Abe! şi că nu s-a păstrat 
aceeaşi ordine a numelor lor cu a naşterii lor. Ce urmăreşte schim- 
barea ordinii, de-l aminteşte mai întâi pe cel mai tânăr5!, când li se 
descriu situaţia şi ocupaţia? Să cercetăm deosebirea dintre pre- 
ocupările lor, ca să găsim explicaţia schimbării intervenite. 

A munci pământul stă pe locul întâi ca folos; e mai puţin, însă, 
ca har, decât a paşte oile. Într-adevăr, preocuparea aceasta din urmă 
este aidoma aceleia a unui învăţător și conducător; și pe bună drep- 
tate, cel mai vârstnic a început cu cele mai vechi; cel mai tânăr a 
preluat cunoștințe mai recente, care nu rodesc nici spini, nici pălă- 
midă32, care nu sunt vătămătoare niciunei păreri. De altfel Adam, 


27. 15. 7, 14-16. 

28. Is. 8, 4. 

29. Filip, 2, 8. 

30. Fac, 4, 2; Filon, De sacr. 11 (ed. cit. p. 72). 

31. Filon, Quaest. in Gen. 59, ed. Mercier, p. 130. 
32. Cf. Fac. 3, 18; Filon, De sacr. 11 (ed. cit., p. 72). 

dovedit de păcat, a fost alungat din raiul plăcerii ca să muncească 
pământul. Aşadar, când ni se arată naşterea acestor fraţi, în mod 
corect e păstrată, și în expunere, ordinea naturală; când însă este 
vorba de modul lor de a trăi, cel mai tânăr este amintit înaintea 
fratelui mai mare, deoarece, deşi mai tânăr, îi este superior prin vir- 
tute55. De fapt, nevinovăția este ulterioară în timp răutăţii, şi, cu 
toate că de o vârstă aproape egală, este totuşi mai vârstnică datorită 
vredniciei ei mai alese. "Căci bătrâneţea e vrednică de cinstire nu 
pentru că e albită de ani, ci pentru viaţa demnă"; şi — zice — "vârsta 
bătrâneţilor însemnează o viaţă neintinată'3+. Prin urmare, când e 
vorba de naşterea lor, să fie amintit primul Cain; când însă se 
aminteşte de ocupațiile lor, să i se acorde locul întâi lui Abel. Deci, 
cine ar putea tăgădui că junimea, însăşi tinereţea la început clo- 
coteşte de răbufnirile multor patimi, dar că, odată ce a venit vârsta 
mai matură, ca şi când furtuna plăcerii tinereţii ar fi fost îndepărtată, 
se revarsă din plin liniştea care duce barca sufletului obosit înspre 
limanuri liniştite? Aşadar, grelele tulburări ale tinereţii noastre se 
liniştesc în popasul vrednic de încredere al bătrâneţii. 

IV. 12. Drept aceea, îndemnat de astfel de exemple ale naturii, 
să nu te îndoieşti că răutatea precede ca timp, dar devine tânără din 
cauza slăbiciunii55. Ea are câștigul vârstei, dar virtutea îl are pe al 
măririi, pe care, de cele mai multe ori, cel nedrept îl rezervă jude- 
cătorului celui drept. Martor credincios al acestui fapt ne este Sfânta 
Scriptură, care ne arată că Isav, bărbat cu porecla de 'prostie'36, a 
dat, fără a se împotrivi, drepturile sale de întâi-născut fratelui său 
lacov, în aşa fel încât zicea: 'La ce mi-e bun dreptul de întâi 
născut?'37. Dar bărbatul dăruit cu porecla de "îndemânare" a căutat 
să merite aceste drepturi pe care le-a obţinut după aceea. Nu-ţi face 
impresia că Isav a fost învins ca într-un fel de întrecere şi că, socotin- 
du-se inegal din cauza propriei minţi, a dat cununa celui victorios, 
pe care-l vedea că nu e înfrânt de nicio înlănţuire a patimilor, a căror 
deșertăciune el însuşi nu o putea înfrunta? "Căci la ce-mi folosește 
acest drept de întâi-născut?", a zis el. Într-adevăr, la cei nevolnici, 
semnele virtuţii n-au nicio valoare; la cei înţelepţi sunt socotite cele 
mai de seamă. De fapt, alergările virtuţii sunt un fel de unelte. Şi, 
precum nu se poate duce război fără arme, tot așa nu poate fi vir- 
tute fără alergare. De aceea spune şi Domnul! în Evanghelie: "Din 


„ Filon, De sacr. 11 (ed. cit. p. 72). 

zilele lui loan Botezătorul până acum, împărăţia cerurilor se ia prin 
stăruință şi cei ce se silesc pun mâna pe ea'58. lar în altă parte: 
“Căutați mai întâi împărăţia lui Dumnezeu, și acestea toate se vor 
adăuga vouă'39. Nu celor ce dorm, nici celor ce trândăvesc, ci celor 
ce veghează şi celor ce muncesc le sunt făgăduite răsplăţi; muncii îi 
este pregătită răsplata; chiar dacă nu este plăcută la înfăţişare, este 
totuși aducătoare de rodul răsplăţii. 

13. Lucrul acesta ne învață cuvântul Legii, după cum găsim 
scris: "De va avea cineva două femei, una iubită şi una neiubită, şi 
atât cea iubită, cât și cea neiubită îi vor naşte copii, și întâiul-născut 
va fi al celei neiubite, acela, la împărţirea averii sale între fiii săi, nu 
poate să dea fiului femeii iubite întâietate înaintea fiului întâi-născut 
din cea neiubită, ci să cunoască de întâi-născut pe fiul celei neiubite 
şi să-i dea acestuia parte îndoită din toate câte va avea, că acesta 
este pârga puterii lui și al lui este dreptul de întâi-născut'40. 

Ce profunde ascunzişuri ale tainelor se ascund în aceste scrieri! 
Recunoaşte.-i, suflete, pe fiii tăi şi caută taina acestei femei pe care 
nu o suferit!. Înlăuntrul tău vei găsi aceste taine dacă le cauţi cu 
atenţie. Analizează-ţi gândurile, judecă-ţi sentimentele şi vei inţelege 
cui i se cuvine dreptul de întâi-născut. Căci cu fiecare din noi locu- 
iesc două femei, care se învrăjbesc între ele prin duşmănii şi 
neînţelegeri, umplând casa sufletului nostru cu un fel de lupte dic- 
tate de gelozie. Una dintre ele ne este spre farmec şi dragoste, 
amăgitoare, sfătuitoare de plăcere, care se numeşte voluptate. Pe 
aceasta ne-o considerăm aliată şi de a casei; pe cealaltă, al cărei 
nume e virtute, o considerăm lipsită de blândeţe, aspră, crudă. 

14, Aşadar, acea neruşinată, cu mişcarea ei de desfrânată, cu 
mersul frânt de plăceri, care intinde curse clipind din ochi, cu pleoa- 
pele-i jucăuşe cu care cucereşte sufletele de preţ ale tinerilor — căci 
ochiul desfrânatei este capcana păcătosului/2 —, pe orice bărbat lip- 
sit de minte pe care-l vede trecând pe lângă colţul casei ei îl în- 
tâmpină cu vorbe prefăcute, aprinzând tinerilor inimile nerăbdă- 
toare să stea în casă, bătând străzile, darnică în sărutări, lipsită de 
ruşine, cu veşmintele bogate, cu obrajii pictaţi. Căci, neputând avea 
adevărata podoabă a naturii, prin sulemeneli adulterine ajută în- 
făţișarea unei frumuseți căutate, nu adevărul. Încinsă cu un alai de 
patimi şi înconjurată de un fel de ceată de nelegiuiri, conducătoare 

a fărădelegilor, atacă zidul minţii omenești prin astfel de şiretlicuri 
de cuvinte: "Trebuia să aduc jertfe de pace; astăzi am împlinit 
făgăduinţele mele. Pentru aceasta am ieşit in intâmpinarea ta, ca să 
te caut, și te-am găsit. Cu scoarţe am gătit patul meu, cu aştemuturi 
de in din Egipt; cu miresme am stropit patul meu, cu mir, aloe şi chi- 
namon. Vino, să ne îmbătăm de iubire până dimineaţă, să ne 
cufundăm în dezmierdări de dragoste'45. De fapt, acest fel de ispi- 
tire îl vedem exprimat prin gura lui Solomon. Căci ce este mai ispi- 
titor decât plăcerea lumească? De la fereastra casei, ochii ei atacă, 
punând la cale primele ispite, şi pătrunde repede dacă tu, privind 
înspre stradă, adică înspre căile publice ale trecătorilor, nu-ţi în- 
drepţi atenţia minţii tale înspre tainele interioare ale Legii. Fără 
îndoială ea este cea care întreţese din lanţuri mai tari decât noi un 
fel de legături care să ne atragă — incât cine s-a aplecat să se odin- 
nească este înlănţult; și acoperă patul cu vălul înşelăciunii neru- 
şinate a trupului său, folosind, pentru a atrage minţile tinerilor, 
absența bărbatului, adică nepăsarea faţă de lege. Într-adevăr, legea 
este absentă pentru cei ce păcătuiesc; căci de ar fi prezentă, n-ar fi 
neluată în seamă. Şi de aceea, zice: "că bărbatul meu nu este acasă; 
plecat-a la drum departe; luat-a cu dânsul o pungă cu bani'%%. Ce 
alta aş putea zice că înseamnă aceasta decât că bogătașii gândesc 
că nimic nu este în stare să reziste banului lor şi că susţin că legea 
e de vânzare pentru interesul lor? Voluptatea îşi răspândeșe mires- 
mele sale, fiindcă nu are "mireasma lui Hristos"45; iși arată comorile, 
promite regate, făgăduiește iubiri fără de sfârșit, insinuează împre- 
unări nemaiinicercate, învățături fără dascăl, predici fără sfătuitor, 
viaţă fără grijă, somn dulce, poftă de nepotolit. Zice: 'Ea îl ademeni 
prin mulțimea cuvintelor ei şi-l smulse prin graiurile ademenitoare 
ale buzelor sale'45, până l-a atras în casa ei, iar el, urmând-o, a căzut 
în capcană. Strălucea palatul de luxul regesc, sclipind cu pereţii săi 
încrustaţi, şi pe pământul umed înotau pardoselile în vin. Grădina 
era îmbibată de parfum, copleşită de boschete, de lacuri cu peşti, 
ameţitoare prin florile-i care începeau să se ofilească. Acolo era 
larma celor ce petreceau, strigătul celor ce se luau la întrecere, 
măcelul celor ce se judecau, concertul cântăreților, zgomotul dan- 
satorilor, hohotul celor ce râdeau, aplauzele desfrânaţilor - toate 
amestecate, nimic după ordinea firii. Dansatoare cu părul tăiat scurt, 

46. Pilde 7, 21 şi urm. 

băieţi cu bucle lungi, indigestia comesenilor, râgâitul celor ce mân- 
cau, setea beţivilor, cheful ce dura din ajun, ameţeala de acum, 
pahare pline de vomitatul celor ce beau, un miros de băutură mai 
greu decât dacă se beau vinuri proaspete. lar ea, stând la mijloc, 
zice: “Beţi şi vă îmbătaţi'+7, să cadă fiecare şi să nu se mai ridice. În 
faţa mea, acela e primul, care e cel mai pierdut dintre toţi; al meu 
este acela care nu-şi aparţine; acela-mi este mai drag, care e mai 
necinstit. "Cupa de aur a Babilonului, care îmbată întreg pământul, 
în mâna mea; din vinul meu au băut toate neamurile'48. Deci 'cine 
e neinţelept să intre la mine şi pe cel lipsit de buna chibzuială îl voi 
învăţa zicând: "Apa furată e mai plăcută şi pâinea tăinuită are gust 
mai bun'49, — "să mâncăm și să bem, că mâine vom muri'50; '...viaţa 
noastră va trece ca urma norului şi se va risipi ca negura... Veniţi 
deci şi să ne desfătăm cu bunătăţile cele de acum, și de făpturi să 
ne folosim cu toată căldura tinereţii. Să avem din belşug vinuri 
scumpe şi să nu lăsăm să treacă florile de primăvară. Să ne încu- 
nunăm cu flori de trandafir până nu se veştejesc. Nimeni dintre noi 
să nu lipsească de la petrecerile noastre; să lăsăm pretutindeni sem- 
nele veseliei noastre'51. Toate acestea sunt lăsate aici; nimeni nu va 
lua cu el nimic, decât ce va fi simţit cu plăcerea trupului. Filosofia 
aceasta chiar eu am formulat-o. Şi nu există o alta mai adevărată 
decât cea care aduce binele, care este plăcută şi veselă. Mai daţi, 
aşadar, crezare fie filosofiei, fie înţelepciunii lui Solomon!'. 

V. 15. Auzind acestea, ca un cerb străpuns de săgeată în ficat, 
se opreşte rănit52. Virtutea, înduioşându-se de el şi văzând că în 
curând o să cadă, aleargă pe dată într-ajutorul lui, temându-se ca nu 
cumva, zăbovind, mintea omenească să fie înlănțuită de farmecele 
amăgitoare. "Ţi-am ieşit în cale — zice — deși nu m-ai căutat, ca să nu 
te înşele pe tine, nechibzuitul, şi să te distrugă femeia desfrânată şi 
pătimaşă, care nu cunoaşte ruşinea. Stă la uşa casei sale pe un 
scaun, ademenind pe cei ce trec pe drum'55. 'Şi acum, fiule, ascultă-mă 
şi ia aminte la cuvintele gurii mele! Inima ta să nu se plece spre căile 
ei, căci ea a rănit pe mulţi și pe foarte mulţi i-a omorât'5%. "Leapădă 
din gura ta orice cuvinte cu înţeles sucit, alungă de pe buzele tale 

viclenia. Ochii tăi să privească drept inainte'55. 'Nu te uita la femeia 
lingușitoare, căci buzele femeii dezmăţate picură miere'56; îţi îndul- 
ceşte pe moment cerul gurii, dar după aceea o vei găsi mai amară 
ca fierea. Ziua va apune înainte de a putea vădi viciile ei, care au 
fost descrise şi arătate în Pilde, prin gura Înţelepciunii. Să nu te 
înfrângă pofta de frumuseţe. Este falsă, unsă cu sulemeneli, căci nu 
strălucește de nicio podoabă adevărată și curată. Şi să nu te laşi 
furat de ochi, căci împrejurul tău sunt curse. Fii mai degrabă aseme- 
nea aceluia și urmează-l pe acela care trece din munte în munte şi 
saltă peste coline, priveşte pe fereastră şi se uită printre gratii57. 
Rele sunt lanţurile plăcerii. Ea incită ochii, farmecă urechile, dar 
pângăreşte mintea. Spune multe minciuni, adaugă multe lucruri 
înşelătoare, îndepărtează adevărul, promite argint, oferă aur, dar 
alungă învăţătura. Tu, însă, caută învăţătura, nu argintul; şi ştiinţa, 
mai degrabă decât aurul cel mai de preţ; căci înţelepciunea este mai 
prețioasă decă pietrele nestemate. Nu-ţi voi ascunde care sunt con- 
siderate cele mai de seamă bunuri ale ei, ca să nu par că le arăt pe 
cele ce dispiac în voluptate şi că le ţin în umbră pe cele care plac. 
Căci ea ridică și înalţă mintea prin vorbe convingătoare; îţi arată 
toate împărăţiile lumii, zicând: "Acestea toate ţi le voi da ţie dacă vei 
cădea înaintea mea şi mi te vei închina'58. Fereşte-te atunci să nu fii 
prins de cele trecătoare şi pieritoare, a căror ispitire e mare. 

16. Domnul lisus ţi-a arătat în mod precis cum să te împotriveşti 
ispitelor de felul acesta. Căci mai întâi diavolul L-a ispitit cu mân- 
carea, zicându-l: "De eşti Fiul lui Dumnezeu, zi ca pietrele acestea să 
se facă pâine'59. Şi i-a răspuns Domnul: 'Nu numai cu pâine va trăi 
omul, ci cu tot cuvântul care iese din gura lui Dumnezeu'60. Prin 
această vorbă a înfrânt ispltirea. l-a întins din nou diavolul o a doua 
cursă, a trufiei, care sugrumă adeseori chiar şi o minte bună, care 
străbate cărări sănătoase. 'Şi L-a dus - zice — în Ierusalim şi L-a pus 
pe aripa templului şi l-a zis: Dacă Tu eşti Fiul lui Dumnezeu, aruncă-Te 
jos, că scris este: ingerilor Săi va porunci pentru Tine, ca să Te 
păzească; şi Te vor ridica pe mâini, ca nu cumva să izbeşti de piatră 
piciorul Tău'6i. Aşadar, deși putea fără nicio primejdie să se arunce 
Domnul lisus, Căruia îi sunt la îndemână zborurile spirituale, totuşi, 

ca să nu existe acest fel de trufie, i-a răspuns diavolului: "Să nu 
ispiteşti pe Domnul Dumnezeul tău!'62. Totodată ne-a învăţat să ne 
ferim să facem pe voie diavolului. Aşadar, dacă trebuie ocolită para- 
da adevărului, cu cât mai mult nu trebuie să se laude nimeni, 
atribuindu-şi cele false drept adevăruri! 

Rămâne o a treia capcană, a lăcomiei şi ambiţiei. Ducându-L pe 
un munte "I-a arătat toate împărăţiile lumii, într-o clipită'65. E bine 
spus într-o clipită, pentru că nu pot fi de durată. Aşteaptă puţin, şi 
pe dată trec. Aşadar, cei ce le urmează se cred a fi pe un munte, dar 
nu sunt îndelung, precum găsești scris: "Văzut-am acel credincios 
fălindu-se şi înălțându-se ca cedrii Libanului; și am trecut, şi, iată, nu 
mai era'6%. Dar pare că se închină diavolului cel care le dă o prea 
mare preţuire, 'căci pântecele este dumnezeul lui, iar mărirea lui 
este întru ruşinea lui'65. Tu, însă, caută mărirea în Dumnezeu, Care-i 
zice: "Domnului Dumnezeului tău să te închini și Lui Unuia să-l 
Slujeşti'66, de la Care vei primi cele veşnice, iar nu cele trecătoare. 

Totuși, dacă pe cineva îl încântă chiar şi acestea, să fie cerute 
mai cu măsură de la Cel ce este izvorul adevărat al tuturora. Căci 
chiar cele pe care diavolul le socoate că-i aparţin numai lui, i-au fost 
date, precum el însuşi spune: 'Ţie Îţi voi da toată stăpânirea aceas- 
ta şi toată strălucirea lor, căci mi-au fost date mie'67. Aşadar, făgă- 
duieşte de la acela — deşi nu trebuie să cerem o provizie de lungă 
durată pentru drumul scurt al vieţii —, totuşi speră să obţii de la 
Acela, Care a intemeiat toată creatura, Care a transmis aceste 
bunuri - pentru un anumit timp - diavolului, nu ca să le stăpâ- 
nească, ci ca să ne ispitească; pentru că nu poate exista cunună de 
învingător fără de luptă58, Cei șovăielnici trebuie puși la incercare, 
pentru ca cei drepţi să fie încununaţi. Le-a dat deci pe acestea 
diavolului, fiindcă în ele se află pedeapsa celui ce le primeşte, dacă 
nu le ştie folosi. Căci, pentru un risipitor, ce inseamnă o comoară 
decât cheltuirea belşugului? Dacă însă nu e risipitor, se dovedeşte 
că e cumpătat. De aceea, folosește ca un om cumpătat cele ce ţi se 
dăruiesc, ca nu cumva, mâncând mult, să devii dezgustător. Căci 
scris este: 'De nesomn şi de chinuri are parte cel nesăţios'69; iar mai 

jos zice: "De te-ai silit în mâncări, scoală-te la mijlocul mâncării şi te 
vei simţi ușurat'70. Aşadar, pe mulţi ii omoară propria lor gură; pe 
toţi îi pierde lăcomia; multora le-a făcut rău prisosul de vin, nici- 
unuia, folosirea lui cumpătată. Foarte numeroşi și-au dat sufletul în 
timpul banchetelor ori au umplut mesele cu propriul lor sânge. 
Unora nemistuirea le-a răpit în acelaşi timp şi glasul, şi simţirea; şi 
dacă unora nemistuirea nu le-a făcut rău, în schimb beţia le-a adus 
pierzarea... Pe unii beţia i-a mânat la ucidere, cu toate că beţia însăşi 
e o nelegiuire; pe alţii i-a dus la sărăcie. În sfârşit, ascultă pe cine-i 
îndepărtează de la EI: 'După ce se va scula stăpânul casei şi va 
încuia ușa, iar voi veţi incepe să staţi afară şi să bateţi la uşă zicând: 
Doamne, deschide-ne!, El, răspunzând, vă va zice: Nu vă ştiu pe voi 
de unde sunteţi. Depărtaţi-vă de la Mine toți lucrătorii nedreptăţii. 
Atunci voi veţi începe să ziceţi: Am mâncat înaintea Ta şi am băut, 
și în pieţele noastre ai învăţat. Şi E1 vă va zice: Nu ştiu de unde 
sunteţi"? 1. 

Ai auzit ce spune despre cei ce mănâncă; ascultă acum ce spune 
despre cei ce ajunează: 'Fericiţi voi, care flămânziţi acum și înse- 
toşaţi, că vă veţi sătura'72. lar mai jos: "Vai vouă, celor ce sunteţi 
acum sătui, că veţi flămânzi'75. 

19. Vrei să mănânci, vrei să bei? Vino la ospăţul înţelepciunii, 
care-i invită pe toţi cu mare vestire, zicându-le: "veniţi şi mâncaţi din 
pâinea mea și beţi din vinul pe care eu l-am amestecat cu miro- 
denii'74. Îţi plac cântecele care desfată pe cel ce se ospătează? 
Ascultă Biserica, ce cântă nu numai în cântec, ci şi în Cântarea Cân- 
tărilor: "Mâncaţi şi beţi, prieteni, fiţi sătui, iubiții mei!"'75. Dar această 
beţie ne face cumpătaţi; aceasta este beţia harului, nu cea proveni- 
tă din băutură. Ea naşte bucurie, nu clătinare pe picioare. Şi să nu 
te temi că la ospăţul Bisericii iţi vor lipsi fie mirosurile plăcute, fie 
mâncărurile dragi sau feluritele băuturi ori comesenii de seamă sau 
slujitorii cuviincioşi. Ce e mai de seamă decât slujitorii cuviincioşi? 
Ce e mai de seamă decât Hristos, Care la ospăţul Bisericii în acelaşi 
timp şi slujeşte și este slujit? Alătură-te acestui comesean ce stă la 
masă şi alipeşte-te de Dumnezeu; să nu dispreţuieşti masa pe care 
ti-a ales-o Hristos când ţi-a spus: "Venit-am în grădina mea, sora mea, 
mireasa mea! Strâns-am miruri aromate, miere am mâncat din 


„Înţ. Sir. 31, 24. 
„Luca 13, 25-27. 
„Luca 6, 21. 
„Luca 6, 25. 
„Pilde 9, 5. 

„ Cânt, Cânt. 5, |. 

faguri, vin şi lapte am băut'75, Acest ospăț al Bisericii se face gră- 
dină, adică rai, unde se găsea Adam înainte să fi săvârşit păcatul. 
Acolo se odihnea Eva înainte de a fi săvârşit greșeala şi înainte de a 
se fi ruşinat că era goală. Acolo vei culege smirna, adică înmor- 
mântarea lui Hristos, pentru ca, îngropându-te cu EI, în moarte prin 
botez?77, precum Hristos a înviat din morţi, aşa să înviezi şi tu. Acolo 
vei mânca pâinea care “intăreşte inima omului'/8, vei gusta mierea 
cu care se îndulcesc căile gâtlejului tău, Vei bea vin cu lapte, adică 
cu strălucire și curăţie, pentru că nevinovăția este curată sau pentru 
că nepătat e harul ce se dobândeşte prin iertarea păcatelor, sau pen- 
tru că alăptează pruncii cu laptele mângâierii sale79, pentru ca, 
alăptaţi fiind cu iubire, să ajungă la realizarea unei maturităţi desă- 
vârşite. 

Apropie-te, aşadar, de acest ospăț. Sau te temi ca nu cumva casa 
prea mică sau locul prea strâmt pentru ospăț să te înghesuie? 
Ascultă80; "O, Israele, cât este de mare casa lui Dumnezeu și cât de 
întins locul agonisirii Lui! Mare este şi n-are sfârşit, înalt şi nemă- 
surat! Acolo au fost uriaşii cei vestiți, înalţi de statură și iscusiţi în 
război, Nu pe aceștia i-a ales Dumnezeu...'. Şi pe bună dreptate nu 
i-a ales, fiindcă ei cunoşteau războiul, nu pacea; de aceea, tu învaţă 
pacea, ca să fii ales de Dumnezeu. 

Dar să nu crezi cumva că măreţia casei nu are o anumită rân- 
duială; şi pentru ca acest sălaș sprijinit pe coloane să te încânte, 
"înţelepciunea şi-a zidit casă rezemată pe şapte coloane'8l. Chiar 
Domnul lisus însuşi aminteşte că “în casa Tatălui Meu multe locașuri 
sunt'82, Aşadar, în această casă te vei ospăta cu hrana sufletului şi 
cu băutura minţii, ca, după aceea, să nu mai flămânzești şi să nu 
mai însetezi niciodată83; căci cine mănâncă, mănâncă până la 
saţietate, iar cine bea, bea până la beţie. 

20. Dar beţia aceasta este paznic al bunei cuviinţe; beţia pro- 
dusă de vin este surcea care aţâţă pofta, face să clocotească cele 
mai adânci ascunzişuri ale cărnii, firea se aprinde, sufletul e pârjolit. 
Neînduplecat sfătuitor la fărădelegi e pofta, care nu-l rabdă să ră- 
mână liniştit pe cel cuprins de ea. Noaptea îl fierbe, ziua îl urmăreşte 


„Cânt. Cânt. 5, 1. 

. Cf. Luca 23, 56; Rom. 6, 4. 
„Ps. 103, 17. 

„Cf. 1 Cor. 3,2. 

„Bar. 3, 24-27. 

„Pilde 9, 1. 

„loan 14, 2. 

cu înfocare; îl scoală din somn, îl smulge din tihna lui; îl abate de la 
calea dreaptă, îi răpește judecata; pe cei îndrăgostiţi îi frământă; pe 
cei ce au alunecat îi împinge în adânc; întinde curse celor curaţi; 
înhăţânduii, îi aprinde; apoi, prin obişnuinţă, devine pârjol. Nu există 
nicio margine a păcatului: setea nepotolită de fărădelegi nu poate fi 
stinsă decât de moartea îndrăgostitului. De aceea Apostolul zice: 
"Fugiţi de desfrânare'84%, ca printr-o fugă rapidă să putem ocoli cru- 
zimea acestei — aş zice — stăpâne nebune şi să putem ieși din nea- 
gra ei robie. 

21. Ce să mai vorbesc despre lăcomie, despre pofta nesătulă 
după avere şi despre un fel de patimă pentru bani, care, cu cât va 
pune mâna pe mai mulţi, cu atât mai mulţi crede că-i lipsesc? Invi- 
dioasă pe toţi, zgârcită cu sine însăşi, lipsită în mijlocul celor mai 
mari bogății, pierde din dragoste pe măsură ce câştigă avere. Nu 
există nicio măsură în jaf, acolo unde nu este nicio margine în pofta 
de câștig. Aşa aprinde firea. aşa întreţine cu focul ei firea ome- 
nească, încât doar prin aceasta se deosebeşte de prima, că prima, 
e o întunecare a frumuseţii, aceasta, a pământului. Zdruncină ele- 
mentele, despică marea, străpunge pământul, oboseşte cerul prin 
rugăciuni, nemulțumită nici de vremea senină, nici de cea înnourată, 
învinuiește roadele anului şi acuză bogăţiile pământului. Aceasta e 
un soi de boală a sufletului, nu mai e sănătate. De aceea, Eccle- 
siastul spune: "Este o răutate cumplită pe care am văzut-o sub soare: 
bogății puse la o parte de stăpânul lor pentru a lui nenorocire'85. lar 
mai sus: 'Cine iubeşte banii nu se va sătura de bani'86 şi: "...a căror 
fugă după câştig e fără sfârşit'87, 

Dacă doreşti comori, însuşeşte-ţi comori nevăzute şi ascunse pe 
care să le cauţi în înălțimile cerului, nu în filoanele pământului. Fii 
sărac cu duhul, şi vei avea toate averile88, "căci viaţa omului nu stă 
in prisosul avuţiilor sale'89, ci în virtute şi credinţă. Aceste averi te 
vor face cu adevărat avut, dacă te înavuţești pentru Dumnezeu. 

VI. 22. Ai aflat acum tainele voluptăţii”, ai aflat şi darurile 
bogăției noastre, pe care eu am socotit că nu trebuie să le învălui în 

atrăgătoare, ci să le arăt prin cuvintele simple ale Scripturii, 
să strălucească în propria lor lumină și ca, la rândul lor, să 

vorbească ele însele. Căci nici soarele, nici luna nu simt nevoia după 
un tălmaci al lor; ele îşi au ca tălmaci strălucirea luminii lor, de care 
e plin întregul pământ, Propria lumină le este credit — mărturie, ca să 
zic aşa, adeverită fără martor, care nu are nevoie de mărturie 
străină, căci apare de la sine în faţa ochilor tuturora. Faptele noas- 
tre, aşadar, nu sunt vestite mai dinainte, ci ele strigă şi se anunţă ele 
înseşi. Fără îndoială — ca să nu trec cu vederea şi greutăţile care apar 
în calea noastră — se cere credinţă, e nevoie de stăruinţă, se pretind 
fapte. Căci în acestea trei a cuprins Domnul lisus îndatoririle cre- 
dincioşiei omeneşti, zicând: 'Cereţi şi vi se va da; căutaţi și veți afla; 
bateţi şi vi se va deschide'9!, iar mai jos: 'De aceea, oricine aude 
aceste cuvinte ale Mele și le plineşte, asemăna-se-va bărbatului 
înţelept'92. 

23. Cine va împlini cu stăruinţă acestea va primi harurile binecu- 
vântării, asemenea patriarhului lacov care, prin stăpânire de sine și 
credinţă, a înfrânt urmele patimilor omeneşti. EI a zis: 'M-a miluit 
Dumnezeu şi am de toate'95. Să fim, așadar, vrednici de această 
îndurare, prin credinţă, prin stăruinţă şi prin acţiuni, căi prin care 
Israel a aflat harul lui Dumnezeu, și, prin har, toate; căci se bucura 
să-i fie la îndemână nu avuţiile lumii acesteia, ci însuşirea virtuţilor. 
Pe acestea să ni le lăsăm ca moştenitoare; pe acestea şi le-a trans- 
mis Sfântul Avraam în fiul său Isaac, socotindu-le drept întreaga 
moștenire pentru un bărbat înţelept şi drept, nelăsând drept de 
moştenire roabelor sau fiilor roabelor sale?+, în afară de daruri. Căci 
virtuțile desăvârşite primesc toată moştenirea slavei; celor obişnuite 
şi de rând li se presară ceva fără valoare. Şi de aceea Agar, care pe 
latineşte înseamnă străin şi care locuieşte în vecinătate, şi Chetura, 
care înseamnă purtător de parfum, nu sunt moştenitori?5. Căci cine 
folosește învăţătura de mijloc este numit învecinat cu înţelepciunea, 
iar nu familiarizat deplin cu ea. Cel stropit cu parfum nu se umple 
de rod. Căci sănătatea o dă hrana, nu mirosul, pentru că mirosul 
este doar vestitorul roadelor. Prin urmare, înțelegem că trebuie puse 
mai presus învăţăturile principale şi autentice, decât cele care sunt 
învecinate şi le urmează [pe celelalte]95. 

24. Așa stau lucrurile în ceea ce priveşte firea omenească. Dar 
potrivit tainei, Avraam, părintele neamurilor, a lăsat întreaga moş- 

tenire a credinţei sale 'Urmaşului său legitim, Care este Hristos'97, 
Care a fost pe acest pământ ca un străin, întrucât a cules mai curând 
mireasma decât rodul acestei vieţi. Mintea, când aude acestea, se 
îndepărtează de plăcere şi se alipeşte de virtute, admirând farmecul 
frumuseţii adevărate, simţământul curat, exprimarea simplă, îmbră- 
cămintea obișnuită, adică nu redarea printr-o cuvântare obişnuită, ci 
prin 'adeverirea Duhului'%; așa este forma exprimării apostolice, 
strălucitoare sub vălul înţelepciunii şi al pietăţii, înveliş mai de preţ 
decât tot aurul, căci e însoţit atunci de alaiul înţelepciunii, al 
stăpânirii de sine, al tăriei şi al dreptăţii, care răspândesc mireasma 
învățăturilor, născând respectul și insuflând harul: Mişcată de aces- 
tea, mintea alege îndeletnicirile virtuţii, spre care lacov, om plin de 
experienţă, şi-a îndreptat mintea. De aceea este pus Iacov păzitor 
peste oi%%, fiindcă a porunci trupului, atât simţurilor cât şi plăcerilor 
lui, şi a păstra măsura glasului, ca să nu rătăcească asemenea oii 
pierdute, se crede că e mai presus decât să conduci popoare, să fii 
în fruntea cetăților, căci e mai greu să te conduci pe tine decât pe 
altul. A-ţi învinge firea, a-ţi stăpâni mânia şi a împăca întreolaltă 
legile contradictorii ale trupului şi ale minţii este calitatea unui om 
nemuritor, pe care nu l-a cuprins poarta iadului. De aceea, chiar și 
Moise legiuitorul și-a luat asupră-și aceeaşi îndatorire, anume de a 
paşte oile lui letro100 — nume care înseamnă 'de prisos" —, şi să le 
mâne în fundul pustiului, pentru că a părăsit graiul cel fără socoteală 
al unei vorbării fără sfârșit şi fără de preţ, schimbându-l cu unele 
taine ascunse ale învăţăturii celei cumpătate. De aceea, pentru 
egipteni este 'spurcat tot păstorul de oi'!0!, căci toţi care, dedaţi 
fiind patimilor de acest fel ale trupului, sunt îngăduitori cu plăceriie 
lor, copleşesc cu un fel de dispreţ pe cel ce cumpănește cuvântul şi 
învaţă virtutea. De aceea, prin parabole a arătat Moise că pentru 
Dumnezeu sunt potrivite acele sacrificii de care fuge orice neînţelept 
- adică faptele şi poruncile!02. De aceea, citim că 'Abel era păstor 
de oi, iar Cain lucrător de pământ'105 şi că, om fără minte, Cain nu 
a putut indura frumuseţea şi înfăţişarea virtuţii de care dădea 
dovadă fratele său. 


97. Gal. 3, 16. 

98. 1 Cor. 2, 4. 

99. Cf. Fac. 30, 31; Filon, De sacr. 46 (ed. cit., p. 110). 
100. Cf. leş. 3, 1; Filon, De sacr. 50 (ed. cit., p. 114). 
101. Fac. 46, 34. 

102. Cf. Fac. 4, 4, 

103. Fac. 4, 2. 


TÂLCUIRI LA SFÂNTA SCRIPTURĂ 


25. "lar după un timp, Cain a adus jertfă lui Dumnezeu din roa- 
dele pământului'!04. Vina lui Cain este îndoită. Mai întâi, fiindcă a 
adus după câteva zile, apoi pentru că a adus din roadele pământu- 
lui, nu din primele roade; or, sacrificiul se recomandă atât prin 
promptitudine, cât și prin calitate105. De aceea stă scris: 'De vei da 
făgăduinţă Domnului Dumnezeului tău, să nu întârzii a o împlini, 
căci mai bine este să nu faci făgăduinţă decât să făgăduiești şi să nu 
împlineşti'106, căci când zăboveşti, însemnează că nu împlinești, 
căci făgăduinţa este cererea unor bunuri de la Dumnezeu, însoţită 
de făgăduinţa pe loc a împlinirii unui angajament. De aceea, când ai 
obţinut ceea ce ai cerut, a întârzia împlinirea angajamentului e fapta 
unui nerecunoscător. 

Uneori se strecoară însă, la cei nepăsători, uitarea de darul obţi- 
nut; celor trufaşi şi mândri le stă în fire să-şi pună pe seama lor suc- 
cesul, să-l pună in seama propriilor lor calităţi şi să nu-l socoată 
drept un har al autorului, ci să se considere pe ei autorii bunurilor 
lor. 

Un al treilea fel de păcat, mai mic de fapt, dar învecinat cu tru- 
fia, aparţine acelora care nu tăgăduiesc, e adevărat, că Dumnezeu 
le-a hărăzit binele, dar cred că cele ce li s-au dăruit ar fi fost date pe 
bună dreptate, ca urmare a înţelepciunii lor şi pentru alte vrednicii 
ale virtuţilor lor. Tocmai de aceea se consideră vrednici de harul 
divin, fiindcă nu se cred deloc nevrednici de acordarea unor bunuri 
care de fapt se datorează bunătăţii divine107, 

26. Prin urmare, ca să nu ţi se întâmple ceva de felul acesta, 
anume ca făgăduinţa ta să devină pentru tine un păcat, legea te-a 
informat şi te-a învăţat, când Domnul, Care a dat Legea, ţi-a zis: 
"Fereşte-te de a uita pe Domnul Dumnezeul tău şi de a nu păzi 
poruncile Lui, legile Lui şi hotărârile Lui, pe care ţi le spun eu astăzi. 
Când vei mânca şi te vei sătura şi îţi vei face case frumoase și vei 
trăi în ele; când vei avea multe vite mari şi mărunte şi mult argint şi 
aur şi vei avea de toate la tine, vezi să nu se mândrească inima ta şi 
să nu uiţi pe Domnul Dumnezeul tău'108, 

Aşadar, atunci să-L. uiţi pe Domnul, când ţi-ai uitat de tine. Dacă 
însă recunoşti că ești slab, vei recunoaşte că Dumnezeu este dea- 
supra a toate şi nu vei putea uita să-l dai respectul cuvenit. 


104. Fac. 4, 3. 

105. Filon, De sacr. 55 (ed. cit., p. 116). 

106. Deut. 23, 21: Eccl. 5, 3 şi urm. 

107. Filon, De sacr. 54-55 (ed. cit., p. 118-120). 
108. Deut. 8, 11-14. 

27. Învață acum în ce fel este sfătuit fiecare să nu se considere 
pe sine autorul bunurilor sale. Zice: 'Să nu zici în inima ta: puterea 
mea și tăria mâinii mele mi-au adus bogăţia aceasta; ci mai vârtos 
adu-ţi aminte de Domnul Dumnezeul tău, că EI îţi dă putere să faci 
bogăţie'109. De aceea şi Apostolul, ca un interpret al legii, pe bună 
dreptate nu se mărea întru virtutea sa, ci zicea că este cel mai mic 
dintre apostoli şi că ceea ce este e prin darul lui Dumnezeul 10, nu 
prin vrednicia sa, şi că n-avem nimic pe care să nu-l fi primit. "Ce ai, 
zice, pe care să nu-l fi primit? Şi dacă l-ai primit, de ce te făleşti ca 
şi cum nu Lai fi primit?! 11. 

Ai învăţat, aşadar, să urmezi mai curând smerenia decât trufia, 
să tinzi mai curând spre ascultare decât spre stăpânire. Ai primit 
recomandări binefăcătoare; nu uita uneltele folositoare ale medi- 
cinei cu care se îndepărtează din rană orice fibră aducătoare de 
moarte. 

28. Dar până şi cel ce se indreptează să nu se umple de trufie în 
inima sa; și el a primit o recomandare izbăvitoare prin această 
făgăduinţă făcută neamului lui Israel: "Când îi va izgoni Domnul 
Dumnezeul tău de la faţa ta, să nu zici în inima ta: "Pentru dreptatea 
mea m-a adus Domnul să stăpânesc acest pământ bun', căci pentru 
necredincioșia popoarelor acestora le izgonește Domnul de la faţa 
ta. Nu pentru dreptatea ta, şi nici pentru dreptatea inimii tale mergi 
să moşteneşti pământul lor, ci pentru necredința şi fărădelegile 
popoarelor acestora le izgoneşte Domnul Dumnezeu de la faţa ta şi 
ca să împlinească făgăduinţa cu care S-a jurat Domnul părinților 
tăir112, 

Făgăduinţa lui Dumnezeu este harul desăvârşit, căci Dumnezeu 
nu dă nimic nedesăvârșit; or, desăvârşită este numai virtutea şi 
lucrarea ei!!5. Denumim "testament" actul prin care se transmite 
moştenirea bunurilor. Pe bună dreptate este numit şi testament şi 
sfânt, de vreme ce cele ce sunt într-adevăr bunuri ne sunt oferite 
prin vestirea poruncilor cereşti. Şi se numeşte testament fiindcă a 
fost consfințit prin sânge - vechi în fiinţă, nou în adevăr. Prin acest 
testament, noi deţinem garanţia harului dumnezeiesc, fiindcă, după 


109. Deut. 8, 17-18; Filon, De sacr. 56 (ed. cit., p. 120). 

110. Cf. 1 Cor, 15, 9-10. 

111.1 Cor.4,7. 

113. Are dreptate comentatorul să precizeze (op. cit., p. 12) că în fond chiar și 
virtutea este un dar al lui Dumnezeu, în măsură mai mare decât contribuţia noas- 
tră, cum afirmă Filon mai departe (De sacr. 63, ed. cit., p. 126). 

cum spune Evanghelistul! 14, 'Dumnezeu aşa a iubit lumea, încât pe 
Fiul Său Cel Unul Născut L-a dat pentru noi toţi”. De aceea Apostolul, 
susţinând perfecțiunea harului, zice: "Cum nu ne va da, oare, toate 
împreună cu EI?'115, 

29. Aşadar, prima recunoştinţă pentru harul primit este graba 
împlinirii făgăduinţei!!6. De aceea Avraam a primit porunca să 
aducă spre jertfire pe fiul său, nu l-a adus cum a făcut Cain, după 
câteva zile, ci 'sculându-se Avraam dis-de-dimineaţă, a pus samarul 
pe asinul său şi a luat cu sine două slugi și pe Isaac, fiul său; şi tăind 
lemne pentru jertfă, s-a ridicat şi a plecat şi a ajuns a treia zi la locul 
despre care îi grăise Dumnezeu'! 17. 

Remarcă mai întâi felul deplin şi grăbit al celui ce avea să jert- 
fească: n-a existat nicio zăbavă, decât până a ascultat glasul 
Domnului, apoi până şi-a pregătit de drum asinul; s-a supus întru 
Lotul şi a pregăLil cele necesare pentru jerifă; îşi conducea [iul spre 
jertfire, însoţindu-l şi cele două virtuţi ale credinţei, convins de pu- 
terea lui Dumnezeu şi sigur de bunătatea Lui. 

30. Când spune: “În ziua a treia", inseamnă fie că devoţiunea tre- 
buie să fie continuă şi pentru totdeauna, căci trei aspecte are tim- 
pul: trecutul, prezentul şi viitorul, prin care ni se atrage atenţia că nu 
trebuie să se strecoare nicio uitare de-a noastră, nici în ce privește 
binefacerile trecute, nici cele prezente, nici cele viitoare, ci că tre- 
buie să se păstreze amintirea neştirbită a harului primit şi că 
ascultarea nu trebuie să lipsească; fie că cel ce aduce jertfă trebuie 
să creadă într-o singură strălucire, o singură lumină, a Treimii; căci, 
pentru cel ce aduce jertfă cu credinţă, ziua luminează, nu este 
noapte. Astfel spune și Moise in Cartea leșirii: "Vom merge cale de 
trei zile şi vom aduce jertfă Domnului Dumnezeului nostru'!18, Dar 
în altă parte, când Dumnezeu S-a arătat lui Avraam la stejarul 
Mamvri, zice: "Ridicându-şi ochii săi a privit şi, iată, trei Oameni 
stăteau inaintea lui; şi, cum l-a văzut, a alergat din pragul cortului 
său întru întâmpinarea Lor şi s-a închinat până la pământ şi a rostit: 
"Doamne, de am aflat har înaintea Ta'119, vede trei, adoră pe unul, 
oferă trei măsuri de [făină bună] lamură de făină. Căci deşi Dum- 
nezeu este nemăsurat, deţine totuşi măsura tuturor, precum scris 
este: "Cine a măsurat apele cu căușul pumnului, cerul cu palma, şi 


114. loan 3, 16; Rom. 8, 32. 

115. Rom. 8, 32. 

116. Filon, De sacr. 59 (ed. cit., p. 122). 
117. Fac. 22, 3-4. 

118. leş. 3, 18. 

119. Fac. 18, 2-3. 

nu cu cotul, şi a măsurat întreg pământul?'120. Aşadar sfântul pa- 
triarh aducea jertfă Treimii, realizate într-o singură fiinţă, prin taina 
adâncă a minţii, adică a azimei spirituale. Aceasta este lamura de 
făină, pe care în Evanghelie o râșneşte femeia aceea, care se va lua; 
căci "una se va lua şi cealaltă se va lăsa'12!. Va fi luată Biserica; va 
fi lăsată sinagoga: adică mintea bună va fi luată, cea necinstită va fi 
părăsită, dar, ca să ştim că și Avraam a crezut în Hristos, Domnul 
spune: "Avraam - zice - a văzut ziua Mea şi s-a veselit'122. Şi cel ce 
crede în Hristos, acela crede şi în Tatăl; şi cel ce crede corect în 
Tatăl, acela crede şi in Duhul Sfânt. Aşadar sunt trei măsuri, o sin- 
gură azimă; era adică o singură jertfă, fiindcă ea a fost oferită Sfintei 
Treimi, printr-o măsură egală a devoţiunii şi printr-un deplin acord al 
cucerniciei. 

31. Ascultă acum cu ce râvnă se aduce jertfa neîntârziată: "Apoi 
— zice - Avraam a dat fuga la cireadă şi a luat un vițel tânăr şi gras 
şi l-a dat slugi, care l-a gătit degrabă'125. Peste tot o jertfă trebuie să 
fie curată, de aceea a şi fost primit darul de către Dumnezeu. Iar în 
altă parte te învaţă să-ţi faci rugăciunea înainte de răsăritul soarelui: 
"să-l mulţumim mai înainte de răsăritul soarelui'124. În Evanghelie Îl 
auzi chiar pe Domnul lisus zicând: 'Zahee, coboară-te degrabă'!25. 
Şi Zaheu, care a dobândit ce voia: să-L vadă pe Hristos, ba şi mai 
mult, să fie văzut şi chemat de Hristos, coboară degrabă și Îl 
primeşte pe Hristos "cu bucurie". De acea, Domnul S-a bucurat de 
simţământul lui şi l-a dăruit cu o răsplată grabnică, zicându-i: "Căci 
astăzi s-a făcut mântuire casei acesteia'126. Şi Domnul S-a grăbit să-l 
răsplătească; de aceea nu a așteptat să-i făgăduiască şi apoi să îm- 
plinească făgăduinţa, ci mai întâi a făcut, apoi l-a vestit. Într-adevăr, 
a zis: "S-a făcut mântuire", ceea ce înseamnă că-l previne de ceea ce 
s-a întâmplat, nu că-i promite. Prin urmare, omul drept îşi împlinește 
făgăduinţa fără întârziere. De aceea strămoșii noştri mâncau gră- 
bindu-se Paştile, "având coapsele încinse, încălțămintea în picioare 
şi toiegele în mâini', ca să fie gata de plecare127. Căci Paştile Dom- 
nului înseamnă "'trecerea' de la patimi la săvârșirea de fapte bune. 
Şi sunt numite Paştile Domnului, fiindcă şi atunci sub înfăţişarea 


120. 15. 40, 12. 

121. Matei 24, 41. 

122. loan 8, 56. 

123. Fac. 18, 7. 

124. Înţ. Sol. 16, 28. 

125. Luca 19, 5. 

126. Luca 19, 9. 

127. teş. 12, IL: Filon, De sacr. 58-65 (ed. cit., p. 122-126). 

mielului se anunţa adevărul patimii Domnului, iar astăzi se sărbăto- 
reşte cu harul Lui. 

32. Caută, aşadar, suflete, să auzi şi tu repede precum a auzit şi 
Iacov: "Cum l-ai găsit așa curând, fiule?". lar el a răspuns potrivit 
învăţăturii: "Fiindcă Domnul Dumnezeul tău mi l-a scos înainte'128, 
Dumnezeu dă curând, căci "EI a zis și s-a făcut; EI a poruncit şi s-a 
zidit129. Căci nu de cuvântul lui Dumnezeu e nevoie, cum spune 
cineva, ci de cuvântul care lucrează, precum găseşti scris: “Tatăl Meu 
până acum lucrează; şi Eu lucrez'150. E în stare să judece toate; căci 
este înainte de toate, precum Tatăl, şi în toate, precum e şi Tatăl, 
supunând toate!3!. Căci "cuvântul lui Dumnezeu e viu şi lucrător, 
mai ascuţit decât orice sabie cu două tăişuri, şi pătrunde până la 
despărțitura sufletului şi a duhului, dintre încheieturi şi măduvă, şi 
destoinic este să judece cugetările inimii'152. Despre aceasta Dum- 
nezeu-Tatăl zice; "Acum vei vedea de se va implini sau nu cuvântul 
Meu'155. Căci unde este Dumnezeu, acolo e şi cuvântul, precum a 
zis: "Vom veni la el şi vom face locaş la el'154%, Şi precum citeşti, în 
alte locuri, despre Dumnezeu: 'Eu am stat aici inaintea ta'135, la fel 
spune şi cuvântul: 'înainte să stai sub smochin te-am văzut*156. lar 
despre Cuvântul însuşi, adică despre Fiul lui Dumnezeu, s-a spus: 'În 
mijlocul vostru Se află Acela pe Care voi nu-L ştiţi'157, Căci oriunde 
sunt sfinţii, acolo stă la mijloc Cuvântul lui Dumnezeu, în mădula- 
rele fiecăruia, umplând mările şi pământurile. Şi când Se află aici Se 
află şi dincolo, fără să-şi fi schimbat locul, ci umplându-! pretutin- 
deni cu prezenţa Sa; căci Se găseşte pretutindeni Cel ce este pre- 
tutindeni şi în toate, fără să lase niciun loc lipsit de Sine; şi unde 
este prezent, era şi inainte; şi unde era înainte, Se găsește de faţă. 
De aceea, cine ştie despre Cuvântul lui Dumnezeu că este prompt, 
cere prompt și obţine prompt. 

33. Însă Faraon, care îşi petrecea vremea în preocupări zadar- 
nice, deșarte, în timp ce Egiptul era năpădit de broaşte ce scoteau 
sunete surde şi zgomote înăbuşite!58, i-a răspuns lui Moise care l-a 


128. Fac. 27, 20. 
129. Ps. 32, 9. 
150. Ioan 5, 17. 
131. 1 Cor. 15, 28. 
132. Evr. 4, 12. 
133, Num. 11, 23. 
154. loan 14, 23. 
135. leș. 17,6. 
136. loan 1, 50. 
137. loan 1, 26, 

„ Filon, De sacr. 69 (ed. cit., p. 130). 

întrebat: 'Hotărăşte tu când să mă rog lui Dumnezeu pentru tine şi 
pentru slugile tale şi pentru poporul tău, ca Domnul să nimicească 
broaştele"159, deşi, găsindu-se într-o situaţie atât de grea, ar fi tre- 
buit să-i ceară să-L roage repede pe Dumnezeu şi să nu amâne, i-a 
răspuns: "Mâine", nepăsându-i şi neluând în seamă că zăbovea în sal- 
varea Egiptului de la pieire. Astfel, Faraon, de câte ori obținea 
iertarea, uita harul primit şi, tulburat de mintea lui trupească, uita de 
Dumnezeu. 

34. Smerenia face să fie primită rugăciunea; căci n-a fost pri- 
mită rugăciunea fariseului care se lăuda cu posturile ținute ca şi cu 
niște fapte de binefacere, de parcă 1 le oferea lui Dumnezeu și-l 
amintea că el e lipsit de păcate; vameşul însă, departe stând, care 
nu voia nici ochii să-i ridice către cer, ci-şi bătea pieptul, zicând: 
"Doamne Dumnezeule, fii milostiv mie, păcătosului'140, a fost lău- 
dat. De aceea, după socoteala dumnezeiască, 's-a coborât acesta 
mai îndreptat la casa sa decât fariseul'!41. Căci acela se îndreaptă, 
care își mărturisește propriul păcat, precum a zis Însuşi Domnul: 'Fă 
tu însuţi socoteala ca să te dezvinovăţeşti'!42. Iar David zice: "Jertfa 
lui Dumnezeu: duhul umilit', şi, din nou: “inima înfrântă şi smerită 
Dumnezeu nu o va urgisi'145. Chiar şi leremia [în cartea lui Baruh] 
spune: "Un suflet strâmtorat şi un duh necăjit strigă către Tine'14%4. 
Deci atât faraonul, cât şi asirianul, care ziceau: “care din dumnezeii 
țărilor acestora a izbăvit ţara sa din mâna mea? Aşadar, va izbăvi 
Domnul Ierusalimul din mâna mea?'145, au fost înfrânți de propria 
lor trufie; dreptul însă, precum lacov, aduce inaintea lui Dumnezeu, 
Creatorul, toate bunurile pe care le-a câștigat, zicând despre tot ce 
vedea că prosperă la el: 'Domnul Dumnezeul tău mi la scos 
înainte'146. Aşadar, această împlinire a făgăduinţei este mai bună, 
precum zice şi David: "Adu jertfă lui Dumnezeu, jertfă de laudă, şi 
plineşte Celui Preainalt făgăduinţele tale'147. A lăuda pe Dumnezeu 
înseamnă a făgădui şi a împlini făgăduinţa. lată de ce este lăudat 
înaintea celorlalţi samariteanul care, curăţit fiind de lepră împreună 
cu alţi nouă, după cuvântul lui Dumnezeu, întorcându-se doar el sin- 


„leş, 8,9. 

„Luca 18, 13. 

„Luca 18, 14. 

„15. 43, 26. 

„Ps. 50, 18. 

„Bar. 5, 1, 

„leş. 5, 2; 4 Regi 18, 35. 
„ Fac. 27, 20. 

„Ps. 49, 15. 

gur la Hristos, slăvea pe Dumnezeu şi-l mulţumea148. Despre acest 
fapt lisus a spus: 'Nu s-a găsit să se întoarcă să dea slavă lui Dum- 
nezeu decât acesta, care e de alt neam? Şi i-a zis: Scoală-te și du-te; 
credinţa ta te-a mântuit'!49, 

35. Există şi acea rânduială de aţi îndrepta rugăciunea și 
făgăduinţa, fără să faci cunoscută rugămintea şi ţinând ascunse 
tainele, precum le-a ținut Avraam, care a pregătit turte sub spuza 
cenuşii!50, Le-au ţinut şi părinţii care au copt aluatul pe care-l aduse- 
seră din Egipt!5!, făcând turte de azimă, care pe greceşte se nu- 
meşte ebrpweo, fiindcă 'se ascund” în cenușă!52, arătând prin 
aceasta că, precum aluatui acela, pe care femeia din Evanghelie l-a 
ascuns în trei măsuri de făină!55 până ce s-a dospit tot, la fel trebuie 
acoperită și invăţătura tainelor. Acest lucru ni l-a arătat mai limpede 
Domnul în Evanghelia Sa, când zice: "Tu însă, când te rogi, intră în 
cămara ta şi, închizând ușa, roagăte Tatălui tău, Care este în as- 
cuns, și Tatăl tău, Care vede într-ascuns, îţi va răsplăti ţie'154%, iar mai 
jos: "că ştie Tatăl vostru de ce aveţi trebuinţă, mai înainte de a cere 
voi de la EI'155. "'Cămara ta' înseamnă taina minţii şi adâncul sufle- 
tului. În această încăpere ata să intri, adică înlăuntrul gândurilor tale 
tainice. Pătrunde cu totul din pridvorul din afară al corpului tău şi 
închide ușa ta. Află ce înseamnă ușa ta: "Pune, Doamne, strajă gurii 
mele şi uşă de îngrădire împrejurul buzelor mele!'156. Şi Pavel cere 
să se facă rugăciune pentru sine, 'ca Dumnezeu - zice el — să-mi 
deschidă uşa cuvântului, spre a vesti taina lui Hristos"157, EI însă pe 
drept cerea, ca unul care a fost ales pentru vestirea Evangheliei, să 
i se deschidă uşa cuvântului, fiindcă din gura lui pornea mântuirea 
neamurilor, din gura lui ieşea viaţa popoarelor; noi, însă, să închi- 
dem uşa, ca să nu intre vina, ca să nu scape vreo vorbă greșită. Intră 
vina, dacă a scăpat vreo greşeală. Ascultă cum pătrunde vina: "Mul- 
țimea cuvintelor nu scutește de păcătuire'158, A ieşit vorbă multă, a 
intrat păcatul, fiindcă în vorbărie nu se cântărește ce vorbă e vred- 


148. Cf. Luca 17, 14-16. 
149. Luca 17, 18 şi urm. 
150. Ci. Fac. 18, 6. 

151, Cf. leș. 12, 34. 
152. Filon, De sacr. 60 (ed. cit., p. 124). 
153. Cf. Luca 15, 21, 
154. Matei 6, 6 şi urm. 
155. Matei 6, 8. 

156. Ps. 140, 3. 

157. Col. 4, 3. 

158. Pilde 10, 19. 

nică să iasă. Se strecoară din neatenţie, de aceea insuși faptui de a 
vorbi peste măsură este un mare păcat. Şi de aceea, fereşte-te să 
vorbeşti necugetat, căci "buzele celui nebun îl doboară'159. Nu te 
avânta în vorbire, "căci rugăciunea celui asuprit până la nori va 
ajunge'160. să nu trădezi fără a fi atent tainele simbolului sau ale 
cuvântului Domnului. Oare nu ştii ce grav este să-ţi săvârşeşti păcat 
chiar în vremea rugăciunii, când aştepţi mântuirea? Domnul ne-a 
arătat în mod hotărât prin glasul proorocului că aceasta constituie o 
grea vină: "lar rugăciunea lui să se prefacă în păcat'161, doar de nu 
cumva socoţi că aceasta e de mică importanţă pentru tine! Căci 
înseamnă să pui la îndoială puterea lui Dumnezeu dacă tu crezi că 
nu ești auzit decât dacă strigi. Să strige faptele tale, să strige 
credinţa ta, să strige simţământul tău, să strige pătimirile tale, să 
strige sângele tău, precum cel al lui Abel, despre care Dumnezeu i-a 
zis lui Cain: "Glasul sângelui fratelui tău strigă către Mine'162. Te 
aude în cele ascunse Cel ce face ordine în cele ascunse. Noi nu 
putem auzi decât pe cel ce vorbeşte, dar înaintea lui Dumnezeu 
vorbesc nu cuvintele, ci cugetele. Şi, ca să-ţi dai seama că acesta 
este adevărul, Domnul lisus le spunea iudeilor: "Pentru ce cugetaţi 
cele rele în inimile voastre?'165., Acesta nu e glasul cuiva care în- 
treabă, ci al Celui care ştie, după cum ţi-o arată evanghelistul când 
zice: "Dar lisus ştia gândurile lor'16%. Așadar, precum le cunoaște 
Fiul, le cunoaşte și Tatăl. Ai văzut că Fiul le cunoaşte; că le ştie Tatăl, 
ascultă-l pe Tălmaciul şi Martorul Tatălui, Care zice: "căci ştie Tatăl 
vostru de ce aveţi trebuinţă mai înainte să cereţi voi de la EII'165. 
Coace, da, turta la suflarea Duhului Sfânt; coace şi patimile sufle- 
tului tău la flacăra cuvântului. Chiar dacă patimile tale, ieşind poate 
de curând din Egipt, sunt încă prea crude, acoperă-le şi coace-le la 
o căldură înceată, ca nu cumva să nu poată suporta un foc mai iute 
şi să fie mai degrabă arse pe jumătate decât coapte; căci cele mai 
multe nu plac crude; dar coapte ne încântă. Încălzește la piept 
tainele adânci, să nu le încredinţezi încă necoapte, printr-o cuvân- 
tare pripită, unor urechi necredincioase sau slabe, iar ascultătorul să 
se îndepărteze şi să le înlăture cu dezgust. Dacă insă le gustă mai 
coapte, simte plăcerea hranei duhovnicești. 


159. Eccl. 10, 12. 
160. Înţ. Sir. 35, 17. 
161. Ps. 109, 7. 
162. Fac. 4, 10, 
163. Matei 9, 4. 
164. Luca 6, 8. 

. Matei 6, 8. 

38, În chip dumnezeiesc, Domnul lisus ţi-a dezvăluit bunătatea 
Tatălui, Care ştie să dea daruri bune166, pentru ca să ceri cele ce 
sunt bune de la Cei Bun, şi ne-a indemnat să ne rugăm stăruitor şi 
fără încetare157, să nu fie făcută o rugăciune care face silă, ci fără 
încetare să fie stăruitoare. Căci adeseori se revarsă într-o rugăciune 
lungă lucruri deșarte, iar când e întreruptă, se strecoară pe dată 
nepăsarea. Apoi te îndeamnă ca, atunci când ceri îndurare pentru 
tine, să ştii că mai ales atunci trebuie s-o dai şi tu altora168, pentru 
ca să-ţi bazezi ruga ta pe glasul faptelor tale. Şi Apostolul ne învaţă 
că trebuie să ne rugăm fără mânie şi fără șovăire pentru ca 
rugăciunea să nu fie tulburată, să nu fie sufocată169, Me arată că tre- 
buie să ne rugăm în tot locul, deşi Mântuitorul zice: “intră în cămara 
ta'170. Tu trebuie însă să înţelegi nu încăperea închisă între pereţi, 
unde se odihnesc mădularele tale, ci încăperea ce se află înlăuntrul 
tău, în care stau închise cugetările, în care se află simţămintele tale. 
Această încăpere a rugăciunii tale se află cu tine pretutindeni şi pre- 
tutindeni este ascunsă; ea nu are alt judecător decât singur 
Dumnezeu. 

39. ŢI se recomandă însă în mod special să te rogi şi "pentru toţi 
oamenii'171, adică pentru tot trupul, pentru toate rudele mamei tale, 
în care se vede semnul dragostei reciproce. Căci dacă te rogi pentru 
tine, te vei ruga numai pentru tine, şi dacă toţi se vor ruga numai 
pentru ei, este mai mic harul celui ce se roagă decât al mijlocitoru- 
lui; dacă, însă, fiecare se roagă pentru toţi, atunci toţi se roagă pen- 
tru fiecare. Aşadar, ca să ne înţelegem, dacă te rogi numai pentru 
tine, atunci, precum am zis, tu singur te vei ruga pentru tine; dacă 
însă te vei ruga pentru toţi, toţi se vor ruga pentru tine, deci şi tu te 
afli în toate rugăciunile. Prin aceasta toţi avem mare folos, ca, prin 
fiecare rugăciune a fiecăruia în parte, să fie cuprinse dorinţele tutu- 
ror oamenilor. În aceasta nu există nicio trufie, ci smerenia e mare, 
iar rodul, mai bogat. 

X. 40. Este acum momentul să trecem la alt punct, deoarece, 
relativ la faptul că jertfa a fost adusă de Cain 'după un timp', am 
arătat pe deplin că este semnul unui dispreţ plin de trufie, de vreme 
ce însăşi prezentarea cererii trebuie făcută degrabă, ca să nu părem 
că am nădăjduit vindecarea mai curând prin meșteșugiri omeneşti, 


166. Luca 11, 13. 
167. Cf. Matei 26, 41. 
168. Cf. Matei 18, 33-35. 
169. Cf. 1 Tim. 2, 8. 
170. Matei 6, 6. 

adică în priceperea omului de a vindeca şi prin leacuri de plante, 
decât a fi cerut de la Dumnezeu sprijinul!72. La EI trebuie să aler- 
găm mai întâi, căci El ne poate vindeca patimile sufletului. Oamenii 
însă, schimbând ordinea, cer mai întâi sprijin de la oameni; numai 
când ajutoarele omeneşti sunt neputincioase, atunci se gândesc că 
trebuie cerut harul ajutorului dumnezeiesc. 

41. Încheiat fiind deci punctul acesta, şi Cain fiind dovedit vino- 
vat, să discutăm un alt viciu al jertfei lui. "A adus jertfă din roadele 
pământului"!75, dar nu primele roade produse, din cele mai bune, 
le-a adus lui Dumnezeu; aceasta înseamnă a-și păstra sieşi mai întâi 
primele roade și a le da lui Dumnezeu pe cele următoare!74. Deci 
de vreme ce sufletul trebuie pus mai presus decât trupul, fiind stă- 
pânul, ca să zic așa, al trupului rob, în orice caz trebuie aduse pri- 
mele roade ale acestuia, adică ale sufletului, înainte de cele ale tru- 
pului. Roadele sufletului sunt primele pomiri ale bunelor învă- 
ţăminte, Cu toate că acestea vin mai târziu |ca timp] după roadele 
prime ale trupului, care sunt hrana, creşterea, văzul, auzul, pipăitul, 
mirosul, vorbirea — mintea însă şi simţirea sunt parte din suflet, 
parte din trup -, sunt totuşi anterioare învățăturilor. Prima născută 
dintre acestea este lucrarea de mulţumire adusă lui Dumnezeu cu o 
inimă curată şi printr-un grai nemeşteşugit. 

42. Astfel de daruri a oferit Abel; şi Dumnezeu a privit cu 
îndurare spre darurile lui175, fiindcă le-a adus din ce avea mai bun. 
Dar mai spune că a adus jertfă din cele intâi-născute ale oilor sale şi 
din grăsimea lor. la aminte că a adus ca jertfă nu din cele nesim- 
ţitoare, ci din cele insufleţite. Ce este însufleţit e mai mult decât ce 
provine din pământ, fiindcă ce are viaţă e mai aproape de ce este 
spiritual. De fapt nu e mai înainte, ca timp, ce este spiritual, ci [ceea 
ce] este vieţuitor; apoi, ce este spiritual. Ce este însufleţit respiră, 
are suflu vital; nu la fel e ceea ce provine din roadele pământului. 
Apoi, Abel a adus nu roade de a doua mână, ci primele, nu slabe, ci 
grase. Căci pe cele de felul acesta le-a stabilit Legea şi a poruncit să 
fie aduse ca jertfă, precum stă scris: "Şi când te va duce Domnul 
Dumnezeul tău în ţara Canaanului, cum S-a jurat ţie și părinţilor tăi, 
şi ţi-o va da ţie, atunci să osebești Domnului pe tot cel de parte 
bărbătească...; şi pe tot cel de parte bărbătească, ce se va naşte 
întâi din turmele sau de la vitele tale ce vei avea, să-l închini Dom- 


172. Filon, De sacr. 70 (ed, cit., p. 132). 
173. Fac. 4, 3. 

nului. Pe tot întâi-născutul de la asină să-l răscumperi cu un miel; iar 
de nu-l vei răscumpăra, îi vei frânge gâtul'176. 

Ce taină e atât de adâncă şi ce înţelepciune e atât de nepătrunsă 
şi ascunsă ca aceea pe care ne e îngăduit s-o surprindem şi să 
înţelegem bogăţia harului spiritual in aceste câteva filoane de cu- 
vinte simple? În realitate, canaaneenii sunt vioi şi neliniştiţi. Aşadar, 
după ce ai păşit pe pământul acestora, pe care-i știi că au fost alun- 
gați din pământurile lor din cauza schimbării, a neliniştii şi insta- 
bilităţii firii lor, tu păstrează statornicia! Să nu te tulbure o judecată 
nevrednică, o vorbă uşoară - căci "vorbire canaaneeană' înseamnă 
vorbă schimbătoare, simțământ nestatornic şi luptă neîncetată —, ci, 
mai degrabă, fii senin, păstrează-ţi liniștea inimii şi pacea sufletului 
pentru ca, precum în zbuciumul mării se arată pentru corăbii un 
liman Sigur, aşa să dai şi tu adăpost în -— aş zice - portul minţii tale. 

43. Domnul îţi făgăduieşte această stăpânire şi ţi-o arată prin- 
tr-un fel de legătură de jurământ, ca să întărească statornicia ta. Şi 
Dumnezeu nu de aceea Se jură, că ar fi lipsit de încrederea celui ce 
crede, sau că, neavând garanţia mărturiilor, ar căuta sprijin în jură- 
mânt, cum facem noi, oamenii, care ne câştigăm încrederea prin 
jurământ, şi de aceea jurăm, ca să fim crezuţi că cele ce spunem 
sunt adevărate. Dumnezeu însă și când vorbește e demn de încre- 
dere, căci vorbirea Lui este jurământ; căci Dumnezeu nu datorită 
jurământului e vrednic de încredere, ci datorită lui Dumnezeu însuşi 
jurământul e vrednic de încredere. Așadar, pentru care pricină ni-L 
arată Moise pe Dumnezeu jurându-Se? Fiindcă suntem prinşi de anu- 
mite obiceiuri omeneşti şi ne învăluim ca ariciul în ţepii lui ori ca 
scoica în cochilia ei; după cum fiinţele acestea, dacă nu se găsesc 
sub acoperământul carapacei nu pot respira, nici nu pot prinde aerul 
liber sau să-l menţină, tot aşa suntem şi noi dacă nu ne sprijinim pe 
un fel de limanuri pământeşti ale obișnuinţei omenești. De aceea, 
fiindcă obişnuim să credem că e mai adevărat ce este întărit prin 
jurământ, ca să nu şchiopăteze credința noastră, stă scris că 
"Dumnezeu Se jură', El, Care altfel nu Se jură, dar este judecător al 
celor ce se jură şi pedepsitor al celor ce jură strâmb. Căci iată ce stă 
scris: 'Juratu-S-a Domnul și nu-l va părea rău: Tu ești preot în 
veac'177, Şi-a ţinut jurământul şi ne-a dat pe veșnicul Arhiereu, 
având preoţie netrecătoare!78, pentru ca şi tu să ştii că aşa trebuie 
să respecţi jurământul făcut, încât - deoarece juri pe Cel ce nu 

minte — să ştii că de minţi, te va pedepsi. Aşadar, alungate fiind toate 
cugetele neliniştite și nestatornice, îţi va da Dumnezeu stăpânirea 
liberă asupra inimii şi minţii, ca s-o cultivi printr-un fel de exercitare 
a liniştii şi să culegi din ea rodul, şi să nu mai susţii impotriva ei pe 
canaanei, adică (să revină) simţurile tulburate; să faci să dispară tot 
lăstărișul patimilor omeneşti, să nimicești stufărişurile lor, de care e 
adumbrit adevărul, și o anume vedere liberă a cunoaşterii cereşti 
este ascunsă de groaza unei vorbiri fără ieşire. 

45. Dar tu nu poţi implini aşa ceva decât dacă eşti hărăzit cu dar 
dumnezeiesc. De aceea a zis: 'ţi-o va da ţie'179 — adică gândurile cele 
mai bune, judecata pașnică, descoperiri aducătoare de liniște. Fiind- 
că ţi-a dăruit acestea, vei lua tot ce poartă rod bărbătesc și-l vei 
închina Domnului. Dumnezeu, Care ţi-a dăruit totul, nu cere totul 
numai de la tine. Căci îţi sunt dăruite multe spre folosul firii ome- 
neşti şi nu poate fi socotită jertfă sfântă dacă se face apel doar la 
rodul firii. Mâncatul, dormitul, băutul şi alte funcţii ale trupului ţi-au 
fost oferite ţie în dar, nu date de tine lui Dumnezeu ca semne de 
recunoştinţă. Dar orice cugetare sfântă este un dar al lui Dumnezeu, 
o insuflare a lui Dumnezeu, un har al lui Dumnezeu, precum cele ce 
sunt în folosul firii omeneşti nu pângăresc pe om, ci cele ce ies din 
gură pângăresc pe om180. Mărturiile mincinoase și profanările sunt 
dintre cele ce-l spurcă pe om. Să curăţim, așadar, cele dinlăuntru ale 
noastre, pentru ca jertfa noastră să poată fi pe plac, Acolo să căutăm 
tot ce e parte bărbătească - adică tot ce e drept şi de seamă -, pe 
care trebuie să-l consfinţim Domnului. Căci nu ne sfințesc pe noi 
cele neesenţiale, nici chiar zămislirea sau naşterile trupești prin care 
se deschide rodul femeii după ce floarea fecioriei a fost indepărtată. 
Căci chiar dacă femeia se sfinţeşte prin bărbat, și bărbatul prin 
femeie!8!, totuşi foarte adesea se intâmplă ca pântecele femeii să 
se deschidă chiar fără sfinţenia căsătoriei. La rândul său, harul nu-l 
are numai bărbatul, nici femeia nu e străină de sfinţenie, nici natu- 
ra ambelor sexe nu se confundă, încât ambele să se manifeste în 
nașteri de trupuri. Bărbaţii îşi au îndatoririle lor, femeile au sarcinile 
lor, potrivit rostului lor. Această naştere succesivă a omenirii se 
datorează femeii. nu stă în putinţa bărbatului. 

47. Aşadar, dacă această simţire nu e pe folosul trupului, să 
analizăm îndatoririle sufletului. Văd că sufletul nu se deosebeşte 
prin sex. Şi de vreme ce nu are sex, reprezintă însuşirile ambelor 

sexe, se căsătorește, concepe, naşte şi, precum natura a dăruit 
părţii femeiești uterul, în care se formează reproducerea fiecărei 
vieţuitoare, după un anumit număr de luni, aşa este natura sufletu- 
lui încât, datorită unei tainice puteri de rodire, primeşte seminţele 
cugetelor noastre, le concepe la sânu-i şi le dă viaţă. Căci altfel nu 
ar fi spus Isaia: "în pântece am luat, am chinuit şi am născut duhul 
mântuirii'182 — dacă n-ar fi cunoscut puterea de rodire a sufletului. 
Câteva din aceste nașteri sunt ale părţii femeiești: răutatea, zbur- 
dălnicia, desfrânarea, necumpătarea, neruşinarea și alte patimi de 
felul acestora, prin care este lipsită de putere virilitatea firii noastre. 
Sunt bărbătești: bărbăţia, răbdarea, prudenţa, cumpătarea, tăria, 
dreptatea, prin care mintea noastră şi însăși carnea noastră se în- 
tăresc şi se ridică în a apăra fără preget zidurile virtuţii. Astfel de 
copii a născut acel pântece al proorocului. Şi de aceea zice: în pân- 
tece am primit și duhul mântuirii l-am născut. Așadar, ceva băr- 
bătesc a zămislit şi a născut cel ce a născut duhul mântuirii 183, 


CARTEA A DOUA 


1. 1. Astfel de odrasle să se străduiască a zămisli sufletul nostru; 
și nu numai să se străduiască a zămisli, ci chiar să nască, şi să le 
nască la împlinirea termenului, ca nu cumva ziua judecății să le 
găsească premature. Căci despre astfel de naşteri a zis Domnul 
lisus: "Vai celor ce vor avea în pântece şi celor ce vor alăpta în acele 
zile!'184. Aşadar, odrasla voastră să se nască mai înainte, iar cuge- 
tările voastre să se manifeste în sporirea acţiunilor noastre, pentru 
ca sfârşitul nostru să nu găsească nimic nepus la punct, pentru ca 
termenul vieţii noastre să nu se poticnească de nimic nedus la 
capăt, pentru ca practica vieţii noastre să nu lase nimic, aş zice, pe 
nicovală. 

2. Grăbeşte-te aşadar, suflete, plăsmuieşte-ţi odraslele, scoală-le 
la lumină mai degrabă, creşte-le mai repede după ce le-ai născut. 
Care e chipul unei astfel de odrăsliri ne-o arată Apostolul când zice: 
"O, copiii mei, pentru care trăiesc din nou durerile nașterii voastre, 
până ce Hristos va lua chip in voi!'185. 

Întru alcătuirea acestui chip să se unească toate adâncurile 
minţii noastre și în acel pântece dătător de viaţă al sufletului nostru 

să strălucească firistos. Credinţa să fie copilul născut din noi; hrana 
noastră să fie poruncile învăţăturii. Cu acestea să fie deprinsă vârsta 
cea fragedă a inimii noastre, să fie orânduită copilăria ei, să întine- 
rească juneţea ei, să încărunţească bătrâneţea ei. Căci "vârsta bătrâ- 
neţilor înseamnă o viaţă neintinatâ'186. Aşadar, aceasta este bătrâ- 
neţea bună a sufletului. Pe aceasta n-a putut-o întina nicio pată de 
rea credinţă. De aceea, Pave! ii apără pe copiii săi de această pată: 
"Căci eu v-am născut pe voi - zice — prin Evanghelie'!87, ca nu 
cumva şuşotirea crudă a unei credinţe grosolane să ispitească vâr- 
sta fragedă. 

Aşadar nâştea odrasle bărbătești cel ce se străduia ca popoarele 
pe care le învăţa să ajungă, prin unitatea credinţei, la starea bărba- 
tului desăvârşit şi, prin cunoaşterea Fiului lui Dumnezeu, să atingă 
măsura "vârstei deplinătăţii lui Hristos'188, căci ştia că e pe voia lui 
Dumnezeu această jertfă, despre care stă scris: 'pe tot cel de parte 
bărbătească să-l închini Domnului'!89, Şi fiindcă a adăugat 'care se 
va naşte întâi din turmele sau de la vitele ce vei avea', să cercetăm 
ca nu cumva să rămână ceva nelămurit. 

S-a referit la naşterile dintâi, adică la cele pline și în stare să 
cugete; a adăugat apoi şi 'din turme”, referindu-se, cu alte cuvinte, 
la celelalte simţuri, aş zice comune, care sunt comparate cu vitele 
necugetătoare. Acestea, totuși, când sunt îndrumate de un bun con- 
ducător, se îmblânzesc uşor şi se învaţă şi să asculte de porunci şi 
să poarte jugul şi, la glasul stăpânului, să grăbească pasul!90 sau să 
se oprească, să se întoarcă sau să îndeplinească anumite îndatoriri 
ale muncii lor, care le sunt impuse, cum se întâmplă cu robia ome- 
nească. Învățătura are atâta putere încât înfrânge firea. 

Aşadar, animalele care nu au plămada esenței noastre, recunosc 
totuşi puterea glasului nostru şi, pentru că nu au vreo conștiință de 
sine, primesc felul de a fi al firii noastre şi i se supun, ca şi cum le-ar 
fi fost transmis. Vedem cum caii galopează mai tare la îndemnul 
mulţimiil91, se bucură de aplauze, sunt bucuroși de mângâierile 
stăpânului. Vedem cum leii sălbatici işi schimbă cruzimea firii cu 
o blândeţe ce li s-a impus, că-și lasă furia, că-şi însuşesc obiceiuri 
de-ale noastre şi, oricât sunt în sine de înspăimântători, învaţă să se 
teamă. E bătut câinele, e bătut leul ca să i se insufle teamă, şi leul, 

care prin firea-i nedreaptă insuflă teamă, este ţinut in frâu de o 
nedreptate venită dinafara lui şi e înfrânt la fel cu celălalt. De câte 
ori, deşi își au pregătită prada şi au în faţa lor hrana, rabdă mai 
bucuros foamea decât să-și supere stăpânul! De câte ori, repezin- 
du-se printr-o săritură neașteptată să muşte, rămân cu boturile 
căscate, fiind opriţi! Astfel, în timp ce se supun voinţei noastre, o 
uită pe a lor! 

Nu la fel se poartă fiarele sau hergheliile de cai sau de orice fel 
de vite, care rătăcesc fără niciun conducător şi sunt lipsite de orice 
cârmuire a vreunui stăpân. De aceea s-au pus paznici de cirezi, 
ciobani și altfel de păzitori - un fel de conducători de turme, 
fiecare îndeplinindu-şi datoria după felui de a fi al animalelor 
încredințate lor. 

4. Se pare, deci, că şi printre simţurile noastre există o anume 
categorie supusă şi îmblânzită, şi o alta nesupusă!92 care, printr-un 
fel de pornire de cireadă a minţii — slobodă şi dezordonată -, dă 
năvală spre desfătările neraţionale ale trupului; cea imblânzită însă 
se supune și ascultă de conducerea cumpătată a minţii, ca de un 
conducător. Aşadar, cele ce se supun naturii minţii sunt bărbătești 
şi perfecte; dar cele ce sunt fără de conducător sunt stăpânite de un 
fel de neobrăzare de rând. La fel e și cu cetatea care, lipsită fiind de 
îndrumarea conducătorului și a celor mai buni, îşi vlăguieşte toată 
puterea trupului şi vigoarea bărbătească printr-un fel de neputinţă 
femeiască. 

Dintre acestea, una este legea trupului, care, luptând contra legii 
minţii Apostolului!95, o ţinea pe aceasta ca pe o roabă printr-un fel 
de lege a păcatului. Şi de aceea, ca să fie izbăvit de acel 'trup al 
morţii'194%, Pavel îşi punea toată nădejdea nu în propria-i virtute, ci 
în harul lui Hristos, De aici reiese limpede că pornirile care sunt con- 
forme cu legea minţii provin din sprijin dumnezeiesc, pe când cele- 
lalte simţuri, din dorinţa trupească. Prin urmare, cele care sunt sfinte 
sunt primele născute dintre simţurile noastre; acestea din urmă sunt 
ca şi cum ar proveni dintr-o turmă și de o ieftinătate plebeiană. de 
vreme ce se pare că Moise le-a denumit în chip variat, prin termeni 
iudaici. Căci acest lucru înseamnă chiar şi acea arie mistică a legii, 
despre care spune: 'Nu întârzia a-mi aduce pârga ariei tale şi a teas- 
cului tău; pe cel întâi-născut dintre fiii tăi să Mi-l dai Mie'195, Sfintele 

porniri ale simţirii noastre, care sunt în conformitate cu virtutea, ele 
însele sunt primii născuţi ai ariei duhovniceşti!95, de aceea sunt 
comparate şi cu aria de la ţară în care se vântură grăunţele!97, Căci 
precum în aria ţăranului se alege grâul şi orzul și, cu cât se vântură 
mai mult, se separă de paie, fiindcă paiele și celelalte gunoaie 
provenite din seceriş se împrăștie la suflarea unui vânt uşor, pe când 
grăunţele, care sunt mai grele, rămân în acelaşi loc după ce praful a 
fost indepârtat, tot așa, dintre cugetările noastre, cele care sunt 
solide și foarte bune reprezintă hrana curată şi sinceră a virtuţii, pre- 
cum stă scris: "căci nu numai cu pâine trăieşte omul, ci cu tot cuvân- 
tul lui Dumnezeu'!98; cele ce sunt insă fără de folos şi goale se 
împrăştie ca fumul și norii, findcă precum e fumul pentru ochi, "aşa 
e omul leneş pentru cei ce-l pun la treabă'!99. Şi pe bună dreptate 
e comparată lenea cu fumul, căci ea acoperă agerimea minţii cu un 
fel de ceaţă lumească. 

6. lată de ce Domnul zice: "Când veţi intra în pământul în care 
vă duc şi veţi mânca din pâinea ţării aceleia, să înălţaţi prinos 
Domnului. Pârgă din aluatul vostru să înălţaţi dar Domnului o azimă; 
dar s-o înălţaţi aşa, ca prinosul din arie; pârgă din aluatul vostru să 
înălţaţi dar Domnului'200. 

Noi suntem un aluat, alcătuiți fiind dintr-un fel de îmbinare de 
diferite elemente, de vreme ce în noi se amestecă recele şi caldul, 
umezeala cu uscăciunea. Această plămadă întinde trupului curse 
multe, multe ispite, dar nu acestea trebuie să fie simţirile cele din- 
tâi ale acestui corp, ci, fiindcă suntem alcătuiți din suflet şi corp și 
duh, iată care este plămada principală în care Apostolul dorește să 
ne sfinţim: "Dumnezeul păcii însuşi să vă sfințească pe voi desă- 
vârşit şi duhul vostru și sufletul şi trupul păzească-se în intregime, 
fără de prihană, întru venirea Domnului nostru lisus Hristos'201, 

Întâi-născuţii acestei plămade sunt cete spirituale, adică desco- 
peririle şi mișcările simţurilor care provin din puterea sufletului. Nu 
toate simţurile noastre sunt primordiale, ci doar cele ce sunt lipsite 
de răutate, de necinste şi de orice rătăcire. Există şi plăceri necesare 
ale trupului, ca de pildă nevoia de a dormi, a mânca, a bea, a umbla 
şi alte simţiri, dar nu în ele sunt întâi-născuţii. De aceea, nu în aces- 
tea din urmă, ci in celelalte se află jertfa pentru Domnul - unde sunt 


196. Filon, De sacr. 106-107 (ed. cit., p. 160-162). 

197. Cf. Num. 15, 20; Filon, De sacr. 109 (ed. cit., p. 162). 
198. Luca 4, 4. 

199. Pilde 10, 26. 

200. Num. 15, 18-21. 

201. 1 Tes. 5, 23. 

curăţia, evlavia, pietatea, credinţa şi devoţiunea. Exemplu grăitor şi 
evident al acestui fapt este jertfa patriarhului Isaac, pe care l-a ofe- 
rit ca jertfă tatăl său, care nu s-a lăsat înduplecat de pornirea vreunei 
patimi omenești, oferind Domnului o jertfă curată şi lipsită de frică 
și neatinsă de nicio poftă trupească, de vreme ce însăși dragostea 
de părinte rămânea pe locul al doilea faţă de evlavia adusă Celui 
căruia Îi jertfea202. 

II. 7. Să cercetăm acum în ce constă valoarea primelor roade şi 
dacă sunt considerate primele ca timp sau ca sfințenie, dacă, adică, 
tot ce e prim-născut are şi sfințenia primelor inceputuri. Într-adevăr, 
primele produse ale roadelor sunt sfinte, după cum se spune în 
Lege, fiindcă în ele constă cea mai bună jertfă a unei credinţe 
prompte, dar ele devin sfinte prin dăruire, nu prin timp. Nu adunatul 
le sfinţeşte, ci dăruirea. Căci chiar dacă le recoltăm grabnic, dacă 
întârzie dăruirea, Îl supărăm pe Dumnezeu. 

Prin urmare, nu tot ce e întâi-născut e sfânt, dar toate care sunt 
sfinte sunt întâi-născute. De altfel, Cain a fost primul născut, dar nu 
a fost sfânt. Sfânt a fost şi Israel, poporul lui Dumnezeu, dar n-a fost 
primul ca vârstă. Şi, cu toate acestea, este numit primul născut, pre- 
cum găsim scris: 'Întâi-născutul Meu Israel'205. Şi Levi a fost sfânt, 
dar nu a fost primul născut, căci citim că a fost al treilea fecior al 
Liei204. Şi totuși leviţii sunt numiţi primii născuţi, cărora li s-a dat 
numele de la el. Căci stă scris în cartea Numerii: "lată, Eu am luat 
din fiii lui Israel pe leviţi în locul tuturor întâilor-născuţi, în locul 
tuturor celor ce se nasc întâi în Israel. Şi aceia vor fi în locul aces- 
tora. Leviţii să fie ai Mei, căci toţi întâi-născuţii sunt ai Mei. În ziua 
când am lovit pe toţi întâi-născuţii în pământul Egiptului, atunci 
Mi-am sfinţit pe toţi întâi-născuţii lui Israel'205, Așadar, leviţii sunt 
consideraţi primii născuţi care, fără îndoială, datorită sfințeniei, sunt 
puşi înaintea celorlalţi fii ai lui Israel. Pentru care motiv sunt întâi- 
născuţi, ascultă-l pe Apostol, care zice2%6; "Ci v-aţi apropiat de 
muntele Sionului şi de cetatea Dumnezeului celui viu, de Ierusalimul 
cel ceresc şi de zeci de mii de îngeri şi de adunarea celor întâi-năs- 
cuţi care sunt scriși în ceruri', A făcut patru clasificări: muntele Sio- 
nului, cetatea lerusalimului, cetele îngerilor şi adunarea întâilor-năs- 
cuţi. l-a ridicat deci Domnul Dumnezeu din mijlocul poporului lui 
Israel pe leviţi fiindcă nu a voit ca ei să fie părtaşi ai necazurilor 


202. Filon, De sacr. 109-110 (ed. cit., p. 162-164). 
203. leș. 4, 22, 

204. Cf. Fac. 29, 34. 

205. Num. 3, 12-13. 

206. Evr. 12, 22. 

omeneşti, ci slujitori ai religiei sfinte, şi Şi-a făcut primii născuţi, care 
deschid pântecele spiritual şi de aceea nu erau din pântecele firii, ca 
cei ce păcătuiesc de felurite greşeli, ci sunt aleşi, îndepărtând de la 
ei cele lumeşti. De aceea nu sunt părtaşi la averi pământeşti, nici nu 
sunt socotiți la fel cu poporul, fiindcă ei au în mijlocul lor cuvântul 
lui Dumnezeu, precum stă scris în Evanghelie: "Unde sunt doi sau 
trei adunaţi în numele Meu, acolo sunt şi Eu în mijlocul lor'207, iar 
în altă parte: 'în mijlocul vostru Se află Acela pe Care voi nu-L 
ştiţi"208, 

8. De aici ne dăm deci seama că, inainte de toate, credinţa este 
aceea care trebuie să ne recomande pe noi înaintea lui Dumnezeu. 
De vreme ce avem credinţă, să ne străduim ca faptele noastre să fie 
desăvârşite, căci ele sunt jertfa deplină și desăvârșită, precum ne 
arată Însuşi Domnul când vorbeşte despre darurile şi jertfele Lui209; 
“Îngrijiţi să Mi se aducă la sărbătorile Mele, fără să opriţi sau să 
împrăştiaţi', ci oferindu-le "pline, întregi şi desăvârşite'. Căci ziua de 
sărbătoare a Domnului este acolo unde e şi harul virtuţilor desăvâr- 
şite. Şi acestea sunt desăvârşite atunci când sufletul, biruitor asupra 
grijilor pământene şi ademenelii trupeşti, alungă ispitele plăcerii, 
eliberat fiind de lume, dăruit lui Dumnezeu, neabătându-se cu nimic 
de la calea dreaptă şi neîmpărţindu-şi starea nepătimaşă între 
bucurie şi suferinţă. Prin urmare, numai înțeleptul ştie prăznui 
această sărbătoare, nimeni altul; căci este greu să găsești un suflet 
străin de patimi de felul acesta. Separă, osebeşte deci, potrivit ra- 
ţiunii, cele esenţiale ale sufletului şi cele ce i se supun, și atunci vei 
înţelege ce este bărbătesc şi ce femeiesc210; căci nu există nicio vir- 
tute fără de trudă, fiindcă truda este crearea virtuţii. De acest lucru 
ne aduc aminte cuvintele Legii înseși, care zice: 'Pe tot întâi-născu- 
tul de la asină să-l răscumperi cu un miel'21!; căci Legea a înde- 
părtat de la jertfire animalele necurate şi a poruncit ca în locul lor să 
fie oferite cele curate. Legea poruncește deci să schimbi puiul de 
asină, adică să schimbi ce nu e curat, cu un miel, care este curat și 
potrivit pentru jertfă. Aceasta potrivit literei. Dacă însă cineva caută 
mai adânc înţelesul duhovnicesc al Legii, se va gândi că asina este 
un animal de povară, oaia, de rod. Zice, deci, că trebuie schimbată 
truda pe folos, pentru ca rezultatul muncii să fie folosul. Sau, desi- 
gur, în felul acesta: toată truda ta, toată îndemânarea ta o vei reco- 


207. Matei 18, 20. 

208. loan 1, 26. 

209. Num. 28, 2; Filon, De sacr. 111 (ed. cit., p. 164). 
210. Filon, De sacr. 112 (ed. cit., p. 164). 

211. leş. 13, 13. 

manda printr-un sentiment curat și simplu. 'Dacă nu-l vei răs- 
cumpăra - zice —, să-i frângi gâtul'. Se poruncește deci, conform 
literei, să se ofere un alt animal în locul celui necurat, sau să fie 
răscumpărat, ca să nu pară că se aduce ofrandă din zeciuiala roade- 
lor sau ceva mai puţin, sau necurat. Dar inţelesul mai profund ne 
arată că trebuie să eliberezi sufletul ca să se oprească de la cele ce 
nu au rod; căci cine răscumpără se eliberează şi se uşurează de 
ceva datorat, Trebuie părăsite lucrările care nu pot avea rod ade- 
vărat şi rezultate bune; așa sunt cele pământene, a căror folosință 
nu poate fi veșnică. În acestea, rezultatul însuşi este gol și lipsit de 
adevăr și, deşi a fost obţinut printr-o trudă enormă, nu bucură cu 
nimic sufletul. Căci cele ce duc la înrobirea sufletului sunt toate 
nefolositoare, deşi nu lipsite de un rezultat. Mare pare victoria lup- 
tătorilor, gloria triumfătorilor; dar adeseori vedem că tocmai cei care 
au învins sunt înfrânți, la rândul lor, de nesiguranța adusă de răz- 
boaie şi că prin rezultatul luptei sunt trecuţi la duşmani şi că, tocmai 
prin faptul că înainte au fost biruitori, ajung mai vrednici de milă212. 
Este aşadar nevoie să-ţi indrepţi acţiunile tale către Dumnezeu, şi 
bunăvoința Lui să cadă asupra ta. Atletul însuși, care luptă cu pro- 
priile-i forțe, nu străine, de câte ori porneşte la luptă, trebuie să 
înfrunte situaţii nesigure, şi, când a ajuns să ia cununa, înţelege că 
această slavă a lumii se ofilește mai repede decât frunzele cununii 
chiar. Cârmaciul, după ce şi-a adus corabia în port, abia socoate că 
s-a pus capăt trudei, şi pe dată caută [alt] început de trudă. Este eli- 
berat sufletul din trup, dar după sfârşitul vieţii acsteia este totuşi tul- 
burat de nesiguranța judecății viitoare. Astfel, nu e niciun sfârşit 
când gândeşti că e sfârşit. De aceea, prin rugăciune și printr-o 
conştiinţă curată şi prin duhul iubirii să ne alipim de Dumnezeul nos- 
tru, să ne atragem asupră-ne bunăvoința dumnezeiască, rugându-ne 
să ne putem elibera şi scăpa de grijile lumești?!5, ca de niște 
stăpâni aspri şi sălbatici, şi să ieşim din această robie lumească, 
fiind chemaţi la libertatea înaltei cunoașteri, care este adevărata şi 
singura libertate. 

10. Şi, ca să sprijinim învăţătura Legii, să luăm un exemplu: 
când egiptenii asupreau poporul iudeilor prin munci diferite, atât în 
lut cât și în piatră, au gemut fiii lui Israel şi au chemat asupra lor mila 
Domnului214, Şi a zis Domnul către Moise: "Am auzit suspinul fiilor 
lui Israel, ce-i țin egiptenii în robie, şi Mi-am adus aminte de 


212. Filon, De sacr. 113-117 (ed. cit., p. 164-168). 
213. Vergiliu, Eclogae, |, 40 (citat după Schenki, op. cit., p. 386). 
214. Cf. leş. 2, 23. 

legământul Meu cu voi. Mergi dar de spune fiilor lui Israel și le zi: Eu 
sunt Domnul şi am să vă scot de la munca cea grea a egiptenilor şi 
am să vă izbăvesc din robia lor; am să vă izbăvesc cu braţ înalt şi cu 
pedepse mari; am să vă primesc să-Mi fiţi popor, iar Eu să vă fiu 
Dumnezeu, și voi aveţi să cunoaşteţi că Eu sunt Domnul Dumnezeul 
vostru, Care v-a scos din pământul egiptenilor, și vă voi duce în 
pământul acela pentru care Mi-am ridicat mâna cu jurământ'215. lată 
în ce chip poporul evreilor a schimbat prin rod truda, astfel incât el, 
care lucra în lut, pregătea nădejdea împărăției veșnice. De aceea 
Domnul în Evanghelie, fiindu-l milă de truda zadarnică a neamurilor 
păgâne, care fac cărămizi, dedaţi fiind crezului de lut şi desfătării 
deşarte a trupului şi care nu sunt în stare să ridice zidul puternic al 
credinţei, le grăiește adresându-li-Se ca unora născuţi din asină: 
"Veniţi la Mine toţi cei osteniţi şi îimpovăraţi, şi Eu vă voi odihni pe 
voi. Luaţi jugul Meu asupra voastră şi învăţaţi-vă de la Mine, că sunt 
blând şi smerit cu inima, şi veţi găsi odihnă sufletelor voastre'216, 
Prin această chemare mi se pare că recunosc mai deplin cuvintele 
şi tainele Legii, fiindcă ne-a arătat că asina trebuie schimbată cu oaia 
sau că trebuie răscumpărată cu bani, ca nu numai să schimbăm 
puiul de asină pe miel, să schimbăm adică cele necurate pe cele 
curate, ci să-l răscumpărăm chiar, Se pare că acest lucru îl înțelegem 
dacă spălăm mai întâi prin jertfa curăţirii şi prin taina botezului 
necurăţiile păcatelor noastre, dacă răscumpărăm şi păcatele noastre 
prin fapte bune, adică prin preţul și milostenia credinţei. 

11. Preţul nostru este sângele lui Hristos. De aceea şi apostolul 
Petru zice217: "Nu cu aur sau cu argint aţi fost răscumpăraţi, ci cu 
scumpul sânge al lui Hristos". lar Pavel spune: 'Cu preţ aţi fost 
răscumpăraţi. Nu vă faceţi robi ai oamenilor'218. De aceea, nu fără 
rost se miră oamenii în Evanghelie că Domnul lisus a şezut pe 
mânzul de asină?2!9, fiindcă poporul păgân a început să fie "jertfa lui 
Hristos', care potrivit Legii era socotit necurat220. De aceea s-a scris 
şi despre leviţi că sunt răscumpărătorii lor, deoarece atât prin 
sfinţenia vieţii lor, cât şi prin rugăciune, uşurează păcatele mulţimii. 
în aceste taine chipul mielului L-a premers pe Adevăratul levit ce 
avea să vină ca să 'ridice păcatul lumii' prin suferinţa trupului 


215. leș. 6, 5-9. 

Său221. Levit înseamnă: "ridicat pentru mine" sau 'însumi ridicat dia- 
con mie însumi'. EI, levitul, are încredințarea deplinătăţii, capacităţii 
de a împărţi poporului sănătatea. Așadar, Cel ce a fost aşteptat pen- 
tru mântuirea tuturor a venit pentru mine, născându-Se din pânte- 
cele Fecioarei, S-a jertfit pentru mine; pentru mine a gustat moartea, 
pentru mine a înviat, În EI s-a câştigat răscumpărarea tuturor oame- 
nilor, s-a dobândit Învierea. El este Adevăratul levit, în stare să ne 
facă pe noi, leviţii, să ne alipim de Dumnezeu şi să-l aducem din plin 
rugăciuni neîncetate; de la El să nădăjduim mântuirea, să fugim de 
zbuciumul pământesc, să fim socotiți moştenirea lui Dumnezeu, 
precum stă scris: 'Doamne, fă-ne pe noi moştenirea Ta'222. Căci 
aceea e singura moștenire care, înfruntând orice furtuni, e în stare 
să aducă roadele harului nepieritor. Levit e răscumpărătorul, fiindcă 
bărbatul înţelept este răscumpărarea celui neiînţelept, care ca un 
doctor îngrijeşte fiinţa bolnavă a celui neinţelept și presară pe 
mintea mai tare leacurile cunoaşterii, imitând pe acel Doctor care 
vine din cer să arate oamenilor căile cunoașterii şi să descopere 
celor neputincioşi căile înţelepciunii. Căci vedea că cei în suferință 
nu puteau fi mântuiţi fără să fie apăraţi, şi de aceea aduce leacuri 
pentru cei suferinzi, făgăduind tuturor sprijinul însănătoşirii, pentru 
ca oricine va pieri să rămână el însuşi vinovat de moartea sa pentru 
că nu a voit să se îngrijească, deși avea la îndemână leacul cu care 
putea scăpa. Să lăudăm, dar, milostivirea pe care o are faţă de toţi, 
bine ştiind că toţi cei ce pier, prin propria lor nepăsare pier, pe când 
cei ce se mântuiesc sunt izbăviţi potrivit hotărârii lui Hristos, Care 
vrea ca toţi să se mântuiască şi să ajungă la cunoaşterea ade- 
vărului225, Căci nici Sodoma, dacă ar fi avut cincizeci de drepți, nu 
ar fi fost nimicită, ba, chiar zece dacă ar fi avut, tot ar fi fost mân- 
tuită224, fiindcă rugăciunea pentru iertarea păcatelor eliberează 
sufletul păcătosului din robie și plinătatea unei învățături desă- 
vârşite nu îngăduie ca mintea să fie înghițită de văpaia lacomă a 
poftelor. 

12. Totuşi are valoare şi întăreşte foarte mult starea sufletească, 
morală, dacă acceptăm chiar că, pur și simplu, numărul celor drepți 
serveşte mântuirii mulțimilor. Opreşte și înlătură invidia, ruşinează 
necinstea, încurajează virtutea, face să crească harul. Căci nimeni 
nu trebuie să-i invidieze celuilalt lauda, fiindcă îi serveşte lui însuși 


221. ioan 1, 29. 

și fiindcă orice om necinstit, cât timp îl recunoaște pe mântuitorul 
său, îl imită adeseori, desigur il respectă, foarte adesea îl iubește 
chiar. EI însuşi, dacă înţelege că le va fi altora de folos, se dezvoltă 
prin silinţă şi, prin acea putere, unește mulțimile, înmulțește dra- 
gostea cetăţenilor şi slava oraşelor. Cât de fericită e cetatea care are 
foarte mulţi drepţi, cât de lăudată e de gura tuturor, cât e de vorbită 
de bine de oricine şi cât de fericită și de netrecătoare este consi- 
derată situaţia ei225! Cât de mult mă bucur când văd că unii oameni 
blânzi și înţelepţi trăiesc îndelung, când văd fecioare nevinovate și 
văduve îmbătrânite în cinste, ca de un sfat al cărunteţii lor, fiindcă 
arată prin înfăţişarea lor o dregătorie a cinstei, ce anume să res- 
pecte, ce să imite, cu ce să se împodobească pentru a câștiga tot 
harul caracterului frumos! Nu mă bucur pentru ei înşişi, fiindcă celui 
ce trăieşte i se întâmplă multe din nenorocirile lumii acesteia, ci 
pentru că ei sunt de folos mai multora226. Tot aşa, când unul dintre 
astfel de oameni a pierit, cu toate că acum, după o îndelungă 
bătrâneţe, se odihneşte227, eu mă întristez pentru că turma celor 
tineri este lipsită de zidul bătrâneţii, De aitfel, cele dintâi semne ale 
unui oraș ce are să piară, sau ale prăbuşirii lui apropiate, este dacă 
se retrag bărbaţii mai înţelepţi sau chiar femeile de o mai mare seri- 
ozitate; prin aceasta începe să se deschidă poarta, mai întâi relelor 
ce dau năvală. Aşadar, precum întreg oraşul se întăreşte şi creşte 
datorită îndrumătorilor lui înţelepţi, sau decade prin moartea lor, la 
fel vorba serioasă şi oarecum plină de înţelepciune bătrânească 
obișnuieşte să consolideze sufletul fiecăruia, să-i întărească mintea. 
lar dacă se adaugă obişnuinţa multor citiri folositoare, care sunt ca 
un senat al multor învățături şi sfaturi, fără îndoială că se ajunge la 
acea stare fericită care se găseşte în mădularele fiecărui cetățean al 
orașului. 

13. De aceea 'leviţi' i-a numit Moise228 pe primii născuţi şi pe 
răscumpărătorii celorlalţi, fiindcă bărbaţii cu o judecată mai matură 
şi folositoare au, pe de o parte, un fel de bătrâneţe a sufletului, pe 
de alta, aduc răscumpărarea lui. De aceea în Vechiul Testament 
Moise a socotit că sunt mântuitoare şi cetăţile leviţilor229, pentru că 
cine găsește refugiul la un astfel de suflet in care sălășluiește cuvân- 
tul lui Dumnezeu250, suflet care este întărit ca o cetate cu zid şi val, 


225. Filon, De sacr. 124 (ed. cit., p. 174). 

226. Filon, De sacr. 126 (ed. cit., p. 176). 

227. Verg., Eneida, 12, 395. 

228. Cf. Num, 3, 12; Filon, De sacr. 127 (ed. cit., p. 176). 

229. Cf. Num. 35, 6 şi urm.; Filon, De sacr. 128 (ed. cit., p. 178). 
230. Cf. loan 1, 14. 

câştigă pentru sine libertatea veşnică. Aşadar, precum în cetăţile 
leviţilor se impărtăşea iertarea pedepselor, încât pe cineva care nu 
săvârşise ucidere cu voia şi se refugia acolo, nimănui nu-i era îngă- 
duit să-l ucidă cât timp se găsea înlăuntrul orașelor leviţilor, tot aşa 
pe cel ce se căiește de propriu-i păcat pe care l-a săvârșit sau din 
neştiinţă, sau fără de voie, dacă se sprijină pe locuinţa leviţilor și 
consideră că nu trebuie să se îndepărteze de aceşti dascăli, care 
propovăduiesc poruncile lui Dumnezeu, Legea însăși îl scoate de 
sub orice pedeapsă, chiar şi pentru nelegiuirea săvârşită. 

14. Şi să nu crezi că e fără de temei faptul că nelegiuiţii locuiesc 
alături cu cei cuvioşi, şi cei pângăriţi alături de cei care și-au inchi- 
nat viaţa numai lui Dumnezeu; căci au nevoie de curâţire cei care 
s-au prihănit prin atingerea cu nelegiuirile. Cauza este întrucâtva 
diferită. E adevărat că precum levitul, renunțând la plăcerile lumești, 
e ca un exilat al vinii, la fel cel acuzat de vărsare de sânge este un 
fugar din patrie. Dar deosebirea constă în aceea că cel din urmă îi 
părăseşte pe ai lui de teama legilor, pe când slujitorul lui Dumnezeu 
renunţă la tovărăşia patimilor omeneşti şi se îndepărtează de acea 
nevoie, de ispita cărnii, parcă anume din dragoste pentru virtute. 
Mai este de comparat și faptul că și cel ce slujeşte lui Dumnezeu 
trimite asupra sa un fel de oști, ca să omoare plăcerile propriului 
trup şi să realizeze un fel de ucidere a cărnii sale. Moise l-a ucis cu 
adevărat pe egiptean23! și a devenit fugar din ţara Egiptului ca să 
scape de tiranul ţării acesteia. EI insă nu l-ar fi ucis pe acel om din 
Egipt dacă n-ar fi ucis mai întâi în sine pe egipteanul necinstei spiri- 
tuale şi n-ar fi renunţat la strălucirea onorurilor regeşti, socotind 
avere mai mare decât comorile Egiptului «nebunia după Hristos». 
Căci celor proşti le pare sminteală, pentru noi însă acea sminteală a 
crucii Domnului este puterea şi înţelepciunea lui Dumnezeu252. 

15. Rezultă de aici că în Dumnezeu întâlnim două feluri esen- 
ţiale de virtuţi: unul prin care iartă; altul, prin care pedepseşte255. 

Păcatele sunt iertate prin cuvântul lui Dumnezeu, al cărui mijlo- 
citor şi oarecum executor este levitul; ele se iartă prin funcţia şi sfân- 
ta slujbă a preotului; sunt pedepsite şi prin oameni, de pildă prin 
judecători, care deţin, pentru un anumti timp, puterea, precum ne 
învaţă Apostolul când zice: 'Voieşti deci să nu-ţi fie frică de stă- 
pânire? Fă binele și vei avea laudă de la ea; pentru că ea e sluji- 
toarea lui Dumnezeu spre binele tău. lar dacă faci rău, teme-te; căci 


231. Cf, leş. 2, 12; Filon, De sacr. 132-133 (ed. cit., p. 180-182). 
232. Cf. 1 Cor. 1, 23-24. 
233. Filon, De sacr. 133 (ed. cit., p. 182). 

nu în zadar poartă sabia, pentru că ea este slujitoare a lui Dumnezeu 
şi răzbunătoare a mâniei Lui asupra celui ce săvârşeşte răul'234, 

Păcatele sunt pedepsite chiar prin mijlocirea popoarelor, pre- 
cum citim255. Căci adesoeri poporul iudeilor a fost supus de nea- 
muri străine, ridicate împotriva lui din porunca lui Dumnezeu256, 
pentru jignirea adusă maiestăţii divine. Nici cel care a ucis fără voie 
nu scapă de judecată, de vreme ce Legea spune că din îngăduința 
lui Dumnezeu "i-a căzut sub mână'257. Prin urmare, mâinile lui s-au 
făcut un fel de unealtă pentru pedeapsa dumnezeiască. Aşadar levi- 
tul este slujitorul iertării; cel ce a lovit insă, care totuşi nu de 
bunovăia sa, ci împotriva voinţei sale a săvârșit ucidere, este sluji- 
torul răzbunării dumnezeieşti. Să nu uiţi nici aceea că, deși este ucis 
un necredincios, Hristos nu Se răzbună, oricât de nelegiuită ar fi 
fărădelegea săvârșită, căci şi în astfel de cazuri poate fi vorba de 
sfințire, după cum a zis Domnul: "Din ziua când am lovit pe toți întâi- 
născuţii în pământul Egiptului, atunci Mi-am sfinţit pe toţi întâi-năs- 
cuții lui Israel'258, 

16. Şi să nu vezi că acest lucru are în vedere numai ce s-a intâm- 
plat într-o singură zi, ci are valoare pentru tot timpul. Căci dacă se 
renunţă la necinste, pe dată se câştigă virtutea; căci alungarea rău- 
tăţii realizează apariţia virtuţii şi, prin aceeaşi năzuinţă prin care este 
alungată vina, se încheagă nevinovăţia239. Găseşti acest adevăr în 
Evanghelie240, fiindcă atunci când diavolul s-a sălăşluit în inima lui 
luda, Hristos S-a îndepărtat de el, și în momentul în care luda la 
primit pe diavol, L-a pierdut pe lisus. Şi stă scris astfel: 'Şi după 
pâine, a intrat atunci Satana în el. lar lisus i-a zis: Ceea ce faci, fă 
mai curând'24i. Ce inseamnă aceasta? Că, intrucât Satana intrase în 
el, luda se îndepărta de Hristos. Aşadar, el însuşi se izgoneşte şi se 
distruge, pentru că nu mai poate fi de acum cu Domnul lisus acela 
care a început să fie cu diavoul; căci nu poate exista nicio învoială 
între Hristos şi Veliar242. De aceea, alungat prin poruncă, s-a înde- 
părtat pe dată, precum citim când Evanghelistul zice: "Deci după ce 
a luat acela bucăţica de pâine, a ieşit numaidecât; şi era noapte'245. 


234. Rom. 13, 3-4, 
235. Cf. Is. l3, 17. 
236. Filon, De sacr. 134 (ed. cit., p. 182). 
237. leș. 21, 13 
258. Num. 3, 13; cf. leş. 13, 15. 
2539. Filon, De sacr. 135 (ed. cit., p. 182). 
240. Cf. loan 13, 2. 
241. ioan 13, 27. 
242. 2 Cor. 6, 15. 
loan 13, 30. 

Nu zice numai 'a ieşit”, ci 'numaidecât' şi "a ieşit noaptea'. Nu e de 
mirare că era înconjurat de întunericul nopţii cel care-l, părăsea pe 
Hristos. Dar pe când acesta, primit fiind de diavol, a fost alungat de 
Hristos, Zaheu, renunțând la pofta de câștig, L-a primit pe Hristos. Şi 
pe bună dreptate, văzând străduinţa acestuia, fiindcă se urcase în 
copac ca să-L vadă pe lisus care trecea, Domnul îi zice: 'Zahee, 
coboară-te degrabă, căci astăzi în casa ta trebuie să rămân. Şi a 
coborât degrabă şi L-a primit bucurându-se'2+%. Primindu-L însă pe 
Hristos, a alungat pofta de câştig, a izgonit reaua credinţă, a renunţat 
la înşelătorii. Căci Hristos nu intră decât să alunge viciile, pentru că 
nu stă alături de rătăciri. Tot astfel, îi alungă din templu pe schim- 
bătorii de bani245 pentru că voia să locuiască acolo. 

De aceea Zaheu, înțelegând acest lucru, anume că nu putea să-L 
primească pe Hristos cu vechile-i simţăminte, a poruncit ca poftele 
rele de mai înainte să iasă din lăcașul său, ca să intre Hristos. Prin 
urmare, pe bună dreptate, in timp ce toţi murmurau că Domnul lisus 
S-a hotărât să "rămână la un om păcătos'245, a zis Zaheu către 
Domnul: “lată, jumătate din averea mea, Doamne, o dau săracilor şi, 
dacă am năpăstuit pe cineva cu ceva, întorc împătrit'247. Prin aceas- 
ta el a dat răspuns celor ce ziceau că un păcătos nu trebuia să-l dea 
găzduire lui Hristos; aceasta însemna: "De acum nu mai sunt vameș, 
nu mai sunt același Zaheu, nu mai sunt hrăpăreţ, nici înşelător; 
înapoiez cele ce am luat, înapoiez cele ce obișnuiam să smulg. De 
aceea, dăruiesc săracilor, pe care inainte îi despuiam; de acum dau 
din averea mea eu, care o jefuiam pe a altora". Au fugit răutăţile 
după ce a intrat Hristos; s-a împrăștiat toată orbirea patimilor 
trupești acolo unde a pătruns lumina vieţii veșnice. 

17. Am vorbit despre întâii-născuţi; să vorbim acum despre 
"grăsime", referitor la care David ne informează îndeajuns când zice: 
"ca de seu şi de grăsime să se sature sufletul meu'248. lar mai sus, 
spune: "Şi arderea de tot a ta bineplăcută să-l fie'249, arătând prin 
aceasta că acea jertfă este bine primită, care este grasă, bine hrănită 
şi îngrăşată - aș zice - cu nutrimentul credinţei şi al devoţiunii, cu 
hrana mai bogată a cuvântului ceresc. Despre o lucrare spunem ade- 
sea că este grasă, când vrem să se înţeleagă ceva dens şi care cere 
mult efort; de asemenea, denumim îmbelşugat prinosul care nu este 


244. Luca 19, 5-6. 

245. Cf. Matei 21, 12; Marcu 11, 15; loan 2, 14, 

246. Luca 19, 7. 

247. Luca 19, 8. 

248. Ps. 62, 6; Filon, De sacr. 136 (ed. cit., p. 184). 
„Ps. 19, 3. 

sărac, nici lipsit de valoare. De aceea, pe drept denumim 'grasă” jert- 
fa despre care dorim să spunem că e bogată. Ca dovadă ne serveşte 
însuși faptul că în tălmăcirea lui losif vacile grase au fost comparate 
cu anii roditori250. 

18. Să vedem acum ce înseamnă ceea ce zice Domnul: "Când 
faci bine, au nu-i este faţa senină? lar de nu împarţi bine, păcatul 
bate la uşă, dar tu biruieşte.I!'251. Aceasta ne arată că Dumnezeu e 
mulţumit nu de darurile ce-l aducem, ci de simţământul celui ce 
aduce jertfă. 

Or, Cain, jertfitor al unui dar osândit de conştiinţa unei danii ne- 
sincere, a înţeles că jertfa lui nu a fost primită de Dumnezeu şi s-a 
întristat252, Căci mintea, când îşi dă seama de dreptatea cugetului 
ei, este mulţumită, şi fiinţa se umple de bucurie, ca o revărsare spi- 
rituală atunci când sunt bine primite înaintea lui Dumnezeu fie 
străduinţele, fie lucrările tale. Prin urmare, tristeţea lui Cain este 
mărturia conştiinţei, semnul refugiului. Şi pentru că a adus danie, 
dar pentru că n-a împărţit-o cuviincios şi după dreptate, s-a făcut 
vinovat. 

19. Există patru feluri prin care se recomandau jertfele: sau 
primele din orice produse, sau arse pe foc, sau tăiate, sau întregi255. 
Cele dintâi roade ale anului erau considerate primele fructe; acum 
însă s-a văzut că prin aceasta se înțeleg cei care se reînnoiesc prin 
taina botezului. Căci aceasta este cu adevărat prima jertfă, pentru 
că fiecare se oferă ca jertfă; începe cu sine, ca după aceea să-şi 
poată aduce darul. Prin urmare, noua credinţă a celor reinnoiţi, 
sănătoasă, în creştere, câştigând în putere, nu slăbită, nu sleită de 
puteri, nu veştejită ca de bătrâneţe, nici lipsită de sevă, este potri- 
vită pentru jertfă, pentru că, deşi se dezvoltă datorită — aş zice — ger- 
menului viguros al înţelepciunii şi ajunge la pubertate datorită văpăii 
tinereţii, a cunoaşterii dumnezeieşti, are totuşi măduva învăţăturii 
vechi; căci, precum îl ajută învăţătura Noului Testament, pentru că 
scris este: "Veţi mânca roadele vechi de anii trecuţi şi le veţi da la o 
parte pe cele vechi pentru a face loc celor noi'254%, hrana să ne fie 
cunoaşterea patriarhilor; să se ospăteze fiinţa noastră cu prezicerile 
proorocilor. Cu o astfel de hrană să se nutrească adâncul minţii, dar 
de acum să nu mai fie chipul mielului, ci adevărul trupului lui 


250. Cf. Fac. 41, 26; Filon, Quaest. |, 64 (ed. cit., p. 134). 
251. Fac. 4,7. 

252. Fac. 4, 5. 

253. Cf. Lev. 2, 14; Filon, De sacr. 54 (ed. cit., p, 118). 
254. Lev. 26, 10. 

Hristos. Umbra Legii?255 să nu-ţi mai întunece ochii, ci, prin harul 
patimii Domnului, strălucirea invierii să-ţi lumineze ascuţişul minţii. 

20. Dacă însă vei aduce jertfă din primele oi, jertfă arsă de foc, 
jertfă grasă pregătită la foc, vei aduce jertfa din pârg a roadelor, pre- 
cum e scris256, ceea ce înseamnă că a ta credinţă trebuie să fie 
încercată ca prin foc şi să fiarbă de duh sfânt. lacov a fiert linte257 
şi a răpit fratelui întâietatea binecuvântării, întâietate pe care o 
poate avea numai credinţa cu adevărat puternică. Așadar acesta, 
voinic şi plin de viaţă, se dezvoltă; celălalt însă, care nu ştia să-şi 
pregătească hrana, obosit şi lipsit de vlagă258, 

Să ne aprindem aşadar de cuvântul Domnului, ca de foc, virtutea 
sufletului nostru. Iosif s-a aprins, precum stă scris: "Cuvântul Dom- 
nului l-a aprins pe el'259. Să se pârguiască într-adevăr credința ta ca 
şi spicele holdelor, căci vremea de vară atunci coace holdele, după 
ce mai întâi le-a pârguit la razele soarelui. 

Aşadar, stăruirea îndelungată în cuvântul Scripturilor întăreşte 
sufletul şi-l pârguiește printr-un fel de suflare a harului duhovnicesc, 
întăreşte cugetele drepte şi împrăștie toată puterea patimilor necu- 
getate. De aceea Isav, avându-și de tot slăbite legăturile virtuţii, a 
fost fără vlagă; aceia însă, cărora li s-a poruncit ca, având "coapsele 
încinse', să nu mănânce capul mielului nici "nefript îndeajuns, nici 
fiert în apă, ci bine fript pe foc' — precum găsești scris în cartea 
Ieşirii260 —, au trecut mările ca pe uscat cu ființa lor vitează şi cre- 
dincioasă. Şi, precum stă scris în Evanghelie25!, Domnul mânca 
peşti fripţi, E1, Cel plin de Duhul Sfânt. 

Şi poate de aceea slăbea de puteri Isav, pentru că dorea fiertu- 
ra pe care Iacov, ca şi cum era nepotrivită pentru sine, i-a dăruit-o 
lui, care era slăbit. 

21. Jertfa şi rugăciunea nu trebuie amestecate, ci deosebite 
după distincţia cuvenită. În orice amestec trebuie făcută diferența; 
cu atât mai mult între rugăciune şi jertfă, unde, dacă nu se face 
deosebire limpede, încurcătura e mai mare. De aceea Legea262 


255. Cf. Evr. 10, 1. 

256. Filon, De sacr. 72 (ed. cit., p. 134). 
257. Fac. 25, 29. 

258. Cf. Fac. 25, 30. 

259. Ps. 104, 19. 

260. leş. 12,9. 

261. Cf. Luca 24, 42 şi urm. 

262. Cf. Lev. 1, 6. 

porunceşte ca animalul adus spre jertfă să fie tăiat în bucăţi şi să fie 
oferite arderi de tot, ca jertfa să fie fără amestec, fără acoperământ 
şi dezvelită, căci credinţa noastră trebuie să clocotească doar curată 
şi lipsită de orice învelişuri, ca să nu se îmbibe de idei neclare şi 
înşelătoare, ci să apară simplitatea curată și sinceră a minţii. Apoi, 
să fie tăiată in bucăţi, căci genul virtuţii se împarte în foarte multe 
specii, dar principalele sunt patru: înţelepciunea, temperanţa, tăria, 
dreptatea. 

Rugăciunea ta să fie îmbibată de înţelepciune faţă de cunoaş- 
terea lui Dumnezeu şi de adevărul credinţei; să fie îmbibată de 
stăpânirea de sine, despre care Apostolul Pavel a crezut că trebuie 
să fie pretinsă chiar de la soţi, când zicea: "Să nu vă lipsiţi unul de 
altul decât cu bună învoială, pentru un timp, ca să vă îndeletniciţi cu 
rugăciunea'265. Şi Legea porunceşte264 să se apropie de jertfă curaţi 
fiind din ajun şi din răsajun. Rugăciunea să aibă tărie; să nu fie între- 
ruptă de vreo teamă, să nu se piardă din cauza vreunei oboseli; căci 
tocmai atunci trebuie să fie mai încordată atenţia către rugăciune, 
când suntem  asaltaţi de cele contrarii. Rugăciunea să fie paznica 
dreptăţii pe care luda, dacă ar fi respectat-o, ruga lui nu s-ar fi schim- 
bat în păcat. Căci, oare când trebuie să ne ferim mai mult de la 
faptele şi înclinările nedrepte decât atunci când implorăm dreptatea 
lui Dumnezeu265? De aceea, pentru ca în inimile noastre să sălăş- 
luiască dreptatea, Domnul a zis: 'Ferciţi cei prigoniţi pentru dreptate, 
că a lor este împărăţia cerurilor'266. Dreptatea i-a lipsit lui luda; căci, 
dacă ar fi avut-o, n-ar fi predat pe Domnul, nu L-ar fi trădat pe 
Învățătorul. Şi jertfei lui Cain i-a lipsit; căci dacă ar fi respectat drep- 
tatea, ar fi trebuit să-l aducă lui Dumnezeu primele roade, nu cele 
de mai târziu. l-a lipsit deci şi împărţeala; de aceea răspunsul lui 
este: 'Dacă dai cinstit, dar nu împarţi cinstit, păcatul bate la ușă; dar 
tu biruieşte-l'. Vezi ce mare este greșeala? Unde lipseşte impărţirea 
[cu discernământ], acolo nu-i primită jertfa. 

22. Urmează să vorbim acum despre rugăciunea stăruitoare şi 
neîncetată, căci se cuvine să stăruim şi să petrecem în rugăciune. 


263. | Cor.7,5. 

264. Cf. leş. 19, 10-11. 
265. Cf. Matei 6, 33. 
266. Matei 5, 10. 

Domnul însuşi Îşi petrecea noaptea în rugăciune267, desigur nu pen- 
tru ca să-l fie Lui de folos, ci ca să ne înveţe pe noi cum să ne rugăm. 
Căci ruga neîncetată aduce un fel de bună rânduială în rugăciune, 
fiindcă stăruirea în ea ne ajută să cunoaștem pe Dumnezeu, pe când 
cei lenevoşi nu vor cunoaşte pe Dumnezeu268, Așadar rugăciunea 
este o bună deprindere. De altfel, chiar şi puterea trupească se dez- 
voltă prin deprindere continuă, iar lipsa de exerciţiu o face să scadă, 
să se micşoreze. Într-adevăr, foarte mulţi, din lipsă de exerciţiu, 
şi-au pierdut însăşi forţa firească. Tot astfel şi tăria sufletului se 
dobândeşte prin deprindere neîncetată, încât nici truda nu o mai 
simţim a fi o povară pentru învăţătură, ci o lucrare de folos. Această 
hrană s-o dăm minţii; această hrană, frământată şi cultivată printr-o 
îndelungă cugetare, să întărească inima omului, ca o mană cereas- 
că269. Moi n-am primit-o de-a gata, frământată şi cultivată, fiindcă 
trebuie să frământăm şi să prelucrăm îndelung vorbele scrierilor 
cerești; frământându-le cu toată fiinţa și inima noastră, pentru ca 
acea sevă a hranei spirituale să se răspândească în toate venele 
sufletului. Aşadar dacă, dezvoltându-se, credinţa ajunge la maturi- 
tate, încât e în stare să înlăture slăbiciunea unei credinţe ce îmbă- 
trânește şi dacă fierbe de duh şi respectă norma împărţirii aşa cum 
O cere Legea, prin înţelegerea cuvenită, şi dacă stăruința aduce har, 
atunci se împlineşte felul "gras' şi bogat al rugăciunii, despre care 
profetul spune: "Uns-ai cu untdelemn capul meu'270. Căci, precum 
mieii se îngraşă cu laptele imbelșugat şi precum oile ce au păşune 
bună lucesc de seu, tot aşa se îngraşă şi rugăciunea credincioşilor, 
hrănită de seva apostolică. 

23. Dacă lipseşte ceva din cele spuse mai sus, jertfa nu este 
primită. De aceea i-a zis Domnul lui Cain: "Dacă aduci în chip cuvi- 
incios jertfă, dar nu o împarţi cinstit”, după cum citim că însăși 
lumea a fost împărţită în chip deosebit, căci la început o parte din 
ea era neorânduită, fiindcă 'pământul era netocmit şi gol'271, desi- 
gur că mai întâi a fost făcută lumina şi a despărţit Dumnezeu lumi- 
na de întuneric și întunericul a fost numit noapte. Şi citim că fiecare 
au fost făcute pe rând: cerul, pământul, pomii roditori, feluritele vie- 


267. Luca 6, 12. 

268. Filon, De sacr. 80 (ed. cit., p. 140). 
269. Cf. loan 6, 32. 

270. Ps. 22, 6. 

ţuitoare. lar cele mai uşoare au fost împărţite prin locuri mai ridi- 
cate, ca de pildă aerul și focul; cele mai grele, în locuri mai joase, 
de pildă apa şi pământul. Cu toate că Dumnezeu ar fi putut porunci 
ca toate să se facă deodată, El a vrut totuși să păstreze această 
deosebire, pe care s-o imităm şi noi în toate treburile noastre şi mai 
ales când ne arătăm la rândul nostru recunoştinţa, când nu e de 
ajuns să înapoiezi ceea ce ai primit, ci trebuie să arăţi preţuire pen- 
tru darul primit. Căci dacă cineva îşi plăteşte datoria, dar la inpoiere 
ar face o nedreptate stăpânului, ar fi mai de neiertat decât dacă nu 
ar fi dat înapoi ceea ce datora. Aşadar, nu cantitatea achitării dato- 
riei, ci gândul celui ce înapoiază şi calitatea şi sentimentul contează. 
Așadar Cain a adus şi el darul, ofranda cuvenită, fiindcă el este sem- 
nul cinstirii și dovada recunoștinţei, dar nu a făcut în mod cinstit 
împărțeala, căci el ar fi trebuit, înainte de toate, să-l aducă lui 
Dumnezeu pârga primelor roade, ca să înceapă cu recunoştinţa faţă 
de Creator. Doar aceasta este ordinea împărţirii; primele să fie înain- 
tea celor următoare, nu cele următoare primele; şi cele cerești să fie 
înaintea celor pământeşti, nu cele pământești înaintea celor cereşti. 

24. Dar întrucât Cain a stricat această ordine, i se spune: 'Pă- 
catul bate la uşă; dar tu biruieşte-l'272. Dumnezeu ne învaţă toate: 
mai întâi să nu păcătuiești, cum l-a îndemnat pe Adam; în al doilea 
rând, dacă ai păcătuit, să-l biruieşti, cum ne învaţă prin pilda vieţii 
lui Cain. Căci trebuie să roşim și să osândim păcatul, iar nu să-l 
apărăm, fiindcă prin părerea de rău vina scade, în schimb prin 
apărarea lui el se măreşte; și prin tăcere ne indreptăm, pe când prin 
apărarea lui, alunecăm. Să existe cel puţin sfiala, unde nu este 
achitarea. De aceea se zice că: 'pârâtul pare că are dreptate în pri- 
cina sa'275, La fel citim şi în altă parte că Însuşi Domnul a spus: "Fă 
tu însuţi socoteala nedreptăţilor tale ca să te dezvinovăţeşti"27+. Atât 
de mare este harul părerii de rău, încât căința cucerește însăşi 
justiţia pe care a încălcat-o osânditul! De aceea zice 'biruieşte-l', 
fiindcă nu ai ce să dezvinovâăţești. Păcatul insuşi se intoarce asupra 
ta. Căci nu fratele îi este adus ca osânditor, ci i se pune înainte vina 
al cărei autor este el însuși pentru sine. "Asupra ta, zice, se întoarce 
nelegiuirea', pentru că de la tine a început. Nu ai asupra cui arunca 


272. Fac. 4, 7; Filon, Quaest. |, 65 (ed. cit., p. 136). 
273. Pilde 18, 17. 
274. Is. 43, 26. 

mai degrabă vina decât asupra minţii tale. Asupra ta se întoarce 
necinstea ta, 'tu eşti pricina ei'. 

25. Bine zice: 'tu eşti cauza ei'. Căci necinstea este un fel de 
mamă a tuturor relelor; şi cine a săvârşit nelegiuiri mai grele, acela 
alunecă uşor în celelalte. Cum poate într-adevăr să se ferească de 
cele omeneşti cine a incălcat cele cereşti? Şi cum poate fi bun cu 
oamenii cine a vătămat pe Dumnezeu? Aşadar unei învinuiri mai 
grele în nelegiuire îi urmează alte rele, pentru că încotro a atârnat 
fărădelegea, într-acolo înclină şi celelalte. Deci tu eşti autorul fap- 
telor, tu, conducătorul vinii tale. Rătăcirea ta te-a atras pe tine nu 
fără voia ta; nu fără să bagi de seamă, ci de bunăvoie te-ai făcut 
vrednic de judecat; nu din alunecare ai săvârşit paguba, din cauza 
căreia tu însuţi te recunoști vrednic de pedeapsa divină. 

26. Aşadar, cu toate că a fost îndemnat să biruiască păcatul, el 
măreşte neruşinarea, înrăutățește răutatea. Prin urmare, ce înseam- 
nă când Cain zice "să ieşim la câmp'275 dacă nu că îşi alege, pentru 
uciderea fratelui, un loc lipsit de orice vietate? Căci unde avea să fie 
ucis fratele decât unde lipsea rodul? Firea, ca şi cum ar fi presimţit 
o nelegiuire atât de mare, n-a primit în ea seminţele, fiindcă nu era 
potrivit ca acelaşi pământ să primească şi atingerea sângelui vărsat 
de frate - lucru potrivnic firii —, şi să producă roade conform naturii. 
Deci pe drept zice “să ieşim la câmp"; nu zice "să mergem în rai", 
unde înfloresc pomii; nu într-un loc cultivat şi purtător de rod. 

Ucigaşii înşişi arată că ei nu pot culege rodul crimei şi că rodul 
nu poate rămâne la cei care s-au pus în slujba unei atât de mari 
nelegiuiri. Căci ei fug chiar şi de bunătatea firii, ca acest Cain, care 
pare că s-a temut ca nu cumva un pământ mai roditor, cu o recoltă 
bună, să-i împiedice jalnica faptă şi, obișnuinţa unei rodnicii fericite, 
prin care face să încolţească în sânul ei urmași și roade felurite, să-i 
amintească de dragostea frăţească, până şi în această pregătire a 
crimei, fie şi numai prin înfăţișarea-i tăcută. Tâlharul fuge şi de lumi- 
na zilei, ca de un martor al nelegiuirii; cel ce săvârşeşte adulterul 
fuge şi el de lumină, parcă ar roşi în faţa unei părtaşe; la fel şi 
ucigaşul de frate evită rodnicia pământurilor. Căci, cum ar putea să 
vadă cele înfăţişate printr-o naştere comună el, care avea să-l 
omoare pe cel de un sânge cu el? 


275. fac. 4, 8. 

Iosif este aruncat în adâncul unei fântâni fără apă276, în schimb 
Amnon este ucis înăuntrul casei277. Prin urmare, potrivit unei drepte 
judecăţi, firea insăşi a deosebit acele locuri în care avea să se întâm- 
ple omorul, lipsind pe ucigaș de zestrea darului său, ca, printr-un fel 
de osândire a solului nevinovat, să arate cât de mari aveau să fie 
chinurile vinovaţilor. Prin urmare, din cauza ticăloşiei oamenilor 
sunt osândite chiar și stihiile firii. O altă pildă: David a chemat asu- 
pra munţilor, în care a pierit lonatan împreună cu tatăl său, pedeap- 
sa unei veșnice nerodnicii, zicând: 'Munţilor Ghelboa, să nu mai 
cadă pe voi nici rouă, nici ploaie, munţi ai morţii!'278. 

27. Să cercetăm acum de ce l-a întrebat Dumnezeu pe Cain 
unde e fratele său, ca şi cum n-ar fi ştiut că a fost ucis. Cât despre 
Ştiinţa lui Dumnezeu, El a dovedit că acesta minţea şi, cu toate că 
tăgăduia, i-a răspuns lui Cain ca unul care ştia: “Glasul sângelui 
fratelui tău strigă către Mine'279. 

Cât privește înţelesul mai adânc, acesta este că îi îndeamnă pe 
păcătoşi la pocăință; căci mărturisirea înseamnă reducerea 
pedepselor. De aceea, în judecăţile dintre oameni, cei ce tăgăduiesc 
sunt chinuiţi, aşezaţi fiind pe unelte de tortură, în timp ce un fel de 
milă îl cuprinde pe judecător faţă de cel ce recunoaşte. Chiar în 
păcat e un fel de sfială și un început de pocăință a-ţi mărturisi 
greşeala, a nu căuta să scapi de vină, ci a o recunoaşte. 

ÎI îmblânzeşte pe judecător părerea de rău a învinuiţilor; îl 
întărâtă însă încăpățânarea celor ce tăgăduiesc. Dumnezeu vrea să 
te cheme să-l vii într-ajutor; vrea să dea omului nădejdea după 
îndurare; vrea spovedania sa. El vrea să te convingă că nu El este 
autorul faptei rele; căci cei care pun propriul păcat pe seama nece- 
sităţii oarecare a hotărârii sau a faptei lor, cum fac păgânii, par a-L 
învinui pe Dumnezeu, ca şi cum forţa Lui ar fi cauza păcatului; căci 
cine a ucis constrâns de o necesitate oarecare, a ucis oarecum 
împotriva voinţei Iui. Într-adevăr, cele ce provin de la noi nu au nicio 
scuză; însă cele ce provin din afara noastră sunt scuzabile. Dar cu 
cât mai greu este decât însuşi păcatul a pune pe seama lui Dum- 


276. Cf. Fac. 37, 24. 

277. Cf. 2 Regi 13, 29. 

278. 2 Regi 1, 21. 

nezeu ceea ce ai făcut şi a arunca ura provocată de încălcarea ta nu 
asupra autorului vinii, ci asupra nevinovăţiei! 

Cântăreşte acum răspunsul ucigașului de frate: 'Nu ştiul Au 
doară eu sunt păzitorul fratelui meu?'280. Chiar dacă răspunsul lui 
dovedește trufie, reiese totuşi că, şi dacă lar fi considerat bun pe 
fratele său, ar fi trebuit să fie paznic al îndatoririi sale. Căci pe cine 
ar fi trebuit să-l păzească mai curând decât pe fratele său? Dar cum 
să respecte îndatorirea de frate, de vreme ce nu a cunoscut senti- 
mentul de înrudire? Sau, cum ar fi cu putinţă să dea ascultare firii, 
cel care nu arată respect nici față de Dumnezeu? Mai întâi tăgă- 
duieşte ca în faţa unui neștiutor; fuge de îndatorirea de a-şi păzi 
fratele, ca și cum el ar fi scutit de legea firii; nu ascultă de judecător, 
ca şi cum ar fi liber de hotărârea judecătorească. 

De ce te miri că n-a cunoscut respectul cel ce nu L-a recunoscut 
pe Creatorul său? De aceea, din aceste rânduri ale Scripturii tragi 
învăţătura că doar credinţa este rădăcina tuturor virtuţilor, Iată de ce 
şi Apostolul spune că "temelia noastră este Hristos'28! şi că numai 
ceea ce vei zidi pe această temelie ajută la rodirea faptei tale şi la 
răsplata virtuţii tale. 

28. Celui ce tăgăduia cu atâta nesocotinţă bine i-a răspuns 
Domnul, zicând: "'glasul sângelui fratelui tău strigă către Mine'282, 
adică: "De ce nu ştii unde e fratele tău? Fraţi voi singuri cu cei doi 
părinţi, între puţini, nu puteai să nu ştii unde e fratele tău. Oare, pen- 
tru că părinţii tăi nu pot fi acuzatori? Într-adevăr, nu vreau ca acea 
legătură de sânge, care este autor al izbăvirii, să devină autor al 
primejdiei; numai în tine natura să-şi fi pierdut legile? De aceea te 
gândeşti, deci, să-ţi acoperi crima, fiindcă părinţii nu trebuie să 
acuze? Dar cu atât mai mare este osânda ta... Căci dacă numele 
scumpe de rudenie nu trebuie să învinuiască, cu atât mai mult nu 
trebuie să ucidă! Dar dacă fugi de Mine, Care am fost martor, dacă 
fugi de Mine ca judecător, glasul lui te osândeşte cu şi mai mare 
autoritate decât dacă fratele tău ar trăi. Eraţi singuri. Cine altul l-a 
putut ucide? Dacă-ţi învinuieşti părinţii, te dovedeşti a fi ucigaș. A 
putut să-şi ucidă fratele cel ce nu-şi cruţă părinţii, a putut fi fratricid 
cel ce vrea să susţină nașterea sa din ucigaşi de fiu'. 


280. Fac. 4, 9; Filon, Quaest. in Gen. 69 (ed. cit., p. 138). 
281. 1 Cor. 5,11. 

Şi bine zice 'glasul sângelui strigă' - nu fratele strigă; adică 
fratele îşi păstrează nevinovăția şi harul de frăţietate, chiar mort 
fiind; nu fratele acuză, să nu pară ucigaș de frate, nu acuză nici 
glasul lui însuşi, nu acuză; nu acuză sufletul său, ci acuză glasul sân- 
gelui pe care tu însuţi l-ai vărsat; prin urmare, însăşi nelegiuirea ta, 
nu fratele tău, te acuză! 

Totodată se răpește ucigaşului dreptul de a se plânge. Căci nu 
se poate plânge de mărturie străină cine e dovedit de ucidere prin 
propria lui faptă. Spusa făptaşuiui e mai puţin vinovată. Există totuşi 
un martor: pământul care a primit în sânu-i sângele. 

30. Şi bine zice 'glasul sângelui fratelui tău strigă din pă 
mânt'285; nu a zis din trupul fratelui tău strigă, ci 'din pământ strigă”. 
Chiar dacă fratele te cruţă, pământul nu te cruţă; dacă fratele tace, 
pământul totuşi te osândeşte. Pământul e şi martor, şi judecător 
împotriva ta. Un martor mai aspru, care e încă îmbibat de sângele 
fratelui ucis; un judecător mai aspru, care a fost mânjit de o astfel 
de ticăloşie, incât şi-a deschis gura şi a primit sângele fratelui tău din 
mâna ta. Căci pământul şi-a deschis gura ca şi cum avea să pri- 
mească doar cuvinte de respect de la fraţi, fără să se teamă de 
nimic, fiindcă vedea nişte fraţi, el, care ştia că legea legăturii de 
sânge dintre fraţi este garanţia iubirii, nu a urii. Căci cum putea 
bănui uciderea el, care încă nu văzuse ucidere de om? Dar tu ai 
vărsat sânge, de a cărui atingere îndurerat fiind, pământul 'nu-şi va 
mai da roadele sale ţie'284. 

Ce nevinovată răzbunare, să se mulțumească a nu mai fi de 
folos, nu să caute să vatăme, el, pământul, care a fost atât de amar- 
nic pângărit! 

31. Nu e lucru de rând nici învăţătura, când zice: 'glasul sângelui 
fratelui tău strigă către Mine"285, fiindcă Dumnezeu îi aude pe drepţii 
Săi chiar morţi, deoarece *ei trăiesc lui Dumnezeu'286. Şi pe bună 
dreptate sunt socotiți vii, deoarece, cu toate că au gustat moartea 
trupului, ei iau viaţa fără de trup şi sunt luminaţi de strălucirea vred- 
niciilor lor şi se bucură de lumină veşnică. El aude, aşadar, şi sân- 
gele celor drepţi; Se îndepărtează însă de rugăciunile celor ne- 

legiuiţi, fiindcă, şi dacă par că trăiesc, sunt mai nenorociţi decât toţi 
morţii, căci poartă împrejurul lor camea, ca pe un mormânt în care 
şi-au îngropat sufletul. Căci cum poate fi socotit dacă nu ca îngropat 
sufletul care se zbate înlăuntrul pământului şi se închide în poftele 
lăcomiei pământene şi în celelalte rele, încât nu poate respira 
adierea harului ceresc? 

Un păcătos de felul acesta este blestemat de pământ, care e cea 
mai mică şi cea mai de pe urmă parte din univers. Căci mai presus 
este cerul şi cele ce sunt pe cer, soarele, luna şi stelele şi tronurile, 
domniile, căpeteniile, stăpânirile, heruvimii și serafimii. Nu există 
deci îndoială că şi cele de sus l-au osândit pe cel pe care l-au osân- 
dit cele de jos. Căci cum ar putea scăpa acolo de judecata curată şi 
cerească acela pe care nici pământurile nu l-au putut ierta? De aceea 
i se porunceşte ca "zbuciumat şi fugar să fie pe acest pământ'287, 

32. E un fel de a trăi cunoscut şi general, fiindcă în faţa celui 
necinstit stau şi vor sta relele. Relele de acum îi produc tristeţe; cele 
ce vor veni, groază; pe cel necinstit îl tulbură totuşi mai muit cele de 
acum decât cele viitoare. De aceea la şi zis Cain Domnului: “"Pe- 
deapsa mea e mai mare decât aș putea-o purta. De mă izgonești 
acum din pământul acesta, mă voi ascunde de la faţa Ta'288, Nimic 
nu e, într-adevăr, mai greu decât ca atunci când rătăceşti, să fii 
părăsit de Dumnezeu, încât să nu te poţi regăsi. Moartea păcătosu- 
lui pune capăt păcatului; însă viaţa lipsită de cârmuirea dumne- 
zeiască se scufundă, alunecând în rele şi mai mari. După cum, dacă 
păstorul îşi părăsește turma, fiarele dau năvală asupra ei, la fel, când 
Dumnezeu îl părăsește pe om, se năpusteşte asupra lui diavolul. 
Greu este mai ales pentru cei neștiutori să nu-şi aibă un conducător. 
În inima lor se strecoară răul; crește rana, mai ales pentru că 
lipseşte doctoria. Însă cel ce vrea să-și acopere vina şi să-şi tăi- 
nuiască păcatul, se ascunde. Căci cine face răul urăşte lumina şi 
caută întunericul, ca pe niște ascunzişuri ale fărădelegilor lui. Cel 
drept însă nu are obiceiul să se ascundă de Domnul Dumnezeul lui, 
ci, dimpotrivă, 1 se încredinţează cu totul, zicând: lată sunt eu, care 
nu am conştiinţa încărcată, încât să mă tem că-mi va fi descoperită. 


287. Fac. 4, 12; Filon, Quaest. in Gen. 71 (ed. cit., p. 140). 
288. Fac. 4, 13-14. 


DESPRE CAIN ŞI ABEL 


33. Pe bună dreptate, deci, se ascunde cel ce-şi dă seama de 
răutate, zicând: 'cine mă va întâlni, mă va ucide'289, Omul cu min- 
tea ingustă se teme de moartea de pe pământ; o uită pe cea veşnică 
şi nu se gândeşte la judecata lui Dumnezeu, ci caută, prin rugăciuni, 
să scape de moartea trupului. Dar de cine se temea că va fi ucis 
acela care îi avea doar pe părinţii lui aici pe pământ? A putut, fără 
îndoială, să se teamă și de atacul fiarelor el, care călcase poruncile 
legii sfinte, şi să nu aibă curaj în faţa celorlalte animale supuse, pen- 
tru că el le-a arătat că un om poate fi ucis; a putut să se teamă chiar 
de părinţi că l-ar putea ucide, el, care arătase că se poate săvârşi o 
ucidere de frate; au putut, într-adevăr, şi părinţii să înveţe de la fii 
ceea ce urmaşii au învăţat de la părinte. 

34. Să medităm acum de ce a zis Dumnezeu: "Oricine va ucide 
pe Cain înșeptit se va pedepsi'2%0 şi de ce i-a pus un semn, ca 
ucigașul de frate să nu fie omorât, pentru că nu a fost prevăzut ca 
vinovatul să fie ucis. 

Omul este al optulea: fiind cugetător, el e deasupra celorlalte 
ființe; omul are şi cele cinci simţuri ale corpului, are şi glas; are şi 
harul de a naşte; dacă acestea șapte nu sunt conduse de simţul 
raţiunii, celelalte şapte sunt supuse morţii. De aceea, pentru cel lip- 
sit de rațiune, acestea şapte reprezintă tot atâtea primejdii. Aşadar, 
cine va pierde simţul judecății se va amăgi zadarnic cu câștigul adus 
de aceste daruri trupeşti; toate acestea se risipesc dacă nu sunt 
ținute oarecum în frâul cugetării. Prin urmare, moartea acestei 
cugetări aduce cu sine moartea patimilor nesăbuite. Dar e mai bine 
să tâlcuim că numărul şapte reprezintă odihna şi refacerea291. 
Aşadar, cel ce nu-l va cruța pe cel păcătos şi îi va duşmăni darul 
iertării păcatelor își va răpi sieşi nădejdea iertării și se va abate 
asupra lui o pedeapsă la fel de mare din partea harului lui 
Dumnezeu. 

35. Cât despre semnul pus asupra lui Cain, ca să nu-l omoare 
cineva, Domnul a voit să întoarcă pe cel care rătăcea și, prin 
bunăvoința Sa, să-l indrepte, căci obişnuim să ne incredințăm mai 
uşor acelora a căror bunăvoință o simţim. Nu i-a oferit, totuşi, lucruri 
mari; dar tocmai prin el Domnul pedepsește lipsa de minte a celui 

neştiutor care, cu toate că e vrednic de pedepse veșnice, nu a cerut 
să i se ierte pedeapsa, ci a crezut că trebuie să ceară viaţa pentru 
trupul acesta, viaţă în care e mai multă amărăciune decât plă- 
cere292. în fapt, în despărţirea dintre suflet şi trup şi în sfârşitul vieţii 
acesteia există o singură moarte care, îndată ce a venit, înde- 
părtează toate durerile, nu le măreşte. Însă temerile care dau năvală 
asupra celor ce trăiesc în viaţa aceasta, tristeţile, durerile, gemetele 
și feluritele chinuri, rănile provocate de greutăţile şi amărăciunile 
vieţii acesteia aduc atâtea morţi neamului omenesc, încât moartea 
pare mai curând o iertare decât o pedeapsă; căci nu e o moarte 
definitivă, de vreme ce nu ni se răpeşte viaţa, ci se trece la mai bine. 
Căci cei răi, care nu au voit să se întoarcă din calea păcatelor, dacă 
au murit, au pus capăt, chiar fără voia lor, nu fiinţei lor, ci vinii, încât 
nu se mai fac vinovaţi şi de alte rele; căci viaţa acestora vuieşte de 
nelegiuiri. Dacă însă nădăjduiesc în bine, trebuie să credem mai 
curând că pleacă de aici decât că pier. 

36. Aici ne vine într-ajutor învăţătura despre nemurirea sufletu- 
lui, căci viaţa adevărată şi fericită este numai aceea pe care o 
trăiește, cu bună ştiinţă, fiecare, cât mai curat şi mai în deplină feri- 
cire, deoarece, odată și odată, sufletul nostru va părăsi acest înveliş 
al cărnii şi se va elibera din această — aş zice — închisoare a trupului, 
zburând înapoi, inspre acel loc înalt, de unde, trimis fiind in mă- 
dularele noastre, a gemut alături de suferinţa corpului acestuia, 
până să-şi ducă la îndeplinire sarcina ce i s-a încredinţat, anume ca 
printr-o purtare chibzuită să se îndrepte şi să înfrâneze pornirile 
necugetate ale cărnii acesteia. Aşa se explică şi faptul că mai târziu 
şi proorocii au ajuns în robie, alături de poporul iudeilor: ca nu 
cumva mulţimea, lipsită de sprijinul sfinţilor şi părăsită de sfatul lor, 
să sufere mai tare, ci sfătuită de desele propovăduiri ale proorocilor 
să se reîntoarcă în bună credinţă spre Domnul295 Dumnezeul său; 
şi ca nu cumva zdrobită de chinurile robiei să se prăbușească în 
păcatul necredinţei şi să-şi piardă nădejdea în posibilitatea mântuirii 
veşnice. 

37. Se dovedeşte, aşadar, în acest loc, că n-au dreptate cei ce 
consideră că viaţa pe care o ducem în lumea aceasta — viaţă plină 
de alunecări, unde toate sunt pline de durere -— este unica noastră 


292. Filon, Quaest. in Gen. 76 (ed. cit., p. 144). 
293. Cf. Plâng. 3, 40. 

viaţă, după cum reiese şi din simplă înșirare a faptelor. Căci iată-l pe 
cel drept, pe cel nevinovat, pe cel credincios, atrăgându-și, — pentru 
că jertfa lui a găsit har —, ura fratelui; iată-l înlăturat, prin ucidere de 
frate, fără să fi ajuns la vârsta deplină a vieţii acesteia; iar cel necin- 
stit, cel nelegiuit şi necredincios, deşi pângărit de uciderea fratelui, 
a trăit o viaţă îndelungată, s-a căsătorit, a lăsat urmași294%, a înte- 
meiat orașe; şi toate acestea le-a făcut cu îngăduinţa Celui de sus. 
Nu crezi oare că în toate acestea se aude limpede glasul lui Dum- 
nezeu care strigă: Greşiţi voi, care credeţi că aici pe pământ este 
întregul har al vieţii! Nu înțelegeţi, nu vă daţi seama că bătrâneţea 
aceasta este încărcată de nenorociri şi că înaintarea în vârstă e tri- 
but de amărăciune? Că suntem înconjurați — ca şi cum ne-am afla 
loviți zilnic de izbiturile naufragiului dintre Scylla și Caribda295 -, 
fiind izbiţi de valuri şi umblând mereu prin ţinuturi pline de stânci? 
Că ne place să ne desfătăm parcă am fi nişte dobitoace, nu pe atât 
de veşnice pe cât de veşnic este răul? 

Aşadar, şi lui Cain i-a fost lungită viaţa drept pedeapsa de a trăi 
tot timpul stăpânit de groază şi fugind drum îndelungat şi trudind 
fără rezultat. Or, nu există pedeapsă mai grea decât să ştii că tu 
însuţi eşti cauza celor mai mari nenorociri. 

Vezi, prin urmare, cât de nesfârşită este viaţa celor drepți şi cât 
de fără valoare a celor necinstiţi! Viaţa celui drept strigă şi când el e 
mort; a celui păcătos, însă, stă ascunsă. 

38. În al treilea rând, reținem că, îndată ce s-a produs uciderea 
de frate, cea mai mare dintre nelegiuiri, a trebuit să se arate şi legea 
îndurării dumnezeieşti, ca nu cumva, dată fiind pedeapsa osânditu- 
lui, nici oamenii să nu-și păstreze răbdarea și stăpânirea de sine 
când judecă, ci să-i dea chinuirii pe cei vinovaţi. 

Scopul hotărârii dumnezeieşti este să-l înveţe pe judecător cu 
mărinimia şi răbdarea, ca nu cumva din râvnă de pedeapsă să fie 
pedepsit cineva prea in grabă şi, din lipsa de socotință a judecății, 
să fie pedepsit un nevinovat; nici să inăsprească pedeapsa unuia 
care nu-i este pe plac; totodată, să nu arate prea mare îngăduinţă 
unuia care nu se căiește de fărădelegea sa. 


294. Cf. Fac. 4, 17. 
295. Horner, Odiseea XII, 118, ed. Murnu-Pippidi, Buc., 1971, p. 263. 

L-a "îndepărtat Dumnezeu pe Cain de la faţa Sa'296 şi, des- 
părţindu-se [acela] şi de părinţi, a fost trimis ca într-un fel de sur- 
ghiun în ţinuturi părăsite, fiindcă de la blândeţea omenească el a tre- 
cut la cruzimea de fiară. 

Totuşi nu a voit ca ucigașul să fie pedepsit tot prin ucidere, căci 
Dumnezeu vrea mai curând îndreptarea păcătosului decât moartea 
lui297. De aceea se aduce răzbunare de şaptezeci de ori câte şapte 
asupra lui Lameh, pentru că vina lui e mai mare, fiindcă nu s-a 
indreptat nici după osândirea celuilalt298, 

Cain a rătăcit, înaintea lui Lameh, dintr-un fel de pornire ne- 
chibzuită; Lameh însă trebuia să fi fugit de ceea ce văzuse că nu era 
pe placul celuilalt. Judecătorul trebuia să dea hotărârea ca să nu se 
creadă că învinuitul trebuie să fie în orice împrejurare lovit. 

Şi, ca să ne întoarcem iarăşi la taină, nu a trebuit să moară Cain 
care, până la data firească a morţii sale, avea timpul să-şi ispăşească 
pedeapsa! Căci ar fi putut invoca motivul că s-ar fi mântuit — fie chiar 
printr-o faptă târzie de căinţă - dacă nu l-ar fi smuls o pedeapsă 
înainte de vreme. 


296. Fac. 4, 16. 
297. Cf. lez. 53, 11. 
298. Cf. Fac. 4, 24; Filon, Quaest. in Gen. 77 (ed. cit., p. 148). 


DESPRE NOE ŞI CORABIA LUI 


INTRODUCERE 


Înrâurit de interpretarea alegorizantă a lui Filon din Alexandria, 
Sfântul Ambrozie înfăţişează în această scriere viaţa patriarhului 
Noe, insistând îndeosebi asupra corabie! prin care el şi cei ai casei 
lui, oameni şi dobitoace, au reuşit să se mântuiască din primejdia 
potopului. 

Potrivit exegezei amintite, fiecare acţiune, fiecare nume chiar, 
transmit cititorului "înțeles mai adânc”, 'pătrundere mai adâncă" 
decât ceeea ce ne spune "interpretarea după buche”. Uneori simbo- 
lizările acestea par verosimile, fireşti, la indemâna autorului în pre- 
ocuparea lui de a face cât mai accesibilă educarea morală a credin- 
cioșilor. Dar unele din înțelesurile pe care le vede ni se par astăzi 
destul de forțate. Sunt aproape 70 de ani de când cunoscutul pa- 
trolog Pierre de Labriolle spunea: "Azi nu mai e la modă exegeza ale- 
gorică, intre altele pentru că astăzi nu mai cunoaștem atât de bine 
Scriptura ca cei vechi, care n-aveau altă sursă în afara ei. Azi folosim 
mai mult experienţa şi raţiunea. Dar nu trebuie să uităm că alegoria 
biblică a obişnuit gândirea creștină să caute pretutindeni simboluri 
pentru a urmări spiritul pur din spatele aparenţelor, spre a vedea in 
orice formă sensul sau îmbrăcămintea unei gândiri”. Dar nu-i mai 
puțin adevărat că dincolo de tendința anagogică şi alegorizantă, 
Sfântul Ambrozie urmărește îndoctrinarea morală și creştinească a 
credincioșilor săi. Şi cu toate că și scrierea de faţă a fost compusă 
doar la câţiva ani după ce autorul lor trecuse el însuşi prin școala 
catehumenatului, totuşi el nu se sfieşte să descrie în paragrafele 
25-26 cu avânt 'roadele catehumenatului", elogiind, prin comparație, 
“întoarcerea de pe drumul Damascului" a lui Pavel faţă de 'vorbăriile 
fără capăt" ale lui Platon, iar ca un fir roşu al întregii scrieri el găsește 
că drumul virtuţii şi al desăvârșirii creștine este singurul care ne 
ajută să înțelegem mai bine tainele creştinismului. 

Pentru Sf. Ambrozie 'uriaşii' din Cartea Facerii erau nişte "fii ai 
trupului", moştenitori ai prostiei omenești (4). 

Corabia este pentru Sf. Ambrozie o "înfăţişare a trupului ome- 
nesc' (6). 'Ce este mintea în suflet, accea este sufletul în trup”. Când 
a zis Dumnezeu către Noe 'acum intră în corabie", a vrut să spună: 

“acum intră în tine însuţi, în mintea ta, în lăuntrul sufletului tău. 
Acolo e scăparea, acolo e cârma vieții tale' (38-39). 

“Înfrânează, omule, pornirile iraționale şi supune toate simțurile 
minţii, căci orice simţțământ moare și se îneacă, întocmai ca într-un 
potop, dacă se face slujitor al necinstei' (35). 

Ca unul care cunoștea limba greacă, Sfântul Ambrozie face o 
apropiere între cuvintele 'vână" şi 'suflu aprins" ('flebs" şi 'eflexa"): 
"De aceea sângele a fost numit suflare de viață, pentru că sângele e 
cald şi aprins, așa cum aprinsă este şi virtutea, care dispreţuieşte 
toate plăcerile pântecelui”. 

Cei 350 de ani cât a mai trăit Noe după ce a ieșit din corabia sa 
simbolizează -— zice Sf. Ambrozie — crucea lui Hristos: litera T are ca 
semnificaţie numerală suma de 300, iar numărul 50 e cifra jubiliară 
a iertării. În chipul acesta, cei 350 de ani ne dau numărul iertării şi 
al harului mântuirii. 

Izvoarele folosite de Sf. Ambrozie sunt mai ales câteva scrieri ale 
lui Filon din Alexandria, pe care le-am notat Ia locurile respective. În 
afara lor, el a mai folosit o scriere a lui Origen cuprinzând un comen- 
tariu la Cartea Facerii, păstrată azi numai parţial. Îl citează apoi în 
două rânduri pe Vergiliu, în două locuri pe Homer, pe Platon în patru 
locuri, toate aceste trimiteri provenind, credem, din cultura sa ge- 
nerală. 

Data scrierii pare a fi fost legată de adâncile frământări din anul 
378, anul morţii impăratului Valens, pătimaş sprijinitor al arianis- 
mului; pentru pastorația Sfântului Ambrozie însă anii 378-380 sunt 
ani de palpitantă luptă de rezistență ortodoxă. E drept că textul 
scrierii dedicate lui [Noe are cele mai multe pasaje cu indicaţia: la- 
cună, fapt care poate proveni atât din nota forțată de a găsi de fie- 
care dată rezolvare fericită la exegeza alegorică potrivită, cât și din 
greutăţile de ordin public din interiorul imperiului. De aceea, e firesc 
lucru de a întâlni și neclarităţi şi fraze incomplete. 

1. 1. Încercăm să lămurim viaţa, firea, faptele și chiar adâncul 
minţii Dreptului Noe, dacă suntem în stare. Căci de vreme ce însăşi 
filosofia a spus că nimic nu e mai greu decât pătrunderea adâncu- 
rilor omului, desigur că tot pe atâta e de greu să cuprinzi mintea 
unui "om drept'l. Cum Dumnezeu la cruțat însă pe Noe, ca să 
reînnoiască sămânţa oamenilor, să fie izvor al dreptăţii, se cuvine ca 
şi noi să vorbim despre el pentru a ne fi tuturor pildă de urmat şi, 
totodată, să găsim odihnă in el după toată nelinştea pe care ne-o 
produc, zilnic, frământările vieţii acesteia. 

Ne e greu să supravieţuim fiilor noștri, ne e silă să mai privim 
lumina soarelui când auzim de atâtea nenorociri ale celor mai dragi 
ai noştri; să înfrunţi diferitele valuri şi furtuni de astăzi ale ecleziilor 
înseși, sau să auzi vorbindu-se despre ele, cine este atât de tare 
încât să îndure toate cu răbdare? Or, tocmai de aceea ne-a fost şi 
nouă cu atât mai dragă odihna aceasta, pentru ca, în timp ce me- 
dităm cu mare atenţie la dreptul Noe, să ne refacem şi noi aşa cum 
şi-a găsit odihna în el, după trudă şi dureri, întregul neam omenesc. 

2. De aceea se şi numește 'Noe'Z, cuvânt care în latină înseamnă 
'drept' sau "odihnă'. De altfel, chiar părinţii lui au spus5: "Acesta ne 
va mângâia în lucrul nostru şi în munca mâinilor noastre, la lucrarea 
pământului pe care l-a blestemat Domnul Dumnezeu". Dacă socoţi 
că aceasta trebuie raportat numai la cele ce s-au petrecut, întrucât 
potopul a avut loc în vremea lui Moe, s-ar părea că nu odihnă s-a 
adus oamenilor, ci pieire, şi nu înlăturarea relelor, ci culmea nenoro- 
Cirilor. Dacă însă cauţi să înţelegi mai adânc mintea omului drept, 
vei vedea că spiritul de dreptate este unicul care, născut mai curând 
pentru ajutorarea altora decăt pentru sine, caută nu ce e folositor 
sieşi, ci ceea ce le este tuturor. Spiritul de dreptate ne face să trăim 
liniştit departe de suferinţele pricinuite de nedreptate; ne fereşte de 


1, Cf. Fac. 6, 9. 

2. Fac. 6, 9; Filon, Leg. alleg. Hi, 24 (|, 102, 22 M; 1, 129, 22 C), citat după 
Schenki, op. cit., p. 413. 

3. Fac. 5, 29; Filon, Quaest. in Gen. |, 87, ed. Ch. Mercier, Paris, 1979, p. 160. 

tristeţe fiindcă săvârşind cele ce sunt în spiritul dreptăţii, datorită 
siguranţei pe care ne-o dă o conștiință curată, nu ne temem de 
nimic, nu suntem chinuiţi de nicio durere apăsătoare; căci nu este 
suferinţă mai mare decât conștiința vinii. Să ne găsim, așadar, odih- 
na departe de toată grija cauzată de viaţa pământeană, viaţă care ne 
chinuie trupul şi sufletul cu multă suferinţă şi ne macină existenţa. 

2. 3. Noe la rândul lui a avut trei fii, Sem, Ham și lafet. Semni- 
ficaţia numelor este: 'bun', 'rău' şi 'indiferent'4; se pare deci că prin 
darul naturii, Noe a avut şi bunătatea, că nu i-au lipsit nici încercările 
relelor şi că a avut din plin şi însușiri indiferente, adică5 ...un fel de 
bagaj de virtuţi. Motivul pentru care răul este pus la mijloc, este evi- 
dent: fiindcă de la natură binele există în toți oamenii, şi ea nu-i 
aruncă pe pragul vieţii ca pe nişte naufragiaţiS, ci îi dăruieşte şi cu 
forţă, ca să nu fie doborâţi de încercările răutăţii şi să nu cadă ca 
nişte neputincioşi, îi apără și-i învăluie pe oameni cu un fel de inve- 
lişuri indiferente care sunt: viaţa fericită, starea bună a sănătăţii, fru- 
museţea, hărnicia, averea, gloria, familia ilustră, pentru ca, înzestrați 
cu bunurile acestea, să-şi păstreze bunătatea naturală şi să ţină 
înăuntru răul acela, ca să nu poată vătăma; să-l ţină în cătuşe, ca pe 
un întemnițat. Mi se pare că-i ceva asemănător cu organizarea fron- 
tului în vederea luptei. Că forţele inferioare se află la mijloc, iar la 
dreapta și la stânga, în flancuri, sunt cele mai viteze, pentru ca prin 
ele întregul front să capete tărie. De aceea și cunoscutul poet grec 
spune kokobg 5'eig utooov Eaooev, adică: 'pe codașşi îi împinse la 
mijloc'?. Aşadar, din porunca lui Dumnezeu şi natura, care ştie că ne 
naştem pentru a lupta în lumea aceasta, aşază întocmai ca un bun 
general în prima linie de bătaie forţele bune de care dispune, pen- 
tru ca ele să stea în faţa liniei a doua, să fie de ajutor celei de a treia, 
așa încât, ca un duşman împresurat, răul ori încotro s-ar îndrepta să 
fie oprit de armatele îngemănate, să nu le istovească pe fiecare în 
parte, ca-n luptele egale, şi să nu aibă putinţa de a ieși din strâmto- 
rile fireşti şi să se desfăşoare în afara lor. 

2, 5. Întrucât însă ordinea în care se nasc fiii lui Noe este cea 
indicată mai sus, dar când, la rândul lor, ei au copii, primul amintit 
este lafet ('indiferent'), iar Ham ('rău') este trecut al treilea, ca nu 
cumva să se creadă că e vorba de o contradicţie, trebuie lămurit şi 


4, Cf. Fac. 6, 1 şi 10; Filon, Quaest. |, 82, ed. cit., p. 162. 

5, Lacună în text. 

6. Cf. de excessu fratris |, 29 (citat după Schenki, op. cit., p. 414). 
7. Homer, Hiada, 4, 299; trad. G. Murnu, Bucureşti, 1955, p. 93. 


DESPRE NOE ŞI CORABIA LUI 


motivul schimbării intervenite8. E adevărat că fiind mai în miezul lu- 
crurilor, binele este pe primul loc, dar şi răul urmează îndată. Căci 
şi în cuget avem gânduri potrivnice care, fără indoială, încolţesc 
după aceea. Cât timp ele stau, aș zice, închise înlăuntru şi nu ro- 
desc, aceste gânduri sunt ocrotite, cum se întâmplă cu buruienile, 
de sânul cald al minţii bune, ca să nu iasă afară. Căci atâta timp cât 
răul este în stare de veghe, dar fără putinţă de împlinire (entelechia), 
adică de acţionare şi manifestare, bunătatea, aidoma minţii unui 
cârmaci sau a unui vizitiu, opreşte sau ţine în frâu răutatea care în- 
cearcă să se năpustească; insă odată înfierbântată şi eruptă în 
abces, ca să nu se poată întinde mai departe şi să nu le molipsească 
pe cele dimprejur, urmează măsura de prevedere cuvenită, ca nu 
cumva acel 'indiferent', numit in grai obișnuit "însoțitor al binelui”, 
să se retragă de pe poziţie, nemaifiind în stare să reziste răului clo- 
cotind. Aşadar, pentru ca otrava vătămătoare să nu se intindă mai 
departe şi să contamineze, pricinuind cât mai multe stricăciuni, acel 
prim bun, care este binele datorat naturii, când își schimbă locul, își 
schimbă şi ordinea, întrucât dând - aş zice — ajutor flancului ce se 
află în primejdie, îi revine în linia de luptă acea parte care este cea 
mai solicitată; căci vitejia luptătorului este necesară în locurile mai 
grele, după cum prezenţa unei paze bune acolo e mai numeroasă, 
unde zidurile sunt mai şubrede. Şi pentru ca nicio parte să nu ră- 
mână fără apărător, cât timp prin firea ei bunătatea caută să sprijine 
părţile mai slabe, atunci acel 'indiferent' ia locul superior, ca și cum 
bunul desăvârșit şi-ar fi încredinţat sieşi acea parte; de fapt nimic nu 
e mai desăvârşit decât virtutea. E adevărat că cele indiferente nu au 
tăria adevăratei virtuţi, dar își sporesc şi măresc influenţa. De aceea 
a fost numit lafet, ceea ce iatineşte se traduce prin "posibilitate”. 

3. 6. Şi nu numai dreptul Noe a avut fii?, ci, în vremea aceea, au 
început să se înmulțească foarte mult oamenii pe pământ. Lucrul 
acesta nu pare lipsit de semnificaţie. Căci nu ar trebui să se creadă 
că-n vremea din preajma potopului i-a lipsit harul fecundității acelei 
generaţii pe care au înghiţit-o apele potopului, ci [s-a făcut] astfel, ca 
numărul mare al neamului omenesc care a existat să fie înţeles ca 
un har al lui Dumnezeu. iar potopul care a venit să fie pus pe seama 
nedreptăţilor noastre, ale celor care prin păcate am îndepărtat de la 
noi mila Domnului. La fel şi pentru vremurile următoare, vei afla că 
o bogăţie de tot atâţia ani a precedat seceta ce avea să se abată asu- 
pra Egiptului10. Căci temeiul virtuţii este să începi cu binefaceri şi să 

8. Cf. Fac. 6, 1; cf. 2 și urm. 


9. Cf. Fac. 6, 1; Filon, Quaest. |, 89 (ed. cit., p. 162). 
10. Cf. Fac, 41, 29 şi unm. 

răspândeşti harul. De aceea şi David spune: "Mila și judecata Ta voi 
cânta Ție, Doamne'!l. Harul precede binefacerii; iar judecata ur- 
mează unei sobre discipline. 1 se datorează deci lui Dumnezeu fap- 
tul că ne sunt trimise mai întâi cele bune; ni se datorează nouă fap- 
tul că sunt schimbate!2. Dumnezeu Însuşi declară aceasta când 
zice: "Nu va rămâne Duhul Meu pururea in oamenii aceştia, fiindcă 
sunt numai trup'15. Duhul Sfânt este duhul înţelepciunii, duhul cu- 
noașterii. Are, prin urmare, înţelepciune, are și ştiinţă, precum spu- 
ne Scriptura!+ şi despre Beţaleel - care a primit porunca prin glasul 
Domnului să facă cortul cel sfânt -, că e plin de duhul înţelepciunii 
și al ştiinţei. Aşadar duhul acesta este dăruit oamenilor, dar nu ră- 
mâne continuu. Ni se dezvăluie şi cauza pentru care nu rămâne me- 
reu: fiindcă oamenii 'sunt trup"; căci natura trupului se impotriveşte 
ordinii, pentru că ascultă de plăcere. În sfârşit, numai despre Dom- 
nul lisus singur s-a scris: "Peste Care vei vedea Duhul coborându-Se 
din cer şi rămânând peste EI, Acela este Cel ce botează cu Duhul 
Sfânt"15. Într-adevăr Duhul Sfânt a rămas în Acela pe Care nu-L îm- 
piedica nicio povară a stricăciunii trupeşti să păstreze rânduiala unei 
învățături nestricate şi neamestecate, EI, al Cărui trup nu a văzut 
stricăciunea. 

3.7. Prin urmare se arată că popoarelor le va veni mântuirea prin 
unul Domn lisus, Care nu ar fi putut fi singurul drept, deoarece orice 
om născut greșeşte, dacă, născut fiind din fecioară, nu ar fi fost 
cruțat de o naştere supusă păcatului 16. "Iată - zice - întru fărădelegi 
m-am zămislit, şi în păcate m-a născut maica mea'!7, spune acela 
care, în comparaţie cu alţii, era socotit om drept. Pe cine aş putea 
numi, aşadar, 'drept' dacă nu pe Cel liber de aceste lanţuri, pe Care 
nu-L ţin lanţurile firii noastre comune? De la Adam toţi trăiam în 
păcat!8, peste toţi stăpânea moartea. Să vină Cel care e singurul 
drept înaintea lui Dumnezeu, despre Care să se spună că de acum nu 
numai că "nici s-a aflat vicleşug în gura Lui'!?, ci: "n-a săvârșit niciun 
păcal "20, 

4. 8. "lar în vremea aceea se iviră pe pământ uriașii'21. Autorul 
sfintei scrieri nu vrea să se înţeleagă că fiii pământului ar fi uriaşii 
descrişi de poeţi, ci afirmă că din îngeri şi din femei s-au născut 
aceia pe care îi denumește prin termenul de mai sus, voind să ex- 
prime mărimea trupului lor. Şi, să medităm dacă nu cumva sunt ase- 
menea uriașilor oamenii care sunt preocupaţi de îngrijirea trupului 
lor, dar nu au nicio grijă de sufletul lor, precum se spune, conform 
imaginaţiei poetice, că uriașii, născuţi din pământ, mândri de mări- 
mea trupului lor, i-au disprețuit pe zeii de sus. Oare ar trebui socotiți 
altfel oamenii care, deși alcătuiți din suflet și trup, îşi întorc ochii de 
la puterea minţii — decât care sufletul nu are nimic mai de preţ — și 
- imitatori ai cărnii acesteia - se comportă ca nişte moștenitori ai 
nimicniciei pământeşti? Așadar, se trudesc în zadar, amenințând 
cerul cu vorbe trufașe şi dăruindu-se cu totul treburilor pământești, 
aceia care, prin alegerea a ceea ce este mai josnic și prin dispre- 
țuirea a ceea ce este mai de preţ, sunt osândiţi cu o asprime mai 
mare, pentru că - să zic aşa - s-au încuscrit în chip păgubitor cu 
nişte păcate voite de ei. 

9. Scriptura îi numeşte de multe ori pe îngeri “fiii lui Dum- 
nezeu'22 fiindcă din niciun om nu se nasc duhuri. Dumnezeu nu a 
pregetat, aşadar, să-i numească pe bărbaţii credincioşi fiii Săi25. 
Aşadar, după cum oamenii cu o viaţă vrednică de laudă sunt numiţi 
fiii lui Dumnezeu24, tot aşa pe aceia ale căror fapte sunt legate nu- 
mai de treburi trupeşti, îi numim - sprijinindu-ne pe autoritatea 
Scripturilor — "fiii trupului”. Căci evanghelistul loan spune: "Dar celor 
care L-au primit pe Domnul lisus, le-a dat putere ca să se facă fii ai 
lui Dumnezeu, care, adică, cred în numele Lui, care nu din sânge, 
nici din dorinţă trupească, nici din dorință bărbătească, ci de la 
Dumnezeu s-au născut'25. De aceea, mai apoi afli că Dumnezeu, 
deşi Se gândea, adică ştia că omul, pus fiind între limitele pămân- 
tului, nu poate fi fără de păcat, întrucât poartă trup — căci pământul 
este un fel de loc al ispitelor, iar trupul (camea), un fel de mreajă a 
corupţiei26 -, totuşi S-a mâniat pe oameni, pentru că, deşi aveau 
insuflate în trup o minte în stare să judece și tărie sufletească, s-au 
năpustit fără niciun discernământ spre prăpastia din care nu voiau 
să revină. Şi Dumnezeu nu gândeşte ca oamenii, să-şi schimbe după 

aceea părerea, nici nu Se mânie, cum face omul iute din fire, ci de 
aceea sunt scrise cuvintele acestea, ca să se înţeleagă cruzimea 
păcatelor noastre, care a dus la batjocorirea lui Dumnezeu?7, vina 
noastră crescând parcă până într-atât, încât Însuşi Dumnezeu, Care 
prin firea Sa nu Se lasă tulburat nici de supărare, nici de mânie, nici 
de vreo altă patimă, pare provocat la mânie. 

10. Şi atunci l-a ameninţat Dumnezeu pe om cu pieirea. 'Pier- 
de-voi de pe faţa pământului - a zis — de la om până la dobitoc şi de 
la târâtoare până la păsările cerului'28. L-au supărat cu ceva necu- 
vântătoarele? Nu! Dar întrucât fuseseră făcute pentru om, dacă urma 
să fie nimicit acela pentru care fuseseră făcute, era logic să fie ni- 
micite şi ele, fiindcă nu mai era cine să se folosească de ele. Jude- 
când mai adânc, înţelegem însă că omul reprezintă mintea care este 
în stare să judece; căci omul este definit ca o ființă vie, muritoare, 
cugetătoare. Dacă piere, prin urmare, esenţialul, atunci se stinge 
orice simţ, fiindcă nu mai rămâne nimic de salvat, când virtutea, fun- 
damentul salvării, a pierit. Dar, pentru osândirea celorlalți oameni şi 
punerea în evidenţă a respectului faţă de Dumnezeu, ni se spune că 
"Noe a găsit har înaintea lui Dumnezeu'29. Totodată ni se arată că pe 
omul drept nu-l adumbreşte jignirea altora, de vreme ce el, dreptul, 
este cruțat pentru răspândirea întregii seminţii, el care se invred- 
niceşte nu prin noblețea neamului, ci datorită firii sale drepte şi 
desăvârșite. Căci felul de a fi al unui om ales este garanţie de virtuţi, 
pentru că, după cum neamurile reprezintă felul de a fi al oamenilor, 
tot aşa virtuțile reprezintă felul de a fi al sufletelor. Căci familiile se 
fac cunoscute prin strălucirea felului de a fi al oamenilor, iar fru- 
museţea sufletelor se face slăvită prin strălucirea virtuţii. 

5.11. "Se stricase însă pământul înaintea feţei lui Dumnezeu și 
se umpluse de silnicii'30. Cauza stricăciunii pământului este eviden- 
tă, pentru că nedreptatea oamenilor a stricat pământul. De aceea şi 
Domnul Dumnezeu zice: 'Sosit-a înaintea feţei Mele sfârşitul a tot 
omul; căci s-a umplut pământul de nedreptăţile lor'51. Într-adevăr, 
sfârşitul tuturor oamenilor e avut în vedere de Dumnezeu şi stă în 
voinţa Lui. Nu e vorba, desigur, cum se zice în popor, de o hotărâre 
a sorții, totuşi socot că aici s-a spus dinadins, pentru că în Evan- 
ghelia Sa, Domnul, Care avea să mântuiască neamul oamenilor prin 

patima trupului Său şi să-l curețe prin sângele Său și prin Taina bo- 
tezului, zice: "Părinte, a venit ceasul! Preamăreşte pe Fiul Tău ca şi 
Fiul să Te preamărească'32. Aşadar, pentru că în potop au fost cru- 
ţate, prin corabia lui Noe, rămăşiţe din neamul omenesc, ca să fie 
izvor al refacerii și reînnoirii viitoare, de aceea a anunţat aici: 'sfâr- 
şitul a tot omul a sosit, căci s-a umplut pământul de nedreptăţile lor'. 

Aceasta în chip figurat; în realitate însă, spune: "este o rămăşiţă 
aleasă prin har'35. Şi de aceea Apostolul exclamă, zicând: 'unde s-a 
înmulţit păcatul, a prisosit harul'5%. "Tot trupul — zice — se abătuse de 
la calea sa pe pământ'35. A spus aici "trupul: în loc de "omul pămân- 
tean', pentru că ispita trupului i-a rătăcit calea. Căci dacă omul ar fi 
înţeles ce dar a primit de la Dumnezeu, n-ar fi îngăduit, de bună 
seamă, ca trupul să stea împotriva virtuţilor sufletului. Prin umare, 
cauza destrămării sufletului a fost trupul, care este un fel de ţinut şi 
locaş al plăcerii, de unde ţâșnesc, ca dintr-un izvor, valuri de pofte 
şi de porniri rele şi se răspândesc până departe. În ele se scufundă 
— aş zice - echipajul sufletului, cârmaciul fiind înghiţit de valuri, când 
însăşi mintea, înfrântă — ca să zicem aşa -— de furtuni şi de vijelii, se 
retrage de la postul său. Frumos spune însă că omul şi-a stricat calea 
firii sale. Căci calea sa era în rai, pe acea cărare plină de fericiri, în 
acea înflorire a virtuţilor, în acel har nesupus stricăciunii, cale pe 
care a pângărit-o cu paşii săi de pământean. Unii păstrează 'calea 
Lui”, adică a lui Dumnezeu. Prin acest cuvânt se obişnuiește a se în- 
țelege 'a Domnului”. 

6.13. Socot însă că acum e cazul să vorbesc chiar despre cora- 
bia lui Noe, în care, cine vrea s-o studieze mai adânc, va găsi, după 
construcţia ei, descrisă înfăţişarea trupului omenesc35, 

Într-adevăr, ce înseamnă cuvintele Domnului: "Fă-ţi o corabie din 
lemn de chiparos neputrezit, în patru muchii'37? Fără îndoială că 
denumim 'în patru muchii" ceea ce este bine alcătuit în toate privin- 
ţele şi reprezintă un tot armonios. Deci, din cuvintele acestea reiese 
că Dumnezeu este și Ziditorul trupului nostru, şi Făuritorul firii noas- 
tre, precum şi că lucrarea însăşi este desăvârşită. 

Este o constatare evidentă că părţile ce alcătuiesc corpul ome- 
nesc sunt armonioase, dacă te gândeşti la pieptul omului, dacă te 


„loan 17, 1. 

„Rom. 11, 5; cf. 9, 27. 

„ Rom. 5, 20. 

„ Fac. 6, 12; Filon, Quaest. |, 99 (ed. cit., p. 176). 

„ Filon, Quaest, II, 1 (ed. cit., p. 186). 

„Fac. 6, 14 (ed. sinod. 1914; în ultima ediţie avem 'salcâm'); Filon, Quaest. 
II, 2 (ed. cit., p. 186). 


TÂLCUIRI LA SFÂNTA SCRIPTURĂ 


referi la pântecele lui, lungimea fiecăruia fiind egală cu lăţimea, 
dacă, bineînţeles, măsura firească nu este depăşită de un pântece 
umflat din cauza plăcerilor şi ospeţelor. Apoi, tălpile, mâinile, bra- 
ţele și coapsele, cine nu-şi dă seama, privindu-le doar, că au patru 
laturi? Că cele mai multe dintre ele, cu toate că nu au aceeași lun- 
gime şi lăţime, au între ele o anumită asemănare, încât și la ele ra- 
portul dintre dimensiuni este armonios: lungimea e mai mare decât 
lăţimea, lăţimea decât grosimea. Şi, după cum acea corabie de lemn 
avea trei dimensiuni, — căci Dumnezeu i-a poruncit lui Noe să facă o 
corabie cu lungimea de trei sute de coţi, cu lăţimea de cincizeci de 
coţi, iar înălțimea de treizeci de coţi38 —, tot aşa şi în corpul nostru 
există o mărime mai mare, una mijlocie şi alta mai mică: cea mai 
mare e lungimea, mijlocia este lăţimea, iar cea mai mică, grosimea; 
şi totuși, socotit în întregimea lui, deşi alcătuit din părţi, trupul apare 
ca ceva armonios. Căci și în viaţa obişnuită îi socotim armonios al- 
cătuiţi pe cei care nici nu depăşesc măsura prin inălțime şi se impun 
prin calitatea unui corp robust. 

14. Să vedem acum ce înseamnă 'în corabie să faci despărţi- 
turi'59, căci nici această frază nu trebuie să rămână neexplicată. 
Cred că este un grai imprumutat din lumea naturii, deoarece trupul 
nostru, luat în totalitate, pare a fi un cuib mare cu adâncituri, aşa fel 
construit încât tot suflul vital pătrunde în toate ungherele mădula- 
relor şi din partea noastră principală se răspândește în toate articu- 
laţiile. Un fel de cuiburi sunt ochii noştri, în care sălășluieşte văzul. 
Cuiburi sunt şi sinuozităţile urechilor noastre, prin care se strecoară 
sunetul și pătrunde ca într-o vizuină adâncă. Există şi scobitura 
nărilor, care atrage la sine mirosul. Există şi o a patra încăpere, mai 
mare decât celelalte, cavitatea gurii, în care este găzduit, până să 
devină matur, gustul şi de unde işi ia zborul vocea; aici stă ascunsă 
limba care, ca un instrument muzical al vocii, îi dă tonurile, cu un 
meșteşug plin de farmec, şi, deși lipsită de rațiune, face ca vorbirea 
să fie înţeleasă. Scobitură sau cuib este şi în cutia craniană; cuib 
este şi acea membrană care ocroteşte creierul şi-l ţine înlăuntrul 
său. Adâncituri sau cuiburi sunt şi mădularele plămânului şi ale 
inimii, căci cămara respirației noastre, adică a aerului pe care-l inspi- 
răm şi cu care ne menţinem în viaţa aceasta, este plămânul, iar ini- 
ma este cuibul sângelui și al respirației. Inima, la rândul său, are 
două scobituri: una prin care primeşte sângele ca într-un fel de re- 
zervor şi-l transmite în vene, cealaltă, prin care sângele, curățat da- 

torită curgerii anterioare neîntrerupte, coboară în artere. Până și 
oasele mai tari au încăperi: căci în interior sunt scobite, iar în aces- 
te scobituri se află măduva. Chiar şi în mădularele mai delicate 
există cuiburi - încăperi ale poftei sau durerii. Şi alte cuiburi şi mai 
numeroase va descoperi cel care caută cu atenţie în această alcă- 
tuire meşteşugită care e trupul omenesc. lată de ce socot că şi David 
a spus nu numai în chip mistic, ci şi natural în psalmi: 'Căci chiar 
pasărea şi-a aflat casă şi turtureaua cuib, unde să-și adăpostească 
puii'40. Căci în trupul lui, unde odinioară era cuibul poftei, acum se 
află cuibul bunei cuviinţe. lar unde înainte pofta hrănea urmaşii 
schilozi, acolo creşte acum neamul unor fiinţe curate, care ne fac 
cinste. 

15. 'Smoleşte corabia - a zis Domnul — cu smoală pe dinăuntru 
şi pe din afară'4!. Trupui omenesc constă din multe oase, nervi şi 
din multe altele. El se păstrează deci unitar, legat fiind, şi pe dinafa- 
ră şi pe dinăuntru, într-o închegare trainică şi se păstrează printr-un 
fel de a fi propriu — ceea ce grecii denumesc £&ş —, încât suflul închis 
înăuntru, care se răspândește, sau esenţa spirituală care acţionează 
înlăuntru, ca şi cum ar fi legate printr-un dublu lanţ, nu se pierd, ci 
sunt constrânse la o unitate armonioasă şi într-o legătură firească. 
De aceea se dă porunca să fie unsă corabia cu smoală; căci smoala 
este potrivită pentru înlănţuirea unei naturi vehemente. De aceea pe 
greceşte este denumită ăopoi.70c &nd rî; &opaietas, adică mijloc de 
asigurare, fiindcă smoala leagă lucruri opuse şi le ţine la un loc 
printr-o înlănţuire puternică, încât crezi că stau unite astfel printr-o 
legătură firească. De aceea este dată corabia cu smoală și pe 
dinăuntru și pe dinafară, pentru ca acea legătură să nu se rupă uşor. 

7.16. În altă parte însă, mai precis in Cartea leşirii+2, este fere- 
cată cu aur, şi pe dinăuntru şi pe dinafară, corabia aceea care în 
sufletul sfinţilor este imaginea ce redă lumea cugetătoare. Căci, pre- 
cum aurul e mai de preţ decât smoala, tot aşa acea corabie care se 
găseşte în sufletul sfinţilor e mai de valoare. Căci în cazul de faţă a 
pus numai lemne; și acolo tot lemne, dar se înţelege nişte "lemne ce 
nu putrezesc' şi care sunt faptele sfinţilor. Acolo mai adaugă că 
suporturile sunt imobile, pentru că locul de şedere al sfinţilor este 
stabil şi statornic, pentru că sfinţii au mers pe cărarea unei vieţi 
vrednice de laudă, fugind, sub călăuzirea virtuţii, de întovărăşirile cu 
stricăciunea. Corabia aceasta însă, întrucât era potop, era azvârlită 

când încoace, când încolo, într-un zbucium continuu, pentru că pur- 
tarea păcătoşilor este schimbătoare, iar viaţa lor, supusă stricăciunii 
din pricina patimilor ce dau năvală, rătăcind dintr-o greşală în alta. 

17. Nu trebuie să trecem cu vederea nici faptul că după ce a zis 
“langimea corabiei să fie de trei sute de coţi, lăţimea ei de cincizeci 
de coţi, iar înălțimea de treizeci de coţi't5, a adăugat: 'să faci cora- 
biei o fereastră la un cot de la acoperiș'**, Raportat la om, este vorba 
de cap, care completează restul trupului, mărindu-i farmecul prin 
forma sa armonioasă; căci, aidoma unei citadele regeşti, din el se 
revarsă toate simţurile spre celelalte părţi ale trupului, mai ales ochii, 
aşezaţi aici de către Providenţă pentru ca, întocmai ca la niște pân- 
dari şi paznici ai firii+5, să supravegheze de pe înălțime aproape în- 
treaga stare a orașului nostru. Şi mintea insăşi își are acolo locaşul, 
după părerea celor mai mulţi și mai ales a lui Solomon, care zice: 
“înțeleptul are ochii în cap'45, ca şi cum şi-ar fi concentrat în acest 
palat împărătesc sfatul virtuţilor, de care înconjurată fiind, mintea 
însăşi e mai în siguranţă; totodată, ca dintr-o cameră de gardă, min- 
tea înregistrează modul de comportare al întregului corp, este capa- 
bilă să dea răspunsuri prin care putem nu numai să ne analizăm pe 
noi înşine ori să vedem ce e în faţa noastră, ci, printr-o adâncă pă- 
trundere a înţelepciunii, să scrutăm profunzimile cerului însuşi. 
Acolo, așadar, se află conducerea supremă a întregii noastre fiinţe; 
acolo stă şi farmecul ei, căci de unde îi vine întregului corp paza, de 
acolo îi provine şi frumuseţea, care înfloreşte mai întâi pe faţă; se 
cuvine aşadar să primeze strălucirea palatului împărătesc, a cărui 
frumuseţe e cu atât mai strălucitoare, cu cât e mai mare folosul ce-l 
aduce. 

18. iar de priveşti unul câte unul mădularele ce par a fi fost 
făcute pe chipul omului pentru un anumit folos — de pildă ochii pen- 
tru vedere, urechile pentru auz, nările pentru miros, gura pentru a 
vorbi —, sunt, pe cât de folositoare, la fel de frumoase. Ce nefireşti 
sunt feţele celor orbi! Şi ce să ne mai mirăm că faţa unui om fără 
ochi e urâtă, când cerul însuşi fără soare nu-şi are podoaba? Ne par 
triste zilele fără soare; nopţile fără lună nu ne plac; căci soarele şi 
luna îşi au şi ele un fel de ochi ai lumii. Întătură strălucirile stelelor, 
şi pe bolta cerească însăşi vei vedea hidoșenia orbirii. Chiar firele de 
păr care împrejmuiesc globul ochilor şi-i păzesc de jur împrejur ca 


43. Fac. 6, 15. 
44. Fac, 6, 16. 
45. Cicero, De nat. deor. Il, 140 (citat după Schenkl, op. cit., p. 425). 
46. Eccl. 2, 14. 

nişte oșteni aranjaţi în linie de bătaie, pentru ca pupila să nu fie 
rănită de vreo impuritate ori de colbul prafului, şi iau ele în primire 
ceea ce a pătruns şi ar putea râni ochiul, câtă silă inspiră când sunt 
pline de urdori! Cât de dizgraţios ar fi să ai una din pleoape mai 
mică! Dar să-ţi razi sprâncenele care, ca nişte coliere preţioase, stră- 
lucesc de parcă ar fi presărate cu nestemate! 

19. La fel şi urechile: pe cât de necesar le este rostul, tot atât de 
frumoasă e şi înfăţişarea lor; ce siuţenie s-ar aduce întregii feţe dacă 
le-am tăia! Cu câtă grijă a procedat Pronia divină în alcătuirea lor, 
încât înseşi întortocheriie dinlăuntrul urechilor, datorită unei uimi- 
toare prevederi, aduc foarte mare folos: ele nu permit ca vreun 
sunet să lovească pe neașteptate profunzimile capului. Adeseori ve- 
dem că mulţi se sperie de un țipăt neașteptat şi că amuţesc de 
spaimă la răsunetul unei voci sau al unui zgomot. Înseşi impurităţile 
care se produc în interiorul acestor labirinturi slăbesc, cu un fel de 
clei, auzul. Totodată, dacă pornirea unui sunet a fost prea puternică, 
este frânt şi întârziat, încât, anunţat în prealabil, mai curând mân- 
gâie decât loveşte pe neaşteptate interiorul urechii. Chiar viermişorii 
care încearcă să pătrundă în ureche sunt opriţi de un soi de lipici al 
acestor impurități. 

20. Nările, dacă sunt turtite, par contrare firii; de ar fi tăiate, cum 
s-ar putea menţine viaţa, când ar fi înlăturat cursul respirației? 

21. Cu cât e mai mare capul unei vite decât faţa unui om! Ce 
podoabă reprezintă la amândoi perii capului, care, ca nişte străjeri 
ai unui palat regal, au grijă ca vântul să nu-l rănească, vijelia să nu-l 
lovească, soarele să nu-l ardă prea tare! Părul, aşa ni l-a dăruit totuşi 
natura, încât place mai lung sau mai scurt şi după sex şi după vârstă, 
sau, de multe ori, şi după calitatea timpului şi a anului. Bătrânilor le 
stă bine cărunţeala; la copii ne-ar mira; părul lung e o podoabă pen- 
tru femei; bărbaţilor nu le-ar sta bine. De altfel Apostolul a exprimat 
mai clar aceasta zicând: 'Nu vă învaţă, oare, însăși firea că pentru 
bărbat, dacă îşi lasă părul lung, este ocară? Iar pentru femeie, dacă 
îşi lasă părul lung, este cinste?"47, 

22. Ce să spun despre partea regească însăşi, prin care ies 
cuvintele vrednice de un rege, un fel de indici ai minţii noastre şi de 
reprezentanţi ai sufletului nostru? Dar despre aranjamentul dinţilor 
care, pe lângă faptui că, prin alcătuirea lor, dau putere întregului 
trup, sunt, totodată, modelatorii vocii înseşi? Dacă unul din ei a 
căzut, glasul şchiopătează. 


47. 1 Cor. 11, 1% și urm. 

23. Am vorbit ceva mai pe larg despre cap, fiindcă toate sim- 
ţurile au trebuit să fie aşezate în partea cea mai de sust8, ca de 
acolo să fie distribuite toate îndatoririle la celelalte părţi. 

Părţile cele mai apropiate de cap sunt: ceafa — la spate, apoi 
braţul drept şi cel stâng, care păzesc fortăreaţa imperială cu — aș zice 
- o strajă credincioasă; la noi, oamenii, sunt mai puternice părțile 
care sunt mai apropiate de cap și tot ele sunt cele mai importante. 
Pieptul de pildă e un fel de sanctuar al înţelepciunii, iar stomacul, un 
fel de martor, cum zic doctorii, şi părtaş al tainelor capului şi tovarăş 
de simţăminte, întrucât lui îi transmite toate stările sale - fie bine- 
făcătoare, fie potrivnice. Şoldurile, fesele, coapsele şi gleznele in- 
dică, prin însuși aspectul lor, amplitudinea mărimii picioarelor şi a 
pasului, care, deși par mai mărunte, devin totuşi, când păşim, mai 
mari. 

24. Dar frumos a adăugat: "iar uşa corabiei să o faci într-o parte 
a ei'49, referindu-se la acea parte a corpului prin care obişnuim să 
eliminăm surplusul din alimente, pentru ca 'cele pe care le socotim 
mai de necinste ale trupului, pe acelea cu mai multă cinste să le 
îmbrace'50. Scriptura a redat acest lucru mult mai ales decât citim 
în cartea lui Platon că a spus Socrate5l. Căci de vreme ce însuşi 
Socrate, sau Platon, care a fost în Egipt, a putut sau să citească 
aceasta în scrierile lui Moise, sau să o audă de la cei ce au citit-o, 
impresionat fiind de descoperirea frumoasă, a socotit că i s-a des- 
chis o poartă, ca să arate înţelepciunea Ziditorului nostru, lăudând 
faptul că acesta a fost cât se poate de potrivit cu frumuseţea omu- 
lui — anume ca unele direcţii şi ieşiri ale canalelor corpului să le 
îndepărteze spre spate, pentru ca, prin curăţirile stomacului, înfăţi- 
șarea noastră să nu fie urâţită. Apostolul însă spune: 'ci cu mult mai 
mult mădularele trupului socotite a fi mai slabe, ele sunt mai tre- 
buincioase'52, depăşind printr-un singur şi simplu cuvânt descrierile 
filosofiei. EI zice: "părţile trupului pe care le socotim mai de necinste, 
pe acelea cu mai multă cinste le îmbrăcăm; şi cele necuviincioase 
ale noastre au parte de mai multă cuviinţă'55. De fapt, prin aceasta 
se recunoaşte indeosebi semnul simplităţii şi cumpătării noastre, 


48. Cicero, De nat. deor. L, 140. 

49. Fac. 6, 16. 

50. | Cor. 12, 23. 

51. Ambrozie a greşit, indus în eroare de cele ce se citesc în Filon, Quaest. II, 
6 (ed. cit., p. 200). 

52, 1 Cor. 12, 22. 

53. | Cor. 12, 23. 

căci cei lacomi ori se umflă peste măsură de mâncare până la pri- 
mejdie, sau, de cele mai multe ori, işi golesc intestinele. 

25. Frumos a raportat Apostolul aceasta la înseși mădularele Bi- 
sericii5%. Într-adevăr, ce altceva sunt cele necinstite ale noastre 
decât desfrânarea şi dezmăţul? Dacă cineva, înlănţuit de acestea în 
timpul tinereţii, după ce a ajuns la o vârstă mai matură, vine la 
botez, renunţă la cele de dinainte, se dezbară de obiceiurile vechi, 
ocolește păcatele, se îngroapă împreună cu Domnul lisus55, lumea 
pentru el este răstignită şi el însuși este răstignit pentru lume, oare 
acesta, dăruit fiind cu iertarea păcatelor, nu are o cinstire mai îm- 
belşugată decât acel catehumen a cărui viaţă era socotită mai fără 
vină? Şi, ca să dăm ca exemplu pe apostolul Pavel însuşi, el era 
iudeu, era prigonitor56, dar odată chemat la harul lui Hristos, a de- 
venit apostol. Şi fiindcă lui i s-au iertat mai multe, a început să iu- 
bească mai mult, să pătimească mai mult decât toţi apostolii, a 
devenit "vas ales”, a fost trimis să propovăduiască păgânilor?. Nu a 
câştigat oare o mai deplină şi mai vrednică mărire decât cei mai 
mulţi dintre apostoli chiar el, care înainte era fără cinstire și fără 
mărire, în timp ce persecuta Biserica lui Dumnezeu? 

26. Săracul acesta, neputincios în Biserică, a fost răscumpărat 
prin rugăciunile ei. Şi ca să dezvăluim taine mai mari, ce e mai ne- 
vrednic decât un popor păgân? Sărac, fiindcă nu are cuvintele lui 
Dumnezeu, slab şi şchiop de ambele picioare, pentru că nu a crezut 
nici în Lege, nici în Evanghelie; totuşi, chemat fiind, el a crezut şi, 
botezat fiind, a primit harul. Aşadar, fiindcă i s-a iertat mai mult, 
iubeşte mai mult. A rămas poporul iudeilor, deși şchiop de un picior, 
cu toate că şchiopătează şi în Legea însăşi. Aşadar acela, care era 
considerat cel mai vrednic de slavă, a părăsit toate, pe admirabilul 
sfătuitor, pe priceputul arhitect şi înțeleptul ascultător; acesta, care 
era disprețuit, obținând toate în numele credinţei, prin biruința mu- 
cenicilor, este cinstit de ceata ingerilor. Prin urmare, Platon a folosit 
splendoarea vorbirii, lucru pe care l-a putut face; Apostolul însă, 
care avea Duhul lui Dumnezeu58, a dezlegat taina. S-a vorbit îndea- 
juns despre poartă, fiindcă cei de pe urmă au devenit cei dintâi5?, 


„Cf, 1 Cor. 12, 24 și urm. 
„Cf. Rom. 6, 4; Gal. 6, 14. 
„Cf, Filip. 3, 6 şi urm. 

. Cf. Fapte 9, 15; 1 Tim. 2, 7. 
„Cf. 1 Cor. 7, 40. 

. Cf. Luca 13, 30. 

9.27. Să cercetăm acum ce înseamnă ceea ce a zis Domnul: 'Să 
faci corabiei trei rânduri de cămări: jos, la mijloc şi sus'60. Ne dăm 
seama că prin "rândul mai de jos de cămări' EI a vrut să vedem lim- 
pede că trebuie înţelese părţile corpului ce primesc alimentele, 
adică acele mădulare lăuntrice care prelucrează hrana primită. Căci 
hrana este supusă stricăciunii, iar ceea ce este supus stricăciunii nu 
trebuie pus alături de cele superioare, ci de cele inferioare. Totoda- 
tă, fiindcă mâncarea e trecută în jos, din care doar o cantitate mică 
este utilă fortificării şi întreţinerii corpului, partea rămasă este tre- 
cută în pântece spre a fi curăţită, fiindcă acolo sunt intestinele, prin 
care coboară prisosul de alimente; aşa a hotărât Ziditorul nostru: ca 
intestinele să nu fie în linie directă din stomac la extremitatea cor- 
pului, ci, învârtite şi răsucite, pentru ca durata vieţii noastre să fie 
prelungită. Căci, dacă intestinele omului, care primesc şi duc mai 
departe hrana, ar fi intinse, hrana ar trece prin ele fără nicio zăbavă 
şi ar urma ca noi să fim tot timpul flămânzi, să ne hrănim în conti- 
nuu sau să fim fără puteri de îndată ce ne lipsește suportul alimen- 
telor. Aşa însă, în acea îndoită şi întreită încolăcire şi împletire a 
intestinelor, hrana persistă şi, coborând pe încetul, reglează forţele, 
strecoară în corp seva, păstrează saţietatea, amână pofta de mân- 
care și nu are loc nici o trecere imediată, nici o evacuare grabnică şi 
nu există nici poftă de mâncare de nepotolit, nici plăcere nesătulă 
de a te ospăta. Ar exista deci, mai întâi, lipsa și foamea fără întreru- 
pere; apoi, din acestea, ar decurge necesitatea de a mânca fără în- 
trerupere. Ce este însă mai urât decât să fii veşnic preocupat de pân- 
tece, care, când e plin, trebuie golit, iar când e gol, trebuie umplut? 
Din lupta aceasta cine ar ieși biruitoare dacă nu moartea, ce se stre- 
coară chiar printre banchete şi ospeţe? Căci cum ar putea să trăias- 
că îndelung oamenii dacă, în acelaşi timp, ar mânca şi ar flămânzi, 
ar bea şi ar fi insetaţi, şi, înainte de a se sătura, ar elimina tot ce au 
luat şi ar fi pe dată flămânzi? De vreme ce, însă, hrana coboară pe 
încetul, natura, în grija-i firească, încetineşte foamea şi indigestia. 
Căci hrana se pregăteşte mai întâi în stomac, pe care cei mai mulţi 
îl numesc pântecele de sus; apoi se înfierbântă în ficat şi datorită 
aburului acestuia este răspândită. Sucul ei este imparţit anumitor 
porțiuni din mădulare, datorită căruia prinde puteri intregul corp. 
Dezvoltarea celor tineri, rezistenţa bătrânilor dovedeşte îndeajuns 
aceasta. Restul de hrană trece în pântece, pe care toţi il denumim 
pântece, fără niciun adaos, mulţi însă îi zic pântecele de jos - de 


60. Fac. 6, 16; Filon, Quaest. II, 7 (ed. cit., p. 202), 

unde rezultă materia fecală care, plină acum de impuritate, este 
eliminată prin acea poartă din spate. 

29. Deşi acestea par atât de meșteșugit orânduite printr-o lege 
firească, potrivit cu orânduirea lui Dumnezeu, totuși, în caz că nu 
păstrăm o anumită măsură în mâncare şi în comportament, ca şi în 
cazul unor porniri nestăvilite, se naşte potopul şi un fel de prăpăd al 
întregului corp; căci nestăpânirea de sine aprinde pofta, naşte exce- 
sul, creează stricăciunea, În felul acesta, sau mădularele lăuntrice 
sunt înţepenite de incordări şi sunt zguduite de dureri, sau, din pri- 
cina lichidului neîncălzit al alimentelor şi de asprimea indigestiei, se 
roade, ca să zic aşa, învelişul lăuntric al intestinelor, fiindcă întoc- 
mai ca în cazul unei hârtii se văd la intestin două învelişuri: unul în 
afară, pe care cunoscătorii sau cei ce au cercetat mai cu atenţie îl 
numesc continuu, care vine direct din vârf până în partea extremă, 
celălalt, cu împletituri parcă pe margini, care, susţin ei, nu se nimi- 
ceşte tot când este ros; căci dacă învelișul interior ar fi continuu, 
roaderea lui ar fi de nevindecat. Acolo, datorită zăbavei create de 
adaosurile acestea - spun ei —, se menţin resturile alimentare; dacă 
aceste adaosuri sunt distruse, alimentele trec doar pe jumătate di- 
gerate, iar băuturile se scurg repede. Boala aceasta este potopul — 
prăpădul omului. 

30. De aceea ni se pare că prin chipul acestei corăbii Dumnezeu 
a vrut să ne înveţe cum să ne păzim de acest "potop' special. Căci 
stricăciunea este cauza potopului. Unde s-a strecurat ea, se pornesc 
apele, dau în clocot toate izvoarele poftelor, încât întregul corp este 
înecat de revărsarea atât de mare şi de adâncă a viciilor. Căci nimic 
nu este în stare să-l supună pe om unei atât de nenorocite robii ca 
desfrâul şi poftele de felul acestuia, care, ca şi cum ar fi sub jugul 
greu al uciderilor, înăbuşă conştiinţa ca să nu se poată înălța, întru- 
cât și-a pierdut libertatea nevinovâţiei. Prin urmare, cel mai de 
seamă leac în acest "potop' este să-l scoţi la iveală pe omul drept și 
să-l alegi ca executant al poruncii cereşi. Cine este dreptul din noi 
dacă nu vigoarea minţii, care este în stare să închidă în interiorul 
acestei corăbii orice gen de vieţuire ce există pe faţa pământului? În- 
frânează-ţi, aşadar, şi tu pornirile iraționale şi supune toate simţirile 
tale minţii şi obișnuieşte-te cu poruncile sufletului. Nu îngădui pof- 
telor tale să-şi ia zborul în afară, nici plăcerii să iasă în văzul mulţimii 
şi, având o minte care judecă, le vei putea elibera chiar și pe cele 
fără judecată ale tale şi păcatele necurate de toată primejdia poto- 
pului. 

10. 31. 'Şi a zis: tot ce este pe pământ va pieri'6l. Cu ce s-au 
făcut vinovate până şi fiinţele necuvântătoare? De ce au fost supuse 
pedepsei ele, care nu au simţul păcatului? Precum, însă, într-un 
război, când comandantul suprem este ucis de dușman, piere ală- 
turi de el oastea lui și este zdrobită toată vitejia militară, tot așa a 
părut că nu e în dezacord cu spiritul de dreptate ca, atunci când 
pierea omul, căruia Domnul Dumnezeu i-a dat un fel de putere re- 
gească asupra oricărui fel de vieţuitoare, încât prin autoritatea sa de 
conducător stătea mai presus de toate zburătoarele şi fiarele sălba- 
tice, să piară împreună cu el și vitele, şi orice fiinţă necuvântătoare 
care exista. De altfel, când izbucneşte o molimă de care este bân- 
tuit un ținut62, groaznicul flagel contaminează mai întâi fiinţele 
necuvântătoare65 — mai ales câinii, caii, boii —, şi le imbolnăveşte pe 
cele ce par a trăi în preajma omului; în felul acesta virusul bolii 
atinge însăşi specia umană, 

32. Aceasta este prin urmare, după cum socot, prima cauză în 
sprijinirea justei măsuri. A doua, faptul că nimeni nu acuză natura 
lor pentru că mor celelalte membre ale corpului nostru când s-a tăiat 
doar capul, în vreme ce îi vedem pe mulţi trăind, deși le-au fost 
amputate braţele, picioarele, Dar rostul celorlalte membre nu este la 
fel cu al capului; de aceea, când a fost tăiat capul, de unde pornesc 
simţurile noastre spre întregul corp, mor odată cu el toate mădu- 
larele; şi nu este invinuită în acest fapt nici grija constructorului și 
nu se admonestează nici fragilitatea substanţei umane. La fel deci, 
nimeni să nu aducă nicio vină, deoarece omul este capul şi, oare- 
cum, cel mai de seamă din toate fiinţele; dacă el moare, nu trebuie 
să ne pară curios că mor odată cu el şi celelalte fiinţe. 

33. În al treilea rând, faptul că fiinţele lipsite de rațiune nu au 
fost create pentru ele, ci pentru om; ele au fost într-adevăr prevăzute 
întru folosul omului, pentru ca prin supunerea lor ființa umană să 
predomine. De altfel insuşi proorocul le-a socotit spre folosul omu- 
lui, când a zis: "toate le-ai supus sub picioarele lui: oile şi boii, toate; 
încă şi dobitoacele câmpului, păsările cerului şi peştii mării'6+, pen- 
tru că toate acestea au fost făcute pentru el, unele spre folosul lui, 
altele pentru desfătarea lui, iar altele spre plăcerea lui. Era, prin 
urmare, firesc lucru ca odată cu pieirea omului de pe faţa pământu- 


61. Fac. 6, 17; Filon, Quaest. Il, 9 (ed. cit., p. 206). 

62. Vergiliu, Eneida, Ul, 158 şi urm. (trad. G. Murăraşu, p. 70). 

63. Homer, Iliada 1, 50 (trad. G. Murnu, p. 70); Lucrețiu, Poemui naturii VI, 
1922, trad, T. Naum, Buc., 1965, p. 373. 

64. Ps. 8, 6-9. 

lui să fie nimicite prin acelaşi prăpăd şi cele ce au fost făcute pen- 
tru el. Acestea sunt concluziile conforme unei explicaţii simple a lec- 
turii. 

34. Dar o tâlcuire mai temeinică şi mai adâncă ne face să în- 
ţelegem că atunci când sufletul este gârbovit de greaua povară a 
patimilor şi e inecat, aş zice, de valul clocotitor a tot felul de pofte, 
toate gândurile și dorințele pământeşti dau năvală, fiindcă orice 
păcătos, cu cât a făcut nelegiuiri mai mari, cu atât se face mai ne- 
ruşinat. Căci necinstea se măreşte prin obişnuință şi exerciţiu, iar 
îndrăzneala se hrănește prin nepedepsire. Se îndepărtează, așadar, 
de orice respectare a bunei-cuviinţe, a cinstei şi în el mor toate cele 
pământene, din pricina cruzimii păcatului aducător de moarte, fiind- 
că această cruzime nimiceşte pe păcătos printr-o adevărată și veş- 
nică moarte; căci nimeni nu moare de o moarte mai grea decât cel 
ce trăiește în păcat. in el moare fiecare simţământ în parte: moare 
văzul, care anunţă păcatul, care arată pe femeia mincinoasă, care 
este cucerit de farmecul unei feţe străine, pentru că l-au legat ochii 
femeii ușuratice, pentru că l-a atras în mreaja sa frumuseţea des- 
trăbălatei. Oare nu ni se pare că moare cel ce şi-a înfipt sulița poftei, 
pentru că din propria-i pornire s-a strecurat în groapa morţii? Moare 
şi auzul, când istorisește nelegiuiri, când vorbește vorba bărbatului 
adulter ce îndeamnă la păcat, când strecoară în inimi vorbele des- 
frânatei care-l ademeneşte pe tânăr prin cuvinte pline de farmec și-l 
înlănţuie cu graiul buzelor ei$5. Moare glasul de tăcere, dacă nu se 
încredințează lui Dumnezeu; moare de vorbă multă, căci stă scris: 
"Mulțimea cuvintelor nu scuteşte de păcătuire'S6; moare din cauza 
mâniei, când întrece măsura răzbunării; pe scurt, orice simțământ 
moare dacă e slujitor al necinstei. 

35. Şi de aceea, fiindcă toate cele pămâneşti mor în potop, dar 
omul drept, el singur stă neclintit în veac67; acestuia i se spune: "iar 
cu tine voi face legământul Meu'68, fiindcă el e moștenitorul harului 
dumnezeiesc, el insuşi este posesorul moștenirii cerești, părtașul 
celor mai fericitoare bunuri. Şi, într-adevăr, oamenii când mor obiș- 
nuiesc să-și lase averea prin testament; moştenirea însă nu are loc 
cât timp testatorul trăieşte; Dumnezeu însă, deoarece este veșnic, 
transmite celor drepți moștenirea esenței dumnezeieşti şi, fără ca EI 
să devină sărac, Îşi dăruieşte bunurile fără nicio pierdere a dăruirii, 


65. Cf. Pilde 7, 21. 
66. Pilde 10, 19. 
67. Pilde 10, 30. 
68. Fac. 6, 18. 

Dumnezeu, pe Care nu-L păgubesc cu nimic părtaşii bunurilor Sale 
şi Care are cu atât mai mult parte de ele cu cât noi le folosim mai 
mult. De altfel, Domnul lisus, bogat fiind, pentru noi a sărăcit, ca noi 
să ne îmbogăţim cu sărăcia Lui69, EI, Care, prin sângele Său, a îm- 
plinit ambele testamente, pentru ca să ne facă pe noi împreună- 
moştenitori70 ai vieţii Sale şi moştenitori ai morţii Sale, pentru ca noi 
să avem atât împărtăşirea vieţii, cât şi binefacerile morţii. Dar mult 
i-a dăruit celui drept, când i-a zis: 'voi încheia legământul Meu cu 
tine', fiindcă bărbatul cu judecată şi credincios este el insuși testa- 
mentul lui Dumnezeu. El însuşi este moştenirea lui Dumnezeu; 
averea lui este chiar omul drept, în care se află puterea testamen- 
tului dumnezeiesc, in care este rodul judecății, in care este moşte- 
nirea făgăduinţei, despre care David a spus: "lată, fiii sunt moşteni- 
rea Domnului, răsplata rodului pântecelui'7!. lar acum, după ce am 
întrevăzut taina mai adâncă, să trecem la celelalte. 

36. "Intră în corabie - a zis — tu şi toată casa ta, căci în neamul 
acesta numai pe tine te-am văzut drept înaintea Mea'72. 

Se dovedește a fi adevărat, chiar şi în acest caz, cuvântul proo- 
rocului că 'cel nesocotit îşi poartă singur ponosul'75, "pe când în- 
ţeleptul este inţelept pentru sine şi pentru mulţi'74. Așadar, pe bună 
dreptate a fost păzită, în vederea potopului, casa dreptului Noe. Tot 
aşa, pe mare, cei ce călătoresc, sau în război, armata, dacă celor 
dintâi nu le lipseşte dibăcia cârmaciului, iar acestora din urmă înţe- 
lepciunea comandantului, sunt feriţi de primejdie datorită ajutorului 
venit din afara lor. Dar fiindcă şi armata unui bun comandant este 
bună, de aceea, şi în cazul acesta, înțelegem că nu e trecută cu ve- 
derea lăudarea celui drept, care şi-a orânduit casa în așa fel încât 
comorile virtuţii strălucesc, şi pe bună dreptate familia sa îşi găseşte 
mântuirea?5, 

Şi nu există contradicţie în faptul că după aceea sau fiul sau 
soţia au greşit76. Dreptul Noe dormea, in timp ce fiul rătăcea. Cât 
priveşte femeia, ea fiind de o fire mai slabă, tulburată de mărimea 
primejdiei întrucât credea că întreaga lume pierea de focul trimis de 
Dumnezeu”7, de ce te miri dacă nu la putut urma pe bărbat, de 


„2 Cor. 8,9. 
„Rom. 8, 17. 
„PS. 126, 3. 
„Fac. 7, 1. 
„Pilde 9, 12, 

„ Pilde 9, 12. 

vreme ce dreptul însuși a ieşit doar îndemnat fiind de ingeri78? Oare 
e de mirare că greşeala se strecoară în om sau că incordarea se 
destramă? Adu, prin urmare, argumentarea că şi cel drept s-a îm- 
bătat79, Socot însă că acestea trebuie lăsate să fie discutate la 
locul lor. 

57. Acum să analizăm celelalte lucruri. Într-adevăr, frumos a 
spus: "în neamul acesta numai pe tine te-am văzut drept'20. Mulţi par 
drepţi înaintea oamenilor, dar puţini înaintea lui Dumnezeu; într-un 
fel e pentru oameni, în alt fel pentru Dumnezeu. Oamenii se orien- 
tează după aparenţa vieţii; Dumnezeu, după curăţia sufletului, după 
adevărul virtuţii; oamenii preţuiesc cele ce sunt în afară; Dumnezeu 
judecă cele dinlăuntru. Foarte bine a cumpănit atunci când a spus: 
"în neamul acesta', ca să nu-i osândească nici pe inaintași și să nu-i 
înlăture nici pe urmaşi și să arate că pe dreptate a adus potopul, prin 
pieirea 'acelui neam” care nu era părtaş al cinstei. Aceasta e inter- 
pretarea după buche. 

38. O pătrundere mai adâncă, însă, ne îndeamnă să ne gândim 
că puterea minţii se află în suflet şi că sufletul joacă în trup rolul 
unui tată de familie în casa sa. Ce este mintea în suflet, aceea e su- 
fletul în trup. Dacă mintea este în siguranţă, în siguranţă este casa, 
în siguranţă este sufletul; dacă sufletul este nevătămat, nevătămat e 
şi trupul. Căci mintea cumpătată ține în frâu toate patimile, conduce 
simţurile, îndreptează vorba. De aceea, bine zice Domnul celui 
drept: “intră tu', adică intră în tine însuţi, în mintea ta, înlăuntrul su- 
fietului tău. Acolo este scăparea, acolo este cârma; afară e potopul, 
afară e primejdia. Dacă însă ai fost asigurat înlăuntru, atunci ești şi 
în afară, fiindcă unde mintea este cea care ne indrumă, acolo și cu- 
getele ne sunt bune şi bune sunt şi faptele. Căci dacă mintea nu e 
umbrită de nicio patimă, atunci cugetele sunt limpezi. Dacă te 
strădui spre curăţire, dacă urmăreşti stăpânirea de sine, nu izbuc- 
neşte nicio flacără a poftei, nu se furișează nicio rană a amărăciunii; 
căci sănătatea minţii este medicamentul corpului. 

12. 39. Să cugetăm acum pentru care motiv porunceste Domnul 
să fie luate în corabie 'din animalele curate câte șapte perechi, parte 
bărbătească şi parte femeiască, iar din animalele necurate, câle o 
pereche”, ca să li se întreţină sămânţa pe întreg pâmântulS!. Şi dupa 
cum socot eu, arată că începe săptămâna curată, fiindcă numărul 


78. Cf. Fac. 19, 15 şi urm 

79. Cf. Fac. 9, 21. 

80. fac. 7, 1. 

81. Fac. 7, 2; Filon, Quaest. li, 12 (ed. cit., p. 212-214). 

şapte este curat şi sfânt82 , căci el nici nu se combină cu altul, nici 
nu se naște din altul. De aceea se numeşte "fecioară", fiindcă nu 
naşte din el nimic şi, ca și cum ar fi cruțat şi neatins de naştere ma- 
ternă ori de împreunare femeiască, pe bună dreptate are harul 
sfinţeniei bărbăteşti, deși este redat printr-un termen feminin: căci 
“tot cel de parte bărbătească întâi-născut va fi închinat Domnului'85, 
adică este sfânt. Şi la prooroc găseşti scris: "a fost scutită de chinuri 
şi a născut un fiu'8%, adică un sfânt. Numărul doi insă nu este un 
număr plin, pentru că se împarte. lar ceea ce nu este plin este socotit 
gol. Şapte însă este număr plin, fiindcă "hebdomas' e ca şi 'decas' 
şi, de asemenea, ca cel dintâi, fiindcă alpha85 este după asemăna- 
rea Aceluia care este veşnic, de la Care decurg și provin calităţile 
care sunt în fiecare specie, şi acestea sunt naturale86. 

40. Ca să vorbim însă despre cele morale, nu există îndoială că 
neraţionalul din sufletul nostru se împarte în cele cinci simţuri şi 
vocea şi organul generativ — care par a fi de natură femeiască, fiind- 
că simţurile noastre alunecă repede spre cele materiale şi lumești. 
De aceea e limpede că ele au o substanţă de natură mai moale. Dar 
pentru bărbatul învăţat şi sârguincios toate sunt curate, fiindcă în- 
țelepciunea unui bărbat cu experienţa şi virtutea lui le transmite 
acestora o tărie bărbătească. Aşadar, datorită judecății înţeleptului 
şi planului cârmaciului, din calitatea unui gen inferior sunt transfor- 
mate într-o substanță mai rezistentă. Căci sănătoasă şi stabilă este 
opinia înţeleptului, nu schimbătoare ca a celui lipsit de înţelepciune, 
a celui lipsit de minte, care se schimbă după un plan nesigur; ca a 
celui necinstit, care alege nu ce e adevărat şi drept, ci ceea ce este 
comod pentru el, sau care desparte utilul de adevăr, îl îndepărtează 
de ceea ce e drept. Căci dreptatea e un bun singular - unic; este 
admirată ea însăși prin sine numai datorită valorii sale; nedreptatea 
însă, ca mânată când de ură, când de dorinţa de profit, naşte — aş 
zice — lucruri divizibile şi confundă (impreună) cele ce trebuie să fie 
despărțite. Căci nebunul e schimbător ca luna87 și, diform din cauza 
varietăţii impestriţate a stărilor lui, își pătează sufletul prin atingerea 
nedemnă, de pare trupul unui lepros, întrucât adeseori amestecă la 
un loc gândurile sănătoase cu cele vătămătoare. 


82. Filon, Leg. alleg. |, 5 (|, 46, 13; 1, 64, 19C); De vita Moysis II, 27 (citat după 
Schenki, op. cit., p. 437) (1,166, 39). 

83. leş. 13, 12. 

84. Is. 66, 7. 

85. Cf. Apoc, 1,8 (21, 6; 22, 13). 

86. Cf. Fapte 17, 28. 

87. Înţ. Sir. 27, 11. 

41. Dar poate că, văzând că se poruncește să fie duse în cora- 
bie viețuitoare curate şi necurate, ar putea să te mire, pe bună drep- 
tate, că eu am spus că nu trebuie amestecate judecăţile nedemne 
cu cele cinstite. Nici eu însă nu susţin că și printre necuvântătoare 
nu există totuşi anumite seminţe de porniri curate şi că în sufletul 
nostru nu ar fi un fel de elemente din acele porniri care nu sunt 
curate. Căci natura omului este în stare de contrarii, încât există, 
atât pentru răutate, cât şi pentru virtute, posibilitatea de a pătrunde 
în ea; şi pe bună dreptate, la începutul acestei cărţi, care este Face- 
rea, sub înfăţişarea pomului din mijlocul raiului ai citit 'cunoştința 
binelui şi răului'88. S-a poruncit ca din acest pom al cunoştinţei 
binelui şi răului să nu se guste, pentru că mintea noastră, în care 
există cunoaştere şi disciplină, primește noţiunea binelui şi a răului. 
Aşadar, Creatorul naturii, precum a păstrat vieţuitoarele pentru răs- 
pândirea sau chiar pentru refacerea speciei, pentru ca tot pamântul 
să se umple de sămânţa vieţuitoarelor, tot aşa nu a socotit că sub- 
stanța pământeană a trupului nostru trebuie lăsată lipsită de patimi 
de felul acelora pe care le au animalele necurate, substanţă care, 
când se scufundă în plăceri şi desfrâu, ca în vremea potopului, e 
purtată de valurile patimilor amintite. Când însă, datorită cumpătării 
şi stăpânirii de sine, cineva a alungat potopul patimilor ce-l îneacă și 
a găsit un fel de vârtoşie a sufletului, începe să redea viaţă trupului 
şi curăţie sufletului său, care are drept cârmă înţelepciunea. 

42. Merită strădania să cercetăm şi de ce, după ce Noe a intrat 
în corabie şi a adus acolo vieţuitoarele, potopul s-a produs după 
şapte zile89. Căci nu pare lipsit de sens faptul că nu au trecut fie mai 
multe, fie mai puţine, ci tot atâtea [zile) câte au fost la facerea lumii. 
Căci lumea a fost făcută în şase zile, iar “in ziua a şaptea S-a odihnit 
Dumnezeu de toate lucrurile Lui'90. Prin numărul acesta a arătat că 
tot El este autorul lumii, precum și al potopului. Lumea a întemeiat-o 
din bunătatea Sa; potopul l-a făcut pentru vina greşelilor noastre. Li 
s-a atras atenţia, aşadar, oamenilor, chiar şi prin numărul zilelor în 
care a fost întemeiată lumea, că ei ar fi trebuit să-L induplece pe 
Ziditor nu numai prin lacrimi şi rugă, dar prin îndreptarea moravu- 
rilor. Le-a dat aşadar Domnul timp pentru pocăință, voind mai cu- 
rând să-i ierte decât să-i pedepsească, pentru ca să-i constrângă, 
cuprinşi fiind de groaza potopului ce-i ameninţa, să-l ceară ajutor, 
ca, în timp ce erau îngroziţi de primejdia morţii ce avea să vină, ei 


88, Fac. 2, 9 şi 17. 
89. Filon, Quaest. II, 15 (ed. cit., p. 216). 
90. Fac. 2, 2. 

să renunţe la nelegiuiri și nedreptate, Se cuvine să desprindem de 
aici bunătatea lui Dumnezeu, peste măsură de iertător, fiindcă EI a 
voit să ierte în câteva zile jignirea multor ani, ce 1 s-a adus de la fa- 
cerea lumii până la sfârșit, dacă ei s-ar fi căit. Căci Dumnezeu uită 
păcatul, răsplăteşte virtutea, precum spune EI însuși prin gura proo- 
rocului: "Eu, Eu sunt Acela care şterg păcatele şi nu-Mi aduc aminte 
de fărădelegile tale. Tu însă adu-Mi aminte ca să judecăm împreună: 
fă tu însuţi socoteala ca să te dezvinovăţeşti'91. Căci fiindcă a văzut 
că i-a fost redată sufletului adevărata virtute, îi dăruie atâta cinstire, 
încât nu numai că-i acordă iertarea păcatelor de mai înainte, dar îi 
acordă har şi dezvinovăţire. A aşteptat, așadar, şi în ziua a şaptea — 
chiar ziua în care S-a odihnit după lucrarea Sa -, pentru ca, dacă | 
se cere iertare, să urmeze indreptarea şi să-Şi lase deoparte mânia. 

43. Trebuie observat şi faptul că a spus că potopul s-a făcut "în 
patruzeci de zile" şi că a adăugat: 'şi patruzeci de nopţi'92. Or, ştim 
că se numeşte 'zi' durata de timp marcată de soare, câtă vreme lu- 
minează pământul, iar 'noapte', durata pe care întunericul ce co- 
boară o deosebeşte de claritatea zilei, şi, îndeobşte, zicem 'zi' fără 
să adăugăm 'noapte', pe care, în general, o subinţelegem. De fapt, 
când spunem că o lună are treizeci de zile, înțelegem şi nopţi. De 
aceea, deşi ar fi fost îndeajuns pentru Moise să fi zis că potopul a 
durat patruzeci de zile, se pune întrebarea: de ce a adăugat 'şi pa- 
truzeci de nopţi"? Şi unii%5 care au trăit înainte de noi au înţeles că 
s-ar arăta că s-a produs prin potop pieire și de bărbaţi, şi de femei — 
raportând ziua la bărbat, care ar fi mai curat, asemănător luminii, 
noaptea, la femeie, despre care se scrie? că a fost creată în timp 
ce bărbatul dormea; totodată, pentru că bărbatul ar fi primul, ca un 
creator, întrucât pune în mişcare calitatea femeii şi ar îndruma-o 
spre naşteri; că bărbatul ar fi mai de vază prin activitatea sa publică, 
femeia mai neștiută, stând parcă închisă între pereţii casei; şi mai 
apropiată de noapte, întrucât a apărut pe locul al doilea şi. plăsmui- 
tă din coasta bărbatului?5, datorează recunoştinţă pentru crearea sa 
celui ce-i este superior, fiindu-i inferioară prin însuşi faptul că bărba- 
tul e primul la număr și că ea este vrednică de pus alături de cele 
materiale prin facultatea ei de a naşte. Dar şi la unul şi la celălalt 
numărul primejdiilor este acelaşi, fiindcă şi păcatele le sunt Ia fel, şi 

pe bună dreptate duratele în timp nu diferă, fiindcă nu diferă pe- 
depsele greşelilor?6. 

44. Mulţi se întreabă - şi nu e lipsit de interes — de ce potopul a 
durat patruzeci de zile. Şi am putea spune că pentru lucrurile mai 
triste, adică pentru nimicirea creaturii, s-a socotit un număr concret, 
dar că pentru zidirea întregii lumi, adică pentru lucrările mai vesele, 
s-a socotit săptămâna. Dar ar interesa poate faptul că şi Legea a fost 
dată după patruzeci de zile?7. Atâtea zile a stat Moise pe Muntele 
Sinai şi a rămas până a scris poruncile Legii. Pe bună dreptate, așa- 
dar, în acelaşi număr de zile sunt date învăţăturile pentru evitarea 
păcatelor, prin care număr se iartă vina păcatului, ca să înţelegem 
că lauda datorată îndreptării noastre trebuie să fie pregătită în 
aceeași durată de timp a vieţii în care se poate comite vina ce merită 
să fie pedepsită. De aceea, nu drept pedeapsă sunt acum prescrise 
cele patruzeci de zile, ci pentru viaţă, pentru ca prin acest număr să 
îndepărtăm prin ajunări şi rugăciuni mai dese pedepsele pentru 
păcatele noastre şi, atenţi la poruncile Legii, să îndepărtăm, prin 
devoțiune şi credinţă, rătăcirea noastră. Aşadar, prin învierea Dom- 
nului, ziua a patruzecea nu mai este considerată ultima, ci prima, şi 
de atunci se consideră viața, pe când înainte era considerat un 
număr al morţii - pentru sfârşitul lumii şi pieirea neamului omenesc. 

"Şi am să pierd — a zis — de pe faţa pământului toate făpturile câte 
am făcut'98. O, frumuseţe a cuvintelor cereşti, pentru cel care cer- 
cetează cu cuvenita înţelegere a unei minţi credincioase! E mâniat 
Dumnezeu pe păcatele noastre, dar nu uită credinţa; ne ameninţă cu 
chinul, dar nu a îngăduit pieirea; înfrânează pedepsirea, opreşte 
asprimea. Zice că va pierde făptura, nu de pe pământ, ci de pe faţa 
pământului. Scutură floarea, rădăcinile le păstrează; îngăduie ca în 
adâncul substanţei umane să rămână virtutea, care să sufere la 
suprafaţă, dar inlăuntru să se păstreze nevătămată și cruţată de pe- 
deapsă, pentru ca să fie păstrată pentru susţinerea acelora care nu 
se fac vinovaţi de păcat. 

Frumos a spus "voi şterge”, ca și cum ar fi vorba de caracterele 
literelor, care sunt şterse fără dăunarea cărţilor şi fără micşorarea 
tăbliţelor; e ştearsă cerneala literelor, dar lemnul rămâne. Sunt dis- 
truse elementele, ca să fie scrise, de cele mai multe ori, altele mai 
bune; se îndepărtează cerneala, dar materialul nu este distrus. 'Voi 


96. Filon, Quaest. II, 14 (ed. cit., p. 219). 
97. Cf. leş. 34, 28. 
98. Fac. 7, 4; Filon, Quaest. Il, 15 (ed. cit., p. 220). 


TÂLCUIRI LA SFÂNTA SCRIPTURĂ 


nimici — zice —99 trupul întru stricăciune, ca să scriu nestricăciune. 
Voi nimici învierea trupului de pe faţa pământului, ca să scriu pe cei 
ce învie întru cele cereşti. îi voi nimici din cartea pământului, ca să-i 
scriu în cartea vieţii'!00. Fie nimicite, Doamne, Domnul meu, fie 
nimicite repede insemnele fierului, ca să fie înscrise însemnele lui 
Hristos. Fie îndepărtată învierea pământeană, ca să crească din plin 
harul ceresc. Vino, Moise, pregăteşte-ţi genunchiul, primeşte Legea, 
primeşte literele pe care să nu le mai nimicească de acum îndurarea 
divină. la în primire tablele pe care Domnul să le hotărască pentru 
veşnicie! O, dacă tu însuţi nu le-ai sfărâmal0l. Şi pe acestea le-ar fi 
îndepărtat vina mea, dacă Domnul nu mi le-ar fi dat din nou. Şi pe 
bună dreptate te-ai mâniat, Moise, ca să nu aibă privilegii sfinte 
aceia care nu arătau supunere; dar socot că nu pentru mine le-ai 
sfărâmat, ci pentru iudei. Le-ai sfărâmat pentru iudei, le-ai primit din 
nou pentru mine. Au fost sfărâmate cele dintâi, ca să rămână cele 
următoare. Le-ai sfărâmat în piepturile iudeilor; căci la ce ar fi servit 
să păstreze tablele ale căror porunci nu le puteau ţine? lată, eu zic 
că ţin legile date a doua oară, totuşi nu le ţin. Spun că citesc Scrip- 
turile Sfinte, dar nu le ţin. Moise zice!02 că tablele au fost scrise cu 
degetul lui Dumnezeu; ei nu citesc degetul lui Dumnezeu, ci citesc 
fierul. Văd cerneala, dar Duhul lui Dumnezeu nu-L văd. Biserica însă 
nu pune preţ pe cerneală, ci ea înţelege duhul. De aceea Pavel știe 
să scrie nu cu cerneală, ci cu duhul Dumnezeului celui viul05. O, 
călcătorule de legi și nesocotit popor al iudeilor! Omul scrie cu 
duhul lui Dumnezeu și omul e hrănit sub Lege, și ei pretind că Dum- 
nezeu a scris cu cerneală, nu cu duh!04. 

46. Aşadar, ca să revenim la cele de mai înainte, Dumnezeu ni- 
micește orice 'reinviere a cămii' cum ar şterge scrierea unor semne. 
Prin aceasta se arată că a nimicit nașterea prisositoare de oameni, 
din cauza nelegiuirii ei, ca pe nişte litere, dar că a cruțat tiparul şi 
viaţa neamului omenesc, la fel cu păstrarea tablelor, pentru ca din 
ea sămânţa rămasă să se înmulțească iarăși. Cu această idee pare 
că se potriveşte şi faptul că spune: 'voi nimici orice inviere a cărnii”. 
Învierii însă, în felul obişnuit de a se manifesta al firii, pare a-i fi con- 
trară curățirea, fiindcă prin curăţire se taie şi se înăbuşă puterea 
învierii. Totuşi, tot ce e curăţit iși pierde aspectul, îşi păstrează esen- 

ţa şi o îmbunătăţeşte. A înlăturat, aşadar, Domnul, chiar prin cură- 
țirea adusă de potop, viaţa trupească şi existenţa acelui neam care 
s-a îndepărtat de la frumuseţea firii sale şi de farmecul harului pri- 
mit. Aceasta, conform literei. 

Întrucât priveşte însă sensul mai adânc, reprezentarea potopului 
este imaginea curăţirii sufletului nostru. Aşadar, când mintea noas- 
tră s-a curăţit, spălându-se de ademenirile lumii acesteia de care mai 
înainte era fermecată, înlătură prin cugetele bune drojdia vechilor 
dorinţe, sorbind parcă din apele mai limpezi ale unor valuri, care 
mai înainte purtau amărăciune 105. 

47. "Şi a făcut - zice - Noe toate câte i-a încredinţat Domnul 
Dumnezeu'106, Dreptul primeşte insârcinări, robul, porunci. E con- 
siderat prieten cel care a făcut toate cele ce trebuiau împlinite; cel 
care şovăie în supunere este osândit la greutăţile robiei. De altfel 
Însuşi Domnul lisus zice în Evanghelie: 'Voi sunteţi prietenii Mei 
dacă faceţi ceea ce vă poruncesc. De acum nu vă mai zic slugi' 107. 
1 se cere, aşadar, ca unui prieten; i se cere ca unuia care cu puter- 
nică dragoste, cu judecată cumpătată împlinește ce i s-a încredinţat. 
Şi Domnul nu S-a înşelat în aprecierea Sa. Dreptul a împlinit toate, 
nu o parte, ci toate câte i-au fost încredințate, şi de aceea primește 
mărturia Sfintei Scripturi. Şi ca să nu crezi că este fără rost faptul că 
a spus în acelaşi timp "Domn şi Dumnezeu' — căci şi Dumnezeu se 
înţelege în Domn, şi Domn, în Dumnezeu -, ci ca să înţelegi că este 
vorba de hotărârea comună, a Tatălui şi a Fiului. Totuşi unii înaintea 
noastră au interpretat zicând că în pasajul acesta "Domn și 
Dumnezeu'108 s-a avut în vedere îndoita putere a Celui ce avea şi să 
pedepsească, şi să ierte; şi, fiindcă îi pedepseşte mai întâi pe pă- 
cătoşi, de aceea a zis mai întâi "Domnul', iar, fiindcă după aceea 
iartă, ca să se răspândească sămânţa celui drept, de aceea a spus 
mai apoi "Dumnezeu'! De altfel Cel ce avea să facă lumea este numit 
Dumnezeu: 'La început a făcut Dumnezeu cerul şi pământul. Şi a zis 
Dumnezeu: să fie lumină!'109. 

14. 48. Nu este lipsită de interes nici acea precizare că 'în anul 
al şase sutelea al vieţii lui Noe, în luna a șaptea -— în biblie, a doua —, 
în ziua a douăzeci şi şaptea a lunii acesteia' se produce potopul 10. 
Nu există îndoială că luna a şaptea este lună de vară, când toate care 

se nasc se dezvoltă, când ogorul dă roadel!!!, se înmulţesc atât cele 
neinsufleţite, cât și vieţuitoarele. Așadar, atunci a trimis potopul, ca 
să fie mai mare durere pentru aceia care erau pedepsiţi în belșugul 
lor, ca pedeapsa lui Dumnezeu să fie mai grozavă, de parcă ar fi zis: 
"Iată, natura bogată a născut toate, în conformitate cu harul gene- 
rozităţii Proniei dumnezeieşti; pământul, mai roditor, a produs toate 
spre folosul oamenilor. Se văd holdele de grâu; câmpurile sunt pline 
de orz, coroanele pomilor sunt îmbrăcate cu florile rodului ce va să 
fie, pământul nu este absent de la îndatoririle sale, nici animalele de 
la darurile lor, care se pregătesc de naşterile anuale, ca să nu-i lip- 
sească nimic omului. Singur omul este absent de la rostul său, nu-L 
cunoaște pe Creatorul său, din partea Căruia toate îi sunt oferite, nu 
ia în seamă pe Ziditorul său. Dispreţuieşte omul pe Binefăcătorul 
său, în timp ce Dumnezeu nu a disprețuit lucrarea Sa. Să piară toate 
împreună cu omul, pentru care toate s-au născut! În bunurile sale să 
fie nimicit omul, împreună cu zestrea lui să moară'. Înainte de om, 
pământul nu s-a făcut vinovat cu nimic, nu a greșit în niciunul din 
roadele sale, numai în om recunoaște că a greşit, aducându-i “spini 
şi pălămidă' în loc de roade!12. Acest singur dar este ciudat, a pie- 
rit esenţialul intenţiei. De ce deci sunt păstrate toate acelea? De 
aceea nu după recoltarea roadelor se revarsă apa, ca pământul să 
nu simtă binefacerea mai mult decât potopul. De altfel, la egipteni, 
Nilul se revărsa în timpul verii, dar nu în altă lună, ca pământul să 
se înmoaie pentru seminţele ce urmează să fie aruncate și să pri- 
mească seminţele încredințate într-un sân mai blând și pe nişte 
genunchi mai primitori. 

Cât despre faptul că potopul are loc în anul al șase sutelea al 
vieţii lui Noe, se pare că aceasta ne arată că Adam (omul) a fost 
creat în ziua a şasea!15. Este vorba de același număr, care se păs- 
trează şi la autor şi la restaurator. Salvator, fiind izvorul cifrei şaizeci 
şi şase sute, este numărul şase. La fel se zice însă şi luna întâi şi a 
șaptea. Dar ar trebui mai curând să o reținem pe prima, deoarece 
după potop în timpul verii reîncepe grija cultivării ogoarelor şi 
începe să aibă loc rodirea pământului liniştit și bogat. Din aceasta se 
deduce că Dumnezeu nu ar fi avut de gând niciodată să producă 
pieirea oamenilor în acel număr sau timp în care a făcut începutul, 
dacă nu ar fi fost jignit de păcate fără număr de mari. În acelaşi timp 
raţiunea promite ajutorul timpului şi numărului, pentru că, deși mâ- 

niat, Dumnezeu ne atrage atenţia atât de mult asurpa cauzelor ante- 
rioare ale binefacerilor Sale, încât nu distruge cu totul esenţa acelo- 
ra pe care EI însuşi le-a făcut. 

49. "Şi s-au desfăcut toate izvoarele adâncului celui mare şi s-au 
deschis jgheaburile cerului'!14. Potrivit a redat Scriptura violenţa 
potopului, când a spus că au fost la fel de zguduite cerul şi pămân- 
tul — elemene din care constă întregul început al acestei lumi. Așadar, 
neamul omenesc este ameninţat de pretutindeni, închis fiind în- 
lăuntrul imensităţilor de ape care se abăteau asupra lui, Aceasta, 
conform literei. 

Dar în ceea ce priveşte sensul mai adânc, prin simbolul cerului 
este sugerată mintea omenească, iar prin termenul de 'pământ', cor- 
pul şi simţurile. Aşadar, mari naufragii au loc când se îmbină tulbu- 
rarea și furtuna minţii cu cea a trupului şi a tuturor simţurilor. Să 
cântărim cu atenţie cele spuse. Deseori înşelătoria și viclenia minţii 
îşi pun în aplicare otrava; sobrietatea şi cumpătarea trupului ţin 
totuşi în umbră necinstea minţii. Adeseori mintea este schimbătoare 
la cel nesigur pe propria-i credinţă; totuși, trupul lui este în afara 
plăcerilor şi a desfrâului, încât cumpătarea îi scuză rătăcirea minţii; 
așa sunt mulţi printre eretici, care vor să invoce cumpătarea corpu- 
lui spre a dobândi pentru cauza lor credinţa, prin mărturia unui trup 
sobru. Deşi alunecoşi cu simţul, sunt socotiți totuşi mai vrednici de 
scuză, cu cât sunt întrucâtva mai puţin ticăloşi. Când însă otrăvurile 
minţii şi influenţele rele ale deșănţării trupești tulbură întreaga 
simţire și vigoare și când sufletul alunecos la o mişcare nesigură, dar 
murdărit de cerneala răutăţii, aprins de furia cruzimii, este aţâţat şi 
de relele trupeșşti, când pofta lacomă, nesătulă de posibilităţi obiș- 
nuite, din lăcomia de bogăţie și din pofta de a risipi, se aruncă în 
crima de acaparare a vieţii altuia, atunci se produce un mare potop, 
căci toate patimile năvălesc deodată; atunci nechibzuinţa, nedrep- 
tatea, temeritatea, necinstea, perfidia par a năvăli din partea de sus 
a minţii, asemenea unor cascade. Atunci ţâșnesc din izvorul trupu- 
lui, alcătuit din pământ, pofta, beţia, desfrânarea, în cele din urmă 
alunecările spre diferite fărădelegi, care slăbesc până în adânc atât 
forța corpului, cât şi puterea minţii. 

15, 50. 'Şi a închis Dumnezeu corabia pe dinafară'!15. Este lim- 
pede exprimarea, dacă ne referim la cele scrise. Corabia a trebuit să 
fie închisă şi apărată cu întăritură sigură, pentru ca valurile năvăli- 
toare ale potopului să nu pătrundă în ea. O interpretare cu înţeles 

mai adânc nu e nepotrivită dacă ne gândim că trupul omenesc, cu 
care se aseamănă această corabie despre care se vorbeşte, acope- 
rit fiind cu piele, este apărat de frig şi de căldură, deoarece Dum- 
nezeu Creatorul l-a îmbrăcat cu veşminte fireşti, în vederea protejării 
tuturor părţilor sale, şi l-a hărăzit cu un fel de acoperământ de jur 
împrejur, ca nici să nu îngheţe de frig, nici să nu se topească de 
căldura verii. 

51. "S-a înmulţit aşadar apa şi a ridicat corabia'! 15, şi era purtată 
pe deasupra valurilor. Şi pe bună dreptate s-a inmulţit apa, de vreme 
ce s-au deschis zăvoarele cerului, iar de pe pământ s-au dezlănţuit 
şuvoaiele apelor şi fluviile. Acest fapt este redat prin cuvinte mari; 
unde se produce o izbucnire, acolo se produce neapărat şi o re- 
vărsare de nestăvilit; şi nu uşor poate fi ţinută pe loc năvala de ape 
uriaşe odată pornite. Aşadar e limpede ceea ce s-a scris! 17, De crezi 
însă că trebuie să privim lucrurile mai adânc, atunci să ştii că şi car- 
nea noastră este agitată, şi asemenea mării se zbuciumă de patimi 
diferite, de care este aruncată într-o parte și-n alta, ca purtată de va- 
lurile propriilor neajunsuri, ba de foame, ba de sete; când de 
bucurie, când de durere. 

52. Socot că [ceva] nu trebuie trecut cu vederea!18, deoarece 
nici Scriptura nu a trecut cu vederea, anume să nu se spună de câţi 
coţi a fost apa deasupra pământului; a spus119 că apa s-a ridicat cu 
cinci coți deasupra munţilor celor mai înalţi. Înţelesul e simplu, este 
şi limpede; alegoria însă ne duce cu gândul la cele cinci simţuri care 
sunt în trupul nostru, asemenea unor munți înalți, ce pun în umbră 
această came a patimilor şi, foarte adeseori, desişurile şi întune- 
cimile lor sunt străbătute şi bântuite de fiare. De acolo venind şi 
Domnul, după credinţa neamurilor credincioase, a venit din Liban la 
Biserica Sa, precum spune Proorocul Avacum când zice120: "Va veni 
Domnul din Liban, din muntele plin de umbră şi întunecos'. Şi Bi- 
serica vine din Liban, precum zice Cântarea Cântărilor, căci astfel 
citim: 'Vino din Liban, mireasa mea, vino din Liban cu mine! De- 
grabă coboară din ale leilor culcușuri şi din munţi cu leoparzi'!21, 
pentru că neamurile păgâne, care îndurau cruntele atacuri ale pati- 
milor sălbatice, astăzi se deosebesc prin adâncimea credinţei și 

măreţia dăruirii. Aşadar peste acești munţi soseşte Hristos, înfrânând 
răzvrătirile acestui trup sălbatic și năruind, prin ascultare și smerirea 
de Sine, acea mândrie şi trufie plină de sine a inimii; şi pe bună 
dreptate au început să culeagă roadele blândeţii cei pe care mai 
înainte îi târa cu sine potopul grelelor patimi 122. 

În ceea ce privește numărul coţilor, unii dinaintea noastră au 
socotit că cele cinci simţuri ar avea o întreită putere, fiindcă văzul 
vede ce e vizibil, auzul aude ce poate fi auzit, mirosul, ce produce 
miros, gustul gustă ce poate fi gustat, iar pipăitul atinge ce este cu 
putinţă să fie atins; de aceea cele cinci simţuri au fost socotite în- 
treit, precum se spune în proverb: 'așază-ţi în scris de trei ori'125, În 
ce mă priveşte, cred totuşi că e mai potrivit să înţeleg că e vorba de 
simţurile omului alcătuit din pământ, însufleţit şi spiritual, pe care le-au 
străbătut aceste valuri ale potopului. 

53. Pe bună dreptate 'a murit tot trupul ce se mişca pe pă- 
mânt'!2%. Exprimarea este limpede şi luată ad litteram şi, totodată, 
prin imaginea izbucnirii furtunii presupune în mod propriu şi firesc 
nimicirea cărnii: căci tulburarea nu e dăunătoare decât prin stricarea 
stării sufleteşti. De fapt, trupul naşte plăceri şi, la rândul său, este 
tulburat de plăceri; dar o astfel de tulburare naşte stricăciunea. Prin 
urmare, cauza stricăciunii este înrăirea lumii acesteia, prin care se 
prăpădeşte şi sufletul fiecăruia. Aşadar, când patimile rele ameninţă 
sănătatea minţii, atunci se naşte stricăciunea; în schimb, când sunt 
trezite năzuinţele virtuoase, se dezvoltă ordinea. Prin urmare, "toate 
cele de pe uscat au murit'125; şi nu puteau să nu moară aceia pe 
care îi inecaseră valurile unui potop atât de mare. Aceasta, conform 
scrierii şi ordinii cuvintelor. Dacă te gândeşti însă la o asemănare 
oarecare, atunci, după cum un lemn mai uscat arde de îndată ce 
focul a început să-i atingă, tot aşa şi sufletul, dacă nu este înviorat 
de roua diferitelor virtuţi, adăpat - aş zice - din cupa înţelepciunii şi 
din izvorul nesecat al dreptăţii și nevinovăţiei, ca și cum i s-ar fi 
uscat rădăcina care întreţine viaţa, se mistuie în pârjolul poftelor sau 
se năruie zdrobit sub potopul cărnii. De aceea firea omenească tre- 
buie să se ospăteze intotdeauna cu gânduri de fapte bune, pentru 
ca mintea, hrănită cu seva înţelepciunii, să se întărească aşa fel încât 
să nu se lase uşor în voia nedreptăţii potopului trupesc şi, lipsită de 
putere pentru că nu a fost întreţinută, să moară din cauza unui 
pământ arid. 


122. Filon, Quaest. II, 21 (ed. cit., p. 230-232). 

123. Pilde 22, 20. 

124. Fac, 7, 21; Filon, Quaest. II, 22 (ed. cit., p. 232). 
125. Fac. 7, 22; Filon, Quaest. Il, 23 (ed. cit., p. 232). 


TÂLCUIRI LA SFÂNTA SCRIPTURĂ 


lată de ce Domnul ne îndeamnă să nu părăsim "izvorul înţelep- 
ciunii'126, să sorbim din cupele virtuţii ca să nu fim arși de soarele ne- 
dreptăţii ori să nu putem înfrunta furtuna prigoanei. Căci stă scris!27: 
"Căci dacă fac acestea cu lemnul verde, cu cel uscat ce va fi?. 

54. Căci scris este: "Şi a stins Domnul toată fiinţa care se afla pe 
faţa a tot pământul'128, 

Graiul Scripturii este limpede, în schimb vorbirea în pilde 
aminteşte de trufia ce ne ameninţă şi se întinde în acest material 
pământesc şi fărâmicios care suntem noi, cei ce uităm de cele 
sfinte; ea disprețuiește cele omenești și urâţește însăși înfăţişarea şi 
ţinuta celor mândri. Aşa le descrie Isaia pe fiicele Sionului, spunând 
despre ele că de trufaşe ce sunt umblă cu capul pe sus și cu priviri 
neruşinate129. Căci cei de felul acesta merg ținându-și sprâncenele 
ridicate, au o căutătură înfumurată, își ţin pieptul în afară, grumazul 
dat pe sapte, par că abia ating pământul cu picioarele şi se leagănă 
din tot trupul, încât par atâmaţi de o balanţă închipuită; înaintează 
cu pasul spre cele din faţă, dar întorc capul spre cele din spate, pri- 
vesc spre cer, nu spre pământ, pironiţi parcă de o durere în ceafă, 
încât nu o pot mişca. Pe aceştia, aşadar, Domnul i-a 'şters din cartea 
vieţii'150 zicând: "Oricine se înalţă pe sine se va smeri'13!, şi nu-i 
face să fie părtaşi Ia făgăduinţele cereşti printre răsplăţile celor sfinţi. 

55. Pierind toate cele ce au fost în afara corabiei, "a rămas nu- 
mai Noe şi ce era cu el în corabie'152, 

Graiul fiind mai simplu aici, nu are nevoie de tălmăcire; înţelesul 
e în acord cu litera; dar o semnificaţie mai adâncă şi mai profundă 
arată că omul drept şi iubitor de înţelepciune - asemenea unui pom 
roditor —, după ce au fost nimicite cele ce obişnuiau să-i irosească 
rodul, să-i adumbrească toată coroana, să-i ingrădească dezvoltarea 
ramurilor, eliberându-se de patimile lipsite de judecată, a rămas sin- 
gur cu ale sale; cele ale sale sunt frământările curate ale fiinţei sale, 
care tind spre virtute. 

Şi bine a adăugat că a rămas în corabie, întrucât cu greu s-ar 
putea crede că, după ce au fost curățate patimile trupeşti, cineva 
mai trăieşte încă în trupul prin care, cu toate că acum e lipsit de 
relele atingeri pământene, ei păstrează încă totuşi materia corpului, 

deşi necoruptă; şi, ca şi cum ar fi fără trup, pluteşte deasupra potopu- 
iui, având trupul, şi nu este înghiţit de ape pentru că își poartă trupul 
ca şi cum ar fi aşezat în interiorul unei corăbii; or, cel care nu poate 
fi învins de patimi îşi conduce trupul prin mijlocul atâtor valuri, ca şi 
cum ar fi fără trup. 

56. Dar 'Şi-a adus aminte Domnul de Noe, de toate fiarele, de 
toate animalele", precum zice Sfânta Scriptură135, 

Mulţi sunt nedumeriţi de ce autorul nu a spus că Dumnezeu Şi-a 
adus aminte și de soţia şi de fiii lui Noe, de vreme ce Şi-a amintit de 
fiare şi de animale. Când a spus însă că Şi-a adus aminte de Noe, in 
părintele şi conducătorul casei i-a cuprins pe toţi cei apropiaţi lui. În 
același timp, pare că S-a gândit şi la unirea cu toţi membrii familiei. 
Căci atunci când toţi se iubesc întreolaltă, există o singură casă; 
când însă nu se înţeleg, se separă şi se împart în mai multe case. 
Prin urmare, unde este dragoste, acolo, prin numele celui mai în 
vârstă, de care depind ceilalţi, se subinţelege casa întreagă, după 
cum, dacă cineva spune "copac', înțelege totodată şi ramurile; dacă 
cineva spune "ramură”, înţelege prin unul şi acelaşi cuvânt şi roadele 
ce se găsesc pe ramură. 

57. Nu pare lipsit de temei faptul că mai întâi a spus că Dum- 
nezeu Şi-a adus aminte de Noe, apoi de fiare şi de celelalte vieţui- 
toare!54%, că, adică, nu a numit după om fiinţele care sunt mai blân- 
de, ci pe cele mai sălbatice. Explicaţia pare a fi: pentru ca fiarele să 
fie imblânzite datorită vecinătăţii celorlalţi doi. Pare că aceasta este 
şi ideea sugerată de versul poetului!35. Căci şi poetul însuşi a por- 
nit de la ideea aceasta, încât şi-a aranjat oastea ce avea să lupte în 
aşa fel, că pe cei mai slabi i-a aşezat la mijloc, ca să poată fi ajutaţi 
de cei mai viteji şi să participe la lupta ambelor părți. În acestea este 
limpede înţelesul Scripturii. Dar într-un înţeles mai adânc e sigur că 
omul drept ţine la mijloc cumpăna cugetărilor inimii, nu într-o parte, 
şi, cât timp trăieşte în viaţa aceasta, păstrează această socoteală în 
chip necesar în trup, precum stăpânea şi Noe în corabie fiarele 
sălbatice. Căci nu există minte, nu există suflet care să nu pri- 
mească lovituri sălbatice din partea cugetelor celor rele. lar sufletul 
celui fără de minte încurajează pornirile sălbatice și aduce prinos 
otrăvurilor şerpilor, în timp ce tăria înţeleptului le potolește şi le ţine 
în frâu. 


133. Fac. 8, 1: Filon, Quaest. Il, 26 (ed. cit., p. 236). 
134. Filon, Quaest. Il, 27 (ed. cit., p. 238). 
135. Homer, Hiada, 4, 299 (trad. G. Murnu, p. 93). 


TÂLCUIRI LA SFÂNTA SCRIPTURĂ 


58. 'Şi a adus Dumnezeu vânt pe pământ, şi a încetat apa de a 
mai creşte'156. Nu cred că aici s-a spus astfel ca, prin termenul de 
“spiritus', să înțelegem vânt. Căci vântul nici nu putea usca potopul, 
iar marea, de vreme ce este zilnic agitată de vânturi, ar seca şi ea, 
de bună seamă. Dar cum nu s-ar goli marea de forţa vânturilor, dacă 
în faţa puterii lor a încetat potopul vărsărilor, întins peste tot globul 
pământesc, până - cum se zice - ia coloanele iui Hercule157 şi la 
marea cea mare, «acoperind toţi munţii cei înalţi care erau sub 
cer»158? Aşadar nu este îndoială că potopul acela a fost oprit prin 
puterea nevăzută a Duhului Sfânt, prin intervenţia cerească, nu prin 
suflare de vânt. De aceea stă scris159: "Toate de la Tine aşteaptă ca 
să le dai lor hrană la bună vreme. Deschizând Tu mâna Ta, toate se 
vor umple de bunătăţi; dar întorcându-Ţi Tu faţa Ta, se vor tulbura. 
Lua-vei duhul lor și se vor sfârşi şi în ţărână se vor întoarce. Trimite-vei 
duhul Tău şi se vor zidi şi vei innoi faţa pământului". Înţelegem deci 
Duhul Domnului, căci toate par că se supun puterii Lui, în care 
sălăşluieşte tăria cerului însuși, precum stă scris: "Cu cuvântul Lui 
cerurile s-au întărit şi cu duhul gurii Lui toată puterea 1or'140. Duhul 
acesta e Creatorul a toate, precum spune şi lov: 'Duhul lui Dum- 
nezeu este Cel ce m-a făcut'!41, 

59. Să vedem acum ce înseamnă ceea ce zice Scriptura: "S-au 
încuiat izvoarele adâncului şi jgheaburile cerului'!42. Cred că e lim- 
pede totul; căci potopul scade datorită aceloraşi factori care l-au 
cauzat. Se porniseră şuvoaiele apelor, se deschiseseră jgheaburile 
cerului, încât pământul a fost acoperit de ape ce năvăleau de pre- 
tutindeni; trebuiau să fie inchise acelea din care a provenit începutul 
potopului, pentru ca să se producă începutul sfârşitului acestuia. 
Aşa reiese din cele scrise. O tâlcuire mai adâncă arată însă că potopul 
sufletului a năvălit din cauza rătăcirii minţii și a dezmăţului trupesc, 
încât răutatea s-a amestecat cu patima, iar patima cu răutatea. In- 
tervenind doctorul, la cuvântul lui Dumnezeu, să cerceteze sufletul 
care de mult era cuprins de suferinţă din cauza nelegiuirii zavistiilor 
şi a cruzimii patimilor, mai intâi au trebuit să fie tăiate 'cu fierul roșu' 
cauzele suferinţei. Căci prima lege a medicinii este înlăturarea cau- 
zelor bolii, pentru ca cele dăunătoare să nu mai fie folosite spre agra- 


136. Fac. 8, |; Filon, Quaest. II, 28 (ed. cit., p. 238-240). 
137. Numirea antică a Gibraltarului. 
138. Fac. 7, 19. 
139. Ps. 103, 28-30. 
140. Ps. 32, 6. 
141. lov 33, 4. 
„ Fac. 8, 2; Filon, Quaest. II, 29 (ed. cit., p. 240). 

varea bolii. Lucrul acesta ne învaţă chiar şi Legea!45. Căci când le- 
pra a rămas ca mai înainte şi nu s-a întins rana pe piele, atunci preo- 
tul spune că este o anume stagnare şi menţinere curată a leprei; căci 
tot ce se produce în afara firii este necurat. Prin urmare, aceasta 
este sănătatea sufletului, aceasta este bunăstarea minţii: să înceteze 
afluenţa rătăcirii, să stea pe loc greşeala şi să nu se mai răspân- 
dească. Dacă se înlătură pricina vinii şi a nelegiuirii, atunci vinde- 
carea este sigură şi puterea sufletului, nefiind tulburată, se revarsă 
din nou. 

60. "lar în luna a șaptea - zice -—, în ziua a douăzeci şi şaptea a 
lunii acesteia, s-a oprit corabia'!4%. Dacă nu cumpăneşti cu grijă, 
înţelegerea acestui pasaj este dificilă, chiar luat ad litteram. Şi mai 
întâi de toate trebuie avută grija ca nu cumva repetarea frecventă a 
lunii a şaptea să inducă în eroare pe cineva. Căci aşa stă scris145: că 
potopul a încetat în anul şasc sute al vieţii lui Noc, în luna a şaptea, 
în ziua a douăzeci și şaptea a lunii, că revărsarea apelor a durat o 
sută cincizeci de zile!46, că arca s-a oprit pe munte în luna a şaptea, 
în ziua a douăzeci şi şaptea a lunii; că după aceea, din mila lui 
Dumnezeu, apele au inceput să scadă; că apa a scăzut mereu o sută 
cincizeci de zile, că după aceea s-au văzut vârfurile munţilor!+7, 
apoi că, după patruzeci de zile!48, a deschis Noe fereastra corabiei, 
şi corbul trimis nu s-a mai întors, dar porumbelul, negăsind loc de 
odihnă, s-a întors, că, după ce a așteptat șapte zile, l-a trimis din nou 
şi porumbelul s-a întors cu ramură de măslin, că, după alte șapte 
zile, trimiţându-l a treia oară, nu s-a mai întors, că atunci a înţeles 
Noe că apa s-a retras. Şi, în felul acesta, se arată prin luna a şaptea 
şi ziua a douăzeci şi şaptea a lunii că s-a împlinit un an (şi astfel se 
arată un an încheiat prin anul şase sute unu al vieţii lui Noe, în luna 
a doua, în ziua a douăzeci și şaptea a lunii). Prin urmare duce la o 
lămurire limpede faptul că suprafaţa pământului a fost redată după 
potop în aceeaşi lună și în aceeași zi în care a fost stricată prin 
începerea potopului. 

De fapt, în timpul primăverii tot ogorul înverzeşte și pământul 
produce roade. Atunci încep copacii să înmugurească şi să dea roa- 
dele. Prin urmare Domnul la făcut din nou bogat și i-a redat cali- 
tatea. Așadar, in luna a doua, adică in aprilie, căci prima lună e mar- 


143. Cf. Lev. 13,4. 
144. Fac. 8, 4; Filon, Quaest. îl, 51 și 33 (ed. cit., p. 242-246). 
145. Fac. 8, 13 şi urm. 
146. Fac. 8, 3. 
147. Fac. 8, 

. Fac. 8, 


5. 
6 şi urm.; Filon, Quaest. II, 33 (ed. cit., p. 246). 

tie, in care cel drept îşi are ziua de naştere, când zilele sunt socotite 
egale cu nopţile, adică cu opt, după cum socotesc romanii, sau, 
după cum socotesc alţii, cu cinci zile înainte de calendele lui aprilie. 
Aşadar, în luna a doua, precum zic, adică în aprilie, în ziua a două- 
zeci şi şaptea a lunii a început potopul. Prin urmare, primăvara este 
socotită ca început a anului nu după cum te referi la timp, ci potri- 
vit felului de a fi al firii, întrucât atunci incep nădejdile unui nou an 
şi atunci începe să se arate rodul, atunci pare că e începutul anului. 
Dar luna a şaptea ca număr e socotită luna septembrie, fiindcă, deşi 
anul pare că începe cu luna septembrie, precum ne arată obişnuinţa 
lucrărilor prezentate -— căci atunci se fac însămânţările -, totuși 
începutul anului se consideră ca fiind primăvara datorită faptului că 
atunci începe să se arate harul mai plin, şi de aceea e luna care pe 
temeiul acestei socoteli pare a fi prima, dar după alt fel de socoteală 
ea este socotită a fi a şaptea. 

Aşadar atunci s-a oprit corabia, adică în luna a şaptea, în ziua a 
douăzeci şi şaptea a lunii pe Muntele Ararat. De atunci a început 
potopul să scadă. Totodată gândește-te că la aceleaşi date ale anu- 
lui când unele încep, altele dispar: aşa cum potopul a început în 
luna a doua a anului, în ziua a douăzeci şi şaptea a lunii, a plouat o 
sută cincizeci de zile, după alte o sută cincizeci de zile potopul s-a 
terminat, dar timp de patruzeci de zile a bântuit prăpădul din cauza 
ploii căzute din cer şi a ruperii zăgazului apelor; au trecut alte patru- 
zeci de zile după ce s-au zărit vârfurile munţilor, iar în luna a unspre- 
zecea, în prima zi a lunii, a trimis dreptul Noe corbul. În felul aces- 
ta se constată că potopul a dispărut în tot acelaşi număr de zile în 
care s-a produs. De aceea Scriptura ne învaţă că trebuie să păstrăm 
ordinea. 

61. Ce inseamnă 'uşa corabiei'!+9 pe care a deschis-o dreptul, 
s-a arătat mai sus, conform organizării corpului. Conform însă unei 
mai adânci interpretări, se pare că trebuie arătat în mod special 
acest lucru, anume că simţurile corpului sunt considerate aidoma 
unor uşi, Într-adevăr, prin simţuri, ca prin nişte uşi, pătrunde în min- 
tea noastră un fel de înţelegere a celor sensibile. Prin urmare, min- 
tea noastră pare că primește ajutorul acestor simţuri, și mai ales al 
simțului văzului, care este considerat cel mai important dintre toate 
simţurile fiindcă este sălaș al luminii; prin el privind cerul, pământul, 
mările, soarele chiar, luna şi stelele, cu care este impodobită bolta 
cerească, înţelegem că Dumnezeu este Ziditorul lumii şi Conducă- 
torul ei şi credem că, de n-ar fi fost Dumnezeu Creatorul şi Întemeie- 


149. Fac. 8, 6; Filon, Quaest. II, 34 (ed. cit., p. 246-248). 

torul atâtor lucruri, acestea nici n-ar fi putut fi create și nici nu ar 
putea exista. 

62, Prin urmare, pe această fereastră a trimis întâi dreptul Noe 
corbul!50, Trebuie căutată cauza; şi totuşi, nici luat în sens propriu 
nu este neclar, deoarece cei mai mulţi oameni consideră corbul 
vestitor al celor ce se vor întâmpla şi ii urmăresc croncâniturile şi îi 
interpretează zborurile. În înţeles mai adânc, prin el ni se arată că 
mintea celui drept, când începe să se curăţească, alungă de la sine 
la început cele ce sunt întunecoase şi necurate și nesocotite, căci 
orice neruşinare şi vină este întunecoasă şi, ca şi corbul, se hrănește 
cu mortăciuni, pe când virtutea este apropiată de lumină, virtutea 
care străluceşte de curăţie şi smerenie. De aceea vina, ca şi cum ar 
fi dată afară, este alungată şi despărțită de nevinovăție, ca să nu 
rămână nimic întunecat în mintea omului drept. 

Apoi, corbul, odată ieşit, nu se întoarce la cel drept, pentru că 
orice vină fuge de cinste şi nu pare să se potrivească sfinţeniei şi 
spiritului de dreptate. La fel, cel nedrept crede că parcă a scăpat 
din lanţuri când cel drept s-a rupt de tovărăşia acestui — aș zice — 
prieten al potopului şi al stricăciunii, întocmai ca şi corbul care, deşi 
n-a găsit nicăieri pământ uscat, nu s-a reîntors, ci a rămas. 

63. Să vedem acum şi de ce a zis!5l că nu s-a mai întors corbul 
“până ce a secat apa de pe pământ'!52, ca şi cum după aceea ar fi 
revenit. Aici insă este vorba de o exprimare familiară Sfintelor Scrip- 
turi, de vreme ce şi în Evanghelie găsești scris referitor la Sfânta 
Maria că Iosif nu a cunoscut-o "până ce L-a născut pe Fiul ei'155, 
când ştim, bineînţeles, că nu a cunoscut-o nici după aceea. De alt- 
fel, ce fel de exprimare este aceasta când zice: "până ce a secat apa 
de pe pământ”, şi nu zice s-a uscat pământul de apă? Bineinţeles că 
și aici este un fel obişnuit de a vorbi. Totuşi unii dinaintea noastră 
au socotit, întrucât printr-un astfel de grai s-ar părea că se arată pu- 
terea nestăpânită a patimilor, că sufletul este zbuciumat de patimi 
tulburi şi furtunoase, dar că prin cuvinte puţine şi, le-aş zice, uscate, 
se redă virtutea. Nu revine, aşadar, chipul vinii în sufletul celui 
drept, părăsindu-l ca și când ar fi uscat și mort, şi căruia nu-i mai 
poate face rău. 

64. Nu e lipsit de înţeles că după aceea este trimis porumbe- 
lul154%, căci nevinovăția biruie viclenia, iar virtutea, vina. Prin urmare 


150. Cf. Fac. 8, 6-7; Filon, Quaest. 11, 35 (ed. cit., p. 248). 
151. Filon, Quaest. II, 56 (ed. cit., p. 250). 

152. Fac. 8, 7. 

153. Matei 1, 25. 

154. Cf. Fac. 8, 8; Filon, Quaest. II, 38 (ed. cii., p. 252). 

şireteniei îi place potopul, fuge de tovărășia unei minţi drepte şi 
rămâne ca părăsită şi fără niciun loc de ancorare, neavând nicio le- 
gătură cu virtutea; virtutea însă se reintoarce, căci îi plac tovărăşiile 
celor drepţi şi este mai obişnuită să fie de folos, întrucât aduce cele 
ce sunt folositoare şi îndeamnă să te fereşti de cele vătămătoare, 
aşa cum porumbelul trimis, când a văzut că apa a scăzut, s-a intors 
plin parcă de dreptate, să-l anunţe pe cel de către care a fost trimis 
de ce trebuie încă să se mai teamă şi cum, prin chibzuinţă, să obţină 
apoi un rod mai bun. Faptul că porumbelul, negăsind loc de odihnă, 
se intoarce la Noe, ne-a dat un semn limpede că prin aceste păsări 
se arată ce mare deosebire este între viclenie și virtute. În timp ce 
corbul, trimis fiind înainte, cu toate că se înţelege că potopul era 
atunci mai mare, totuşi pare că şi-a găsit loc de odihnă - or, fără 
doar şi poate, corbul nu este din acele păsări care obişnuiesc să 
lrăiască în apă —, aşadar, întrucât corbul pare că şi-a găsit unde să 
rămână, dar porumbelul nu și-a găsit, la o mai adâncă judecată este 
evidentă ideea că răutatea se amestecă patimilor şi poftelor fără de 
odihnă, prin care se macină sufletul, şi că se simte bine intre ele, ca 
între prieteni şi oameni de-ai casei, şi că acolo îşi hotărăşte şederea; 
virtutea însă, jignită pe dată, de la prima înfăţişare a vederii acesto- 
ra, s-a grăbit să se înapoieze la mintea şi sufletul celui drept, pentru 
că acolo se află locul de odihnă cel mai sigur pentru sine, fiindcă in 
altă parte, aidoma porumbelului, virtutea nu-şi poate găsi locaş 
sigur. 

Târziu, într-adevăr, în mijlocul vicleniilor acestei lumi şi a valu- 
rilor poftelor lumești, își poate găsi, prin oţelire, şi nevinovăția 
adăpost, 

65. Aşadar, după cum virtutea, ca şi cum s-ar fi dus puţin ca să 
se informeze, se grăbeşte să revină la ideea cea mai bună şi nu mai 
pleacă de la cel drept, la fel și omul drept și iubitor de virtute, când 
a înţeles că virtutea se apropie, o primește la sânul minţii sale. Căci 
ce înseamnă că Noe155, bărbatul iubitor de virtute, intinzând mâna, 
a prins porumbelul şi l-a luat la sine? Chiar dacă acest fapt pare 
limpede din cele scrise, totuşi n-ai putea inţelege ușor lucrurile dacă 
nu ţi-ar fi cunoscut felul de a fi al omului înţelept, care se foloseşte 
de virtute ca de un pândar și pare că-i încredinţează o anume întâie- 
tate în cele ce trebuie încercate şi făcute. Aşadar, această virtute 
cercetează firile, pentru ca, dacă vreuna din ele i se pare potrivită cu 
ea, să-i poată veni într-ajutor. Căci bunătatea înțeleptului este o 
bunătate prietenoasă şi generoasă și dăruitoare de folos, astfel incât 


155. Filon, Quaest. II, 40 (ed. cit., p. 254). 

își apropie firile pe care le vede că sunt ascultătoare. Dar când vede 
că firile unora se opun scopului său, își ia zborul înapoi și revine în 
fugă la adăpostul cunoscut şi drag, iar omul înţelept şi sârguincios 
se grăbeşte s-o primească cu - aş zice - mâna minţii, deschizându-şi 
întreaga inimă, în care o păstra, chiar absentă fiind; căci înțeleptul 
nu poate fi niciodată lipsit de propria-i virtute. 

66. Apoi, ce poate însemna faptul că, "așteptând încă alte şapte 
zile, a dat iarăși drumul porumbelului'!56, decât că scopul bun şi cel 
mai bun al înţeleptului urmăreşte întotdeauna să-şi apropie şi pe 
alţii, să corecteze pe cei ce greşesc, să îndrumeze pe cei ce rătă- 
cesc? Chiar dacă vede că cineva se împotriveşte la început, nu 
pierde nădejdea că-l va putea schimba şi indrepta. Căci, precum un 
doctor bun, chiar dacă nu e cazul să dea un leac, iși anunţă vizita 
totuși, apoi nu neglijează vegherea cuvenită așteptării şi, după puţin 
timp, venind în întâmpinarea suferințelor, pregăteşte leacul vinde- 
cării, care, în caz că s-a ivit, nu-i întrerupe îndatorirea; așadar, la fel 
și înțeleptul doreşte să vindece patimile potrivnice prin cuvinte și 
discuţii, după cum medicul procedează cu leacurile. 

Şi pentru că în toate trebuie să folosim ajutorul harului dum- 
nezeiesc, de aceea a așteptat şapte zile, număr de zile in care se 
scrie că a fost încheiată facerea întregii lumi!57 şi S-a odihnit Zidi- 
torul, pentru ca de la Creatorul tuturor să se preia o anumită disci- 
plină a muncii şi de către om. 

19. 67. 'Şi porumbelul s-a întors la el spre seară, şi iată, avea în 
ciocul său o ramură verde de măslin'158. Nu fără rost a spus 'spre 
seară” şi "s-a întors” şi "purtând în ciocul său o frunză şi o rămurică 
de măslin”, ca tu să înţelegi că virtutea nu fuge de progresele viitoru- 
lui, dacă le poate câştiga, şi să afli că ea, la rândul ei, nu a fost — ca 
să spun aşa - lipsită de lumină şi acoperită de întuneric, ci că, stră- 
lucind de lumina orbitoare a zilei, a așteptat până la apusul zilei şi 
aşa s-a întors la acela, la care nici chiar în timpul serii nu putea fi 
întuneric. lar frunza pe care a luat-o cu sine, chiar de pare că a luat 
o frunză mică, a însemnat nădejdea acelora cărora le pare rău de 
rătăcire, nădejde care, cu toate că nu e mare, există totuşi; căci frun- 
za nu putea trăi fără creangă. Prin urmare a adus un semn, deși nu 
mare, al îndreptării ce părea că încolţeşte: frunza de măslin, copac 
producător de măsline, din care se prepară uleiul, cel cu care se 


156. Fac. 8, 10; Filon, Quaest. II, 41 (ed. cit., p. 256). 
157. Cf. Fac. 2, 2. 
158. Fac. 8, 11; Filon, Quaest. II, 42 (ed. cit., p. 258). 

înteţește această lumină materială și este alungată bezna întuneri- 
cului. Căci ce este insă mai apropiat virtuţii decât lumina? 

Prin urmare frunza şi crenguţa sunt semne ale îndreptării; în- 
dreptarea insă are, ca un fel de rădăcină a sa, părerea de rău, care 
nu poate încolți în cei tulburaţi, ci doar în cei care au primit deja să 
încolțească tot cuvântul adevărului. 

În cioc pare a fi fost adusă o rămurică, nu bucăţi de măsline, 
pentru că virtutea şi înțelepciunea îşi au strălucirea când se vorbeşte 
despre ele, și lumina lor străluceşte pe dată, la simpla lor apariţie, 
mai ales când vorbesc despre lucruri paşnice, pentru că tot rămurică 
de măslin obişnuiesc să poarte cei care cer pace. A adus o rămurică, 
fiindcă nevinovăția prin curăţie şi cinste produce în urechile noastre 
un fel de seminţe ale folosului şi, prin învăţătura bunei virtuţi, sau 
ne îndeamnă la stăruinţă și ne cheamă la răsplata ce se cuvine unei 
bune rânduieli, sau îi insuflă păcătosului dorința de a stărui în pă- 
rerea de rău şi de a stărui în schimbarea sa. 

68. Apoi socot că este cazul să ne gândim de unde a înţeles 
dreptul Noe că 's-a scurs apa de pe faţa pământului", după cum stă 
scris159, Înainte de toate, potrivit celor scrise, fiindcă el a putut 
înţelege dacă frunza adusă era uscată sau umedă; apoi, pentru că 
porumbelul nu este o astfel de pasăre care să poată scoate roade ce 
stau ascunse sub apă. E cazul, însă, să analizez dacă frunza aceas- 
ta apăruse înainte sau pe vremea potopului. Dacă existase înainte 
de potop, dreptul Noe s-a bucurat că a rămas un anume rod din să- 
mânţa veche şi de aici a inţeles el un semn al îndurării dumne- 
zeieşti, pentru că a îndepărtat de acum potopul, de vreme ce îi arată 
rodul căruia potopul nu i-a putut dăuna. Dacă frunza s-a născut în 
timpul potopului, a inţeles, de bună seamă, dreptul Noe că au rodit 
noi seminţe ale indurării cereşti, pentru ca rădăcinile copacilor să 
trăiască și să facă să încolțească îmbătrânitele mlădiţe ca dăruite cu 
o nouă putere și să vină iar la obişnuitele naşteri, a căror vestire s-o 
aducă frunzele trimise inainte. 

69. Dar potrivit unei pătrunderi mai adânci, mai curând s-a ajuns 
la credinţa că Domnul Dumnezeul nostru, cu toate că a fost supărat 
de rătăcirile amarnice ale nedreptăţii noastre, a păstrat totuşi în noi 
o sămânță, oricât de neînsemnată, din vechea spiţă şi din virtutea 
părintească, pentru ca să nu fie înlăturat cu totul tiparul lucrării și 
creaţiei Sale în ce privește neamul omenesc. De aceea Isaia zice: 
"Dacă Domnul Savaot nu ne-ar fi lăsat o rămăşiţă, am fi ajuns ca 

Sodoma și ne-am fi asemănat cu Gomora'160, înțelegând prin denu- 
mirea primei cetăţi simbolul orbirii, prin numele celei de-a doua, 
stârpiciunea. Căci aşa denumeau în limba lor caldeenii Sodoma şi 
Gomora, care înseamnă orbire şi stârpiciune!6l. Şi pe bună drep- 
tate, în cetăţile de felul acesta, Domnul a înlăturat mai curând vici- 
ile omenești decât a judecat că trebuie să fie pedepsiţi oamenii. 
70. A treia oară este trimis porumbelul după şapte zile, și nici el 
nu se mai întoarce. De aceea, să analizăm ca nu cumva să se creadă 
că ceea ce am spus mai sus este în contradicţie [cu aceasta]. Oare 
dacă prin cuvânt porumbelul, în realitate virtutea, nu revine la omul 
drept, înseamnă că dreptul a fost înlăturat şi lipsit de harul său? 
Nicidecum! Căci niciodată un om de felul acesta nu se desparte de 
virtute; nici când grăiește adevărul sau când supune discuţiei vreo 
virtute oarecare, nu se lipseşte de virtute, nici nu-i despoaie pe alţii 
de cinstea ce trebuie urmată, ci, tocmai ca soarele, îi luminează pe 
ceilalţi când trimite razele luminii sale. Căci focul îi încălzeşte pe cei 
ce se apropie în așa fel incât își păstrează căldura naturii sale. Dar 
oare lumina zilei scade când luminează cu strălucirea sa întreaga 
lume? Îşi păstrează neştirbit cursul şi neatinsă firea. Ca un porum- 
bel este şi virtutea: cât timp se dezlănţuie încă potopul, ca o pasăre 
totuși pe pământ, ca virtutea în patimile oamenilor, revine la cel 
drept, pentru că ea nu a putut găsi în sufletele celor necinstiţi locul 
în care poate să rămână. Şi de aceea, reîntorcându-se, rămâne și se 
odihneşte în cel de-al doilea locaş pregătit pentru acela. Când însă 
s-au potolit noianurile patimilor şi când mai mulţi au ajuns să do- 
rească a fi părtaşi ai cuvântului auzit şi ai învăţăturii adevărate, de 
acum învăţarea virtuţii a încetat de a mai fi proprietatea unuia sin- 
gur, ci bun comun, şi, aidoma unui pahar al înțelepciunii, este băută 
de foarte mulţi, care înainte, deşi însetaţi, n-au vrut să bea. Aşa 
fierbe acum potopul în piepturile iudeilor şi, cu toate că apa învă- 
ţăturii dumnezeiești prisoseşte, cu toate că băutura se revarsă din 
belşug, ei socot că nu trebuie băută. Se citeşte Evanghelia, virtutea 
izvorăște din cuvântul duhovnicesc, o propovăduiește preotul în bi- 
serică, dar, ca nu cumva să poată fi auzit, stând singur în interiorul 
bisericii, uneori chiar după ce a plecat din biserică, dacă i-au leşit în 
cale iudei, îi sfătuieşte, le aduce aminte de unele pilde din Scrip- 
turile Sfinte; ei iși astupă urechile ca nu cumva apa izvorului să-i 
curețe chiar fără voia lor, ca nu cumva umezeala să-i răcorească. 


160. 15. 1,9. 

Dacă însă unii au crezut, ei aleargă la izvor, caută să cunoască învăţătura, 
doresc să le fie făcută cunoscută Evanghelia şi nu se mai satură de a bea, 
ci se iau la întrecere să se adape la izvorul înţelepciunii, de care mai 
înainte fugeau din răsputeri. Ce fel de izvor? Ascultă cum zice: 'Dacă 
însetează cineva, să vină la Mine şi să bea! Cel ce crede în Mine, pre- 
cum a zis Scriptura, râuri de apă vie vor curge din pântecele lui'162. 

71. Zice că "în anul şase sute unu al vieţii lui Noe, în ziua întâi a 
lunii întâi a secat apa de pe faţa pământului'165, dar aminteşte că în 
luna a doua, în ziua de douăzeci şi şapte a lunii acesteia, pământul 
era uscat. Ce vrea să însemneze acel adaos relativ la scăderea apei, 
când judecata făcută mai sus pare că a încheiat anul — care incepe 
cu luna a doua şi ţine până în luna a doua a anului următor — decât 
dacă, eventual, vrem să înţelegem că aici ni se arată înfăţişarea celui 
drept; după cum a fost acel prim an, în care a început potopul, adică 
primul an după anul şase sute, din nou primul an şi prima lună după 
anul şase sute unu, când a secat apa de pe faţa pământului, pentru 
că cel drept chiar şi în neamul celor păcătoşi, care a fost nimicit pen- 
tru încălcările sale, era primul prin virtute, și în naşterea din nou, 
care a început după potop, ltot| primul în rând, pentru că a fost 
primul din neamurile următoare. Şi pe bună dreptate a scăpat pri- 
mul. Căci pe bună dreptate i se aduce cinstire aceluia care a fost 
primul din prima naştere şi inceputul celei următoare, care s-a în- 
vrednicit şi să scape din prima, şi să se menţină spre a fi izvor pen- 
tru a doua. Prin urmare, deşi ceilalţi au pierit, el singur n-a suferit 
stricăciunea răutăţii, datorită unei vieţi deosebite prin harul virtuţii, 
bogat inaintea lui Dumnezeu, [el| prin care s-a făcut să nu pară că 
pe pământ “a pierit tot trupul neamului omenesc' sau că a fost 
părăsit de harul lui Dumnezeu. 

72. "Şi a ridicat - zice - Noe acoperișul corabiei'15%; întrucât — 
aşa cum am tâlcuit mai sus — prin termenul de "corabie" am înţeles 
trupul omului, să căutăm a înţelege ce înseamnă a dezveli trupul, 
bineinţeles printr-o interpretare mai profundă. Căci, potrivit primului 
sens, e limpede cum a putut fi deschisă corabia. 

Aşadar, ce ar putea fi acoperământul trupului omenesc, care a 
fost închis în timpul potapului, dacă nu am înţelege plăcerea, care 
acoperea acest trup al nostru şi parcă-l ţinea închis, din pricina 
acelei rătăciri a lui Adam? Şi cu atât mai mult este socotit aidoma 
unui acoperiş, cu cât toată simţirea are locaş în cap, prin urmare și 


162. Ioan 7, 37 şi urm. 

plăcerea, care ţinea robit întregul trup omenesc. Când insă mintea 
omului drept, cumpătată şi ferită de stricăciunea potopului, aprinsă 
de dorinţa cunoaşterii dumnezeiești, a voit să iasă să-și ia zborul 
spre cele de sus, a înlăturat toate cele ce-i erau spre piedică, şi 
înfăţişarea voluptăţii care invăluia înainte cu un fel de acoperământ 
celelalte părţi ale trupului a învăluit-o şi a acoperit-o din nou, ca să 
nu elibereze din sclavia netrebniciei stăpâne numai trupul, ci să cu- 
prindă şi cele ce sunt neatinse; căci cele ce nu se văd sunt veşnice. 
Şi de aceea dreptul, lipsit de stricăciune, dornic de veşnicie, Îl căuta 
pe Dumnezeu, pe Care nu-L vedea. 

73. Cât priveşte faptul că zice "luna întâi sau a doua'155 şi că 
ziua aceea era pe timp de vară, găseşti scris și în altă parte: "luna 
aceasta să vă fie întâia între lunile anului'166. Căci cine a fost primul 
în har după primejdie, acesta cu dreptate a primit întâietatea primei 
luni 167, 

74. Şi să nu te tulbure ceea ce am spus mai sus, că frunza găsită 
pe ramură a putut să apară după potop - deși deseori ierburile 
obișnuiesc să încolţească sub apă; totuși, ca să poată fi înlăturată 
orice dificultate, ce lucru mare e dacă la porunca lui Dumnezeu, în 
aceeași zi în care a scăzut apa, a rodit şi pământul, de vreme ce 
acelaşi este Răscumpărătorul şi Creatorul roadelor şi nu Şi-a uitat de 
rodul lucrării Sale168? De altfel găseşti chiar de la început că Dom- 
nul a poruncit ca pământul să dea iarbă câmpului și să dea pomi 
roditori cu rodul lor şi, pe dată, pământul a scos din sânu-i iarbă care 
face sămânță după felul şi asemănarea ei şi pomi roditori, şi că totul 
s-a petrecut într-o singură zi, în care Dumnezeu a poruncit şi a făcut 
acestea, Așadar Dumnezeu, neuitând de binefacerea Sa, neuitând 
însă nici nedreptatea noastră, a răscumpărat lucrarea Sa în tot atâta 
durată de timp în care a început-o. 

21. 75. "Şi a grăit Dumnezeu lui Noe și i-a zis: 'leşi din corabie 
tu şi, împreună cu tine, femeia ta şi copiii tăi'169. 

Aşadar, apa retrăgându-se şi pământul uscându-se, Noe a putut 
ieși din corabie. Dreptul însă nu-şi atribuie nimic sieși, ci se încre- 
dinţează cu totul poruncii dumnezeieşti. Şi mai ales cel ce intrase în 
corabie în urma prevestirii dumnezeiești a trebuit — pentru a ieşi — 
să aştepte răspunsul de Sus. Căci, într-adevăr, dreptatea este res- 


165. Fac. 8, 15 şi urm. 

166. leș. 12, 2. 

167. Filon, Quaest. II, 47 (ed. cit., p. 268). 

168. Cf. Fac. 1, 11 şi urm. 

pectuoasă; necinstea este însă lipsită de respect, ea, care-și atribuie 
lucruri ce nu i se datorează și nu respectă pe Creator. 

76. Să vedem acum de ce170 când intrau în corabie, ordinea 
celor ce intrau a fost astfel că în primul rând mergeau Noe şi fiii săi, 
apoi soţia sa și soțiile fiilor lui, dar când au ieşit s-a schimbat or- 
dinea; căci stă scris: 'a ieşit Noe şi, împreună cu el, soţia lui şi fiii lui 
şi soțiile fiilor lui'171. Şi într-adevăr, litera arăta la intrare oprirea 
nașterilor, iar la ieşire, folosul lor. Căci atunci a intrat mai întâi tatăl 
împreună cu fiii, şi fiii împreună cu tatăl, şi pe urmă soţia lui şi soțiile 
fiilor lui, adică genurile nu s-au amestecat la intrarea în corabie, dar 
s-au amestecat la ieșirea de acolo. Așadar dreptul arată pe faţă, 
parcă prin însăşi ordinea intrării, că nu este potrivit nici pentru dor- 
mit, nici pentru plăcere acel timp în care pe toţi îi ameninţă pieirea. 
De aceea, în Evanghelie!72 Domnul aminteşte cu mustrare că în 
zilele lui Noe oamenii mâncau, beau, se însurau și-şi măritau fetele 
şi că din cauza lipsei lor de măsură a venit potopul. Aşadar, vremea 
aceea era de jale, nu de veselie, şi de aceea omul drept nu se 
desfăta în tovărăşia soţiei şi nici fiii celui drept nu căutau raportul 
conjugal; cât de nepotrivit [ar fi fost] ca în timp ce mureau cei ce 
erau în viaţă, să se nască cei ce aveau să piară! După aceea însă, pe 
bună dreptate a urmat, după ce potopul s-a retras, folosul şi rostul 
căsătoriei pentru naşterea altor oameni. Prin urmare, ies din corabie 
nu bărbaţii impreună cu bărbaţii, ci "femeile împreună cu bărbaţii 
lor', ca să se vadă că este oprită [o anumită] legătură între bărbaţi, 
dar că este ingăduită unirea dintre bărbat și femeie prin legătura 
consfinţită de legea căsătoriei. 

77. Înţelesul mai adânc arată, însă, că în caz de primejdie ne 
apar în minte un fel de hotărâri bărbăteşti şi mai aspre, şi în felul 
acesta mintea ia măsuri de apărare, ca şi cum ar odrăsli fii, încât un 
front plin de putere preîntâmpină furtunile şi patimile cele mai 
sălbatice. Când însă primejdia a trecut, nu e niciun rău dacă gânduri 
mai nestatornice se alătură celor mai tari, nu pentru ca cele mai tari 
să fie moleşite de cele mai molatice, ci pentru ca simţămintele mai 
molatice să fie fortificate de cele tari, întrucât toate ideile noastre 
sunt îndreptate spre virtute, [adică spre] dreptate, deplinătate şi tă- 
rie şi, prin deprinderi — aş zice - activate, se poate ajunge Ia virtute 
şi pot fi întreţinute ideile mai sănătoase. Prin urmare, când există 
vreun amestec de vicii, capabil să preocupe mintea, nu e de niciun 

folos ca mintea să semene, să conceapă şi să nască vreo cugetare. 
Când însă poftele au fost înfrânate şi mintea s-a liniştit, atunci, pri- 
mit fiind izvorul gândirii, pot încolţi virtuțile şi faptele bune. 

22. 78. 'Şi a făcut — zice - Noe un jertfelnic lui Dumnezeu'175. 
Se poate pune întrebarea de ce mai înainte Domnul l-a îndemnat pe 
Noe ce să facă, și el le-a făcut pe toate, iar acum a făcut ceea ce nu 
a fost sfătuit. Fără îndoială că Domnul nu a trebuit să ceară ca un 
zgârcit plata pentru ajutorul dat, iar dreptul Noe a înţeles că adevă- 
rata faptă de recunoştinţă este aceea care nu fusese poruncită, ci dă- 
ruită de bunăvoie. De aceea nici nu a îngăduit vreo amânare. Într-ade- 
văr, virtutea frumoasă a sufletului înlătură patima ezitării; cine însă 
datorează recunoştinţă, dacă aşteaptă să i se ceară, este nerecu- 
noscător. Cât despre faptul că spune!74 că L-a înălţat lui Dumnezeu, 
şi nu a zis Domnului, ci lui Dumnezeu, bazându-ne pe interpretarea 
termenului, această faptă de recunoştinţă pare a nu fi constrânsă ca 
faţă de un stăpân, ci însuşirea celui drept, ascultătoare şi recunos- 
cătoare, l-a acordat — aş zice — lui Dumnezeu ceea ce este împără- 
tesc, ceea ce a considerat binefacere. 

79. "Şi a luat din animalele cele curate şi din toate păsările cele 
curate şi le-a adus ardere de tot pe jertfelnic*, zice!75. E limpede 
ceea ce e scris, întrucât trebuie să oferim ca jertfă cele ce sunt nevă- 
tămate, pentru ca în ele să strălucească dragostea celui ce oferă; 
interpretarea mai profundă are semnificaţia că animalele curate par 
a fi simţămintele înţeleptului, iar păsările, gândurile lui, care sunt cu 
mult mai subtile şi mai abstracte. 

80. Să luăm aminte acum mai cu atenţie ce înseamnă când 
spune că: 'a zis Domnul Dumnezeu în inima Sa: Am socotit să nu 
mai blestem pământul pentru faptele omului, căci cugetul inimii 
omului se pleacă la rău din tinereţile sale'176. Prin urmare, nu va mai 
continua să piardă toate vietăţile!77, precum a făcut, în toate zilele 
pământului. Deşi a pedepsit neamul omenesc, a ştiut totuşi că apli- 
carea legii serveşte la a-i insufla teama și cunoaşterea învăţăturii mai 
curând decât la schimbarea firii omului, care poate fi îndreptată la 
unii, dar nu poate fi schimbată la toţi. Ne-a pedepsit aşadar Dum- 
nezeu, ca să ne temem; ne-a cruțat, ca să rămânem, şi ne-a pedep- 
sit o dată pentru a ne învăţa frica; ne-a cruțat pentru mai târziu, ca 


173. Fac, 8, 20; Filon, Quaest. Il, 50 (ed. cit., p. 276). 

să nu domnească veşnic amărăciunea păcatului și, totodată, fiindcă 
dacă cineva doreşte să pedepsească de mai multe ori păcatele, 
acela e considerat mai curând aspru decât indreptător. Şi de aceea 
zice Dumnezeu: 'Nu mai blestem pământul pentru faptele omului”. 
EI a voit adică să arate prețuirea Sa faţă de omenire luată în ansam- 
blu, şi totuşi nu a trebuit să arate lipsă de grijă și o oarecare negli- 
jare a minţilor oamenilor; îi pedepsește pe puţini, pe mai mulţi îi 
păstrează. Apoi, când spune "nu voi mai adăuga blestem', ne arată 
că mai curând uşurează necazurile oamenilor decât să le îngreu- 
neze, ştiind că greşelile oamenilor nu pot fi cu totul îndepărtate, ca 
în proverb, că asemeni celui care vrea să scoată apa cu o plasă 
subţire, tot așa e şi cel ce încearcă să smulgă răutatea din piepturile 
oamenilor. 

81. "Nu voi mai blestema pământul! pentru faptele omului, căci 
cugetul inimii omului se pleacă la rău din tinereţile lui'178. Vezi cum 
Dumnezeu arată că noi ne facem anume vinovaţi când spunem că 
din cugetul inimii omul se pleacă 'cu bună ştiinţă” la rele — grăire din 
care înțelegem că inima omului se apleacă anume spre păcat şi că 
există în firea noastră înclinarea spre a greşi şi, ceea ce e mai rău, 
nu ne lipseşte nici dorința? De aceea, impotriveşte-te cu râvnă şi cu 
grijă, ca și cum ţi-ar fi teamă ca nu cumva să se strecoare în noi 
negrija faţă de vină. Apoi a spus că suntem înclinați nu spre un sin- 
gur rău, ci spre multe rele din tinereţe, căci de ia acea vârstă creşte 
răutatea, chiar dacă în altă parte am citit!79 că nu este fără păcat 
nici chiar pruncul de o singură zi, ci că şi vârsta copilăriei nu este 
fără de păcat, din cauza slăbiciunii trupului, dar că grija şi străduinţa 
de a păcătui incep din tinereţe, astfel incât copilul greşește ca unul 
fără de putere, dar tânărul, ca unul necinstit, întrucât doreşte anume 
să comită greşeli şi se mândreşte în ticăloșii; căci la cei mai mulţi 
nevinovăția este socotită nevolnicie, iar vina — laudă. Astfel tinerii 
s-au obişnuit să se laude cu desfrânarea, cu plăcerile şi cu desfă- 
tările adulterelor. Aşadar vina creşte odată cu vârsta. Prin urmare 
declară că de acum nu mai trebuie să piardă întreg neamul ome- 
nesc, când zice: 'nu voi mai pierde toate vietăţile'!80, ci pedeapsa 
este păstrată în parte. 

23. 82. Să vedem ce înseamnă afirmaţia: 'semănatul şi secera- 
tul, frigul şi căldura, vara şi iarna, ziua şi noaptea nu vor mai în- 
ceta'!81, 


178. Fac. 8, 21; Filon, Quaesi. Ii, 54 (ed. cit., p. 284). 
179. Cf. lov 4, 17 şi urm. 

180. Fac. 8, 21. 

181. Fac. 8, 22; Filon, Quaest. II, 55 (ed. cit., p. 286). 


DESPRE NOE ŞI CORABIA LUI 


Aceasta înseamnă, într-un prim înțeles, că vremurilor următoare, 
conform orânduirii Domnului, le va rămâne şi caracteristica lor, că 
viețuitoarele și toate plantele vor fi nevătămate. Căci, atunci când 
timpurile sunt stricate, se corup și cele ce se nasc la timpul lor. Dacă 
însă există o tulburare a anotimpurilor, cum pot, dacă se întâmplă o 
astfel de încurcătură, să se menţină și cele ce se nasc? Prin urmare 
vremurile sunt cele care ori nimicesc, ori păstrează, după cum ele 
însele şi-au avut calitatea definitorie. De aceea anul este format din 
contrarii, primăvară — toamnă, vară şi iarnă. Precum armonia pare că 
se naşte din tonurile grave şi acute ale cântecului, tot aşa, prin 
urmare, şi lumea aceasta este formată din contrarii, aer și pământ, 
foc şi apă. Trupurile noastre, ele insele păstrează un fel de ordine a 
firii, prin frig şi căldură, umezeală şi uscăciune. Căci dacă ordinea 
firii şi măsura se amestecă, urmează în chip necesar pieirea. Prin 
urmare Domnul, după ce a lost îndepărtată tulburarea potopului, 
făgăduieşte că va fi o ordine sigură a anotimpurilor, pentru conti- 
nuarea existenţei lumii. 

83. Tâlcuirea mai adâncă însă ne face să înțelegem prin semănat 
începutul, prin secerat, sfârșitul. În fiecare din ele se vede în ce se 
cuprinde taina mântuirii. Unul fără de celălalt este incomplet, fiindcă 
zice: "Unde există început, este căutat sfârşitul, şi nu poate exista 
început dacă s-a înlăturat sfârșitul, şi sfârșitul cere început”. Prin 
urmare ni se aduce aminte că neamul omenesc va reveni, cât timp 
va exista pe lumea aceasta, la aceeași stare în așa fel încât, când 
începe un an, celălalt se termină, când anul se termină, începe altul, 
căci lumea nu se termină la mijlocul vremii. La fel şi mintea, când 
pare că începe ceva, să lupte până la sfârșit şi să caute încheierea 
lucrării sale. Când termină o lucrare, să nu fie săvârşită ca o lucrare 
încheiată, ci să se indrepte în grabă spre alte lucrări şi în continuu 
să exerciteze dezvoltarea virtuţii, de vreme ce vede că pământul 
este întotdeauna pomenit pentru roadele sale, deşi ele diferă, după 
cum se nasc primăvara sau vara, ca în părţile Orientului, sau vara şi 
toamna, ca în părţile din Apus. 

84. Într-un anumit anotimp îşi dau seminţele mlădiţele lor, iar în 
alt anotimp culegem roadele pomilor. Asadar roadele, luate în parte, 
sunt unele necesare, altele aducătoare de plăcere: folositoare, cele 
ivite din seminţele pământului; aducătoare de plăceri, cele proveni- 
te din roadele pomilor. Așadar trupul nostru, ca şi cum ar fi vară — 
adică tap —, se hrăneşte cu mâncare firească; pe greceşte se spune 
toap, pe latineşte ver. De aceea Scriptura a luat exemplul din părţile 
Orientului, îndeosebi ale Egiptului, pe unde a trecut evreul, sau din 
părţile Feniciei. Sufletul însă se hrăneşte cu roade ce produc plă- 

cere, adică cu roadele înţelepciunii, căreia, precum trupului nostru 
îi par contrare frigul şi zăpușeala, la fel îi par duşmane teama și 
pomirea mincinoasă. Dar pentru că este în trup, el are în mod nece- 
sar şi pornirea mânioasă, şi teama, şi nu poate fi fără de această 
necesitate a firii trupești. De aceea mintea înţeleptului trebuie să 
îndrume cu dreptate viaţa, ca să nu se amestece mânia şi teama şi 
să se nască un fel de tulburare şi potop în sufletul aceluia. 

85. Mai zice 'ziua și noaptea'; prin zi înţelegi virtutea care 
luminează; prin noapte recunoşti nechibzuinţa întunecoasă. Dar nici 
în teamă și nici în frig, virtutea aducătoare de lumină nu-și pierde 
fiinţa. La fel şi stăpânirea de sine poate domoli pornirea mânioasă, 
încât omul nu se lasă cu totul stăpânit de teamă şi mai curând prin 
teamă este îndreptat spre acţiunile virtuţii; de pildă, dacă prigoni- 
torul [prin cruzimea lui) te obligă să te temi mai mult de Dumnezeu 
şi să te gândeşti că trebuie să te ferești mai curând de chinurile 
veşnice decât de cele prezente, de care, dacă te temi, mâniindu-te 
contra perfidiei şi ticăloşiei, te înflăcărezi spre fală, dar, la rândul 
tău, cuprins de mânie, îţi temperezi tulburarea prin teama de Dum- 


nezeu. 
86. "Şi i-a binecuvântat Dumnezeu pe Noe şi pe fiii lui şi le-a zis: 


"Naşteţi şi vă înmulţiţi şi umpleţi pământul şi-l stăpâniţi! Groază şi 
frică de voi să aibă toate fiarele pământului, toate păsările cerului, 
tot ce se mişcă pe pământ şi toţi peştii mării'182, 

Se pare că acest har al puterii asupra celorlalte vieţuitoare i-a 
fost atribuit omului și în pasaje anterioare; dar în locul în care s-a spus 
că Dumnezeu l-a făcut pe om după chipul Lui, Dumnezeu a zis: "l-a 
făcut bărbat și femeie. Şi Dumnezeu i-a binecuvântat zicând: Creş- 
teţi şi vă înmulţiţi şi umpleţi pământul şi-l stăpâniţi; şi domniţi peste 
peştii mării, peste păsările cerului, peste toate animalele, peste 
toate vietăţile ce se mişcă pe pământ'185, De aceea am insistat asu- 
pra acestui lucru, ca să înţelegi că aici se are în vedere şi îndoita fire 
a omului: una potrivit firii lui Dumnezeu, cealaltă potrivit plăsmuirii 
din lutul pământului. Crearea omului din lutul pământului pare a fi 
fost făcută după facerea lumii, după ce Dumnezeu S-a odihnit în 
urma lucrărilor Sale. Crearea staturii pământene se face întrucâtva 
târziu, cum ni se spune: “incă nu era ploaie pe pământ și nu era ni- 
meni ca să lucreze pământul'184. “Atunci Domnul Dumnezeu luând 
ţărână din pământ, l-a făcut pe om şi a suflat în faţa lui suflare de 


182. Fac. 9, 1 şi urm.; Filon, Quaest. II, 56 (ed. cit., p. 288-290). 
185. Fac. 1, 27-28. 
184. Fac. 2, 5. 

viaţă şi s-a făcut omul fiinţă vie'185. Dar el, care a fost făcut în ziua 
a şasea, ca într-un număr încheiat, în care s-au terminat toate 
iucrările lui Dumnezeu, ca printr-o lucrare perfectă a fost făcut "omul 
după chipul lui Dumnezeu'186. De altfel chiar cu EI este asemănat 
cel care în timpul potopului a fost găsit că era drept. Şi de aceea l-a 
aşezat pe el Dumnezeu mai presus de toate, ca pe unul făcut după 
chipul Său, fiindcă şi Unul şi celălalt nu aveau viciile pământene: 
Primul, fiindcă aşa S-a născut, încât nu datora nimic atingerii pămân- 
tene; celălalt, care fusese incercat şi în primejdii, și cântărit în pa- 
timi, și dovedit că în tulburare nu a fost vinovat de tulburare. 

87. Tâlcuirea mai profundă arată că omul drept sporeşte prin 
creşterea şi adăugarea virtuţii şi a învăţăturii şi că umple pământul — 
asemănător unei inimi în care se află sălaşul celor ce cad sub 
simţuri. De aceea nu-i este îngăduit înţelepciunii să aibă niciun gol 
pe care să-l poată ocupa necumpălarea. Prin urmare, omule, fă-le 
stăpân peste orice patimă pământeană, chiar și peste senzațiile 
trupești, şi supune printr-un fel de groază şi teroare chiar şi fiarele, 
în care par a fi înnăscute un fel de răutate şi sălbăticie. Căci orice 
răutate este nedomesticită şi sălbatică; se umflă ca un fel de balon 
plin de aer. Şi nu e neștiut faptul că unele târâtoare au un fel de 
porniri aducătoare de moarte, de către care se pare că se transmite 
în minte un fel de otravă. Tuturor acestora omul le porunceşte; nu 
se amestecă cu ele, ci le constrânge, dacă mintea lui nu e condusă 
de plăcere, nu e condusă de pofte, nu e înfrântă de amărăciune şi 
de teamă, sau dacă nu-și petrece în desfrâu și plăceri durata, aş zice, 
alunecoasă şi trecătoare a vieţii acesteia, ci, prin abţinere şi stăpâ- 
nire de sine, îndepărtează de la el patimile de acest fel. 

88. Dar fiindcă a adăugat: 'Tot ce se mişcă şi trăieşte să vă fie 
de mâncare'187, ca nu cumva să te tulburi, deoarece mai înainte am 
vorbit despre târâtoarele otrăvitoare, află că unele reptile sunt 
otrăvitoare, altele, nevătămătoare. Reţine deci, relativ la cele blânde 
- nu toate se târăsc pe pântece şi pe piept — că unele dintre târâ- 
toare au picioarele scurte, încât mai curând par că se târăsc decât 
merg. Dar să nu uiţi nici aceea că pornirile necurate trupeşti sunt 
aidoma şerpilor veninoşi, iar că pornirile bune sunt asemenea şerpi- 
lor blânzi. Căci orice sentiment care este lipsit de pofta urâtă este o 
pornire, dar o pornire bună. Pofta obişnuită şi ura şi teama, acestea 
sunt patimi dăunătoare sufletului; însă sentimentele nevinovate sunt 


185. Fac. 2, 7. 
186. Fac. 1, 26 şi urm. 
187. Fac. 9, 3; Filon, Quaest. Ii, 57 (ed. cit., p. 292). 


TÂLCUIRI LA SFÂNTA SCRIPTURĂ 


porniri bune. Prin ele ne este dat un anumit fel de a trăi; ne hrănim 
cu ele spre farmecul vieţii, ne desfătăm la banchetul acestora. 

25. 89. Să vedem acum ce înseamnă faptul că zice: 'toate vi le-am 
dat, ca şi iarba verde"188, În ceea ce priveşte acest pasaj, chiar şi cei 
ce înţeleg simplist, încât nu cumpănesc adânc fraza, nu ne par a fi 
duşmani. Căci sunt unii care socot că ierburile par a ne fi fost reco- 
mandate spre mâncare, din porunca lui Dumnezeu, astfel ca să ne 
hrănim mai mult cu ele decât cu mâncăruri ce constau din came; eu 
cu plăcere aş fi fost de acord cu aceștia, pentru că folosirea vege- 
talelor sădeşte în neamul omenesc mai multă chibzuială şi cum- 
pătare, dacă n-aş vedea că ni se poate uşor replica, din partea acelo- 
ra care nu admit cu plăcere aceasta, că nu toate vegetalele se gă- 
sesc a fi potrivite pentru hrana omului; apoi, pentru că nu tot omul 
este stăpânit de dragostea pentru înţelepciune şi stăpânire de sine, 
încât să fie in stare să urmeze cumpătarea. Şi pentru că porunca 
este generală, n-o putem menţine doar pentru o mică parte dintre 
oameni, căci această poruncă este dată pentru toţi oamenii. 

90. De aceea, să analizăm ce a spus. "Toate vi le-am dat - a zis — 
ca şi iarba verde'; nu zice: v-am dat toată iarba verde spre mâncare. 
Prin urmare, cei ce se hrănesc cu carne să se hrănească cum s-ar 
hrăni cu vegetale, nu spre ingrăşarea corpului şi pentru depunere de 
grăsime, cum se întâmplă de obicei cu cei ce obişnuiesc să abuzeze 
de carne. Dar după cum nu toate vegetalele sunt bune de mâncare, 
tot aşa nu orice vietate de pe faţa pământului este potrivită pentru 
hrană, de vreme ce trebuie să ne ferim de toate cele otrăvitoare, 
chiar dacă obiceiul a ajuns până acolo, încât ţine seama mai curând 
de plăcere decât de primejdie şi, din foarte multe corpuri (de ani- 
male), după ce s-a înlăturat ceea ce se spune că este otrăvitor — în 
chip firesc —, se foloseşte restui pentru mâncare, rest care, deși nu 
este plin de primejdie, este învecinat cu primejdia şi în mod nece- 
sar o anume stricăciune s-a răspândit în sucul întregii cărni. Mulţi 
străpung chiar cu săgeți otrăvite până și animale iuți, de felul aces- 
tora, şi, apoi, înlăturând partea respectivă, folosesc pentru mâncare 
restul corpului. 

91. Cât despre înţelesul mai adânc, vrea să spună, după cum de 
altfel s-a mai spus, că pornirile fără socoteală trebuie să fie supuse 
minţii înţeleptului — cum sunt supuse ierburile omului de la ţară; şi 
să le folosească aşa cum ar folosi nişte cugete ce se furişează; aşa 
face agricultorul cu ierburile care nu pot vătăma, dar nici nu au 
farmecul unei hrane mai consistente. În fapt, preceptul general şi 


188. Fac. 9, 3; Filon, Quaest. Il, 58 (ed. cit., p. 292-294). 

comun pentru toți nu se referă la acele virtuţi cardinale care, fără 
îndoială, sunt doar ale câtorva; dar, chiar dacă cineva nu-şi poate 
oferi banchete mai serioase ale virtuţilor, totuși să aibă porniri de 
aşa fel, încât să nu-i strice, ci să-l bucure. 

92. De aceea, la inceput, Sfântul Moise ne-a informat şi ne-a 
învăţat cu privire la insuflarea sufletului!89, ca să nu alunecăm, din 
pricina părerilor diferite ale filosofilor, care, ei înşişi, nu pot să şi le 
susţină!90. Într-adevăr, cei mai mulţi au avut păreri diferite, ca de 
pildă Cristias19! şi discipolii săi, care au spus că sufletul e sânge; în 
orice caz, sufletul acesta datorită căruia trăim, care este sensibil, nu 
sufletul acela care e considerat raţional și în stare să judece, al omu- 
lui mai profund. Hipocrate 192 însă, deşi nu a tăgăduit raţionamentul 
lui Cristias și nu a dovedit că e neadevărată supoziţia acestuia, totuşi 
nu a fost de părerea lui. Aristotel a numit sufletul o entelehie, un 
principiu material legat de mişcare, alţii au susţinut că e foc. Prin 
urmare, noi să menţinem o astfel de împărţire, încât să separăm 
ceea ce este rațional în suflet şi a cărui esenţă este Duhul Sfânt, pre- 
cum spune Scriptura: "A suflat în faţa lui suflare de viaţă'195, de ceea 
ce există în suflet, o anume hrană pentru viaţă, de care e însufleţit 
trupul acesta şi care este chiar plăcută. De aceea această esenţă, și 
dătătoare de viaţă și plăcută, a acestor părţi din suflet este denumită 
de unii sânge; chiar Scriptura a zis: "viaţa a tot trupul este în sân- 
ge'19+. Aşadar a numit în mod propriu sânge, viaţa trupului: de fapt, 
în trup sălăşluiesc plăcerea şi patima, nu mintea şi judecata. Totuşi, 
dacă urmăreşti cu atenţie, pasajul acesta îl lămureşte pe celălalt. 
Căci, de vreme ce în pasajul acesta a numit sufletul sânge, implicit 
a arătat că sufletul este altceva, sângele altceva, încât esenţa sufle- 
tului este suflul vital, dar că însuşi suflul vital nu dă putinţa de a trăi 
numai prin el însuşi și fără sânge, ci amestecat cu sângele, fiindcă 
există un fel de vase ale suflului, care se numesc artere și care 
cuprind nu numai aer curat, ci şi sânge, însă o cantitate mult mai 


189. Cf. Tertulian, Despre suflet, cap. 5, trad. rom. în P.S.B. 5, p. 245-266. 

190. Diels, Doxographi gr., p. 212 şi urm.: Macrob., Comm. în Somn. Scip. !, 
14, 19 şi urm. 

191. Cristias (+ 403 î.Hr.), filosof sofist, inrudit cu Platon. 

192. Hipocrate (ț 375 î.Hr.), părintele medicinii, cel care a făcut începutul 
cercetării raţionale a cauzei bolilor. 

193. Fac. 2, 7. 

194. Lev. 17, LI. Credem că aici Sf. Ambrozie a fost influenţat de Origen. A se 
vedea lucrarea acestuia, Convorbiri cu Heraclide, tradusă de noi în Origen, Scrieri 
alese, vol. II. 


TÂLCUIRI LA SFÂNTA SCRIPTURĂ 


mică de sânge. Într-adevăr, fiindcă există două încăperi: altceva este 
ceea ce numim venă - pe grecește qiey —, şi altceva este artera. 
Vena, adică qiev, conține mai mult sânge decât suflu, artera, mai 
puţin sânge şi mai mult suflu. De aici decurge însăși întocmirea 
fiecărui om. 

93. Înţelesul mai adânc trebuie să-ţi placă şi ţie; el arată că de 
aceea sângele a fost numit suflet, pentru că sângele este cald și 
aprins, la fel cu virtutea!95. Prin urmare, oricine e aprins de dragos- 
tea pentru virtute şi şi-a închinat viaţa măririi celei curate, acela dis- 
prețuieşte toate plăcerile pântecelui. Îndepărtaţi, aşadar, ne zice, 
adăpostindu-vă la flacăra virtuţii, îndepărtați de la voi acele cugete 
care sunt trupeşti şi pământene, ca fiind nepotrivite pentru hrana 
voastră duhovnicească. Căci nu se hrănea cu carne, adică nu cuge- 
ta la cele pământene, Cel ce a zis: "Mâncarea Mea este să fac voia 
Tatălui Meu, Care este în ceruri'196, insuflând oamenilor râvna pen- 
tru virtute şi umplându-i de dorința cunoașterii lui Dumnezeu. Așa- 
dar gândurile pământeşti sunt socotite siabe, lipsite de vlagă şi fără 
de sânge în ele [insele]; căci i se spune 'vlăguit' aceluia care a pier- 
dut foarte mult sânge; căci prin pierderea de sânge îngheaţă. Prin 
urmare, tot cel ce iubeşte virtuțile îndepărtează şi respinge alimen- 
tele trupeşti, în afară de cele neapărat necesare firii; oricine este 
nepăsător, ca şi cum ar fi urmat cursul alunecos şi plin de apă al 
vieţii acesteia, pierzându-i urmele, coboară la pântece şi la burtă. 
Prin urmare este străin de hrana cerească cel ce dorește cele pă- 
mântene şi cel ce nu ar putea spune: "căci cetăţenia noastră este în 
ceruri'197, De aceea, ca să ne cheme la mâncărurile alese, același 
apostol zice: "Nu lua, nu gusta, nu te atinge de cele ce sunt menite 
să piară prin întrebuințare, potrivit unor rânduieli şi învățături ome- 
neşti; toate acestea au oarecare înfăţişare de înţelepciune, în păruta 
lor cucemicie de bunăvoie, în smerenie şi necruţarea trupului, dar 
n-au niciun preţ şi sunt tot spre măgulirea omului pământesc'198. 

26. 94. În sfârșit, că acesta este înţelesul ne-o dovedesc cele ce 
urmează. Căci spune așa: "Căci Eu și sângele vostru, în care este 
viaţa voastră, îl voi cere de la orice fiară; şi voi cere viaţa omului şi 
din mâna omului'199. A comparat cu răutatea de fiară, ba chiar a 


195. Filon, Quaest. II, 59 (ed. cit., p. 294-296). 

196. loan 4, 34%. 

197. Filip. 3, 20, 

198. Col. 2, 21-23. 

199. Fac. 9, 5; Filon, Quaest. II, 60 (ed. cit., p. 298). 

considerat necinstea omului ca fiind mai mare decât cruzimea fia- 
relor, când a zis: "voi cere-o din mâna omului, din mâna fratelui său'. 
Căci fiarele n-au din natură nimic comun cu noi, nu sunt legate prin 
nicio lege referitoare la frate; dacă-i vatămă pe oameni, îi vatămă pe 
unii ce le sunt străini, nu calcă legile firii, nu uită legătura de frate. 
De aceea mai greu păcătuieşte omul ce întinde curse fratelui său; şi 
de aceea Domnul a făgăduit că va pedepsi cu mai mare asprime, 
zicând: 'şi voi cere viaţa omului din mâna fratelui său'200, Nu este 
oare frate acela pe care l-a născut, aş zice, un fel de pântece cuge- 
tător al firii şi a cărui naştere din aceeaşi mamă l-a unit cu noi? Căci 
aceeaşi fire este mama tuturor oamenilor şi de aceea suntem cu toţii 
fraţi, născuţi dintr-o unică şi aceeaşi mamă şi legaţi prin aceeași lege 
a înrudirii. 

95. De aceea și Domnul l-a numit pe frate, şi l-a numit frate pe 
acela de la care se cere sângele de frate, fapt prin care arată că tre- 
buie să ne temem mai ales de primejdia din partea acelora care sunt 
legaţi prin dreptul de frate. Căci de aici vin înșelătoriile, de aici se 
pregătesc pentru oameni primejdii mai dese; şi ca să înţelegem în 
cazul special, pentru că ura se furişează adesea între fraţi adevăraţi 
la împărţirea moştenirii. Apoi, de cumva i s-a dat de către părinţi mai 
mult unui frate, ceilalţi fraţi se revoltă mai mult şi încearcă să 
rezolve pricina prin uciderea unuia dintre părinţi, care a arătat mai 
multă dragoste unuia dintre fii în dauna celuilalt. Astfel de războaie 
sunt mai de temut, războaie nu între cetăţi, ci dinăuntrul fiecărei 
case. Așadar Domnul îi cheamă la judecata pedepsei îndeosebi pe 
aceia pe care i-a ştiut că vor întinde curse. 

96. Faptul că în acelaşi pasaj l-a numit de trei ori frate nu în- 
seamnă că ucigașul de frate ar fi vrednic de un nume respectat, ci 
pentru ca prin termenul de respect să fie acuzat și mai mult, iar 
nelegiuirea lui să fie mai mare, aşa încât pedeapsa cerească să fie 
mai dreaptă. Aşadar Domnul Dumnezeul nostru făgăduieşte pedeap- 
sa, pentru ca în felul acesta să fie înfrânt de teamă cel ce şi-a uitat 
de respect şi să ştie că ucigaşul, chiar de scapă de oameni, nu se 
poate totuși sustrage judecății lui Dumnezeu, ci este păstrat pentru 
o pedeapsă mai mare şi veşnică. 

97. Într-un înţeles mai adânc, socotim însă că trebuie să ne 
ferim nu numai de cursele celor din afară, ci de ale noastre, adică 
de gândurile noastre, ale fiecăruia; de asemenea, că trebuie să ne 


200. Fac. 9,5. 

ferim nu numai de viclenia minţii, dar chiar de înseşi vorbele noas- 
tre. De aceea zice: “Mulțimea cuvintelor nu scutește de păcătui- 
re"201. Prin aceasta, aşadar, se pare că ni se arată că trebuie să dăm 
Domnului socoteală nu numai de fapta noastră, ci şi de vorba noas- 
tră, care ne caracterizează. De aceea trebuie să fim mai atenţi, ca nu 
cumva fie prin vorbă, fie prin faptă să aducem jignire, pentru că 
după cum cu gura se face mărturisire pentru mântuire, tot aşa cu 
gura se produce şi alunecarea spre moarte. 

98. 'De va vărsa cineva sânge omenesc, sângele aceluia de mâ- 
nă de om se va vărsa'202. vorbirea aceasta nu este greşită, ci s-a 
produs o umflare oarecare a cuvintelor, pentru că cel ce a vărsat 
sânge de om, el însuşi se va împrăştia ca sângele, căci îi răpeşte 
nădejdea de viitor, deoarece, precum sângele căzut pe pământ se 
împrăştie ici şi colo, tot aşa se împrăștie — cum se sparge un obiect 
sfărâmicios — şi sufletul necredincioșşilor; fiindcă şi despre suflet s-a 
spus că moartea lui este stricăciunea, căci va fi lipsit de ajutorul 
harului ceresc, ca şi cum, izbit de stâncile răutăţii, îşi pierde trupul 
bunăstării sale203. 

99. Pe mulţi, de asemenea, îi tulbură faptul că a zis: 'L-am făcut 
pe om după chipul lui Dumnezeu'; și nu a zis 'după chipul Meu', de 
vreme ce El însuşi este Dumnezeu204%. Trebuie însă să nu uiţi că El 
este și Tatăl, şi Fiul. Şi deşi toate au fost făcute prin Fiul, totuşi citim 
că Tatăl le-a făcut pe toate şi că le-a făcut prin Fiul, precum stă scris; 
“Toate cu înţelepciune le-ai făcut'205, Prin urmare, în caz că vorbeşte 
Tatăl, le-a făcut după chipul Cuvântului, în caz că zice Fiul, le-a făcut 
după chipul lui Dumnezeu-Tatăl. Şi prin aceasta arată că există o 
anumită fire a omului, înrudită și apropiată de Dumnezeu -— e vorba 
de firea omului cugetător -, potrivit căreia am fost creaţi după 
chipul lui Dumnezeu, și că din această cauză nu rămâne înaintea lui 
Dumnezeu nepedepsit faptul că s-a procedat cu cruzime şi lipsă de 
respect faţă de o fiinţă asemenea cu Dumnezeu. 

100. Aşadar arătarea pricinii acestei pedepse ne face mai întâi 
să respingem părerile unor filosofi care susțin că Dumnezeu nu se 
interesează de oameni; apoi, ştiind că puterea de a ne pedepsi stă 
în mâna lui Dumnezeu, ne face să nu trecem asupra altora ceea ce 


201. Pilde 10, 19. 

202. Fac. 9, 6; Filon, Quaest. Il, 61 (ed. cit., p. 300). 
203. Cf. lov 33, 28. 

204. Fac. 9, 6; Filon, Quaest. II, 62 (ed. cit., p. 302). 
205. Ps. 105, 25. 

trebuie să fie pedepsit de către dreptatea dumnezeiască şi să nu ne 
temem prea tare de moarte, de vreme ce ştim că Dumnezeu nu dis- 
preţuieşte deloc pe omul mort nevinovat. 

101. 'Şi nu va mai fi - a zis - potop ca să pustiască pământul'206, 
Pare a nu fi limpede dacă trebuie să înţelegem aici că nu va mai 
exista potop "care pustieşște pământul" — căci așa face potopul -, sau 
"nu va mai exista un astfel de potop, încât să pustiască tot pămân- 
tul'. Cele ce urmează ne dau acest al doilea înţeles; când zice că nu 
trebuie pustiit întreg pământul, arată că vor mai exista potopuri, dar 
nu de așa fel incât prin ele să poată fi pustiit întreg pământul. 

102. Înţelesul mai adânc cuprinde însă ideea că Dumnezeu va 
avea grijă să nu fie atât de mare potopul patimilor trupeşti, încât 
sufletul să piară cu totul. Şi de fapt nu îndrăznesc să spun că se pare 
că Domnul hotărăște că sufletul nimănui nu poate pieri cu totul. Căci 
ce putem spune despre ucigași paricizi, despre adulteri, despre cei 
ce trădează buna credinţă? De aceea, mai curând cred că Domnul 
Dumnezeul nostru ne dă să înţelegem aici că, şi dacă cineva ar avea 
alte patimi mai uşoare, nu trebuie să piardă cu totul nădejdea în 
harul ceresc, nici să nu-şi piardă încrederea că nu le va birui în 
niciun fel, ci, chiar de este un desfrânat şi nu poate ocoli patima des- 
frâului, să caute totuşi să fugă de adulter, să guste din plăcerea 
banchetului, iar nu din cea a murdăriei. Sau chiar dacă nu ştiu ce 
zgârcit, care a jefuit de la alţii, care i-a alungat pe orfanii ce-i avea în 
grijă, care le-a scos din casă pe văduve, totuşi după aceea, părându-i 
rău, a înapoiat ce a luat [poate avea nădejde]. În sfârșit, Zacheu de 
aceea a fost vrednic de iertare207, pentru că a făgăduit nu numai că 
va întoarce ceea ce a laut de la alţii, ci va întoarce împătrit, iar 
săracilor le va da jumătate din averea lui. 

103. Să analizăm şi mai atent ce înseamnă când spune: 'Pun 
arcul Meu în nori, să fie semn al legământului dintre Mine şi pământ. 
Când voi aduce nori deasupra pământului, se va arăta arcul Meu în 
nori, şi-Mi voi aduce aminte de legământul Meu'208. Căci nu se 
referă - cum socot mulţi — la curcubeul acesta despre care oamenii 
spun că există pentru ca prin el să se arate anume semne de ploaie, 
curcubeul în care se văd culori diferite asemenea razelor de soare, 
când roşcate, de un galben auriu, când strălucind cu o lumină mai 
puternică, de unde se şi arată că va veni ploaia, prin faptul că s-ar 


206. Fac. 9, 11; Filon, Quaest. Il, 63 (ed. cit., p. 302). 
207. Cf. Luca 19, 8. 
208. 9, 13-15; Filon, Quaest. II, 64 (ed. cit.). 

arăta prin această varietate de culori o anume nestatomnicie a seni- 
nului. Unii numesc acest curcubeu "iris'; dar să fie departe de noi de 
a spune că acesta, numit 'iris', se vede în timpul zilei, noaptea nu 
apare. Şi chiar în timpul zilei, nu se vede nici atunci când văzduhul 
este acoperit cu nori grei; nu se vede decât atunci când norii grei au 
început să se împrăștie. 

104. Aşadar să vedem dacă nu cumva, fiindcă arcul cu care se 
aruncă săgeți când se întinde, când se relaxează, Scriptura arată o 
anume întindere şi revenire (prin care să nu fie toate distruse cu 
totul dintr-o prea mare întindere), sau este o anumită măsură și 
cântărire a puterii dumnezeiești. Este deci puterea lui Dumnezeu cel 
nevăzut atât sub chipul întinderii, cât și al destinderii arcului, [a Lui], 
Care conduce după cereasca-l voinţă, milă şi putere, Care nu în- 
găduie ca loate să piară dintr-o prea mare descumpănire, nici să fie 
rupte de o prea mare izbucnire. De aceea spune că aceasta este 
aşezată în nori, fiindcă îndeosebi atunci este nevoie de ajutorul 
milei dumnezeieşti, când se adună cetele de nori în furtuni și vijeiii. 
Şi de aceea zice: “imi pun arcul în nori, nu 'săgeata'. Căci arcul este 
instrumentul aruncării săgeţii; prin urmare, nu arcul în sine răneşte, 
ci săgeata. De aceea Domnul așază în nori arcul, nu săgeata, adică 
nu ceea ce răneşte, ci ceea ce conţine semnul înspăimântării, dar 
care nu are de obicei ca efect rana. 

105. De ce însă, mai sus209, i-a pomenit pe cei trei fii ai lui Noe, 
Sem, Ham şi lafet, iar în pasajul acesta a vorbit numai de urmaşii 
după fiul mijlociu — căci spune astfel: "lar Ham era tatăl lui Canaan; 
aceştia sunt cei trei fii ai lui Noe'210 — mai ales că ceilalţi doi fii erau 
drepţi, iar mijlociul nedrept? Aşadar sunt pomeniţi urmaşii din cel 
nedrept înaintea celor drepţi. Nu putem, de fapt, tăgădui ce stă scris; 
s-au adăugat însă urmașii acestuia tocmai pentru a-i arăta mai 
lămurit vina, deoarece, deși avea un fiu şi era deci tată, tocmai el nu 
l-a respectat pe tată, el, care ar fi trebuit cel mai mult să-l recu- 
noască. Şi de aceea a fost vrednic să aibă un fiu necinstit, fiindcă el 
însuși se purtase necinstit faţă de propriu-i tată. Totodată reiese că 
din acel Canaan s-au născut canaaneenii care, după multe rânduri 
de neamuri, înfrânți fiind de poporul cel drept, au ajuns sub stăpâ- 
nirea lui. Prin urmare este limpede că strămoșul canaaneenilor a 


209. Fac, 5, 32; 9, 18; Filon, Quaest. II, 65 (ed. cit., p. 308). 
210. Fac. 9, 18 şi urm. 

fost Canaan, care a fost fiul acestui Ham, cel care s-a purtat necin- 
stit faţă de tatăl său. 

106. Înţelesul mai adânc este arătat însă de semnificaţia nu- 
melor. Ham înseamnă 'căldură', iar 'canaan' — 'tulburarea acelora”. 
Căci cine se încălzeşte pe dată este mişcat şi tulburat şi, prin aceas- 
ta, se arată cu evidenţă nu atât că un om a fost tatăl oamenilor, ci 
că patima rea este pricinuitoarea patimii necinstite, fiindcă este 
străină de felul de a fi al unui tată, adică străină de arătarea virtuţii. 

107. "Atunci a început Noe să fie lucrător de pământ'?ll. De 
fapt, la prima vedere ni se pare că Noe, bărbatul drept, este com- 
parat cu Adam, care a fost făcut din pământ, fiindcă şi despre primul 
stă scris că, după ce a fost scos din rai212, a început să lucreze 
pământul; iar despre acesta din urmă se spune că după ce a ieșit din 
corabie a devenit agricultor. Şi în ambele cazuri a precedat oarecum 
un fel de potop; căci și Noe a devenit agricultor după potop, şi 
Adam, după facerea lumii, după plăsmuirea trupului. Căci ca să fie 
făcută lumea, s-au adunat apele de sub cer la un loc, ca să se arate 
uscatul2!5, care inainte nu se putea arăta din cauza împrăștierii 
apelor. Aşadar, precum acel prim născut maestru pare că a lucrat 
pământul, tot aşa și Noe, după ce a ieşit din corabie, a devenit 
descoperitorul semănatului şi cultivatului. Lucrurile acestea par a fi 
asemănătoare; dacă însă analizezi cuvintele2!4, care de fapt ex- 
primă un sens mai profund, una este a fi lucrător de pământ, alta 
agricultor, căci unul pare a fi angajat cu plată, celălalt pare a fi un 
tată de familie. De altfel Cain, care şi-a ucis fratele, era lucrător de 
pământ215. Şi, ca să înţelegi că lucrarea pământului este mai curând 
lucru vrednic de rob decât de om liber, în blesemarea acestui ucigaș 
de frate se cuprinde lucrarea pământului, căci așa stă scris: "Când 
vei lucra pământul, acesta nu-şi va mai da roadele sale ţie; zbuciu- 
mat şi fugar vei fi tu pe pământ'216. 

108. Pământul însă este trupul nostru, pe care îl munceşte omul 
necinstit217, cel bun îl lucrează cu mare grijă; primul pare să smulgă 


Fac. 9, 20; Filon, Quaest. II, 66 (ed. cit., p. 310). 
„Cf. Fac. 3, 23, 
„Fac. 1, 9. 
„ Filon, De agricult. 1,1, ed. J. Pouilloux, Paris, 1962, p. 22. 
„Fac. 4, 2. 
„ Fac. 4, 12. 
. Filon, De agricult. 5 (303, 37). 

din pământ plata; celălalt primeşte parcă roadele și răspiata unei 
bune discipline, încât mai curând își face propriu-i ogor purtător de 
roade218 şi în stare să răspundă îngrijirilor stăpânului şi să arate 
îngăduință faţă de agricultor. Lucrătorul de pământ însă ce altceva 
caută decât hrana pentru trupul său, având grijă mai mult de pân- 
tece şi mulţumindu-se doar cu a scoate ceea ce îi poate fi de folos 
pentru hrană? Celălalt însă se hrănește din folosul roadelor. Aflaţi 
care sunt roadele dreptului. Roadele duhului sunt: iubirea, bucuria, 
pacea, răbdarea, bunătatea. Prin urmare, bunul agricultor are stăpâ- 
nire de sine, curăţie; dacă are un pom care se apleacă prea repede 
la pământ şi produce prea devreme, îl retează cu, aș zice, cuțitul în- 
frânării sale, ca să îndepărteze ce e nesănătos şi să facă să încol- 
țească ce e frumos. 

109. De ce dreptul plantează mai întâi viţă de vie, şi nu grâu sau 
orez2197? Şi de unde a apărut viţa de vie după potop şi după prăpă- 
dul pământului? Despre aceasta am vorbit mai sus220, că în timpul 
primăverii au putut apărea și rădăcinile viţelor distruse. Socot că de 
aici trebuie cu o mai mare grijă găsită explicaţia că dreptul caută mai 
curând cele plăcute decât cele necesare. Într-adevăr, grâul şi orzul 
sunt roade necesare, fără de care nu putem trăi, pe când vinul care 
produce plăcere ne-a fost dat spre a ne bucura. Pentru că a fost om 
drept, de aceea și-a revendicat mai curând acest lucru, adică ce era 
pe planul al doilea, decât ce este pe locul întâi. Căci alimentele 
necesare vieţii le-a oferit Dumnezeu, ceea ce era...221 superfluu, şi 
nu necesar, vinul, oamenilor. 

110. Poate că obiectezi însă că oamenii aşa nu pot trăi fără 
băutură, cum nu pot trăi fără mâncare. Prin urmare băutura e la fel 
de necesară ca hrana? Nu spun nu. A fost făcut omul de către Dum- 
nezeu să sufere de sete. Nu spun altfel. Tocmai de aceea a hotărât 
să răspândească izvoarele şi apele curgătoare, pentru băutura nece- 
sară, ape care în niciun caz nu au fost făcute de mâna omului, ci au 
curs din porunca şi lucrarea Domnului Dumnezeu. Şi pentru că am 
zis "lucrarea Domnului”, ca nu cumva să revii la acea idee — deoarece 
lucrarea lui Cain pare a fi conţinut blestem -, gândeşte-te că nu ter- 
menul de lucrare conţine în sine blestem, ci că stă scris "lucrarea 


218. Verg. Georg. |, 47. 

219. Filon, Quaest. II, 67 (ed. cit., p. 312). 
220. Idem, 68 (după ed. cit., p 314). 

221. Lacună. 

pământului”. Căci cine lucrează pământul e salahor. Cel care spune 
însă cuvintele următoare nu este zilier, ci Stăpân: "Tatăl Meu până 
acum lucrează; şi Eu lucrez'222. Apoi, cum lucrează un lucrător de 
felul acesta: 'Mâncarea Mea este să fac voia Celui ce M-a trimis pe 
Mine şi să săvârşesc voia Lui' (obs. în Ambr.: "voia Tatălui Meu care 
este în ceruri')?223 

111. "Şi a băut vin — zice — şi s-a îimbătat'224, Nu a zis că a băut 
vinul, şi de fapt dreptul nu a băut tot vinul, ci a băut vin, adică a gus- 
tat o porţie din el. Căci stă in firea beţivanului să înghită cu lăcomie 
tot vinul, şi stă în firea unui necumpătat să golească cât vin a luat; 
cel cumpătat trebuie însă să o facă în măsura cuvenită. Aşadar beţia 
se înfăţişează sub un dublu aspect: în primul rând aduce nesigu- 
ranţa trupului, îl face să meargă împleticindu-se şi tulbură simţirea; 
în al doilea rând, îi înfierbântă mintea spre acte curajoase și pare că 
înlătură orice slăbiciune. De aceea apostolul zice225; "Bea şi puţin 
vin, pentru desele tale slăbiciuni”. Prin urmare, după cum vinul dacă 
bei în felul acesta nu e spre slăbiciune, ci spre sănătate, şi înlătură 
orice slăbiciune a trupului, la fel îndepărtează orice slăbiciune şi 
acea beţie prea bine cunoscută a cărnii, despre care s-a spus: 'şi 
paharul Tău este adăpându-mă ca un puternic'226. Care este această 
beţie? "Să nu vă îmbătaţi cu vin, în care este desfrânare, ci vă um- 
pleţi cu duhul'227. Aşadar, după literă se cere atenţie, iar potrivit 
înţelesului mai adânc, o laudă pentru cel înţelept. Căci trebuie să fie 
atent cel care, chiar de se dezveleşte, se dezvelește chiar şi în casa 
lui, unde nu-i lipsesc învelișuri, şi anume acoperăminte ale beţiei, 
încât îşi poate ascunde viciile. 

112. Prin urmare, cele trupeşti, cum sunt pereţii şi acoperişurile, 
acoperă trupul; să vedem însă care sunt acoperămintele sufletului. 
Dar îi găsim învelişurile dacă i-am îndepărtat goliciunea. Îndoită este 
dezvăluirea înţeleptului. Căci mintea noastră este îmbrăcată cu un 
dublu văl, dacă, fie din imprudenţă a comis un păcat - e ca dezbră- 
carea unei minţi bete, căci nu ştie ce a greşit, întrucât se clatină ca 
mânată de o beţie a neștiinței spre viciu —, fie pentru că nu-și cu- 


222, loan 5, 17. 

223. loan 4, 34. 

224. Fac. 9, 21; Filon, Quaest. II, 68 (ed. cit., p. 314). 
225. 1 Tim. 5, 23. 

226. Ps. 22, 6. 

227. Efes. 5, 18, 

noaşte greșeala, căci este îngropată în semnul nepăsării şi neştiinţei 
când a ajuns în păcat, mai ales când cu bună știință chiar a făcut 
mai multe păcate; căci e un fel de beţie firească a slăbiciunii noas- 
tre înseși să fim mânaţi spre viciu de avântul plăcerii, cum sunt 
mulţi, aprinși de căldura tinerească, sau de patimă, şi înflăcăraţi de 
plăcere, sau târâţi de pofta de câștig. Să căutăm leac pentru toţi 
aceştia, ca fiecare să-şi acopere slăbiciunea mai întâi printr-o anu- 
mită ruşine şi jenă, încât, chiar de mai este încă pe terenul alunecos 
al greșelii, să dea totuşi semne de îndreptare. Căci este de foarte 
mare importanţă dorinţa de a-ţi alunga păcatele, căci ceea ce la unul 
e neruşinare dezgustătoare, ori la altul jenă suportabilă, poate naşte 
nădejdea viitoarei îndreptări. 

113. Alta este însă goliciunea sufletului, prin care azvârle, aş 
zice, povara trupului şi se dezbară de ea, ca și cum ar fugi de un 
mormânt al trupului. Căci "groapă deschisă este grumazul' oame- 
nilor de felul acesta228, mormânt în care pare că se îngroapă sufle- 
tul impovărat de felurite plăceri şi porniri ale poftelor. Se dezbracă, 
așadar, de povara pământeană şi se eliberează din reţelele ce-l 
înconjoară şi îşi ia zborul tot sufletul care s-a dezbrăcat de orice 
cursă a patimilor și s-a întors de la toată acea înfăţişare hidoasă a 
alunecării lumești, ca să vadă lumina podoabei veşnice. 

114. Mă întreb acum de ce nu a spus simplu "a văzut Ham goli- 
ciunea tatălui său', ci: "Iar Ham, tatăl lui Canaan, a văzut goliciunea 
tatălui său'229, când, de fapt, Canaan nu se născuse încă. Așadar, de 
ce a adăugat numele fiului, dacă nu ca să fie și mai urâţiţi de patimă 
urmaşii autorului şi ca tatăl să fie şi mai vinovat de ticăloşia fiului? 
Prin urmare sunt dovediţi atât tatăl prin fiu, cât şi fiul prin tată, că au 
o tovărășie comună de nesăbuinţă, de necinste și lipsă de respect. 
De altfel nu putea să nască un fiu bun cel care se purta faţă de un 
tată bun ca un fiu rău, diferit fiind şi ca fire, şi în creştere. 

115. Acestea, potrivit literei. În ce priveşte însemnarea mai 
adâncă, toţi cei răi din fire se bucură de rătăcirile altora, şi nu numai 
de greșeli, ci chiar de cele ce le par a fi rele, chiar de nu sunt. Căci 
Noe nu se credea gol, el, care era învelit cu veşmântul înţelepciunii. 
De altfel nici Adam cât a stat în rai nu se ştia a fi gol, decât după ce 
a comis greşeala neascultării250. Şi, acoperit din nou cu îmbrăcă- 


228. Ps. 5, 9. 
229. Fac. 9, 22; Filon, Quaest. Il, 70 (ed. cit., p. 316). 
230. Cf. Fac. 3, 7. 

mintea înțelepciunii şi a dreptăţii şi a poruncilor divine, golit prin 
neascultare, a văzut că e gol şi a crezut că trebuie să se acopere cu 
frunze, Râde, aşadar, Ham văzându-și tatăl gol? Căci orice om ne- 
cinstit, fiindcă el însuşi s-a abătut de la drumul drept, nu numai că 
ia alunecările altora ca o mângâiere pentru propria-i rătăcire — căci 
şi-a găsit tovarăş în vină -, ci chiar se bucură de un sentiment necin- 
stit, ca şi cum şi-ar fi îndreptat greşelile lui însuşi. Aşadar mintea rea 
se bucură când înţeleptului i s-a întâmplat ceva în afara a ceea ce se 
cuvine; deşi nu orice alunecare a trupului trebuie să fie neapărat o 
patimă, chiar de e considerată alunecare, afară de cazul că şi sufle- 
tul înclină spre vină. Așadar, rătăcirile de felui acesta să fie socotite 
vrednice de iertare, nu vrednice de ură sau luate în bătaie de joc; 
însă, precum am spus, mintea necinstită, când socoate că omul 
inţelept a rătăcit, crede că trebuie insultat acela al cărui caracter îl 
socoate mai diferit de al său, pentru că păcatul său este condamnat 
ca printr-o depoziţie tacită a înţeleptului; crede că trebuie să se 
bucure pentru că omului drept nu i-a fost de folos nici propria-i 
educaţie, nici nu i s-a acordat dreptate şi nu au dat rezultate fericite 
nici cele ce urmează trupul lui. Căci pentru cel necinstit sunt con- 
siderate cele mai mari bucurii averea sau demnităţile, care totuşi nu 
dau niciun rod întru gloria virtuţii. De aceea apar drept apărători ai 
neînţelepciunii cei ce socot că iubitorul de virtute este frustrat de 
darul celor prospere, că orice bun trebuie apreciat mai curând în 
cele trecătoare decât în cele veșnice. 

116. Ce înseamnă cuvintele 'Sem şi lafet au luat o haină şi, 
punând-o pe amândoi umerii lor, au intrat cu spatele înainte şi au 
acoperit goliciunea tatălui lor; şi feţele lor, fiind întoarse înapoi, n-au 
văzut goliciunea tatălui lor'231? 

După literă s-a vădit un sentiment de adevărat respect, fiindcă fiii 
cei buni s-au ferit să-şi vadă tatăl lipsit de veșmânt, ca nu cumva 
respectul față de părinte să scadă fie şi numai văzându-l; căci ade- 
seori respectul este jignit chiar la o vedere tăcută. De aceea chiar se 
şi spune că la Roma există vechiul obicei ca fiii să nu intre în baie 
împreună cu părinţii, şi mai ales fiii tineri252, 

117. Înţelesul mai adânc arată însă că cel lipsit de înţelepciune 
vede doar cele prezente, cele ce sunt în faţa ochilor; nu are în ve- 


231. Fac. 9, 23: Filon, Quaest. II, 72 (ed. cit., p. 320). 
232. Cicero, De off. 1, 129; cf. Ambroz. De off. 1, 18, 79. 

dere cele viitoare, nu se gândeşte la cele trecute, pe când înțeleptul 
își amintește şi de cele trecute, şi se apleacă şi asupra celor viitoare. 
Aşadar, orice minte înţeleaptă umblă cu faţa întoarsă, adică se uită 
la cele trecute şi nu este împiedicată de vreun obicei oarecare al 
firii; nu îngăduie să fie ceva gol, ca vreuna din faptele sale să fie dez- 
golite. Acoperă cele ce au fost făcute altfel cu un fel de veşmânt, fie 
cu favoarea faptei prezente, fie cu a celei viitoare, ca să nu se stre- 
coare nimic ce nu-i face cinste, să nu lase în urmă nimic lipsit de fru- 
museţe. De aceea şi Apostolul uită cele ce erau în urma lui şi tinde 
către cele dinainte255, dar le uită ca să uite rătăcirile prigoanei, ca 
să-şi acopere încălcările anterioare şi să le adumbrească prin fapte 
bune. Căci fericiţi sunt aceia 'cărora li s-au acoperit păcatele'254 — 
acoperite deci cu fapte bune şi umbrite de învăţăturile ulterioare ale 
virtuţilor. 

118. 'Şi s-a trezit — zice — Noe din ameţeala de vin"255, Este ştiut 
că oamenii, după ce dorm, se trezesc din beţie; mintea este însă 
trează când ştie şi cele trecute, şi cele viitoare. Așadar mintea drep- 
tului era trează chiar şi când era socotită ameţită de vin; într-adevăr, 
este fără seamăn paharul care îi imbată pe cei drepți256. În realitate, 
beat era acela care râdea de tatăl său. Căci, fiindcă nu avea în ve- 
dere nici recunoştinţa veche a naşterii, nici respectul prezent faţă de 
părinte, nici viitoarea pedepsire a jignirii aduse părintelui, era într-ade- 
văr [beat], şi nu vedea ceea ce credea că vede. Era o adâncă orbire 
în acela care nu putea să-şi vadă tatăl. Căci, de şi-ar fi văzut tatăl, în 
niciun caz nu ar fi râs de el; căci tatăl nu trebuie luat în bătaie de 
joc, ci respectat. Dar cel lipsit de minte cu mult mai mult nu putea 
vedea mintea celui drept. Căci cum ar fi putut vedea cel care soco- 
tea că era o rătăcire a beţiei acolo unde se realizase văpaia înţelep- 
ciunii şi a celorlalte virtuţi? După cum stă scris: “inţelepciunea este 
suflul puterii lui Dumnezeu'257. Prin urmare, când este mai trează 
mintea decât atunci când priveşte în aşa fel firea tuturor lucrurilor și 
activităţile, vremile prezente şi viitoare, încât nu apare în ea nicio 
clătinare a beţiei trecătoare? 


233. Filip. 3, 14. 

243. Ps. 31, 1. 

235. Fac. 9, 24; Filon, Quaest. II, 73 (ed. cit., p. 320). 
236. Cf. Ps. 22, 6. 

237. Înţ. Sol. 7, 25. 

119. Mă întreb de asemenea de ce, deşi mai înainte îl numise pe 
Ham mijlociul dintre fii, îi consideră acum cel mai tânăr? Căci stă 
scris astfel: "a aflat Noe ce i-a făcut feciorul său cel mai tânăr'258. 
Oare s-a înşelat Scriptura mai înainte în ce priveşte ordinea naşterii? 
Firește că nu. Atunci? Se află acum aici lucruri contradictorii? Nu 
sunt de această părere. Cum se rezolvă, prin urmare, decât să-l în- 
țelegi mai tânăr nu ca vârstă, ci redus ca judecată şi rămas cu un fel 
de judecată de copil, de vreme ce nu și-a însușit învăţătura cuiva de 
o vârstă mai înaintată și nici nu a dobândit judecată de om vârstnic? 
Căci anumite sentimente ale oamenilor sunt 'cu părul alb”. De aceea 
proverbul zice: "Când ai venit în adunarea celor mai vârstnici, închi- 
de-i gura'259, sau, după cum se spune în altă parte: "Trebuie să 
înveţi înainte de a vorbi'240. Prin urmare, să ai urechile pregătite ca 
să câştigi ceva din sfaturile celor înţelepţi. Limba trebuie înfrânată, 
ascultarea trebuie pregătită. 

32. 120. Binecuvântând pe fiul său Sem, Noe a zis: 'Binecu- 
vântat să fie Domnul Dumnezeul lui Sem; iar Canaan să-i fie rob'241. 
A spus Domnul și Dumnezeul şi, în mod expres, Dumnezeul fiului 
său, al cărui nume este Sem, pentru că e Dumnezeul celor drepți, 
adică Dumnezeul munţilor, nu al văilor, pentru că ei au harul virtuţii 
înalte. Apoi, de ce, fiul său Ham păcătuind, nu l-a condamnat pe el 
robiei, ci pe fiul acestuia? Poate de aceea, pentru că tatăl suferă mai 
mult de nedreptăţile îndurate de fiul său, mai ales când este con- 
siderat el vincvat şi autorul acestor nedreptăţi; şi îi pare mai rău de 
ispăşirea de către fiu a propriului păcat, pentru că [acela] este pe- 
depsit nu atât din vina sa, cât a tatălui; apoi, fiindcă discipolul învă- 
ţăturii pământești este fiu! și ucenicul celor mai rele cugete, şi amân- 
doi fac un singur trup şi o singură minte şi sunt la fel de răi. Prin 
urmare fiul plătește, indiferent dacă [pentrul răutatea tatălui sau a 
sa proprie, pentru că există o tovărăşie comună a necinstei. Prin 
urmare, cel acuzat de o atare vină plătește pentru necinstea tatălui 
și pentru a sa, sau pedeapsa e prelungită pentru mai mult timp, de 
vreme ce ajunge chiar la fiul acestuia, şi suferința urmașului este 
transmisă peste vremuri îndelungate. 


238. Fac. 9, 24. 

239. Înţ. Sir. 32, 13. 

240, Înţ. Sir. 18, 19. 

241. Fac. 9, 26; Filon, Quaest. II, 75 (ed. cit., p. 322). 

121. Aceasta, conform literei. Aici însă sunt cuprinşi nu atât oa- 
menii, cât caracterele, a căror natură este aceeași în amândoi, căci 
Ham242 înseamnă căldură, iar Canaan "tulburare", "'neliniște'. Or, 
cine este încălzit este fără îndoială neliniștit și mai tulburat. Prin ur- 
mare în amândoi există o singură patimă şi o singură stare sufle- 
tească. Deci când unul dintre ei este pedepsit, şi unul şi celălalt sunt 
condamnaţi. 

122. Așadar, de ce dreptul Noe, binecuvântându-l pe fiul său 
lafet, zice243: *Să înmulțească Dumnezeu pe lafet și să se sălăş- 
luiască acesta în corturile lui Sem, iar Canaan să-i fie slugă'? Am 
spus mai înainte că lafet înseamnă un bun indiferent. Indiferenţa 
însă are o potenţialitate care se găsește în putere, în frumuseţe, în 
forţă, avere, influenţă, prestigiu, prietenie, posibilităţi ca și altele. 
Dar chiar dacă aceste bunuri sunt indiferente, totuşi ele le-au făcut 
rău multora, care nu le-au avut împreună cu înţelepciunea şi drep- 
tatea. Căci pe mulţi averea i-a făcut beţivi, iar puterea i-a făcut aro- 
ganţi. Frumuseţea, a cărei curăţenie au distrus-o conduși de o minte 
înstrăinată, i-a făcut destrăbălaţi. 

Prin urmare, indiferența există după cum e starea sufletească a 
celui ce folosește cele amintite; folosul lor este dat de virtuţi; dacă 
le lipseşte comandamentul virtuţilor, însă, cele ce pot fi de folos 
încep să ne fie, de bună seamă, spre pieire. 

33. 123. Acum, fiindcă se spune despre Noe că după potop a mai 
trăit trei sute cincizeci de ani244, socotim că trebuie să trecem cu 
vederea aceasta. Căci este sigur că în cele trei sute este simbolizată 
crucea lui Hristos, prin imaginea căreia dreptul a fost eliberat de 
potop. În cifra cincizeci se cuprinde cifra jubiliară a iertării, când 
Sfântul Duh a fost trimis din cer, răspândind harul în sufletele ome- 
neşti. Prin urmare dreptul și-a incheiat rostul vieţii acesteia după ce 
a împlinit numărul iertării şi al harului. 

124, În ceea ce priveşte urmașii lui lafet, zice245; "Rodos și alte 
insule sunt ale acestor neamuri”. Nu nejustificat este dată extin- 
derea, de vreme ce seminţia lui a înaintat chiar de cealaltă parte a 
firii, adică pe mare. Căci, într-adevăr, ca şi cum extinderea nu s-ar fi 


242. Filon, Quaest. II, 77 (ed. cit., p. 324); De sobr. 10 (ed. J. Gorez, p. 132). 
243. Fac. 9, 27; Filon, Quaest. II, 76 şi 77 (ed. cit,, p. 524). 

244. Fac. 9, 28; Filon, Quaest. II, 78 (ed. cit., p. 326). 

245. Fac. 10, 4 şi urm,; Filon, Quaest. II, 80 (ed. cit., p. 328). 

mulţumit cu ceea ce firea le-a hărăzit oamenilor spre folosinţă, adică 
stăpânirea pământului, a pătruns chiar și in mare şi a înaintat până 
în insule. Aceasta, potrivit literei. 

125. Potrivit însă unui înţeles mai adânc, vrea să spună că cele 
ce sunt în afară, cele ce se numesc bunuri, averi, putere, dregătorii, 
par că se revarsă mai îmbelșugat şi cei bogaţi nu se mulţumesc 
numai cu cele ce le sunt în mână şi le au la îndemână, ci își răspân- 
desc în lung şi în lat poftele, de vreme ce caută câștig de bani din 
locuri de dincolo, sau onoare din mai multe locuri, sau putere, sau 
dorinţă de putere mai mare. 

34. 126. Cercetez acum de ce Scriptura a spus că fiul mai vârst- 
nic al acelui necinstit Ham a fost Cuș246. 

Există două soiuri de pământ: unul, aş zice, plin de nisip şi 
prăfos, sau, ca să vorbesc mai limpede, praful; al doilea soi de 
pământ este cel roditor şi gras, adică un pământ mai consistent şi 
cu adâncime. Omul necinstit ce altceva produce decât praf, din care 
nu se naşte nimic? De aceea şi proorocul i-a comparat cu praful pe 
necredincioşi, când a zis: "Nu sunt așa necredincioşii, nu sunt așa! 
Ci ca praful ce-l spulberă vântul de pe faţa pământului'247; de fapt, 
chiar potrivit unui înţeles mai adânc sufletul necredincioşilor este 
neroditor, pentru că nu poate produce roade folositoare. 

127. De ce, la rândul său, tocmai Cuș îl naște pe Nimrod, uriașul 
care era vânător înaintea Domnului Dumnezeu? 'De aceea se şi zice: 
vânător vestit ca Nimrod înaintea Domnului Dumnezeu'248, Așadar, 
ce alta naște praful și nisipul decât pe omul pământesc?, fiindcă 
necredinciosul pune cele pământeşti mai presus de cele cerești. 
Căci în mitologie se spune că uriașii au crezut că la cele cerești se 
poate urca pe urcuş pământean. 

128. Într-un înţeles mai adânc însă, înseamnă că cine iubește 
plăcerile lumeşti şi le urmează și crede că prin ele poate ajunge la 
harul lui Dumnezeu şi că împărăţia cerească se împărtășește unor 
rătăciri de felul acesta, acela se luptă împotriva celor cerești cu un 
sentiment de trufie. De aceea se zice în pilde despre cel ce a greșit: 
"ca uriaşul vânător Nimrod înaintea lui Dumnezeu'. Nimrod însă, în 
tălmăcire, înseamnă "etiopian. Culoare de etiopian înseamnă întu- 


246. Fac. 10, 6 și urm.; Filon, Quaest, II, 81 (ed. cit., p. 330), 
247. Ps. 1, 4. 
248. Fac. 10, 8 şi urm,; Filon, Quaest. Il, 82 (ed. cit., p. 330-332). 

necimea și urâţenia sufletului, care este dușman luminii, lipsit de 
limpezime, înconjurat de întuneric, mai asemănător cu noaptea 
decât cu ziua. Căci şi traiul vânătorului este prin păduri, viaţa lui 
este printre fiare şi animale sălbatice. 

Prin urmare, cel lipsit de judecată este învălmăşit de pomiri 
necugetate, şi un vânător de felul acesta este invăţat să caute cele 
ce se potrivesc cu astfel de răutăţi sălbatice și foarte aspre; pe aces- 
tea caută să le stăpânească, de ele este încântat. 

În sfârşit, împărăţia acestui Nimrod a început cu Babilonul, adică 
prin “tulburare”, pentru că răutatea şi tirania consistă nu în smere- 
nie şi nevinovăție, nu în vrednicia virtuţii, ci în traiul cel stăpânit de 
patimi249. 


249. Cf. Fac. 10, 10. 

ŞI DESPRE VIAŢA CEA FERICITĂ 


INTRODUCERE 


Sub acest titlu Sfântul Ambrozie contopeşte două lucrări deosebite. 

Cea dinţâi e o prelucrare după cunoscutul tratat intitulat Despre 
raţiunea dominantă, după cum la popularizat în sec. XVI marele 
umanist Erasmus de Roterdam, și care, pentru conţinutul moraliza- 
tor şi forma 'elegantă' în care a fost scris, a fost accepiat un timp 
chiar între 'cărțile bune de citit" (r& vayivooxoueva) din Sfânta 
Scriptură, cu titlul Cartea a IV-a a Macabeilor. De fapt, sub acest din 
urmă titlu a fost ea cunoscută incă în sec. IV de Eusebiu de Ce- 
zareea (Istoria bisericească, /Il, 10, 6) şi de Fer, leronim, după cum 
afirmă el însuși în mai multe scrieri ale sale, indeosebi în De viris 
illustribus cap. XIII, socotind-o 'valde elegans'. În realitate cartea 
este opera unui cugetător stoic, atent şi la preocupările poporului 
iudaic. Influențat de pilda celor şapte fraţi Macabei, care au condus 
lupta de eliberare a poporului evreu de sub asuprirea diadohilor 
sirieni în secolul al doilea inainte de Hristos, tratatul de faţă descrie 
războiul dus de omul virtuos care, cu ajutorul rațiunii şi al virtuţilor 
cardinale (înțelepciunea, curajul, înfrânarea şi dreptatea), poate bi- 
rui patimile, în drumul său spre desăvârşire. Ca urmare a dezbate- 
rilor critice din cursul veacurilor, Cartea a IV-a a Macabeilor, deci și 
tratatul acesta, a rămas doar între cârţile apocrife, dar înainte (inclu- 
siv în Biblia de la București 1688) ea a fost tipărită la locul respec- 
tiv. (A se vedea în această privință lucrarea lui Virgil Cândea: Raţiu- 
nea dominantă, Cluj-Napoca, 1979). 

lată câteva pasaje din acest prim tratat: 

“Libertatea e o slujitoare a dreptății" (3 11). 'Judecata ome- 
nească e dreaptă dacă ţine seamă mai întâi de porunca minţii și 
când ea se lasă condusă de regulile înțelepciunii, dar lupta cu trupul 
cel muritor nu-i uşoară, căci de multe ori ispitele trupului biruie ju- 
decata minţii...'. Sau, iarăși: "Oricât de dreaptă ar fi cugetarea, dacă 
nu-și ia drept cârmaci pe Hristos, cugetarea e departe de calea de- 
săvârșirii (3 17)... Legea mozaică totuşi a fost de folos pentru că ne-a 
adus harul" (3 22). 'Numai binele îl fericește pe om' (3 28). "Viaţa 
fericită nu-i legată de simţuri, ci de trezirea cugetului... chiar dacă 
trebuie să treacă prin suferințe" (3 32-36). 


TĂLCUIRI LA S; iNTA SCRIPTURĂ 


Lucrarea a doua începe cu următoarele cuvinte: "in cartea întâi 
am vorbit despre poruncile privitoare Ia virtuţi. În cea de a doua ne 
vom folosi de pildele bărbaţilor vestiți, care, cu toate că au fost puşi 
la cele mai grele încercări, totuşi nu și-au pierdut cumpătul și feri- 
cirea, ci şi-au sporit-o. Oare nu tot aşa a făcut şi dreptul Iacob când 
şi-a părăsit patria?”. 

in preocuparea lui de a-i educa și de a-i moraliza pe enoriaşi, 
Sfântul Ambrozie foloseşte şi în această lucrare aceeaşi metodă re- 
torică, cunoscută şi din celelalte scrieri. Se resimte constant căldura 
peroraţiei specifice pledoariei, folosindu-se Ia tot pasul interpretarea 
anagogică împrumutată de la Filon de Alexandria și de la Origen. Mai 
întâi, se ştie că tălmăcirea de faţă menţine forma unor predici, care 
se rosteau în cadrul Liturghiei, de regulă după citirea Evangheliei, 
cum vedem din paragraful 23. 

În al doilea rând, marele păstor care a fost Sfântul Ambrozie cul- 
tivă cu toată râvna tematica biblică, uneori în fraze scurte, dar pline 
de sens. De pildă, fiind vorba de atmosfera din casa lui Isaac şi a Re- 
becăi, el spune: 'dintr-o delicată duioșie mama înclină spre copilui 
mai tânăr (spre Iacob), pe când tatăl apreciază mai mult bărbăţia fiu- 
lui mai vârstnic (Esau)" (3 7). "Isaac mai mult îi stimează, pe când 
Rebeca mai mult ii iubeşte pe copii" ($ 7); iar privitor la calitățile lor 
sufleteşti, episcopul crede că 'hărnicia o ia înaintea încetinelii, şi 
Plândeţea înaintea asprimii şi a bărbăţiei" (în legătură cu dobândirea 
dreptului de intâi-născut). 

După ce subliniază toate consecinţele logice şi mesianice cu 
privire la patriarhul lacob, începând de la paragraful 40, el spune: 
"Dar să ascultăm și despre alte vitejii" [ale celorialți patriarhi]. Toţi își 
au un loc plin de vrednicii în istoria mântuirii: "Vom uita oare pe 
fericitul Isaia, când era tâiat în două cu fierăstrăul, sau pe Ieremia, 
când a fost aruncat în groapă, sau pe Sfântul Daniel, când stătea ne- 
înfricat între lei şi când un înger îi aducea pe nesimţite hrană curată? 
Vom uita-o oare pe mama Macabeilor, ori pe Eleazar, 'preotul între 
preoți'?» (5 42). La toate aceste intrebări, Sfântul Ambrozie răspunde 
că jertfa tuturor acestor bărbaţi nu poate fi uitată şi, citând din nou 
din aceeași scriere, De Maccabeis, conchide: 'Cumpătarea este 
școala curăției" (8 43), iar privitor la suferințele răbdate de cei 7 Ma- 
cabei şi, în cele din urmă, chiar de mama lor: 'nici melodiile sire- 
nelor, nici cântecele lebedelor nu i-au putut înşela şi fermeca, ci ele 
nu vesteau decât biruinţa prin jertfa lor" (8 56). "Toate acestea vor 
să ne inveţe și pe noi că numai armele credinţei au fost în stare să 
aducă biruinţă şi fericire". 

Data redactării pare a fi în jurul anului 388. 

CARTEA ÎNTÂI 


1. Ce poate ti mai de folos pentru educaţia fiecărui om decât un 
cuvânt bun! şi plin de înţelepciune? O cugetare care doreşte să fie 
chibzuită duce la viaţă virtuoasă? şi ştie înfrâna patimile, căci la 
urma urmei şi virtutea poate fi deprinsă, dobândindu-se prin sâr- 
guinţă şi prin i: văţătură, dacă ocoleşte tot ce-i prefăcătorie. Pentru 
că, din capul locului, un sfat bun n-ar fi de trebuinţă spre îndreptare 
dacă n-ar fi zis Scriptura: "Să nu ucizi!'5. Dar deşi chiar numai cuvân- 
tul singur este de folos ca să scoatem o învăţătură, totuși, întrucât 
el e mult pre: slab ca să ne poată convinge, va trebui să mai adău- 
găm şi ajutor. judecății sănătoase, aceasta pentru ca ceea ce ne-a 
învăţat cuvântul bun să se întărească prin puterea de convingere a 
cugetării bine cumpănite. Căci nu suntem siliţi să ne supunem ca 
robii, în urma unei obligaţii oarecare, ci ne supunem de bunăvoie, 
fie că tindem spre virtute, fie că înclinăm spre păcat. De aceea ne 
simţim liberi şi când cădem în greşeli, şi când cu ajutorul minţii ne 
împotrivim tor. În schimb, ceea ce simţim că e cel mai grav în păcat 
este pofta, pe care numai raţiunea o poate domoli şi amuţi. 

2. Propriu-zis, s-o domolească poate, dar s-o nimicească din ră- 
dăcini nu poate. deoarece, cu toată puterea lui de a gândi, cugetul 
nu este totuşi deplin stăpân peste pornirile lui, ci le poate cel mult 
opri să se exteriorizeze. De pildă, mânia n-o putem ocoli cu totul, ci 
cel mult s-o domolim; prin puterea raţiunii putem să ne înfrânăm de 
la revoltă, să ne ferim de a osândi pe altul, după cum ne învaţă și 
proorocul, atunci când zice: 'mâniaţi-vă, dar nu greşiţi!'5. Căci e 
lucru secundar ceea ce vine de la alţii, dar nu şi ceea ce pleacă de 


1. (Flavius Josephus) De Maccab. II, 392, 4 (citat după Schenk, p. 3). 
2. De Macc. 393, 25. 

3. leş. 20, 13. 

4. De Mace. 394, 45. 

5. Ps. 4, 4; Efes. 4, 26. 

la noi înşine...€ (În legătură cu] o acţiune de felu! acesteia, fie că îşi 
are originea în fire, fie că provine dintr-un sfat folositor primit de la 
cineva, noi simţim că ea face ordine în cele ale firii, ori ia apărarea 
celor ce-i sunt de folos, Oricum, dacă nu putem face să piară de tot 
poftele cugetului, în schimb putem să nu ne facem robi lor. Căci 
cine poate fi atât de tare încât să nu-i pese de zburdălniciile trupu- 
lui, decât poate singur Cel care a putut spune despre smochinul 
neroditor, prin care se tâlcuiește răutatea iudeilor: "Iată, trei ani sunt 
de când vin şi caut rod în smochinul acesta, şi nu găsesc. Taie-l. De 
ce să ocupe locul în zadar? Însă vierul, răspunzând, a zis: Doamne, 
lasă-l şi anul acesta, până ce îl voi săpa împrejur şi voi pune gunoi. 
Poate va face rod în viitor; iar de nu, îl voi tăia'7. Aici, desigur că în 
stăpânul viei trebuie să-L înțelegem pe Dumnezeu, pentru că a 
pretinde cineva că are puterea de a opri alunecările firii nu stă decât 
în puterea Lui. 

3. La urma urmei, pe care dintre oameni să-l alegem ca mai bun 
şi mai puternic decât pe dreptul David, care nu a putut răbda și nu 
şi-a putut stăpâni pofta de a bea apă din fântâna Betleemului, deși 
aceasta se afla în teritoriul controlat de armata duşmană? În orice 
caz, chiar dacă n-am şti că s-ar mai fi găsit şi alte fântâni în acel ţinut 
înconjurat de armată atât de numeroasă și chiar dacă apa din niciuna 
dintre acestea nu i-ar fi plăcut regelui, se vede cât de nesocotită 
i-a fost pofta cu care şi-a dorit să bea tocmai din apa fântânii care 
era păzită de mulţimea soldaţilor aşezaţi imprejur, de unde nu se 
putea aduce apa decât cu preţul celor mai mari primejdii. lar el o 
ţinea una şi bună: "Cine mă va adăpa cu apă din fântâna Betleemului 
cea de la poartă?'8. Or, iată că totuşi s-au găsit trei bărbaţi care au 
trecut prin tabăra vrăjmaşului şi i-au adus apa pe care o dorise cu 
atâta poftă; dându-și apoi seama prin ce pericol duşman a fost 
adusă, a vărsat-o înaintea Domnului, pentru ca să nu pară că a băut 
sângele oamenilor care şi-au pus viaţa în primejdie aducându-i-0?. 
Istoria aceasta ne dă de înţeles că adeseori patima o poate lua înain- 
tea cugetului, dar că acesta se poate împotrivi poftei. Cu alte cu- 
vinte, pe de o parte e omenesc lucru ceea ce a greşit David atunci 
când a poftit un lucru atât de nesocotit, dar, pe de altă parte, e un 
lucru vrednic de laudă să păcălești o astfel de poftă nesăbuită, prin 
aceea că te slujeşti de cuget spre a-i administra leacul cuvenit. Pe 
cât laud pe bărbaţii care s-au ruşinat de dorinţa regelui lor şi au 


6. Lacună în text. 

7. Luca 15, 7-9. 

8. 2 Regi 25, 15. 

9. Cf. 2 Regi 23, 16-17. 

preamărit mai mult frumuseţea înfrânării lui, sau primejdia propriei 
vieţi la care s-au expus cei trei bărbaţi, care i-au adus apa, cu atât 
mai mult îl laud pe cel care s-a ruşinat de dorinţa sa, primejduindu-l 
pe altul!0 şi cumpărând cu preţ de sânge apa cea dorită pentru o 
plăcere îndoielnică; dar, ca și cum şi-ar fi stăpânit dorinţa, cel bi- 
ruitor a vărsat apoi apa înaintea Domnului, ca să arate că pofta pro- 
prie poate fi stinsă prin mângâierea cuvântului. 

4. Cu alte cuvinte, o minte trează poate să înfrâneze năvala 
poftelor, putând domoli patimi oricât de mari, şi să potolească orice 
aprindere a celei mai înflăcărate dorinţe, îndrumând pomirile în altă 
direcţie şi infrânând patimile cu ajutorul dreptei judecăţil!. Căci 
atunci când Dumnezeu l-a zidit pe om şi a sădit în el legi şi simțiri, 
atunci a pus în pomirile lui un control împărătesc al minţii, pentru 
ca toate simţămintele și pornirile omului să fie îndrumate de vi- 
goarea şi de puterea acesteia. Şi pe lângă farmecul făpturii, Dum- 
nezeu a mai dat omului şi puterea de a-şi lumina această minte cu 
ajutorul poruncilor dumnezeieşti și de a o indruma cu rânduielile 
înţelepciunii, cu ajutorul cărora să cunoască şi de ce trebuie să se 
ferească, dar şi ce trebuie să aleagă. 

Aşadar, printr-o judecată sănătoasă, care menţine buna rânduia- 
lă a înţelepciunii, spre a putea cunoaşte atât lucrurile dumnezeieşti, 
cât şi pe cele omenești, omul se formează în învăţătura creștină, cu 
ajutorul căreia ajunge să ştie pe care dintre patimi va trebui să şi le 
înfrâneze. 

5. lar dintre patimi, două, şi anume plăcerea şi durerea, sunt ca 
nişte căpetenii fireşti!2, din care decurg celelalte; şi toate se sprijină 
reciproc, deşi unele nu se referă numai la trup, ci şi la suflet. Şi 
fiindcă am amintit că unele patimi izvorăsc din altele, e bine să nu 
uităm că înainte de a şti ce-i plăcerea se naşte în noi pofta, iar din 
plăcere decurge desfătarea. Pe de altă parte, durerii îi premerge tea- 
ma, iar din durere se naşte supărarea. La rândul ei, tulburarea sufle- 
tească e şi ea o neliniște, provocată atât de plăcere, cât şi de durere. 
Dar să amintim totodată şi de alte stări sufletești, cum sunt de pildă 
mândria, lăcomia, dorința după măriri, rivalitatea, pizma, care toate 
îşi au sediul în suflet, pe când pofta nesăturată după mâncare și 
cheltuielile nebunești după lux şi după destrăbălare se leagă mai 
mult de trup şi se săvârşesc mai ales prin el!3. Pe bună dreptate tre- 
buie spus că aceea care stinge cel mai mult focul acestor patimi este 


10. De Macc, 395, Il. 

11. De Macc. 395, 20-35. 
12. De Macc. 393, 8 și urm. 
13. De Macc. 393, 29. 

înfrânarea, care potolește simţămintele, în primul rând prin cum- 
pătare şi stăpânire de sine, cultivând mintea și apoi punând frâu prin 
post până şi dezmăţului aprinderilor trupeşti. Acesta-i motivul pen- 
tru care Legea oprește folosirea nedisciplinată a oricăror mân- 
căruri!4%, precum şi ospătarea prea îmbelşugată, și aceasta nu numai 
ca să oprească desfrâul, ci şi pentru ca, prin cugetarea la opreliştea 
poruncii, să ne arate calea unui tratament raţional al acestor patimi 
și în felul acesta să mai taie din aţâţările pântecelui şi din celelalte 
dorinţe şi să pună frâu patimilor şi zburdărilor trupești. Înfrânarea 
este, aşadar, premergătoare îndreptării, dascălul deprinderilor. 

Pe această cale a mânecat lacob când şi-a primit dreptul de 
întâi-născut de la fratele său Esaul5, din a cărui încuviinţare a lăsat să 
se înţeleagă odată pentru totdeauna că cei neinfrânaţi dau dovadă 
de o slabă putere de judecată. Tot pe această linie a mers şi dreptul 
Iosif, când a îmblânzit pomirile tinereţii şi, făcând uz de o dreaptă 
chibzuinţă, a pus frâu ispitelor, momelilor unor farmece stricătoare 
de suflet16. Într-un cuvânt, oricât de viteaz şi de vrednic a fost, totuşi 
Iosif a socotit că-i mai bine să facă apel la rațiune atunci când a zis 
către soţia stăpânului său: 'De când sunt aici, stăpânul meu nu 
poartă grijă de nimic în casa lui, ci toate câte are le-a dat pe mâna 
mea. În casa aceasta nu-i nimeni mai mare decât mine şi de la nimic 
nu sunt oprit decât numai de la tine, pentru că tu eşti femeia lui. 
Cum dar să fac eu acest mare rău şi să păcătuiesc înaintea lui 
Dumnezeu?'17, 

Acesta este, aşadar, chipul de folosire chibzuită a cugetării, pe 
care grecii o numesc A6piouoş sau raţionament, prin care cugetul 
treaz se impreună cu înţelepciunea. Căci tocmai de aceea e fru- 
moasă mintea, fiindcă nu se cade să se arate nerecunoscătoare faţă 
de darurile lui Dumnezeu. Dar nici nu poate dosi păcatul săvârşit, 
despre care mărturisește Însuşi Dumnezeu!8 şi pe care nimeni nu-l 
poate tăinui. 

7. Drept aceea, e bună chibzuința care dă pe faţă totdeauna 
pornirile rele ale cugetului omenesc şi care pune în lumină suferinţa 
pe care o îndură cel ce face nedreptatea. Într-un cuvânt, ea îl îm- 
blânzeşte până şi pe luptătorul aflat pe front, face să întârzie chiar 
lovitura de graţie care urma să-i fie dată dușmanului, scurtează chi- 
nurile celui ce stă să-și dea sufletul, pentru motivul că aşa sfătuieşte 


14, Cf. Lev. 11, 4 şi urm. 
15. Cf. Fac. 25, 31-34. 
16. Cf. Fac. 39, 8-23. 

17. Fac. 39, 8-9. 

18. De Macc. 394, 17. 

cugetarea sănătoasă, să-i cruţăm pe cei ce ne-au căzut în mână. Pen- 
tru că atunci când e vorba să înlăturăm ori să potolim durerea ne- 
dreptăţii, ce dascăl mai bun ne-ar trebui decât patriarhul lacob, care 
i-a învinuit până şi pe propriii săi fii, Simeon şi Levi, spunându-le: 
"Mare tulburare mi-aţi adus, făcându-mă urât înaintea tuturor'19? Ei 
se răzbunaseră pentru ruşinea adusă surorii lor20, care fusese necin- 
stită, răpindu-i-se fecioria; iar săvârşitorul era de o lege străină. Şi 
totuși, adevăratul apărător al fecioriei, Iacob, n-a putut să aprobe 
nelegiuirea făcută de fiii săi, ci a gândit că-i mai bine să-i oprească 
prin sfat pe răzbunători, bine ştiind că buna cugetare ar putea îm- 
blânzi supărarea. 

8. Se vede dar şi de aici că înfrânarea este cea care poate pune 
stavilă poftelor. Această înfrânare le-a poruncit Dumnezeu primilor 
oameni s-o respecte, atunci când le-a zis: 'Numai din rodul pomului 
celui din mijlocul raiului, ne-a zis, să nu mâncaţi din el, nici să vă 
atingeţi de el, ca să nu muriţi'21. De aceea, fiindcă n-au ţinut porun- 
ca, ci au călcat porunca cea mare, tocmai de aceea au fost izgoniți 
din rai, pierzând nemurirea. Aceeaşi înfrânare ne-o propovăduiește 
şi Legea, şi ea trebuie turnată în cugetele tuturor oamenilor. 

9. Chiar Sfânta Scriptură ne învaţă să cultivăm înfrânarea, şi în- 
ţelepciunea, şi dreptatea sau buna purtare. lată ce se scrie în cartea 
lui lov despre înfrânare şi despre celelalte virtuţi: "Oare nu Domnul 
este Cel ce învaţă înţelegerea și ştiința?'22. lar în Evanghelie Însuși 
Domnul zice: 'Învăţaţi-vă de la Mine, că sunt blând şi smerit cu 
inima'25. Şi în alt loc le grăieşte apostolilor: "Mergând învăţaţi toate 
neamurile, botezându-le în numele Tatălui şi al Fiului și al Sfântului 
Duh'24. Şi de unde ar fi putut învăţa sau ce altceva au învăţat de la 
Domnul Hristos decât să împlinească poruncile legate de aceste vir- 
tuţi? lată ce zicea pe scurt David: "Veniţi, fiilor, ascultaţi-mă pe mine, 
frica Domnului vă voi învăţa pe voi'25. Şi de bună seamă că şi frica 
de Dumnezeu face parte dintre virtuţi, pentru că scris este: 'ince- 
putul înţelepciunii este frica de Domnul'26. Prin ea se dobândeşte 
chipul adevăratei învățături, după cum grăieşte Pavel: "Mulţumim lui 
Dumnezeu că, deşi eraţi robi ai păcatului, v-aţi supus din toată inima 


„ Fac, 34, 30; De Macc. 394, 30. 
„Cf. Fac. 34, 1-28. 

. Fac. 5, 3. 

„lov 22, 2 (Biblia, ed. 1914). 

„ Matei 11, 29. 

„ Matei 28, 19. 

„PS. 33, LI. 

„PS, 110, 10, 

regulii învăţăturii căreia i-aţi fost încredinţaţi, şi, izbăvindu-vă de pă- 
cat, v-aţi făcut robi ai dreptăţii'27. 

Cu alte cuvinte, învăţătura face să putem ajunge la dreptate, iar 
la dreptate ajungem numai dacă ne deprindem cu ea. De aceea, să 
ne străduim cu râvnă să ne însuşim chipul învăţăturii evanghelice. 
Cu o râvnă cât de mică ajungem adeseori la lucruri din cele mai 
mari, căci de râvna, împreunată cu ascultarea, atârnă totul, în orice 
parte ne-am îndrepta, fie spre păcat, fie spre virtute. Prin ele ne-a 
dus mai întâi Adam spre moarte, dar tot prin ele ne-a chemat Cel de 
al doilea Adam spre viaţă. 

10. Să nu facem pe nimeni vinovat de suferinţele noastre, ci să 
atribuim acest lucru numai voinţei noastre. Nimeni nu poate fi so- 
cotit vinovat dacă n-ar fi consimţit de bunăvoie la o faptă oarecare. 
N-au vină cei ce se împotrivesc celor răi, după cum și greşelile puse 
pe seama altora sunt de osândit numai dacă aceia le-au săvârşit în 
mod liber. Hristos Şi-a ales ostaşi care luptă de bunăvoie, pe când 
diavolul îşi cumpără luptători care se fac robi de bunăvoie. Nimeni 
nu-i silit să se înhame la jugul robiei dacă nu s-a vândut el însuşi mai 
înainte în solda păcatelor. De ce să punem vina pe trupul nostru, pe 
motiv că e neputincios, câtă vreme mădularele noastre pot fi atât 
unelte ale nedreptăţii, cât şi ale dreptăţii? Dacă ai văzut cum pri- 
meşște cel sărac nedreptatea şi dacă te-ai apropiat de el, atunci mă- 
dularele tale sunt unelte ale credinţei, cu care l-ai apărat pe cel sărac 
de nedreptate. L-ai văzut pe cel aflat în lipsuri? Dacă l-ai ajutat cu da- 
ruri, cu dreapta ta, atunci ai alungat din pieptul tău moartea. Poate 
ai văzut pe cineva cum e târât spre moarte, dar tu ai sărit şi l-ai eli- 
berat, pentru că aşa scrie la Scriptură: 'Izbăvește pe cei ce sunt 
târâţi la moarte'28. Mădularele tale sunt unelte ale dreptăţii din mo- 
ment ce tu n-ai putut răbda ca cineva să fie dat în chip nedrept la 
moarte. Dacă tu ai privit după o femeie, poftind-o29, însemnează că 
ţi-ai bătut joc de trupul tău; în schimb, dacă, trecând pe lângă ea, ţi-ai 
omorât în tine dorinţele întorcându-ţi în altă parte privirea, ca să nu 
vezi chemarea neruşinată a desfrânatei, atunci mădularele tale s-au 
făcut unelte ale curăţiei. Dacă însă ochiul tău se uită la femeie, pof- 
tind-o, atunci ai deschis o rană şi ai înfipt o săgeată otrăvită în trupul 
tău, iar mădularele tale sunt unelte ale păcatului. Dacă văzând țarina 
unor orfani, pe ei i-ai alungat din sălașurile părinteşti, iar hotarele 


27. Rom. 6, 17-18. 
28. Pilde 24, 11. 
29. Cf. Matei 5, 28. 

lăsate de părinţii lor le-ai mutat mai departe, atunci mădularele tale 
au făcut cele multe ale nedreptăţii. 

Aşadar, din starea sufletească izvorăşte păcatul, iar nu din trup, 
trupul este doar unealta voinţei. 

11. De aceea, să băgăm de seamă să nu ne înșele voinţa noas- 
tră! Nu degeaba strigă Apostolul: "Au nu ştiţi că dându-vă cuiva spre 
ascultare robi, sunteţi robi aceluia căruia vă supuneţi: fie ai păcatu- 
lui. spre moarte, fie ai ascultării, spre dreptate?'30. De aceea, fie că 
slujim păcatului, fie dreptăţii, să ne gândim: în ce parte ne este mai 
de folos această slujire şi de unde culegem roade mai bogate? Dar, 
mai ales, ce rod putem aştepta dacă alegem moartea, când bine 
ştim că ea e tocmai "plata păcatului'3!, din care pricină de la ea nu 
putem aștepta niciun rod, ci prin ea pierdem şi cel din urmă dram 
de omenie, încât ne copleșește ruşinea pentru tot ce purtăm în noi? 

Libertatea este tocmai slujirea dreptăţii. "Căci robul care a fost 
chemat de Domnul este liberat al Domnului. Tot aşa, cel chemat 
liber este rob al lui Hristos'52. Din cele două robii, cea mai bună este 
să fii sub ascultarea lui Hristos: sub EI şi slujirea este prețioasă, şi 
libertatea este preamărită; slujirea e prețioasă pentru că a fost cum- 
părată chiar cu preţul sângelui, iar libertatea e preamărită pentru că 
nu-i impreunată cu nicio robie a păcatului, cu niciun lanţ al nelegiui- 
rilor şi cu nicio sarcină a desfrânărilor; dar, în acelaşi timp, nici nu 
făgăduiesc vreo legătură oarecare cu ucideri ori cu vreo robie a pa- 
timilor celor mai josnice. 

12. Învață dar, omule, smerenia; cunoaşte ce este puterea apos- 
tolului aşezat anume ca să înveţe. Dacă te numești rob, să nu uiţi că 
ai fost răscumpărat; dacă te lauzi că eşti liber, să ştii că totuși ești 
rob. Căci libertate are şi cel care a fost răscumpărat ca rob, dar şi 
celălalt, care ca [fiind] liber a fost chemat să înveţe cum că e bun 
slujitor al lui Hristos, sub Care slujirea e asigurată, iar libertatea e 
fără grijă. Cine s-ar declara neștiuitor, aşa cum a spus-o despre sine 
Apostolul Pavel? EI a știut însă să facă deosebirea între un eliberat 
şi între un rob, lucru care, deşi nu e prea uşor, totuşi adineauri a 
spus-o: "robul care a fost chemat de Domnul este liberat al Dom- 
nului. Tot aşa, cel chemat liber este rob al lui Hristos"33. Într-adevăr, 
toţi suntem liberaţi ai lui Hristos; nimeni nu-i numit liber, căci toţi 
suntem născuţi în robie. De ce-ţi iei îndrăzneala să te socoţi liber, 


30. Rom. 6, 16. 
31. Rom. 6, 23. 
32. 1 Cor. 7, 22. 
33. 1 Cor. 7, 22. 

dar într-o stare de înrobire? De ce te impopoţonezi cu titluri de 
nobleţe, tu, care ai moştenit stare de rob? Nu ştii oare că păcatul lui 
Adam şi al Evei te-a vândut, încredinţându-te stării de rob? Şi nu ştii 
că Hristos te-a răscumpărat, nu te-a cumpărat? Căci, după cum 
exclamă Petru, "nu cu lucruri stricăcioase, cu argint sau cu aur, aţi 
fost răscumpăraţi din viaţa voastră deşartă, lăsată de la părinţi, ci cu 
scumpul sânge al lui Hristos'34%, 

Cu alte cuvinte, tu eşti şi răscumpărat de Domnul, dar te-ai făcut 
şi rob, tu, care eşti creat rob, tu, cel răscumpărat, dar care acum eşti 
dator cu slujire Domnului, pentru calitatea Lui de răscumpărător. De 
aceea, să nu crezi că starea ta de liberat al Domnului, dar care totuşi 
eşti sub ascultarea Lui, ar fi mai prejos decât libertatea însăşi. De 
vrednicie egală, dar mai presus decât ceva ce s-ar fi moștenit, de 
sfinţenie egală, dar mai prevăzător când e vorba de lupta impotriva 
căderii, mai asigurat când e vorba de înfruntat trufia: aşa ai primit 
libertatea, ca să te îndatorezi a-ţi aduce aminte de scoaterea ta din 
robie şi să-ţi dai seama că trebuie să arăţi Ocrotitorului tău supune- 
rea cuvenită, iar nu ca libertatea să fie făgăduită de un nerecunos- 
cător. Ce lucru poate fi mai fericitor pentru tine decât să domneşti 
sub un stăpân şi să lupţi sub un ocrotitor? 

13. În definitiv, ce ai, şi să nu-ţi fi dăruit Domnul55? Legea EI ţi-a 
dat-o, dar pe deasupra ţi-a mai dobândit şi iertarea. Propriu-zis Legea 
însăşi vădește păcatul, însă din pricina neastatorniciei în care se afla 
omul, nimicirea completă a păcatului n-a fost cu putinţă. Dar păcatul 
nu l-am cunoscut decât tot prin Lege55. Prin ea mi-am dat seama că 
pofta e păcat și cu acest prilej, al cunoașterii păcatului, s-au ingră- 
mădit în mine tot felul de pofte, pentru că păcatul, pe care din ne- 
ştiinţa mea îl credeam mort, a reinviat în mine; propriu-zis, eu am 
murit din pricina rănilor păcatului, întrucât cunoașterea greșelii, 
despre care credeam că-mi va fi de folos, mi-a stricat prin aceea că 
mi-a făcut cunoscut ceea ce nu putusem ocoli: anume că păcatul s-a 
dat la iveală şi, în urma denunţării lui, a crescut peste măsură ura. 
În chipul acesta păcatele s-au ingrămădit cumplit în mine, şi aceas- 
ta tocmai prin vestirea poruncii. Căci vina lor creştea în mine, pe 
măsură ce greşeam mai mult, fără să fi putut fi oprit cumva. Dar cum 
poate fi pentru mine porunca un bine, când ştiam că ea îmi aduce 
moartea? Sau cum să nu fie pentru mine moarte faptul că prin ros- 
tul ei bun trebuie dovedit că păcatul săvârșit însemnează pentru 

mine moarte? Căci e lucru sigur că moartea se apropie de mine pe 
măsură ce-mi dau seama că orice săvârşesc e păcat, după cum 
spune Însuşi Domnul: "De n-aş fi venit și nu le-aș fi grăit, păcat nu ar 
avea'37. De ce te miri, aşadar, dacă Legea este pentru unii spre 
moarte, pe câtă vreme celui mort tocmai venirea Domnului îi este 
izbăvitoare, pentru că prin ea am fost răscumpăraţi? Credinciosul se 
mângâie când se gândeşte la moarte, socotind-o ca pe o ușurare, 
aşa încât rămâne in picioare însăşi ușurarea poruncii. Căci după 
cum gustarea din paharele cu otrăvuri se face pentru aplicarea pre- 
scripţiilor doctoriceşti, tot același rost îl are și porunca privitoare la 
viaţa cea veşnică. Dar după cum cel care foloseşte în cantităţi prea 
mari acele doctorii face rău, primejduindu-şi chiar viaţa, și cu cât ia 
cantitate mai mare din acea doctorie veninoasă cu atâta iși dă 
seama că primejdia s-a făcut mai mare, tot aşa şi pentru cei care o 
tălmăcesc greşit sau care nu sunt în stare să se ferească de păcatele 
oprite şi dovedite ca rău, litera Legii devine pricină a morţii. După 
cum, dar, leacul este o binefacere, chiar dacă pentru cel neînţelept 
sau nesocotit nu-i ceva bun, tot o astfel de binefacere este şi porun- 
ca, chiar dacă pentru altul ea înseamnă moarte. Așadar, poţi da 
răspuns la prima întrebare, în înţelesul că porunca poate să fie un 
bine, chiar dacă pentru mine ea însemnează moarte; pe de o parte 
ea e bună prin menirea ei izbăvitoare, iar pe de alta, din pricina ne- 
înfrânării trupești. 

15. Şi pentru că învăţăm că porunca e o binefacere, chiar dacă 
ea însemnează pentru mine moarte, să cercetăm în ce chip nu“i și 
pentru mine moartea ceea ce prin bunătatea ei se cădea să fie ea 
până la urmă. Căci în acest înțeles a vorbit Apostolul când a zis: 
"atunci, ce era bun s-a făcut pentru mine moarte? Să nu fie! Ci pă- 
catul, tocmai ca să se arate păcat..., mi-a adus moartea'58. 

Să luăm lucrurile pe rând. Negreşit, porunca vine din Lege, iar 
"Legea este duhovnicească'39; îi văd insemnătatea, îi laud desăvâr- 
şirea, îi vestesc farmecul, îi preamăresc sfatul, dar, pentru că eu 
sunt trupesc şi sunt otrăvit de păcat, sunt mânat fără să vreau spre 
păcat, cu alte cuvinte mă simt ca şi cum aș fi "vândut sub păcat'40, 
De aceea, cu toate că urăsc păcatul, totuşi îl săvârşesc; mai bine zis 
cugetul il urăşte, dar trupul îl dorește. În amândouă cazurile, deși 
vreau să fac ceea ce-mi dictează legea minţii, totuşi săvârşesc ceea 


37. loan 15, 22. 
38. Rom. 7, 13. 
39. Rom. 7, l4. 

ce n-aş vrea, dar îmi cere legea cărnii+!. Cu alte cuvinte, e o bine- 
facere porunca atunci când împlinesc ce-mi cere, după cum şi gândi- 
rea mea e bună atunci când aleg binele, binele care trebuie căutat 
şi iubit, pe când cele slabe trebuie ocolite de cele mai multe ori, 
pentru că ele duc la ceea ce-i stricăcios trupului, ademenind mintea 
în mrejele păcatului. 

16. Într-o astfel de primejdie leacul este numai unul singur, 
anume ca pe omul pe care Legea nu la putut izbăvi, să-l izbăvească 
doar harul lui Dumnezeu! Așa stă scris în Scriptură: "Om nenorocit 
ce sunt! Cine mă va izbăvi de trupul morţii acesteia? Mulţumesc lui 
Dumnezeu prin lisus Hristos, Domnul nostru!'42. 

Aşa se face că însuşi păcatul care stătea ascuns, adică pofta din 
mine, pe care n-o socoteam a fi păcat, pentru mine s-a făcut moarte, 
pe mășură ce creştea și se schimba pentru mine într-un păcat mare 
peste măsură -— căci era păcat, cu toate că nu-mi dădusem seama, 
și, pe măsură ce gustam din el, ajungea tot mai limpede prin spo- 
virea neîncetată a răutăţii şi prin schimbarea chipului poruncii în 
firea păcatului; cu toate acestea, zic, pentru mine, pofta nu trebuie 
să fie moarte, căci e uşor să caut scăpare la Hristos, prin care ne plă- 
tim de orice primejdie a morţii. Dar şi cealaltă nedumerire este rezol- 
vată, căci porunca Legii nu însemnează pentru mine moarte, chiar 
dacă mi-ar aduce moarte. Pentru că ceea ce ne tulbură izvorăşte din 
slăbiciune, iar ceea ce ne mântuie vine de la Dumnezeu. 

17. Aşadar, ca să ne întoarcem din nou la începuturile cuvântării 
noastre, spunem că judecata noastră e bună când ţine seama de 
porunca minţii şi când se deprinde cu regulile înţelepciunii, dar lupta 
ei cu trupul morții nu-i uşoară, întrucât de multe ori ispitele trupului 
biruie judecata minţii. Aceasta-i pricina pentru care Domnul ne-a dat 
întâi de toate Legea, de care mintea omului îi cerea să asculte şi de 
care a început să se folosească pentru ca să se plece în faţa ei. În 
schimb trupul nu voia să se supună, pentru că înţelepciunea după 
trup45 nu se pleca în faţa Legii, ci se împotrivea poruncilor ei. La 
urma urmei ea nici nu putea să asculte de virtute, din moment ce se 
lăsase în voia poftelor şi se încurcase în dezmierdări ale cărnii. De 
aceea ne trebuie multă străduinţă ca să putem păstra harul lui Dum- 
nezeu. Oricât de bună ar fi cugetarea noastră atunci când ascultă de 
rațiune, ea e totuşi departe de desăvârşire dacă nu-şi ia de cârmaci 
pe Hristos. Căci Domnul lisus Hristos de aceea a venit în lume, ca 


41. Cf. Rom. 7, 15, 19. 
42. Rom. 7, 24-25, 
43. Cf, 1 Cor. 1, 26, 


DESPRE IACOB ŞI DESPRE VIAŢA CEA FERICITĂ 


să ţintuiască pe cruce patimile noastre şi ca să ne dea iertare păca- 
telor, Întru moartea Lui ne-am îndreptat, pentru că prin sângele Lui 
a ajuns să se curăţească intreaga lume. Într-un cuvânt, "intru moar- 
tea Lui ne-am botezat'44, Or, dacă prin moartea Lui ne-au fost ier- 
tate păcatele, atunci tot prin moartea Lui vor fi nimicite şi patimile 
păcatelor noastre, ajungând să fie ţintuite cu piroane pe cruce. 

18. Dar dacă noi am murit împreună cu EI, atunci de ce să ne 
mai întoarcem spre cele ale lumii, ca şi cum am fi încă în viaţă? De 
ce ne mai agăţăm de lucruri lumești, de pofte păcătoase, de cheltu- 
ieli risipitoare şi de desfrâuri, noi, care am murit odată în Hristos? 
Căci dacă am murit în Hristos, în Hristos am şi înviat. Așadar, dacă 
vieţuim împreună cu Hristos, atunci împreună cu El se cade să ne 
îndreptăm numai spre cele de sus, iar nu spre cele pieritoare și pă- 
mânteşti, Înviind din morţi, Hristos la lăsat pe omul cel vechi spân- 
zurat pe cruce şi l-a înviat pe cel nou. Hristos tocmai de aceea a 
murit, pentru ca și noi să murim păcatului45 şi să reinviem pentru 
Dumnezeu. Or, dacă trupul nostru a murit, atunci de ce trăieşte el 
iarăşi păcatului, de ce ascultă din nou de el? De ce stăpânește şi 
acum păcatul în cei morţi, când se ştie că moartea e sfârşitul păca- 
tului? Am murit în trup, ne-am înnoit în duh. Să umblăm, dar, cu du- 
hul45, pentru că Duhul lui Hristos L-am primit; or, dacă Hristos pe- 
trece în noi+7, atunci şi trupul nostru să fie mort păcatului, iar duhul 
să vieţuiască în îndreptare. 

19. În chipul acesta, ceea ce era cu neputinţă Legii s-a dezlegat 
dacă vom petrece în duh. În chipul acesta îngropăm patimile, dacă 
nu ne ferim de crucea acestui trup, dacă nu înnoim iarăşi zapisul 
păcatului48, care fusese nimicit prin crucea lui Hristos, dacă nu vom 
îmbrăca din nou haina omului vechi, de care ne-am dezbrăcat oda- 
tă%9. Căci scris este în Cântarea Cântărilor: "Haina eu mi-am dez- 
brăcat-o; cum s-o îmbrac din nou? Picioarele mele le-am spălat, cum 
să le murdăresc eu iar?'50. Dacă pentru noi mădularele trupului sunt 
moarte, atunci cum de se înmulţesc aşa de tare răutăţile lui? Noi cre- 
dem că de aceea n-a biruit în timpul ei Legea, pentru că n-a omorât 
cu totul poftele cărnii, de aceea a trecut ca o umbră5!, pentru că n-a 


44. Rom. 6, 3. 

45. Rom. 6, 2. 

46. Cf. Gal. 5, 16; Filon De Moe, 40, ed. J. Pouilloux, Paris, 1963, p. 42 şi 
Origen, In Gen., Migne P.Q. XII, 117. 

47. Cf. Rom. 8, 10. 

48. Cf. Col. 2, 14. 

49. Cf. Col. 3, 9. 

50. Cânt. Cânt. 5, 3. 

51. Cf. Evr. 10, 1. 

avut destul colorit şi tocmai de aceea am fost ocrotiţi de Soarele 
dreptăţii, pentru că a luat asupra Lui toate păcatele şi astfel ne-a scă- 
pat de vrăjmaş. 

20. Dar ce nevoie era să se vestească Legea, dacă avea de gând 
să nu fie spre folos? Aveam doar fiecare din noi legea firii52, unul 
altuia ne eram lege, dar cei care aveam scrisă în inimă lucrarea Legii 
n-am împlinit-o. Atunci, de ce a mai venit încă una, în faptele căreia 
trupul tot nu se putea îndrepta? Ceea ce a venit s-a dovedit a fi un 
legământ, nu o dezlegare. Ne-a venit o mai bună cunoaştere a păca- 
telor, iar nu iertarea lor. Am păcătuit toţi cei care am fi putut să ce- 
rem iertare pentru că n-aveam cunoştinţă; gura tuturor a amuţit. 

21. Şi totuşi, din toate acestea cred c-am tras un folos; am in- 
ceput să mărturisim ceea ce tăgăduisem, am început să-mi recunosc 
greșeala şi să nu mai tăinuiesc nedreptatea, am început să mă învi- 
nuiesc pentru nedreptatea săvârşită faţă de Dumnezeu, şi Tu ai ier- 
tat nelegiuirea inimii mele, Doamne. 

Dar şi aceea îmi este de folos: că nu mă îndreptez din faptele 
Legii55. Iar dacă n-am de ce să mă laud întru faptele mele, n-am de 
ce să mă fălesc cu ele, și urmează să mă laud doar întru Hristos54. 
Şi nu mă voi lăuda pentru că aș fi drept, chipurile, ci mă voi lăuda 
pentru că am fost răscumpărat. Mă voi lăuda nu pentru că aş fi fără 
de păcat, ci pentru că mi s-au iertat păcatele. Nu mă voi lăuda că am 
ajutat pe cineva, ori pentru că mi-ar fi fost cineva de folos, ci pentru 
că apărător S-a făcut Hristos pentru mine înaintea Tatălui şi pentru 
că şi pentru mine s-a vărsat sângele lui Hristos. Păcatul meu s-a făcut 
preţ de răscumpărare, prin care a venit la mine Hristos. Pentru mine 
a gustat Hristos moartea; mai roditoare mi s-a făcut mie vina decât 
nevinovăția mea. Nevinovăţia m-ar fi făcut trufaş, greşeala m-a făcut 
ascultător. 

22. Ai aici, creştine, destule mărturii [ca să înţelegi] de ce darea 
Legii ţi-a fost de mare folos. Spui că deodată cu Legea s-a inmulţit 
păcatul? Să nu uităm că 'unde s-a înmulţit păcatul, a prisosit şi 
harul'55, 

Eşti mort păcatului, omule, de aceea Legea nu-ţi mai strică. Înal- 
ță-te prin har, întrucât Legea totuşi ţi-a fost de foios, pentru că ţi-a 
câştigat harul. În acelaşi timp tu ai primit însă şi chezăşia dragostei 
lui Hristos, întrucât Cel care a murit pentru tine S-a făcut apărătorul 

tău, Cel care dă pentru aceasta drept zălog chiar plata sângelui Său 
şi, astfel, Cei ce a împăcat pe cel păcătos cu Tatăl ceresc îl declară 
cu atât mai nevinovat şi-l face cu atât mai ascultător cu cât Şi l-a 
făcut prieten56. 

23. Deşi îndatorat faţă de o binefacere atât de mare, tu totuşi nu 
găsești de bine să iei aminte? Te-a făcut şi moștenitor, chiar împre- 
ună-moștenitor, şi incă moștenitor al lui Dumnezeu, moștenitor al lui 
Hristos, ceea ce înseamnă că a pus în tine duhul înfierii57. Numără-le 
pe toate acestea, şi mai pune pe deasupra nu atât sarcina păcatului, 
cât mai ales păstrarea bunurilor dobândite. Eşti împreună moş- 
tenitor cu Hristos dacă știi să pătimești împreună cu EI, dacă ştii să 
mori împreună cu El, dacă te îngropi împreună cu Hristos58, Pri- 
meşte aşadar şi patimile Lui, pentru ca şi dincolo de ele să te învred- 
niceşti să fi tot impreună cu El. Vezi cum ţi-a iertat păcatele de altă- 
dată, pentru ca să nu mai faci rele așa cum făceai când păcătuiai? 
Ține minte cum te indeamnă să dai din ce ai primit. Aproape este 
ţinta acestei alergări și cununa rodului celui veșnic, şi uşor de răbdat 
suferinţa, în schimb nepreţuită este răsplata5?. De ce ești îngrijorat? 
Nu cumva de disprețul ce ţi s-ar arăta pentru că te tragi dintr-un 
neam prea umil? De acum încolo vei face parte din neamul de frunte 
al celor evlavioşi şi al celor credincioşi. Nu cumva avutui credinţei 
tale e mai sărăcăcios, hrana mai slabă? Dar belşugurile răsplăţii tale 
vor fi nesfârşite, in mijlocul lor nu vei duce lipsă de nimic. Sau poate 
că te tulbură gândul că te desparţi de copii? Vei dobândi alţii, veş- 
nici, acum, când te-ai despărţit de cei vremetnici. Despre tine se va 
zice atunci: "Fericit este cel ce are sămânță în Sion şi casnici în 
lerusalim'50. Şi apoi Scriptura îţi spune că 'pătimirile vremii de acum 
nu sunt vrednice de mărirea care ni se va descoperi'6l, 

24. Mai ţine seamă că viaţa cea fericită nu se impuţinează prin 
potrivniciile suferințelor vremelnice ori a pătimirilor trupești, ci se 
face cu atât mai spornică. Mai adaugă tot aici că, întrucât acolo nu 
se simte nicio lipsă a averii, pe bună dreptate acolo nu mai există 
gândul la trebuinţele de fiecare zi; toate acestea fac să se înlăture 
orice durere. Mai pune pe deasupra şi faptul că cel ce petrece veşnic 
la limanul odihnei nu ştie ce-i primejdia înecului. Pentru tine nu în- 
semnează nimic faptul că pătimeşti împreună cu toată făptura, că 


„Cf. loan 15, 14. 

pentru tine chiar şi lumea rabdă 'robia stricăciunii' şi că în această 
suferinţă şi în această aşteptare îndură aceeaşi soartă şi sfinţii? Soa- 
rele şi-a cunoscut apusul său62, luna, culcuşul ei, lumina stelelor, 
sclipirile lor, în timp ce toată făptura îşi aşteaptă răscumpărarea65. 

25. Te mai temi de cotiturile nesigure ale vieţii și de cursele 
vrăjmașului, acum, când ai ajutorul lui Dumnezeu, când te bucuri de 
atâta preţuire din partea Lui, încât pentru tine n-a cruțat nici pe sin- 
gurul Său Fiu64? Ce cuvânt frumos a folosit aici Scriptura, ca să 
vestească făgăduinţa sfântă a lui Dumnezeu-Tatăl faţă de tine, făgă- 
duinţă prin care Şi-a dat morţii pe Fiul Său! Desigur, pe Fiul nu L-a 
atins cruzimea morţii, pentru că era “întru Tatăl'65. Nu Şi-a păstrat 
pentru EI nimic, totul a fost jertfit pentru tine, pentru că în deplină- 
tatea dumnezeirii Sale66 nimic n-a cruțat ca să te răscumpere. Gân- 
deşte-te ce a putut EI simţi atunci ca un părinte! Pentru că numai din 
dragoste a luat asupră-şi primejdia de a ne da pe Fiul Său care avea 
să moară, ca și cum ar fi răbdat durerea unui părinte văduvit de sin- 
gurul fiu, şi toate acestea numai ca tu să nu pierzi roada răscum- 
părării! Atât de copleșitoare a fost dorinţa lui Dumnezeu ca tu să fii 
mântuit, încât parcă Se primejduia pe Sine pentru ca tu să câștigi. 
Pentru tine a luat asupră-Şi greutăţile noastre, pentru ca pe tine să 
te înscrie între fiinţele dumnezeieșşti şi să te consfinţească în rândul 
celor cereşti. În chip minunat a mai spus Apostolul: 'pentru noi toţi 
L-a dat morţii'67, pentru ca să arate că atâta ne iubeşte pe toţi, încât 
Însuşi pe preaiubitul Său fiu L-a dat pentru noi68. Oare dacă a dat 
pentru toţi ceea ce e mai presus de toate, am mai putea noi spune 
cumva că n-ar fi dat prin Fiul toate? Nu, nimic nu Şi-a ţinut, atunci 
când a dat pe Fiul, Ziditorul tuturor. 

26. Aşadar, nu există nimic ce ne-ar face să tăgăduim, nimic din 
ceea ce ar putea [să ne facă] să nu credem cu tărie în dărnicia dum- 
nezeiască, ale cărei belşuguri au fost atât de netrecătoare şi de nese- 
cate, încât 'pe care mai înainte i-a hotărât, pe aceştia i-a şi chemat; 
şi pe care i-a chemat, pe aceștia i-a şi îndreptat; iar pe care i-a în- 
dreptat, pe aceștia i-a şi mărit'69. l-ar putea părăsi oare pe cei pe 
care i-a copleşit cu atâtea daruri, încât chiar să-i încoroneze? Între 

atât de multe daruri ale lui Dumnezeu, ar trebui oare să ne mai te- 
mem pentru unele din cursele viclene ale diavolului? Oare cine să 
îndrăznească să-i invinuiască pe cei pe care a hotărât judecata dum- 
nezeiască să-i aleagă? Nu cumva chiar Dumnezeu Tatăl, Care L-a 
jertfit, ar putea pe unii, şi anume pe cei pe care i-a primit spre în- 
fiere, tocmai pe aceia să-i îndepărteze de simţământui Său de pă- 
rinte?! 

Dar ar putea să se teamă cineva ca nu cumva judecătorul să fi 
fost prea aspru: să băgăm bine de seamă pe cine avem ca judecător. 
Desigur însă că lui Hristos l-a dat Tatăl toată judecata?0. Dar atunci, 
l-ar putea osândi El pe cel pe care l-a răscumpărat de la moarte, pen- 
tru care S-a jerfit, a cărui viaţă a recunoscut că e preţul morţii Lui? 
Oare se zice: "Ce folos ai de sângele meu?'7! dacă l-aş osândi pe cel 
pe care l-am mântuit? Se vede că te gândești că ai de-a face cu un 
judecător, dar uiţi că El este şi apărător. Ar putea da oare o pe- 
deapsă mai grea Cel ce nu încetează să mijlocească a ni se împărtăşi 
harul părinteştii reimpăcări? 

27. Dar, chiar dacă ne-ar ameninţa unele greutăţi, nici atunci n-ar 
trebui să ne depărtăm de Hristos. De ce n-am răbda de dragul Lui şi 
lucruri nedrepte şi crude? Doar tocmai de aceea trebuie să existe în 
noi dragoste, ca să nu ne depărtăm de Hristos în faţa niciunei pri- 
mejdii. Căci aşa s-a scris: 'Nici marea nu poate stinge dragostea, nici 
râurile s-o potolească'72, pentru că dragostea Celui ce ne iubește nu 
se teme să treacă nici prin "valuri înspăimântătoare'75. Niciun fel de 
furtună, nicio primejdie, oricât de grea, nicio frică de moarte sau de 
pedeapsă n-a micşorat puterea dragostei Lui. Tocmai în primejdii e 
pusă la încercare viaţa noastră, în ele constă viaţa cea fericită, chiar 
dacă ar copleşi-o oricâte greutăţi. 

28. Un înţelept nu cade frânt în faţa suferințelor trupeşti şi nici 
nu se nelinişteşte in mijlocul strâmtorărilor, ci rămâne tare chiar şi 
în faţa nenorocirilor; nici nu reuşesc neputinţele trupeşti să-i reducă 
dorul după o viaţă cu adevărat fericită, ori să-i întunece cu ceva se- 
ninătatea, pentru că fericirea vieţii nu constă în plăcerile trupeşti, ci 
în conştiinţa curată de orice întinăciune a păcatului şi în cugetul 
care-şi dă seama că numai binele fericeşte, chiar dacă el are şi du- 
rităţi, pe când ceea ce-i necuviincios, chiar dacă ar fi atrăgător, totuşi 
nu mulțumește. 


70. loan 5, 22. 

Așadar, problema bunei viețuiri nu constă în desfătări trupești, 
ci e înţelepciune a minţii. Nu trupul supus patimilor, ci mintea e cea 
care judecă, pentru că nimic nu mulţumeşte mai mult decât gân- 
durile curate și faptele frumoase. Numai ele pot duce la o viaţă feri- 
cită, căci mai bună e cuminţenia sau cugetul drept, singurii în stare 
să se ridice deasupra patimii, decât plăcerea, fiindcă e mai de preţ 
ceea ce judecă decât ceea ce-i supus patimii şi nici nu e cu putință 
ca ceea ce-i lipsit de minte să fie mai bun decât ceea ce izvorăște 
din chibzuinţă. Îşi primeşte, aşadar, în sine însuşi răsplata cel ce ur- 
mează lui Hristos şi care caută în cugetul lui recunoștința şi bucuria. 
Oricâte greutăţi ar îndura, el e totuşi fericit în purtarea lui, ba se 
bucură chiar de primejdii, după cum a subliniat Domnul Hristos, 
când a zis: 'Fericiţi cei prigoniţi pentru dreptate'74. 

29. Aşadar, există oameni cu viaţă fericită, dar desigur că numai 
aceia a căror vieţuire a fost desăvârşită. lar "viață desăvârşită" nu-i 
cea legată de simţuri, ci aceea trăită în chip înţelept, după sfatul 
minţii şi după trezvia cugetului. Într-o viaţă trăită în felul acesta nu 
întâlnim numai o părticică din om, ci găsim însăşi desăvârşirea omu- 
lui, care nu depinde atâta de situaţiile norocoase ale vieţii, cât mai 
ales de săvârșirea de fapte bune, căci numai acestea îl fac fericit. 
Pentru un astfel de om, ce poate fi bun decât ceea ce-i în sufletul 
lui? Cât are şi cât poate, atâta formează pentru el fericirea, dar 
aceasta va fi în legătură cu bunurile viitoare. Despre acest om a vor- 
bit Solomon: 'Bea apă din puţul tău şi din pârâiaşele care curg din 
izvorul tău. Să nu se risipească izvoarele tale pe uliţă, nici pâraiele 
tale prin pieţe. Să fie numai pentru tine singur, iar nu pentru străinii 
care sunt cu tine! Binecuvântat să fie izvorul tău'75. 

30. Să te bucuri dar de binele dinlăuntrul tău, iar mărturia unui 
astfel de bine este cea mai sigură, pentru că cel care o are nu mai 
caută altele. Şi ce altceva să caute cel ce disprețuiește cele fără de 
valoare, lipsindu-se în schimb de cele mai de preţ, după cum spune 
Scriptura: 'cerboaică prea iubită şi gazelă plină de farmec să-ţi fie 
ea'76? Dragostea să meargă, dar, inaintea ta şi cu tine să fie în toată 
viaţa, căci averea virtuţilor constă în dragoste şi în dorul după binele 
suprem. 

Aşadar, cel desăvârşit nimic altceva nu caută decât numai binele 
cel mai curat, de aceea se şi spune: "Una am cerut de la Domnul, pe 
aceasta o voi câuta: să locuiesc in casa Domnului în toate zilele vieţii 

mele, ca să văd frumuseţea Domnului'?7. Dar nici pe cel sărac şi lip- 
sit să nu-l dispreţuieşti, pentru că mulţumirea n-o poţi avea decât 
dacă ştii că de acelaşi bine se împărtășesc în chip egal toţi. Căci pri- 
etenia faţă de săraci va fi fapta cea mai de preţ. Fericirea unui ast- 
fel de creştin e copleşitoare și bogată în bunătăţi şi de aceea el nu-și 
dorește nimic altceva. Cine are de toate nu mai umblă după ceva 
care i-ar lipsi. Căci nu există nimic bun pe care să nu-l aibă, ca unul 
care nu se desfătează cu lucruri ce-i sunt de prisos, ci numai cu cele 
ce-i sunt de ajuns ca să o poată duce de pe o zi pe alta, căci cele 
netrebnice nu-i sunt lui de folos, ci celui care se lipeşte de trup, şi 
de aceea poartă grijă numai de cele ce nu se împotrivesc gândurilor 
omului lăuntric, cu care vrea să facă din două [lumi] una”8 și să îm- 
pace cu Dumnezeu cele lăuntrice și cele din afară ale omului”9, 
încât un singur duh să se simtă amândouă. 

31. Omul care nutreşte astfel de gânduri nu se pierde cu firea 
când il copleşesc greutăţile, nu se lasă înfrânt de răutăţi, nu dă ina- 
poi în faţa opreliştilor și nici nu se întristează pentru cei pe care i-a 
pierdut în viaţă. În sprijinul lui grăieşte Apostolul: "Fraţilor, despre 
cei ce au adormit, nu voim să fiţi în neștiinţă, ca să nu vă întristaţi 
ca şi cei care nu au nădejde'80. E] se mângâie prin credinţa în în- 
viere şi de bucuria răsplătirii veşnice, fără să mai cadă din nou în 
tristeţe, căci sufletul lui s-a lipit de Domnul și se veselește de bucu- 
ria petrecerii cu EI. În același timp, cine se întristează la necaz nu se 
întristează după Dumnezeu, iar tot ce nu-i după Dumnezeu e stă- 
pânit de nebunie. Aşadar, de cel desăvârşit e departe tristeţea lumii 
acesteia, care nu-i după Dumnezeu, şi orice alergare după cele ale 
trupului însemnează tot atâtea zbuciumări. Într-adevăr, nu intră în 
obiceiul trupului şi nu e nici în obişnuinţa firii noastre din afară să 
ţină socoteala cât trebuie să-şi bată capul pentru aflarea celor de tre- 
buinţă vieţii; cu atât mai puţin să ştie să se cruţe faţă de plăcerile 
trupești, faţă de slăbiciunile firii, precum și față de pierderea celor 
dragi ori faţă de alte angarale şi umiliri, când sufletul ar trebui să 
păstreze neîmpuţinată aceeaşi statornicie, încât să se despartă cu 
totul de ale trupului, să se dezbrace de simţirile cărnii, ca unul care 
doreşte să-și asigure cununa fericirii, al cărei rod nu-i rezultatul doar 
al unei singure virtuţi, ci, dacă ar fi cu putinţă, al cât mai multora 
sau, mai bine zis, al tuturor virtuţilor. 


77. Ps. 26, 7-8; Filon, De congr. erud. gratia, 6, ed. M. Alexander, Paris, 1967, 

32. Aşadar, omul desăvârșit nu se lasă stăpânit de neputinţele 
trupului şi nici nu ține seama de vrăjmăşiile din lume, ci, din frica 
de a nu-l năpădi astfel de neajunsuri, îşi ţine sufletul străin de ele. 
De fapt, viaţa mai îmbunătăţită nu se definește prin aceea că s-ar feri 
de griji, ci prin aceea că pur şi simplu nu ţine nicio socoteală de ele. 
Căci dacă aşa s-ar defini că aceea ar fi viaţa cea fericită, care ar 
putea fi găsită în ferirea de astfel de împrejurări, în orice caz nu si- 
tuaţii de felul acesta pot declara pe cineva fericit. Așadar ele nu pot 
fi alăturate, ci numai un lucru trebuie urmărit în aprecierea vieţii fe- 
ricite, anume că definirea ei nu depinde de factori din afară, ci ea 
constă din câștigarea adevărului şi a binelui, pentru că cel care le 
are pe acestea le dispreţuieşte pe toate celelalte și nu mai caută 
altceva. 

33. Să cercetăm acum dacă nu cumva fericirea şi înțelepciunea 
depind de starea sănătăţii. Nu putem tăgădui că în chip firesc înţe- 
leptul e voios când e sănătos și că mai bucuros ar primi să nu sufere 
ceva decât să sufere, dacă nu cumva ar trebui s-o facă de dragul lui 
Hristos, pentru Care, dacă situaţia ar cere-o, fără şovăială ar prefera 
o îmbolnăvire a trupului, ba chiar trupul şi l-ar da morţii. Cu toate 
acestea, cu excepţia cazurilor când sunt în joc credinţa sau drep- 
tatea, chiar dacă ar fi să nu aibă sănătatea, înțeleptul nu şi-ar pierde 
firea şi nici nu s-ar îndupleca din pricina suferinţei trupești, întrucât 
el se poate mângâia cu desăvârşirea virtuţilor. 

34. Să vedem şi dacă bucuria vieţii lui o formează copiii. Cine ar 
putea tăgădui așa ceva? Nici măcar un sălbatic sau un ucigaș, cu 
atât mai mult un înţelept. Cu toate acestea, dacă şi-ar pierde copiii, 
el tot n-ar fi mai puţin fericit şi tot n-ar fi mai puţin desăvârșit, pen- 
tru că tocmai aici se vede adevărata desăvârşire. Ba se întâmplă să 
vedem [oameni] desăvârşiţi de felul acestuia preferând să sufere 
adversităţi decât dacă i-ar mai rămâne și alţi copii, cu toate că nici 
dacă ar lipsi greutăţile din afară şi nici dacă l-ar copleşi neincetat 
succesele materiale şi vânjoșia trupului, nici atunci n-ar ajunge să se 
lepede de virtute ori să fugă după ea, ci de cele mai multe ori s-ar 
întâmpla să rabde cu aceeași tărie atât lauda, cât și loviturile, ca și 
când nici una, nici cealaltă n-ar fi existat. 

35. Într-adevăr, lucrurile acestea se judecă după specificul lor, 
iar nu după gravitatea lor: anume că omul drept nu vrea altceva 
decât un lucru esenţial, şi acesta este binele cel desăvârșit. Numai 
spre el tinde, numai acest bine îl atrage, nu altul pe lângă el, ci veş- 
nic doreşte numai şi numai acelaşi lucru, cu el să se desfăteze. Dacă 
i s-ar pune condiţia să aleagă şi ceva care să-l veselească, de pildă 
nevinovăția copiilor, ei bine, el n-ar renunţa la binele suprem, ci la 

copii. Căci cele din afară ale vieţii nu sunt în stare să micșoreze feri- 
cirea, dar nici s-o sporească, pentru că în fond ea este ceva deplin 
şi neatins şi în care i-a plăcut sufletului să se îmbrace, să se înrădă- 
cineze şi [cu care) să se contopească. Virtutea desăvârşită persistă 
continuu atât în faţa greutăților, cât şi a plăcerilor, fără ca primejdi- 
ile să micşoreze ceva din perfecțiunea ei şi fără ca plăcerile s-o spo- 
rească. Căci ce l-ar putea determina pe un om care urcă spre culme 
să simtă că cele pieritoare sunt o pierdere ori un câştig? 

36. Tot aşa, nici ceea ce pentru mulţi este socotit lucrul cel mai 
greu, anume să cadă cineva în robie, el sau fiii lui, pentru că nu va 
fi chiar de nesuferit ceea ce-ţi dă firea şi ceea ce pare bun înaintea 
lui Dumnezeu. Bine a spus dreptul lezechia: "Bun este cuvântul 
Domnului”, şi apoi a adăugat: "Să fie pace şi linişte în zilele mele'8i. 
Fără îndoială că acest drept n-a putut sălta de bucurie deplângând 
durerea ducerii în robie a fiilor lui luda, căci n-avea putere să oco- 
lească voia Domnului și de aceea intocmai ca un slujitor a primit cu 
sufletul liniştit poruncile Lui. S-a întâmplat ceea ce se putuse apre- 
cia ca posibil, anume ca şi in robie să se distingă vrednicia virtuţii. 
Nu mai puţin e valabil acest lucru și pentru fericitul leremia, care a 
fost şi el în robie, tot aşa şi Daniel, apoi Ezdra, şi nu mai puţin feri- 
ciţi ar fi fost și Anania, Azaria şi Misail, dacă ei n-ar fi căzut în robie. 
Or, ei tocmai de aceea au fost duși în robie, pentru ca prin prezenţa 
lor să vestească poporului mângâierea şi nădejdea ieșirii din robie, 
căci rostul bărbatului desăvârşit este acela ca prin tăria curajului 
propriu să întreţină comuniunea firească şi să inalţe pe ceilalţi spre 
vremuri mai bune, iar nu să se prăbușească sub lovituri pe care cei 
mai mulţi le văd înspăimântătoare şi înfricoșătoare, ci, întocmai cu 
un luptător viteaz, să întâmpine atacul celor mai primejdioase în- 
tâmplări, să înfrunte ciocniri şi ca un cârmaci înţelept să conducă 
nava Bisericii în vremi de furtună şi în faţa valurilor primejdioase 
care se ridică, adică: mai curând să ocolească naufragiul, despicând 
valurile, decât să fugă de ele; să nu-i amărască și mai mult pe cei 
chinuiţi, ci ca un luptător viteaz să azvânle înapoi pe atacant, dar nu 
prin biciul morţii, ci prin cel al cuvântului, râzându-și de chinurile 
care-i îngrozesc pe cei mai mulţi, zicând82: "Săgeată de prunci s-au 
făcut rănile lor'; care se cade să se lupte cu cel mai înfocat avânt, 
arătându-se nu ca un slăbănog, ci să strălucească mereu ca o făclie 
până şi în furtunile cele mai grele şi mai năprasnice, care nu-i pot 
stinge puterea curajului. El nu se teme în faţa nedreptăţilor aduse de 


81. 4 Regi 20, 19. 
82. Ps. 63, 8. 


TÂLCUIRI LA SFÂNTA SCRIPTURĂ 


ai săi, nici nu se cutremură grijuliu in mormântul trupului său, căci 
ştie că-l datorează cerului; nu-i nici urgisit atât în faţa concetăţenilor 
săi duşi în robie, unde osândeşte ca un judecător aspru lipsa de 
credinţă şi greşelile celor necredincioși, cum a făcut-o Daniel, care 
combătea înşelăciunile preoţilor şi dezvăluia superstiţiile lor, dove- 
dind că acestea nu se bazau pe vreun adevăr, ci erau întemeiate pe 
înşelăciuni. lată, în sfârşit, cum un creştin desăvârșit, care vrea ca 
toţi să o ducă bine şi nimănui să nu i se întâmple ceva rău, chiar 
dacă i s-ar fi întâmplat ceva fără voia lui, totuşi ar face aşa ca să nu 
piardă nimic din fericirea sa. 

37. Dar poate că cineva ar crede că suferinţa și neputinţa trupu- 
lui ar fi o piedică în împlinirea idealului de desăvârşire pentru mo- 
tivul că în cazul acesta nu s-ar putea conta pe sporire în nicio lucrare 
sau acţiune a mâinilor omeneşti. În realitate credinciosul nu va simţi 
că aceşti factori ar constitui o piedică, ba îl va mustra şi pe cel care 
s-ar tângui în chip jalnic din pricina lor și l-ar învinui de trândăvie 
pentru motivul că pune preţ mai mult pe folosul adus de cele 
trupeşti decât pe virtuțile sufletului, intrucât s-ar dori numai după 
acelea din care trage folos, socotind că numai atunci ar avea ceva 
cu care să poată porunci mai mult aitora, pentru că în sărăcie ar tot 
geme, că, în fine, şi-ar intinde stăpânirea peste lume — pe când bo- 
gătiile credinciosului sunt lumea întreagă85 — deoarece s-ar ruşina că 
se trage dintr-o origine de jos, el, care ar trebui să se ridice chiar şi 
deasupra puterilor împărăteşti şi să-i conducă şi pe cei bogaţi şi pu- 
ternici. 

Or, tocmai aceasta e viaţa celui drept, ca şi mijloacele materiale 
pe care le-ar avea să le aprecieze ca fiind ale tuturor, ba chiar să le 
împărtășească celor lipsiţi, dăruind din ele în chip egal tuturor săra- 
cilor, să-şi calce pe dorinţele proprii, să se ferească de ospeţe chel- 
tuitoare, să preţuiască iconomia şi cumpătarea, să nu-și piardă cum- 
pătul când îl năpădeşte norocul, să aibă răbdare când îl copleşesc 
greutăţile, să fie statornic dacă-l întâmpină necazurile, să-şi păstreze 
tăria sufletească în vremuri de primejdii, să nu trăiască în convin- 
gerea că sănătatea lui va fi veşnică, dar nici să nu se clatine de 
groaza morţii, care poate veni pe neașteptate, nici să-l socotească 
pe cel copleşit de bucuria adâncă a copiilor, şi a voioaselor lui rude- 
nii după trup, mai presus decât cel lipsit de astfel de avantaje sau 
înlesniri materiale ale veacului, ci să judece vredniciile după calită- 
ţile lăuntrice. 


83. Cf. Pilde 17, 6 (Biblia, ed. 1914). 

38. Şi cine nu admiră şi acea trăsătură frumoasă a celui drept, 
de a nu se teme de nimic, de a nu se înspăimânta de nimic altceva 
decât de pierderea virtuţii; şi împrăştiind temerile deşarte ale celor 
din jur, care sunt îngrijoraţi din pricina primejdiilor, de teama morţii 
şi de neputincioșia trupului, să înveţe să se elibereze de poftele 
trupeşti şi să caute să petreacă pe cât mai mult cu putinţă pătimind 
împreună cu Hristos8%, să arate că munca nu trebuie părăsită din 
pricina neputinţelor trupeşti, ci într-un fel să fie chiar sporită? Creş- 
tinul nu trebuie prețuit după strălucirea neamului din care se trage, 
ori după proptelele date de rude ori de cei bogaţi, ci după bunătatea 
caracterului lui, Căci nu-i mai puţin binecuvântat Ilie decât Moise, 
deşi cel dintâi nu s-a învrednicit să aibă nici pâine, n-avea decât un 
cojoc ponositâ5, era fără copii, fără avere, fără însoțitori, pe când 
celălalt era conducător de popoare, vestit după neam, întărit cu pu- 
tere armată. Dar cu toate că erau deosebiți după neam, cei doi s-au 
dovedit deopotrivă de vrednici, după cum s-a spus în Evanghelie86, 
când au vestit împreună cu Domnul lisus mărirea învierii, şi se pare 
că şi unuia şi celuilalt li s-a dat răsplată egală pentru mărturia lor 
egală despre preamărirea Sa. Şi nici Elisei nu-i mai puţin drept decât 
David, cu toate că cel dintâi era supus regilor, pe când al doilea era 
înzestrat cu putere regească, fără să fi fost în schimb nici unul, nici 
celălalt lipsit de har, ci deopotrivă de mare în slujirea profetică. 

39. Căci ce-i lipseşte celui care are un astfel de dar şi care-şi are 
drept însoțitor şi prieten virtutea? Sub ce aspect n-ar fi el cel mai 
puternic? În ce sărăcie n-ar fi bogat? În ce fel de stare umilă n-ar fi 
totuşi vestit? În care nelucrare n-ar fi trudit? Ce infirmitate ar avea. 
şi el să nu fie vioi? În care neputinţă nu se arată el tare? În ce vreme 
de linişte a somnului nu-i treaz? Dar pe cine dintre cei ce se odih- 
nesc nu-l părăseşte curajul propriu? În ce singurătate nu-i înghesuit 
cel pe care viaţa fericită îl asaltează, căruia faima îi dă târcoale, pe 
care îl luminează aureola măririi? Căci nu-i mai puţin fericit cel ce 
este continuu ocupat cu lucrul, decât cel ce stă fără treabă, şi nici 
nu-i mai puţin vestit cel ce picoteşte de somn, decât cel ce stă treaz, 
după cum nu-i mai puţin teafăr şi sănătos când dormitează, decât 
când veghează. Dar când poate fi văzut fără lucru cel a cărui minte 
e ocupată tot timpul? Şi când e singur cel care e în toată vremea cu 
ceea ce a zis proorocul: 'Umplea-ne-vom de bunătăţile casei Tale'87? 


84. Cf. Filip. 1, 29. 
85. Cf. Evr. 11, 37. 
86. Cf. Matei 17, 3. 
87. Ps. 64, 5. 

Şi apoi, când poate fi abătut cel a cărui petrecere e în ceruri88? Când 
nu-i strălucitor cel care-şi rânduiește viaţa potrivit strălucirii acelui 
singur Bine, cel care, chiar dacă până la urmă se descătuşează de 
mădularele trupului său, totuşi cu sufletul se înalță? Căci întocmai 
ca şi cel care s-a obişnuit să cânte la chitară, dacă i-ar vedea corzile 
destinse şi pe ea hodorogită, încât folosirea ei ar fi împiedicată, ar 
părăsi-o şi nu i-ar mai cânta melodia, ci s-ar mulţumi să cânte doar 
cu vocea, tot aşa și cel care ar ajunge să arunce deoparte chitara 
trândavă a trupului său, acela se va mângâia în inima sa, intonând 
cântări în legătură cu conştiinţa cea bună, ușurându-şi sufletul prin 
citirea câtorva cuvinte dumnezeiești din scrierile proorocilor, păs- 
trându-şi sufletul senin şi vesel şi gândindu-se că nimic rău nu i s-ar 
putea întâmpla întrucât harul prezenţei dumnezeiești suflă peste ei 
în toată vremea şi că stropii celei mai adânci linişti sufleteşti se abat 
şi peste el. 


CARTEA A DOUA 


1. În cartea întâi am vorbit despre poruncile privitoare Ia virtuţi, 


în cea de a doua să ne folosim de pildele bărbaţilor vestiți care, cu 
toate că au fost puşi la încercările cele mai mari, totuşi nu şi-au pier- 
dut cumpătul și fericirea, ci mai curând şi-au sporit-o. Oare nu tot 
aşa a făcut şi dreptul Iacob când şi-a părăsit patria8%? Şi a fost cu 
atât mai fericit cu cât a fost bucuros să îndure asprimile surghiunului 
numai ca să înmoaie ura fratelui său. Căci dacă dreptul e cel care se 
fereşte de păcat, de bună seamă că nu se poate tăgădui că fericit 
este cel care domolește răutatea altuia, ocolind pricina de ceartă, 
ocolind astfel primejdia uciderii şi alegând mai bucuros surghiu- 
nul90 pentru a-şi găsi scăparea, iar fratelui asigurându-i nevinovăția. 
Desigur că în chipul acesta pe el l-a însoţit pretutindeni ajutorul ha- 
rului dumnezeiesc, pentru ca și în somn să dobândească harul vieții 
celei fericite. Şi aceasta, pentru că privea spre tainele cele viitoare 
şi presimţea proorocirile dumnezeieşti?. Bun lucrător până şi noap- 
tea, bine înstărit chiar şi în sărăcia lui, Iacob şi-a rânduit cu bună 
socoteală viaţa gospodărească?? și familială, având grijă deosebită 
să împace sentimentele fratelui său prin slujire şi ascultare ca să 


88. Cf, Filip. 3. 20. 

89. Cf. Fac. 27, 42; 28, 7. 
90. Cf. Fac. 27, 41-46. 
91. Cf. Fac. 28, 12. 

92. Cf. Fac. 32, 13-16. 

prevină orice supărare, ferindu-se de orice ieșire supărătoare, dân- 
du-i să înţeleagă că, fiind mai mic, el n-a plecat în surghiun ca astfel 
să se poată împărtăşi de ceea ce nu primise. 

2. Dar prea mă grăbesc spre lucruri mărunte şi prea uşor trec 
peste cele folositoare, câtă vreme mai întâi s-ar cuveni să definesc 
ce înseamnă a fi 'fericit'. Căci scris este: 'Fericit bărbatul care n-a 
umbiat în sfatul necredincioşilor şi în calea păcătoșilor nu a stat şi 
pe scaunul hulitorilor n-a şezut'95. Prin aceste cuvinte, Scriptura ne 
dă să înţelegem că fericit este cel care nu caută tovărăşia celor 
necredincioși — iar nelegiuirea constă în a nu recunoaște un dătător 
de viaţă şi părinte al mântuirii —, care nu petrece în păcat, care nu 
stăruie în lux şi în desfrânare, ci în legea Domnului va petrece, cu- 
getând ziua şi noaptea, fiind ca un pom care rodul său îl va da la vre- 
mea sa94. Aceste vrednicii sunt mai presus decât orice răsplată, ele 
sunt propriu-zis răsplata vredniciilor. 

3. Ce a lipsit dreptului Iacob din calităţile privitoare la vrednici- 
ile fericirii, lui, care numai de aceea a ocolit sfatul celor fără de lege, 
pentru ca din pricina aceasta întreg poporul credincios să-şi ia nu- 
mele, după el, de “Israel'95, care după ochiul lăuntric al minţii ar 
vrea să însemne "Dumnezeu cel departe de păcat', om pe care nu l-a 
atins beţia niciunei neinfrânări, nu l-au absorbit muncile cele mai 
aspre, neglijând orice tinnă a odihnei? Oare nu tot aşa de frumos şi 
de bine s-a putut spune şi despre el, ca și despre 'pomul care-şi dă 
roada la vremea sa', după cum s-a scris în altă parte: "lată, buna mi- 
reasmă a fiului meu ca mireasma unui câmp bogat'96? Căci era de- 
săvârşit în toată floarea virtuţilor şi răspândea har de binecuvântare 
sfântă şi de fericire cerească. Căci un astfel de 'câmp' a binecuvân- 
tat Domnul, iar nu un câmp pământesc, presărat cu spini şi cu bolo- 
vani, brăzdat de şuvoaie repezi ori de smârcuri neroditoare, un pă- 
mânt în care nu cresc nici grâne, nici viţă de vie, într-atâta de nerodi- 
tor, plin de nisip şi de pietre, crăpat şi uscat din pricina secetei şi a 
lipsei de umezeală, nelucrat din pricina mărăcinilor şi a spinilor, ci 
acel pământ de care vorbeşte Biserica în Cântarea Cântărilor??; "vă 
jur, fete din Ierusalim, pe puterile şi pe tăriile câmpului ţarinei'. Căci 
acesta este câmpul despre care grăiește şi Domnul: "ale Mele sunt 
toate fiarele câmpului”98. 


93. Ps. 1,1. 

94. Cf. Ps. |, 2-3. 
95. Cf. Fac. 32, 28. 
96. Fac. 27, 27. 

97. Cânt. Cânt. 2, 7. 
98. Ps. 49, 11; 94, 4. 

În acest câmp se găseşte acel strugure care, când se stoarce, 
curge un vin ca sângele şi spală lumea. În acest câmp crește smo- 
chinul sub care se odihnesc sfinţii, intremându-se prin bunătatea 
harului dumnezeiesc. În acest câmp creşte şi acel măslin roditor din 
care picură untul de lemn al păcii celei dumnezeiești. în aceste 
câmpii este şi mustui de rodii?, ale căror roade ocrotesc sâmburii 
bunei credinţe, strângând la sân ca într-o îmbrăţişare dragostea 
creştină. 

4. După astfel de roade era ahtiată inima lui lacob în căutarea 
lui Dumnezeu, cu toate că i-a fost dat să treacă prin tot felul de pri- 
mejdii, pentru că despre El îi vorbeau cu convingere toate locurile. 
Dar, oricât de plăcută şi de dulce e mireasma câmpului, pentru că e 
mireasma firii, totuşi peste acest patriarh sfânt sufla un vânt al 
virtuţilor ieşit din comun. Cât de stăpânit era în cumpătare, încât nu 
simţea în el dorinţa după mâncare gătită, ci o îmbia fără amânare 
fratelui său mult mai doritor de aşa ceva, şi pe preţul ei a primit de 
la acela dreptul de întâi-născut!00! Cât de iubitor a fost faţă de pă- 
rinţi, încât să se învrednicească prin dragostea mamei10! să fie pre- 
ferat înaintea fratelui său mai mare şi să fie întărit cu darul binecu- 
vântării paterne102! Cât de simţit era, incât nu voia nicidecum să-şi 
supere fratele1054 Cât de ruşinos, încât s-a temut să-l înșele pe tată! 
său şi, în sfârşit, cât de ascultător, încât să nu refuze ceea ce porun- 
cise mama!0944 

5. Dar nici pe părinţi nu trebuie să-i lăsăm fără scuze, atunci 
când lau preferat pe fiul mai tânăr în locul celui mai mare; în 
schimb, dacă ar vrea cineva să se pună în situaţia lor, atunci trebuie 
să se ferească să facă vreo judecată nedreaptă între fii, incât să 
creadă că unul trebuie iubit, pe când celălalt trebuie pus numai pe 
locul al doilea, căci de aici se naşte ura între fraţi şi dintr-un simplu 
câștig de bani se pot urzi ucideri între fraţi. De aceea faţă de copii 
trebuie nutrită dragoste egală. Şi chiar dacă într-un fel oarecare ne-ar 
împinge ceva mai mult spre cel mai plăpând şi care se aseamănă 
mai mult cu noi, totuşi balanţa dreptăţii trebuie păstrată deopotrivă 
faţă de toţi. Şi, cu toate acestea, dăm mai multă atenţie celui care-şi 
iubeşte fraţii mai mult, în schimb îi refuzăm mai mult celui pe care-l 
mistuie pizma preferinței nedrepte. Esau a ameninţat că-l va ucide 


99. Cânt. Cânt. 8, 2. 
100. Cf. Fac. 25, 29-34. 
101. Cf. Fac, 27, 811. 
102. Cf. Fac. 27, 11-13. 
103. Ibidem. 

104. Cf. Fac. 27, 14. 

pe fratele său195, aşa încât nici dragostea de frate şi nici respectul 
faţă de părinţi nu-l puteau opri de la furia uciderii; de aceea pe Esau 
îl măcina părerea de rău că i-a fost răpit dreptul de întâi-născut, 
dorind să se înțeleagă în primul rând că el ar fi un om blând, iar nu 
că ar ameninţa cu uciderea. 

6. Pe de altă parte nici Rebeca nu iubea pe unul din fii mai mult 
decât pe celălalt, ci dintre cei doi ea se apropiase mai mult de cel 
care era mai drept. De fapt, la o mamă iubitoare e o taină preferința 
ei faţă de una din odraslele sale; la ea impresionează nu atât faptul 
că îl prefera pe unul, cât aceea că-l vedea închinat Domnului pe cel 
despre care era convinsă că poate pune în lucrare darul care i s-a 
încredinţat. Prin aceasta lua măsuri și în legătură cu celălalt, căutând 
să-l ferească de mânia lui Dumnezeu, împovărându-l cu o vină şi mai 
mare, dacă ar fi pierdut harul binecuvântării primite. 

7. Să tălmăcim totuşi bine lupta dintre părinţi: mama vine cu 
sentimentul, tatăl cu judecata. Dintr-o delicată duioşie, mama în- 
clină spre pruncul mai tânăr, pe când tatăl apreciază la copilul vârst- 
nic bărbăţia înfăţişării. El mai mult îi respectă pe copii, ea mai mult 
îi iubeşte. Dar în timp ce unii părinţi favorizează pe unul din copii, 
în acelaşi timp nu-l preţuiesc îndeajuns pe celălalt. Să fie dar egali- 
tate intre deosebitele preferinţe şi, prin dragostea părinţilor, la pre- 
dilecţii diferite să se manifeste solicitudine egală faţă de fiecare. Să 
adauge faţă de unul ceea ce a micșorat faţă de celălalt. Așa s-au luat 
la întrecere, dintr-o dragoste curată, patriarhul Isaac şi evlavioasa 
Rebeca, nevoindu-se într-acolo ca pe niciunul din copii să nu-l facă 
mai mic decât pe celălalt, ci pe fiecare la fel. 

8. Totuşi a biruit cel care a fost preferat de proorocie, hămnicia a 
biruit încetineala, blândeţea, asprimea. În timp ce unul căuta pradă 
sălbatică prin vânat crud106, celălalt uneori prefera ospeţele unor 
gesturi gingașe, alteori, dragostea familială, iar altădată pregătea iu- 
bitului său părinte mesele plăcute ale unei intime linişti şi pietăţi! 07. 
Căci de multe ori place mai mult ceea ce ne dă sufletul decât ceea 
ce ai crede că trebuie atribuit simţurilor. 

Aşa, odată s-a dus lacob până la turma de oil%8 şi a adus ca 
jertfă animalul nevinovat, după sfânta proorocie, pentru că patriar- 
hu! a crezut că nicio altă mâncare nu-i mai bună decât Hristos, Care 
a fost dus la junghiere ca o oaie şi ca un miel nevinovat!09, Pe aces- 


105. Cf. Fac. 27, 41. 

106. Cf. Fac, 25, 27. 

107. Cf. Fac. 27, 9; 14; 17. 
108. Cf. Fac. 27, 9; 14. 
109. ler. 11,19. 

ta aşadar l-a găsit bun ca mâncare potrivită fie Părintele tuturor, fie 
poporul care-i va purta numele şi în care era prefigurată iertarea 
păcatelor. 

9. A luat și haina fratelui săul10 pentru că așa era mai potrivit 
pentru înţelepciunea bătrânului, fratele mai tânăr despuind pe cel 
mai în vârstă, pentru că strălucea prin vrednicia credinţei. Această 
haină a adus-o Rebeca drept icoană a Bisericii, dând fiului mai tânăr 
haina Vechiului Testament, haina de prooroc și de preot, haina îm- 
părătească a lui David, a lui Solomon şi a regilor lezechia şi Iosia, 
încredințând-o mai departe poporului creştin, care s-o ştie folosi 
drept catapeteasmă, pentru că poporul iudeilor o lăsase neintrebuin- 
țată, ca unii care nu-și cunoşteau nici odăjdiile proprii, aşa încât 
aceste odăjdii zăceau în umbră, aruncate şi părăsite, căci din prici- 
na ceţii groase a fărădelegii, rostul acestor lucruri nu mai putea fi de 
acum lămurit nici în adâncul conștiinței poporului. În schimb, 
această haină a fost îmbrăcată de poporul creștin, devenind astfel 
strălucitoare, luminându-se prin limpezimea credinţei și prin stră- 
lucirea faptelor creştine. Isaac a simţit mirosul cunoscut al haineil!! 
şi a recunoscut în ea haina Scripturii Vechi, dar glasul poporului 
vechi n-a mai fost recunoscut, de aceea a înţeles că-i alt glas. Şi 
haina a rămas până azi aceeaşi, dar cântările poporului celui mai 
evlavios au început să se prefacă în mărturisire; de aceea a zis pe 
bună dreptate: "Glasul este glasul lui lacob, dar mâinile sunt mâinile 
lui Esau' şi: "a mirosit Isaac mirosul hainei lui'112. Şi poate că totuşi 
ea e aceeaşi, căci nu ne îndreptăm prin fapte, ci prin credinţă! 15, 
numai că limpezimea credinţei apără rătăcirea faptelor, care câştigă 
totuşi iertarea păcatelor. 

10. După ce i-a dat binecuvântarea, iată că sosește şi fratele mai 
mare114; prin el se poate spune că e prezentată în chip profetic mai 
curând conducerea Bisericii decât a sinagogii, dar s-a început prin 
intrarea în sinagogă, pentru că unde s-a înmulţit păcatul, şi într-ade- 
văr păcatul s-a înmulţit, acolo urma să se înmulțească şi harul! 15, ca 
să iasă ia iveală că și cel care şi-a ales calea împărăției celei cereşti 
trebuia să fie râvnitor, spre a lua el înainte binecuvântarea și spre a 
pune ei cel dintâi mâna pe alegerea făgăduită. De aceea alegerea lui 
n-a fost osândită, ci lăudată de Isaac, tatăl său, atunci când acesta a 


110. Cf. Fac, 27, 15. 

111. Cf. Fac, 27, 27. 

112. Fac, 27, 22; 27, 27. 

113. Cf. Rom. 3, 20; Gal. 2, 17. 
114. Cf. Fac. 27, 30. 

115. Rom. 5, 20. 

zis: "A venit fratele tău cu înşelăciune şi a luat binecuvântarea ta'116. 
Aşadar, aşa-zisa lui "inşelăciune' a fost cinstită, ea nu trebuie criti- 
cată ca un furt de cele sfinte, fiindcă "din zilele lui loan Botezătorul 
până acum Împărăţia cerurilor se ia prin asalt şi cei ce se silesc o 
cuceresc'117, Aceasta pentru că părinţii au serbat paştele mâncând 
mielul în grabă!18, fără să mai zăbovească, în schimb dintr-o altă 
pioasă socoteală dreptul Iosif a cerut să se aducă şi să îi aducă şi pe 
fratele mai mic, Veniamin!19, păstrând până atunci ca ostatic pe 
unul din ei. 

11. Şi cu toate că târgul s-a făcut forţat, binecuvântarea a fost 
dobândită până la urmă, pe când binecuvântarea aceea!20 care s-a 
potrivit cu cea de mai sus, s-a făcut pentru ca să-i fie slujitor fratelui 
său. Într-adevăr, cel care nu este în stare să comande, acela și tre- 
buie să slujească sub comanda altuia, spre a fi îndrumat de unul 
mai înţelept. Aceeaşi situaţie a fost şi la dreptul patriarh; de aceea, 
ca să nu-şi lase fiul mai bun să-i slujească celui de condiţie mai ne- 
demnă, ca un bun părinte care avea şi el doi copii, din care unul mai 
nestăpânit, iar altul mai înţelept și mai cuminte, de la care se putea 
aştepta un sfat mai bun, l-a preferat pe cel mai înţelept celui mai 
puţin înţelept şi a hotărât ca cel mai nechibzuit să rămână sub as- 
cultarea celui mai înţelept, pentru că neînţeleptului nu-i place să se 
facă de bunăvoie ucenic al virtuţii şi n-are nici răbdare să înveţe, 
pentru că, după cum zice Scriptura, cel nebun se schimbă ca lu- 
na!Z!, iar drept urmare, însuşi îşi tăgăduieşte libertatea voii, şovăind 
ca o corabie ajunsă pe valuri, dar lipsită de cârmaci. Din această 
pricină şi Isaac l-a pus pe Esau sub ascultarea fratelui, potrivit celor 
spuse în Scriptură: "Cel nebun va fi sluga celui înţelept'!22. De 
aceea, pe bună dreptate l-a rânduit sub ascultarea celuilalt frate, 
pentru ca sub îndrumarea conducerii sale mai bune să se îmbuneze 
şi simţămintele lui, cum stă scris: "Cu sabia ta vei trăi şi vei fi supus 
fratelui tău'125, căci credinţa este totuşi deasupra cruzimii, iar blân- 
deţea e superioară pornirilor sălbatice. 

12, Orice om care nu are autoritatea unei conştiinţe curate e ca 
o slugă, după cum tot slugă este cel care se pleacă de frică, sau care 


„ Fac. 27, 35. 

„+ Matei 11, 12. 

„Cf. leş. 12, 11. 
„Cf. Fac. 42, 20. 
„Cf. Fac, 27, 38-40. 
„ În, Sir. 27, 11. 
„Pilde 11, 29. 
„Fac, 27, 40. 

e prins în mrejele desfătărilor, ori cel care se lasă stăpânit de pofte, 
care deznădăjduieşte din pricina supărărilor, ori care se lasă abătut 
de tristeţe. Aceasta pentru că orice patimă te robeşte, cum spune 
Scriptura: "oricine săvârşeşte păcatul este rob păcatului'!24 şi — ceea 
ce-i mai rău - cine s-a lăsat stăpânit de mai multe patimi, s-a făcut 
rob mai multor păcate125, iar cine s-a dat pe mâna mai multor stă- 
pâni cu greu va mai putea ieși dintr-o astfel de robie, pe câtă vreme 
cine-i stăpân pe voinţa proprie1!26, cine poate lua o hotărâre în faţa 
unui sfat oarecare şi cine-şi tălmăceşte corect preferinţele sau îşi 
ţine în frâu înclinările patimilor trupeşti, în sfârşit, cine săvârşeşte 
bine ceea ce săvârşeşte — când le săvârşeşte bine, împlinește binele, 
iar cine împlineşte binele, acela umblă pe calea adevărului, slobod 
de orice învinuire şi de orice osândă, fiind stăpân deplin pe faptele 
sale -, unul ca acesta este cu adevărat liber. Căci numai cine săvâr- 
şește totul cu înţelepciune și face acest lucru aşa cum singur vrea, 
numai acela e cu adevărat liber. Așadar, nu o stare întâmplătoare 
oarecare îl face pe cineva rob, ci nesocotinţa aprobată de tine însuţi. 
Într-un cuvânt, și sluga înțeleaptă poate ajunge să-și cârmuiască 
nişte stăpâni lipsiţi de minte, cum zice Scriptura: 'şi slugile de la stă- 
pânii lor se vor împrumuta'127. Ce vor împrumuta? De bună seamă 
nu bani, ci înţelepciune, după cum grăiește Legea: 'Vei da împrumut 
multor neamuri, iar tu nu vei lua împrumut'!28. Iudeul a dat împru- 
mut prozelitului descoperirile Legii dumnezeiești, dar întrucât nici el 
n-a fost în stare să vadă în ea tainele Legii, iar cele pe care le avea 
nu le-a ştiut tălmăci, aşa încât împrumutând neamurilor litera Legii, 
iudeul şi-a dat seama că acestea schimbă farmecul învăţăturii dum- 
nezeieşti, de aceea pe bună dreptate s-a făcut pe sine rob, ca un fel 
de zălog pentru împrumutul dat noului stăpân!29, iar cel care îm- 
parte acum dobânda învăţăturii creştine acela-i stăpânul, după cum 
zice mai departe Legea: "şi vei domni peste multe popoare, iar ace- 
lea nu vor domni peste tine'150. Stăpânul €e cel care domneşte şi 
care are întâietatea înţelepciunii. 

13. Pe aceasta a avut-o şi poporul iudeu, dar întrucât el n-a putut 
păstra ceea ce a propovăduit, a trebuit să mărturisească acest lucru: 
cum că nu s-a priceput să-i înveţe şi pe alţii. Tocmai acest lucru îl 


124. loan 8, 34. 

125. Schenk! (op. cit., p. 39) vede aici o idee susţinută de Sextus Empir. (sec. II). 
126. Verg. Ec. |, 40. 

127, Pilde 22, 7 (citat după ed, 1914). 

128. Deut. 15, 6. 

129. Cf. Pilde 22, 7. 

130. Deut. 15, 6. 

exprima şi dreptul Isaac spunând: 'Vei fi supus fratelui tău; va veni 
însă vremea când te vei ridica şi vei sfărâma jugul lui de pe grumazul 
tău'151, Vorbind despre cele două popoare viitoare, unul ca fiu al 
roabei, celălalt al celei libere!32 - unul slujind literei, pe când cel 
liber slujind duhului -, Apostolul a lăsat să se înţeleagă despre 
poporul evreu că se închină literei atâta vreme cât va rămâne rob, 
iar din clipa în care va urma învăţăturii duhovniceşti, l-aş tălmăci în 
înţelesul pe care-l dă şi Apostolul când zice că 'rămăşiţa se va mân- 
tui" după ce va fi ales harul153. Vei fi, dar, supus fratelui tău şi-ţi vei 
da seama de procesul de înrobire când vei fi început să slujeşti fra- 
telui tău mai curând din voie liberă decât din silă. 

14. Din clipa aceea a izvorât și invidia, și Esau ameninţa că după 
ce tatăl lor va muri, el îşi va ucide fratele. Dar dacă acest lucru nu 
s-a întâmplat, atunci să învăţăm de la Rebeca în ce chip trebuiau 
luate prevederi ca pizma să nu aţâţe la mânie, iar mânia să nu ducă 
la ucidere. A trebuit să vină Rebeca, adică să se îmbrace în haina 
răbdării, paznicul bun al nevinovăţiei!3%, care urma să ne sfătuiască 
să lăsăm mânia la o parte, să facem pe voia altuia până când mânia 
s-ar înmuia şi supărarea ar fi uitată. În chipul acesta nu surghiunul, 
ci răbdarea ajunge la putere, străduindu-ne fără preget nu atât să ne 
ferim de a scăpa de primejdie, cât mai ales să ocolim pârjolul uci- 
derii. Desigur că şi mama a simţit greu lipsa preaiubitului ei fiu, şi 
aceasta mai mult prin ce dăruise decât prin ceea ce jignise, cu toate 
acestea s-a gândit la soarta amândurora: pe unul să-l ferească ne- 
atins de ucidere, pe celălalt, străin de astfel de planuri. 

15. Am auzit mai înainte cât de nestăpânite sunt beţiile poftelor 
trupești. Dacă am cugeta ce anume ar trebui să facă adevărata vir- 
tute, n-am afla nimic mai deosebit decât darul lui Dumnezeu, singu- 
rul și cei mai înalt bine care se desprinde de aici. În fond, numai 
Acela ne poate da mulţumire, de la Care le şi primim pe toate, deşi 
noi nu-l aducem Lui nimic, pentru că El de nimic nu duce lipsă, cum 
spune David proorocul: 'Zis-am Domnului: Domnul meu ești Tu, că 
bunătăţile mele nu-Ţi trebuie'155. Căci ce l-ar trebui Celui ce are bel- 
Şug în toate, Care tuturora ne imparte şi Care pe toate le rânduieşte 
fără lipsă? 


131. Fac, 27, 39-40. 

132. Gal. 4, 22; 2 Cor. 3, 6. 

133. Rom. 9, 27; cf. Is. 10, 22. 

134. Filon, De piant. Noe, 40, ed. J. Pouilloux, Paris, 1963, şi Origen In Gen., 
Migne, P.Q. XII, 117. 

135. Ps. 15,2. 

16. Şi fiind plecat Iacob la drum, a adormit, ceea ce se tălmă- 
ceşte ca un semn al odihnei noastre viitoare156, şi a visat că i-a vă- 
zut pe îngerii lui Dumnezeu urcând şi coborând, arătând adică felul 
cum a fost văzut Hristos că vine în lume137 şi către Care ceata în- 
gerilor urcă și coboară şi aduce ascultare Domnului, cu slujba de 
slujire credincioasă. 

17. Şi a venit lacob la fântână să bea din vasele sale şi din fân- 
tânile izvoarelor sale!58 și să se îndestuleze din apa fântânii. 

18. Căci izvorul vieţii se află în mâinile celui drept159. Şi lacob 
a venit apoi la Laban şi i-a păscut oile. Nedreptatea se oprește sin- 
gură140, pe când înţelepciunea nu-și pierde datoria de a conduce, 
nu-i place să stea în străini fără ocupaţie, nu poate să se lase însin- 
gurată între străini. Căci cum să-și păstreze un surghiunit dreptul său 
peste toate câte le are pretutindeni și cum își afirmă acest drept 
asupra lor? 

19. Cel drept pomeşte în viaţă ca un om angajat cu plata, iar 
conducător este cel care uneşte prin slujba propovăduirii evanghe- 
lice turma luminată de strălucirea nenumăratelor și deosebitelor 
virtuţi, pentru ca, ajutat de nuielele verzi de plopl4!, de nuc, ori de 
paltin să îndrume spre jgheaburile de adăpat oile însetate şi din care 
[adăpându-se] plăpândele vlăstare doritoare de a cunoașe tainele 
fără sfârşit ale Preafericitei Treimi să se poată forma în duhul învă- 
țăturii adevărate. Iar oile cele bune sunt faptele bune izvorâte din 
odraslele unei credinţe cu adevărat sfinte. Prin nuielele arborelui de 
plop (stirax) se prefigurează tămâia şi "jertfa de seară' adusă lui 
Dumnezeu-Tatăl sub forma psalmilor!42, pe când toiagul de nuc e 
semnul slujirii preoţeşti aduse lui Hristos, acesta fiind înţelesul toia- 
gului lui Aaron, care, atunci când a fost aruncat, a odrăslit sub impul- 
sul harului preoţesc al sfinţirii!45, lar prin paltin se înţelege belşugul 
roadeior duhovnicești, pentru că viţa de vie tocmai pe acest arbore 
se caţără, vesela lor tovărășie fiind temeiul unui rod bogat, tot aşa 
cum şi jertfa adusă de patima Domnului ne-am obişnuit s-o legăm 
de iertarea tuturor păcatelor prin lucrarea harului dumnezeiesc. 


136. Cf. Fac. 28, Il. 

137. Cf. loan 1, 51. 

138. Cf. Fac. 29, 2; Pilde 5, 15. 
139. Cf. Pilde 14, 27. 

140. Cf. Fac. 30, 36. 

141. Fac. 30, 37-38. 

142. Ps. 140, 2. 

143, Cf. Num. 17, 6-8. 

20. Așadar, prin astfel de căi s-a îmbogăţit lacob foarte tare, 
după cum zice Scriptura, hrănindu-şi turma cea bună cu hrana cea 
întru Hristos144, făcând-o vestită prin fapte de credinţă şi prin tot 
felul de virtuţi alese, de mare răsunet. De aceea, în bogăţia credinţei 
sale, nici lacob nu mai credea deşpre sine că ar fi un om sărac, mai 
ales că din invidie era socotit şi de fiii lui Laban ca cel mai bogat din- 
tre toţi!45, întrucât, pe lângă turma sa, el a adăugat şi cea pe care a 
mai dobândit-o slujind. De aceea a zis Domnul către el: 'Întoarce-te 
în țara părinţilor tăi, în patria ta, și Eu voi fi cu tine'145, dându-i prin 
aceasta a înţelege că belşug în toate are numai cel care nu simte că 
i-ar lipsi ceva, căci numai în aceasta poate consta belşugul deplin şi 
numai la un astfel de belşug trebuie să se raporteze un om care nu 
doreşte nimic altceva decât o pace interioară adevărată, căci pentru 
el nimic nu e necesar din câte prisosesc şi numai printr-o astfel de 
pace se aplanează orice neînțelegere. 

De aceea nu-i de mirare că la încheierea păcii se ridică un monu- 
ment închinat lui Dumnezeul!47, sub care putem înţelege Biserica, 
după cum spune Apostolul atunci când numeşte Biserica 'stâlp şi 
întărire a adevărului'148, Pe aceasta o foloseşte ca pe un untdelemn 
cel care toarnă pe Hristosul credinţei ca pe un untdelemn al milos- 
tivirii peste cei săraci. 

21. Şi acum să luăm în considerare ce fel de calităţi ar trebui să 
aibă cel credincios în clipa în care s-ar ivi vreo invidie [împotriva lui). 

Mai întâi, toţi ar trebui să fugim de invidie, căci e mai bine s-o 
ocolim fără ceartă decât să o infruntăm cu ocări. În al doilea rând, 
să stăpânim numai astfel de bunuri pe care le-am putea munci noi 
înşine, pentru ca să nu fim învinuiți că ne-am făcut stăpâni pe bunul 
altcuiva, iar pentru acest lucru să putem fi pedepsiţi, ci să putem 
spune: "Caută şi ia tot ce vei găsi al tău la mine'14%9. Şi a căutat La- 
ban şi n-a găsit nimic în cortul lui lacob!50. Într-adevăr, mare şi feri- 
cit e omul care n-a fost în stare să piardă nimic din ce era al său, dar 
nici să se facă stăpân pe ce este al altuia, cu alte cuvinte, nici să fie 
în pierdere, dar nici să aibă mai mult decât se cuvenea. Aşadar acel 
om e desăvârşit, care nu duce lipsă de nimic!5!, şi acel om e cu 


144. Fac, 30, 43. 

145. Cf, Fac. 31, 1. 

146. Fac. 31, 3. 

147. Cf, Fac. 31, 51. 

148. 1 Tim. 3, 15. 

149. Fac. 31, 32. 

150. Fac. 31, 33. 

151. Idee similară la filosoful grec Cleante (sec. III î.Hr.). A se vedea Diogene 
Laertios, Vieţile filosofilor, trad. rom. Frenkian, Bucureşti, 1963. 

adevărat drept, care nu are asupra lui nimic prisositor, adică cel care 
e in stare să păstreze dreapta măsură. Şi cât de mare trebuie să fie 
atunci virtutea celui care se lipsește de câștig în folosul comunităţii, 
dar nici nu recurge la risipă! Căci a fi desăvârşit înseamnă să dai 
celor din jur cât mai mult din surplusul tău şi, în schimb, să nu 
pricinuieşti altuia nicio supărare sau neplăcere152, 

22. În sfârşit, cel care era dornic numai să facă rău, acela do- 
vedește că n-a fost în stare să se lase de deşertăciuni. Căci un în- 
ţelept nu se mai încurcă deloc cu lucruri deşarte, ci în toată bunăvre- 
mea se îmbracă în haina priceperii, ca unul care poate spune158: 
"Mă îmbrăcam întru dreptate ca într-un veşmânt şi judecata mea cea 
dreaptă era mantia mea', după cum zice lov. Căci acestea sunt veş- 
mintele lăuntrice ale cugetului, pe care nimeni nu le poate dobândi 
decât dacă fiecare se dezbracă de orice păcat. Într-adevăr, aşa s-a 
dezbrăcat şi Adam când s-a aflat gol înaintea lui Dumnezeu!54, în 
schimb Iosif, cu toate că şi-a lăsat haina în mâna femeii lui Faraon, 
totuşi nu era gol, pentru că își păstrase întreagă haina virtuţii! 55. 
Aşadar omul înţelept nu-i niciodată gol. Căci cum ar putea fi gol cel 
care a primit din deplinătatea lui Hristos şi a păstrat acest avut? Cum 
ar putea fi gol cel al cărui suflet e plin și care păzeşte cu sfințenie 
haina darului, așa cum l-a primit? Doar o singură teamă există: să 
nu-şi piardă haina nevinovăţiei, să nu calce cei necredincioşi hotarele 
dreptăţii și, sub povara prigoanei celei nelegiuite, să-şi piardă astfel 
îmbrăcămintea sufletului şi a cugetului, lucru care nu ușor ar avea 
loc, decât dacă glasul nelegiuirii a pus de mai înainte stăpânire pe 
el. De aceea şi zice dreptul David: "De am răsplătit cu rău celor ce 
mi-au făcut mie rău şi de am jefuit pe vrăjmașşii mei fără temei, să 
prigonească vrăjmașul sufletul meu şi să-l prindă"156. 

23. Aşadar, niciunul dintre vrăjmaşii tăi nu te poate prinde dacă 
nu te-ai fi încurcat mai întâi în lucruri deşarte. Drept aceea, să nu te 
temi de cei care ţi-ar putea jefui comorile de aur sau de argint. Ei nui 
iau nimic. Numai un singur lucru îţi pot lua: ceea ce nu aveai. Atâta 
îţi pot lua: ceea ce n-ai ajuns să dobândeşti. Numai atâta iţi pot lua: 
ceva ce nu-i impodobea sufletul, ci numai îl îngreuna. Numai aceea 
îţi iau: ceea ce nu-ţi îmbogăţea sufletul, ci doar ţi-l înjosea. "Căci 
unde este comoara ta, acolo va fi şi inima ta'157, după cum ai auzit 


152. Pare să se resimtă uşor aici influenţa ideilor stoice. 
153. lov 29, 14. 

154. Cf, Fac. 3, 10-11. 

155. Cf. Fac. 39, 12. 

156. Ps. 7, 4-5. 

157. Matei 6, 21. 

citindu-se astăzi din Sfânta Evanghelie158. Mulţi îşi închid aurul cu 
zăvoarele porţilor, dar nu se încred nici în zăbrele şi nici în închi- 
zătorile lor, ci mai pun pe deasupra şi paznici, cu toate că de multe 
ori tocmai de aceşti paznici se tem mai mult. Alţii îşi îngroapă aurul 
adânc în pământ, ceea ce vrea să spună că, precum stă aurul lor sub 
pământ, tot aşa e și inima lor sub pământ. Să te fereşti, dar, să nu 
te îngropi şi tu de viu, îngropându-ţi inima sub pământ. De aceea, nu 
de hoţii care ar fura aur trebuie să ne temem, ci de acel cămătar 
care caută să se facă stăpân peste puterile sufletului tău, prin care 
te vei fi învoit să te îndatorezi cu vreun păcat mai greu, care-ţi zăvo- 
răşte inima numai de dragul dorului după câştig, care-ţi adăposteşte 
sufletul numai în coliba în care-ţi ascunzi aurul, care-ţi încovoaie 
cugetul sub dobânzi de nu știu câte sute de procente, aşezând-o ast- 
fel într-un mormânt adânc, din care nimeni nu se mai ridică. Urmea- 
ză mai bine pilda lui Iacob, care n-avea niciunul din păcatele celor- 
lalţi, dar nici nu era gol și lipsit de virtuţi proprii lui, ci era plin de 
roada dreptăţii. 

24. lată care sunt învăţămintele şi înţelesul tainic ale faptului că 
a venit la el Laban!59 - ceea ce însemnează că s-a albit la faţă, pen- 
tru că "însuşi Satana se preface în înger de lumină'160 — şi a început 
să-şi vadă de “ale sale”. Iacob însă i-a răspuns: "Caută de faţă cu 
rudele noastre şi ia tot ce vei găsi al tău la mine'!6l, ceea ce vrea să 
spună că 'eu n-am nimic din ale tale. Caută şi vezi dacă-i recunoşti 
vreunul din păcatele şi din răutăţile tale. N-am luat cu mine în chip 
necinstit nimic din ale tale şi nici nu mi-am întins mâna prin înşe- 
lăciune ia ceva din cele ce le aveam împreună, m-am ferit parcă să 
mă şi ating de tot ce era al tău'. 

Şi a căutat Laban şi n-a găsit nimic de-al său. Cât de fericit poate 
fi omul la care vrăjmaşul nu poate afla nimic despre care să poată 
spune că-i al său, pe care diavolul să-l poată lovi pentru pricina că lar 
socoti că-i al său! Aşa ceva s-a văzut că-i cu neputinţă la un astfel de 
om, pentru că el purta chipul Celui care grăise în Evanghelie: 'Vine 
stăpânitorul acestei lumi; şi el nu are nimic în Mine'162, Căci nimic 
din ce-i al diavolului nu se află în el, întrucât nu poate avea asupra 
lui niciun temei şi nicio putere. 


158. O dovadă în plus că predicile acestea ale Sfântului Ambrozie se ţineau in 
“cicluri” în biserică, după Liturghie ori la Vecernie. 

159. Filon, De agricult. Noe, 10 (ed. J. Pouilloux, Paris, 1961). 

160. 2 Cor. 11, 14; Filon De fuga et inventione, 9 (ed. E. Starolinski Safran, 
Paris, 1970). 

161. Fac. 31, 32. 

162. loan 14, 30. 

25. Or, în Iacob era preînchipuit Însuși Domnul lisus; Iacob, 
bărbat cu două soţii, adică părtaş atât al Legii, cât şi al Harului, care 
la început a îndrăgit-o pe Rahila fecioara!65, pe care a și iubit-o cu 
simţire curată, rezervându-şi-o mai dinainte drept soţie. Dar întrucât 
Lia s-a furişat în viaţa lui sub forma Legii, strecurându-se ca bolnavă 
de ochi!64, sub chipul sinagogii, care din pricina orbirii n-a putut să 
privească spre Hristos, din toate aceste pricini a prisosit harul sfin- 
tei Rahila, care a dorit întâi şi întâi acea primă căsătorie, care arăta 
încă de atunci prin tălmăcirea numelui ei întâietatea viitoare a Bi- 
sericii!65. Aceasta era acea fericită Rahila, care a purtat ocara nenaş- 
terii sale, acea fericită Rahila care acoperea vieţuirea şi rătăcirile pă- 
gânilor, care vestea că idolii sunt plini de toată necurăţia!65. De 
aceea nimeni să nu creadă că se calcă în picioare cinstirea adevă- 
rată a credinţei străbune din pricină că ar şedea, în timp ce Tatăl stă 
în picioare 167, întrucât stă scris168; "Cel ce iubeşte pe tată ori pe ma- 
mă mai mult decât pe Mine, nu este vrednic de Mine'. Căci atunci 
când era vorba despre religie, "credinţa era aceea care trebuia să 
stea pe scaunul judecății, pe câtă vreme viclenia cea vinovată a tre- 
buit să stea în picioare”. 

26. Până acolo au mers lucrurile, încât chiar ingerii lui Dum- 
nezeu l-au întâmpinat pe Iacob!69 în drumul său. De pildă, când a 
văzut oștirea iui Dumnezeu tăbărâtă, lacob a zis: "Aceasta este tabă- 
ra lui Dumnezeu'170, ceea ce vrea să spună că se cade ca cei desă- 
vârşiţi şi credincioşi să aibă parte de apărare dumnezeiască. Cât 
priveşte pe cel desăvârșit, gândul lui era într-una cum s-ar putea 
împăca din nou cu fratele său!7!, socotind cu toată smerenia cum 
să-i recâştige increderea prin diferite servicii şi cum să îndrepte lu- 
crurile chiar prin daruri. Şi drept aceea i-a ieșit fratele Esau în întâm- 
pinare, impreună cu soțiile şi cu rudele sale, și cu toate că fusese 
supărat pe el, totuşi acum s-a înduplecat iarăși la legămintele de 
frăţietate. 

27. 'Şi i s-a închinat lacob de şapte ori până la pământ'172. Şi ce 
credeţi că vrea să insemne lucrul acesta? [Ne-o spune Legea: 'Să te 


163. Cf. Fac. 29, 18; 30. 

temi de Domnul Dumnezeul tău şi numai Lui să-l slujești'175, și 
acolo s-a închinat lacob fratelui său celui nestatornic și iute la mâ- 
nie, care ameninţase de atâtea ori cu nelegiuirea uciderii. Dar oare 
s-a închinat în faţa unei simple făpturi omeneşti pornite spre vărsare 
de sânge, dospită cu otrăvurile şerpilor sau blestemată să flămân- 
zească într-una după noroi și să n-aibă parte decât de stânci aspre 
şi neroditoare? Şi ce vrea să însemneze faptul că i s-a închinat de 
şapte ori? De bună seamă e în legătură cu iertarea cu care i se 
răspunde celui despre care a întrebat Petru: 'Doamne, de câte ori va 
greși faţă de mine fratele meu şi-i voi ierta lui? Oare până de șapte 
ori?'174, Ja care Domnul a răspuns: "Nu-ţi zic ţie că până de şapte ori, 
ci până de șaptezeci de ori câte șapte'. Așadar, acest lucru la lăsat 
să se înţeleagă în duh profetic sfântul patriarh în legătură cu cel ce 
ne întâmpină și prin care ni se poruncește să iertăm vina fratelui 
care se întoarce, nu numai de șapte ori, ci chiar şi de şaptezeci de 
ori câte șapte, şi aceasta pentru ca la întâlnirea cu Esau, nedrep- 
tatea, pe care credea că i-ar fi făcut-o, să se ierte fratelui şi, chiar 
dacă s-ar mai simţi încă jignit, s-o transforme în bucurie; pentru că 
tocmai din această pricină a binevoit să Se întrupeze Domnul lisus 
şi să vină în lume, pentru ca prin EI să ne facă și pe noi părtaşi la 
belșugul iertării păcatelor. 

28. Apoi, ca unul care dorea să ceară impăcare cu fratele său, 
Iacob a adormit în tabăra sa!75. De fapt, adevărata bunătate o con- 
stituie liniştea şi statornicia odihnei. De aceea a rezervat Domnul 
celor desăvârşiţi darul Lui atunci când a zis: “Pace vă las vouă, pacea 
Mea v-o dau vouă'176. Căci pentru cei desăvârşiţi nu-i potrivit să se 
lase copleșiți de treburi lumeşti, nici să se lase tulburaţi de teamă, 
să fie frământați de bănuieli, îngroziţi de spaimă, ori chinuiţi de 
dureri, ci, în faţa valurilor ridicate de furtunile lumeşti, să-şi păstreze 
cugetul statomnic, petrecând liniștit ca într-un liman sigur. Dar o ase- 
menea tărie pentru cugetele creştine n-o poate asigura decât Hristos 
Domnul, singurul Care aduce în sufletele celor aleși pace lăuntrică, 
pentru ca să nu ni se tulbure inima şi să ni se pună la încercare cura- 
jul. Despre această pace grea învățatul apostol Pavel a spus că e mai 
presus decât orice cugetare atunci când a zis: 'Şi pacea lui Dum- 
nezeu, care covârșşeşte orice minte, va păzi inimile voastre şi cuge- 
tele voastre întru Hristos lisus'177. Aşadar, rodul păcii este să nu te 

tulburi în inimă, Căci, în definitiv, viaţa dreptului este liniştită, câtă 
vreme cel nedrept e plin de neliniște și de tulburare. 

De aici urmează că păcătosul cade mai mult din pricina dez- 
binării lui lăuntrice decât din pricina loviturilor din afară, căci rănile 
din interior sunt mai greu de îndurat decât, de pildă, rănile trupeşti. 

29. E mare lucru pentru oricine să aibă linişte lăuntrică şi mul- 
țumire cu sine însuşi. În afară, pacea se dobândeşte fie printr-o 
atentă purtare de grijă a impăratului, fie prin puterea oștilor, fie 
printr-o fericită întorsătură a luptelor şi a îngenuncherii puterilor bar- 
bare, în cazul când acestea ar fi întors armele lor prin vreo răscoală 
duşmană. Dar intr-o astfel de pace contribuţia noastră este nulă. O 
astfel de pace e de multe ori un deznodământ exterior. De bună 
seamă că faima unei astfel de păci revine adeseori împăratului, câtă 
vreme în pacea lăuntrică rodul păcii ni se datorează numai nouă, ea 
se dobândeşte doar prin cugetele fiecăruia din noi şi se păstrează 
prin statomicia simţămintelor noastre. De aceea şi roada acestei 
păci e cu atât mai importantă cu cât prin ea reuşim să respingem ar- 
mele dușmane şi ispitele viclene ale duhurilor rele. De fapt această 
pace e cu atât mai măreaţă cu cât se ţine mai departe de momelile 
patimilor trupeşti, aie căror tulburări ştie să le domolească, și cu cât 
e în stare să potolească pornirile potrivnice din noi, bine ştiind că e 
mai greu să te lupţi cu un dușman ascuns în tine decât cu unul din 
afară. 

30. Aşadar Iacob, care-şi curăţise inima de orice duşmănie, ma- 
nifestându-se prin gesturi pline de înţelegere, după ce s-a lipsit de 
tot ce avea, 'a rămas singur și s-a luptat cu Cineva până la revărsa- 
tul zorilor'178, Căci oricine a părăsit toate grijile lumeşti a înaintat 
mult pe drumul asemănării și apropierii de Dumnezeu. Și ce altceva 
ar însemna să te lupţi cu Dumnezeu, decât să pomnești la luptă pe 
calea virtuţii, să deschizi lupta cu cineva mai putemic decât tine și 
să te faci mai bun în toate privinţele, asemănându-te cu Dumnezeu? 
Şi întrucât credinţa și evlavia lui erau de neînvins, Domnul i-a dat să 
înţeleagă tainele cele ascunse prin aceea că i-a atins încheietura 
coapsei!79, arătându-i prin aceasta că Domnul lisus va trebui să 
răsară prin naştere dintr-o fecioară, lucru care nu-i nici nepotrivit şi 
nici nevrednic de Dumnezeu, fapt pe care-l arăta în chip negrăit cru- 
cea de la încheietura coapsei, care va însemna revărsarea mântuirii 
şi iertării păcatelor pentru toţi cei care se împărtășesc, prin amor- 
ţirea şi adormirea trupului, de învierea din morţi. De aceea nu pe ne- 

drept a răsărit soarele din dreptul lacob!80, din neamul căruia avea 
să strălucească mântuitoarea cruce a Domnului, de unde răsărea 
totodată şi Soarele dreptăţii, prin care Îl înţelegem pe Dumnezeu 
însuşil8l, pentru că numai EI este lumina cea veşnică. 

31. lar când s-a făcut ziuă, lacob șchiopăta din pricina șoldului; 
"de aceea fiii lui Israei până astăzi nu mănâncă muşchiul de pe 
șold'182. Ce bine ar fi fost ca iudeii măcar să fi mâncat, şi să fi cre- 
zut! Dar pentru că nu avuseseră de gând să facă voia lui Dumnezeu, 
tocmai de aceea n-au mâncat. Dar sunt şi din aceia care așa cred: 
că de aceea ar șchiopăta Iacob din pricina şoldului, pentru că prin 
nașterea din el a celor două feluri de popoare se vestise că se va 
porni îndată urnirea unuia dintre neamuri din pricina harului credin- 
ței, așa încât însuși poporul a ajuns să şchiopăteze din pricina ne- 
credinţei. 

32. În sfârşit, nu după multă vreme după ce s-a descoperii că 
Dina, fiica lui Iacob, a luat în pântece fiind necinstită prin siluire185, 
fraţii ei, care nu înţeleseseră taina, se purtau cu gândul să se răzbu- 
ne asupra celor de alt neam, care voiau să promoveze comuniunea 
de credinţă prin înrudire; în schimb Iacob, care dorea mai curând 
iertarea și relaţii paşnice şi care a văzut mai dinainte printr-o înţele- 
gere profetică Taina Bisericii care trebuia închegată din neamuri, a 
privit ca nepotrivit şi cu strângere de inimă planul acelei răzbu- 
nări!84,. De aici a reieşit, drept răspuns dumnezeiesc, proorocirea 
venirii Domnului lisus, atunci când Domnul i-a zis lui lacob: 'Scoală 
şi du-te la Betleem'185, ceea ce voia să spună "in casa pâinii", unde 
s-a născut Hristos, cum mărturiseşte Proorocul Miheia, care glăsu- 
ieşte aşa: 'Şi tu, Betleeme Efrata, deşi ești mic între miile lui luda, 
din tine va ieşi Stăpânitor peste Israel, iar obârşia Lui este dintru 
început, din zilele veșniciei"!86, El e cu adevărat casa pâinii, care e 
casa lui Hristos, Cel care ne-a sosit nouă din ceruri!87 ca Pâine a 
mântuirii, încât nimeni din cei ce şi-au dobândit nemurirea nu va 
mai flămânzi vreodată. Dumnezeu porunceşte patriarhului să-şi aşe- 
ze locuinţa aici. Tot aici, pe locul unde i S-a arătat, s-a invoit Iacob 
să ridice lui Dumnezeu un altar!88, Dar tot aici a primit şi pe dum- 

nezeii cei străini şi i-a ascuns sub stejar!89, după cum tot aici a fost 
îngropată şi Rahila, "lângă calea ce duce la Efrata', adică la Betle- 
em190, după cum tot aici a ridicat lacob un stâlp de piatră pe mor- 
mântul ei!?l. 

33. Cât de mari sunt tainele acestea, încât în ele avem Biserica 
lui Dumnezeu, unde Se arată Dumnezeu și unde vorbeşte EI cu slu- 
gile Sale! Că aici sunt adunaţi și ascunși şi idolii păgânilor aceasta 
înseamnă: credinţa Bisericii a înlăturat toată cinstirea păgânătăţii. 
Dar mă întreb: De ce să le fi ascuns sub stejar? De bună seamă pen- 
tru că acest soi nu dădea roade, Pentru că unde sunt zeii păgânilor, 
acolo nu se produce nicio roadă. Acolo sunt îngropaţi şi cerceii cei 
păgâneşti!92, pe care-i dăduseră lui Iacob, pentru ca să se obişnu- 
iască să audă de acum limba cea nouă, iar de vechile năluciri ale 
necredinţei să nu mai audă, să-şi astupe urechile faţă de profanare, 
deschizându-le spre binefacere. Nu degeaba insuşi dreptul Daniel 
surprinde ca falsă mărturia adusă împotriva Susanei!9%, căci şi 
acolo voia reaua credinţă să-și plasese rădăcinile, dar nu le-a putut 
ascunde pentru că a fost vădită de duhul cel proorocesc. De altfel e 
cazul să arătăm că greşeala legii vechi faţă de adevărata religie!94 
consta tocmai în a spune că acolo unde castitatea a fost pângărită, 
tot acolo au fost îngropaţi şi idolii păgâneşti. Căci adevărul Bisericii 
nu ţese necredinţă, ci se ferește de aşa ceva și nu ciuleşte urechile 
la păgânătate. 

34. Se cădea, dar, ca şi înmormântarea Rahilei să aibă loc tot 
acolo, pentru că toţi care se botează se înmormântează împreună cu 
Hristos întru moarte, după cum ne învaţă Apostolul care zice: "Deci 
ne-am îngropat cu El în moarte, prin botez, pentru ca, precum 
Hristos a înviat din morţi prin slava Tatălui, așa să umblăm şi noi 
întru înnoirea vieţii 195. Aşadar, atunci se ascunde cu adevărat toată 
rătăcirea, când s-a spălat cineva de păcate, pentru că, odată ce a 
fost țintuit pe cruce, omul nostru vechi nu mai vrea să slujească 
păcatului. Şi tot așa de potrivită este şi ridicarea stâlpului de piatră 
pe mormântul Rahilei, pentru că "Biserica este stâlp și întărire a ade- 
vărului" 196. 

35. Şi a îmbătrânit şi lacob, dar încă mai devreme îmbătrânise 
în purtări, căci se luptau în el atât vioiciunea neobosită a tinereţii, 
cât şi liniştea bătrâneţii. Căci există şi bătrâni în putere, dar şi tineri 
lipsiţi de judecată, după cum se exprimă Scriptura: "Înţelepciunea 
este la om adevărata cărunteţe şi vârsta bătrâneţilor înseamnă o 
viaţă neîntinată'197. O astfel de viaţă a avut şi Iacob, care a vestit 
mai dinainte prin fapte bune timpul îndelungii lui bătrâneţi!98, pen- 
tru ca să şi culeagă rodul său înainte de vreme şi pentru ca, atunci 
când se va apropia sfârșitul, să fie fără teamă. Dacă e fericit tânărul 
care trăiește bine, atunci de bună seamă că e fericit şi bătrânul care 
a trăit cuviincios. Căci ceea ce nădăjduia tânărul a fost dobândit 
când a ajuns mai bătrân, iar ceea ce a ajuns bătrânul își dorește la 
urma urmei şi cel tânăr. Desigur că dacă tânărul a rămas într-o că- 
lătorie mai lungă pe vreo mare neliniștită, e zguduit mereu de valuri, 
pe când bătrânul şade în jilţul bătrâneţii sale ca într-un liman liniștit. 
Aşa au stat lucrurile şi cu lacob, care trăia doar cu nădejdea că 
tinerele lui odrasle vor gusta teferi din fericire, ţinând parcă închise 
sub cheie şi pecetiuite aceste bucurii. Dar ceea ce ai momentan e 
mai de preţ decât ceea ce nădăjduiești să ai. Cu alte cuvinte, aşa era 
şi bătrânul Iacob: la el se refugiau toate rudele lui tinere, de câte ori 
erau loviți de vreo potrivnicie a unei împrejurări oarecare, primindu-i 
el pe toţi ca într-un liman liniştit, iar în vremuri tulburi bătrânul stă- 
tea parcă în faţa oglinzii vieţii lui, prevăzând cu multă vreme înainte 
leacurile care vor trebui luate. 

36. În sfârşit, "foamete s-a făcut pe toată faţa pământului" 199; şi 
acum vom vedea cum, stând deoparte, bătrânul Iacob auzise el cel 
dintâi lucruri despre care sprintenii lui fii și nepoți nu înţeleseseră 
nimic. Căci el a fost cel dintâi care a adus la cunoştinţă fiilor săi că 
în Egipt se află grâu din belșug2%0, de aceea să meargă într-acolo să-şi 
cumpere cât cred că le va fi de folos. Pe de altă parte a ascultat 
bucuros sugestia tinerilor de a îngădui să trimită în Egipt şi pe fiul lui 
mai tânăr20!. Dar cu toate că lacob a rămas rece atunci când fiii lui 
i-au adus la cunoştinţă că Iosif, fiul său, trăiește, totuși duhul lui s-a 
înviorat şi n-a mai aşteptat să vină fiul lui la el, ci a pornit la drum el 

însuşi ca să-şi vadă fiul. Căci nicio altă virtute nu-i mai puternică 
decât dragostea şi pe drum bătrânețea lui slăbită nu l-a putut deloc 
împiedica să ajungă acolo, căci dorul îi uşura oboseala. 

După ce a ajuns însă să guste din darurile primite de la fiul său, 
după trecerea unei perioade de timp de cam şaptesprezece ani202 
care, raportați la întreaga vârstă a longevităţii patriarhului, e puţin 
lucru, simțind că i se apropie sfârșitul vieţii205, Iacob l-a chemat pe 
fiul său losif şi l-a obligat, în calitate de moştenitor pentru intreg nea- 
mul său, să nu-l îngroape în Egipt, fapt pentru care i-a cerut să 
jure204. lar când la puţin timp după aceea Iacob s-a îmbolnăvit şi 
losit a venit la e1205, Israel, adunându-şi parcă puterile, s-a ridicat în 
pat şi i-a binecuvântat pe cei doisprezece patriarhi şi a proorocit. 

37. Vor zice unii că aflându-se chiar în zilele morţii, când cele 
mai multe glăsuiri ale omului sunt adresate lui Dumnezeu, iar nu 
oamenilor, şi când ochii lui îi erau întunecaţi de bătrânețe206, Iacob 
n-ar mai fi putut să vadă, căci mulţi cred că dintre nenorocirile trupu- 
lui orbirea e oricum o suferinţă gravă, dar chiar şi atunci când el nu 
va mai fi putut deosebi cu privirea toate, le-a putut distinge cu 
mintea, pentru că vedea cele ce aveau să vină tocmai el, care se 
părea că nu vede cele momentane. În sfârşit, pipăind bătrânul cu 
mâna, ce a văzut losif? Că din cele două mâini şi-a pus una în dreap- 
ta, pe capul fiului său mai mare, şi alta în stânga, pe capul fiului mai 
tânăr207; şi, pentru ca prin ordinea vârstei să dea să se înţeleagă 
ordinea binecuvântării, lacob a întins mâna dreaptă asupra nepotu- 
lui mai tânăr şi pe cea stângă, asupra nepotului mai în vârstă, iar fiu- 
lui care voia să mute mâna dreaptă peste Manase, care era mai în 
vârstă, i-a răspuns: "Ştiu, fiul meu, ştiu! Şi din el va ieşi un popor, şi 
el va fi mare; dar fratele lui cel mai mic va fi mai mare decât e/'298, 
lar drept motivare a vredniciei acesteia a adăugat: 'din sămânţa lui 
vor ieşi popoare nenumărate". Nu-i de mirare că, privind la aspectul 
fizic mai neajutorat al bătrânului, puteai să crezi că el ar fi greşit. Dar 
cine vede mai bine decât cel ce vede pe Hristos? Sau cine poate 
spune că-i neajutorat la vedere cel care vedea cum în Hristos va stră- 


202. Cf. Fac. 47, 28. 
203. Cf. Fac. 47, 29. 
204. Cf. Fac. 47, 29. 
205. Cf. Fac. 48, L-4. 

luci Biserica? Oare nu-i cu totul limpede că slăbiciunea nu-i o piedică 
în calea fericirii? Cei care părea neajutorat în privinţa vederii şi care 
în urma Sleirii puterii trupești își lăsase în jilţ trupul slăbănogit ca 
intr-un mormânt, s-a ridicat în sinea sa şi, reculegându-se cu totul în 
faţa celorlalţi ca şi în faţa sa proprie, părea că s-a retras cu totul din 
necazurile vremii, ajungând parcă să se ocupe numai şi numai de 
cele ce aveau să se întâmple de acum înainte. Căci aşa spune 
Scriptura: 'Adunaţi-vă — zice — să vă spun ce are să fie cu voi în zilele 
cele de apoi'209. 

38. Aşadar, de ce ducea lipsă cel care avea cu el pe Dumnezeu 
şi căruia i s-a spus atunci când avea de gând să plece la drum: "Am 
să merg cu tine în Egipt Eu însumi, şi tot Eu am să te scot de 
acolo'21%? Tot așa n-a fost lipsit nici când vorbea în el Duhul Sfânt. 
Şi cine-i atât de puternic în casa lui pe cât este el între străini? Sau 
cine-i atât de îmbelşugat în bogăţia lui pe cât este el în timp de foa- 
mete? Cine-i atât de voinic la tinereţile lui pe cât este el la bătrâ- 
neţe? Cine-i atât de dibaci în treburile lui pe cât este el în odihna lui? 
Cine-i atât de rapid în trăsura lui pe cât este el în sălaşul lui? Cine-i 
atât de vesel în floarea tinereţii lui pe cât este el în hotarul morţii? 
Cine-i atât de bogat în împărăţia lui pe cât este el în ţinut străin? Cu 
alte cuvinte, Iacob îi binecuvânta chiar pe regi2!1. Şi desigur că să- 
rac nu era, ca unul care nu ducea lipsă de nimic. Nu era sărac, fiind- 
că n-avea conştiinţa că poate fi sărac. Căci cine ar putea socoti sărac 
pe cineva care n-a găsit de bine să-şi lege viaţa de ceea ce ar fi putut 
oferi iumea întreagă, motiv pentru care petrecerea lui avea loc mai 
curând în cer212? Şi într-adevăr că el era deosebit de bogat în co- 
mori de curăţie şi bunătate a sufletului, ca unul care strălucea mai 
mult prin frumuseţea sufletului, despre care se ştie că nu se ofileşte, 
decât prin frumuseţea trupească, fiind în ciuda vârstei totdeauna 
neobosit, chiar şi atunci când s-ar fi cuvenit ori ar fi dorit să plece 
din acest sălaş vremelnic al trupului și să pătrundă cu puterea cuge- 
tului în lăcașurile de sus ale raiului, tresăltând cu duhul în clipa în 
care se gândea cum să-şi orânduiască înmormântarea. Dar nu se 
gândea nicio clipă cum că va trebui să se închidă într-un mormânt 
de ţărână, ci că va avea parte de un sălaş mult mai de preţ. Tocmai 


209. Fac. 49, 1. 
210. Fac. 46, 4. 
211. Cf. Fac. 47, 7. 
212. Cf. Filip. 3, 20. 

de aceea iţi făcea impresia că mormântul îl încredința altcuiva2!5, 
pe când despre sine avea credinţa sigură că moartea însăşi înseam- 
nă nemurire. Îţi făcea impresia că, încurcat de greutatea trupului, 
alerga înainte dus de dorul timpurilor viitoare, vorbind despre cei ce 
aveau să-L prigonească pe Hristos şi care vor da din rândul lor, al 
neamurilor lui Simeon şi Levi, pe acuzatorii acestei fărădelegi: "În 
sfatul lor să nu intre sufletul meu şi în adunarea lor să nu fie părtaşă 
slava mea'214, Şi cine-i atât de tare în vârtute, pe cât de puternic e 
acesta în slăbiciune, încât să spună: 'Blestemată să fie mânia lor, 
căci ea a fost silnică, şi aprinderea lor, căci a fost crudă; îi voi îm- 
părţi pe ei în Iacob şi îi voi risipi pe ei în Israel'2157 

39. Dar cine este atât de melodios în cântări, pe cât este acest 
om în glăsuirile lui, care au fost auzite în toată lumea, la toate po- 
poarele şi de toate vârstele? Cine a mai cântat într-un ritm atât de 
plăcut deosebirile celor şapte tonuri, pe cât a răsunat la el farmecul 
de şapte ori mărit al Duhului Sfânt? Cine altul a mai dezacordat ca 
el corzile chitarei, dar în schimb s-a ridicat cu duhul, ba s-a înălţat 
parcă și cu făptura şi cu cugetul său așa cum se înalţă armonia chi- 
tarei?; dar, chiar şi când corzile acesteia sunt mai destinse şi mai 
dezarticulate, el n-a uitat nici atunci să-şi înalțe cugetul spre Dum- 
nezeu, iar când a lăsat chitara să zacă jos liniștită, el se veselea cân- 
tând în lăuntrul sufletului său și se desfăta cu melodia profetică a 
unor cuvinte ca acestea: "ludo, pe tine te vor lăuda fraţii tăi. Mâinile 
tale să fie în ceafa vrăjmaşilor tăi. Închina-se-vor ţie feciorii tatălui 
tău. Pui de leu eşti, ludo, fiul meu! De la jaf te-ai întors... E a îndoit 
genunchii şi s-a culcat ca un leu, ca o leoaică... Cine-l va deștep- 
ta?'216. Şi mai departe: 'Spăla-va în vin haina Sa şi în sânge de 
strugure veşmântul Său. Ochii Lui vor scânteia ca vinul și dinţii Săi 
vor fi albi ca laptele'2!7. Ce cântec e mai dulce şi ce sunet mai plă- 
cut decât iertarea păcatelor şi învierea morţilor? Acest cântec l-a 
intonat pe harfa cea duhovnicească acel sfânt David, alăuta cântării 
dumnezeieşti şi tălmaciul cuvântului Domnului. Cu aceste melodii 
ale harului şi-a liniştit el sufletul şi cugetul său mărinimos. Cu astfel 
de sunete a îmblânzit el nedreptăţile veacului, cu harfa lui a ştiut să 


213. Cf. Fac. 49, 29. 
214. Fac. 49, 5-6. 
215, Fac. 49, 7. 

înfrângă frica de moarte, cu vibrația dulce a corzilor sale a biruit 
frica de iad. 

40. Dar să ascultăm şi despre alte vitejii, pe care le-a exprimat 
dreptul patriarh lacob prin trâmbiţa sa minunată: "Neftali, rădăcină 
aleasă crescând întru odraslă, frumuseţe. Iosif, fiu mărit, fiu dorit al 
mândriei mele, fiul meu cel mai tânăr, la mine te întoarce'218. lar 
ceva mai departe: 'Binecuvântările tatălui tău întrec binecuvântările 
munţilor celor din veac şi frumuseţile dealurilor celor veşnice'219. 
Ce-i mai dulce decât binecuvântarea, ce-i mai vrednic decât veşni- 
cia? Or, înseși cuvintele lui sunt asemenea unor cântece, iar în 
graiurile lui întâlnim o întreagă răsplată de făgăduinţe şi un noian 
adânc de vrednicii. 

41. Ce poate fi mai atrăgător decât chipul dreptului Iacob, care 
ne-a eliberat de ocară prin taina crucii dumnezeieşti? Căci după cum 
Hristos S-a făcut pentru noi blestem220 ca să ne răscumpere de sub 
blestemul Legii şi S-a făcut chiar păcat22! ca să se ridice prin El 
păcatul lumii, tot aşa S-a făcut EI şi ocară pentru ca să înlăture de 
pe noi ocara păgânătăţii222, dar această ocară a lui Hristos a fost 
socotită ca fiind mai prețioasă decât toate comorile Egiptului. De 
aceea a şi părăsit Moise curtea împărătească a lui Faraon şi a ales 
ocara credinţei225. Faţă de această ocară, care trecea peste mări şi 
ţări, însuşi Neftali s-a dovedit vestit în toată lumea atunci când pri- 
sosul paharului duhovnicesc s-a revărsat în folosul tuturor popoa- 
relor, câştigând mărire deosebită, numele Lui ajungând să fie mai 
presus decât orice nume224%. Care, tocmai pentru că S-a dat pe Sine 
morţii în folosul tuturor, a auzit spunându-l-se de către Tatăl: "la Mine 
Te vei întoarce", Căci lacob vorbea, iar Dumnezeu Se făcea auzit în 
timp ce Domnul îl binecuvânta şi glăsuia, zicând: "la Mine te vei în- 
toarce"225, cu alte cuvinte te vei intoarce după ce vei fi pătimit. În- 
toarce-te, dar, la casa ta, întoarce-te cu dobândă, vino din nou la 
Mine, pentru ca, văzându-te că ai inviat, să-ţi urmeze pilda şi cei 
adormiţi mai înainte şi să se ridice şi ei din morminte, luând drept 


218. Fac. 49, 21-22 (citat după ed. sinod. 1914). 
219. Fac. 49, 26. 

pildă puterea şi exemplul tău, și aceasta pentru ca să te faci cel din- 
tâi născut din morţi şi să şezi de-a dreapta Tatălui, cum spune Însuşi 
Fiul Lui: "De acum Îl veţi vedea pe Fiul Omului şezând de-a dreapta 
Puterii"226. 

42. Va tăgădui cineva că fericitul Iacob a pus temelie prooroci- 
rilor dumnezeieşti tocmai în clipa când Iosif era să moară? Va tă- 
gădui că exact când Iosif era să scape de cătuşele trupului, prin care 
în viziune creștină trebuie înţeleasă însăşi trecerea din această viaţă, 
el descoperea tocmai adevărul și înșirarea lucrurilor viitoare așa cum 
le auzea de la Tatăl? Va tăgădui oare pe fericitul Isaia, atunci când era 
tăiat în două cu fierăstrăul227, sau pe Ieremia, atunci când a fost 
aruncat în groapă, ori pe sfântul Daniel, atunci când stătea neînfricat 
între lei228 și când prânzul era adus proorocului pe neştiute de către 
un înger? Şi de bună seamă că nu de aceea îl socotim fericit pe 
Daniel, pentru că prânzea din mâncare străină, ci pentru că prin 
vredniciile sale a ştiut să închidă gurile nesătule ale leilor. Şi cine n-ar 
fi socotit-o fericită pe mama Macabeilor, care s-a adus pe sine însăşi 
spre lauda biruinţei cereşti, ca a opta jertfă, adăugată jertfei celor 
şapte feciori ai ei? 

43. Dar să nu te trec cu vederea nici pe tine, Eleazare229, ca 
unul care ai fost preot între preoţi, ci trebuie să mă bucur de rugă- 
ciunile tale, care în chemarea ta de preot cunoscător în ale Legii şi 
copt în ale veacului, atunci când te-ai fost adus jertfă prigonitorului 
Antioh, n-ai putut fi nici înduplecat prin făgăduinţe, nici să fii înfrânt 
prin cruzimea chinurilor. S-a început, cum era firesc, cu blândeţile, 
pentru că se credea că până la urmă schingiuirile te vor răpune. "Îmi 
pare rău, zice, de cărunteţile tale, respect bătrâneţile tale, admir 
înţelepciunea ta250, de ce cauţi să te fereşti de mâncările noastre 
bune, pe care ni le imbie natura? Domoleşte-ţi încăpăţânarea25!, 
trezeşte-te odată, cât timp încerc mai bine să te conving decât să te 
silesc şi să fii apoi biruit de chinuri, refuzând să faci uz de rațiune". 
La care bătrânul a răspuns: 'Noi, împărate Antioahe252, nu suntem 
pormiţi cu ură, ci trăim în respect faţă de Lege, care ne poruncește 

să ne ferim de camea de porc. Gândeşte-te că oricât de aleasă făp- 
tură este omul, totuşi nu poţi tăgădui că abţinerea de la plăceri este 
mai de preţ decât ascultarea de ele, mai bună este supunerea faţă 
de Lege decât călcarea ei. Pentru că, dacă socoţi că-i puţin lucru să 
ne hrânim cu carne de porc, atunci cel care va călca Legea în lucru- 
rile mărunte, spune-mi, cum o va mai respecta în cele mari? lar dacă 
o făptură de acest fel e totuşi atât de prețioasă, ne facem de râs 
când ne inşelăm spunând doar că ea e cea mai frumoasă. Căci pen- 
tru noi cumpătarea este o școală a curâţiei. Prin ea ne deprindem să 
dispreţuim desfătările trupeşti, să ne îndepărtăm de plăceri, să fu- 
gim de risipă, să biruim poftele, ca să nu ne fie frică de pedeapsă 
atunci când vom fi duşi în faţa Legii, ci să ne servească drept prilej 
de dreptate și de înțelepciune, în sensul! că frica de Dumnezeu este 
cea care ne arată drumul ce trebuie urmat şi pe care îl alegem, pen- 
tru ca astfel să cruţăm de moarte planurile noastre. Căci cine dintre 
noi va sili pe copiii lui să mănânce ceva ce nu le place? Şi apoi, cine 
ne-ar convinge că trebuie să râdem dacă ni s-ar prezenta astfel de 
cazuri255? Să nu râzi însă, pentru că eu nu-s atâta de bătrân încât să 
nu mă întinerească tăria sufletului"254%. 

44. Stând în continuă încordare, pe măsură ce era bătut fără 
milă, încât abia îşi mai mişca mâinile şi picioarele fărâmate de atâtea 
lovituri235, în urma cărora au slăbit de puteri până şi cei ce-l munci- 
seră şi-l biciuiseră, Eleazar stătea cu capul plecat, dar cu chipul 
neînduplecat. Şi gândindu-se la vârsta lui inaintată, sau căutând mai 
curând să-l pună la încercare, unul din ei i-a zis236: 'Declară măcar 
că vei mânca, încolo noi nu te vom sili să te atingi de mâncare”. La 
care el a strigat: “Pentru nimic în lume, să mi se întâmple ca la vâr- 
sta mea înaintată257 să mă fac uneltitor al unei rătăciri atât de co- 
pilăreşti, tocmai eu, care eram modelul rânduielilor celor mântui- 
toare! Pentru puţinul cât aş mai avea de trăit, să colaborez eu la ast- 
fel de batjocuri258, nesocotind suferinţele întregii mele vieţi de dra- 
gul tihnei scurtei mele bătrâneți? Bătrâneţea se cade să fie liman de 
mântuire, iar nu ruină a vieţii de până acum. Nu te voi trăda, lege a 


233. De Macc. 397, 47. 

Patriei mele259, nu mă voi lepâda de voi, aşezăminte sfinte ale 
strămoşilor, n-am să vă calc în picioare nici pe voi, tradiţii sfinte ale 
părinţilor noștri, nici nu-mi voi bate joc de voi, odăjdii preoțești, 
după cum, nici pe voi, cărunteţi, nu vă voi pângări cu fărădelegile 
necinstei'. 

Dar ce să mai lungim vorba? Prin modul în care şi-a încheiat via- 
ţa în chinuri, el a ajuns să fie pentru ceilalţi un adevărat model de sta- 
tornicie240, fiind luat drept pildă pentru cei slabi de suflet. Şi, într-ade- 
văr, ferice de un om în care suferinţele n-au fost în stare să înăbușe 
rațiunea. Căci cum nu l-am putea numi fericit pe cel care a fost în 
stare să biruie prin tăria sufletească chinurile trupești şi prin cârma 
credinţei să-şi păstreze simţirea neatinsă în noianul atâtor furtuni? 

45. lar după el s-au ridicat şi ceilalți şapte feciori, împreună cu 
mama lor2+l. Căci se şi cuvenea să-l ruşineze pe tiranul care soco- 
tise că trebuie făcut începutul cu un bătrân râvnitor, dar care nu şi-a 
dat seama că prin el s-a dat o pildă pentru ucenici, care au fost şi 
mai viteji decât el, căci, cu cât amenința mai mult cu chinurile, cu 
atât prin pedepsirea fiecăruia din ei tiranul i-a făcut vrednici de cu- 
nuni până şi pe cei de vârstă așa zicând copilărească242, întrucât 
niciunul din ei nu s-a înspăimântat de un stăpânitor atât de trufaş, ci 
i-au răspuns: 'De ce ne tratezi cu atâta dispreţ şi de ce vorbeşti cu 
noi de parcă am fi nişte copii? Va fi Legea noastră veche, dar rân- 
duiala ei e cu tărie. Pune dar la încercare şi dă aceste mădulare 
tinere la chinuri după cum îţi place, dar n-o să afli inimi de copii şi 
nici uneltirile schingiuirilor tale nu vor fi mai tari decât trezvia cuve- 
nită cu care ne ţinem noi Legea. Pe cel care s-a lăsat biruit de bătrâ- 
neţe, pe acela îl va birui tinereţea, duşmana bătrâneţii. În calitate de 
fii, urmăm pilda tatălui, în calitate de ucenici, ne urmăm dascălul. 
Pregăteşte dar uneltele potrivite torturilor; vederea lor nu ne va face 
să amuţim de groază, ci ne va îndemna doar la şi mai multă 
răbdare!'245, 

46. Atunci a poruncit să fie dus la cazne cel mai mare dintre 
fraţi, dar acesta a grăit râzând: "Bine că păstrezi ordinea de vârstă. 
Dar cum iţi poţi închipui că noi vom călca Legea lui Dumnezeu? lată, 

noi suntem gata cu toţii să murim pentru apărarea credinţei noastre. 
Mă bucur că începi cu mine. Ce vrei să mai ştii de la noi, tirane? Îţi 
mărturisesc că noi ne închinăm numai lui Dumnezeu celui Atot- 
puternic. Să iei seama la ce anume vom face cu toţii. Dar dacă tu ţii 
cu atâta încăpățânare să afli adevărul, atunci, la rândul nostru, de ce 
n-am socoti și noi că trebuie să-l apărăm cu toată puterea? Ce mai 
încoace-încolo? Îţi stau la îndemână tot felul de cazne; să ştii însă că 
[adevărata] credinţă va birui furia sălbăticiei. Poţi să-mi iei viaţa, dar 
credinţa nu!'. 

47. A urmat al doilea24%%, dar nici acesta n-a fost mai prejos în 
împlinirea îndatoririlor faţă de credinţa cea dreaptă, ci în timp ce îi 
jupuiau pielea capului a răspuns: "Îmi trageţi acum pielea de pe cap, 
dar îmi rămâne un coif duhovnicesc pe care nu mi-l veţi putea lua”. 
Şi într-adevăr acest coif nimeni nu-l poate scoate, după cum ne-a 
spus-o mai târziu Apostolul în Biserica Domnului: "Pentru că suntem 
mădulare ale trupului Lui, iar Hristos ne este capul'2%5. De aceea, 
insuflat de Duhul cel Sfânt, într-adevăr bine a prevăzut acest tânăr 
învăţătura apostolică. Căci jupuiau ei ca nişte fiare sălbatice ţeasta 
capului, înfuriindu-se ca nişte pantere sălbatice245, dar el, parcă 
simțindu-se în altă lume, zicea: "Ah, cât de plăcut este să mori pen- 
tru credinţă?47, cât de dulce este toată cruzimea morţii pentru 
dreapta credinţă, pentru că dincolo de toate aceste chinuri rămâne 
răsplata lor! E drept, rege, că aceste chinuri ale tale sunt acum mai 
puternice, dar la timpul său tu te vei munci şi mai amarnic în 
suferinţe negrăite, pentru că îţi poţi da seama de pe acum că ai pier- 
dut bătălia”. 

48. Şi după ce a murit şi acesta, iată, a poruncit regele să fie 
adus la rând şi cel de-al treilea. Şi fiindcă a încercat să-l frângă fie 
prin înşelăciune, fie prin ameninţări248, acesta i-a răspuns: "N-am să-ţi 
fac voia, nici n-am să mă plec înaintea poruncii tale! De dragul ale- 
selor şi vrednicelor comportări ale fraţilor mei nu-mi voi tăgădui 
frăţia cu ei249, Cu cât vor fi mai mari chinurile pe care le vei pune 
asupra mea și cu cât vor fi mai grele strâmtorările cu care mă vei 


244. De Macc. 402, 29. 

245, Efes. 5, 30; 1 Cor. 1, 3. 
246. De Macc. 402, 49 și urm. 
247. De Macc. 402, 46-51. 
248. De Macc. 403, |. 

ameninţa, cu atât mai puternice mărturii de frăţie îţi voi da”. Drept 
urmare, regele a poruncit să i se taie limba250. Dar chiar când îi fă- 
ceau acest lucru, el a strigat: 'Ai fost biruit, Antioahe, când ai 
poruncit să-mi scoată unealta prin care vorbeam25!. Prin aceasta ai 
mărturisit tu însuţi că nu poţi răspunde nimic în faţa judecății şi 
dovedești că şuviţa de came a limbii noastre e mai puternică decât 
vergile biciuirilor tale. Căci noi nu ne temem de bătăile tale, pe când 
tu n-ai să poţi îndura biciuirile glasului nostru. Biciuirile noastre sunt 
credinţă, ale tale, fărădelege. De aceea, chiar și după ce îmi vei fi 
scos limba, te va biciui murmurând conștiința mea, în timp ce eu 
cad. Crezi, o, Antioahe, că vei scăpa dacă îmi amuţeşti glasul? Dum- 
nezeu îi aude şi pe cei care tac, ba îi aude parcă şi mai bine252. lată, 
mi-am deschis gura, mi-am întins limba, taie-o acum255. Dar să ştii 
că nu vei tăia statornicia mea în credinţă, nu-mi vei frânge curajul, 
nu-mi va amorţi puterea de cugetare, nu vei adormi în mine simţul 
adevărului, nu vei putea opri strigătul inimii. Dacă tai limba, până şi 
sângele va striga, spunându-ţi: 'glasul sângelui fratelui tău strigă 
către Mine'254. Căci cine aude cugetul lăuntric, acela aude şi glasul 
sângelui — chiar dacă cel necredincios ar zice “intuneric este împre- 
jurul meu, pereţii mă acoperă şi nimeni nu mă vede'255. Dumnezeu 
toate le cercetează, toate le vede, nu-i nicio nelegiuire care să poată 
fi tăinuită de Judecătorul a toate, Care cunoaște toate înainte chiar 
de a se fi petrecut ele. Dar de ce să tot spunem vorbe? Rănile sunt 
mai grăitoare: rănile, chiar dacă le acoperim, cicatricea, chiar dacă 
o extirpăm, totuşi credința n-o putem ascunde. Aşa încât nu te poţi 
lăuda că, tăindu-mi limba, faci cu neputinţă mărturisirea laudei. 
Destul L-am lăudat până acum pe Domnul prin cuvânt; de acum 
încolo să-L lăudăm prin suferinţă!”. 

49. După ce la omorât şi pe acesta, regele a dat poruncă să-l 
lege de roată pe cel de-al patrulea256, pentru ca să-l ucidă sfârtecân- 
du-i astfel toate mădularele. Dar pe când îl chinuiau cu sălbăticie, 
tânărul zise: "Îmi ciopârțeşti tu acum mădularele trupului, dar prin 
aceasta imi sporeşti și mai mult desfătarea patimilor şi nu-i laşi nici 


250. Cf. 2 Mac. 7, 10; De Macc. 403, 30. 
251. De Macc. 403, 31. 

252. De Macc. 403, 32. 

morţii măcar răgazul să mă mângâie ea'. Căci s-a putut desprinde şi 
din rotirea roții acesteia un glas ca de tunet care se deduce din aler- 
garea bună și netulburată a vieţii lui, așa cum s-a spus şi despre 
lacob şi despre loan că sunt fiii tunetului'257. Acelaşi lucru l-am 
recunoscut acum şi din ceea ce am citit adineaori, anume că din 
felul cum se împreună dinţii roţilor, mersul roții nu se opreşte, ci 
continuă mai departe258. Tot aşa decurge mai departe şi viaţa, ca o 
roată rotundă și lipsită de izbituri; prin oricâte chinuri trece, ea se 
desfășoară întocmai ca o roată. Căci și Legea e ingrădită de har, iar 
ţinerea Legii depinde și de felul în care are grijă de noi milostivirea 
lui Dumnezeu; căci cu cât ne frământăm mai mult, cu atâta suntem 
încercaţi mai tare, "căci, vorba poetului, mai curând am răbda aici 
de la duşmani tot felul de răutăţi, numai să putem afla dincolo mân- 
gâiere la Dumnezeu'259. Şi, iată, așa a murit frângându-i-se şi aces- 
tuia firul vieţii, dându-şi duhul şi sufletul ca un biruitor. 

50. Cel de-al cincilea a fost legat şi, după ce mai întâi l-au bătut, 
a poruncit regele să fie pârjolit cu foc şi să îndure tot felul de 
arsuri260. Şi picura sânge din rănile lui în aşa măsură, încât şiroaiele 
de sânge care curgeau din rănile lui stingeau chiar luminile făcliilor, 
dar printre pâlpâirile flăcărilor se putea auzi glasul tânărului care 
spunea: "Îţi mulțumesc, Doamne, că m-ai învrednicit să pot spune şi 
eu cum a spus odinioară proorocul Tău: "Trecut-am prin foc, cu foc 
ne-ai lămurit, precum se lămureşte argintul'261. Voi sta, dar, înain- 
tea Ta, Doamne, cum ai curăţat aurul în foc262, iar dacă am avut 
vreo vină, focul a ars-o'. Până la urmă, deci, şi acesta s-a schimbat 
din stricăciune întru nestricăciune265, mântuindu-şi astfel viaţa. 

51. Şi cel de-al şaselea a fost supus la chinuri, dar şi el a zis către 
rege: 'Nu care cumva să te înşeli în zadar, crezând că a ta ar fi pu- 
terea cu care ne munceşti acum. Această putere e preţul păcatelor 
noastre26+, ca unii care am păcătuit, şi pentru aceea trebuie să fim 
pedepsiţi, mulțumind lui Dumnezeu pentru că ne cere să ispășim 
aici greşeli îndoite, pentru ca dincolo să ne facă părtaşi de mân- 

gâiere. Dar îţi mulţumim și ţie pentru că ești atât de aspru şi fără 
milă, încât în urma acestor chinuri Însuși Domnul, faţă de Care am 
greşit, să fie mai îngăduitor. În definitiv şi chinurile le ducem mai 
ușor atunci când ne desfătăm cu suferinţele pentru credinţă'. După 
ce i s-a sfârtecat trupul în chinuri aspre şi sălbatice, a trecut şi acest 
tânăr alături de fraţii săi. 

52. Mai rămăsese acum numai cel mai tânăr dintre fraţi. Până şi 
lui Antioh îi era rușine că i-a fost dat să osândească pe un tânăr cu 
o vârstă atât de fragedă; de aceea, căutând să-l atragă prin viclenie, 
îi făgăduia onoruri, avuţii, chiar prietenia sa265, şi că-i va încredința 
chiar și paza secretelor ale. Dar evlavioasa lui mamă l-a făcut atent 
pe tânăr, spunându-i cam ceea ce le spusese și celorlalţi: "Nu știu 
cum v-aţi zămislit în pântecele meu266 şi nici cum v-am dat duh şi 
viață, dupa cum nu ştiu nici cum v-aţi format fiecare cu chipul lui 
aparte, ştiu doar că toate acestea sunt darul Dumnezeului celui 
Atotputernic'. Văzând îngrijorarea mamei, Antioh își închipuia că ea 
se teme pentru mântuirea lui267, de aceea a început şi el insuşi s-o 
îndemne să-şi întoarcă fiul de la astfel de încercări. Ea însă a grăit 
către copil cu glas de părinte, zicând: "Ai rămas numai tu singur268, 
cea din urmă dintre nădejdile mele; tu ai fost cel din urmă care ai 
pus capăt nașterilor mele. Adu-ţi aminte de mine, ca una care te-am 
purtat în pântece vreme de atâtea luni; de aceea nicio clipă să nu 
înţelegi greşit bătrâneţea mea, să nu faci de rușine atâtea vitejii ale 
fraţilor tăi, să nu părăsești cortegiul lor sacru, să nu dezertezi din 
tovărăşia lor. lată câte triumfuri aşteaptă să te vadă şi pe tine ce faci. 
Priveşte spre ceruri269, de unde ţi-ai primit sufletul, de la Părintele a 
toate, priveşte spre pământ, care te-a hrănit până acum, priveşte 
spre fraţii care-şi așteaptă tovarășul lor270, priveşte la mama care te-a 
alăptat. Adu-le tuturor ca plată o jertfă de bunăcredinţă. Să nu te 
desparţi de fraţi, să nu te rupi de mamă. Bogăţiile pe care ţi le făgă- 
duieşte Antioh sunt trecătoare, după cum trecătoare sunt şi măririle 
pământeşti. Cununa cea netrecătoare este numai aceea pe care ne-o 
dă Dumnezeul cel Atotputernic. Domnul mi-a dat şapte fii ca şapte 


265. Cf. 2 Mac. 7, 24; De Macc. 404, 38. 

lumini dintr-o săptămână27 1, abia de curând am încheiat cu ziua cea 
de-a şasea şi — cum spune Scriptura — lucrarea tuturora 'a fost bună 
foarte". Îmi eşti dator aşadar, fiule, ca, după chinurile ce am îndurat 
şase zile, să-mi dai odihnă în ziua cea de a şaptea, așa cum a fost 
sfinţită incă de atâtea veacuri”. 

Năpustindu-se atunci tânărul, a strigat: "Ce mai aştepţi?"272. Apoi 
el a declarat în gura mare că nicicum nu se poate despărţi de soar- 
ta fraţilor săi, ale căror jertfe sunt cu mult mai vrednice decât toate 
împărăţiile pământeşti, aşa incât, în ciuda insistenţei cu care îl co- 
pleşea regele, tânărul şi-a sfârşit şi el viaţa în chinuri şi mai groaz- 
nice decât ceilalţi fraţi ai săi. 

53. La urmă a ajuns să fie ucisă şi mama lor273; şi cine ar 
tăgădui că ea nu poate fi socotită fericită, ca una care a fost întărită 
ca de şapte fortărețe ale trupurilor celor şapte fii ai ei274, încât nici 
n-a mai simţit deloc venirea morţii? Aş întreba: Cine se va indoi de 
deplina ei fericire, când ea a fost dusă parcă flancată de şapte tur- 
nuri tocmai în locașurile raiului, ca una care s-a apropiat de ceata 
prea sfântă a celor din jurul lui Dumnezeu, însoţită de cei şapte fii 
ai săi, nu numai ca de șapte glasuri melodioase, ci, prin patimile lor, 
[aceste glasuri] au intonat până şi în altarele cereşti laude de prea- 
mărire lui Dumnezeu? Cât de măreaţă este această naștere întru 
credinţa cea adevărată, cât de liniştitor este acest liman al evlaviei, 
cât de luminoase sunt candelele cele cu şapte braţe strălucitoare ale 
Bisericii275, din pântecele căreia se aduce tuturor acestor făclii untul 
de lemn cel mângâietor! Bine rosteşte cuvântul Scripturii: "împarte o 
bucată in șapte şi chiar in opt'276, şi aceasta pentru că intr-unul și 
într-altul din aceste numere însoţirea în şapte, ca la sabat, și în opt, 
ca în Evanghelie277, maica cea credincioasă a fost aceea care a adus 
această completare, prin aceea că prin astfel de fii a retrăit întreg 
cursul durerilor facerii şi al nașterii la credință278. 


271. Cf. Fac. 2, 2; 1, 31; De Macc. 406, 33. 

54. Îmi vin în minte cuvintele rostite de această sfântă femeie 
copiilor ei: "Eu sunt aceea care v-am adus pe lume279, eu v-am hrănit 
cu lapte; să nu vă pierdeţi nicicum bunul nume pe care-i aveţi!”. 
Ştiu că alte mame obişnuiesc să-şi îndepărteze fiii de martiriu, iar nu 
să-i îndemne la el. Aceasta însă şi-a pus toată dorința ei de mamă în 
a-i îndemna mai mult spre viaţa cea netrecătoare decât spre cea 
vremelnică280. De aceea această mamă credincioasă era numai ochi 
şi urechi la încercările prin care treceau fiii ei şi, cu toate că de mila 
lor era zguduită până în adâncul inimii, din râvna pentru credinţă îşi 
stăpânea durerea, iar în faţa ispitelor îmbiate de Antioh de a-și putea 
scăpa fiii, ea a preferat orice primejdie, înăbuşindu-şi gemetele firii 
şi dorind mai curând asprirea pedepsei pentru fiii ei şi venirea cât 
mai degrabă a morţii. Vedem de aici cât de puternică era ruga 
mamei faţă de fii ca nu cumva să trădeze careva de dragul de a 
rămâne în viaţă, ci toţi să ajungă impreună moștenitori ai unei muriri 
în credinţă. Dar e drept că nici fiii nu erau mai prejos de o astfel de 
mamă, ci se indemnau și ei unul pe altul, spunând cu aceeași râvnă 
și parcă în acelaşi front duhovnicesc: 'Vom birui cu toţii asaltul 
morţii'281; "atunci vom trăi, când cu adevărat vom trece prin încer- 
carea morţii. De aceea nimeni să nu părăsească rânduielile cre- 
dinței282, nimeni să nu se dea la o parte de la lupta cea biruitoare. 
Noi nu închinăm viaţa noastră unui om oarecare, ci lui Dumnezeu 
celui Atotputernic285, nu luptăm pentru a plăcea unui om oarecare, 
ci Celui ce a creat toate. Așa e lupta creștină, ca acela să se arate 
mai biruitor, care va fi fost ucis cu mai multă cruzime”. 

55. Drept aceea, niciunul dintre cei credincioşi n-a arătat că se 
teme de ceva284, niciunul n-a tremurat, niciunul dintre fraţi n-a ezitat 
să meargă la moarte, ci prin chinuri cumplite toţi au alergat la 
moarte ca şi cum ar păși pe o cale care duce spre nemurire. La rândul 
ei, mama lor s-a străduit să se ţină parcă de cortegiul fiilor285, adu- 
cându-şi şi ea din toată inima ca jertfă alături de fiii ei și mădularele 

trupului ei, încât chiar din felul cum au fost ele frânte se poate 
deduce puterea de jertfă cu care s-a săvârșit. 

56. Cu toate că trupurile însângerate ale feciorilor cădeau rând 
pe rând, morţii se rostogoleau peste morţi, cadavre se prăvăleau 
peste cadavre, capetele se retezau unul după altul286, platforma de 
judecată se umpluse de cadavrele celor şapte feciori, totuși mama 
lor n-a plâns, nu s-a tânguit, ochii şi qura niciunuia din cei ce muri- 
seră nu le-a închis287 şi nici rănile nu li le-a putut spăla, ştiind că ele 
sunt mai glorioase dacă le vedem așa, spintecate şi pline de praf și 
de sânge, cum obișnuiau să se întoarcă din război cei biruitori și 
cum aveau obiceiul să aducă trofee din rândurile duşmanilor, so- 
cotind să nu arunce peste ele niciun strai ca să le acopere, să nu le 
conducă cu convoi de înmormânare, ba nici chiar dânsa să nu-i 
însoţească până la groapă. Şi ce chitară ar intona cântece mai mă- 
reţe decât acești fii în clipele dinainte de a-şi da sufletul in urma 
unor chinuri atât de grele! Căci gemetele și urletele umpleau văzdu- 
hul. La porunca ucigaşilor, ai fi putut vedea cum se înşiruie unul 
după altul ca şi corzile unei chitare şi ai fi putut auzi cum se formea- 
ză din acele gemete biruitoare o melodie pe şapte voci ca de harfă. 
Desigur însă că aceste tonuri nu erau înşelătoare, cum se povestește 
despre cântecul sirenelor, care îi fermecau pe cei ce le ascultau, 
făcându-i să naufragieze288, ci aceştia vesteau biruinţa prin jertfă. şi 
nici nu linişteau urechile şi cugetul, cum face cântecul de lebădă, 
pentru că lebedele sunt sortite de la natură să moară, pe când aceşti 
feciori au murit din iubire289 faţă de credinţă. Şi nici măcar murmu- 
rul porumbeilor nu răsună aşa de molcom şi de grav în adâncul 
pădurii cum răsunau într-o frumuseţe deosebită ultimele cuvinte ale 
muribunzilor2%0. Nici felul cum luminează luna faţă de celelalte stele 
nu se aseamănă cu chipul în care strălucea mama între cei şapte 
feciori ai ei atunci când au fost duși să moară ca mucenici, şi când 
chipul ei strălucea de lumină, și când ea stătea în mijlocul lor îm- 
brăţișându-i ca pe nişte biruitori. 

57. O, maică cu adevărat mai tare decât diamantul?9!, mai dul- 
ce decât mierea şi mai înmiresmată decât floarea! O, cu adevărat 

“iubirea ca moartea e de tare şi ca iadul de grozavă este ardoa- 
rea'292 pentru evlavie şi pentru credinţă! Niciuna din furtunile pati- 
milor, oricât de mari ar fi fost ele, n-a fost în stare să pună stavilă 
iubirii tale295. Niciunul din iureşurile atâtor sălbăticii n-a putut-o spe- 
ria, ci, după cum plutea arca liniștită în potopul de odinioară care 
a cuprins toate întinderile lumii de atunci, tot aşa rămâneai şi tu 
netuiburată în credinţă în faţa unor revărsări atât de sălbatice de 
patimi şi, cu toate că ai fi putut să alegi scăparea fiilor tăi, totuşi tu 
n-ai voit-o. Cu ce dragoste să te preamăresc, o, zălog scump al aces- 
tei mame sfinte? Cu ce cuvinte se zugrăvesc portretul făpturilor 
voastre trupești şi sufletești? Aţi stat înaintea unor întregi armate 
regeşti, cărora le era supusă lumea întreagă2%4%, de faţa cărora au dat 
înapoi până şi India cea înconjurată de tainele mării celei atât de 
îndepărtate, şi fără ciocnire armată aţi dobândit singuri biruință 
asupra unui rege înfumurat. Aceasta vrea să spună că prin voi numai 
armele credinţei au fost cele care au biruit. Tiranul v-a pus la cazne 
destule, dar pentru că n-a fost în stare să vă înfrângă, de aceea până 
ia urmă a pierit și el de o moarte crudă. 


292. Cânt. Cânt. 8, 6. 

INTRODUCERE 


Așa cum desprindem din tradiţia liturgică a Bisericii răsăritene, 
îndeosebi în lunea din Săptămâna Mare, figura lui Iosif cel vândut de 
fraţii săi este una dintre cele mai impresionante ale Vechiului Testa- 
ment, el fiind dat mereu ca exemplu atât pentru curăția şi nevino- 
văția sufletului la care poate ajunge un creştin, cât şi ca prefigurare 
a jertfei izbâvitoare aduse de Mantuitorul lisus tristos pentru mân- 
tuirea şi răscumpărarea din păcate a neamului omenesc. Este deci 
ușor de înţeles de ce amândouă tâlcuirile, morală și alegorică, se 
întâlmesc și în această lucrare a Sfântului Ambrozie. În câteva locuri 
aceste ințelesuri deosebite sunt specificate direct. Astfel, in para- 
grafele 20, 58, 76 se vorbește deschis despre 'două interpretări: 
morală şi tainică sau alegorică". Mai ales tâlcuirea alegorică a fost 
cultivată de autor cu asiduitate. În paragraful 47 ni se spune deschis 
că "Iosif este tipul tainic al lui Hristos”. Trebuie subliniat că dorința 
de a găsi neapărat o explicare morală sau alegorică anumitor fapte 
este adeseori forțată. Dacă pentru semnul crucii era oarecum firesc 
să se spună că el este şi o prefigurare a celor trei sute de dinari, 
amintită în paragrafele 14 şi 75, în schimb a vedea pretutindeni o 
corespondenţă tainică între Veniamin (fiul lui Iacob) şi Sfântul Pavel 
e mai puțin izbutit. Rămâne însă apropierea morală dintre 'atunci' şi 
"acum" sau, cum spune Sf. Ambrozie în legătură cu tălmăcirea visu- 
rilor respective: "vis vechi, fapte recente”. Se ştie că marele ierarh 
face adeseori aluzii la actualitate! 

Izvoarele folosite sunt, ca și pentru alte scrieri, mai ales Filon 
Evreul, iar dintre creştini, omiliile lui Origen. Astfel, rămân adevărate 
și pentru această lucrare constatările prof. J. Gribomont: 'Tu cunosc 
studii recente privitoare la sursele orientale folosite de Sfântul Am- 
brozie. Este cunoscută prețuirea lui față de Sf. Vasile și Chiril al Ieru- 
salimului. Cercetările actuale se indreaptă spre sursele filosofice" 

(Exploration dans les homiliares de I'Orient, în 'Rivista di Storia e 
Letteratura Religiosa”, Torino 1978, p. 231). 

Data redactării nu pare a fi depăşit anul 388, cum propun La- 
briolle, Rauschen şi alţii, dat fiind şi faptul că autorul aminteşte de 
două ori de cazul 'Calligonas" (comandantul gărzii personale a îm- 
păratului, care l-a ameninţat pe Sf. Ambrozie cu pedeapsa capitală), 
despre care scrie mai pe larg surorii sale Marcelina, Faptul că în 
scrierea de faţă se amintește și de Tâlcuirea Ps. 118, scrisă în anii 
387-388, urmează că datarea 388-390 e cea mai probabilă. 

Scopul scrierii e același ca și la celelalte: încreştinarea gândirii şi 
mai ales a purtării creștinului în Biserică, în familie, în societate. 
Sf. Ambrozie a înţeles să facă acest lucru prin predici catehetice. 
Aşa şi începe predica: "Azi vine Ia rând istoria patriarhului Iosif". 

Textul a fost mult şi de timpuriu gustat, dovadă că încă în secolul 
VI îl cunoştea Cassiodor, iar Codex Bonniensis din sec. VII, care s-a 
dovedit cel mai corect, ne aduce o dovadă peremptorie că stilul 
Sfântului Ambrozie îl cucereşte de ia început pe cititor, 

1. Viaţa sfinţilor este model de vieţuire pentru ceilalţi. De aceea 
am şi socotit să luăm rând pe rând tot şirul bărbaţilor mai deosebiți 
din Scriptură, ca, deodată cu istorisirea vieților lui Avraam, Isaac și 
Iacob, precum şi a celorlalţi drepți, luând pildă din virtuțile lor, să ne 
croim o astfel de potecă, pe care să pășim pe urmele acestor nevoi- 
toril. Dintre cei de care ne-am ocupat mai mult, astăzi vine la rând 
istoria patriarhului Iosif. În legătură cu el au ieșit în evidenţă mai 
multe virtuţi, în primul rând au strălucit curăţia şi fecioria. Drept 
aceea, s-ar cădea ca întrucât de la Avraam aţi învăţat devotamentul 
neclintit al credinţei, de la Isaac, curăţenia cugetului său neprihănit, 
iar de la lacob, răbdarea deosebită în cuget şi în suferințe, din aces- 
te variate virtuţi să vă îndreptaţi gândul tocmai spre unele din aces- 
te străduinţe. Căci chiar dacă s-ar putea ca acelea să fi fost mai răs- 
pândite, totuşi acestea sunt mai clare şi pătrund mintea cu atât mai 
uşor cu cât sunt descrise şi precizate mai mult. 

2. Să luăm dar pe Sfântul Iosif ca model de feciorie. Căci în obi- 
ceiurile şi în faptele lui, însoţitoarea înfrânării strălucește ca o cu- 
nună a harului. Poate şi din faptul că era iubit de către părinţi mai 
mult decât ceilalţi fraţi. De altfel a existat o invidie care nu poate fi 
uitată sau trecută cu vederea. 

3. Căci din ea a izvorât temeiul întregi istorii, [şi asta] ca să cu- 
noaştem că tânărul nu avea de gând să se răzbune pentru nedrep- 
tatea de care era copleșit sau să plătească în felul acesta pentru 
relele pe care le suferea. Cum spunea şi David proorocul: "de am 
răsplătit cu rău celor ce mi-au făcut mie rău'2. Dar ce ar fi meritat să 
le facă Iosif fraţilor lui: să-i jignească şi el cum l-au jignit ei ori să-i 
iubească aşa cum l-au iubit şi ei? Cei mai mulţi aşa şi procedează. 
Or, aici se întâmplă un lucru ieșit din comun, şi anume să iubești 
până și pe vrăjmaşul tău5, cum ne-a învăţat Mântuitorul. 


1. Pasaj tipic pentru caracterul practic şi de cunoscut moralist al scriitorului. El 
işi dădea seama ca puţini alţii ce valoare educativă au exemplele (exempla trahunt). 

2. Ps. 7,4. 

3. Cf. Matei 5, 44, 

4. Aşadar, pe bună dreptate trebuie să-l admirăm pe Iosif care a 
făcut aceasta înainte de a se fi vestit prin Evanghelie, şi anume ca 
tocmai cel jignit să fie îngăduitor, să renunţe la ambiţii şi, deşi vân- 
dut, să nu dea importanţă nedreptăţii ce i s-a făcut, ci să răspundă 
la insultă cu iertare, ceea ce am învăţat cu toţii, dar abia după veni- 
rea Evangheliei (şi nici atunci toţi); aşa ceva nu putea face oricine. 
Să aflăm dar şi despre invidia sfinţilor, ca să imităm răbdarea lor şi 
să ne dăm seama că nici ei n-au avut în trupurile lor o făptură mai 
nobilă decât a noastră sau că nu și-au dat seama să se ferească de 
păcate, ci şi-au îndreptat viaţa. Aşadar, dacă până şi pe sfinţi i-a muş- 
cat invidia, atunci cu cât mai mult nu va trebui să ne ferim să nu ne 
aprindem de pârjolul ei noi, cei păcătoşi? 

5. Învăţăm de aici, aşadar, cum trebuie să fie simţămintele pă- 
rinţilor, dar și iubirea copiilor. Plăcut lucru este săi iubeşti copiii, 
căci ce poate fi mai frumos decât să-i iubești? Dar adeseori, dacă nu 
le-o acordăm cu măsură, chiar şi această iubire părintească dăunea- 
ză copiilor, fie pentru că-l copleşim pe cel iubit cu prea multă îngă- 
duinţă, fie pentru că prin preferința arătată unuia faţă de ceilalţi pri- 
mejduim sentimentele familiale. Mult mai mult dăm copilului atunci 
când îi sădim iubirea faţă de toţi ceilalţi fraţi. Aceasta-i dărnicia cea 
mai bună a părinţilor, aceasta e moştenirea cea mai bogată a fiilor. 
Aceeaşi dragoste trebuie să-i lege pe toţi copiii pe care i-a unit 
aceeaşi fire matemă. Evlavia nu pune preţ pe câştigul de bani atunci 
când e vorba de iubirea care se dăruieşte. De ce te miri dacă pentru 
moşie sau pentru casă izbucnesc între fraţi certuri, când din pricina 
unei haine alese s-a aprins invidia între fiii dreptului Iacob? 

6. Cum adică? Trebuie condamnat oare lacob pentru că iubea 
pe unul mai mult decât pe ceilalţi? Dar, pe de altă parte, nu putem 
răbda nici ca părinţii să-şi ia prea mare libertate şi să nu iubească 
mai mult pe cei despre care ei ar crede c-ar fi mai vrednici. Dar nici 
nu trebuie să înlăturăm din copii dorinţa de a iubi pe cineva mai 
mult. De fapt însuşi lacob pe acela îl iubea mai mult, în care preve- 
dea semne mai evidente de bunătate; nu atât [să reiasă)] că tatăl l-a 
preferat pe acel fiu, cât trebuie să vedem în primul rând taina prin 
care proorocul ne-a dat pe bună dreptate să înțelegem că acea haină 
a lui deosebită însemna că el s-a îmbrăcat într-o haină a virtuţilor, 
deosebită de a fraţilor săi. 

7. În sfârşit, în sufletul tânărului până într-atât a strălucit dragos- 
tea dumnezeiască, incât a visat că pe când se aflau la legatul snopi- 
ior în țarină i se părea că vede cum snopul lui s-a sculat şi stătea 
drept, pe când snopii celorlalţi fraţi ai săi s-au strâns roată şi s-au 


4. Pac. 37, 6 şi urm. 

închinat snopului său; prin aceasta de bună seamă se descoperea 
viitoarea Înviere a Domnului lisus, pe Care și în Ierusalim când L-au 
văzut cei unsprezece ucenici s-au închinat Lui5, dar şi toţi sfinţii se 
vor închina Lui atunci când vor învia, după cum este scris: 'Venind, 
vor veni cu bucurie, ridicând snopul lor'. După care, răstălmăcind 
prin invidie cele arătate în vis şi dând tălmăcirea după gândurile lor, 
ceilalţi fraţi au răspuns; "Nu cumva ai să domnești tu peste noi? Sau 
poate ai să ne stăpâneşti?'7. Căci arătarea din vis tocmai acest lucru 
îl anunţa, că va veni un Împărat înaintea Căruia 'tot genunchiul se 
va pleca'8. El a mai visat însă şi alt vis şi la istorisit tatălui şi fraţilor 
săi, anume că soarele şi luna şi alte unsprezece stele i se închinau 
lui?, pentru care tatăl său l-a certat şi i-a zis: "Ce înseamnă acest vis 
pe care l-ai visat? Au doară și eu şi mama ta şi fraţii tăi vom veni şi 
ne vom închina ţie până la pământ?'10. Şi cine putea fi Acela căruia 
părinţii şi fraţii 1 sc vor închina până la pământ dacă nu Hristos lisus, 
când Iosif şi Maria, împreună cu ucenicii Lui | se vor închina, mărtu- 
risindu-L. a fi Dumnezeu adevărat!| în acel trup, despre Care stă 
scris: "Lăudaţi-L pe EI soarele și luna, lăudaţi-L pe El toate stelele şi 
lumina'!2. Iar supărarea tatălui ce altceva însemnează decât învâr- 
toșarea inimii poporului lui Israel, din care a ieşit Hristos după trup, 
în Care nici azi nu cred şi nu vor să 1 se închine ca lui Dumnezeu, 
nerecunoscând aşadar că EI S-a născut din sine? Mereu aud învăţătu- 
rile Lui, şi totuşi nu cred; citesc şi ei că soarele și luna Îl preamăresc, 
şi totuşi nu vor să creadă că prin ele despre Hristos a fost vorba. 
Aşadar lacob nu poate fi confundat cu altcineva, şi aceasta tocmai 
pentru dragostea ce-l caracteriza. Nu-i lipsea nici dragostea datorată 
părinţilor, doar că prin ea exprimă sentimentul greșit al mulţimii. 

9. Se vede aşadar că totuși patriarhul lacob a crezut după atâtea 
arătări că prin amândouă visele se proorocea limpede că ele se re- 
feră atât la persoana Celui drept, cât şi la un anumit popor, anume 
că Fiul lui Dumnezeu va veni în lume şi că va fi iubit de cei drepţi, 
dar va fi tăgăduit de cei necredincioși. Prin ele vedea tainele viitoarei 
întrupări, prin care se trimite Fiul la fraţi, ca să vadă dacă ei sunt în- 
tr-adevăr acele oi13 pe care Dumnezeu le căuta, la o anumită dorinţă 


5. Matei 28, 16. 

6. Ps. 125, 6. 

7. Fac. 37, 8. 

8. Filip. 2, 10. 

9. Cf. Fac. 37, 9. 
10. Fac. 37, 10. 
11. 1 loan 5, 20. 
12. Ps. 148, 3. 

13, Cf. Fac. 37, 14. 


TÂLCUIRI LA SFÂNTA SCRIPTURĂ 


a patriarhului, dacă nu cumva tocmai despre ele a spus Însuşi Dom- 
nul lisus: 'Nu sunt trimis decât către oile cele pierdute ale casei lui 
Israel'14. 'Şi l-a trimis pe Iosif în Sichem'15 — zice Scriptura —, care 
tâlcuindu-se înseamnă "umăr fără spate'16, cu alte cuvinte la cei care 
nu vor să se întoarcă la Dumnezeu, ci se îndepărtează fugind de ia 
faţa Lui, cum fac păcătoşii. Căci scris este: 'și s-a dus Cain de la faţa 
lui Dumnezeu'17. La fel şi proorocul: "că îl vei pune pe ei pe fugă'18. 
Căci dreptul nu se depărtează de la faţa lui Dumnezeu, ci o caută, 
zicând: "ochii mei caută pururea spre Domnul'19. Şi tot aşa scrie şi 
Isaia despre sine când a întrebat Dumnezeu: "Pe cine voi trimite și 
cine va merge pentru Noi?', la care bucuros a răspuns: "lată-mă, tri- 
mite-mă pe mine'20. Ba şi dreptul Simeon aştepta să-L vadă pe 
Hristos Domnul şi, după ce a văzut că-L priveşte pe Însuși iertătorul 
păcatelor și Mântuitorul întregii lumi, a cerut, ca şi cum s-ar fi simţit 
spălat de orice păcat, să fie dezlegat de orice legătură a cărnii, zi- 
când: "Acum slobozește pe robul Tău, Stăpâne, că văzură ochii mei 
mântuirea Ta'2l. De aceea şi Zaheu când şi-a găsit întâiul temei al 
bucuriei sale n-a pregetat să se urce în copac pentru ca să-L vadă pe 
lisus22, Aşadar Iosif a fost trimis de tatăl său la fraţii lui, dar în pri- 
mul rând de acel Tată deosebit, 'Care pe Însuşi Fiul Său nu L-a cru- 
ţat, ci L-a dat morţii pentru noi toţi'25, aşadar de acel Tată despre 
Care calea "trimițând pe Fiul Său întru asemănarea trupului păca- 
tului'2%. 

10. Şi cartea ne mai spune că 'losif a fost găsit de un om rătă- 
cind pe câmp'25 pentru că nu-i putea găsi pe fraţii săi. Şi nu pe ne- 
drept rătăcea, pentru că de fapt el îi căuta pe nişte rătăciţi, după 
cum spune Scriptura: 'Cunoscut-a Domnul pe cei ce sunt ai Săi'26. 
Într-un fel şi lisus însuşi "fiind ostenit de călătorie, S-a aşezat lângă 
fântână'27. Şi obosea, deci, cel care nu afla poporul lui Dumnezeu, 


14, Matei 15, 24. 

15. Fac, 37, 14. 

16. Filon, Quod deterius potiori insidiari spleat 4, ed. J. Feuer, Paris, 1965, p. 24. 
17. Fac. 4, 16. 

18. Ps. 20, 13. 

19. Ps. 24, 16. 

20. Is. 6,8. 

21. Luca 2, 25; 29-30. 
22, Cf. Luca 19, 4. 
23. Rom. 8, 32. 

24. Rom. 8, 3. 

25. Fac, 37, 15. 

26. 2 Tim. 2, 19. 

27, loan 4, 6. 

pe care-l căuta, şi care se îndepărtase de la faţa Domnului28, așa 
cum se îndepărtează de Hristos fiecare din cei ce păşesc pe drumul 
păcatului. Păcătosul se îndepărtează de Hristos, cel drept intră la El. 
Căci şi Adam cel ce greşise "s-a ascuns'29, pe câtă vreme cel drept 
zice: 'să ajungă înaintea Ta rugăciunea mea, Doamne!'30. Iar Iosif şi-a 
aflat fraţii tocmai în Dotaim, cuvânt care înseamnă 'trădare'5!, Căci 
unde se află cel ce părăsește pe Dumnezeu, dacă nu într-un fel de 
trădare? Nu-i de mirare că trădau cei care nu-L auzeau pe Cel ce 
grăiește: 'Veniţi la Mine toţi cei osteniţi şi impovăraţi, şi Eu vă voi 
odihni pe voi'52. Şi când Iosif venea spre Dotaim, "văzându-l de de- 
parte, până a nu se apropia de ei, fraţii lui au inceput a unelti asupra 
lui ca să-l omoare'35, Şi desigur că de mult petrecea cugetul lor în 
trădare şi unelteau impotriva lui, pentru că de mult nu Se mai apro- 
piase Hristos de ei, Căci dacă s-ar fi apropiat de ei măcar chipul lui 
Hristos, atunci desigur că nu şi-ar fi urât fratele; or, cei care cugetau 
la ucidere nu puteau fi aproape: "lată — spune Scriptura mai departe —, 
visătorul acela de vise vine! Haideţi să-l omorâm!'34%. Şi oare nu cam 
aceleaşi vorbe le rosteau și cei care cugetau la uciderea cea fără de 
lege, după cum însuşi Solomon spune despre ei: 'Să vânăm pe cel 
drept, fiindcă ne stinghereşte'55? Sau, cum continuă istoria din 
cartea Facerii: *...şi vom vedea ce se alege de visele lui!'36. Așa s-a 
scris despre Iosif, dar s-a completat când s-a spus despre Hristos şi 
când iudeii spuneau despre pătimirea Lui: 'Dacă este regele lui 
Israel, să Se coboare de pe cruce, şi vom crede în El; să-L scape 
acum dacă-L vrea pe EI'37. Oare fraţii lui n-au fost şi ei atât de nele- 
giuiţi încât să-l omoare? Şi atunci, de unde vredniciile atâtor patri- 
arhi, încât legea să-i desemneze numai pe ei doar prin trei cuvinte? 
Şi cum se împacă între ele faima credinţei cu dovezile nelegiuirii? 
Tot astfel și poporul iudeu suferea de aceeaşi boală sufletească. De 
aici toată invidia, de aici planul uciderii: invidie ca formă, iubire ca 


„Cf. Fac. 4, 16. 

. Fac. 3,8. 

. Ps. 87, 2. 

„Cf, Fac, 37, 17; Filon, Quod det. pot. ins. 9, p. 28. 
„ Matei 11, 28. 

„ Fac, 37, 18. 

„ Fac, 37, 19-20, 

. În, Sol. 2, 12, 

„ Fac. 37, 20. 

„ Matei 27, 42-43. 

13. Mai departe ne istorisește Scriptura că, păstrând în ei încă 
legile sacre ale familiei, Ruben şi luda au dorit să-l scape din mâinile 
celorlalţi fraţi38, căci pe bună dreptate se vorbeşte despre binecuvân- 
tarea părintească atunci când se atribuie cuvintele: 'Închina-se-vor 
ţie feciorii tatălui tău. Pui de leu eşti, ludo, şi însuși aşteptarea 
neamurilor'39, cuvinte care nu 1 se potrivesc decât lui Hristos, Căruia 
l-a fost menit să 1 se aducă închinare din partea fraţilor şi să fie 
aşteptat de neamuri, pentru că nu Şi-a întinat trupul cu noroiul vre- 
unui păcat. Nici Aşer nu aproba ceea ce se petrecea, când ne gân- 
dim că despre el stătea scris: "din Așer va veni pâinea cea grasă şi 
regilor le va da mâncăruri alese'40. lar despre Iosif ştim că era scris 
tot acolo: "Iosif, fiu mărit, fiu înălţat al meu, Iosif, fiul meu cel mai 
tânăr, la mine întoarce-te'41, încât tocmai [în legătură cu] acela pe 
care-l prigoneau în uneltirile lor, s-a dovedit că binecuvântările date 
lui "întrec binecuvântările munţilor celor din veac și binecuvântările 
colinelor celor veșnice'42. De aceea, asupra Cui s-ar putea închipui 
că se potrivesc acestea dacă nu asupra Celui ale Cărui vrednicii 
întreceau prin puterea Lui nemărginită până și piscurile dorințelor 
celor mai mari sfinţi, Cel cu a Cărui juruinţă nimeni nu s-ar putea 
socoti a fi deopotrivă! Aşadar, la patriarhi se îndreaptă invidia prin 
iubire, încât li se trece cu vederea greșeala şi sunt ridicaţi la sfin- 
țenie prin descoperirile dumnezeieşti. Căci nu-i lucru atât de vinovat 
să fi vorbit ca orice om păcătos, pe cât e de mare, vezi, fericirea care 
numai de la Hristos poate veni. Au coborât oarecum în popor per- 
soana păcătosului, ca să dobândească în schimb iertarea Domnului 
şi Mântuitorului. Desigur că iertarea a spălat greşeala, dar prin aceas- 
ta greşeala n-a desființat iertarea. 

14. Şi ca să recunoaştem că se referă în chip tainic în acelaşi 
timp la popor ca şi ia Hristos, iată cuvintele acestea: 'Haideţi să-l vin- 
dem pe Iosif ismaeliţilor'+3; căci ce altceva poate să însemne aici 
numele lui losif decât să ne ducă cu gândul la iertarea dumne- 
zeiască şi la recunoaşterea lui Dumnezeu cel peste toate? Căci pro- 
priu-zis, cine e vândut dacă nu 'Cel care fiind în chipul lui Dumnezeu 
n-a socotit o răpire a fi EI întocmai cu Dumnezeu, ci S-a deşertat pe 
Sine, chip de rob luând'44%? Căci nici noi nu L-am fi dobândit dacă ai 


38. Cf. Fac. 37, 21. 

39. Fac. 49, 8-10. 

40. Fac. 49, 20. 

41. Fac. 49, 22 (după ed. sinod. din 1914). 

42. Fac. 49, 26. 

43, Fac. 37, 27; Filon, De Josepho 6 (Il, 46, 7, citat după Schenk, op. cit., p. 81). 
44. Filip. 2, 6-7. 

Săi nu L-ar fi vândut. Rău L-au vândut, și mai rău L-au plătit. L-au vân- 
dut unor negustori, şi ei au cumpărat mireasma cea bună de la nişte 
trădători, căci L-a vândut Iuda și L-au cumpărat niște ismaeliţi+5, 
ceea ce în tâlcuire latină înseamnă 'cei ce urăsc pe Dumnezeul lor'. 
De aceea, într-un loc aflăm de douăzeci, în alt loc de douăzeci şi 
cinci, iar în al treilea loc aflăm că losif a fost cumpărat cu treizeci de 
arginţi“6, pentru că nu era aceeaşi pentru toţi valoarea cu care a fost 
prețuit Hristos, ci pentru unii mai mică, pentru alţii mai mare47. Cre- 
ditul celui care cumpără face să crească valoarea mărfii. Înaintea 
unui credincios Dumnezeu are mai mult preţ, în schimb pentru cel 
păcătos mai preţios este cel care-l răscumpără. Dar şi mai de preţ 
decât acesta este cel ce are belşug de har. În sfârșit, pentru cel 
căruia i s-au iertat multe, preţul este şi mai mare, pentru că celui 
căruia i s-a iertat mai mult, aceluia îi este mai drag, după cum a 
spus-o Însuşi Domnul în Evanghelie despre acea femeie care a tur- 
nat mir de bună mireasmă peste picioarele Lui și cu lacrimi l-a spălat 
picioarele şi cu sărutări le-a uscat, atunci când a zis Domnul către 
Simon: "De aceea îţi zic: lertate sunt păcatele ei cele multe, pentru 
că a iubit mult. lar cui i se iartă puţin, puţin iubeşte'48. 

Dar uneori deosebirea de preţ nu se măsoară numai după canti- 
tate, ci și [altfel], după cum putem vedea din mirul despre care Dom- 
nul ne-a istorisit că femeia pentru înmormântarea Lui l-a vărsat, cum 
deducem din spusele lui Iuda "căci se putea vinde acest mir cu peste 
trei sute de dinari'49, deşi se pare că prin acest număr nu se expri- 
ma atât cantitatea, cât semnificaţia crucii50. Așadar, şi aici deose- 
birea dintre douăzeci sau treizeci de talanţi ori de arginţi e un semn 
de desăvârşire fie îndoită, fie întreită. Căci douăzeci şi cinci de ta- 
lanţi de aur sunt pentru jubileu, care inseamnă număr de iertare și 
de curăţie, ceea ce cuprinde partea cea mai prețioasă la care poate 
râvni cineva. Or, şi de astă dată, ca să ne îndrepteze gândul spre 
aceeaşi formă a pătimirii Domnului, patriarhul Iuda grăieşte: 'Haideţi 
să-l vindem pe Iosif ismaeliţilor, dar mâinile noastre să nu le ridicăm 
asupra lui'5!, cam tot aşa cum au spus şi iudeii în legătură cu pati- 
ma lui lisus: 'Nouă nu ne este îngăduit să omorâm pe nimeni; ca să 


45. Cf. Fac. 37, 25. 

46. Fac. 37, 28. 

47. Cf. Matei 26, 15. 

48. Luca 7, 47. 

49. Marcu 14, 5. 

50. Să nu se uite că valoarea numerică a literei T e 300, deci e vorba de o pre- 
figurare a Sfintei Cruci. 

51. Fac, 37, 22. 

se împlinească cuvântul Lui, însemnând cu ce moarte avea să 
moară'52. 

15. Căci încă de atunci se prefigura semnul pătimirii pe cruce, 
prin aceea că 'a fost dezbrăcat de haina cea lungă şi aleasă'55, adică 
de trupul pe care-l luase asupra Lui, fiind dezbrăcat de mulţimea 
firească a virtuţilor, adică de haina Lui, ceea ce vrea să spună de 
trup, căci dumnezeirea nu poate fi stropită cu sânge şi nici nu poate 
avea îmbrăcăminte trupească, în schimb nemurirea veşnică nu l-au 
putut-o răpi. Această haină fiarele evreieşti au stropit-o cu sânge, 
acelea despre care se zice: "lată, vă trimit ca pe nişte miei în mijlocul 
lupilor'54, 

16. lar de faptul că groapa era uscată55 de ce să ne mirăm, câtă 
vreme fântâna iudeilor nu are apă, ca unii care “pe Izvorul apei celei 
vii L-au părăsit şi şi-au săpat fântâni sparte, care nu pot ţine apă'56? 
Şi ca să ştii că taina aceasta este plină de adevăr, Însuși Domnul a 
spus despre Sine: 'Pusu-M-au în groapa cea mai de jos, întru cele 
întunecate şi în umbra morţii'57. 

17. Aşadar, pe Hristos aceia Îi cumpără, care-l aduc miruri de 
bună mireasmă58, precum şi tămâie, prin care se aduc jertfe pe 
altarul bunei credinţe, cum grăiește şi David: "Să se îndrepteze 
rugăciunea mea ca tămâia inaintea Ta'59, la fel şi răşină, la care se 
adaugă şi marmură zdrobită. Dar există și o răşină a duhului, care să 
înzdrăvenească fracturile sufletului tău, să le unească pe cele frânte 
şi să le strângă pe cele rupte, căci această rășină duhovnicească în- 
tăreşte până şi unele mădulare sfărâmate ale sufletului, împreunân- 
du-le din nou fără de nicio durere. Doar şi proorocul Ieremia căuta 
aşa ceva ca să încerce să vindece, dacă ar mai fi cu putinţă, zicând: 
"Aduceţi balsam pentru rănile lui, că poate se va vindeca. Am căutat 
să vindecăm Babilonul, dar nu s-a vindecat'60. Dar sinagoga nu s-a 
vindecat, şi balsamul acesta a trecut la Biserică. De aceea s-a spus 
că 'dinspre Galaad venea o caravană de negustori'61, adică din ave- 
rea şi din sălaşul lor mărturiile îşi mutau mărfurile lor spre Biserică, 
pentru că ei credeau că astfel balsamul acesta va vindeca păcatele 

. Luca 10, 3. 

neamurilor, Căci despre ele s-a spus: 'Întăriţi-vă voi, mâini slabe, şi 
prindeţi putere, genunchi slăbănogi'52. Cu alte cuvinte, balsamul 
acesta e credinţă curată. La ea a făcut apel Apostolul Pavel atunci 
când i-a zis ologului: 'În numele lui lisus Hristos Nazarineanul, scoală-te 
și umblă!'65; şi, într-adevăr, s-a sculat şi a început să umble. Şi tot 
la aceea, când a zis slăbănogului: "Enea, te vindecă lisus fristos. 
Ridică-te şi-ţi strânge patul'64. Şi s-a sculat şi şi-a adunat patul. ŞI tot 
aceeași credinţă o avea şi când a zis celei moarte: "Tavita, în numele 
Domnului nostru lisus Hristos, scoală-te'65. Şi cea moartă s-a ridicat. 
Prin lucrarea acestei credinţe vor prinde viaţă și pietrele acelea 
despre care a zis Domnul că "puternic este să scoată din ele fii ai lui 
Avraam'66. Cu doctoria acestei credinţe s-a ridicat şi ologul, s-a 
înzdrăvenit slăbănogul și a înviat Tavita cea moartă. 

18. Şi tot același lucru pare a însemna și înmuierea hainei lui 
losif în sângele iedului67, pentru că din invidie au câutat prin măr- 
turii mincinoase să tragă în păcat pe Cel care a iertat păcatele tutu- 
ror58. Pentru noi e vorba de un miel69, pentru ei, de un ied; de dra- 
gul nostru a fost junghiat şi astfel a ridicat păcatele lumii. Același 
înţeles îl avea la evrei iedul, căci atâţia câţi puteau să mănânce un 
ied se adunau laolaltă şi îşi mărturiseau la un loc păcatele. De aceea 
s-a şi zis: 'dar voi întreceţi măsura părinţilor voştri'70, 

Şi tot pe bună dreptate deplângea şi Iacob împrăștierea urma- 
şilor atunci când își plângea ca tată pe fiul cel pierdut”, jelind ca un 
adevărat prooroc pieirea iudeilor. În sfârşit, Iacob şi-a sfâşiat hainele 
sale, lucru pe care citim că la patima Domnului l-a făcut şi arhie- 
reul72, în care nu trebuie să vedem doar o persoană particulară, ci 
îndatorirea unei slujbe publice. Căci și "catapeteasma templului s-a 
rupt în două'75 pentru ca, tainele fiind pângărite, iar poporul prădat 
de îmbrăcămintea mântuitoare, să reiasă şi prin astfel de mărturii 
că, poporul fiind dezmembrat, va trebui, în sfârşit, nimicit, căci orice 
dezbinare se destramă uşor. Şi într-adevăr era dezbinat din clipa în 

care ceea ce fusese a lui Dumnezeu a ajuns de acum să fie a dia- 
volului. Nici nu puteau rămâne nedezbinaţi cei care despărţiseră pe 
fiu de tată. 

19. Aşadar, losif odată vândut, a fost dus în Egipt7+ și cumpărat 
de mai-marele bucătarilor. Desigur că persoana care pregătea mân- 
cărurile nu ducea viaţă prea liniştită, încât sufletele să se poată 
desfăta deplin din dulceaţa credinţei; căci nicio mâncare nu-i mai 
plăcută decât cunoașterea și învăţătura. Până atunci exista in Egipt 
o crudă și rea credinţă, pe care n-o puteau îmblânzi nici cea mai 
arzătoare dorinţă de cunoaștere dumnezeiască, nici cea mai vie sete 
după învăţătura cea adevărată?5, şi nici cuvântările înfocate ale 
Domnului nu mistuiseră conştiinţele oamenilor. Or, Iosif a fost vân- 
dut în Egipt tocmai în vederea faptului că Hristos avea să vină la cei 
despre care s-a zis: “pentru păcatele voastre aţi fost vânduţi'76; şi de 
aceea cu sângele Său i-a răscumpărat pe cei pe care îi 'vânduseră' 
înseşi propriile lor păcate. Dar luând asupra Sa această menire, 
Hristos a fost vândut nu pentru că ar fi trebuit să fie dat preţ pentru 
păcat, întrucât El nu săvârşise păcat77. Așadar, pentru ceea ce eram 
noi datori, El a incheiat un adevărat legământ, a îndurat condiţiile 
grele ale zapisului?78, l-a înlăturat pe cămătar, l-a eliberat pe dator- 
nic; a plătit singur pentru ceea ce eram toţi datori, atâta doar că nu 
ne-a îngăduit să ieşim singuri din robie, ci a luat asupra Lui această 
sarcină, şi anume pentru ca să dea la o parte robia lumii, să redea 
libertatea raiului şi să dea un nou farmec măririi şi impărtăşirii din 
darurile Lui. Aceasta, când ne gândim la partea tainică a lucrurilor?79. 

20. În privinţa laturii lor morale, întrucât Domnul Dumnezeul 
nostru vrea ca toţi să se mântuiască80, le-a dat şi prin mijlocirea lui 
Iosif o mângâiere celor ce se află în robie, învăţându-i că, în ultima 
analiză, purtarea morală e superioară și că nu există nicio atitudine 
care să nu-și aibă moralitatea ei, desigur dacă conştiinţa fiecăruia îşi 
dă bine seama de sine și nu uită că trupul se lasă ușor robit, pe când 
mintea și slujitorii ei sunt mult mai liberi decât stăpânii săi trupești, 
dacă vor găsi de cuviinţă că trebuie să se înfrâneze de la fapte care 
ar duce la înrobire. Astfel păcatul e înrobitor, pe când nevinovăția, 

eliberatoare. De aici şi cuvântul Domnului: "oricine săvârşeşte păca- 
tul este rob păcatului'8l. Căci cum n-ar fi rob cel zgârcit, când e în 
stare să liciteze fie şi pentru cel mai mic câştig? Se teme să nu piar- 
dă și ultimul bănuţ neincasat, el, care a strâns şi ceea ce nu mai tre- 
buie folosit, ca unul care are de gând să păstreze totul cu preţul 
unor primejdii mai mari decât era de aşteptat. Cum să nu-l socotim 
cerșetor pe cel căruia tot ce are i se pare prea puţin? Căci, chiar 
dacă aş crede despre cineva că-i bogat, dacă are conştiinţa că duce 
lipsă, pe unul ca acela nu-l mângâie nici ultimul jurământ, întrucât 
nu ştii ce să crezi despre un astfel de om care nu ştie ce doreşte. Şi 
cum să nu fie rob şi cel care se lasă stăpânit numai de plăceri? Mai 
întâi, el se lasă aprins de pârjolul patimilor și se mistuie de flăcările 
dorințelor sale, cum pe bună dreptate aminteşte proorocul: "Voi toţi, 
care aprindeţi şi pregătiţi săgeți arzătoare, aruncaţi-vă în focul săge- 
ților pe care le-aţi aprins'82. Frica îi cuprinde pe toţi, pândeşte să-l 
prindă în somn pe fiecare, ca prin lăcomie să pună stăpânire pe 
fiecare, să-i robească pe toți. Se pleacă, așadar, în faţa celei mai jos- 
nice robii cel care-și face stăpân şi care vrea să aibă de cine se teme, 
căci nimic nu-i atât de propriu robiei cum este aceea să te ştii într-o 
veșnică teamă. În schimb, în orice stare de asuprire ar fi, e veşnic 
liber cel care nu se face rob patimii şi nu se lasă cuprins de lanţurile 
zgârceniei, nu se înlănţuieşte de frica judecății [lumești], cel ce pri- 
vește cu seninătate toate câte se întâmplă şi pe care nu-l înspăi- 
mântă cele ce vor veni. Oare nu ţi se pare că unul se află în robie, 
cu toate că domnește ca stăpân, pe când celălalt slujește, dar se 
simte liber? losif slujea, pe când faraonul era stăpân, însă mai feri- 
cită era slujirea aceluia decât domnia acestuia. De la o vreme, întreg 
Egiptul ar fi fost cuprins de foamete dacă treburile domniei n-ar fi 
fost încredințate purtării de grijă a acestui slujitor împărătesc85. 

21. Se vede că tot au şi slujitorii cu ce să se mândrească, aşa 
cum s-a întâmplat şi cu Iosif slujbaşul. De aceea, au cu ce se mân- 
gâia și cei care în urma unei întâmplări nenorocite au căzut din li- 
bertate în robie. Au ce imita ca să înveţe că-și pot schimba condiţia, 
dar nu felul de vieţuire, că există şi pentru sclavi libertate şi curaj la 
cei aflaţi în robie. Căci sunt şi domni din aceia care au slugi bune şi 
de nădejde. Avraam a aflat ca soţie pentru fiul său tocmai din sânul 
rudelor sale84. *Şi a binecuvântat Domnul casa egipteanului pentru 

Iosif și era binecuvântarea Domnului peste tot ce avea el în casa şi 
în țarina sa'. Şi mai adaugă Scriptura că Faraon "l-a pus peste casa 
sa şi peste tot ce avea'85. Observăm, aşadar, că dacă domnii n-au 
ştiut guverna, au guvernat slugile. 

22. Dar ce să spun în legătură cu măsurile de administrare luate 
de un slujitor care a ajuns să conducă acum împărăţia? E mai de 
preţ comoara peste care fusese stăpân până atunci, deoarece "Iosif 
era chipeş la statură şi foarte frumos la faţă'86, dar farmecul feţei 
sale nu l-a îndemnat să facă vreo nedreptate cuiva, ci şi-a păstrat 
pentru sine toată frumuseţea, fiind îndemnat să dăruiască unei po- 
doabe şi mai mult farmec, dar nu spre prihănirea fecioriei, ci spre 
cultivarea celei mai alese nevinovăţii. Căci aceea este adevărata 
podoabă, care nu seduce ochi străini și nici nu răneşte minţile slabe, 
ci câștigă prietenia tuturora, dar nu cu gândul de a înşela pe cineva, 
ci doar de dragul binelui. Şi, chiar dacă ar răspunde unor priviri în- 
drăzneţe, face păcat numai cel ale cărui priviri nu-s curate, nu şi cel 
care nu vrea să vadă nimic rău când priveşte spre cineva. Păcatul nu 
constă aşadar în faptul că privim. Nu stă în putinţa unui slujitor să 
nu privească. Bărbatul e dator să aibă grijă de ochii femeii sale. 
Dacă el nu-şi teme deloc soţia, dă dovadă că-i model de curăţenie 
morală, iar nu doar o întâmplătoare scăpare din vedere. Cu toate 
acestea, să înveţe şi bărbaţii să fie atenţi la ochii femeilor lor. Sunt 
îndrăgite uneori şi persoane care nu doresc să fie iubite. Aşa a fost 
îndrăgit şi Iosif, deşi el nu acorda nicio importanţă acestui fapt, după 
cum bine l-a scuzat Scriptura când a zis: "femeia stăpânului său şi-a 
pus ochii pe losif'87, ceea ce înseamnă că nu el este cel care i-a stat 
în faţă şi nici n-a căutat s-o surprindă pe nepregătite, ci ea este aceea 
care a pus momeala şi ea este aceea care a căzut în plasă; ea a arun- 
cat capcanele, şi tot ea a fost prinsă în laţuri. 

23. Căci a zis către el: "Culcă-te cu mine'88, Neruşinările privirilor 
sunt primele arme; urmaşele lor sunt cele ale vorbelor, dar cine nu 
e câştigat cu privirea, acela se poate împotrivi şi prin cuvânt. Există 
destul temei de apărare acolo unde simţămintele au fost libere 
înainte. De aceea Scriptura spune scurt: "dar el n-a voit'89. Aşadar, 
mai întâi Iosif a biruit lupta gândului ca şi cum ar fi respins cu un 
scut năvala cugetului, apoi a aruncat cuvântul ca pe o suliță spre a 

se lămuri cu totul: 'Şi el a zis către femeia stăpânului său'90. Bine se 
spune 'femeia stăpânului", iar nu numai 'stăpâna', ca una care n-a 
putut să stoarcă ceea ce voia să dobândească. Căci cum ar fi fost cu 
putinţă ca o 'stăpână' care nu şi-a putut împlini pofta sa ca o stăpână 
(dar care nu respecta comportamentul unei adevărate stăpâne) să 
poată fi mai presus decât izbucnirea unor pofte atât de înjositoare? 
Căci acela e cu adevărat stăpân, care nu se lasă prins în mrejele flă- 
cărilor pătimaşe ale dorințelor, pe care nici ameninţarea morţii nu-l 
poate ingrozi, ci preferă să moară liber sub învinuire decât să ajungă 
să se împărtăşească de putere prin crimă. Acela e liber, care a ştiut 
să nu prefere ruşinea în locul patimii. Apoi, el nu se scuză pentru că 
ar fi plin de frică ori pentru că, fiind timid, i-ar fi cumva teamă de 
pericol, ci fuge de nelegiuire, simțindu-se oarecum dator pentru bu- 
năvoinţa stăpânului şi pentru nevinovăția lui şi, fiind om drept, se 
îngrozeşte de orice contact cu nelegiuirea, de rușinea nerecunoş- 
tinţei şi a păcatului. În al treilea rând, femeia adulteră se frământă 
în toate zilele cu propunerile ei”!:, dar Iosif n-o ascultă. Şi apoi mai 
sunt câteva cuvinte de care să te fereşti. Ele nu sunt doar înșelă- 
toare, ci la mijloc e mai ales acea provocatoare, nepotrivită şi ne- 
ruşinată poftă trupească; de la niciuna din acestea, adultera nu se 
dă inapoi. N-a fost destul cât a suferit că și-a călcat în picioare și 
ultimul dram de ruşine, ci mai şi pândește ca să-l prindă în cursă. 

24. În sfârşit, fiind nevoit să intre într-o zi după treburi potrivit 
serviciului său92, pe când lipseau slugile şi casnicii, ea l-a apucat de 
haină, zicându-i 'culcă-te cu mine!'. După cum ne mărturiseşte Scrip- 
tura, Iosif s-a scuzat spunând că nu putea să calce în picioare legă- 
mântul pe care l-a făcut cu stăpânul său. Căci nu-i destul că a intrat 
aici sigur pe toate cele dinăuntrul casei, încât să nu-l poată prinde 
nimeni cu nimic nedrept (omul cinstit trebuia să ia măsuri de preve- 
dere ca să nu dea avuţiile în mâna hoţilor, şi acelea să se prăpă- 
dească din cauza greșelii lui), ci, ca unul care a văzut că ea era în 
stare să se împotrivească stăpânului său, el a trebuit să se ferească, 
să nu neglijeze serviciul, chiar cu riscul că o jigneşte pe soţie. 

25. Destul cu atâtea cuvinte! Iosif nu-și putea închipui atâta în- 
drăzneală, să-l prindă de haină, aşa încât şi-a cerut iertare că a intrat 
şi, pretextând că s-a furişat, nici nu şi-a mai făcut rost de imbrăcă- 
minte întreagă pentru trup decât cea a "'abstinenţei”, și astfel a pă- 
răsit, ca şi cum nu ar fi fost ale lui, veşmintele pe care adultera le 

ţinea în mâini, judecându-le de acum străine dacă le-ar mai fi atins. 
Totuși mare bărbat e cel care n-a vrut să ştie de iscusinţa josnică a 
vânzării! Cel iubit cu pasiune n-a răspuns la chemări, cel dorit nu s-a 
învoit, cel înhățat a fugit când a întâlnit-o pe soţia stăpânului şi s-a 
strecurat afară doar într-o haină uşoară. losif n-a putut fi cucerit 
sufieteşte și nici insistenţele nesfârșite ale femeii n-au arătat că el ar 
fi suportat greu, că a rămas tulburat de apropierea de ea, încât, dacă 
ea ar fi rămas acolo timp mai îndelungat, să poată transmite prin 
mâinile adulterei aţâţările poftei. În orice caz, el mai curând s-a lip- 
sit de haină, dar a ocolit nelegiuirea. Într-adevăr s-a lăsat despuiat de 
haină, dar n-a fugit gol, întrucât era adăpostit în haina nevinovăţiei; 
de fapt nu-i gol decât cel pe care l-a dezgolit păcatul. În definitiv, s-a 
întâmplat că dintre bărbaţii mai vechi, Adam, după ce s-a îndepărtat 
prin neascultare de poruncile Domnului şi şi-a atras asupra lui po- 
vara grea a păcatului, a rămas dezgolit, aşa cum a recunoscut el 
însuşi când a zis: "Doamne, am auzit glasul Tău în rai şi m-am temut, 
căci sunt gol, şi m-am ascuns'95. Căci a înţeles că e gol cel care a 
pierdut podoaba ocrotirii dumnezeieşti. De aceea s-a ascuns, pentru 
că nu mai avea pe el haina credinţei, de care desigur s-a lipsit prin 
neascultare. Ce privelişte grăitoare: acela era gol, cu toate că incă 
nu-şi lepădase haina; acesta nu era gol, deşi se dezbrăcase de haine, 
părăsindu-le în mâinile adulterei”4. Aceeaşi Scriptură pe cel dintâi l-a 
dezgolit, iar pe acesta l-a îmbrăcat, şi anume pe cel care și-a păstrat 
nepătate hainele virtuţilor 'dezbrăcându-se de omul cel vechi dim- 
preună cu faptele lui, ca să se îmbrace în cel nou, care se înnoieşte 
spre deplina cunoştinţă după chipul Celui ce l-a zidit"95; în schimb, 
acela a rămas gol, ca unul care nu s-a mai putut îmbrăca din nou 
după ce fusese despuiat de virtute printr-o prădare nemaiîntâlnită. 
De aceea a primit o imbrăcăminte de piele, pentru că un păcătos 
nu poate să aibă o îmbrăcăminte duhovnicească. Aşadar, losif şi-a 
părăsit hainele sale, dând pe faţă astfel nerușinarea adulterei, pe 
care după aceea n-a mai putut-o ascunde. 

26. Atunci Iosif a ieşit afară fugind, iar adultera, ridicându.-și gla- 
sul, s-a plâns că s-ar fi încercat asupra ei adulter, dovadă că, pără- 
sindu-și hainele, evreul acela a ieşit afară. Aşadar ea dădea pe faţă 
tocmai ceea ce ar fi trebuit să tăinuiască, născocind astfel o întreagă 


93. Fac. 3, 10, 

94. Fac. 3, 10; 39, 13. 

95. Col. 3, 9-10. 

96. Fac. 3, 21. Despre "îmbrăcămintea de piele" ca simbol al pământului şi 
trecătorului a se vedea mai pe larg J. Dani€lou, Platonisme et theologie mystique... 
de St. Gregoire de [Yysse, Paris, 1944, p. 52 şi urm. 

nelegiuire ca să facă rău celui nevinovat. Cel drept nu s-a gândit insă 
la nicio învinuire, în schimb neruşinata a făcut ea acest lucru, fără 
de teamă. Aş zice, așadar, că ea e cu adevărat cea dezbrăcată, cu 
toate că ţinea în mâini haine străine. Ea era cea care pierduse şi 
ultimul văl al castităţii, acela destul de împodobit, destul de apărat, 
al cărui glas nu se auzea, ci se pomenea cu nevinovăție. Aşa va păţi 
mai târziu şi Susana? când ea va tăcea în faţa celor ce o judecau, 
şi mai bine a fost că a vorbit un prooroc; de aceea, proorocul a făcut 
bine că i-a luat apărarea, cu toate că ea nici măcar nu ceruse ajutor 
cu glasul ei propriu. De aceea aş spune că losif era mai fericit, deşi 
a fost trimis în temniţă, pentru că fecioria înlocuia martiriul. E ade- 
vărat că mare vrednicie este fecioria, dar e de valoare mai redusă 
atunci când ea naște primejdii. Dar acolo unde e apărată cu primej- 
dia mântuirii, acolo ea se încoronează mai cu strălucire. Fără să se 
fi ascultat martori?8 şi fără să se [i cercetat buna credinţă a învinuirii, 
losif a fost aruncat în închisoare, acuzat a fi vinovat de nelealitate, 
însă Domnul nu l-a părăsit nici în temniţă. De aceea, cei drepţi să nu 
se tulbure când sunt apăsaţi cu învinuiri nedrepte şi când justiţia 
fiind înăbușită, ei sunt azvârliţi în temniţă. 

27. Dumnezeu îi cercetează pe ai Săi şi în închisoare şi, de 
aceea, acolo dă mai mult ajutor, unde şi primejdia e mai mare. Dar 
dacă Hristos îi cercetează pe cei duşi în temniţă, de ce să se mire 
cel care îşi aduce aminte că prin ai Săi Domnul însuşi a fost altădată 
închis în temniţă, după cum stă scris? "în temniţă am fost, şi nu M-aţi 
cercetat"? Unde nu pătrunde milostivirea dumnezeiască? În felul 
acesta a aflat şi Iosif har, pentru ca cel care fusese închis în temniţă 
să-şi păstreze el însuşi cu atât mai tare zăvoarele temniţei, să re- 
nunțţe la veghea lui zăvorâtorul, să renunţe la toţi cei incredinţaţi pu- 
terii lui. În felul acesta Iosif nu numai că nu simţea că-i nefericit în 
temniţă, ci ușura şi chinurile altor întemnițați. 

28. Autori ai acestor nedreptăţi sunt aşadar o femeie şi nişte 
eunuci!%0; dar femeia este dintre egiptencele care au obiceiul să 
scornească povești nerușinate, să-i hărţuiască pe cei sfioşi, să-i ur- 
mărească pe fugari, să-i forţeze pe cei ruşinoşi, doar pentru a-şi 


97. Cf. Sus. 35. 

98. Cf. Fac. 39, 20. 

99. Matei 25, 43. 

100. Cf. Fac. 40, 1 şi urm. În epistola XX, Sf. Ambrozie descrie surorii sale Mar- 
celina felul cum la înfruntat el pe eunucul Calligonas, căpetenia gărzii imperiale a 
lui Valentinian II, care l-a ameninţat că-i va tăia capul: 'Eu voi suferi ca un episcop, 
iar tu vei face ceea ce face un eunuc“, i-a răspuns Ambrozie. Pentru îndrăzneala lui 
eunucul şi-a pierdut viaţa. 

putea apăra viciile. Învinuindu-l pe cel neprimejdios şi invinovăţin- 
du-l în mod perfid de trădare, pe motiv că deţine dovezi de la duş- 
mani, dar în fond osândind pe altul, chiar ea însăși nu a mai pus niciun 
frâu furiei proprii. Căci care putea fi cauza cruzimii ei dacă nu faptul 
că-şi dădea seama că Iosif s-a împotrivit poftelor ei prin aceea că 
n-a consimţit la satisfacerea dorințelor ei oprite? lată pentru ce a tre- 
buit să se deschidă temniţa: ca să primească pe cei nevinovaţi, să 
dezlege cătuşele nelegiuiţilor şi să le pună celor credincioşi, să fie 
eliberaţi adulterii adevărului şi în locul lor să fie închişi cei ce se 
împotrivesc falsificării credinţei! 

29. lar despre eunuci ce să spun? Ei ar trebui să fie daţi pildă 
celorlalți eunuci, pentru că situaţia lor e nesigură, nestatornică, în- 
trucât întreaga lor speranţă atâmă de voinţa împăratului, la ei cea 
mai mică ofensă e socotită a fi cel mai mare pericol, pe când lucru- 
rile mărunte nu merită decât dispreţ. Unul se lăuda că a fost marele 
paharnic, celălalt, marele pitar. Amândoi s-au poticnit şi au fost 
trimişi la închisoare, iar dreptului losif i s-a poruncit de către căpete- 
nia gărzii să le slujească!0!. Şi au rămas aşa împreună mai multe 
zile, până când și unul şi altul au visat niște vise, iar dimineaţa când 
i-a văzut Iosif şi când a dat peste ei, iată că erau trişti şi tulburaţi, şi 
aceasta pentru că îi tulburaseră visele şi acum nu găsiseră tălmaci 
care să li le tâlcuiască. 'Zis-a lor Iosif: Oare tâlcuirile nu sunt şi ele 
de la Dumnezeu? Spuneţi-mi dar visele voastre. Atunci a spus ma- 
rele paharnic visul său: Eu am văzut în vis că era înaintea mea o 
coardă de vie; şi coarda aceea avea trei viţe; apoi a înfrunzit, a 
înflorit şi au crescut struguri şi s-au copt. Şi paharul lui Faraon era în 
mâna mea. Atunci losif i-a zis: Cele trei viţe înseamnă trei zile. După 
trei zile îşi va aduce aminte Faraon de dregătoria ta și te va pune 
iarăşi în slujba ta şi-i vei da lui Faraon paharul în mână. Deci, când 
vei fi la bine, adu-ţi aminte şi de mine şi fă-mi bine de pune pentru 
mine cuvânt la Faraon să mă scoată din închisoarea aceasta; căci eu 
sunt furat din pământul evreilor, şi nici aici n-am făcut nimic ca să 
fiu aruncat în temniţa aceasta”. 

30. Visul celuilalt nu-mi face plăcere să-l istorisesc. Desigur că vă 
aduceţi aminte de cuvintele mele: ori de câte ori îmi aduc aminte că 
am tâlcuit înţelesul visului, tot de atâtea ori mă îngrozesc, fiindcă 
era vorba de moarte102. Să vorbim dar mai întâi despre cel care se 


101. Cf. Fac. 40, 3. 

102. În epistola către sora sa, Marcelina, (cea cu nr. XX), Ambrozie pare a se 
îngrozi chiar şi numai amintindu-şi de Calligonas, eunucul. Sf. Ambrozie face aici o 
paralelă cu soarta pitarului egiptean. 

credea fericit dacă ar fi iarăşi mai marele pahamic şi care credea că 
această dregătorie e culmea cea mai înaltă a atotputerniciei, întrucât 
el îi dădea regelui paharul. Aceasta era mândria lui, dar şi ea era o 
mărire care se mărgineşte la acest veac; mereu regreta că fusese lip- 
sit de ea; de dorul recâştigării ei tresălta mereu de bucurie. Dar şi ea 
e doar un vis; toată puterea veacului [de acum] e numai vis, nu-i 
adevăr veşnic, Dar să zicem că vede prin vis cum i se redă dregă- 
toria. Şi Isaia afirmă că aşa sunt oamenii de felul acesta; în veacul 
de acum ei se bucură numai de lucruri mărunte105. După cum cel 
care mănâncă şi bea în somn, atâta vreme cât doarme are impresia 
că se satură de mâncare și de băutură, dar după ce se trezeşte simte 
că e mai flămând decât atunci când s-a culcat - căci acum îşi dă 
seama cât de zadamice au fost mâncarea şi băutura din vis -, tot aşa 
şi cel ce doarme în acest veac nu-şi deschide ochii spre tainele dum- 
nezeieşti. Câtă vreme e îngreuiat de nălucirile trupului, socoate — ca 
şi cum ar vedea-o în vis — că această putere lumească e neschim- 
babilă, dar când se trezește își dă seama cât de înşelătoare este 
plăcerea acestui veac. 

31. Gândește-te acum la Acel evreu adevărat, Care nu-i din vis, 
ci-i tălmaci real al adevărului!04 şi al vederii celei preamărite, 
izvorâte din deplinătatea dumnezeirii!05 şi din libertatea harului 
ceresc, în această temniţă a trupului, şi pe Care nu L-au putut atinge 
nici ispitele veacului acestuia şi nici să-L înşele vreo stricăciune a 
plăcerilor lumești; Care, deși a fost ispitit, totuși nu S-a lăsat prins, 
a fost peţit, dar nu S-a învoit; în sfârşit, o putere necurată a sinagogii 
înhăţându-l îmbrăcămintea corpului l-a dezgolit carnea, dar EI S-a 
smuls, înălțându-Se mai presus de moarte! A calomniat ea, 'desfrâ- 
nata”, pentru că n-a fost în stare să reţină pe Cel pe Care nici temniţa 
şi nici mormântul nu L-au îngrozit şi nici adâncurile iadului nu L-au 
putut păstra. Ba, mai mult, de acolo unde coborâse ca un osândit, 
de acolo i-a slobozit şi pe alţii; acolo unde erau ţinuţi în cătuşele 
morţii, acolo a dezlegat EI însuşi lanţurile muritorilor. la seama, așa- 
dar, la ceea ce spune acest evreu către mai-marele pahamic, cel 
care atrăsese asupră-şi mânia regală, dar pe care losif l-a repus din 
nou în dregătorie: "Când vei fi la bine, adui aminte şi de mine şi fă-mi 
bine de pune pentru mine cuvânt bun la Faraon'196. De aceea a re- 
petat el aceste cuvinte, pentru că ştia că după ce-şi va recâștiga pu- 


103. Cf. Is. 29,8. 

terea, nu-şi va mai aduce aminte cine anume l-a scos din nedreptate. 
De aceea, din nou l-a făcut atent că la eliberat a doua oară pentru 
ca, dacă-și va uita de binefacerea anterioară, să îi vină în minte cea 
de a doua, să nu-l dispreţuiscă pe autorul salvării lui, să nu-i răs- 
pundă cu trădare perfidă. Căci, ceea ce-i şi mai rău, în momentul de 
fericire, repede trecem cu vederea peste binefacerea anterioară!07, 
Or, odată întors la dregătoria sa, el nu şi-a mai adus aminte de 
tălmaciul visului, ci şi-a uitat de el. Dar chiar dacă el şi-a uitat, 
Hristos nu l-a dat uitării, i-a vorbit şi, prin slujitorul Său, Însuşi Dum- 
nezeu i S-a adresat zicându-i: 'adu-ţi aminte de mine!”, adică, gândin- 
du-te la dregătoria ta, să-ţi aduci aminte ce ţi-a spus; şi cu toate că 
prima dată ai uitat, poate îţi vei aduce aminte de mine a doua oară, 
ca să scapi de primejdii tu, care ţi-ai uitat de binefacerea de altă- 
dată! Dar vai! Deşi înălțat din nou la putere, el nu şi-a mai amintit! 
Se vede dar cât de mare este această putere, unde e vorba de dre- 
gătoria vinului, de unde vine atâta mândrie! Ea îl va fi făcut să uite 
totul pe acest mai mare peste eunucii care serveau vinul în paharele 
împărăteşti. 

33. Şi, cum spune Scriptura, “au trecut de atunci doi ani'108, 
Mi-aduc aminte de vremea eunucului nostru, poate și ziua s-a nime- 
rit, că nici după doi ani când şi-a primit înapoi dregătoria, nici 
atunci el nu şi-a adus aminte, ci altcineva i-a amintit. Căci a recunos- 
cut că în acest veac până şi puterea este un vis pentru cel care n-a 
crezut în visul lui. Aşadar a învăţat că și stăpânirile împăraţilor... sunt 
visuril09, că nici puterea lor nu-i veşnică. Dar şi peste astfel de lu- 
cruri se trece repede, ca nu cumva prin deasa lor pomenire să se 
creadă că ele ar fi netrecătoare. De aceea, să nu se bucure nimeni 
că eu totuşi mi-am adus aminte de vorba ce-am spus-o atunci şi care 
ar fi produs în acea vreme supărare unora ori ar fi atras mustrarea 
Bisericii. 

34, Revenind la istoria noastră: Fiind făcut atent din cauza visu- 
lui regelui, mai-marele paharnic a grăit: "imi aduc aminte astăzi de 
păcatele mele'110. E drept că o vorbă ca aceasta ne vine târziu în 
minte, dar măcar de-ar fi o mărturisire adevărată! Mărturiseşte şi 
după ce-ai greşit că trebuia de mai înainte să te fereşti de a mai pă- 
cătui! Oricât de repede ţi-ai fi uitat, totuşi să spui: "să-mi aduc amin- 
te'111. E sigur că ştii că aşa s-a spus atunci, dar îţi erau urechile 


107. Cf. Fac, 40, 23. 
108. Fac. 41, 1. 
109. Lacună în text. 

111. Fac. 40, 14. 

asurzite de fala puterii şi fiind îmbătat de vin nu mai auzeai cuvin- 
tele cumpătării. De aceea, măcar acum adu-ţi aminte şi mărturi- 
sește-ţi cât de târziu păcatul! Dacă ajungi să te rogi şi de un slujitor, 
atunci pe Dumnezeu de ce Îl tăgăduieşti? Nu te îmbăta de vin, ci de 
Duh Sfânt! Adu-ţi aminte ce se întâmpla pe când iţi dormeai som- 
null 12 tău şi îţi visai visele! Acelaşi mai-mare paharnic era mai-mare 
şi peste ospeţele regelui. care ţineau şi de răspunderea mai-marelui 
pitar. Acesta se credea măreț, pentru că avea în puterea lui pâinea 
împărătească; nu ştia câte cotituri oferă această putere! Era amenin- 
ţat de alţii că va fi curând dat la chinuri, dar nu voia să audă despre 
cel care, deşi era slujitorul împăratului, îi tălmăcise totuşi vedenia 
că, potrivit tocmai poruncii regelui, de protecţia căruia se bucurase 
cel mai mult, va ajunge să-și piardă capul şi să fie aruncat ca mân- 
care păsărilor. Şi poate că trebuia să dau exemplu, ca să nu te în- 
crezi în înşelăciuni. 

35. Există însă şi alte exemple despre măririle și nesiguranța 
dregătoriilor împărătești, care sunt cunoscute şi din istoria timpu- 
rilor mai noi. Şi Doeg Idumeul era căpetenie, şi anume căpetenie 
peste păstorii de catâri ai regelui! 15, adică un fel de eunuc peste do- 
bitoace, Şi acesta, un sirian, a pârât regelui pe un preot, fiind îindem- 
nat de ură împotriva preotului. Oare şi acum mint când precizez şi 
țara, şi faptele care s-au petrecut? Şi Aman era căpetenia slujitorilor 
din casa regelui!14, dar când s-a năpustit asupra Bisericilor Dom- 
nului, iscodind cu nesocotință lucruri nelegiuite împotriva lor, je- 
fuind şi persecutând poporul credincios, atunci a plătit nelegiuirea 
cu grele suferinţe. 

36. Dar să ne întoarcem la mai-marele paharnic! 15: ca şi cum ar 
fi fost beat, multă vreme a uitat de binefăcătorul său, până când într-o 
zi totuşi trebuind să aducă regelui un tălmaci bun, desigur nu ca şi 
cum ar fi vrut să se arate recunoscător, ci ca un om iscusit ce era, a 
istorisit regelui cele întâmplate!16. După ce i s-au adus la cunoștință 
faptele, impăratul a poruncit să fie chemat şi l-a întrebat pe cel scos 
din temniţă dacă ar putea să-i tălmăcească visul. Bucurându-se de 
tălmăcirea dată acelui vis, împăratul a înlăturat nedreptatea şi i-a 
redat |lui iosif| onoarea veche. Vedeţi, așadar, că se potrivesc cele 
dinainte cu cele de acum. Nedreptatea fusese săvârşită înainte de a 
fi ajuns la cunoştinţa împăratului, care i-a şi acordat iertarea după ce 

a aflat adevărul. Faraon nu avusese aici nicio vină, căci ceea ce a 
istorisit acest bărbat sfânt îl arată străin de nedreptate, dar şi ceea 
ce a hotărât e pe potriva mărinimiei unui rege. 

37. lar visul şi tălmăcirea sunt următoarele, după cum a zis Iosif: 
"Prin acest vis Dumnezeu îi arată lui Faraon ce are de gând. Cele 
şapte vaci grase şi frumoase înseamnă șapte ani buni, cele şapte 
spice frumoase înseamnă şi ele șapte ani. În fond, visul lui Faraon 
unul este: ...cele şapte vaci slabe care au ieșit după acelea sunt șap- 
te ani slabi, şi cele șapte spice seci şi pălite de vânt sunt tot şapte 
ani! Vor fi şapte ani de foamete. lată pentru ce am spus eu lui Fa- 
raon "că Dumnezeu a arătat lui ceea ce voiește să facă'. lată, vin 
şapte ani de belșug în tot pământul Egiptului. După ei vor veni şapte 
ani de foamete şi se va uita tot belșugul acela în pământul Egiptului 
şi foametea va secătui toată ţara şi belşugul de altădată nu se va mai 
simţi în ţară după foametea care va urma, căci va fi foarte grea. lar 
că visul s-a arătat de două ori lui Faraon, aceasta înseamnă că lucrul 
este hotărât de Dumnezeu, şi că El Se grăbeşte să-l plinească'116a. 

38. Vis vechi, fapte recente. Cele de altădată s-au întâmplat însă 
pentru cei de mai târziu, şi unde era înainte belşug de provizii, acum 
se simte lipsă de toatel17. De aceea, bine ar fi fost dacă cineva l-ar 
fi povăţuit pe rege să păstreze ceva din belșugul de dinainte pentru 
anii domniei lui de mai târziu, pentru că din acel belșug mare tre- 
buia să ajungă şi pentru timpul următor. Dar risipa nemăsurată a 
vremii trecute i-a înșelat şi pe cei de mai târziu, iar oamenii care je- 
fuiesc azi toate n-au vrut să cheme un nou Iosif. Chiar dacă eu nu-s 
un fel de Iosif — căci cine mai poate fi ca el? —, totuşi ei strigau că 
vacile acelea grase nu înseamnă numai desfrâu, ci și nepăsare faţă 
de sfinţenia dumnezeiască, pentru că despre cei perfizi se spune: 
"tauri grași m-au împresurat'!!8, iar despre poporul iudeilor stă scris: 
“îngrășatu-s-a, îngroșatu-s-a și s-a umplut de grăsime, L-a părăsit pe 
Dumnezeu, Cel ce l-a făcut pe el'119, şi de aceea visul acela despre 
belşugui vremelnic nu poate să însemne ceva netrecător, ci timpul 
când va urma o foamete aspră. 

39. Totuşi sunt de părere că acest vis nu s-a referit doar la unul 
sau doi, ci la toţi, pentru că șapte ani graşi ai acestei lumi, de belşug 
pământesc gras, vor fi inghiţiţi de cei seci, care vor urma și în care 
va fi o lâncezeală neîntreruptă, şi nu respect al legii sfinte, încât prin 


116a. Fac. 41, 25-32. 

Efraim, acel trib al “belșugului' care se va dovedi rodnic faţă de Dum- 
nezeu, înţeleg vaca cea bună, dar nu cu multă grăsime trupească, ci 
aceea încărcată de lapte şi de har ceresc!20, pe a cărei podoabă a 
gâtului Dumnezeu zice că Îşi găseşte sutaș, după cum stă scris: 
“Efraim este o junincă învățată la jug. Eu voi veni peste frumuseţea 
grumazului ei'!21. Așadar, nici să nu ne ungem capul cu untdelem- 
nul celui păcătos, dar nici nu trebuie să ne desfătăm din roade în- 
şelătoare122, ca să nu se spună şi despre noi: "Voi aţi arat semănând 
fărădelege şi aţi secerat nenorocirea, și acum trebuie să mâncaţi din 
roadele minciunii. Ţi-ai pus nădejdea în carele tale de luptă'125. Şi 
nici nu mă impresionează că are spice seci şi pălite de vânt, pentru 
că şi David atunci era mai bun, când se subţiase ca pânza de păian- 
jen, aducând jertfă lui Dumnezeu, cu sufletul chinuit,124 şi cei mai 
încercaţi spre El aleargă, cei pe care duhul cel rău i-a urmărit cu 
grele nedreptăţi. 

40. De aceea şi cred că s-a învredhnicit Iosif de mai inalte răsplă- 
tiri!25, pentru că s-a preocupat în gândurile lui mai ales de lucruri 
tainice. Căci ce altceva vrea să însemne inelul pus în degetul lui [de 
către Faraon] decât să înţelegem că preoția lui e închinată credinţei 
cu care să prevestească el pe alţii? Ce inseamnă hlamida lui, acest 
văl al înţelepciunii, decât întâietatea științei date lui de către acel 
Rege ceresc? Lanţul de aur împrejurul gâtului pare a exprima înţele- 
gerea cea dreaptă. La rândul ei, trăsura înseamnă culmea cea mai 
înaltă a vredniciilor!26. Şi cine este cel care a primit ca soție dintre 
neamuri Biserica, dacă nu Cel ce Şi-a adunat Biserica dintre nea- 
muri; şi a dobândit din ea ca fiu pe Manase, prin care a uitat de toate 
necazurile!27 pe care le-a avut de pe urma fărădelegilor iudeilor? Şi 
a mai dobândit încă un fiu, pe Efraim!28, prin a cărui creştere s-a vă- 
dit că odată fiind întrupată smerenia în carne, nici Dumnezeirea n-a 
fost înjosită, și nici slava n-a fost micșorată. 

41. În sfârşit, oricine suferea de foame era trimis la Iosif129, Şi 
cine sunt aceştia dacă nu cei despre care era scris: 'Întoarce-se-vor 

125, Cf. Fac. 41, 42. 

126. Cf. Fac. 41, 43. 

127. Cf. Fac. 41, 43; 51. 

spre seară și vor flămânzi ca un câine'150? Şi foametea nu era numai 
într-un loc, ci pe întreg pământul, pentru că nu era cine să facă bu- 
nătate. De aceea, Domnul lisus îndurându-Se spre lipsurile pămân- 
teşti, a deschis jitnițele Sale și comorile tainelor cerești, făcând cu- 
noscute adâncurile ştiinţei şi ale înţelepciunii, pentru ca nimeni să 
nu mai ducă lipsă de hrană. Căci şi Cartea Înţelepciunii spune: 'Ve- 
niţi şi mâncaţi din pâinea mea'!5!. Şi de aceea şi în alt loc tot despre 
acest lucru se spune: “Domnul mă paşte şi nimic nu-mi va lipsi'152, 
pentru că pe toţi ne satură Hristos. Şi a deschis așadar Hristos grâ- 
narele Sale și vindea nu pe bani de aramă, ci cerând drept preț cre- 
dința şi drept răsplată devotamentul. Şi vindea nu câtorva oameni 
din Iudeea, ci le vindea tuturor, pentru ca să fie crezut de toate nea- 
murile. 

42. 'Şi veneau din toate ţările în Egipt să cumpere pâine de la 
losif'155, Şi toţi primeau, pentru ca era foamete. Caci flămânzesc 
toţi cei care nu se tem de Hristos. Să cumpărăm dar hrană cu care 
putem alunga foamea. În gândurile lui nimeni să nu-şi uite de sără- 
cia proprie, nici măcar dintre cei care au bani. Hristos nu cere ar- 
ginți, ci credinţă, care-i mai de preţ decât argintul!54. Dar îl cumpără 
chiar şi apostolul Petru, care n-avea arginţi. Căci el a zis: 'Aur și 
argint nu am; dar ce am, aceea iţi dau: în numele lui Hristos lisus, 
ridică-te şi umblă'!55. Şi tot aşa grăieşte şi proorocul Isaia: "Câţi sun- 
teţi însetaţi, mergeţi la apă, și câţi nu aveţi argint, mergeţi de cum- 
părați şi mâncaţi; mergeţi de cumpăraţi fără de argint şi fără preţ 
vin'156. Căci nici preț n-a cerut de la noi Cel ce a plătit pentru noi 
"prețul sângelui'. Pentru că nu cu aur sau cu argint, ci cu sângele Său 
cel scump ne-a răscumpărat Hristos!37. Aşadar, tocmai acel preţ 
trebuie să-l aduci, cu care ai fost cumpărat. Dar şi dacă EI nu ţi-ar 
cere-o, tu totuşi Îi ești dator. Cumpără-i, dar, pe Hristos, nu pentru 
că puţini sunt cei ce-L au, ci pentru că toţi au în chip firesc, însă 
puţini sunt cei ce-L oferă din temere faţă de EI. E al Lui ceea ce 
Hristos iţi cere să-l înapoiezi. El ne-a dat viaţă tuturora și tot El S-a 
oferit să moară pentru toţi. Plătește pentru Creator acum din ceea 
ce şi așa va trebui să plătești prin lege. Nu-i un târg obişnuit acesta, 

nu toţi își dau seama de el. Doar fecioarele cele din Evanghelie!58, 
care venind Mirele n-au putut intra înlăuntru, tocmai de aceea au ră- 
mas afară, pentru că nu şi-au cumpărat untdelemn de la cei ce vând. 
De aceea le-a şi zis: "Mergeţi mai bine la cei ce vând şi vă cumpă- 
raţi'39. Şi nu degeaba s-a propovâduit şi despre neguţătorul care și-a 
vândut tot ce avea ca să-şi cumpere mărgăritarul14%0. 

45. 'Şi lacob a zis către fiii săi: De ce vă leneviţi? lată, am auzit 
că este grâu în Egipt. Pogorâţi-vă acolo şi cumpăraţi-ne puţine 
bucate'14[. Şi nu o singură dată a zis Iacob aceasta, ci în fiecare zi 
le-a spus-o fiilor săi, care urmau să se apropie mai târziu să se îm- 
părtăşească din harul lui Hristos, după cum sta scris: "De ce vă lene- 
viți? lată, am auzit că este grâu în Egipt'. Din acest grâu e şi grăun- 
tele care a înviat!42. Aşadar, cine pătimeşte de foame, acela o dato- 
rează într-un fel lenevirii proprii. "Iată, se zice, am auzit că este grâu 
în Egipt”. Desigur că cei mai tineri au avut posibilitatea, mai degrabă 
decât cei bătrâni, să audă asta, întrucât cei care petrec pe afară se 
mişcă mai des într-o direcţie sau în alta. Dar despre această negus- 
torie bătrânul a auzit cel dintâi, însă acel bătrân care se bucură în 
cele ale credinţei de o îndelungată cărunteţe; acesta e bătrânul care 
a înţeles, pentru că la el şi bătrâneţea e venerabilă, şi vârsta acestei 
bătrâneţi se caracterizează printr-o viaţă neprihănită!+5. Nici n-au în- 
treprins toţi această negustorie, decât fiii lui lacob, şi, dintre aceştia, 
numai cei de vârstă mai înaintată. De aceea au plecat primii ze- 
cel44, iar cel mai tânăr, nu. Pe el nu l-a trimis tatăl, cum spunea 
însuşi, 'ca nu cumva să i se întâmple vreun rău'1!45. Până atunci, 
fiind mai tânăr, Veniamin era mai expus primejdiei. Desigur, patri- 
arhul se referă la Veniamin, dar prin el se prefigura Pavel, care ştim 
că era din tribul lui Veniamin!46. Şi pe bună dreptate se îndoia Iacob 
de deplinătatea lui. În definitiv, el a fost infirmat, pentru ca să se 
înzdrăvenească: a suferit de o anumită orbire147, dar această infir- 
mitate i-a fost spre mântuire. Căci până la sfârșit acea orbire l-a adus 
la lumină. Am amintit această istorisire ca să-i înțelegem taina: la 

început patriarhii au fost cei care au plecat fără Veniamin, mai târ- 
ziu apostolii, fără Pavel. Nici unul, nici celălalt n-au sosit primii, dar 
odată chemaţi, fiecare din ei a primit la sosire răsplată mai mare 
decât cei de mai înainte. Vorbele "este grâu în Egipt' înseamnă: 
acolo unde foametea-i mai mare, acolo şi belșugul e mai mare. În 
Egipt era grâu mult; poate de aceea a zis şi Tatăl: 'din Egipt L-am 
chemat pe Fiul Meu'148. Din acest grăunte e acel belșug; căci nici 
recoltă n-ar fi existat dacă mai înainte n-ar fi fost năpăstuite semă- 
năturile Egiptului. Este așadar 'grâu în Egipt' cum nimeni nu credea 
înainte. Pentru acest grâu se târguiau patriarhii. Şi desigur că în 
acest scop ei şi-au luat banii necesari, în schimb bunul Iosif le-a dat 
grâu, dar le-a restituit şi banii. Căci nu pe bani se cumpără Hristos, 
ci prin har: valoarea ta, creştine, constă în credinţa ta, cu ea se 'cum- 
pără' tainele dumnezeieşti. Pe de altă parte, acest grâu îl duce acel 
asin!4+9 care în Legea veche era socotit necurat, dar acum lumea în- 
treagă se află în împărăţia harului. 

46. Totuşi tânărul Veniamin fusese reţinut şi n-a ieşit până acum 
din dragostea paternă, căci îl opreau cătuşele Legii, datinile părin- 
teşti!50, Foametea se înteţea tot mai tare. Dar întrucât Veniamin în- 
târzia să vinăl5!, au intervenit pentru el doi dintre fraţi, Ruben şi 
luda, adică "umilinţa" şi 'mărturisirea'152. De aceşti garanţi se face 
uz pe lângă tatăl lor; prin ei se rânduiesc lucrurile, căci unul e prim 
născut, celălalt e redeşteptat. Legea primului născut e Evanghelia 
celui redeșteptat. Prin ei e dus şi tânărul Veniamin care, având mi- 
resme bine mirositoare, sosește și el cu tămâie în care s-au ameste- 
cat şi bucățele de smimăl55; aceasta pentru ca şi prin el să se 
amestece, întocmai ca printr-o cuvântare dragă, răşina spiritului cu 
pietrele vii; el venea aducând şi mierea care să se aplice fără durere 
pe unele părţi mai simţitoare ale lăuntrului nostru. Tot astfel era pro- 
povăduirea lui Pavel care, prin bisturiul argumentării sale, să înlăture 
rănile deschise şi să evacueze secrețiile purulente ale rătăcirii, iar 
mădularele bolnave ale minţii a dorit mai curând să le cauterizeze 
decât să le extirpe. Despre tămâia rugăciunii, despre smirna şi aloia 
care imbălsămează, proorocul David ne-a învăţat că sunt semne dis- 
tinctive ale inmormântării, atunci când spune!54%: 'smirna şi aloia 

îmbălsămează veșmintele”. Căci a venit Apostolul Pavel să vestească 
despre crucea Domnului cea mereu verde şi odrăslită, a cărei coajă 
e mai vârtoasă, dar fructul mai moale - desigur ne gândim la toiagul 
arhieresc de migdal al lui Aaron şi la toiagul asemănător al lui 
leremia!55; dar şi banii apar de două ori155, Cine să pună la îndoială 
că astfel de îndatoriri ar fi fără rost, când ne gândim că atât viaţa 
patriarhului, cât şi propovăduirea apostolului strălucesc cu putere în 
piepturile fiecăruia, pe temeiul învățăturilor lor sfinte, ca argintul 
lămurit în foc la lumina vie a poruncilor mântuitoare? Şi nici pome- 
nirea dublă a banilor nu se face fără rost: prin ele Pavel prefigura 
împlinirea a ceea ce-i învrednicea cu îndoită cinste pe presbiterii 
harnici care se ostenesc cu cuvântul și cu învăţătura!57. 

47. "Şi ridicându-şi Iosif ochii l-a văzut pe Veniamin, fratele său 
de o mamă cu el'158, în fine, se văd evreii şi sunt văzuţi şi de 
Tiristos, al Cărul tip este Iosif, ca şi cum ar veni Pavel şi le-ar vorbi 
blând şi potolit, spunându-le să vină şi ei să-şi ia merinde, Dar și mai 
înainte, chiar când veniseră fără Veniamin, i-a recunoscut, dar şi-a 
întors faţa de la ei, făcându-se că nu-i cunoaşte, după cum e scris: 
"le-a grăit aspru'159, şi aceasta pentru că ei nu-l recunoscuseră, pe 
când el îi recunoscuse din primul moment. Așadar, pe bună drep- 
tate mi-am adus aminte de Pavel, pe care Domnul lisus îl iubea mai 
mult decât pe ceilalţi fraţi, ca pe un frate mai mic. La rândul lor, şi 
evreii s-au depărtat de Domnul, tăgăduindu-l dumnezeirea, cu toate 
că în timp ce era răstignit de sinagoga lor, EI totuși îi iubea mai mult, 
aşa cum iubeşte cineva pe cel născut cu el din acelaşi părinte sau, 
poate, până la urmă, totuși Îl vor fi recunoscut pe Săvârşitorul mân- 
tuirii lor. Dar conştienţi de propriile lor fărădelegi, ei nu şi-au putut 
închipui că milostivirea lui Hristos e atât de mare, încât să le poată 
ierta păcatul şi să-i dezlege pentru nelegiuirea lor. Poate tocmai de 
aceea erau prefiguraţi sub chipul patriarhilor, sub forma în care 
urmau să se comporte în viitor. Erau chemaţi la iertare, erau invitaţi 
să ia parte la ospăţul merindelor de mântuire!50. Dar ei au bănuit că 
li se pregăteşte vreo năpastă şi că li se întinde o cursă. 

48. Şi s-au dus la omul care era ispravnicul casei, căutând să-şi 
apere cauza în uşa casei luil6!, Până atunci se tot îndoiau să intre, 

preferând mai curând să se îndreptățească după faptele lor şi să 
prezinte noi dovezi despre acest lucru, decât să primească iertarea 
gratuit162, de aceea argumentau ei aşa, stând la uşă. Dar ca unii 
care aşteaptă rodul pântecelui feciorelnic şi moștenirea Domnului, 
se neguţătoreşte răsplata Fiului fără să se ruşineze pentru că stăteau 
la poartă, ci gândindu-se că va fi alungat vrăjmașul cu preţul ieşirii 
din această viaţă, pentru ca cine s-ar grăbi să urce spre înălțimi să 
nu mai poată întâlni împotrivire, chiar dacă şi-ar da seama că a să- 
vârşit vreo greşeală mai mare. 

49. De aici, şi răspunsul tainic al mai-marelui casei, al cărui rost 
îl poţi înţelege dacă reţii că Moise a fost credincios în toată casa 
Domnului său. Căci știm că mai-marii casei sunt Moise, Petru, Pavel 
şi ceilalţi sfinţi, pe când Hristos este singurul Domn. Doar aşa stă 
scris: "Moise a fost credincios în toată casa Domnului, ca o slugă, 
spre mărturia celor ce erau să fie descoperite în viitor, dar Hristos a 
fost credincios ca Fiu peste casa Sa. Şi casa Lui suntem noi, numai 
dacă ţinem până la sfârșit, cu neclintire, îndrăzneala mărturisirii și 
lauda nădejdii'165. 

50. Atunci, dar, le-a răspuns şi mai-marele casei: 'Fiţi liniștiți şi 
nu vă temeţi: Dumnezeul vostru şi Dumnezeul părinţilor voştri v-a 
dat comoara în sacii voştri, căci eu am primit tot argintul cuvenit de 
la voi'16%. Dar la acestea ei au răspuns: 'Noi am aflat argintul nostru 
fiecare în sacul lui. Şi acum argintul nostru l-am adus cântărit iarăşi 
înapoi'165, O! Taină mare și copleșitoare! Iată ce trebuie spus: De ce 
să vă tulburaţi? Cum pretindeţi că voi v-aţi găsit argintul vostru de 
mai multe ori în sacii voştri? În definitiv, "ce aveţi, pe care să nu-l fi 
primit?'166, lar dacă aţi primit, de ce vă lăudaţi ca și cum n-aţi pri- 
mit? Deja v-aţi săturat, v-aţi făcut bogaţi, căci credeţi că argintul pe 
care-l aveţi e al vostru, câtă vreme vi l-a dat Domnul Dumnezeul pă- 
rinţilor voştri, de Care v-aţi lepădat. Dar Ei iartă, e îngăduitor şi vă 
primeşte dacă vă întoarceţi la EI. El este Cel care nu vă cere bani, 
Care vă dă dintr-al Lui, şi tot EI este şi Cel care a pus argintul în sacii 
voştri. Iată, sacii voştri au în ei banii cuveniţi, dar voi sunteţi nişte 
păcătoşi. De aceea dintre ai voştri este cel ce zice: 'rupt-ai sacul meu 
şi m-ai încins cu bucurie'167. Hristos este darul bucuriei. EI este şi 
argintul vostru. El e şi prețul de răscumpărare pentru voi. Domnul 

lisus nu cere de la voi valoarea grâului Său, nu cere de la voi greu- 
tatea cântărită în argint, arginţii voştri nu-i fac plăcere, arginţii din 
saci nu-s veritabili. 

51. "Eu am primit tot argintul cuvenit de la voi'158, cu alte cu- 
vinte: Mie nu-mi trebuie argintul vostru metalic, ci vreau argintul 
vostru duhovnicesc, adică cel curat, pe care l-aţi adus cu o credin- 
cioşie curată, ca nişte adevăraţi fii ai lui lacob, care se dau în dar, 
însă fără pierdere, şi se încasează fără daune, pentru că la un astfel 
de preţ se înlătură dezastrul morţii şi se asigură câştigul vieţii. 

52. "lar ei şi-au pregătit darurile până la amiază, când avea să 
vină losif'16%, Dar şi credinţa lui Pavel a grăbit amiaza, căci înainte 
fusese orb, abia mai târziu a ajuns să vadă lumina dreptăţii, pentru 
că cine descoperă Domnului calea sa şi nădăjduiește în EI, aceluia și 
Domnul îi 'va scoate ca lumina dreptatea lui şi judecata lui ca lumi- 
na de amiază'!70. Pentru că și când Domnul i S-a arătat lui Avraam 
la același stejar Mamvri era amiază, şi când s-a înfățișat Domnului şi 
strălucea lumina cea veşnică, era tot amiază. Şi tot aşa s-a întâmplat 
şi când a intrat Iosif cel drept în casa lui ca să prânzească. Căci atunci 
e ziua mai luminoasă, când prăznuim tainele. Şi ne spune Scriptura: 
"După ce a venit Iosif acasă, i-au adus în casă darurile'171. 

53. Noi aducem daruri, El pregăteşte ospăț. Apoi a zis: 'Daţi mân- 
carea'172, separat pentru evrei, separat pentru egipteni. Dar înainte 
de ospăț, câtă consideraţie! Cât uz s-a făcut de forţa morală a râvnei 
şi a dragostei! Până acum fraţii erau bănuiţi a fi răufăcători, după 
cum lăsa Iosif să se creadă. Or acum el este cel care i-a poftit la 
prânz; pe cât de şovăitoare erau simţămintele lor, pe atâta de stă- 
ruitoare era atenţia şi dragostea lui. El este cel dintâi care li se adre- 
sează, primul care întreabă 'cum vă aflaţi?”. 

54. Şi mai departe, tot el: 'E sănătos bătrânul vostru tată?'. Se 
cade ca cel mai mare să-l provoace pe cel mai mic la dialog, să dea 
temei convorbirii şi să întrebe nu numai de ei înşişi, ci şi de părinţi. 
Ei răspunseră: "Tatăl nostru, robul tău, e sănătos'175. 

55. Ca să-i dea întâietate, el i-a zis 'bătrânul”; ei l-au numit 'rob' 
(sau fecior), desigur ca să se exprime sentimentul de smerenie şi 
spre a se pune în lumină că bătrâneţea are drept la întâietate onori- 


168. Fac. 45, 23. 
169. Fac. 43, 25. 
170. Ps. 36, 56. 
171. Fac. 43, 26. 
172. Fac. 43, 31. 
173. Fac. 43, 28. 

fică, pe câtă vreme tinereţea e lăsată pe planul al doilea, preţuind 
mai mult respectul decât mândria. 

56. 'Şi ridicându-şi losif ochii, îl vede pe Veniamin, fratele său de 
o mamă cu el'174. E cinstit lucru ca pe cei pe care-i iubim să-i vedem 
mai curând decât pe alţii și pe care-i avem în minte să-i zărim mai 
curând înaintea ochilor, deoarece duși de preocupările gândurilor ni 
se întâmplă uneori să nu-i observăm pe cei pe care-i avem în fața 
noastră, bine ştiind că privirile noastre se îndreaptă încotro ne duc 
gândurile. Aşa se face că şi dreptul losif îl vede mai întâi pe fratele 
său Veniamin, spre care-l ducea inima, pe care-l căutau ochii; iar 
dacă ar fi lipsit, aproape că la ceilalţi fraţi nu s-ar fi uitat, pentru că 
nimic altceva nu dorea să vadă atunci. Mulţumit nu numai că l-a vă- 
zut, ci parcă prefăcându-se că nu l-ar recunoaște, a întrebat zicând: 
“acesta-i fratele vostru cel mai mic?". E obicei, dar şi un farmec al 
iubirii, ca peste cei dragi nu numai să se oprească privirile noastre, 
ci să-i reținem şi cu vorba. Desigur că Iosif își recunoscuse fratele, 
totuși a întrebat, pentru ca cel pe care-l avea în cuget să fie amintit 
şi cu glas. 

57. Dar până la urmă el n-a mai aşteptat să i se răspundă, ci, în 
timp ce-l binecuvânta, s-a tulburat ca rod al dorinţei sale sau, cum 
zice Scriptura: 'ardea pentru fratele său'175, pentru că de dorul de a-l 
îmbrățișa pe cel pe care-l dorise, îi dădea ghes inimii. În sfârșit, 
"intrând în camera sa, a plâns acolo, apoi spălându-şi faţa a ieşit" 176, 
Tepuşele unei mari iubiri repede străpung inima dacă nu se slobo- 
zesc frânele dorinţei. Biruit de atâta dor, s-a dat înfrânt şi Iosif, raţiu- 
nea a cedat, căci, după ce de mult timp în el raţiunea se tot lupta cu 
dragostea, deodată a izbucnit în plâns, ca să astâmpere prin lacrimi 
fierbinţeala acestei iubiri curate. 

58. Aceasta-i inţelesul moral al faptelor. Dacă ne gândim la cel 
tainic176a, atunci vom spune că Domnul lisus îl vede pe Pavel — căci 
"ochii Domnului sunt peste cei drepţi'177 — şi a zis: "Acesta este fra- 
tele vostru cel mai mic?". Până atunci îi spunea "cel mai tânăr', căci 
încă nu ajunsese la vârsta cu minte a bărbăţiei credinţei, încă nu se 
smulsese s-ajungă nici la 'statura bărbatului desăvârşit' sau, cum 
zice Scriptura: "la măsura vârstei plinătăţii lui Hristos'178. Mai bine 
zis, citim că era numai "un tânăr păzind veșmintele celor ce-l uci- 


174. Fac. 43, 29. 

175. Fac. 43, 30. 

176. Fac. 43, 30. 

176a. Aceeaşi metodă exegetică repetată (ca şi la nota 80). 
177. Ps. 36, 18. 

178. Efes. 4, 13. 

deau cu pietre pe Ştefan'179, de aceea dorea ca şi Filimon să fie ase- 
meni nu adolescenţei lui, ci bătrâneţilor lui, după cum scria: "iţi fac 
mai degrabă o rugăminte, așa cum sunt eu, bătrânul Pavel'180. De 
aceea predica să se ferească de văduvele mai tinere!8! nu cu gân- 
dul la etatea lor, ci din pricina eventualelor greșeli provenite din ușu- 
rătatea tinerească şi a nematurităţii virtuţii. De altfel, lauda fecioriei 
e mai de preţ la tineri decât la vârsta bătrâneţii. Şi totuşi cred că nu-i 
străin de adevăr dacă am înţelege acest lucru; căci şi Pavel așa cre- 
dea atunci când a fost răpit pe cale şi s-a speriat de orbirea care a 
strălucit peste el, şi totuși s-a gândit să se apropie zicând: 'Doamne, 
ce voieşti să fac?'182, De aceea, despre Hristos s-a vorbit la o vârstă 
mai tânără, pentru ca cel chemat la iertare să fie iertat de păcat pe 
motiv că tinereţea este vârsta alunecărilor, Oricum, Hristos l-a văzut 
atunci când un fulger de lumină ka învăluit!83, 

59. Şi întrucât tinerii sunt opriţi de la rău mai curând de frică 
decât prin rațiune, a folosit îndemnul şi făcându-l-se milă de el, i-a 
atras atenţia să nu calce în picioare sfaturile. După cum ştim din 
Evanghelie, lisus "a suspinat cu duhul" și a plâns când a înviat pe 
Lazăr!8%, spălând astfel mai înainte păcatele mortului prin lacrimile 
Sale. Dar înlăuntru a plâns şi şi-a spălat faţa!85. Orbirea lui Pavel e 
plânsul lui Hristos. Îşi spală faţa când lumina străluceşte şi când se 
îndreaptă cel pierdut. Îşi spală Tristos faţa când e botezat Pavel!86, 
prin mijlocirea căruia Hristos e propovăduit înaintea mulțimilor. De 
aceea, porţia lui a fost de cinci ori mai mare decât a celorialţi!87, 
pentru că avea să fie înfăţişată înaintea mai-marilor nu numai in- 
teligenţa cugetului, ci şi lupta trupului şi harul fecioriei. 

60. 'Şi au băut și s-au veselit cu el'188, Prin lucrarea săvârşită de 
Pavel ni se dă să înțelegem că vrednicia credinţei este mai mare, 
căci despre el i s-a spus lui Anania; "Mergi, fiindcă acesta Îmi este 
vas ales ca să poarte numele Meu înaintea neamurilor'189. De aceea 
s-a desfătat cu bucurie, dar cu o desfătare sobră, după cum însuși 


179. Fapte 7, 58. 
180. Fil. 9. 
181. 1 Tim. 5, 11. 
182. Fapte 9, 6, 
„Cf. Papte 9, 3. 
„loan 11, 33; 35. 
„ Fac. 43, 31, 
„Cf. Fapte 9, 18. 
+ Fac. 43, 34 (e vorba de Veniamin). 
. Fac. 43, 34. 
. Fapte 9, 15. 

ar zice, împreună cu sfinţii: "Paharul bucuriei Tale cât de strălucit 
este/'190, 

61. lar cupa de argint a fost pusă numai în sacul lui!9!, desigur 
fără ştirea lui Veniamin: Pavel rămânea neobservat, dar el totuşi fu- 
sese chemat. E trimis Anania la el de dimineaţă. Căci de acum tre- 
cuse noaptea orbirii şi se apropia lumina credinţei 92. 

62. Între timp sacii fiecăruia dintre fraţi erau controlaţi pe 
rând195. lată cum te învaţă Scriptura dumnezeiască ce este buna 
cuviinţă: pe rând se aşezaseră și mai înainte la ospăț, înaintea lui, şi 
anume [primul] cel întâi născut după vârsta lui!94, Vezi, dar, că locul 
celui mai bătrân trebuie pus în frunte. Tot aşa, pe rând, sunt con- 
trolaţi şi sacii fiecăruia. Din aceasta să înţelegi că Pavel a fost şi el 
ales după o judecată cerească!%5. EI alergase în urma celorlalţi, dar 
iată că el a fost cel preferat. În niciun alt sac n-a fost aflată cupa de 
argint, decât în sacul lui. Ce vrea să ne spună faptul că tocmai în 
acesta fusese pusă? De fapt, Iosif se desfăta la gândul că rămâne 
neobservat când a trimis printr-o fraudă sfântă să-l aducă înapoi pe 
fratele pe care-l iubea, dar tainele dumnezeieşti pun lucrurile în altă 
lumină. 

63. Acelaşi argint îl găseşte Dumnezeu în noi, căci doar EI ni l-a 
dăruit. Cunoaştem şi natura acestui argint, dar îl avem în dar. După 
natura lui, e! e opera Creatorului; după har este lucrarea Mântuito- 
rului. Şi chiar dacă nu putem vedea în ce chip ni-l dăruieşte Hristos, 
totuşi EI este Cel ce ni-l dăruieşte printr-o lucrare tainică şi pusă la 
îndemâna tuturor, dar puţini sunt cei care ţin seamă de ea şi care n-o 
pierd. Căci totuşi nu oricui i se dăruiesc toate. Grâu se imparte la 
toţi, dar cupa numai unuia; ea e dată numai slujirii profetice şi celei 
preoțești. Nu oricine a putut spune ceea ce a rostit proorocul: 
“Paharul mântuirii voi lua şi numele Domnului voi chema'196. 

64. Cu alte cuvinte, în trupul lui Pavel strălucea graiul învăţăturii 
cereşti, întrucât fusese un cunoscător al Legii, dar întrucât până 
atunci nu se plecase în faţa dreptăţii lui Dumnezeu, cupa a ajuns să 
fie pusă în sac, învăţătura se mărginea doar la Lege. Făclia era sub 
obroc197. Şi totuşi Anania a fost trimis ca să-i ducă binecuvântarea, 


190. Ps. 22, 6 (citare liberă). 
191. Cf. Fac. 44, 2. 
192. Cf. Rom. 13, 12. 
193. Cf. Fac. 44, 12, 
194. Fac. 43, 33. 
195. Cf. Fac. 43, 14. 
196. Ps. 115, 4. 
„ Cf. Matei 5, 15; Fapte 9, 12, 17. 

să-şi pună mâinile peste el, să dezlege sacul, iar sacul odată dezle- 
gat, argintul a strălucit şi "ca şi cum i-ar fi căzut nişte solzi de pe ochi' 
s-a dezlegat198 legătura sacului şi din acea clipă el a văzut. Legătura 
aceea era necredinţa, iar prin dezlegare s-a pus în lucrare credinţa. 
Şi de aceea, întocmai cum s-a dezlegat acel sac, tot așa a fost în- 
lăturată şi învelitoarea Legii care se depusese pe inima iudeilor şi, 
odată întors spre Domnul și liber de constrângere şi răpit de far- 
mecul libertăţii, a grăit: "Şi noi toţi privind cu faţa descoperită slava 
Domnului, ne prefacem în acelaşi chip din slavă în slavă'199. Căci 
după ce și-a dezlegat încălțămintea Legii, a pornit cu tălpile goale să 
propovăduiască, răspândind Evanghelia cea slobodă. Îl mai opreau 
iudeii, dorind să-l împiedice, dar din clipa în care cupa de argint a 
strălucit în sacul lui, "şi-au rupt hainele, zice Scriptura, şi s-au întors 
în cetate:200, 

65. Căci propovăduirea liberă a lui Pavel despre Hristos a dat pe 
faţă greşelile poporului iudeilor şi 'a sfâşiat' tot farmecul învăţăturii 
lor, de aceea s-au întors în cetate, aşa cum mai înainte nu şi-ar fi 
putut-o închipui. Se întorc tocmai cei care-l. pierduseră pe Hristos. 
Căci se scrie și în Evanghelie că atunci când au prins să ducă la 
moarte pe Domnul lisus, 'ei s-au dat înapoi şi au căzut la pă- 
mânt'201, Şi pe drept cuvânt s-au întors înapoi cei care căzuseră din 
harul ceresc în ocara pământească. Omenește vorbind, fraţii nu 
voiau să se întoarcă fără fratele lor, — din punct de vedere duhov- 
nicesc, ei nu au vrut să se întoarcă fără Pavel —, pe care dacă l-ar fi 
pierdut, socoteau că atunci ar fi mâhnit bătrânețea părintelui lor. 

66. lată de ce dorea Iuda să rămână pe lângă Iosif202, ca să nu 
vadă necazurile care-l năpăstuiseră pe tatăl lor; de aceea Pavel a şi 
prevăzut acest lucru și dorea să înlăture acele necazuri care aveau 
să vină peste poporul iudeilor. Dar întrucât nu exista în imaginea pe 
care şi-o făcuseră conducătorii poporului iudeu acea liberă propo- 
văduire a credinţei, a plâns Iosif; propriu-zis prin el a plâns Însuşi 
lisus205. 

67. 'Şi a poruncit Iosif să iasă toţi ceilalţi afară, ca să se desco- 
pere fraţilor“204, Căci, după cum spusese El însuşi, n-a venit decât la 


198. Fapte 9, 18. 

199. 2 Cor. 3, 18. 

200. Fac. 44, 13. 

201. loan 18, 6. 

202. Cf. Fac. 44, 32 şi urm. 
203. Cf. Fac. 45, 2. 

204. Fac. 45, |. 

oile cele pierdute ale casei lui Israel205. Şi dând glas cu plângere, 
losif a strigat: "Eu sunt Iosif. Mai trăieşte oare tatăl meu?"296. Cu alte 
cuvinte, ridicându-și mâna către poporul care nu credea şi care grăia 
împotrivă, fără să caute sol ori vestitor, Însuşi Domnul a voit să mân- 
tuiască pe poporul Său, după cum stă scris: "Poporul va înţelege în 
ziua aceea că Eu sunt Cel care grăieşte'207; 'Şi căutat am fost de cei 
ce nu întrebau de Mine, găsit am fost de cei ce nu Mă căutau'208. şi 
ce oare altceva striga decât 'Eu sunt lisus", atunci când a fost ispitit 
de conducătorii iudeilor care-l întrebau: "Tu eşti Fiul lui Dum- 
nezeu?', iar E! a răspuns: "voi ziceţi că sunt', sau [răspundea] la între- 
barea lui Pilat: "Tu zici că Eu sunt împărat. Eu spre aceasta M-am 
născut'209? Iar căpeteniei preoţilor, care întreabă: “Te jur pe Dum- 
nezeul cel viu, să ne spui nouă de eşti Tu Hristosul, Fiul lui Dum- 
nezeu?', El îi răspunde: "Tu ai zis. Şi vă spun vouă: De acum veţi ve- 
dea pe Fiul Omului şezând de-a dreapta Puterii şi venind pe norii 
cerului'210. Ceea ce vrea să spună: atâta cât "Eu sunt Iosif”, adică 
sunt din puterea lui Dumnezeu, "mai trăieşte tatăl meu?'211. Ceea ce 
vrea să spună: eu pe tatăl nu-l tăgăduiesc, pe fraţi îi recunosc dacă 
şi voi mă recunoaşteţi de frate şi dacă tatăl mă mai recunoaşte ca 
fiu. Mai trăiește încă, aşadar, poporul meu din neamul căruia mi-am 
ales frate? 

68. "Apropiaţi-vă de Mine!', pentru că şi Eu M-am apropiat de voi 
şi încă până într-atâta încât, luând asupră-Mi trup de om, M-am făcut 
părtaş firii voastre. Să nu Mă primiţi părtaş la comuniune cu voi, 
aceasta ar însemna: că voi nu recunoaşteţi pe Săvârşitorul mântuirii 
voastre. 

69. 'Şi ei s-au apropiat, se spune, iar el a zis: Eu sunt Iosif, fratele 
vostru, pe care voi l-aţi vândut în Egipt. Acum însă să nu vă întristaţi, 
nici să vă pară rău că m-aţi vândut aici, că Dumnezeu m-a trimis 
înaintea voastră pentru păstrarea vieţii voastre'212. Ce iubire fră- 
ţească, ce frăţie dulce, încât să ierţi până şi pe un trădător din casa 
ta, spunând că faptul acesta ar fi fost rânduit de Pronia dumnezeias- 
că, iar nu de o nelegiuire omenească, întrucât n-ar fi fost dat la 
moarte de nişte oameni, ci ar fi fost rânduit pentru viaţă de Însuşi 


„ Matei 15, 24. 

„ Fac. 45, 3. 

„15. 52, 6. 

„15. 65, 1. 

Domnul! Căci ce altceva a insemnat acea mijlocire pentru popor a 
Domnului nostru lisus Hristos, Care i-a întrecut în iubire pe toţi fraţii 
atunci când exclama țintuit pe cruce: “Părinte, iartă-le lor, că nu ştiu 
ce fac'213? Şi ce altceva a fost acea rostire în mijlocul ucenicilor, 
când le-a spus: "Eu sunt, nu vă temeţi'214? Sau atunci când, tulbu- 
raţi şi îngroziţi, li se părea că văd duh şi când iarăşi le-a spus: 'De ce 
sunteţi tulburaţi şi pentru ce se ridică astfel de gânduri în inima 
voastră? Vedeţi mâinile Mele, că Eu însumi sunt; pipăiţi-Mă și vedeţi 
că duhul nu are carne şi oase, precum Mă vedeţi pe Mine că am'215. 
Așadar aceste taine au fost descoperite atunci ca unele ce aveau să 
se desfăşoare în viitor, pentru vremuri ce urmau să vină. 

70. De fapt s-a exprimat şi prin cuvinte că pe EI trebuie să-L 
înțelegem atunci când a vorbit trupeşște prin mijlocirea lui Iosif şi a 
altora. Căci iată cum S-a rostit atunci: "Acum însă să nu vă întristaţi, 
nici să vă pară rău'. Şi mai departe: "Grăbiţi-vă de vă duceţi la tatăl 
meu și-i spuneţi: "Așa zice fiul tău Iosif: Dumnezeu m-a făcut stăpân 
peste tot Egiptul'216. Iar în Evanghelie: 'Nu vă temeţi. Duceţi-vă şi 
vestiți fraţilor Mei ca să meargă în Galileea, şi acolo Mă vor ve- 
dea'217. lar mai jos adaugă: 'Datu-Mi-s-a toată puterea în cer şi pe 
pământ'218, ceea ce este tot una cu a zice: aceasta a fost voia 
Providenţei dumnezeieşti, ca să mă îmbrac întru putere, iar nu cu 
amărăciune omenească. 

71. Răsplata nu s-a făcut pe măsura nelegiuirii. Tocmai pentru că 
s-a spus în cartea Facerii: "Dumnezeu m-a trimis înaintea voastră 
pentru păstrarea vieţii voastre'219, de aceea se va zice în Evanghe- 
lie: 'Învăţaţi toate neamurile, botezându-le în numele Tatălui şi al 
Fiului şi al Sfântului Duh'220, căci aceasta este răsplata şi viaţa sfin- 
ţilor, pentru că și pe alţii i-a răscumpărat. 

72. De aceea, să bagi de seamă că nu fără rost s-a scris în cartea 
Facerii221: 'şi vei fi aproape de mine, tu, feciorii tăi şi feciorii fecio- 
rilor tăi'; or, aceasta e tocmai ceea ce s-a zis în Evanghelie: "Iată, Eu 
cu voi sunt până la sfârșitul veacului'222. 


213. Luca 23, 34. 
214. loan 20, 19. 
215. Luca 24, 38-39. 
216. Fac. 45, 5: 9. 
217. Matei 28, 10. 
218. Matei 28, 18. 
219. Fac. 45, 5. 
220. Matei 28, 19. 
221. Fac. 45, 10. 
222. Matei 28, 20. 

73. Cât de lămurită este aşadar această taină! Căci, după cum, 
pentru a arăta în ce fel ar fi implinit toată porunca, Iosif îl îmbră- 
țişează pe fratele său Veniamin, căzând pe grumajii lui225, tot aşa, 
după ce a implinit porunca Evangheliei, Hristos il imbrăţişează pe 
Pavel atunci când şi alţii "căzând peste grumaijii acestuia, îl săru- 
tau'224, pentru ca, după o tâlcuire mai tainică, prin plecarea oare- 
cum a grumajilor să se ridice spre cer. De unde, simțindu-se înălţat 
de Hristos, apostolul exclamă: “căci petrecerea noastră este în 
ceruri"225, 

74. Şi s-a bucurat Faraon că losif s-a făcut cunoscut fraţilor 
săi226, de unde a mers vestea în casa lui Faraon și a fost îndemnat 
dreptul Iosif să-şi invite fraţii să vină cu tatăl lor, şi a poruncit să li 
se umple sacii cu grâu şi să le dea şi căruţe. Dar de unde atâta bu- 
nătate la un păgân, dacă nu spre a scoate la lumină acea mare taină, 
care pentru Biserică nu-i ceva ascuns?: atunci sunt răscumpăraţi și 
iudeii, iar poporul creștin se bucură de această reunificare, ajutând 
cu ce poate şi trimițând la propovăduirea împărăției lui Dum- 
nezeu227, spre care sunt chemaţi cât mai neintârziat. 

75. După cum Faraon îi mai dăduse fiecăruia dintre fraţi schim- 
buri de haine228, tot așa deleagă pe Pavel (din ale cărui scrieri ci- 
tează) să i se dea de la Hristos trei sute de bani de aur229, precum 
şi cinci rânduri de haine de diferite culori. iar prin cei trei sute230 se 
propovăduiește crucea lui Hristos, pentru care şi spune: 'Că am ju- 
decat să nu ştiu între voi altceva decât pe lisus Hristos, şi pe Acesta 
răstignit"231, Şi a mai promis şi mulţi bani de aur, pentru că nu pro- 
povăduia în cuvintele convingătoare ale înţelepciunii omeneşti, ci în 
dovada [puterii] Duhului232. Pe deasupra a mai primit şi cinci rân- 
duri de haine sau daruri ale unei înţelepciuni depline, în înţelesul că 
nu se lasă atras de nicio momeală a simţurilor trupești, care la unii 
ameninţă să fie biruitoare, ci să fie în stare să înfrângă printr-o deo- 
sebită înfrânare toate ispitele trupului, încât niciun fel de slăbiciune 


223. Cf. Fac. 45, 14. 

224. Fapte 20, 37, 

2235. Filip. 3, 20. 

226. Cf. Fac. 45, 16. 

227. Luca 8, |. 

228. Fac. 45, 22. 

229. În text: 'de argint. 

230. Ambrozie repetă semnificaţia numerică a literei T = 300. Vezi aici, mai 
sus, paragraful 14. Această interpretare o regăsim şi în alte scrieri, de pildă în 
Tălmăciri la Evanghelia după Luca VI, 30, A se vedea și nota 50. 

231. 1 Cor. 2, 2. 

232. Cf. 1 Cor. 2, 4. 

trupească să nu poată toci pornirea și râvna cuiva, care "de este în 
trup sau în afară de trup, nu ştiu”. În sfârşit, a fost răpit în rai, ne- 
ştiind dacă a fost în trup sau în afară de trup235, dar a auzit vorbe 
pe care nu e slobod omului a le grăi, care până la urmă nu denotă 
în sine nimic pământesc, după cum însuşi învaţă, zicând: "pentru că 
Îi suntem lui Dumnezeu mireasmă a lui Hristos, intre cei ce se mân- 
tuiesc'254. 

76. Aşadar, Apostolul Pavel deţine locul de frunte şi mireasma 
lui curge la nesfârşit, şi totuşi și alţi propovăduitori işi au harul lor. 
Despre fraţii lui Iosif stă scris că au primit încă un rând de haine. 
Care? Desigur acelea de care nu trebuie să te îndoieşti, pentru că în 
Cartea Înţelepciunii ai citit: 'câte două haine a făcut bărbatului 
său'255, Una e spusă în chip tainic, cealaltă în chip moral (= firesc). 
Dar nu toţi, nu toți proorocii şi nu toţi păstorii au toate virtuțile, nu 
toţi au darul vindecărilor, nu toţi grâiesc in limbi. Dacă râsplăţile 
sunt diferite, înseamnă că și vredniciile au fost diferite. 

77. Şi sunt făgăduite şi Tatălui daruri. Fiul este Cel care-L cin- 
stește pe Tatăl, Hristos Îşi cheamă poporul la făgăduințe, îl invită la 
daruri. Şi dacă atunci aceste daruri le purtau câţiva asini neindemâ- 
natici sau greoi236, acum le poartă alţii mai sprinteni şi care vor 
duce darurile lui Hristos, Chivernisitorul din Evanghelie al darurilor. 

78. "Aşa a dat Iosif drumul fraţilor săi, şi ei au plecat. Şi le-a zis 
la plecare: 'Să nu vă sfădiţi pe cale'237. Cât de bine îi învaţă să se 
ferească de mânie, pentru că ea ar fi în stare să dezbine până şi pe 
rudele care se iubesc şi îndeosebi trebuie să ne ferim de ceartă pe 
drum, unde chiar şi drumeţii trebuie să se impărtășească din acelaşi 
har inviolabil al dragostei. Or, ce altceva spunea Domnul nostru 
lisus, cu gândul la clipa când avea să Se despartă de trup, și când 
Îşi trimitea ucenicii, decât că i-a învăţat să nu se certe pe cale, zi- 
cându-le: "Pace vă las vouă, pacea Mea o dau vouă'258? Căci unde e 
pace, acolo n-are loc mânia; de acolo e alungată cearta, o ia la fugă 
neinţelegerea. Acest lucru îl spun cuvintele "pacea Mea o dau vouă', 
adică "să nu vă sfădiţi pe cale", Şi vezi mai departe, să nu înțelegem 
acest lucru numai cât ţine călătoria, ci să ne ferim de mânie în 
decursul întregii vieţi, întrucât adeseori mânia e în stare să-i ducă pe 


233. 2 Cor. 12, 2-4. 

234. 2 Cor. 2, 15. 

235. Pilde 31, 22 (citat după ed. sin. 1914). Din nou, evidenţiate cele două 
modalităţi de exegeză. 

236. Cf. Fac. 45, 23; Matei 21, 7. 

237. Fac. 45, 24. 

2538. loan 14, 27. 

oameni şi la crimă, căci, cu cât ne tulburăm mai mult pentru o cauză 
pe care o credem dreaptă şi vrem să-l silim și pe altul la păcat străin, 
cu atât e mai grav păcatul pe care-l săvârşim. De aceea ne atrage 
atenţia Apostolul: 'Nu vă răzbunaţi singuri, iubiţilor, ci lăsaţi loc 
mâniei (lui Dumnezeu)'239, adică să ne ferim de ea, ca să nu pună 
ea stăpânire pe noi. De aceea și Domnul lisus, trimiţându-i pe ucenici 
la propovăduirea Evangheliei240, i-a trimis fără aur, fără argint, fără 
bani în cingătoare și nici toiag, cu alte cuvinte: să nu vă prindă vreo 
mânie aprinsă ori să vă faceţi unelte ale răzbunării. 

79. "Şi plecând din Egipt, ne spune Scriptura, ei au venit în ţara 
Canaan, la lacob, tatăl lor. Şi l-au vestit zicând: Iosif, fiul tău, trăieşte 
și el domneşte astăzi peste toată ţara Egiptului'241. Dar ce este ţara 
Canaan? E ţara celor îndoielnici în credinţă. Ce este oare mai evi- 
dent de precizat decât vremurile apostolice, în care apostolii, in- 
trând în sinagogile iudeilor, vesteau celor îndoielnici puterea Dom- 
nului lisus242, după cum stă scris în Faptele Apostolilor, prin gura lui 
Petru245: "Pe Acest lisus L-a înviat Dumnezeu, Căruia noi toți Îi sun- 
tem martori. Deci, înălțându-Se de-a dreapta lui Dumnezeu și pri- 
mind de la Tatăl făgăduinţa Duhului Sfânt, L-a revărsat pe Acesta, 
aşa cum vedeţi și auziţi şi voi acum'. E firesc dar să atragem şi noi 
atenţia oamenilor ca să predice că EI trăieşte şi e Stăpânul întregii 
lumi şi că, deschizându-Şi jitniţele, El dăruieşte tuturor din prisosul 
harului Său duhovnicesc. Același lucru îl vesteau și apostolii, dar 
iudeii nu credeau, ci şi-au pus mâinile pe ei şi au aruncat sub paza 
de obşte pe propovăduitorii mântuirii244%. 

80. De aceea s-a scris şi despre Iacob: "inima lui a rămas re- 
ce'245, căci nu-i venea să creadă. Așa s-au răcit și simțămintele aces- 
tui popor necredincios, dar după ce au ajuns să cunoască faptele lui 
Hristos şi, impresionați de atâtea binefaceri şi fapte [minunate], au 
redobândit curaj, grăind (ca şi patriarhul Iacob): "Destul! Iosif, fiul 
meu, trăieşte încă. Voi merge să-l văd înainte de a muri!'246, Căci cel 
dintâi şi cel mai puternic temei al credinţei este credinţa în Învierea 
lui Hristos. Oricine crede în EI, Îl acceptă imediat ca pe Cel înviat, se 
apropie de El cu devotament şi-L preamăreşte pe Dumnezeu din 


239. Rom. 12, 19. 
240. Cf. Luca 9, 2; Matei 10, 7. 
241. Fac. 45, 26. 
242. Filon, De sacr. Abel et Cain 27, ed. A. Measson, Paris, 1966, p. 90. 
243. Fapte 2, 32-33. 
244. Fapte 5, 18. 
245. Fac. 45, 26. 
Fapte 45, 28. 

toată inima. lar dacă acela crede că Dumnezeu e şi pricinuitorul 
învierii, implicit crede că Dumnezeu nu va muri. 

81. 'Sculându-se deci Israel cu toate câte avea, a mers la fântâ- 
na jurământului şi a adus jertfă Dumnezeului tatălui său Isaac'247. 
Desigur că cine se grăbeşte să meargă la lisus, acela se ridică. Cre- 
dinţa precede închinarea. Mai întâi s-a ridicat şi abia după aceea a 
adus jertfă. Jertfă bună numai acela aduce, care a căutat să cu- 
noască ce este Dumnezeirea. 

82. "Atunci a zis Dumnezeu către Israel noaptea în vis: 'lacobe! 
lacobe!”. Iar el a răspuns: "lată-mă'. Şi Dumnezeu a zis: 'Eu sunt 
Domnul Dumnezeul tatălui tău, nu te teme a te duce în Egipt, căci 
acolo am să te fac neam mare. Am să merg cu tine în Egipt Eu 
însumi şi tot Eu am să te scot de acolo'248, După cum cele pe care 
le citesc nu le înţeleg, iar de Moise, pe care-l laudă, se leapădă, te 
întrebi cum se face că nu voiau să creadă în scrierile lui? Ce-i oare 
mai evident decât chemarea care se face aici, ca să treacă la Bise- 
rica lui Dumnezeu, cu care fuseseră mărginiţi între graniţele înguste 
ale Iudeii, să se împreune cu poporul lui Dumnezeu, care, după ce 
s-a adunat de pe tot pământul, din toate neamurile şi popoarele, s-a 
făcut un neam mare? Doar nu degeaba stă scris: 'în tot pământul a 
ieşit vestirea lor'24%,. Așadar lacob e chemat de fiii săi, aşa cum e 
chemat la împărăţia harului şi poporul iudeilor de către Petru, loan 
sau Pavel. 

83. De altfel, Însuși Dumnezeul nostru îi indeamnă prin gura Sa, 
făcându-le juruinţă că le va spori rodul darului credinţei, spunându-le: 
"losif îţi va închide ochii cu mâna sa'2509; desigur însă că dreptul 
patriarh n-a întrebat cine anume urma să închidă ochii; se poate să 
se fi exprimat aici o simplă dorinţă a cugetului său. Căci dacă pe cei 
pe care-i iubim dorim să-i imbrăţişăm adeseori, atunci cu cât mai 
mult s-ar bucura cei care au de gând să se despartă de trupul lor, să 
atingă pentru ultima oară chezăşia comorilor lor dragi şi să se mân- 
gâie cu această ultimă comoară? Totuşi poate că trebuie să socotim 
taină faptul că mai târziu şi poporul iudeu va ajunge să cunoască pe 
Dumnezeu. Căci e o taină că adevăratul Iosif va ajunge să închidă 
ochii lui, pentru ca cei care înainte nu vedeau acum să vadă?51. 
Vino şi tu la Evanghelie! Tu, cel care erai oarecum orb, acum te-ai 


247. Fac, 46, 1. 
248. Fac. 46, 2-4. 
249. Ps. 18,4. 
250. Fac. 46, 4. 
251. Cf. loan 9, 6. 

însănătoşit, întrucât lisus a pus mâna pe ochii tăi şi le-a înlăturat ast- 
fel orbirea. Dar Hristos nu pune mâna pe cei muritori, ci pe cei birui- 
tori sau, dacă vrei, şi pe cei care vor muri, atunci da, pentru că mai 
întâi murim, pentru ca apoi să reinviem. Căci nu putem via lui Dum- 
nezeu dacă nu vom muri mai întâi păcatului252, 

84. Aşadar, în Egipt au coborât şaptezeci şi cinci de suflete, 
după cum stă scris printr-un număr tainic al iertării, pentru că, după 
atâta împietrire şi după atâtea păcate, ei ar fi fost niște netrebnici 
dacă nu li s-ar fi acordat în dar iertarea păcatelor. Îi întâmpină Iuda, 
ceea ce vrea să însemne "mărturisirea greşelii'255. Şi acesta îl trimite 
ca vestitor poporului iudeu "care va veni'. De aceea îl întâmpină şi 
Iosif cel drept, care e însoțitor și tălmaci al Dumnezeirii, pentru că 
mărturisirea are loc înainte de vremea în care stăpânea perfidia. Or, 
tălmaciul Dumnezeirii este Hristos, pentru că "pe Dumnezeu nimeni 
nu L-a văzut vreodată; Fiul Cel Unul Născut, Care este în sânul Ta- 
tălui, Acela L-a făcut cunoscut'25%. Tot EI va primi în vremile mai de 
pe urmă şi pe poporul iudeu, și anume la o vârstă mai înaintată, 
obosit de-acum, desigur nu pe temeiul meritelor lui, ci, potrivit ale- 
gerii harului, îi va pune mâna peste ochi ca să-l vindece de orbirea 
a cărei însănătoşire a amânat-o atât, pentru ca și cel din urmă să 
creadă ceea ce înainte nu-şi putea închipui că trebuie crezut, anume 
că va pierde şi vrednicia alegerii celei dintâi. De unde şi cuvântul 
Apostolului: "Că împietrirea s-a făcut lui Israel în parte, până ce va fi 
intrat tot numărul păgânilor. Şi astfel întregul Israel se va mântui'255. 

85. Aşadar, faptele mari ale viitorilor patriarhi sunt niște taine. 
De aceea şi lacob a vorbit în felul acesta către fiii săi: 'Adunaţi-vă ca 
să vă spun ce are să fie cu voi în zilele cele de apoi. Strângeţi-vă și 
ascultaţi-l pe Israel, tatăl vostru'256. 


.„ Rom. 6, 2. 

. Filon, Leg. alleg. 1, 46 (citat după Schenkl, op. cit., p. 122). 
„loan l, 18. 

„ Rom. 11, 25-26. 

„Fac. 49, |. 

INTRODUCERE 


Cum era şi firesc, Sfântul Ambrozie pune în fruntea acestei 
scrieri cuvintele: 'Să învăţăm mai întâi de toate cât de mare trebuie 
să fie respectul datorat părinţilor“, din clipa în care citim că 'pe cine 
îl binecuvânta părintele său, acela rămânea binecuvântat, iar cine 
era blestemat rămânea blestemat”. În dorinţa sa de a scoate cât mai 
multe învăţăminte până şi dintr-o astfel de scriere, al cărei miez e 
mai mult profetic şi mesianic (stând în strânsă legătură cu pasajul 
din Cartea Facerii, cap. 49, 10, în care se vesteşte stingerea dinas- 
tiei evreieşti şi venirea în lume a Fiului lui Dumnezeu, Care era 
“așteptarea neamurilor”), în această scriere Sfântul Ambrozie sub- 
liniază înţelesul moral şi mesianic legat de binecuvântarea dată de 
Iacob patriarhul tuturor celor doisprezece fii ai lui Israel. Desigur că 
în afară de cei doisprezece, Sfântul Ambrozie găsește - ca şi Origen 
în omiliile sale la Geneză - motive de 'superioritate” morală şi spiri- 
tuală pentru a binecuvânta şi pe fiii lui Iosif (Efraim şi Manase), dar 
mai ales pe cel de-al treisprezecelea apostol, Pavel (2-5). Pe cel mai 
mare dintre fii, pe Ruben, care pângărise mai demult patul tatălui 
său, îl binecuvântă pentru calitatea de 'întâi-născut', pe care poporul 
iudeu "cel tare la cerbice" a pângărit-o atunci când L-a prigonit pe 
Hristos. În continuare, în paragraful 13 citim: 'Seminţiile se numesc 
după numele patriarhilor, aşa încât cărturarii se trag din seminţia lui 
Simon, pe când din seminţia lui Levi sunt căpeteniile preoților, care 
au săvârşit nelegiuire condamnând la pătimire pe Domnul și împli- 
nind întreagă măsura nelegiuirii strămoşeşti”. În felul acesta se con- 
tinua tălmăcirea modului în care fiecare dintre fiii lui lacob şi-a pri- 
mit binecuvântarea, la unii insistându-se mai mult (la Levi pentru 
harul preoţiei, la Iuda pentru cel al regalității mesianice), Ia alţii mai 
puțin. În paragraful 47, Sfântul Ambrozie se întreabă: 'Care să fie 
cauza că dintre toţi fiii săi, Iacob l-a scos mai mult în evidență pe 
Iosif?" Şi răspunde: "faptul că în el vedea prefigurându-se tainic 

fiinţa şi pătimirea lui Hristos”. Lucrarea se incheie cu binecuvântările 
revărsate peste Sf. Pavel, "Veniaminul cel răpitor” (Pavei era din nea- 
mul lui Veniamin; în tinereţe 'răpea' turma lui Hristos). 

Data compunerii va fi fiind prin 388-389. Deducem acest lucru 
din faptul că în paragraful 21 al acestei scrieri se pomeneşte de 
tratatul asupra Evangheliei (după Luca), despre care se știe că a fost 
scris prin anii 386-387. 

O. Bardenhewer ne aduce aminte că în redactarea acestei scrieri 
Sfântul Ambrozie a folosit - pe lângă Filon și Origen - mai ales 
lucrările lui Ipolit. 

1. Să învăţăm mai înainte de toate cât de mare trebuie să fie res- 
pectul datorat părinţilor, din clipa în care citim că pe cel pe care-l 
binecuvânta părintele său, acela rămânea binecuvântatl, iar cel 
blestemat rămânea blestemat! De aceea a şi dat Dumnezeu părin- 
ţilor atâta har, pentru ca să prindă curaj evlavia fiilor. Doar întâie- 
tatea părinţilor e cea care îndrumă buna deprindere a copiilor. 
Cinstește, aşadar, pe tatăl tău, ca să te binecuvintezeZ. Cel credin- 
cios să-şi cinstească părintele din iubire, cel nemulţumitor, din tea- 
mă. Dacă un tată oarecare e sărac şi n-are multă avere pe care să o 
poată lăsa fiilor, el are totuşi moştenirea binecuvântării din urmă, 
prin care se lasă urmaşilor un fel de bogăţie a sfinţeniei. 

2. Şi losif se grăbea să ia binecuvântarea tatălui3, dar ştiind că 
aşa ceva oferise şi Iacob fiilor săi Manase şi Efraim+ (pe care i-a şi 
binecuvântat), iar întrucât el avea doisprezece fii, mai târziu va fi 
ales ca al treisprezecelea viitorul Apostol Pavel, aşa încât cea de a 
treisprezecea seminţie să fie împărţită şi ea în două pentru nepoţii 
săi, Manase şi Efraim, în care s-ar putea afla și Pavel, nu fără să fie 
numărat între seminţiile strămoşilor, cel care se poate dovedi că şi-a 
dobândit astfel cu uşurinţă moştenirea binecuvântării pateme, 
având în vedere că el e propovăduitor distins al Vechiului şi Noului 
Testament. 

3. Cât de strălucite sunt tainele acestea! Căci luându-și fiii pe 
care îi dusese în Egipt, luând pe Efraim cu dreapta în faţa stângii lui 
Israel, iar pe Manase în stânga, dar fiind in dreapta lui Israel, şi-a 
întors Israel mâna sa cea dreaptă şi a pus-o pe capul lui Efraim, deşi 
acesta era mai mic şi stătea de-a stânga bunicului, iar stânga şi-a 
pus-o pe capul lui Manase, deși el era în dreapta lui, şi, astfel, încru- 
cişându-şi mâinile, i-a binecuvântat pe ei! Tot așa a păstrat şi losif 
ordinea firii, pentru ca să acorde mai mult fiului mai bătrân, după 


1. Cf. Fac. 9, 26. 
2. Cf. leş. 20, 12. 
3. Cf. Fac. 48, 1 şi urm. 
4. Cf. Fac. 48, 8. 

cum dorise şi Isaac să-l binecuvinteze pe primul său fiu, pe Isav, dar 
s-a crezut că sub chipul unui popor mai tânăr trebuie preferat fiul cel 
mai mic, aşa cum fusese el preferat de mama lui. 

4. Dar şi chemarea lui Manase însuși se caracterizează printr-o 
tainică tălmăcire, pentru că poporul iudeilor și-a uitat de Dumnezeui 
lui, Care l-a adus pe lume, încât mulțimile credeau că neamul lor ar 
fi fost chemat parcă "din uitare'5. În schimb, prin tâlcuirea numelui 
Efraim făgăduieşte rodnicia credinţei, după cum a spus-o însuşi 
Iosif: "Dumnezeu m-a făcut roditor în pământul suferinţei mele'7, 
pentru că aceasta e o însuşire a poporului mai tânăr (care e însuși 
trupul lui Hristos), să facă fericit pe tatăl său şi nici să nu-L pără- 
sească pe Dumnezeul lor. 

5. În rezumat, în legătură cu popoarele, bătrânul a declarat în 
chip duhovnicesc că aici se ascunde o taină. Căci atunci când a cre- 
zut că tatăl său s-a rătăcit, luându-se, din greșeală, după înfăţişarea 
celui mai slab, Iosif a vrut să-i mute mâna altfel, zicându-i: "Nu așa, 
tată, că cestălalt e întâiul născut. Pune dar pe capul lui mâna ta cea 
dreaptă”. Tatăl său însă n-a voit, ci a zis: "Ştiu, fiul meu, știu! Şi din 
el va ieşi un popor, şi el va fi mare; dar fratele lui cel mai mic va fi 
şi mai mare decât el şi din sămânţa lui vor ieși popoare nenu- 
mărate'8. Aşa că a trebuit să primească binecuvântarea Efraim înain- 
tea fratelui mai mare, cum ni se spune: "Cu voi se va binecuvânta în 
Israel şi se va zice: Dumnezeu să te facă așa ca şi pe Efraim și ca și 
pe Manase'?. Şi astfel, deşi erau numai nepaţi, ei au fost adoptați în 
locul fiilor, ca să nu fie lipsiţi de binecuvântarea bunicului. 

6. După împărtășirea acestei binecuvântări, lacob i-a chemat şi 
pe fiii săil0, şi el, care înainte îl preferase pe cel mai tânăr înaintea 
celui mai vârstnic, a început, păstrând de astă dată ordinea vârstei, 
să ridice în această taină, mai presus de orice, valoarea harului, pen- 
tru că deodată cu cei doi îi binecuvântase pe toţi ceilalţi, cu întreagă 
moştenirea și cu tot neamul care se va naște din ei, pentru ca să nu 
se pară de prisos nici repetarea binecuvântării şi nici să fie socotită 
mai slabă pentru că s-a împărtăşit unuia mai tânăr. Şi, într-adevăr, a 
spus că mai curând repetă vestirea celor ce se vor întâmpla în vre- 


5. Cf. Fac. 41, 51; Deut. 32, 18; Filon, De sobrietate, 6, ed. J. Gorez, Paris, 
1962, p. 130. 

6. Filon, Leg. alleg., II, 1, 30 (citat după Schenkl, op. cit., p. 126). 

7. Pac. 41, 52. 

8. Fac. 48, 18-19. 

9. Fac. 48, 20. 

10. Fac. 49, 1. 

murile ce vor veni, decât să fi impărtăşit o binecuvântare nouă, pro- 
priu-zisă. 

7. Căci iată și cum începe: "Ruben, întâi-născutul meu, tăria mea 
şi incepătura puterii mele, cumplit te-ai purtat, cumplit şi indărătnic, 
sumeţitu-te-ai ca apa, să nu fierbi. Că te-ai suit pe patul tatălui, atunci 
când ai spurcat așternutul pe care te-ai suit'11. Dar oare nu s-ar 
părea că aici mai mult ceartă decât binecuvintează? Se pare că aici 
e mai curând proorocie decât binecuvântare, Într-adevăr, proorocia 
e vestirea celor viitoare, câtă vreme binecuvântarea e o dăruire plă- 
cută de sfinţenie şi de haruri. 

8. Şi iudeii sunt de părere că pentru aceea a adresat bătrânul 
acele cuvinte lui Ruben, pentru că acesta s-a culcat cu Bala, concu- 
bina tatălui său, şi a spurcat patul părintesc (dar uşor pot fi combă- 
tuţi, căci acest lucru s-a petrecut cu mult timp înainte), pe câtă vre- 
me lacob făgăduieşte fapte care urmează să aibă loc nu peste mult 
timp, iar nu fapte care s-au petrecut cândva. Aşadar dorinţa patriar- 
hului se potrivește cu viaţa lui şi o confirmă, căci văzând viitoarea 
chinuire a Domnului de către iudeii care-L prigoneau, a blestemat 
nerușinarea înfricoșată a poporului întâi-născut, care, fiind necredin- 
cios şi nesupunându-se Legii şi (care) din cauza învârtoșării inimii, 
nu numai că n-a ştiut nici să ia asupră-și jugul lui Hristos, ci a să- 
vârşit nelegiuirea nu numai de a-L învinui de păcate de moarte!2, ci 
şi de nedreptatea de a fi spurcat lucrurile sfinte. Căci zice Scriptura: 
"N-ai fiert nici cum fierbe apa', poate pentru a nu-l arunca într-o ră- 
tăcire şi mai mare, iar focul mâniei şi al smintelii să nu-i împiedice 
cumva pe păcătoși să se căiască, ci să-i oprească de a face pocăință 
pentru păcate. Pentru care poporul cel învârtoşat în răutăţi a urcat 
în patul părintelui şi a spurcat curăţenia sfântă a familiei, adică 
trupul Domnului lisus, Creatorul! nostru, ţintuindu-L pe lemnul crucii, 
în care, ca într-un pat sau pe o pătură părintească, se odihnesc sfinţii 
după o mântuitoare convalescenţă. Aşadar, cine va tăgădui cele 
spuse despre acest popor, când toate i se potrivesc lui? Căci a spus-o 
chiar Israel, întâi-născutul Israel, că însuşi el are inima învârtoşată, 
după cum s-a referit la el Moise când a zis: "voi sunteţi poporul cel 
tare la cerbice”. Şi, într-adevăr, cine a mai fost atât de învârtoșat, atât 
de nerușinat şi atât de ocărâtor ca poporul iudeilor, care a biciuit pe 
Domnul lisus, pentru că prin EI vedeau pe morți înviaţi, pe orbi lumi- 
naţi, ţintuindu-L în cuie pentru că n-au putut tăgădui dumnezeieștile 


11. Fac. 49, 3 (citat după ediţia din 1914). 
12, Cf. leş. 33, 3. 

Lui fapte? Ceea ce a fost săvârşit de cărturari, de cunoscătorii Legii 
şi de mai-marele preoţilor, Caiafa cel deopotrivă de înrăit, toate 
acestea ni le-au istorisit referatele Evangheliei. De aceea sfântul 
prooroc a refuzat să aibă de-a face cu atâta crimă, ca nu cumva cu 
trecerea generaţiilor să se încăpățâneze atâţia patriarhi să susţină că 
şi ei au fost părtaşi la ele. 

10. Dreptul citează mărturii și renunţă la urmașii care nu păs- 
trează tradiţiile strămoşilor, iar întrucât presimte ruşinea, se îngro- 
zeşte de înrâurirea sfetnicilor, zicând: "in sfatul lor să nu intre sufle- 
tul meu şi în adunarea lor să nu fie părtașă slava mea, căci ei în mâ- 
nia lor au ucis oameni și în supărarea lor au ologit tauri'15. Desigur, 
lucrurile acestea le spune despre fiii lui Simon şi ai lui Levil+. Dar 
prin numele lor înţelegem seminţia care e numită cu o numire simi- 
lară, pe care prea frumoasa tălmăcire o derivă, iudeii socotind că 
tocmai de aceea i-ar acuza Iacob pe fii, pentru că din pricina siluirii 
surorii lor, cei doi înaintea celorlalţi fraţi au dorit să se răzbune, 
prefăcându-se ca şi cum ar vrea să se împace; de aceea i-au sfătuit 
că ar trebui să se taie împrejur, ca să se încheie şi pe calea credinţei 
pace între ei şi să se întărească relaţiile între ei prin înrudire, Dar 
ducându-se la cei care între timp se tăiaseră împrejur şi care în urma 
rănilor recente aveau puterile slăbite (căci durerea îi copleşea), s-au 
năpustit asupra lor când se crăpa de ziuă şi i-au omorât!5. Poate că 
de aceea au şi ajuns cei doi să fie ei singuri răzbunătorii, din care 
pricină ei sunt şi premergătorii cărturarilor şi ai preoţilor, căci nimeni 
mai mult decât cărturarii şi preoţii nu trebuie să caute înfrânarea. 

11, Dar iudeii rătăcesc şi în privinţa aceasta, căci ei atribuiau 
tatălui cauzele durerii lor, susținând că ei au comis acel act de răz- 
bunare la o vârstă tânără, răzbunând călcarea credinţei şi violarea 
fecioriei, pe motiv că n-au putut răbda pe sora lor nerăzbunată, 
ajunsă în rândul celor necinstite, care şi fecioria şi-a pierdut şi nici 
n-avea mângâierea de a fi fost răzbunată, mai ales când însuși el a 
dovedit că aşa s-au înţeles ca tot ce au cei din Sichem să-i dea acum, 
pe moarte, numai s-o primească pe ea (Dina) fiului său prea iubit; 
de aceea Iosif a zis către el: 'Eu iţi dau ţie, peste ceea ce au fraţii tăi, 
Sichemul, pe care l-am luat eu cu sabia mea şi cu arcul din mâna 
amoreilor'!5. Acest fapt nu poate fi tăgăduit, totuşi îl putem tâlcui în 
sensul că prin Sichem se înţeleg umerii, iar prin umeri, faptele17. 


13. Fac. 49, 6. 

14. Cf. Fac. 49, 5. 

15. Cf. Fac. 34, 23-31. 

16. Fac. 48, 22. 

17. Filon, Leg, alleg,, III, 8. 

Aşadar, ca moştean al faptelor bune alege pe dreptul Iosif inaintea 
altora, care oricum nu se pot măsura în fapte cu el. Căci cine a putut 
egala faptele lui Hristos? 

12. Pe lângă acestea, în timp ce istorisea autorilor lor, cu suflet 
curat și cu totul străin de acest pământ murdar, despre prăzile lor 
necurate, a câştigat pentru sfinţi, cu cuvinte cerești şi cu sabie 
duhovnicească, loc lipsit de rușine şi de desfrâu, pentru ca acolo 
unde mai demult existau preocupări doar pentru neinfrânări şi pen- 
tru cele mai mari desfătări, acolo să dea acum preoții cei buni în- 
drumările curăţiei şi să strălucească de lumina unei slave cereşti 
cele mai alese pilde ale curăţiei sufleteşti. 

13. Seminţiile se numesc după numele patriarhilor, așa încât 
cărturarii se trag din seminţia lui Simon, iar din tribul lui Levi sunt 
căpeteniile preoţilor, care au săvârşit nelegiuire condamnând la pă- 
timire pe Domnul şi împlinind întreagă măsura nelegiuirii strămo- 
şeşti!8. Tot ei sunt cei care au făcut sfat împotriva Domnului lisus 
ca să-L omoare, după cum zice Isaia: "Vai de sufletul lor! Că au sfă- 
tuit rău sfat asupra Sa, zicând: Să legăm pe cel drept, pentru că nu 
ne este nouă de nicio treabă'19. Ei sunt cei care i-au omorât pe 
prooroci şi pe apostoli, care au vestit venirea Domnului celui mân- 
tuitor şi care au propovăduit mărirea patimii şi a învierii Lui. Şi tot ei 
sunt cei care mai târziu, în poftele lor, ca unii care doreau numai 
ruşini pământeşti, au fugit de comuniunea cu Dumnezeu, de înfrâ- 
narea trupească, de cumpătarea cugetului, de dispreţuirea banului, 
de bogăția harului, au ologit taurul, adică pe cel ce scotea coame și 
unghii, pe care-l văd săracii şi se veselesc, deoarece cuvântul Dom- 
nului a înălţat cornul poporului Său, prin care i-a înfrânt pe vrăjmaşi 
şi a câştigat drept răsplată cununile cereşti. Acesta-i taurul prin care 
se exprimă Biserica în luna care era atunci mai plină, pentru că, spri- 
jinită pe coarnele taurului, ea cuprinde întinderea întregii lumi. 

14. Totuşi se pare că ceva din harul binecuvântării e legat şi de 
această proorocie. Căci păcatul s-a legat şi de Ruben, cel întâi-năs- 
cut, atunci când i-a spus: "ai clocotit ca apa'20, pentru că de obicei 
mai ales prin apă suntem chemaţi să curăţim greşelile şi cugetele 
noastre de clocotul patimilor. Şi apoi din nou zice către Simon şi 
către Levi: "îi voi împărţi pe ei în Iacob şi îi voi risipi în Israel'2l, ară- 
tând că vor fi răscumpăraţi prin chemarea neamurilor. Căci prin bă- 


18. Cf. Matei 23, 32. 
19. Is. 3, 9 (ed. 1914). 
20. Fac. 49, 4. 

21. Fac. 49, 7. 

taia păstorului s-a risipit turma22, care înainte era unită, pentru ca să 
intre acum cine nu fusese şi astfel să se mântuiască întreg Israe- 
lul25. Acest lucru trebuie să-l credem îndeosebi despre tribul lui 
Levi, pentru că Domnul lisus a ales tocmai din acel trib să-şi prelun- 
gească neamul cel după trup. Din această seminţie au ieșit preoţii 
Levi şi Natan, pe care Sfântul Luca i-a numărat în Evanghelia sa24 
printre strămoşi. Căci preotul strămoşului şi întâiul dintre toţi preoții 
— sau, cum stă scris, "tu eşti preot în veac'25 — trebuia să asigure suc- 
cesiunea chemării preoțești. 

15. De aceea şi Moise a binecuvântat acest trib zicând: "Daţi lui 
Levi "arătările” lui şi 'adevărul” lui bărbatului celui cuvios'26. La fel a 
binecuvântat Moise şi tribul lui Ruben, după cum e scris: 'Să trăiască 
Ruben şi să nu moară și Simeon să fie mult la număr'27. Căci nu i-ar 
fi binecuvântat dacă după spusa patriarhului i-ar fi cunoscut ca ne- 
demni de binecuvântare. Pe scurt, de bună seamă ceea ce acela a 
uitat, aceea a completat acesta. 

16. lar întrucât prin amestecarea neamurilor lui luda şi Levi se- 
minţiile lor s-au unit, de aceea şi Matei descrie familia lui Levi ca 
pomind din seminţia lui luda, cum spune şi Apostolul: 'Domnul nos- 
tru a răsărit din luda'28. Aceasta pentru ca întreaga descendență a 
preoţiei şi a sfinţeniei să fie atribuită seminţiei lui Levi. În schimb, 
din seminţia lui luda, din care se vor trage David şi Solomon şi cei- 
lalţi regi, să se distingă prin succesiunea strălucită a regalității. Căci 
pe bună dreptate a binecuvântat dreptul Iacob harul revărsat peste 
cei din luda, zicând: 'ludo, pe tine te vor lăuda fraţii tăi. Mâinile tale 
să fie în ceafa vrăjmaşilor tăi. Închina-se-vor ţie feciorii tatălui tău. 
Pui de leu ești, Iudo, din vlăstare, fiul meu, te-ai înălţat! Culcându-te, 
ai adormit ca un leu şi ca un pui de leu, cine-l va deştepta pe el? Nu 
va lipsi domn din luda, nici povăţuitor din coapsele lui, până vor 
veni cele gătite lui şi Acela va fi aşteptarea neamurilor. Care va lega 
de viţă mânzul Său şi de mlădiţă mânzul asinei Sale. Spăla-va în vin 
haina Sa şi în sânge de strugure veșmântul Său. Mai frumoşi sunt 
ochii Lui decât vinul şi dinţii Lui mai albi decât laptele"29. 


„ Cf. Matei 26, 31. 

„Cf. Rom. 11, 26. 

„ Cf. Luca 3, 29-30, 

„Ps. 109, 4. 

. E vorba de Urim şi Tumim, cf. Deut. 33, 8 (ed. 1914). 
. Deut. 35, 6. 

„Evr. 7, 14. 

„Fac. 49, 8-12. 

17. Pare firesc lucru ca aceste cuvinte să se fi îndreptat spre 
patriarhul luda, însă prin ele se are în vedere luda cel de mai târziu, 
adevăratul mărturisitor, care s-a născut din acea seminţie, singurul 
care e lăudat de fraţii săi, despre care zice Apostolul: "Spune-voi nu- 
mele Tău fraţilor mei'30, Domn prin fire, frate prin har, ale cărui 
mâini le întinde spre poporul cel necredincios, adică peste ceafa 
vrăjmaşilor. Căci cu aceleași mâini și cu aceeași patimă a acoperit 
şi a pus sub ascultarea Sa toate puterile vrăjmaşe, aducând la ascul- 
tare pe toţi cei fără credinţă şi fără evlavie şi despre care vorbeşte 
Tatăl către Fiul: 'şi vei birui în mijlocul vrăjmaşilor Tăi'51. Pe aceştia 
i-a făcut vrăjmaşi răutatea lor, iar nu voinţa lui Hristos, căci din par- 
tea Domnului totdeauna s-a văzut multă îngăduinţă. Într-adevăr rău- 
tăţile cugetului de obicei 'puteau duce de la încăpățânare la jugul 
unei adevărate robii", așa încât spunea însuşi David că a simţit asu- 
pra lui mâna celor care s-au arâtat biruitori asupra lui: "in spatele 
meu unelteau păcătoșii'32, dar acum se dau platnici în faţa biruinţei 
lui lisus şi a mâinilor Lui, adică devin robii Lui, se încredinţează prin 
faptele lor cu totul ascultării Lui. În orice caz, El e Cel căruia | se 
închină fiii Tatălui — Lui, atunci când ÎI cinstim şi noi şi prin care a 
îngăduit să-L numim Tată pe Cel a Cărui virtute e să-l fii rob. 

18. Prin cuvintele 'pui de leu ești, ludo' n-a exprimat şi n-a de- 
clarat oare atât pe Tatăl, cât şi pe Fiul? Ce poate fi mai evident decât 
să afirmi că, fiind de aceeași fiinţă, atât Fiul cât şi Tatăl sunt Dum- 
nezeu? Acela-i leu, Acesta-i pui de leu. La cea mai simplă compa- 
raţie, în cazul de faţă, trebuie să inţelegem atât unitatea firii, cât şi 
a puterii Amândurora. Regele din rege a ieşit, cel tare, din cel tare. 
Tocmai pentru că a prevăzut că vor veni unii care ar putea afirma că 
Fiul e mai tânăr ca vârstă, i-a venit în minte să adauge cuvintele 'din 
vlăstare, Fiul Meu, Te-ai înălţat. Culcându-Te ai adormit ca un leu şi 
ca un pui de leu'. Ai şi în alt loc dovada că puiul de leu este 'Leu din 
seminţia lui luda"'55, Aşadar, dacă L-a numit 'pui de leu', desigur că 
în același timp L-a socotit 'Leu', ceea ce vrea să spună: Să nu se 
sperie urechile voastre că au auzit despre un pui de leu, căci dacă 
am zis 'Fiu' n-am afirmat ceva mai mic, întrucât tot leu e și Fiul, ca 
şi Tatăl. Să înţeleagă, dar, că i-a numit 'Leu' şi "Pui de Leu'; 'Leu' ca 
fiind de o putere desăvârşită şi deplină, 'Pui de Leu', ca Fiu, dar ni- 
meni să nu-şi inchipuie când aude așa ceva că Fiul n-ar fi deopotrivă 


30. Ps. 21, 24. 
31. Ps. 109, 2. 
32. Ps. 128, 3. 
33. Apoc. 5, 5. 

cu Tatăl. Nu prin aceea-L lăudăm pe Fiul, dându-l însușiri mai mici 
decât Tatălui. 

19. Oricine mărturiseşte pe Fiul nu-L poate mărturisi c-ar fi mai 
mic. În mod minunat a pus în evidenţă acest adevăr însăşi întru- 
parea Fiului atunci când Domnul a zis: 'din vlăstare Te-ai înălţat, Fiul 
Meu', prin aceea că întocmai cum se ridică un vlăstar din pământ, 
aşa a luat fiinţă și Fiul in pântecele Fecioarei, ridicându-se din pă- 
mânt ca o floare cu bun miros, cum zice Isaia: 'O Mlădiţă va ieşi din 
tulpina lui lesei şi un Lăstar din rădăcina lui va da'5%. Rădăcina e 
neamul iudeilor, mlădiţa e Maria, iar lăstarul Mariei e Hristos. Pro- 
priu-zis mlădiţa e de neam împărătesc, din casa şi din ţara lui Da- 
vid55, iar lăstarul ieşit din ea este Hristos, Care a spălat urâciunea 
necurăţiei omeneşti. revărsând în locul ei buna mireasmă a vieţii 
veşnice. 

20. Dacă accepţi întruparea, atunci primeşti şi patima. Cuvintele 
"“culcându-te ai adonmit ca un leu" se referă la lisus când a zăcut în 
mormânt, odihnindu-Se ca o făptură oarecare în somnul ei, după 
cum zice: 'Eu m-am culcat şi am adormit; sculatu-m-am că Domnul 
mă va sprijini'36. De unde şi Iacob spune: "Cine-L va trezi pe EI?". 
Aceasta vrea să spună: pe cine-L va învia Tatăl? Cine altul înviază 
dacă nu Cel ce Se va ridica EI însuși cu puterea Lui și a Tatălui? Aşa-L 
văd născut, cu puterea Lui, mort de voia Lui. Or, Cel care a săvârşit 
toate din propria Lui voinţă, de la cine altul ar cere ajutor ca să 
învieze? Prin urmare, El însuși e autorul învierii Sale, arbitru al morţii 
Sale, El insuşi e Cel aşteptat de neamuri. De aceea 'nu va lipsi Domn 
din luda până ce nu va veni EI'37, încât până ce Se va naşte EI cre- 
dința în succesiunea împărătească se va păstra vie, neatinsă. lar 
după aceea, după cum ne-am lămurit din tratatul asupra Evanghe- 
liei37a, succesiunea a fost întreruptă prin venirea lui Irod, când s-a 
pierdut vrednicia întâietăţii, pentru că, după cum se ştie, şi-au pier- 
dut regele legiuit și au început să aibă regi falşi. Or, tocmai acest 
adevăr îl exprimă patriarhul: prin judecătorii şi regii iudeilor se va 
păstra neîntreruptă moștenirea, succesiunea continuând prin regi 
“până vor veni cele gătite', ca să adune Biserica lui Dumnezeu, cum 
s-a afirmat de către conştiinţa tuturor neamurilor şi chiar şi de cre- 
dinţa popoarelor păgâne, fapt care vrea să spună că pe EI Îl aştep- 


34. Is. 11, 1. 

35. Cf. Luca 1, 27. 

36. Ps. 3, 5. 

37. Fac. 49, 10. 

37a. Mai pe larg a se vedea în altă scriere a Sfântului Ambrozie, In Lucam, III, 41. 

tau, Lui 1 s-a păstrat cinstea cuvenită şi Lui 1 s-a încredinţat vistieria 
celor mai mari daruri. 

22. "Şi El este aşteptarea neamurilor'. Prin aceste cuvinte s-a 
spus mai mult decât dacă s-ar fi zis: pe EI Îl aşteaptă neamurile, 
întrucât întreaga nădejde a Bisericii în EI se va concentra. De aceea 
i s-a zis și lui Moise: 'descalţă încălțămintea picioarelor tale'58, ca să 
nu se creadă că el ar fi mirele Bisericii, cel ales să fie conducătorul 
poporului. Tot pe temeiul acesta și-a descălțat încălțămintea şi Isus 
Navi39, pentru ca şi el să păstreze Celui care urma să vină harul unei 
binefaceri atât de mari. Şi ia fel spune şi evanghelistul loan: “Acela 
este Cel care vine după mine, Care înainte de mine a fost şi Căruia 
eu nu sunt vrednic să-l dezleg cureaua încălţămintei'40. Şi tot de 
aceea zice: "Cel ce are mireasă este mire, iar prietenul mirelui, care 
stă şi-l ascultă pe mire, se bucură cu bucurie de glasul lui"41. Cu alte 
cuvinte, El este bărbatul Bisericii, El e aşteptarea neamurilor, cu gân- 
dul la El şi-au descălţat încălțămintea înşişi proorocii, atunci când 
înfăţişau legătura harului Său nupţial. El este Mirele, pe când eu sunt 
numai prietenul Mirelui, mă bucur că a venit, că-l aud glasul nup- 
ţial+2, că nu mai aud despre pedepsele grele ale păcatelor, despre 
chinurile apăsătare ale Legii, ci despre iertarea fărădelegilor. Acum 
auzim glas de bucurie, vorbe de voioşie, tresăltare a praznicului de 
nuntă. 

23. La acestea se referă cuvintele "Cel care va lega de viță mân- 
zul Său şi de mlădiţă mânzul asinei Sale', pentru ca adunarea nea- 
murilor să fie străbătută de văpaia Duhului Sfânt, după ce înainte ea 
fusese rece şi nepăsătoare; dar acum, prin mijlocirea lui Hristos, e 
mai credincioasă şi legată de Viţa cea neveștejită, adică de Domnul 
lisus, Care însuşi a zis: "Eu sunt viţa cea adevărată şi Tatăl Meu este 
lucrătorul'45, în măsura în care ne vom lega cu lanţurile credinţei 
celei nedespărţite de mlădiţa cea roditoare. Căci în aceasta constă 
taina despre care Evanghelia ne-a poruncit să deziegăm mânzul asi- 
nei, şi Însuşi Domnul lisus e Cel care şade pe el%% pentru ca fiind 
legat de viţă să se odihnească în nestrămutata dulceaţă a sfinţilor. 

24. Şi zice mai departe: 'Spăla-va în vin haina Sa'. Or, haina cea 
bună este trupul lui Hristos, Care a acoperit fărădelegile tuturor, a 


38. leş. 3,5. 

39. Cf. los. 5, 15. 

40. loan |, 27. 

41. loan 5, 29. 

42.Cf. Cânt. Cânt. 2, 8. 

43. loan 15, 1. 

44. Cf. Matei 21, 2; Zah. 9, 9; Is. 62, 11. 

luat asupra Lui păcatele lumii întregi, a trecut cu vederea rătăcirile 
tuturor, acea bună imbrăcăminte, care i-a cuprins pe toţi în haina 
bucuriei. Şi spală această haină în vin, pentru că atunci când s-a 
botezat în Iordan a coborât Duhul Sfânt ca un porumbel şi a rămas 
peste E145, ceea ce înseamnă că plenitudinea Duhului Sfânt se afla 
în întregime în EI fără să-L fi părăsit, după cum spune şi Evanghe- 
listul că “lisus era plin de Duhul Sfânt"46 când S-a întors de la Iordan. 
Prin urmare lisus Îşi spală haina, dar nu ca şi cum și-ar fi spălat 
necurăţia, pe care nu o avea, ci fiindcă a noastră era necurăţia pe 
care o spăla. Şi apoi adaugă în chip firesc: 'şi în sânge de strugure 
veşmântul Său', adică prin patima trupului Său a curăţat neamurile 
cu scump sângele Său. Căci neamurile sunt 'veşmântul!” cuvântului, 
după cum s-a scris: "Viu sunt Eu, zice Domnul, tu te vei îmbrăca întru 
ei ca într-un veşmânt'*7. lar în alt loc: 'ca un veşmânt îi vei schimba 
şi se vor schimba'45. Așadar prin sângele Său n-a spălat păcatele 
Lui, care nu existau, ci pe ale noastre, pe care noi le-am săvârşit. Şi 
bine a făcut că a amintit de 'strugure', pentru că, după cum stru- 
gurele se agaţă de arac, Hristos este viţa şi tot EI este şi strugurele; 
viţă fiindcă e agăţată de lemn, iar strugure pentru că fiindu-l împun- 
să coasta cu sulița ostașului, a curs apă şi sânge, căci aşa a zis loan: 
“îndată a ieşit sânge şi apă'49: apă pentru curăţire şi sânge pentru is- 
păşire. Ne-a curăţat cu apa; cu vin ne-a răscumpărat. 

25. De aceea cuvintele proorocului "ochii Lui vor scânteia ca 
vinul și dinţii Săi vor fi albi ca laptele" îi desemnează pe prooroci şi 
pe apostoli. Căci unii au ochi pre-văzători ca ochii lui Hristos, a Cărui 
venire o vesteau şi despre Care insuși a spus: 'Avraam, părintele 
vostru, a fost bucuros să vadă ziua Mea şi a văzut-o şi s-a bucurat'50, 
iar unul dintre prooroci a zis: 'am văzut pe Domnul Savaot'5l, pe 
Care cei ce-L văd se umplu de bucurie duhovnicească. Ceilalţi în 
schimb, adică apostolii, pe care Domnul i-a curăţat de orice pată a 
păcatului, s-au făcut mai albi decât laptele, pe care după aceea nicio 
pângărire nu i-a mai putut atinge, căci laptele e ceva vremelnic, pe 
când harul apostolilor rămâne neîmpuţinat, întrucât, prefăcându-se 
în hrană duhovnicească şi cerească, satură din destul cugetul nostru 
lăuntric. Sunt şi astfel de credincioși, care socot că poruncile lumi- 


45, Cf. loan 1, 28, 32. 
46. Luca 4, 1. 

47, 15, 49, 18. 

48. Ps. 101, 27. 

49. loan 19, 34. 

50. loan 8, 56, 
51.15.6, 1. 

noase ale Domnului rostite în graiul Lui sfânt s-au dovedit pentru noi 
ca laptele cu care hrănindu-ne am ajuns să ne nutrim cu merinde ce- 
rească. La acest lucru se gândea Pavel când spunea: 'cu lapte v-am 
hrănit, iar nu cu bucate, căci încă nu puteaţi'52. La început corin- 
teanul se deprinde bând din laptele credinţei, pe când cei sfinţi, a 
căror credinţă se face cunoscută în toată lumea, sunt, aşa zicând, 
înțărcați și se întăresc cu bucate mai vârtoase. Dar să vedem ce se 
spune şi despre celelalte binecuvântări. 

26. 'Zabulon va locui lângă mare, va da liman corăbiilor şi mar- 
ginea hotarului lui va fi până la Sidon'55. Chiar şi tălmăcirea numelui 
său făgăduieşte locuri mai inalte, pentru că această expresie în- 
seamnă “eliberare din noapte”, ceea ce desigur că e un bine54, iar 
cel ce va nădăjdui în aripile Domnului şi se înconjoară numai de 
adevărul Lui, acela să nu se teamă nici de frica de noapte, nici de 
lucrul ce umblă în întuneric55. După cum se spune, acest Zabulon 
"va locui lângă mare' pentru ca să vadă naufragiile altora; dar el să 
rămână neatins de nicio primejdie, să privească la alţii cum se zbat 
în furtunile acestei lumi, asediați de tot felul de izbeliști în ale cre- 
dinţei; dar el să rămână neclintit pe temeliile învăţăturii, aşa cum e 
înrădăcinată și întărită în credinţă, privind la furtunile ereticilor şi la 
naufragiile iudeilor, care n-au vrut să asculte de Cârmaciul pe care 
L-au avut. Aşadar el e aşezat între valuri, dar nu se lasă dus de va- 
luri, ci stă mai curând gata s-ajute decât să se teamă de primejdii 
pentru ca, dacă s-ar ivi unii duşi de furtuni puternice, să-i poată adă- 
posti în port. De ajutor să fie Biserica, întocmai ca un liman de scă- 
pare care i-ar chema cu braţele deschise în adăpostul siguranţei pe 
cei primejduiţi, oferindu-le liman de adăpostire. Aşadar, în acest 
veac, Bisericile ies în întâmpinarea celor strâmtoraţi ca nişte lima- 
nuri imprăştiate pe ţărmuri, aducându-le aminte că celor care au cre- 
dinţă Ii s-a pregătit sălaş de scăpare, în care-şi pot adăposti corăbiile 
amenințate de furtuni56. În aceste Biserici se află căpeteniile Zabu- 
lonului și căpeteniile Neftalimului, după cum ne învaţă psalmul 67, 
28, dintre care unii sunt eliberatori din furtunile de noapte strigând: 
“să lepădăm dar lucrurile întunericului şi să ne imbrăcăm cu armele 
luminii"57, pe când alţii au preocupări apostolice, care pot spune: 


52. 1 Cor. 5, 2. 

53. Fac. 49, 13. 

54. Filon, De somniis II, 34, ed. Savinel, Paris, 1962, p. 146. 

55. Ps. 90, 4-6. 

56. De reţinut legătura intimă dintre realităţile vetero-testamentare și cele ale 
Bisericii creştine. 

57. Rom. 13, 12, 

"O, corintenilor, gura noastră s-a deschis către voi'58. Aceștia sunt 
cei care, deşi se află în întuneric, au văzut lumină mare, cum măr- 
turiseşte proorocul, zicând: "Ţara Zabulonului, pământul Neftalimu- 
lui, care locuiesc pe lângă mare şi de ceea parte de lordan5%, "popo- 
rul care locuia întru întuneric va vedea lumină mare, şi cei ce lo- 
cuiaţi în latura şi în umbra morții, lumină va străluci pentru voi'60. 
29. Aşadar, cu ajutorul unor iscoade, Domnul Dumnezeu, urma- 
şul acestui patriarh, a stabilit accesul corăbiilor, iar grija Lui mereu 
trează şi lucrarea Lui duhovnicească s-au întins până la Sidon, adică 
au ajuns până în ţinuturile păgâne, pentru ca astfel milostivirea dum- 
nezeiască să ridice de pe noi şi sarcina păcatelor acestora. Ştim 
doar că Sidonul este fiul întâi-născut al lui Ham$!, care, pentru fapta 
lui neruşinată faţă de tatăl său, a fost osândit prin blestem de către 
tatăl său; de aceea a fost rânduit ca un fel de post de apărare noc- 
tumă, ca un pichet de luptă şi de apărare duhovnicească, pentru ca 
nu cumva să poată cineva ataca prin surprindere poziţiile întărite ale 
acestei vieţi. Iar întinderea până în ţinuturile celor mai nelegiuiţi pă- 
cătoși aflaţi tocmai spre Sidon, care înainte se însoțeau printr-o su- 
perstiţie sălbatică cu cei ce urzesc numai crime, după cum ne spune 
şi tălmăcirea numelui, [aceasta înseamnă]: părăsind obişnuinţa bles- 
temului, să dăruiască şi să mijlocească obişnuinţa binecuvântării62, 
pentru ca unde s-a înmulţit păcatul, acolo să prisosească harul55. 
30. "Isahar binele a poftit, odihnindu-se în mijlocul sorţilor. Şi vă- 
zând că odihna este bună şi că pământul este gras, şi-a supus 
umărul la muncă și s-a făcut bărbat lucrător de pământ'5%. Cuvântul 
"Isahar' înseamnă "moștenire" şi de aceea e pus şi el în legătură cu 
Hristos, Care-i moștenirea noastră, pentru că prin El negustorim 
întru nădejdea mântuirii veșnice, dar nu cu ajutorul aurului sau ar- 
gintului, ci cu ajutorul credinţei şi al rugăciunii65. De aceea vorbeşte 
și David despre ea: “lată, fiii sunt moştenirea Domnului, răsplata 
rodului pântecelui'56. Iar Moise zice şi el, tot despre acelaşi lucru: 
"Veţi suge neguţătoria celor ce locuiesc pe lângă mare'57, Acesta-i 


58. 2 Cor. 6, 11. 

59. Filon, De somniis 1, 34, ed. cit., p. 146. 

60. 15. 9, 1-2. 

61. Cf. Fac. 10, 15. 

62. Origen, In Genes., Migne P.Q. XIII, 756; 764. 

63. Rom. 5, 20. 

64. Fac. 49, 14-15. 

65. Filon, De ebrietate, 94, ed. J. Gorez, Paris, 1963, p. 62; Idem, De somniis, 
34, ed. cit., p. 146. 

66. Ps. 126, 3. 

67. Deut. 33, 19. 

cel care a poftit binele încă de la început şi care n-a ştiut ce înseam- 
nă să doreşti răul. Despre aşa ceva se pronunţă şi Isaia: "Pentru că 
mai înainte de a şti pruncul să zică: tată sau mamă, nu se încrede în 
răutate, alegând binele'68. S-a odihnit între sorții Vechiului şi Noului 
Testament sau în anturajul proorocilor, şi de aceea S-a arătat la mij- 
loc între Moise şi Ilie69, ca să ne arate că prin cuvintele lor ne putem 
linişti, căci prin mărturia lor cei mai mulţi se lasă de păcate şi se 
încred în Dumnezeul cel viu, întrucât doar ei sunt martorii Învierii 
Lui şi ai odihnei celei fericite. 

31, Așadar, în vederea Învierii a chemat Dumnezeu neamurile — 
căci şi pământul e gras şi roditor, aducând roade veșnice, roade 
însutite şi înzecite. "Şi-a supus umărul la muncă', supunându-Se 
crucii, ca să ia asupra Lui păcatele noastre. Tocmai de aceea a spus 
şi proorocul: “a Cărui stăpânire e pe umărul Lui'70, adică mai presus 
de patimile trupului rămân puterea dumnezeirii şi crucea, a cărei 
vrednicie e cu mult mai mare decât a trupului. 'A pus aşadar umă- 
rul”, aplecându-se asupra plugului, dar răbdând toate înjosirile care-i 
stăteau în cale, supus suferinţei, "rănindu-Se pentru nedreptăţile 
noastre" şi îindurând pentru păcatele noastre. lar cuvintele 's-a făcut 
bărbat lucrător de pământ“ ne arată că deoarece și-a cunoscut pă- 
mântul l-a semănat cu grâu de soi bun şi l-a plantat cu pomi roditori 
din neam ales. 

32. "Dan va judeca pe poporul său ca pe una din seminţiile lui 
Israel. Şi să se facă Dan şarpe la drum, viperă în potecă, inveninând 
piciorul calului, ca să cadă călărețul așteptând mântuirea Domnu- 
lui'71, însemnarea cea mai simplă pe care o scoatem de aici e aceea 
că și seminţiei lui Dan i s-a dat rol de judecător în Israel. Căci după 
Isus Navi, judecătorii au fost luaţi din poporul diferitelor seminţii, 
cum a fost de pildă cazul lui Samson72, din seminţia lui Dan, dregă- 
torind ca judecător vreme de douăzeci şi cinci de ani. Dar proorocia 
nu pe el îl desemnează, ci pe Antihrist, care va judeca poporul ca 
viitor judecător și tiran din seminţia lui Dan, pândind ca un şarpe ce 
stă pitit pe potecă să se arunce asupra celor care ar vrea să pă- 
şească pe calea adevărului. Căci aceasta înseamnă să se primejdu- 
iască piciorul calului prin mușcătura şarpelui, încât, ca să nu se va- 
tăme şi să se îmbolnăvească de înveninare, e nevoie să-i vindece pi- 
ciorul, așa cum şi trădătorul luda, fiind ispitit de diavol, s-a aruncat 


68. Is. 8, 4; 18. 

69. Cf. Matei 17, 3. 

70. Is. 9,5. 

71. Fac. 49, 16-18. 

72. Cf. Jud. 13, 2; 15; 20. 

asupra călcâiului Domnului Hristos ca să atace pe călăreț, care S-a 
coborât ca să vindece pe toţi. Aşadar a căzut, dar nu întins ca și cum 
ar donrmita, ci întinzându-se parcă înapoi, pentru ca din cele de mai 
sus spre cele de mai înainte să aștepte mântuirea de la Domnul, căci 
ştia că trebuie să învieze şi de aceea aștepta să scoată pe Adam, cel 
ce zăcea în iad. 

33. De aceea, întrucât şi noi alergăm pe drum, să ne ferim ca nu 
cumva şarpele să ne pândească pe potecă, să muşte piciorul calu- 
lui, adică al trupului nostru, şi să-l surprindă pe neașteptate pe că- 
lăreţ aţipind, căci dacă stăm treji, atunci suntem datori să evităm şi 
muşcătura şarpelui75. Prin urmare, să nu ne toropească somnul ne- 
păsării, somnul veacului, să nu ne apese somnul bogățiilor, ca să nu 
se spună şi despre noi: "Dormit-au somnul lor şi n-au aflat nimic toţi 
bărbaţii bogăției în mâinile lor'74%. Dar sunt şi călăreţi care dorm 
călare, despre care s-a scris: "au incremenit căâlăreţii pe cai'75. Dacă 
lăcomia i-ar răni inima, dacă pofta te tulbură, atunci vei dormita, 
călăreţule, şi vei ajunge să nu-ţi poţi înfrâna trupul, respectiv calul. 
Or, tu fii treaz şi, chiar dacă te-ar trânti jos de pe cal, adică dacă ai 
fi pe moarte, nici atunci să nu-ţi pierzi firea, căci cei ce-şi pierd capul 
nu câştigă nimic. Tu însă așteaptă mântuirea de la Domnul, să nu 
pierzi din vedere că ea va veni, ca să dobândeşti la sfârşit bucuria 
învierii. luda dormea, aşa încât nu era cu gândul treaz la cuvintele 
lui Hristos, da, luda dormea, şi încă dormea somnul îmbogăţirii, 
așteptând răsplata trădării. Diavolul l-a văzut cum doarme şi, tărbă- 
cindu-l cu otrava grea a lăcomiei, a intrat în inima lui76, a rănit calul 
şi l-a doborât pe călăreț, pe care l-a îndepărtat de Hristos. 

34. Pe această seminţie a binecuvântat-o Moise, zicând: 'Dan 
este pui de leu, care se aruncă din Vasan'77, adică din tulburare. De 
aceea, mai curând trebuie să înţelegem din grecește ceea ce s-a 
transpus în latineşte, și anume că Dan s-a făcut un fel de șarpe care 
pândeşte din potecă. Altfel, Dan se tâlcuieşte "judecată'78. De aceea 
peste seminţia aceasta a venit primejdia unei grele judecăţi prin 
aceea că Antihrist s-a furişat ca o năpârcă în sufletul lui, otrăvind cu 
veninul ei pe orice trecător. Şi totuși seminţia s-a eliberat ea însăși 
de această lepădare. din clipa când a mărturisit despre călăreț că se 


„ Filon, Leg. alleg., Ii, 99, ed. CI. Mondesert, Paris, 1962, p. 158. 

„Ps. 75, 5. 

„Ps. 75, 6. 

„Cf. Luca 22, 3. 

„ Deut. 35, 22; Origen, In Gen. XII, 1059. 

„ Filon, Leg. alleg. II. 96, ed. cit., p. 156; Idem, De agricult. 21; Idem, De 
somniis, II, 34, ed. cit., p. 146. 

va ridica iarăşi, atunci când declară: "De cel ce se va lepăda de Mine 
înaintea oamenilor şi Eu Mă voi lepăda de el înaintea Tatălui Meu, 
Care este în ceruri. Oricine va fi mărturisit pentru Mine înaintea oa- 
menilor, mărturisi-voi şi Eu pentru el înaintea Tatălui Meu, Care este 
în ceruri*79, 

35. 'Gad strâmtorat va fi de cete înarmate, dar le va strâmtora şi 
el pas cu pas"80, Prin strâmtorarea de care se vorbeşte aici se înţeleg 
cârdășia şi viclenia cărturarilor şi a preoților, care Îl ispiteau pe Dom- 
nul lisus, pe temeiul tributului cezarului şi a! botezului lui loan8I, 
cum ne-a arătat Scriptura, dar Domnul lisus a întors ispita în folosul 
Său; iar cuvintele "pas cu pas' se referă la acest proces în continuă 
desfășurare, prin care însă se arată că Hristos este Cel care-i face de 
rușine pe ispititori. În schimb cuvintele: "cu ce putere faci aces- 
tea?'82 nu răspund la întrebarea dorită, după cum S-a exprimat El 
însuşi zicând: 'Vă voi întreba şi Eu pe voi un cuvânt, pe care de Mit 
veţi spune, și Eu vă voi spune cu ce putere fac acesteal'85. Şi iarăşi, 
de astă dată celor care întrebau: 'se cuvine să dăm dajdie cezarului 
sau nu?" le răspunde: "Ce Mă ispitiţi, făţarnicilor? Arătaţi banul de 
dajdie. Şi, aducându-l-l, i-a întrebat din nou: Al cui este chipul aces- 
ta şi inscripţia de pe el?. Ei au zis: ale cezarului'8%. Aici Domnul i-a 
încurcat în înseşi cuvintele lor, silindu-i să răspundă în singurul fel 
posibil, după care le-a zis: "Daţi deci cezarului cele ce sunt ale ceza- 
rului și lui Dumnezeu cele ce sunt ale lui Dumnezeu”, aceasta pen- 
tru ca împotriva vorbelor Lui să nu mai poată reacţiona, așa incât 's-au 
mirat şi, lăsându-L, s-au dus'85. Or, nu este nimic de mirare că le-a 
răspuns, întrucât ştia dinainte tot ce vor întreba. 

36. De altfei, însuşi Moise a expus această proorocie a dreptului 
Iacob, afirmând că ea se referă la Hristos, atunci când a zis: "Bine- 
cuvântat să fie Cel ce a sporit pe Gad, care odihnește ca un pui de 
leu şi sfărâmă şi braţ, şi cap. Şi a văzut începătura sa, că acolo s-a 
împărţit pământul căpeteniilor celor adunaţi împreună cu mai-marii 
noroadelor. Dreptate a făcut Domnul şi judecata Sa cu Israel'86. 

37. Îl recunoaştem așadar pe Cel care Se odihnea ca un leu şi 
Care sfărâmă braţul celor puternici, pentru că EI a văzut încă de la 

început dezbinările ispititorilor. Acolo şi-a deschis pământul gura să-i 
înghită pe mincinoşi8”, unde se arată şi ispita celor răi. 

38, "Din Aşer va veni pâinea cea grasă și regilor le va da mâncă- 
ruri alese'88. Tradus în latineşte cuvântul "aşer' însemnează 'bogă- 
ţie'89. Dar cine-i bogat dacă nu Acela care-i noianul de bogății ale 
înţelepciunii și cunoaşterii? Cine-i avut dacă nu Domnul lisus, Care 
prisoseşte pururea și niciodată nu-i lipsit? A venit sărac în lumea 
aceasta, dar S-a umplut de toate bunătăţile, copleşindu-i pe toţi. Ce 
mare noian de avuţii are Cei care i-a îmbogăţit din sărăcia Lui pe toţi! 
A venit sărac din pricina noastră, dar e bogat când Îl raportăm la 
Tatăl. El a venit sărac pentru ca să ne mântuie de sărăcie, cum ne 
învaţă Apostolul atunci când zice: 'Căci El, bogat fiind, pentru voi a 
sărăcit ca voi cu sărăcia Lui să vă îmbogăţiţi'90. Din sărăcia Lui 
îmbogățește, aduce haine scumpe, îi satură pe cei infometaţi, din 
mort face viu, din mormânt aduce la viaţă. Aceasta-i aşadar comoara 
cea nesfârșită, din adâncul căreia vine pâinea cea nutritoare, atât de 
nutritoare încât cei care gustă din ea nu vor mai flămânzi”!. Pe 
această pâine a dat-o apostolilor ca s-o împartă poporului credin- 
cios%2, iar astăzi ne-o dă şi nouă prin aceea că în calitate de preot El 
însuși este Cel ce o sfinţeşte cu învăţăturile Sale. 

39. Cu alte cuvinte această pâine a devenit hrana sfinţilor. Ba 
putem primi chiar pe Domnul însuşi, Care ni S-a dat sub forma 
Trupului Său, după cum ne-a spus-o Însuși: "Eu sunt Pâinea vieții. 
Părinţii voştri au mâncat mană în pustie, şi au murit. Pâinea care se 
coboară din cer este aceea din care dacă mănâncă cineva, nu 
moare'95. lar pentru ca să nu-şi inchipuie cineva că a vorbit aici de 
moartea care vine prin despărţirea sufletului de trup şi pentru ca, pe 
bună dreptate, să nu se îndoiască dacă ar ști că şi Sfinţii Apostoli au 
murit de o astfel de moarte, Mântuitorul adaugă: 'Eu sunt Pâinea cea 
vie, Care S-a pogorât din cer. Cine mănâncă din pâinea aceasta viu 
va fi în veci'94. Şi aceasta înseamnă că nu despre viaţa trecătoare 
am vorbit înainte şi nici despre moartea din viaţa pământească, ci 
despre aceea prin care, chiar dacă cineva va fi murit, dacă totuşi va 
fi gustat din pâinea Mea, va fi viu în veci. Căci acela a gustat cu ade- 

vărat din ea, care s-a cercetat pe sine; iar cine a primit, acela nu va 
muri de o moarte ca a păcătoşilor, pentru că pâinea aceasta este 
tocmai iertarea păcatelor. 

40. Până şi Moise însuşi a proorocit în chip minunat despre acest 
lucru în binecuvântările lui, zicând: "Binecuvântat să fie Aşer între fii, 
iubit să fie de fraţii lui şi să-şi afunde în untdelemn piciorul lui. De 
fier şi de aramă să fie zăvoarele, şi liniştea ta să ţină cât zilele vieţii 
tale. Nimeni, o, Israele, nu este ca Dumnezeu, Care să meargă pe 
ceruri întru ajutorul tău şi pe nori întru slava Sa. Dumnezeu este 
liman din vremuri străvechi, căci cu braţul! Lui cel veşnic EI te spri- 
jină şi, din faţa ta gonind vrăjmaşii, zice: "Stârpeşte-i!'. Israel locu- 
ieşte neprimejduit. Ochiul lui Iacob priveşte imbeișugat de pâine şi 
de vin, şi cerurile lui picură rouă'95. 

41. “Neftali, cerboaică slobodă: el rostește graiuri minunate'95, 
La viţă se taie de regulă unele ramuri, care par de prisos, ca să nu 
fie înăbuşită de lujeri ieşiţi fără rost, în schimb altele se taie de tot 
sau se scurtează pentru ca să dea rod, a căror coroană se dezvoltă 
pe măsură ce crește, pentru că în timp ce o parte se ridică în sus, o 
altă parte se îndoaie şi se lasă în jos, împreunând unele corzi de 
viţă, îngrămădind la un loc un fel de colier frumos din lăstari tineri. 
În procesul de creștere lisus este această podoabă care se dezvoltă 
în vlăstarele sănătoase ale viței. El este Cel care revarsă roduri 
bogate. 

42. Mare frumuseţe este aceasta, dar cu mult mai important este 
faptul că mlădiţele legate de viță ne vorbesc despre creşterea noas- 
tră cea duhovnicească şi, în calitatea de mlădițe ce suntem, să pu- 
tem aduce roade dacă rămânem în viţă, căci dacă nu o facem, atunci 
suntem tăiaţi. Sfântul patriarh Neftali era şi el o astfel de mlădiţă 
roditoare, fapt pe care-l confirmă şi Moise când zice: 'Neftali, tu cel 
sătul de bunăvoință şi plin de binecuvântarea Domnului, ia marea și 
partea cea de miazăzi în stăpânire'97. Punând deci în lumină ceea ce 
spusese Iacob, să fii "viţă ruptă', adică prin harul credinţei să te eli- 
berezi de legăturile morţii, [viţă] prin care se înţelege poporul lui 
Dumnezeu cel chemat la libertatea credinţei și la belşugul harului, 
popor care s-a întins pe întreg pământul şi care va lua asupra sa 
jugul lui Hristos cel cu bună roadă și tulpina acelei viţe adevărate; 
acela va umbla în umbra crucii celei dumnezeiești și nu se va teme 

că s-ar primejdui mărturisind-o, ci va fi şi mai bucuros de a fi socotit 
între cei ce rabdă prigoane pentru numele lui Hristos, 

43. Acela-i cu adevărat scos din cătușe, care e liber de orice con- 
strângere de teamă, de unde şi spusa proorocului: "ieși-vor şi vor 
sălta ca nişte viței dezlegaţi din lanţuri'; de aceea, pe măsură ce-i 
cresc mlădiţele, se dezvoltă și frumuseţea lui, pentru că în loc gras 
a fost pus şi peste apa odihnei a crescut, împlinind prin taina renaş- 
terii sale buna podoabă a cuvântului şi hrănindu-se cu harul prea 
sfânt al lui Hristos, care poate opri farmecul frumuseţii Tale, Doamne. 

45. În sfârșit, ceea ce e şi mai măreț decât orice, e faptul că El 
dă tot ce are, iar întrucât nimeni nu poate da neavând, iată ce s-a 
mai spus: "Domnul a împărăţit, întru podoabă S-a îmbrăcat'98. Căci 
S-a îmbrăcat prin har cu podoaba Bisericii şi, lepădând prin botez 
necurăţia tuturor păcatelor, strălucește de frumuseţea harului ce- 
resc. De aceea a zis Mirele despre Biserică; "Cine-i aceasta, ziceau 
fetele, care ca zarea străluceşte și ca luna-i de frumoasă, ca soarele 
de luminoasă, ca oștile rânduite de război?*99. 

46. Şi acum, ca un fel de epilog, să scoatem o învăţătură din 
istoria patriarhilor. După cum ne-a spus-o şi Sfânta Scriptură, să re- 
zumăm proorocia dreptului lacob despre sfântul Iosif: "losife, fiul 
meu preamărit şi prea dorit, fiul meu din urmă, întoarce-te acum la 
mine. Asuprăţi sfătuindu-se, te-au pârât și te-au pândit domnii să- 
getătorilor. Dar s-au sfărâmat cu tărie arcele lor şi au slăbit vinete 
braţelor lor prin mâna puternicului lacob, cel ce a întărit pe Israel de 
la Dumnezeul tatălui tău. El e Dumnezeu şi te va ajuta, te-a binecu- 
vântat cu binecuvântarea cerului de sus și cu binecuvântarea pă 
mântului, binecuvântarea sânilor și a pântecelui. Binecuvântările 
tatălui tău şi ale mamei tale întrec cu mult binecuvântările munţilor 
celor din veac şi binecuvântările colinelor celor veşnice, care vor fi 
pe capul lui Iosif şi pe creștetul fraţilor al căror povăţuitor este'100. 

47. Şi care să fie cauza că dintre toţi fiii săi, Iosif a fost scos în 
evidenţă cel mai mult de tatăl său, dacă nu faptul că în el vedea pre- 
figurându-se tainic fiinţa şi lucrarea lui Hristos? De aceea, binecu- 
vântându-l mai mult decât ar fi fost de aşteptat, la agrăit cu cuvin- 
tele: 'losife, fiul meu prea dorit'. Or, cine putea fi numit "prea dorit 
dacă nu Hristos, a Cărui mărire creşte mereu şi a Cărui vrednicie nu 
are sfârşit? Doar despre EI s-a exprimat şi loan când a zis: "Acela tre- 
buie să crească, iar eu trebuie să mă micşorez'10l, întrucât prin 

mijlocirea Mântuitorului şi a desăvârşitului Său nume, a venit în 
lume şi a copleşit (potrivit expresiei "fiul meu prea iubit'), iar pen- 
tru că vedeau fraţii cum crește cu fiecare zi mărirea Lui, au început 
să-L pizmuiască, insă Acest 'al doilea losif' Şi-a sporit şi mai mult 
râvna cu care-i iubea tot mai mult. Iar întrucât a zis: "N-am venit 
decât pentru oile cele pierdute ale casei lui Israel'102, iudeii I-au 
răspuns: "Pe Acesta nu-L ştim de unde este'1095. Chiar în timpul când 
EI le tămăduia neputinţele, ei nu voiau să ştie de EI. 

48. Şi-i mai spune şi: "Fiul meu din urmă”, întrucât într-adevăr se 
născuse între ultimii. De aceea ne şi spune Scriptura: "Iacob îl iubea 
pe Iosif mai mult decât pe toți fiii săi, pentru că el era copilul bă- 
trâneţilor lui'104, ceea ce se poate raporta şi la Hristos, pentru că 
Fiul lui Dumnezeu S-a arătat destul de târziu într-o lume îmbătrânită, 
într-un fapt de seară, născându-Se din Fecioara Maria. Ca fiu al bă- 
trâneţilor“ a luat în chip tainic trup de om, cu toate că exista de 
dinainte de veci la Tatăl. 

49. De aceea 1 S-a şi adresat Tatăl: 'Întoarce-Te acum spre Mine”, 
chemându-L de pe pământ Ia cer pe Cel pe Care-L trimisese pentru 
mântuirea noastră. Şi asfel, înviind pe Fiul Său cel Unul-Născut, a 
nimicit uneltirile celor clevetitori, după cum zice şi Isaia: 'sfat fără 
de minte sunt cugetele voastre'105 și a făcut de ruşine toate ocările 
care se îndreptau ca ploaia peste El, zdrobind puterea celor care se 
încredeau în tăria lor, iar nu în Dumnezeu. 

50. De aceea a şi adăugat: "şi l-a întărit pe Israel cu ajutorul lui 
Dumnezeu, Tatăl tău, căci El e Dumnezeu și te va ajuta!'. Cine este 
Cel ce a întărit pe Israel şi l-a ajutat dacă e un singur Dumnezeu- 
Tatăl, Care a zis: "Iacob, sluga Mea, sprijini-l-voi pe el, Israel, alesul 
Meu, primitu-l-a pe el sufletul Meu, dat-am duhul Meu peste el, jude- 
cata neamurilor va face'106? Căci "toate le-a supus Lui', cele cerești 
cu binecuvântarea cerului, cele pământeşti, dimpreună cu binecu- 
vântarea pământului, pentru ca să fie stăpân şi peste oameni, şi 
peste îngeri107. 

51. În chipul acesta au fost biruite şi poftele trupului celui 
trecător, căci s-a adaos şi "binecuvântarea sânilor şi a pântecelui, a 
tatălui şi a mamei”. Prin “sâni' a înţeles cele două testamente, dintre 
care prin unul a fost vestit, prin celălalt, vădit - dar oricum nişte sâni 

plini, pentru că prin ei ne-a crescut fiii, hrănindu-ne cu lapte duhov- 
nicesc, închinându-ne Tatălui. Dar a mai înţeles prin 'sâni" şi pe ai 
Mariei, care într-adevăr au fost binecuvântaţi, căci prin ei Sfânta 
Fecioară a muls pentru poporul lui Dumnezeu băutura laptelui celui 
sfinţitorI%8, pe aceea a şi spus o femeie din Evanghelie: 'Binecu- 
vântat este pântecele care Te-a purtat şi sânul la care ai supt'109. lar 
prin cuvintele "binecuvântarea pântecelui, a tatălui și a mamei tale”, 
dacă am vrea să înțelegem numai pântecele Mariei, atunci din ce 
pricină a pomenit în chip ascuns de ambele binecuvântări — căci ar 
fi putut aminti numai de pântecele mamei?; ci eu cred că-i un lucru 
mai minunat să înţelegem, potrivit unei taine duhovnicești, ambele 
nașteri ale Domnului lisus, atât cea după dumnezeire, cât şi cea 
după trup, pentru că EI S-a născut de fapt înainte de veci din Tatăl. 
De aici şi spusa Tatălui: “Cuvânt bun răspuns-a inima mea'119, în 
înţelesul că Şi-a luat fiinţa din cea mai adâncă şi mai negrăită sub- 
stanţă a Tatălui și în El petrece în veci, cum zice şi Evanghelistul: "Pe 
Dumnezeu nimeni nu L-a văzut vreodată; Fiul cel Unul-Născut, Care 
este în sânul Tatălui, Acela L-a făcut cunoscut'l!1. După cum dar 
sânul duhovnicesc al Tatălui se poate interpreta cumva ca o expre- 
sie tainică a iubirii şi a naturii paterne în care petrece mereu Fiul, tot 
aşa şi pântecele părintesc are ceva din adâncul tainic din care pur- 
cede ca din pântece fecioresc Fiul. În sfârşit, în mod deosebit: une- 
ori (se vorbeşte] despre “pântece părintesc”, alteori despre “inimă”, 
din care a ţâşnit cuvântul, iar alteori i se spune "gura Lui”, din care a 
ieşit dreptatea ori din care a pomit înţelepciunea, după cum stă 
scris: 'Eu din gura Celui Prea Înalt am ieșit'112; aşadar, după cum 
“unitatea' nu se defineşte, căci în ea toate se cuprind, cu atât mai 
mult taina nașterii din Tatăl înseamnă mai mult decât venirea pe 
lume a unui individ trupesc oarecare. Dar după cum pe aceea ne-o 
explicăm ca naştere din Tatăl, tot astfel trebuie să ne explicăm pen- 
tru iconomia mântuirii şi felul în care a născut Maria, când a fost 
binecuvântat pântecele de Mamă al Fecioarei Maria prin care L-am 
dobândit pe Domnul lisus. Despre acest lucru iată cum vorbeşte Ta- 
tăl prin gura proorocului leremia: "Inainte de a Te fi zămislit în pân- 
tece Te-am cunoscut şi înainte de a ieși din pântece Te-am sfin- 
ţit'115, Aşadar proorocul recunoaşte în fiinţa lui lisus o fire dublă: 
cea dumnezeiască şi cea trupească, prima din Tatăl, cealaltă din 
Fecioară, dar şi aceasta în aşa fel încât să nu fie cu totul străină de 

Dumnezeire atunci când e vorba de naşterea din Fecioară şi de a 
avea şi trup. 

52. "Binecuvântările tatălui tău şi ale mamei tale întrec cu mult 
binecuvântările tuturor munţilor şi dorinţele tuturor colinelor“. Căci 
Hristos a scânteiat ca lumina cerului nu numai mai mult decât toţi 
acei bărbaţi de mare vrednicie: patriarhi, prooroci, apostoli, ci şi 
decât soarele, luna ori arhanghelii, după cum a spus-o El însuşi: “Nu 
este ucenic mai presus decât învățătorul său, nici slugă mai mare 
decât stăpânul său'114, Căci a mai existat oare vreodată cineva 
căruia să-i fi fost supuse toate şi cărora EI însuși le-a iertat toate? Întru 
El se binecuvântă chiar şi sfinţii Lui, întrucât EI este peste capetele 
tuturor, căpetenia tuturor, căci capul femeii este bărbatul, iar al băr- 
batului, Hristos! 15 - peste creştetul tuturor, întrucât EI este piscul cel 
mai înalt dintre toate. Astfel, pentru cei drepţi El este creștetul cel 
mai de sus decât toţi cei pe care fraţii îi numesc "câştigaţi" prin iertare 
şi prin împărtăşirea renaşterii. De aceea şi dintre fraţii lui Iosif pe 
aceia-i socotim în primul rând fraţi, despre care se afirmă: 'Spune-voi 
numele Tău fraţilor mei, în mijlocul adunării Te voi lăuda'! 16, 

53. În sfârşit, şi Moise va fi unul dintre cei care va completa 
traiectul acestei vieţi a lui Iosif atunci când îi binecuvintează semin- 
ţia, dar prin el nu binecuvintează desigur pe cineva care deja era în 
rândul celor morţi, ci sub numele lui binecuvintează pe Hristos, 
după cum stă scris despre EI: 'Să binecuvinteze Domnul pământul 
lui cu darurile cele alese ale cerului, cu roua şi cu darurile adâncu- 
lui celui de dedesubt. Cu roade alese, din cele pe care le face să 
crească soarele şi cu cele mai bune roade care odrăslesc în fiecare 
lună. Cu cele mai alese din câte dau munţii cei vechi şi cu darurile 
alese ale dealurilor celor veşnice, şi cu darurile cele alese ale pă- 
mântului şi ale celor ce-l umplu. Binecuvântarea Celui ce S-a arătat 
în rug să vină pe capul lui Iosif, pe creştetul celui dintâi dintre fraţii 
lui! Frumuseţea lui să fie ca a taurului întâi-născut şi coarnele lui să 
fie ca şi coamele bivolului: cu acelea va împunge popoarele toate 
până la marginile pământului; acestea sunt mulțimile de zeci de mii 
ale lui Efraim, acestea sunt miile lui Manase'! 17. 

54. E vorba de aceeași binecuvântare cu deplinătate întreagă, 
atât cerească, cât şi pământească, dar şi cu una specială: a iubirii lui 
Hristos, Care a fost zărit în rug şi Care a zis lui Moise: 'scoate-i 
încălțămintea din picioare'118, întrucât El este Dumnezeu Cel peste 

toate, după cum scrie: "El este capul trupului, adică al Bisericii, Cel 
ce este începutul, Întâiul-născut din morţi, ca să fie EI cel dintâi întru 
toate. Căci în EI a binevoit Dumnezeu să sălăşluiască toată plină- 
tatea'1 19. Şi de aceea întâietatea acestei binecuvântări se întinde de 
la piscul cel mai înalt al cerului până ia capătul cel mai depărtat al 
pământului. Căci EI este înainte de toate viaţă şi 'toate prin EI se ţin 
împreună”, pentru ca 'printr-insul, toate cu Sine să le împace, fie 
cele de pe pământ, fie cele din ceruri, făcând pace prin EI, prin sân- 
gele crucii Sale'120. De aceea a și preferat icoana dreptului Iosif, 
care-i binecuvântat şi preamărit mai mult decât toţi fraţii lui. 

55. "Frumuseţea lui să fie ca a taurului întâi-născut şi coarnele 
lui să fie ca şi coamele bivolului, căci cu acelea va împunge popoa- 
rele”. lar taurul cel bun, precum şi jertfa pentru păcate, jertfă pentru 
întreaga lume, care ne-a venit spre a ne aduce împăcarea, ce altce- 
va sunt decât o frumuseţe sfântă? Căci, după cum am arătat și în 
alte locuri, fiecare întâi-născut este sfânt, de aceea și Levi s-a învred- 
nicit de o anumită întâietate, dar nu de una a vârstei, ci a rânduielii 
de transmitere a sfinţeniei, de aceea într-adevăr sfântă este podoa- 
ba lui, aşa cum s-a scris, desigur în legătură cu Învierea Domnului: 
"impodobit eşti cu frumusețea mai mult decât fiii oamenilor”. 
Aceasta întrucât EI e “întâiul-născut din morţi”, având 'coame ca ale 
bivolului'. Dar când a vorbit despre coarne, ar trebui cercetat cum 
de s-a gândit la bivoli, câtă vreme - după cum afirmă cunoscătorii — 
bivolul nu e trecut în rândul fiarelor sălbatice. Şi de aceea suntem 
datori să preţuim mai mult Cuvântul, întrucât în felul ei expresia 
"Cuvântul (Domnului)' este numai unul singur, nu mai multe. Doar şi 
Ana aşa spunea în rugăciunea ei: "Domnul va judeca marginile pă- 
mântului, El va da tărie regilor noştri și fruntea Unsului Său o va 
înălţa'121, lar Isaia precizează: "Prietenul meu avea o vie pe o coastă 
mănoasă'122, întrucât în Fiul lui Dumnezeu cel Unul-Născut înflo- 
rește Biserica, singura care se lasă povăţuită de cuvântul lui Dum- 
nezeu, în care se cuprinde plenitudinea puterii şi a înţelepciunii, din 
belşugul căreia secerişul credinței va prisosi, întrucât și sfinţii ajută 
ca el să fie spornic. 

56. Expresiile 'zeci de mii pentru Efraim şi mii pentru Ma- 
nase'125 inseamnă că EI va stăpâni peste iudei şi peste neamuri și 
din amândouă aceste popoare Își va aduna Sieşi o Biserică nume- 
roasă. lar faptul că dreptul lacob și-a pus dreapta sa peste Efraim ne 
duce cu gândul la ceea ce se spune în Cântarea Cântărilor: "Iubitul 


119. Col. 1, 18-19. 

120. Col. 1, 17; 20. 

121. 1 Regi 2, 10. 

122. Is. 5, 1. 

123. Deut, 33, 17; a se vedea şi Migne P.L. 15, 1601. 

meu e alb şi rumen şi între zeci de mii este întâiul'124. În sfârşit, 
chiar şi cântăreţele lui David care-l preamăreau cu zeci de mii de 
biruinţe (pe când lui Saul ii atribuiau numai câteva)125 se gândeau 
la mijlocirea Mariei, din care se va naşte Hristos, cu toate că ar fi tre- 
buit ca respectul faţă de rege să fie mai mare. Oricine preamăreşte 
puterea lui Hristos, acela mărturiseşte şi slava Lui, iar din puterea 
acestei măriri se simte şi el întărit. De aceea, într-un verset din psalmi 
sunt pomeniţi între sfinţi şi rinocerii: 'cel iubit ca puiul de rino- 
cer'126, căci după cum în momentul când animalului de soiul aces- 
ta îi cresc coarnele, exprimă puterea vârstei lui, tot aşa se întâmplă 
şi când din adâncul sufletului nostru ţâşnesc cu putere pomirile 
cugetului, prin care cred că se exprimă procesul de creştere în vir- 
tute, care, cu cât creştem, cu atâta se desăvârşește. Prin acest "coif 
al puterii' Domnul lisus a slăbit rătăcirea păgână pentru ca să nimi- 
cească toate credinţele greșite şi să readucă mântuirea, după cum 
Însuşi a grăit: "Eu rănesc, dar tot Eu tămăduiesc'127. De aceea, ca şi 
cum ar imita pe acest taur, proorocul zice: “Cu Tine pe vrăjmaşii 
noştri îi vom lovi şi cu numele Tău îi vom nimici pe cei ce se scoală 
asupra noastră'128, Din acest motiv animalele curate au coame. Dar 
să nu uităm că "Legea este duhovnicească'128a, căci cei care pot 
îndepărta ispitele acestui veac prin cuvântul lui Dumnezeu și prin 
urmarea virtuţii, aceia par a fi apăraţi ca de nişte arme care 'se 
descarcă” din capul lor. Şi pe bună dreptate i-am putea spune trâm- 
biţă în formă de corn minunatei puteri a graiului, care înflăcărează 
la luptă pe bunii luptători ai lui Hristos pentru a putea înfrânge şi a 
lua prada din mâinile victeanului diavol. Ne aflăm, aşadar, pe front 
şi pe cei mai mulți dintre noi îi vedem robi în tabere vrăjmaşe şi ne 
simţim datori să-i eliberăm din robia acelui jug atât de nesuferit. 
57. Diavolul are foarte mulţi lupi, pe care-i asmute spre oile lui 
Hristos. De aceea și Iosif cel duhovnicesc, ca să-şi păzească oile, a 
răpit un alt lup, care venea şi el să prade oile, anume pe Pavel; a 
căutat [diavolul] să facă din el un prigonitor, dar până la urmă a ieşit 
din el un propovăduitor. Cu gândul la acela va fi vorbit şi lacob aces- 
te cuvinte: "Veniamin, lup răpitor, dimineaţa va mânca vânat şi pra- 
dă va împărţi seara'129. Lup era când împrăştia şi devora oile Bise- 


124. Cânt. Cânt. 5, 10. 

125. Cf. 1 Regi 18, 7. 

126. Ps. 28, 6. 

127. Deut. 32, 39. 

128. Ps. 43, 7. 

128a. Rom. 7, 14, Principiu henmeneutic, folosit mai ales de Origen pentru a 
justifica folosirea deasă a alegoriei. (A se vedea P.S.B. vol. 6, p. 30-31; ibidem, 7, 
313; 347 etc.). 

129. Fac. 49, 27. 

ricii, dar cel care venea pe câmp ca un lup s-a trezit până la urmă 
păstor. Era lup până când s-a numit Saul, când intra prin casele 
oamenilor şi lega bărbaţi şi femei să-i ducă în temniţă!30. Lup era şi 
când sufla ameninţări şi ucideri împotriva ucenicilor Domnului, ce- 
rând în acest scop şi scrisori de la arhierei, ca să-i prindă pe ucenicii 
lui Hristos, dar pe care, întocmai ca pe un lup rătăcit de intunericul 
nopții, lisus l-a orbit cu o lumină fulgerătoare151. De aceea, când era 
să nască pe Veniamin, mama lui, Rahila, i-a pus numele “fiul durerii 
mele'152, proorocindu-l astfel din seminţia ei pe viitorul Pavel, care 
se va năpusti cu prigoane la vremea sa asupra fiilor Bisericii, chi- 
nuind-o cu mare durere pe maica (Biserică). Dar după aceea, acelaşi 
Pavel a împărţit hrană căpeteniilor iudaice şi a propovăduit nea- 
murilor cuvântul lui Dumnezeu, aducând pe mulţi la credinţă, cum 
s-a întâmplat ca, în urma unei dispute, înşişi solul proconsulului Paul 
şi Publius dregătorul au primit harul Domnului. De altfel, chiar şi 
Moise s-a exprimat în adevăr atunci când a binecuvântat seminţia lui 
Veniamin, zicând: "Iubitul Domnului va sta lângă EI fără primejdie şi 
Dumnezeu îl va ocroti în toată vremea şi el va odihni pe umerii 
Lui'135, Şi dacă a avut astfel de calităţi, a fost făcut "vas ales"; dar 
dacă n-ar fi fost întors de mila și dragostea Domnului, el nu s-ar fi 
schimbat. De aceea el însuşi nu şi-a atribuit sieşi nimic, ci totul a fost 
pus pe seama lui Hristos, când a zis: "Eu sunt cel mai mic dintre apos- 
toli, care nu sunt vrednic să mă numesc apostol, pentru că am prigo- 
nit Biserica lui Dumnezeu. Dar prin harul lui Dumnezeu sunt ceea ce 
sunt şi harul Lui, care este în mine, n-a fost în zadar'134. A locuit cre- 
dincios în casa pe care înainte o pustiise, a locuit în cortul lui lisus 
cel care înainte rătăcea ca un lup prin păduri, dar Dumnezeu S-a 
coborât asupra lui atunci când i S-a arătat Hristos. Şi deşi cu ochii 
deschişi nu vedea nimic, totuşi pe Hristos L-a văzut. Şi pe bună drep- 
tate L-a văzut de faţă, ba L-a şi auzit vorbind. Această adumbrire a 
lui Saul n-a fost o orbire, ci o lucrare harică. De altfel şi Mariei i se 
spusese: "Duhul! Sfânt Se va pogori peste tine şi puterea Celui Prea 
Înalt te va umbri'135, Între lucrările şi faptele bune, acest lucru este 
dintre cele mai preţioase. Căci şi mai înainte ţi-am pomenit pe Isa- 
har: “şi-a pus umărul la muncă şi s-a ostenit şi s-a făcut bărbat 
lucrător de pământ'. Pe el l-a urmat şi Pavel, făcând o nouă pepinieră 
credinţei şi de aceea, ca bun lucrător de pământ, a zis: "Eu am sădit, 
Apollo a udat, dar Dumnezeu a făcut să crească'136, 


130. Cf. Fapte 9, 2. 
131. Cf. Fapte 9, 3. 
132. Fac. 35, 18. 
133. Deut. 33, 12. 
134. 1 Cor. 15, 9-10. 
135. Luca 1, 35. 
136. 1 Cor. 3,6. 

INTRODUCERE 


Titlul Apologia proorocului David. Către împăratul Teodosie 
poate părea cel puțin curios pentru conștiința celor mai mulţi creș- 
tini din zilele noastre. Și totuși el se intâlnește aidoma pe cea mai 
veche dintre variantele manuscrise (sec. VIII) care conţin operele 
acestui mare ierarh. Se cunoaște sensul apărării dreptului David, 
care ştim că s-a făcut vinovat de două nelegiuiri: adulter şi omuci- 
dere, aşa cum ne relateaza capitolul 12 din Cartea a doua a kegilor. 
Tematica acestei apologii a format obiectul mai multor scrieri patris- 
tice, dintre care amintim comentariile la Psalmul 50, scrise de cei 
doi mari reprezentanți ai şcolii alexandrine, Origen și Didim cel Orb. 
Din textul acestora, Sfântul Ambrozie reproduce pagini întregi. 

Despre timpul redactării acestei lucrări s-a scris mult, Dacă 
vechii exegeţi creștini şi alţi muiţi de mai târziu au căutat să-l dezvi- 
novătească pe proorocul David, pe motivul că pentru căderea lui în 
păcat a ştiut să se căiască şi astfel să dobândească iertarea — după 
cum spune în multe locuri chiar textul Scripturii — şi să fie învrednicit 
ca din neamul lui să Se nască Însuşi Hristos, Mântuitorul lumii 
(2 Regi 12, 13; Is. 55, 3; ler. 23, 5; Matei 9, 27; 15, 22; Marcu 10, 47; 
Luca 18, 38 etc.), în schimb vreun cititor din vremea noastră s-ar 
putea întreba ce înțeles au aici referirile la împăratul Teodosie cel 
Mare (+ 395), contemporanul Sfântului Ambrozie. Or, în urma celor 
spuse de noi în studiul introductiv, se ştie că în diferite rânduri, prin 
cuvântările sale, marele ierarh s-a adresat împăratului Teodosie, pro- 
testând atât impotriva unor măsuri nedrepte pe care acesta le-a luat 
împotriva Bisericii, cât şi împotriva masacrului tragic din primăvara 
anului 390 când, drept represalii cauzate de o răscoală în care au 
pierit câțiva demnitari romani, impăratul ucide câteva mii de 
oameni. 

Primul protest, de care am pomenit şi noi acum, a părut unora a 
fi avut loc in anul 383, în legătură cu dărâmarea de către creștinii 
din cetatea Kallinikon din Mesopotamia a unei sinagogi evreieşti, 
împăratul dispunând ca episcopul ortodox al acelei localităţi să re- 
facă pe banii lui sinagoga respectivă. Se ştie că Sfântul Ambrozie a 
scris împăratului o înflăcărată scrisoare de protest, folosindu-se de 

pericopa evanghelică de la Luca 7, 37-50, in care se vorbea despre 
femeia păcătoasă care a spălat cu lacrimile ei picioarele Mântuito- 
rului, cerând împăratului să revoce edictul respectiv, ceea ce s-a şi 
întâmplat. Se vede că împăratul a fost profund impresionat în urma 
acelei predici, incât la sfârșit (ne-o spune însuşi Sfântul Ambrozie în 
epistola 40) i-a dat dreptate episcopului şi pentru faptul că în predi- 
ca respectivă s-a referit direct la el. 

Şi totuşi, nu la acest moment se referă Apologia lui David, ci la 
evenimentul din anul 390. 

În altă scriere a sa, Tâlcuire la Evanghelia după Luca, a cărei re- 
dactare e legată de anii 386-387, Sfântul Ambrozie declară (în car- 
tea II, 37-39), că 'despre istoria lui David am vorbit mai pe larg în alt 
loc". Ceva mai precis este paragraful 27 al Apologiei în care vorbeşte 
despre unele 'devastări ingrozitoare”, ale căror urmări durau încă in 
timpul compunerii acestei scrieri. Se pare deci că expresiile 'sleirea 
puterii romane în timpul propriilor ei convulsiuni" se potrivesc mai 
bine epocii în care uzurpatorul Maxim invadează Italia și porneşte 
lupta istovitoare în Iliric. Faţă de această primejdie, când tânărul îm- 
părat Valentinian II se refugiază la Tesalonic, însuşi împăratul Teo- 
dosie cel Mare porneşte război împotriva lui Maxim, pe care, în sfâr- 
sit, în 28 august 388 îl face prizonier la Aquileea, unde apoi trupele 
lui îl și omoară. Întrucât tonul general al Apologiei este îndemnul la 
penitenţă, urmează că data compunerii ei se potriveşte mai bine 
anilor 389-390. 

Structura lucrării este și ea asemănătoare celorlalte scrieri ale 
Sfântului Ambrozie. În afară de ideea de pocăință, adevărat fir roşu 
al operei, nu trebuie să uităm că scrierea este în fond tot omilie 
exegetică. De fapt, în paragraful 20 ni se spune că 'astăzi s-a citit din 
pericopa de la evanghelistul Luca 19, 12 despre 'un om de neam 
mare care a plecat într-o ţară îndepărtată, ca să-și ia domnia şi apoi 
să se întoarcă". Şi Sfântul Ambrozie întreabă: "Într-adevăr, cine poate 
fi acel om bogat dacă nu lisus, Domnul nostru?". 

Pornind de la un astfel de text biblic, Sfântul Ambrozie urmă- 
reşte scopul său pastoral, acela de catehizare a credincioşilor. Astfel 
de aluzii ia lecturi liturgice întâlnim adeseori în scrisul acestui ierarh. 
În Expositio Psalmi CXVIII, el s-a folosit de textul biblic de la Matei 
10, 16, spre a scoate învățătura respectivă în legătură cu cinstirea 
martirilor Gervasius şi Protasius, ale căror moaște se descoperiseră 
atunci. În alte omilii se fac lecturi din Vechiul Testament: 1 Regi 27, 
34-35 ori Isaia 50, 2, dar mai ales din Psalmii 1, 35-40, 43, 45, 47- 
48, 61 (aşa numita scriere a celor 12 psalmi), spre a nu mai pomeni 
de psalmii 31 și 50, atât de strâns legaţi de tema generală a po- 

câinţei şi a iertării. Rămâne o discuţie încă deschisă dacă in cazul de 
față (vorbind de Apologia lui David), autorul a folosit, ca punct de 
pornire, doar titlul de la inceputul psalmului 50, ori s-a hotărât să 
urmeze, cuvânt de cuvânt, exegeza acestui neîntrecut psalm al po- 
căinţei. În orice caz, aşa cum a făcut-o şi în restul lucrărilor sale exe- 
getice, Sfântul Ambrozie a urmat modelului propus de viziunea pau- 
lină din Epistola 1 către Corinteni 10, 11, dând o semnificaţie morală 
greşelilor săvârşite de David. Căci zice în paragraful 10 al acestei 
scrieri: 'Oare nu ca să ne răscumpere pe toți a luat Hristos asupra 
Sa slăbiciunile noastre, căci pe EI, Care n-a cunoscut păcatul, L-a 
făcut pentru noi păcat, ca să dobândim întru EI dreptatea lui Dum- 
nezeu?'. S-ar putea socoti ca improbabil ca pentru progresul moral 
al oamenilor de mai târziu, proorocul David să fi rămas osândit pe 
veci din pricina acelui singur păcat, câtă vreme, în vederea mântuirii 
noastre, în psalmul 21 Însuși Hristos S-a osândit pe Sine, socotit 
fiind "ocara oamenilor şi defăimarea poporului”. Şi Sfântul Ambrozie 
declară că prin 'pilda' vieţii şi a faptelor sale, judecata asupra proo- 
rocului David e o 'taină a iconomiei viitoare”. 

În acest înțeles, în primele 41 de paragrafe ale scrierii, autorul 
aduce o întreagă serie de mărturii din Sfânta Scriptură, din care 
reiese că astfel de fapte ca ale lui David sunt explicate "în Chip ale- 
goric”, cu alte cuvinte nu în sens literal, ci moral şi mistic. Aşa vede 
el in cei doi copii ai lui Avraam o prefigurare a celor două Testa- 
mente, în viaţa și faptele dreptului Iosif, care fusese vândut de fraţii 
săi, o prefigurare a răscumpărării prin Hristos, cel "cumpărat și vân- 
dut de fraţii săi'; dar cele mai multe astfel de tălmăciri sunt cele 
luate din viața și faptele proorocului David. Însăși unirea dintre 
David și Batşeba o socoate Sfântul Ambrozie o prefigurare a Bisericii 
neamurilor, iar drept scuză a păcatului săvârşit de David se aduc mai 
multe dovezi, din care reiese că greşale au mai săvârșit și alţi con- 
ducători evrei, de pildă Samson, leftae, Aaron şi chiar Moise, care a 
greşit şi s-a împreunat cu o femeie străină. Or, David, chiar dacă a 
greşit, totuși şi-a cerut iertare. Și, mai întâi de toate, la acest prooroc 
mulțimea faptelor bune le-a covârşit cu mult pe cele rele. Acest fapt 
se explică prin marea dragoste pe care o avea el față de legea Dom- 
nului, dragoste ce explică dobândirea iertării. Mărinimia arătată faţă 
de duşmanii săi, care căutau să-l omoare sau să-i ia domnia, aşa 
cum a fost cazul cu regele Saul, sau chiar cu propriul său fiu, Ado- 
nia, sau chiar şi cu prietenul său Abesalom (paragrafele 25-31), con- 
stituie o altă dovadă de vrednicie a lui David. 

Tot astfel trebuie înţelese şi smerenia şi evlavia lui. În semn de 
profundă smerenie, el a declarat că mai bucuros rabdă orice fel de 

suferință, numai să nu-L supere pe Domnul (paragraful 37). "Printr-un 
prisos de dragoste curată, el şi-a acoperit păcatul' (paragraful 40), se 
spune la sfârşitul părții întâi a cărții. 

În partea a doua, Sfântul Ambrozie schimbă modul de argu- 
mentare, punând în gura proorocului o analiză persistentă a Psal- 
mului 50, care este el însuși un simbol al câinței creştine. Aşa cum 
au trecut odinioară evreii prin Marea Roșie, tot aşa doreşte şi sufle- 
tul lui David să dobândească spălarea păcatului său prin Botezul 
creştin, care are la bază mărturisirea lui. "Şi nu puțin lucru este să te 
recunoşti vinovat“, declară el in paragraful 46. Dorul după o viaţă vir- 
tuoasă nu-l lasă pe David să se mai chinuiască de 'rănile păcatului”, 
de aceea, simțindu-se mai ales 'rănit de boala iubirii sfinte”, care se 
pecetluieşte prin Botez, el însetează după spălarea greșelilor şi după 
o comuniune cât mai strânsă cu Dumnezeu, a Cărui slavă va fi de 
acum mângâierea şi tăria lui de-a pururea. 

Cu constatarea similară, că păcatul lui David n-a izvorât dintr-o 
patimă perversă, întrucât s-a interpus misterul unei adânci taine a 
Iconomiei (paragrafele 41 și 81), lucrarea Sfântului Ambrozie reu- 


şeşte să impresioneze prin analiza argumenelor juridice, dar mai 
ales prin evlavia multelor expresii biblice, cărora autorul a căutat să 
le dea înțeles cât mai înălțător, potrivit tendințelor sale anagogice. 

1. Dacă încercăm să scriem apologia proorocului David, n-o 
facem pentru că atare lucrare ar fi necesară pentru un om care 
străluceşte prin așa de mare merite şi a strălucit prin atât de fru- 
moase virtuţi, ci pentru că cei mai mulţi, după ce au citit faptele şi 
gesturile sale, pentru a pătrunde înţelesul Scripturilor sau misterele 
tainelor, se miră că un aşa mare prooroc n-a evitat în primul rând 
murdăria adulterului, iar în al doilea rând, pe cea a uciderii. 

2. De aceeea noi am ţinut să reluăm această isorie copleșită şi 
ea de păcate. Citim într-adevăr în a doua carte a Regilor2 că David, 
preumblându-se pe acoperişul casei domnești, a văzut o femeie 
scăldându-se; şi femeia aceasta, cu numele Batşeba, era de o fru- 
museţe deosebită, atât prin farmecul feţei sale, cât și prin alcătuirea 
trupului său, uimitor în toate privinţele, încât în faţa atâtor ispite s-a 
trezit în el pofta de a se impreuna cu dânsa. Dar femeia era măritată, 
şi soţul ei se numea Urie. La porunca regelui, s-a pus la cale un plan 
ca să-l ucidă pe Urie. Într-adevăr, cu toate că părea că viaţa lui Urie 
ar fi un lucru neînsemnat atunci când era vorba de a-l împiedica pe 
David să-și astâmpere pofta, totuşi ea ar fi putut fi socotită drept o 
piedică din cele mai serioase când era vorba de ruşinea care de- 
curgea din adulterul acesta. 

3. Deci, pentru a începe expunerea noastră în ceea ce este 
foarte uşor a înţelege, pe acela pe care Dumnezeu l-a îndreptat, tu 
îndrăzneşti să ridici pâră împotriva lui5? Căci câtă vreme "Mie prea 
puţin îmi pasă - zice Sfântul Apostol Pavel - că sunt judecat de voi 
sau de vreo judecată omenească; fiindcă nici eu nu mă judec pe 
mine însumi't, pentru că 'omul duhovnicesc nu-i judecat de ni- 


1. Sf. Ambrozie al Milanului, Apologia prophetae David, Migne P.L. tom. 14, col. 
891-963 şi Pierre Hadot - Marius Cordier, Ambroise de Milan, Apoiogie de David, 
colecţia Sources Chrâtiennes, nr. 239, Paris, 1977, p. 70-189. 

2. Cf. 2 Regi 11, 2-27, 

3. Cf. Rom. 8, 33. După redactarea lui Didim: "cum judeci tu ceea ce 
Dumnezeu a găsit de bun?'. 

meni'5, căci spune Apostolul: 'Cel care mă judecă pe mine este 
Domnul, de aceea nu judecaţi ceva înainte de vreme'6. 

Or, între timp David s-a desăvârşit, a meritat iertare, a fost 
îndreptat de Hristos, pentru că Însuşi Domnul S-a lăudat a fi numit 
"Fiul lui David! şi că cei care Îl proclamă ca atare au descoperit "că-i 
vorba de o arătare'7. 

Pentru ce vrei tu să chemi la judecată pe omul care a fost încu- 
nunat de Dumnezeu? 

Domnul l-a judecat deja atunci când a zis către Solomon: "Dacă 
tu te vei purta înaintea feţei Mele aşa cum s-a purtat tatăl tău David, 
cu inimă curată şi cu dreptate, implinind tot ceea ce Eu ţi-am 
poruncit şi vei păzi rânduielile şi legile Mele...8. 

Să vedem, dar, de este vrednic de judecată sau de încununare 
acest om care a ascultat de rânduielile cerului, umblând întru sfin- 
ţenia şi dreptatea inimii. Câtă vreme păcatele şi fărădelegile altora 
se caută a se ascunde, din acel moment David a meritat să dobân- 
dească mărturia lui Dumnezeu însuși, care afirmă puterea sa şi 
mărirea sa. 

Zadarnică este discutarea păcatului unui astfel de om, câtă 
vreme îi cunoaştem vrednicia şi faima şi câtă vreme păcatele altor 
oameni au fost iertate. Căci atunci când Solomon a căzut şi el în 
păcat, pentru că n-a plinit poruncile Domnului, iar Dumnezeu a 
hotărât să împartă împărăţia sa în mai multe părţi, EI i-a zis: "Totuşi 
nu voi face aceasta în zilele tale, pentru David, tatăl tău, ci din mâna 
fiului tău îl voi rupe. Şi nu tot regatul îl voi rupe; o seminţie o voi da 
fiului tău, pentru David, robul Meu'9. Deci, dacă Însuşi Domnul îl 
iartă pe David, cine va judeca un om așa de mare? "Pe cele ce Dum- 
nezeu le-a curăţit, tu să nu le numeşti spurcate"10. 

4. Respectând întocmai judecata cerului, priveşte și tu însuţi la 
faptele lui David şi la caracterul său, pentru ca şi tu să aduci cinstire 
unui atât de mare prooroc. 

Nu-l admiri şi tu pe acest om şi nu-ţi dai oare seama că trebuie 
să-l socotim deopotrivă cu îngerii! 1? 

În partea cea mai mare a vieţii lui — începând chiar din copilărie — 
el a trăit înconjurat numai de bogății, de onoruri, de putere şi a fost 


5. 1 Cor. 2, 15. 
6. 1 Cor. 4,45. 
7. Cf. Matei 9, 27; 20, 30. 
8. 3 Regi 9, 4; încheierea frazei urmează în versetul următor, 
9. 3 Regi 11, 12-13, 
., Fapte 10, 15. 
„2 Regi 14, 17: "regele, stăpânul meu, este ca îngerul lui Dumnezeu". 

expus la tot felul de ispite, şi cu toate acestea el n-a căzut decât o 
singură dată în rătăcire; şi încă într-o rătăcire în care au căzut până 
şi îngerii cerului, pierzându-şi înalta lor favoare și putere, precum 
relatează Scriptura!?. 

Adevărat că Scriptura vorbeşte şi despre o altă cădere a lui 
David: când el a poruncit să numere poporul său!3. 

5. Câte greşeli săvârșim fiecare din noi în fiecare ceas! Şi cu 
toate acestea, nimeni dintre noi, oamenii, nu socotește că trebuie 
mărturisit păcatul său. Or, un rege atât de mare și așa de puternic 
ca David n-a putut suporta să rămână în el, fie chiar şi pentru puţin 
timp, remușcarea păcatului său, ci, într-o mărturisire venită devreme 
și cu o durere nemărginită, el a recunoscut păcatul său înaintea 
Domnului. Ai mai putea găsi ușor azi un om atât de vestit prin înda- 
toririle sale și bogăţiile sale, care să îndure fără mânie când este 
acuzal de cea mai mică greşală? Or, David, care era în strălucirea 
puterii regale, precum atâtea proorocii dumnezeieşti au confirmat-o, 
chiar dacă un simplu particular îi reproşa a fi comis o greșală gravă, 
n-a tremurat de indignare; dimpotrivă, el a recunoscut şi a plâns, 
gemând, greutatea păcatului!+. 

Prin urmare, Domnul a fost mișcat de durerea aceasta venită din 
adâncul sufletului, încât Hatan a putut spune: "Pentru că tu te-ai 
pocăit, iată şi Domnul a ridicat păcatul de deasupra ta'15. Graba 
iertării lasă să se vadă limpede că pocăinţa regelui a fost profundă: 
el a îndepărtat ofensa care a constituit o greșală așa de grea. 

6. Ceilalţi oameni, când îi dezaprobă preoţii, își măresc păcatul, 
căutând să-l tăgăduiască sau să se scuze, şi astfel păcatul lor devine 
cu atât mai greu cu cât se aştepta ca ei să se îndrepteze cât mai 
degrabă. 

Însă sfinţii Domnului!6 “care ard de râvna de a duce până la 
capăt sfânta luptă şi de a cuceri cursa mântuirii'!7, dacă din întâm- 
plare, ca oameni ce sunt, ajung să cadă, mai mult din pricina slăbi- 
ciunii firii decât prin atragerea păcatului, ei se ridică și mai aprinși 
pentru a relua cursa: rușinea greșelii lor este un stimulent care îi im- 
pinge la cea mai aprigă luptă, aşa încât căderea lor se pare că n-a 


12. Cf. Fac. 6, 2; autorul face aluzie la păcatul desfrânării, in care a căzut David. 

13. Cf. 2 Regi 24, 10. 

14. Cf. 2 Regi 12, 1-13. 

15. 2 Regi 12, 13. În text se spune: 'Şi Domnul a ridicat păcatul”, vrând să 
spună că iertarea hărăzită de Dumnezeu presupune negreşit şi căința. 

16. Ps. 29, 5, unde se spune: 'seara se va sălăşlui plângerea, iar dimineaţa, 
bucuria”. 

17. 2 Tim. 4, 7. 

fost pentru ei un obstacol, ci ea pare chiar a fi înmulţit pentru ei im- 
boldul de a alerga mult mai repede. Dacă, deci, cursa nu se opreşte 
pentru că, poate, unele curse sunt pierdute, și efortul luptătorilor nu 
se împuţinează, iar lupta, dimpotrivă, continuă fără încetare - ce să 
zic eu? dacă în cea mai mare parte, după una sau două lupte, obţin, 
mulțumită unei mai bune şanse, victoria, cu mult mai multă rațiune 
oamenii care îndură lupta sfinţeniei nu trebuie să fie judecători pen- 
tru o luptă izolată, căci fericit este acela care ar voi să reia, după 
cădere, lupta, căci a învia după moarte este un privilegiu al celor 
fericiţi8. 

7. După un alt punct de vedere, putem înţelege că păcatul ar 
putea fi şi folositor şi că prin providenţa Domnului astfel de fapte s-au 
putut furişa chiar şi la sfinţi. Ei ne-au fost propuși, prin urmare, spre 
imitare, şi de aceea ne-au făcut atenţi că şi ei cad uneori. Căci prin 
faptul că şi-au încheiat alergarea de-a curmezişul tuturor terenurilor, 
strecurându-se din această lume fără a întâlni păcatul, ei ne-ar fi 
putut da celor care suntem mult mai slabi un pretext pentru a crede 
că ei ar fi înzestrați cu o fire aparte!8a, superioară şi divină, care-i 
face incapabili de a admite la ei păcatul și de a avea parte de 
greşală. Or, o astfel de gândire cu siguranţă că ne-ar abate spre o 
imitație imposibilă, pentru că am crede că suntem excluși de la o 
atare acțiune. Harul lui Dumnezeu i-ar fi părăsit pentru un scurt 
moment, ca să fie viaţa lor pentru noi o lecţie de nevinovăție, ca şi 
de pocăință. Or, când citesc relatarea despre căderea lor, eu înţeleg 
că şi ei au avut slăbiciuni ca și noi, de aceea, socotindu-i ca atare, 
eu consider că și ei trebuie urmați. 

8. Apostolul Pavel însuşi ne dă să înţelegem că Mântuitorul, 
Dumnezeul nostru, a avut grijă ca nici sublimitatea revelaţiei, nici 
succesul fericit al activităţii lor să nu se manifeste la sfinţi prin sen- 
timente de mândrie!? şi să nu-i lase să şi le acorde lor înşişi, atri- 
buindu-le puterile lor proprii prin nişte favoruri care li s-ar fi dăruit 
lor printr-o intervenţie divină. Astfel, pentru a evita graba într-o ast- 
fel de părere şi, prin urmare, pentru ca ei să nu cadă în capcana 
necredinţei, Mântuitorul a îngăduit ca păcatul să alunece şi în ei. În 
chipul acesta s-au convins ei înşişi că au nevoie de ajutorul lui Dum- 


18. Cf. Ps. 1, 5. Cei păcătoşi nu vor sta cu capul sus, adică nu vor birui la jude- 
cata cea mare. N-au dovezi în favoarea lor, vor pierde procesul intentat împotriva 
lor de marele Judecător. 

18a. Unii gnostici afirmau că 'pnevmaticii' sau cei cu viaţă interioară deosebită 
ar avea cu totul altă fire decât oamenii de rând (Clement Alexandrinul, Excerptele 
iui Teodot, 56, citat după P. Hadot, David, p. 80). 

19. Cf. 2 Cor. 12, 7. 

nezeu, înțelegând că şi ei trebuie să-şi caute îndrumător pentru mân- 
tuirea lor. 

De aceea atestă Pavel că slăbiciunea i-a fost de folos, căci 
Domnul i-a spus, după ce a cerut ca 'boldul cărnii să se depărteze 
de el: "Harul Meu este de-ajuns, căci puterea Mea se desăvârşeşte în 
slăbiciune”'20 şi cu tot dreptul el se laudă întru slăbiciunile sale2!. 

EI ştia bine, prin urmare, că prea marea încredere în puterile pro- 
prii22 a prăbuşit fără tămăduire un mare număr de oameni care 
erau, cu toate acestea, sfinţi. Este cu mult mai de folos de a fi dat 
loc unui oprobriu pentru un lucru sau două, decât a atrage asupra 
sa, pentru vecie, mânia lui Dumnezeu. 

9. Să adaug o observare pe care o îngăduie chiar relaţia socială 
a lumii? Pentru că am aplaudat pe cutare sau cutare oameni într-o 
slujbă oarecare, vrem ca ei să dea dovadă și în altă oarecare slujbă 
de destoinicie şi de o activitate neobosită. Câţi atleți, după ce s-au 
distins în cutare sau cutare luptă, sunt chemaţi să înfrunte un alt gen 
de luptă! 

Ei bine, tocmai pentru că tu ai oferit Domnului Dumnezeului tău 
o anumită pildă de virtute, tocmai de aceea vine EI să te încerce într-un 
alt gen de virtute25. 

lov, acest om sfânt, a alergat fără a cădea şi, cu toate acestea, 
Dumnezeu a îngăduit ca el să fie ispitit prin moartea copiilor săi și 
prin rănile de pe întreg trupul său24. EI trebuia să-și antreneze vir- 
tutea şi în situaţia aceasta şi să fie văzută căldura neslăbită a senti- 
mentelor sale şi sub loviturile suferințelor şi ale nenorocirilor. 

Nu este oare limpede că până și pe un sfânt ca David, vestit pen- 
tru credinţa sa, deosebit prin blândeţea sa, David cel cu mâna 
tare25, Dumnezeu a ţinut să-l pună la încercare ca să vadă cum ar 
face pentru a se ridica din căderea sa, şi, astfel, pentru a ne învăţa 
cum putem şi noi să ne ridicăm din păcat, când l-am săvârşit? 


20. 2 Cor. 12, 9. 

21. Cf. 2 Cor. 12,9. 

22. Cf. Ps. 29, 7: A-Şi întoarce Dumnezeu faţa de la cineva inseamnă a-l lipsi 
pe acela de bunăvoința Sa. Întoarcerea lui Dumnezeu de către noi se iveşte în urma 
îndepărtării noastre de El. Nu degeaba zice psaimistul: "Când Ţi-ai întors faţa Ta, eu 
m-am tulburat”. 

23. Cf. Înţ. Sir. 2, 5. 

24. Cf. lov 1, 19; 2,7. 

25. Aluzie la Ps. 29, 7. Origen a stabilit (în Ps. 17, 38, Migne P.Q. 12, 1237) că 
"etimologic, cuvântul David însemnează 'cel cu mâna tare”. 

10. Dar poate că cineva ar găsi nepotrivită scuza pe care o 
aducem atunci când spunem că pentru îndreptarea noastră un ast- 
fei de mare prooroc a putut săvârşi o greşală. 

Cu toate acestea, oare nu ca să ne răscumpere pe toţi a luat 
Hristos asupra Sa toate suferințele noastre25, EI, Care pentru noi S-a 
făcut păcat, EI, Care n-a cunoscut păcatul27? Se mai poate spune 
atunci că nu-i potrivit şi n-ar fi bine să credem că, pentru propăşirea 
morală a oamenilor de mai târziu, David a căzut în oprobriu printr-o 
singură greşală, când Însuşi Domnul Se face osândă pentru noi, pre- 
cum singur a spus: "lar eu sunt vierme şi nu om, ocara oamenilor şi 
defăimarea poporului'28, şi apoi: "căci pentru Tine am suferit ocară, 
acoperit-a batjocura obrazul meu"29? 

EI a vestit deci, mai înainte, taina iconomiei viitoare, în viaţa 
acelora care Îi aparţin. Şi, la drept vorbind, erau ceva propriu con- 
diţiei umane păcatele pe care le purtau slujitorii, căci aceşti slujitori 
nu erau în stare a fi ei înşişi străini păcatului. Însă Domnul tocmai 
povara altuia a luat-o asupra Sa, de aceea EI 'este singurul Care n-a 
cunoscut păcatul'30, 

11. Mai mult, — şi tocmai aceasta este şi învăţătura Apostolului —, 
noi ştim că un mare număr de întâmplări care s-au produs în trecut 
sunt păstrate ca pilde3!. Căci Apostolul, declarând că părinţii noştri, 
în pustie, după ce au fost muşcaţi de şerpi, n-au putut fi vindecaţi 
altcum decât prin semnul lui Moise, ridicând deasupra lor un şarpe 
de aramă, a cărui vedere îi vindeca de muşcăturile mortale şi de ve- 
ninul care se furişase peste ei într-un mod funest32, aş zice că 
[Apostolul] a adăugat: “Toate acestea s-au întâmplat acelora ca pre- 
închipuiri şi pilde spre învăţătura noastră'35. 

Ca pildă, şarpele de aramă a fost în chip simbolic răstignit, intr-ade- 
văr pentru neamul omenesc, spânzurat pe cruce, pentru că fusese 
vestit că va veni Cel care trebuie să alunge otrava şarpelui, care era 


26. is. 53, 4. 

27. 2 Cor. 5, 21. 

28. Ps. 21, 6; viermele este imaginea unui lucru lipsit de valoare. Ideea dem- 
nităţii se exprimă prin contrastul vierme (puţin) — om (mult). 

29. Ps. 68, 9. Pronumele "Tine' se referă la Dumnezeu, faţă de Care credincio- 
sul este legat prin devotament. "Ocara' este martirajul îndurat de eroii credinţei. 

30. 2 Cor. 5, 21. 

31. 1 Cor. 10, 11. 

32. Cf. Num. 21, 8-9. Din ioan 3, 14 rezultă că şarpele de aramă era prefigu- 
rarea Mântuitorului, Care a fost ridicat pe cruce pentru toţi cei care cred. Această 
prefigurare apare şi la Sfinţii Părinţi, de pilda Efrem Sirul, Teodoret al Cirului. 

33. 1 Cor. 10, 11. 

diavolul; în chip simbolic părea un blestemat5+, dar în realitate era 
Cel care va şterge blestemul lumii întregi. 

În alt loc încă, adică în Epistola către Galateni, Apostolul zice: 
"Avraam a avut doi fii, unul din femeie roabă și altul din femeia 
liberă'55, şi apoi adaugă: “Dar fiul din roabă s-a născut după trup, iar 
cel din femeia liberă s-a născut prin făgăduinţă'; şi aceste lucruri au 
"alt înţeles", fiind spuse în alegorie36. 

Înţelesul acestei alegorii Apostolul îl explică clar în cele urmă- 
toare, când spune că cei doi copii, cel din roabă și cel din femeia 
liberă, sunt cele două Testamente37; una va naşte spre robie; una 
vine de la muntele Sinai, munte pe care a primit Moise legea de la 
Domnul, alta vine de la Ierusalim, cetate liberă, care a născut fii 
întru Isaac, adică întru libertatea harului, şi nu a robiei după literă58. 
Împotriva robiei, prin urmare, este rostită o pedeapsă, însă aame- 
nilor liberi li se oferă harul. Oare nu pentru a prefigura acest dublu 
popor îşi ia lacob două soţii3%, prin care a dat naştere la doi urmaşi 
opuși? 

Pentru ce se citește că patriarhul luda dorește a se împreuna cu 
nora sa proprie, după moartea fiului său, şi de ce au ieşit gemeni din 
această împreunare+0? 

Nu-i aşa că există o anticipare, chipul celor două Testamente ale 
Domnului lisus, dintre care unul a fost întemeiat în reprezentarea 
morţii Sale viitoare şi celălalt a fost stabilit în realitatea Evanghe- 
liei+!, figură reprezentând, prin anticipare, cele două popoare, dintre 
care al doilea, prin semnul crucii, face o spărtură în închiderea și în 
zidul de apărare al celui dintâi? 

Este oare acesta cel dintâi popor care întâia dată şi-a arătat 
braţul său, dar care a apărut la lumină ca al doilea? Sau lucrurile s-ar 
fi petrecut așa fiindcă Domnul lisus însuşi, născut din seminţia lui 
Iuda, a voit să vestească mai inainte lucrările Sale, înainte de a Se 
naşte pentru noi din fecioară? 


„ Deut, 21, 23; Gal. 3, 13. 

„ Gal. 4, 22. 

„Gal. 4, 23. 

„Cf, Gal. 4, 22. 

„Cf, Gal, 4, 24-31, 

„Cf. Fac. 29, 24-28. Se descrie aici căsătoria lui lacob cu Lia şi Rahila. 

„ Cf. Fac. 38, 6-27. Pentru nelegiuirea lui luda cu Tamara, acela îşi ia pedeap- 
sa ieşindu-i la lumina zilei fapta. Pedeapsa lui luda constă în pierderea bunului 
nume. (Cf. Fac. 38, 28). 

41, Cf. Matei 26, 28; Luca 22, 20. 

12, Ce să zicem apoi despre losif care, despuiat de fraţii săi, 
dezbrăcat de haina pe care i-a dat-o tatăl său, aruncat într-o fântână, 
vândut ca rob42, a reprezentat limpede chipul întrupării Domnului? 

Căci Fiul prea iubit al Părintelui45, cu toate că a preinchipuit pe 
Dumnezeu, n-a socotit a fi o dobândă păstrarea cu gelozie a ega- 
lităţii Sale cu Dumnezeu, ci S-a micşorat pe Sine însuşi, pentru a lua 
chipul robului şi a Se smeri până la moartea pe cruce+%, cu preţul 
căreia, cumpărat și vândut de fraţii săi45, EI a răscumpărat neamul 
omenesc46. 

Tot așa este socotit şi David chipul Domnului, căci a fost ales 
dintre fraţi, el, cel mai mic, care a primit ungerea regală+7, care sin- 
gur, printr-o luptă unică, a eliberat întregul popor de primejdiile unui 
război dezastruos şi a învins zece mii de războinici, încât tinerele 
ft cântau din tobă însoţindu-i: "Saul a biruit mii, iar David zeci de 
mii"49. 

Ce altceva închipuie aceste tinere dacă nu sufletele care cântă 
împreună un psalm de laudă lui Hristos50? 

David a avut copii5!, unul incestuos, altul paricid, pentru că un 
popor incestuos și paricid va trebui să săvârşească violenţă împotri- 
va trupului propriului său urzitor pironit pe spânzurătoarea crucii. 


Căci în psalmul 3 Abesalom e numit cu acelaşi titlu52, şi sunt proo- 
rocite patimile Domnului55. 

13. Ce voi zice despre Solomon? Ultimele sale fapte nu sunt lip- 
site de rătăciri grele54 şi cu toate acestea poporul evreu, el însuși, 
crede că el a venit în locul lui Hristos55. 


42. Cf. Fac. 37, 23-28: losif a fost lăsat în fântână cu ajutorul unei frânghii, căci 
dacă ar fi fost aruncat, putea să moară. În fântână nu era apă, deci moartea ii putea 
veni numai prin înfometare. 

43. Matei 3, 17; 17,5. 

44. Cf. Filip. 2, 6-8. 

45. Cf. Matei 26, 14, 46. 

46. În scrierile Sfinţilor Părinţi, losif este, adesea, chipul Domnului lisus 
Hristos. Este tocmai ceea ce vede Sf. Ambrozie în făptura lui losif. A se vedea în 
acest volum scrierea Despre patriarhul losif, par. 14. 

47, Cf. 1 Regi 16, 11-13. 

48. Cf. 1 Regi 17, 32-54. 

49. 1 Regi 18, 7. ȘI 

50. Aici, în cap. 12, autorul Îl vede pe Hristos aşa cum este închipuit în Vechiul 
Testament. Cântecul fetelor preînchipuie cântecele botezului creștin. (Ambrozie, 
De fide, VD. 

51. Cf. 2 Regi 3, 2-3. 

52. Cf. 2 Regi 13, 1-14. 

53. Psalmul 3 are caracter hristologic. 

54. Cf. 3 Regi 11, 48. 

55. Credinţă susţinută de Targumul Şeni 1, 2, 5; cf. P. Hadot şi M. Cordier, 
Ambroise de Milan. Apologie de David, op. cit., p. 90. 

Şi câţi oameni au săvârșit păcate, căzând în rătăciri grele, dar nu 
s-au întors la calea cea dreaptă? Şi cu cât mai grea era greșala, cu 
atât mai folositoare era; s-ar fi putut crede că Solomon a fost mai 
mult decât un om dacă ar fi fost lipsit de greşala omenească. 

În el, deci, înţelepciunea a fost pentru a ne avertiza să nu-l imi- 
tăm şi a nu fi greşeala un îndemn de a o săvârşi, deoarece ea a do- 
vedit că el a fost [tot] om. 

14, Ce ne-ar putea impiedica să credem că Batşeba, ea, de ase- 
menea unită cu David55, n-ar fi fost o prefigurare care să închipuie 
Biserica neamurilor? 

Ea n-a fost împreunată cu Hristos prin acel soi de căsătorie legi- 
timă, care era credinţa, pentru că ea trebuie să se introducă oare- 
cum printr-o ușă deschisă, pentru a cuceri harul său, în afară de pre- 
scripţiile legii; sinceritatea unei inimi curate şi simplitatea sa fără 
voal au fost cele care, mulţumită tainei băii, au ajutat-o să facă ceea 
ce a făcut, așa încât ea a trebuit să ispitească inima lui David, a 
regelui veşnic, și să provoace dragostea lui57. Bine a făcut David că 
a lucrat în ascuns ca să-l înşele pe acest alt Urie - cuvânt care 
înseamnă 'lumina mea'58 —, care-i stăpânitorul acestei lumi5 şi care 
se schimbă în înger al luminii60. EI a venit în lumea aceasta, şi el a 
venit ascunzându-se, el a venit ca un om care a călcat fidelitatea 
conjugală, pentru a revendica dreptul său legitim. 

15. Cred că am formulat amănunţit îndreptăţiri serioase şi am 
arătat că faptele cuprinse în descrierea noastră au un înţeles tainic. 
Să reluăm acum ceeea ce am spus și să cercetăm, de data aceasta, 
păcatul lui David, dezbrăcându-l, într-un fel oarecare, de învelișul 
său duhovnicesc. 

David a păcătuit, şi acest lucru la regi e un fapt obișnuit. Dar el 
s-a căit, a plâns, a gemut, ceea ce regilor nu le stătea în obicei. E! şi-a 
recunoscut păcatul6!, a cerut îndurare, a căzut la pământ, şi-a plâns 
necazul, a postit și s-a rugat62, iar, dezvelind durerea sa, el a trans- 
mis tututor veacurilor următoare dovada mărturisirii sale. Lucrul pe 
care alţii se jenează să-l facă, regele nu s-a roşit să-l facă: o mărtu- 
risire publică. Oamenii supuși legilor îndrăznesc să-şi tăgăduiască 
păcatul, negăsind cu cale să ceară iertarea pe care o căuta cel care 


„Cf, 2 Regi 11, 27. 

„Cf. 2 Regi 11, 2-5. 

. De la subst. or = lumină şi sufixul posesiv / = al meu (a mea). 
„loan 12, 31; 14, 30. 

„2 Cor. 11, 14. 

„ 2 Regi 12, 12: 'Am păcătulit înaintea Domnului, zice David”. 
„Cf. 2 Regi 12, 16. 

nu era supus niciunei legi omeneşti. David a păcătuit, aceasta e 
starea de fapt; dar în acelaşi timp el s-a şi prostemat, acesta este 
semnul că s-a și îndreptat. Greşala lui e un fapt obișnuit la mai mulţi, 
însă pocăinţa lui este meritul său distinctiv. Astfel căderea în păcat 
este ceva propriu firii, dar spălarea păcatului este ceva propriu vir- 
tuţii. "Cine se poate lăuda (zice înțeleptul) de a fi curat cu inima?'55, 
"Nici măcar un copil de o zi nu poate fi curat', după mărturia 
Scripturiis%. 

16. Arată-mi un om care să nu fi căzut în nicio greşală. Tare între 
toţi cei tari, aşa era Samson, se citește în Scriptură, el, care a su- 
grumat chiar şi un leu cu mâinile sale65, Ce bine ar fi fost pentru el 
să-şi fi putut inăbuşi şi amorul său propriu$6. EI a aprins recoltele fi- 
listenilor$?, dar tot el s-a lăsat mistuit de un biet foc, aprins de o sin- 
gură femeie68. 

leftae s-a reîntors triumfător din lupta împotriva vrăjmașşilor, dar 
din clipa când a adus steagurile triumfătoare, el a fost învins prin 
propriul jurământ, încât a crezut că trebuie plătită printr-un paricid 
dragostea fiicei sale, care a alergat întru întâmpinarea sa6%,. 

Şi apoi, ce grabă este de a face cu atâta uşurinţă un jurământ şi 
a face o făgăduinţă pentru lucruri sigure sau pentru lucruri nesigure, 
al căror rezultat nu poate fi cunoscut? Iar în al doilea rând, jurăminte 
Domnului Dumnezeu nu se fac dacă trebuie admis că nu le poţi 
împlini decât prin ucideri sângeroase. 

17. Eu cred chiar că n-ar trebui păstrată tăcere nici cu privire la 
preoți: nu vreau să se pară că disimulez lipsurile noastre. Însuşi 
Aaron, marele preot, 'sub conducerea căruia, cu Moise, poporul 
evreu a trecut pe jos Marea Roşie'70, a fost silit de popor să le facă 
zei pe care i-ar fi putut adora. EI a cerut aurul, l-a dat să fie topit în 
foc şi i-a plăsmuit un cap de vită, căruia i s-au adus jertfe”. 


„ Pilde 20, 9. 

„lov 14, 4. 

„Cf. Jud. 14,6. 

„Cf. Jud. 14,7. 

„Cf. Jud, 15, 4. 

„Cf. Jud. 16, 4. 

. Cf. Jud. 11, 30-39. 

. leş. 14, 15-31. Se descrie aici trecerea Mării Roșii care, fiind mânată de vânt, 
a făcut să se vadă uscatul. Marea a fost trecută de Moise, Aaron, Miriam şi cei ai lor. 

71. Cf. leş. 32, 1-6. Acest text descrie viţelul de aur. Viţelul era imaginea forţei. 

Cultul viţelului provenea din cultul egiptean al lui Apis. 

E aici o dovadă răsunătoare că aurul este cauza necredinţei”2 și 
că patima lăcomiei zămislește profanările75. 

Altă dată acest preot atât de mare a crezut împreună cu sora sa 
Miriam (Maria) într-o ispită a păcatului. Adică, după ce Aaron şi 
Miriam l-au judecat pe fratele lor (Moise) pentru că s-a căsătorit cu o 
femeie străină, deodată Maria a fost lovită de-o infecţie înfloritoare 
[lepră], care i-a pătat trupul?7*. 

18. În acest pasaj al Scripturii, se prefigurează o taină arătată 
limpede; drept urmare, acest neam preoţesc al vechilor evrei a jig- 
nit un popor frate, necunoscând taina acestei femei etiopiene75. 
Dacă el ar fi cunoscut-o, n-ar fi jignit tocmai ceea ce constituie o 
pătrundere în înţelegerea acestei vechi taine. 

De aceea, când evreul îl declară necurat pe cel care, fiind ales 
dintre neamuri, a crezut şi când voieşte să-l îndepărteze de la Legea 
mozaică, atunci într-adevăr spune că acela are lepră, de care nu se 
putea vindeca decât dacă înţelepciunea duhovnicească a Legii i-ar fi 
dat un vot de iertare. 

19. David, deci, el însuşi, pentru că el se ştia om şi în stare a 
cădea (în păcat), a cerut iertare și n-a deznădăjduit de indurarea 
Domnului. 

20. Cred că nu este un dezacord între parabolă şi înţelesul ei 
tainic. Într-adevăr, cine este acel bogat dacă nu lisus, Domnul nos- 
tru, Care spune despre EI însuşi, aşa cum s-a citit azi76. 'Un om de 
neam mare (care era bogat) s-a dus într-o ţară îndepărtată ca să-şi ia 
domnia şi apoi să se întoarcă"'77. EI era într-adevăr bogat de pe urma 
bogățiilor strălucirii Sale şi de pe urma desăvârşirii dumnezeirii care-l 
era proprie Lui78, Căruia îngerii, arhanghelii, Scaunele, Puterile, Stă- 
pâniile, Tronurile, Domniile, Heruvimii şi Serafimii79, toţi îi slujeau 
cu o supunere stăruitoare80. Şi, cu toate acestea, oricât de bogat a 
fost8!, EI a lăsat nouăzeci şi nouă de oi în munte și a pornit în căutarea 


72. Aur în V.T. 

73. Cf. Col. 3,5. 

74. Cf. Lev. 13, 12. 

75. Autorul se gândeşte probabil la relaţiile lui Israel cu etiopienii. 

76. Autorul se refera la textul evanghelic al zilei, la Luca 19, 12. Tema ascunsă 
a predicii Sfântului Ambrozie era tâlcuirea psalmului 50, prin care se vestea pocăinţa 
şi prin care, ne spune şi titlul acestei omilii, era vizat însuşi impăratul Teodosie cel 
Mare în urma masacrului din Tesalonic, aşa cum am subliniat în cele de mai sus. 

77. Luca 19, 12. 

78. Cf. Col. 2, 9. 

79. Col. 1, 16. 

80. Cf. Matei 4, 11; Evr. 1, 14. 

81. Cf. 2 Cor.8,9. 


TÂLCUIRI LA SFÂNTA SCRIPTURĂ 


singurei oi rătăcite care, trudită, a rămas în urmă82. Pe această oaie, 
săracă şi lipsită de asemănare cu cele bogate, de care am vorbit, 
stăpânitorul acestei lumi83 a hrănit-o ca pe fiica sa proprie cu hrană 
de-a lui84. A fost firesc, deci, că ea a rătăcit, ea, care n-a avut pen- 
tru trai decât hrana veacului. Ea era pierdută întru Adam, oaia noas- 
tră atrasă de ispitele şarpelui85. 

21. Şi n-a fost oaie rea, dat fiind că s-a făcut sălaş Cuvântului, 
fiind totodată şi "fiica Evdomadei tainice'86 şi unealtă a Creatorului. 
Totuşi multă vreme ea n-a fost hrănită cu bunuri de preţ, ci cu 
bunuri sărace ale unui biet amărât. Căci ea mânca, zice Scriptura, 
"din pâinea lui şi se adăpa din ulcica lui şi dormea la sânul lui'87. Ea 
era departe de a fi bună chiar pentru hrana etiopiană38; tristă era 
cupa de aur din Babilon care a îmbătat neamurile”, 

Somnul nu ajută cu nimic celor care dorm, de aceea eu doresc 
mai curând să veghez. Căci "tulburatu-s-au toţi cei nepricepuţi la 
inimă; dormit-au somnul lor și n-au aflat nimic'90. 

Pentru a-şi arăta ospitalitatea (căci el a avut un oaspete) şi a-i 
servi mâncare aceluia, tocmai pe acea oaie a săracului?! a luat-o. Şi 
într-adevăr, după ce a junghiat una din oile sale sau una din vitele 
sale, aceea nu putea fi de niciun folos pentru noi. Căci dacă n-am fi 
fost noi pentru care s-a junghiat, nici noi n-am fi fost răscumpăraţi. 

22. Durerile necurmate ale slăbiciunii noastre El le-a luat în 
trupul Său primitor, printr-o mare dragoste şi pentru a elibera sau, 
mai bine zis, pentru a întări slăbiciunea noastră. El Şi-a dat trupul Lui 
pentru această minunată patimă mântuitoare spre a ne da hrana 
vieţii veşnice. 

Şi Scriptura vorbeşte, pe bună dreptate, despre o 'oiţă'92. Căci 
această carne a fost rodul Fecioarei. Şi pe bună dreptate acest bo- 
gătaş este “vrednic de moarte'95, printr-o judecată proorocească, 


82. Cf. Matei 18, 12-14. 

83. loan 12, 31. 

84. Cf. 2 Regi 12, 3. 

85. Aluzie la Fac. 3, 15. Pierdută întru Adam, spălată întru Hristos. Tăâlc, Ev. 
după Luca, VII, 209. 

86. Aluzie la Batșeba; bat = fiică, şeba = şapte. 

87. 2 Regi 12, 3. 

88. Adică nu era bună de hrană nici pentru cei oropsiţi, odată ce fusese dobân- 
dită pe cale necinstită. 

89. Cf. ler. 51,7. 

90. Ps. 75, 5: Cei nepricepuţi la inimă sunt luptătorii care au murit şi nu s-a 
mai aflat nimic din ei. 

91. Cf. 2 Regi 12, 4. 

92. 2 Regi 12, 3. 

93. 2 Regi 12, 5. 


APOLOGIE PENTRU DAVID 


pentru că, la rândul lui, şi Caiafa a proorocit când a zis: "Este mai de 
folos să moară un om pentru popor'9%. Or, numai Domnul lisus a 
fost declarat vrednic de o astfel de moarte, încât, mulţumită ei, El a 
ridicat păcatul lumii95. 

Este frumos că Scriptura adaugă: 'el trebuie să întoarcă împă- 
trit'96, Că acest "impătrit” însemnează învierea din morţi, cum ne în- 
vaţă Scriptura când zice: "impătrit el va plăti mielușeaua'97. Căci îm- 
pătrită este învierea morţilor, cum învaţă Apostolul zicând: 'Se sea- 
mănă (trupul) întru stricăciune, înviază întru nestricăciune; se sea- 
mănă întru necinste, înviază întru slavă; se seamănă întru slăbi- 
ciune, înviază întru putere; se seamănă trup firesc, înviază trup 
duhovnicesc'98. 

E drept că EI va aduce mieluşeaua împătrit, în înţelesul că deja 
un om poate spune: 'Dacă am năpăstuit pe cineva cu ceva, întorc 
împătrit'99. 

Şi iarăși spune Scriptura la aceasta: "Pentru că el n-a avut 
milă'100, căci nici "Hristos nu S-a cruțat pe Sine pentru noi toţi'101, 

23. lată pentru ce EI a zis — prin Domnul lisus — robului Său 
David, tocmai pentru a vesti taina: "Tu ai făcut pe ascuns, iar Eu voi 
face aceasta înaintea a tot Israelul şi înaintea soarelui care ne lumi- 
nează'102, Şi apoi, este adevărat că în necunoașterea tainei, David a 
fost cuprins de mânie105, dar inima sa n-a rătăcit. Îndată ce a cunos- 
cut taina cea mare — căci mare este taina lui Hristos și a Bisericii 104 —, 
văzând în viitor iertarea tuturor păcatelor, prevăzând strălucirea 
harului care se va afla în 'baia nașterii din nou' și înnoirea Duhului 
Sfânt!05; și fiind sigur de iertare, el a zis: 'Am păcătuit înaintea Dom- 
nului"'!96, Voia și el să aibă soarta acelora care vor cunoaşte iertarea 
păcatului lor. Vezi dar cum şi-a plâns propriul său păcat? Cine s-ar 
putea mira că i s-a iertat? 


„loan 11, 50. 

„loan L, 29. 

„2 Regi 12, 6. 

„ 2 Regi 12, 6, dar şi Luca 19, 8. 
„1 Cor. 15, 42-44, 

„Luca 19, 8. 

. 2 Regi 12, 6. 

«Rom, 8, 32. 

„2 Regi 12, 12. 

„2 Regi 12, 5. 

„ Prin Sfânta Taină a Botezului, 1 Tim. 3, 16. 
„Tit 3, 5-6. 

„2 Regi 12, 12. 

24. Să vedem acum faptele lui David, prin care el şi-a putut aco- 
peri păcatul!07, De fapt nu-i cu putinţă ca întru slăbiciunea lor oa- 
menii să fie fără de păcat. Dar în acelaşi timp nu trebuie uitat că pă- 
catele nu sunt mai numeroase decât faptele celor virtuoși. 

Acesta este un punct de vedere pe care Sfântul Apostol Pavel îl 
scoate în evidenţă cu puterea măreaţă a înţelepciunii sale: “Păcatele 
unor oameni sunt învederate și merg de mai înainte la judecată, ale 
altora vin însă în urma lor'108. Aceasta înseamnă a spune că nu se 
poate afla un om care să nu fi fost întinat de păcat; unii pot avea 
vrednicii bune, dar şi greșeli și păcate. De aceea toate faptele noas- 
tre sunt puse, așa zicând, într-un cântar10%. Dacă însă păcatele cân- 
tăresc mai mult decât faptele bune, ele ne vor duce la judecată. 

Păcatele, prin urmare, tind oarecum în jos, ele apasă în jos, pă- 
catele, care sunt evidente fie pentru gravitatea şi răutatea lor, fie 
prin mulţimea lor. Pentru alţii, zice Apostolui, dimpotrivă, 'vin în 
urma lor', ceea ce vrea să spună că sunt oameni a căror purtare a 
fost sfântă, dar care, ca urmare a slăbiciunii condiţiei umane, s-au 
înecat uneori la mal. Acestora le premerg faptele bune, faptele rele 
le urmează. Ei sunt cei mai virtuoși, totuşi sunt oameni care au căzut 
în greşeli şi abateri de mai puţină însemnătate. De aceea, când este 
vorba de cei drepţi, păcatele lor vin în urmă, ele nu păşesc înaintea 
lor; în schimb, când este vorba de oameni nedrepţi, păcatele lor 
merg înaintea lor. Păcatele sunt mult mai grele decât faptele bune, 
căci ele apasă în jos, însă păcatele nu fac decât să meargă în urma 
omului dacă faptele bune sunt, așa-zis, împovărate de paguba pe 
care au pricinuit-o prin păcatele săvârşite înainte. “Tot așa și faptele 
bune sunt vădite'110. Căci faptele virtuoase şi frumuseţea vrednici- 
ilor se răsplătesc în ziua cea marel!|. 'Însă şi faptele rele, ce sunt 
altfel, nu se pot ascunde'112, Iată de ce astfel de fapte nu pot fi aco- 
perite. "Dragostea acoperă mulţime de păcate'115, dar nu în înţele- 
sul că le umbreşte şi le acoperă în avantajul faptelor bune, nu le 
ascunde în avantajul faptelor de virtute: acestea merg aşa zicând 
descoperite şi fără văl înaintea noastră. Cu gândul la faptele noas- 


107. Ps. 51, 1. Prilejul compunerii acestui psalm (31) este cel indicat la 2 Regi 
12. Textul arată condiţia fericirii, care este iertarea păcatelor. 

108. 1 Tim. 5, 24. 

109, lov 51, 6: 'să mă cântărească în cumpăna dreptăţii, zice lov, ca să se 
cunoască neprihănirea mea”. 

110, 1 Tim. 5, 25. 

111. Cf. Matei 5, 16. 

112. 1 Tim. 5, 25. 

113. 1 Ptr. 4, 8; cf. Ps. 31, 1. 

tre, nu este nimeni care să nu poată spune: 'Păzește-mă, Doamne, 
sub acoperământul aripilor Tale'!1!4. În orice caz crucea Domnului 
este cea care şterge şi ascunde toată rătăcirea. 

25, Cine, deci, a acoperit mai bine115 şi cine a ascuns mai bine 
(păcatele sale) decât David, care spune, de altfel, în alt loc: 'Şi la 
umbra aripilor Tale voi nădăjdui până ce va trece fărădelegea'! 15. Şi 
el a iubit atât de mult pe Domnul, încât dragostea sa mare a 
acoperit şi a ascuns tot păcatul său. 

De fapt, dacă Sfântul Apostol Petru a şters lepădarea sa, mărtu- 
risindu-şi dragostea, şi aceasta după întrebarea Domnului, Care i-a 
zis de trei ori: 'Simone, fiu al lui lona, Mă iubeşti tu?'117, pentru că 
cel ce s-a lepădat de trei ori!18 L-a mărturisit tot de trei ori şi a as- 
cuns astfel sub întreitul văl, zic, al dragostei, întreita greşeală a tăgă- 
duirii sale; dacă, pentru că a plâns o singură dată, Petru a obţinut 
iertarea sa, cu atât mai mult va obţinc-o şi David, el, care în fiecare 
noapte a scăldat somnul său cu lacrimile sale, a stropit patul săul!9, 
ale cărui lacrimi i s-au făcut pâine, noaptea şi ziua!20, care avea 
cenuşa drept pâine şi-şi amesteca plângerile cu băutura sa!2l. 

Prin urmare, dacă lisus Se milostivește de cel care s-a întors şi 
care trăieşte din toată inima, dacă Lui i-a fost de ajuns să-l vadă pe 


Petru plângând!22, cu atât mai mult cel ce a plâns multă vreme nu 
va fi îndepărtat de la faţa Domnului! Petru L-a tăgăduit pe lisus şi n-a 
plâns, căci lisus nu privea spre el; el L-a tăgăduit şi a doua oară, şi 
nici atunci n-a plâns, căci Domnul nu l-a văzut; și L-a tăgăduit a treia 
oară. Apoi lisus l-a privit, şi abia atunci îndată Petru a plâns, şi încă 
"a plâns cu lacrimi amare”. Şi iată de ce David, care a plâns fără în- 
cetare, zicea: “Ochii mei pururea (caută) spre Domnul'!25. EI, care 


114. Ps. 16,8. 

115. Cf. 1 Ptr.4,8. 

116. Ps. 56, 2: Credinciosul se pune sub protecţia lui Dumnezeu, ca puiul sub 
aripile mamei sale. E vorba de David, care se fereşte de pericolul venit prin Saul. 

117. loan 21, 15-17. 

118. Cf. Matei 26, 70, 72, 74. 

119. Ps, 6, 6: 'Suspinul' sunt lacrimile în urma stării triste în care se află cel 
căzut din harul lui Dumnezeu; el e asemenea celui care se găseşte în doliu după o 
ființă dragă pe care a pierdut-o. 

120. Ps, 41, 1: Dorul după Dumnezeu este ceva asemănător cu setea cerbului, 
înfierbântat de căldura zilei sau fugărit de vânători. 

121. Cf. Ps. 118, 136. 

122. Cf. Ps. 105, 44. Matei 26, 75 relatează că Petru şedea în curte, desigur 
rănit de cele petrecute şi plângând de durerea Învăţătorului său. 

123. Ps. 24, 16: Stihul întâi trebuie întregit cu "caută', pentru a se citi: "ochii 
caută" locul de unde vine ajutorul. A se vedea şi în altă scriere a Sfântului Ambrozie: 
Exp. Ps. 118. 

totdeauna era văzut de Hristos, zicea: "Izvoare de apă au curs din 
ochii mei'124. 

26. Dar să luăm în seamă de acum înainte care i-au fost faptele. 
Cine n-ar dori să-şi poată ascunde, cu glorioasa strălucire a atâtor 
virtuţi, urâţenia unei singure fapte nelegiuite? 

O hotărâre dumnezeiască l-a ales125 şi după aceea el a fost lăsat 
să vadă că n-a fost nedemn de o astfel de hotărâre. El a pornit la 
război, apoi, cu toate celelalte zguduiri, pe acest filistean Goliat, ale 
cărui obrăznicii în vorbire, ca şi trupul uriaş şi monstruos insuflau 
teroare, el (David) cu totul singur, îmbrăţişând credinţa cu o sfântă 
îndrăzneală, l-a trântit la pământ!26. Vitejia unui singur om a însem- 
nat victoria unui întreg popor. Să se pună în paralelă o acţiune con- 
siderată o faptă criminală, care n-a afectat decât pe un singur om, 
cu un triumf de care s-au folosit toţi, moartea unui singur om şi viaţa 
atâtor popoare, pe care David le-a eliberat de la moarte. 

27. Să venim, dar, şi la alte fapte bune. EI a trebuit să facă faţă 
vicleniilor regelui Saul, care urmărea să-i ia viaţa. Însă printr-o orân- 
duire divină, tocmai acesta din urmă, regele care voia să-l ucidă, a 
căzut în mâinile lui; pentru a înlătura lovitura fatală dată trupului 
aceluia, care trebuia să fie îmbucătăţit!27, David a zis: 'Nu vă 
atingeţi de unsul Domnului" 128, 

Mai mult chiar: el răzbună moartea acelui vrăjmaș şi a plâns-o cu 
lacrimi multe!2%, a pregetat mult timp să ia puterea care i s-a dat150, 
căci el ştia că puterea nu este dată decât atunci când Dumnezeu 
este garantul. Prin acest singur gest el i-a învăţat pe toți oamenii că 
nu trebuie să se grăbească în a lua puterea, chiar când le aparţine 
de drept, ci trebuie așteptat ca ea să le fie oferită într-un moment 
potrivit. 

Vai, ce păcat că după aceea eroul nostru n-a mai fost așa, ca 
înainte! Atunci n-am fi ajuns să îndurăm nenorocirile atât de groaz- 
nice ale războiului. 1 se impută lui David de a fi ucis un om, unul sin- 
gur, şi nu se dorește să se vadă că el ne-a învăţat cum poate fi asi- 
gurată o pace trainică în lumea [noastră] romană. Câte groaznice 
pustiiri n-am ispăşit până în clipa de faţă, cu ce doliu public, al lumii 


124. Ps. 118, 136: Izvoarele şi apa sunt lacrimile. 
125. Cf. 1 Regi 16, 1-13. 

126. Cf. 1 Regi 17, 1 ş. um. 

127. Cf. 1 Regi 24, 5, 

128. 1 Regi 24, 7. 

129. Cf. 2 Regi 1, 17. 

130, Cf. 2 Regi 2 , 1 şi urm. 

întregi, nu plătim noi uciderea săvârşită de un rege, a cărui domnie 
a fost dorită cu patimă! 

Vai, ce dureroase suferinţe! De aici vine faptul că un vrăjmaş săl- 
batic ne mai atacă, și astfel se întorc împotriva noastră inseşi armele 
pregătite contra aceluia. Aşa s-au prăbuşit puterile poporului roman, 
aşa s-a sleit puterea romană, tulburată de propriile ei convulsii, în 
vreme ce se răpea, printr-un paricid, care îndolia împărăţia, o dom- 
nie ce trebuia să fie luată pe temeiul unor înțelepte orânduiri 
strămoşești. 

lată de ce David, aflând că fiul său Adonia voia să-i răpească 
tronul şi că în acest scop punea la cale nesfârşite uneltiri, a luat 
hotărârea de a-l alege nu pe acela care ardea de pofta de a pune 
mâna pe tron înainte de vreme, ci pe cel care era destul de înţelept 
pentru a aştepta!5!, 

28. Cei mai puternic dintre regi dansa în faţa Cortului Domnului 
şi, dojenit de propria sa soţie pentru că s-a descoperit în faţa tine- 
relor fete152, el i-a răspuns: "Eu voi sălta înaintea Domnului şi voi 
juca, şi voi fi netrebnic în ochii tăi, înainte de a fi în cinste. Apoi zise: 
Căci Domnul este cel ce m-a ales pe tronul tatălui tău'135, 

EI voia să ne înveţe că nu trebuie să nutreşti gânduri nepermise 
faţă de puterea regală când este vorba de a cinsti credinţa. Căci tot 
ceea ce se face în apărarea credinţei este vrednic de laudă, chiar şi 
când această acţiune pare necuviincioasă puterii împărătești. 

29. Să luăm acum în considerare o altă faptă vrednică de adu- 
cerea-aminte. Fiul nutrind gânduri paricide atacase cu înverșunare 
puterea părintească. La început tatăl a cedat în faţa acestei furii şi n-a 
vrut să pomească la luptă împotriva fiului său, pentru ca să obţină, 
fie chiar şi cu acest preţ, trezirea nelegiuitului din nebunia sa!34, El 
nu voia să mai ia parte la război şi a rugat pe cei care pomeau la 
luptă să-l cruţe pe fiul lui135. EI era chiar sigur de victorie, ba a cerut 
să i se facă un adăpost în câmp, căci nu era răzbunător şi nici nu se 
gândea că fiul său va trebui să piară, cu toate că săvârşise o nele- 
giuire. Lacrimile lui curgeau mereu de atâta durere şi, deplângând 
moartea paricidului, a zis: "Abesalom, Abesalom, fiul meu, cine mă 
va lovi de moarte în locul tău?'136. Socotea că se cuvenea să fie 


131. Cf. 3 Regi 1, 5-39: E vorba de înlăturarea lui Adonia, care în mod nepotri- 
vit şi-ar fi dorit tronul. Cel care dovedise răbdare era Solomon, și e! va fi uns rege. 

132. Cf. 2 Regi 6, 14 şi urm. Cea care dojenea era Micol, fiica lui Saul. 

133. 2 Regi 6, 21-22. 

134. Cf. 2 Regi 15, 1-14. E vorba de răzvrătirea lui Abesalom. 

135. Cf. 2 Regi 18, 5. 

136. 2 Regi 19, 4 şi 2 Regi 18, 33. 

pedepsit cel care a lovit, pentru a răzbuna afrontul adus dragostei 
părintești 157, 

30. Şi cât de bine ştia el să îndure nedreptatea şi suferinţa! El a 
cedat, precum am spus-o, în faţa nebuniei fiului său Abesalom. 
Apoi, după ce vrednicii luptători îi făcură un zid de apărare, în dreap- 
ta şi în stânga, un bărbat cu numele Şimei l-a batjocorit, l-a tratat ca 
pe un asasin şi vărsător de sânge, zicând că pe drept a venit jude- 
cata Domnului, care l-a aruncat la picioarele tronului său! 38. 

Dar nici aparențele unei ocări nu l-au tulburat, aşa cum îi tulbu- 
rau pe cei din jurul lui. Unul dintre cei apropiaţi ai lui - Abişai era 
numele bărbatului — l-a ameninţat pe Şimei că-l va face să plătească 
cu capul pentru insultele aduse regelui. însă regele, îndreptându-se 
spre Abişai, îi zise: 'Fiu al Ţeruiei, ce ne privesc acestea pe mine şi 
pe voi? Lăsaţi să blesteme, căci Domnul i-a poruncit să mă 
blesteme'159, 

Cât de moralizator i-a fost caracterul de a ne învăţa că momen- 
tele când îndurăm nedreptăţi şi când suntem în primejdii reprezintă 
pentru noi prilejuri de a lupta împotriva încercărilor şi de a controla 
puterea noastră de rezistenţă în faţa greutăților. Şi de aceea, nu fără 
ştirea lui Dumnezeu va fi fost hotărât să trăim în astfel de vremuri. 
Pentru atletul adevărat, insultele sunt un prilej de antrenare, un pri- 
lej de a ne deprinde cu oboseli şi cu primejdii; numai aşa ne putem 
învrednici de a primi cununa dreptăţii !4%0. 

lată de ce trebuie să îndurăm cu răbdare ceea ce ni se întâmplă 
când dăm peste împrejurări vitrege. De altfel aceasta este lecţia pe 
care o dă şi în alte locuri Sfânta Scriptură, când cel drept ne-o spune 
cu glas tare: 'Dacă am primit de la Dumnezeu cele bune, nu le vom 
primi oare şi pe cele rele?'!41, 

lar sfântul prooroc a adăugat zicând: "Iată, dacă fiul meu, care a 
ieşit din coapsele mele, caută sufletul meu, cu atât mai vârtos fiul 
unui veniaminean. Lăsaţi-l să blesteme, căci Dumnezeu i-a poruncit. 
Poate va căuta Domnul la umilirea mea şi-mi va răsplăti cu bine pen- 
tru acest blestem al lui'142. O, adâncul înţelepciunii! O, ce pildă a 
răbdării! O, ce fericită descoperire pentru a înfrânge o jignire! 

Tu, Abişai, te răscoli, a zis el, pentru că un străin mă blestemă 
pe mine, pe care un fiu mă caută pentru a săvârşi un paricid? Dom- 


137. Cf. 2 Regi 18, 14; 3 Regi 2, 5. 
138. Cf. 2 Regi 16, 7-8. 

139. 2 Regi 16, 10. 

140. 2 Tim. 4, 7-8. 

141. lov 2, 10. 

142. 2 Regi 16, 11-12. 

nul este Cel care i-a poruncit să mă blesteme. Dar nu este Domnul 
însuşi care a blestemat, nici măcar nu s-a complăcut în blesteme. 

32. Vedeţi ce grijă poartă el pentru a pregăti cu grijă toate 
amănuntele! El nu L-a învinuit pe Domnul, ca și când EI ar fi autorul 
blestemului, ci mai degrabă il laudă că îngăduie ca noi să îndurăm 
astfel de încercări mărunte pentru a obţine iertarea păcatelor cu 
mult mai mari. Şi iată că a aflat în cuvintele jignitoare o atenţie faţă 
de suferinţele care-i vin de la paricid. Iată că jignirea câtorva cuvinte 
e în stare să spele nelegiuirea crimei, pentru că blestemele sunt mai 
degrabă folositoare atunci când ele sunt răsplătite printr-o răsplată 
divină. Cum să aducă omul în folosul propriu o astfel de injurie? Cel 
care-l răneşte pe un om reuşeşte ifără voie] ca Dumnezeu însuşi, 
Care mângâie, să-l răsplătească [pe celălalt] cu cele mai alese 
bunuri. 

33. Dar să mai luăm în considerare şi alte fapte ale lui David. EI 
a luptat împotriva neamului uriaşilor. În toiul războiului, în clipa 
când unul din ei era să-l lovească pe rege, acest vrăjmaş plăti cu 
moartea pe care o îndură o astfel de încercare1435, 

34. După ce a obţinut această victorie impotriva neamului săl- 
batic pe care l-a învins, din nou a mai pornit în valea Refaim încă 
un război înspăimântător!4%, de astădată nu atât împotriva vrăj- 
mașilor săi, cât împotriva firii. îi era sete, într-adevăr, în plină luptă, 
şi n-a găsit nimic de băut."Cine mă va adăpa, strigă el, cu apă din 
fântâna de la poarta Betleemului?'145. Or, între fântână şi sfântul 
David se afla vrăjmașul, împrăștiat prin câmpie și între baricadele 
întăriturilor din teritoriul vrăjmaş. Şi iată că trei oameni au ucis o 
grămadă de vrăjmaşi, au scos apă din fântâna de la Betleem şi i-au 
adus regelui ca să bea. Dar regele n-a voit să bea apa şi a vărsat-o 
ca preamărire adusă Domnului!46, în înţelesul că o asemenea vite- 
jie merită ca această apă, dovada unei îndrăzneli clocotitoare, să 
devină o jertfire evlavioasă. Şi atunci David a rostit în duh profetic 
cuvinte care sunt pe măsura acestei fapte: 'Să mă ferească Dum- 
nezeu să fac una ca aceasta! Acesta nu-i oare sângele oamenilor 
care și-au pus viaţa în primejdie?'147. EI a înfrânt deci şi firea: era 
însetat, dar n-a băut şi a dat insuşi pildă, pentru ca oștirea întreagă 
să înveţe a suporta setea. El i-a deprins şi pe supușii săi să practice 
virtutea curajului, astfel încât ostașii, chiar în mijlocul pericolului, să 


143. Cf. 2 Regi 21, 16 şi urm. 
144, Cf. 2 Regi 23, 15. 

145. 2 Regi 23, 15. 

146. Cf. 2 Regi 23, 16. 

147. 2 Regi 23, 17. 

se supună de la sine poruncilor regelui lor. Şi refuzând să bea, el 
dovedea că tocmai de aceea a făcut așa, ca să-i pună la încercare pe 
ostașii săi, iar nu pentru că ar fi fost învins de pofta de a bea. Dar a 
mai făcut aceasta şi pentru ca să-i facă atenţi pe toţi ca nici un rege 
să nu încerce să-şi potolească setea expunând pe ceilalţi primejdiei. 
În sfârşit, el a dovedit că a evitat orice gest care ar fi putut răni o 
conștiință dreaptă, căci o apă care se putea procura cu preţul sân- 
gelui atâtor războinici n-ar fi fost plăcută la băut, ea, care a fost 
plătită prin groaza unui risc de moarte148. 

35. Căci dacă vrei să priveşti mult mai adânc şi să mergi până în 
inima tainei, nu este vorba de fântâna care se află în Betleem, după 
care David a însetat. El vedea mai departe, în duh, pe Hristos, Care 
trebuia să Se nască din Fecioara; el voia, deci, să bea nu o apă din 
izvor, ci băutura harului duhovnicesc. 

Voia să spună că nu substanţa apei este cea de care-i era sete, 
ci a sângelui lui Hristos. De aceea n-a băut David apa care i s-a ofe- 
rit, ci a vărsat-o ca preamărire Domnului, însemnând prin aceasta că 
el era însetat de jertfa lui Hristos, şi nu de lichidul de care dispunea 
firea, ci el simţea setea acelei jertfe care aducea iertarea păcatelor; 
el simţea setea izvorului veşnic, nu a aceluia care trebuia căutat prin 
jertfirea altora, ci a aceluia care ţine deoparte primejdia care-i 
ameninţa pe alţii. 

36. Ce vom zice? Să nu credem că atâtea fapte aşa de minunate 
întrec şi acoperă sângele vărsat al unui singur om149? E drept că se 
spune că glasul sângelui dreptului Abel strigă către Dumnezeu150, 
căci nicio faptă bună nu ascunde pe nelegiuitul Cain, dar el a fost un 
fratricid, care nu şi-a mărturisit fapta sa nelegiuită, ci a tăgăduit-o151. 

Desigur, David a ucis un om care nu era cu nimic vinovat, dar nu 
l-a ucis prin pofta cruzimii, ci pentru a acoperi ruşinea sa, pentru a 
ascunde dezonoarea legată de pofta sa după o plăcere trupească. 
Eu nu îndrăznesc a zice că a fost copleșit de greutatea crimei sale — 
el n-a fost, cu toate că ştia cum s-ar putea ridica din căderea sa şi 
din păcatul său -, dar eu zic că greutatea ispitei este cea care la 


148, David a fost în multe privinţe un or excepțional. Refuzul de a bea apa 
indică o voinţă putermică. A se vedea pentru idei similare partea primă a tratatului 
Despre lacob I, 3 (in acest volum). 

149. Cf. Ps. 31, 1-3. 

150. Fac. 4, 10. Pământul cere răzbunare pentru că a fost martorul crimei și 
pentru că a ascuns în sânul lui cadavrul lui Abel. 

151, Fac, 4, 9. Martor al crimei lui Cain n-a fost nimeni. Totuşi crima ajunge la 
lumina zilei. Interogatoriul din Fac. 4, 9 are ca scop recunoașterea faptei. Pentru 
moment minciuna şi aroganţa îl scot pe Cain din situaţia neplăcută. 

încovoiat. Căci el a afirmat mai înainte 152: 'Cercetează-mă, Doamne, 
şi mă cearcă; aprinde rărunchii şi inima mea'!55, iar în alt loc: "Eu 
am zis întru îndestularea mea: nu mă voi clinti în veac'154, şi apoi: 
"Cercetat-ai inima mea, noaptea ai cercetat-o; cu foc m-ai lămurit, 
dar nu s-a aflat întru mine nedreptate'155, 

Dumnezeu a voit să-l pună pe David la încercare, pentru a se ridi- 
ca mai presus decât oamenii, “căci puterea Mea se desăvârşeşte în 
slăbiciune... ca să locuiască în mine desăvârşirea! 156, 

EI n-a săvârşit crima din pofta (vărsării) sângelui, aceasta este 
cea din urmă învinuire care i se poate aduce sfântului prooroc, lui, 
ale cărui ultime cuvinte, în clipa când a părăsit viaţa sa, au fost pen- 
tru a-i lăsa cu legământ fiului său Solomon să spele sângele nevino- 
vat vărsat de loab, căpetenia oştirii sale!57, când în cursul unei con- 
vorbiri în vederea unui tratat de alianță, Abner, atunci căpetenia 
oștirii vrăjmașe, a fost ucis fiind lovit în pântece158; pe acesta (Da- 
vid) l-a plâns și, mergând în urma coşciugului, după ce a lepădat 
insignele puterii, el a voit să-i aducă lui Abner onorurile funerare 
care i se cuveneaul159. 

Făcând aceasta, el a arătat că trebuie respectat cuvântul dat 
chiar unui vrăjmaș şi că trebuia să fie cinstit curajul, chiar şi cel 
dovedit de un vrăjmaş. Este ceea ce justifică sentimentul şău atât de 
nobil de dreptate. În felul acesta nu şi-a spălat el oare şi dezonoarea 
rătăcirii despre care vorbim? 

37. Pe de altă parte, ce măreț este acest episod ai vieţii sale, 
unde el a primit porunca de a alege condiţia pe care-o voia între cele 
trei pedepse care i-au fost impuse, după ce a săvârşit o greşeală, 
dezbinând poporul său: sau să aleagă să fie foamete în ţară trei ani, 
sau, dacă ar voi, să fugă trei luni de vrăjmașii lui şi ei să-l urmă- 


152. Greşalele lui David au constituit obiectul multor studii. 

153. Ps. 25, 2. 'Cercetează-mă”, 'mă cearcă" au un înţeles superlativ, ca şi când 
s-ar zice: examinează-mă foarte amănunţit. Rărunchii şi inima, cele mai ascunse 
organe din interiorul omului, sunt, în concepţia celor vechi, centre ale cugetării şi 
sentimentelor. 

154. Ps. 29, 6. Omul uită de Dumnezeu atunci când îi merge bine. Expresia "în 
veac”, în loc de întreaga viaţă. 

155. Ps. 16, 3. "A cerceta inima”, adică a pătrunde în cele mai tainice intimităţi 
ale cuiva. 'Noaptea' sentimentele se lasă mai uşor tulburate. "A lămuri cu foc' = a 
cerceta amănunțit. 

156. 2 Cor. 12, 9. 

157. Cf. 3 Regi 2, 5-6. 

158. Cf. 2 Regi 3, 27. 

159. Cf. 2 Regi 3, 32. 

rească, sau timp de trei zile să fie moarte în ţară!60. Dintre toate 
acestea, David a ales a treia propunere, căci el dorea mai bine să se 
supună puterii Domnului decât să cadă în mâinile oamenilor. 

Domnul însă S-a indurat degrab şi l-a iertat. De aceea el a rostit 
aceste cuvinte: 'Am ajuns într-o grea situaţie din pricina celor trei 
propuneri; cu toate acestea, să cad mai bine în mâna Domnului, căci 
mila Lui este mare, numai în mâinile oamenilor să nu cad'161. 

Această smerenie, această înţelepciune, această blândeţe au 
fost pricina (pentru a întrebuința termenii Scripturii) pentru care 
Domnului l-a părut rău de propria mânie, căci mai departe este scris: 
"1 s-a făcut milă Domnului de acest rău'162. 

38. Şi cât este de admirabil acest pasaj, încă: Îngerului care a 
lovit poporul i-a stat înainte David și i-a zis: "Dar aceste oi ce au 
făcut? Deci, îndreaptă-Ţi mâna Ta asupra mea şi asupra casei tatălui 
meu!'165. 

Prin această atitudine, el a fost îndată judecat vrednic de a 
aduce jertfă de împăcare!154, el, care înainte nu fusese socotit vred- 
nic de a aduce jertfă. 

Nu este deci de mirare că, dăruindu-se trup şi suflet poporului 
său, David a obţinut iertarea păcatului propriu, căci şi Moise, oferin- 
du-se Domnului pentru a răscumpăra greşeala poporului, a şters şi 
păcatele aceluia165, 

39. A acoperit sau n-a acoperit păcatele? Cine ar cuteza s-o 
tăgăduiască, câtă vreme însuşi proorocul nostru învaţă că nedrep- 
tăţile sunt iertate, că păcatele sunt acoperite și ele nu sunt socotite 
în seamă păcătosului de către Domnul!65? 

David însuși învaţă că păcatul său a fost şters, astfel precum este 
scris: "Păcatul meu l-am cunoscut și fărădelegea mea n-am ascuns-o, 
împotriva mea. Zis-am: Mărturisi-voi fărădelegea mea Domnului; şi 
Tu ai iertat nelegiuirea păcatului meu'167. 


160. Cf. 2 Regi 24, 13. 

161. 2 Regi 24, 14. Aceeaşi idee şi în alte scrieri ale Sfântului Ambrozie. Exp. 
Ps, CĂVIII, 14, 22; Epist, 51 8, 14 etc. 

162. 2 Regi 24, 16. 

163. 2 Regi 24, 17. 

164. Cf. 2 Regi 24, 25. 

165. Cf. leş. 32, 11-14. Moise, luând sub scutul lui poporul, s-a arătat demn 
de chemarea de conducător. El ştia că păcatul se pedepseşte, dar apelează la mila 
lui Dumnezeu, înduplecându-L. 

166. Cf. Ps. 31, 1-2 arată condiţiile adevăratei fericiri. Expresia "a nu socoti 
păcatul” înseamnă a ierta. Termenul e luat din lumea financiară: cont, debit, sold. 
Pavel (Rom. 4, ?) işi sprijină pe acest text indreptăţirea harului iertării păcatelor. 

167. Ps. 31, 5-6. Condiţia apropierii de Dumnezeu este mărturisirea păcatelor 
şi întristarea pentru ele. 

Dacă [David] a zis “mărturisi-voi', e pentru că el a binemeritat 
iertarea înainte de a face această mărturisire, cu atât mai vârtos cu 
cât însuși s-a învinuit zicând: "eu recunosc fărădelegea mea'168. 

Tot păcatul i s-a iertat şi este cu putinţă ca să se fi iertat şi cu 
privire la vina despre care vorbim, întrucât însuşi Natan, proorocul, 
a ajuns să dea un răspuns aparte zicând: "Domnul a ridicat păcatul 
de deasupra ta'169, 

40. Așadar, David a meritat iertarea greşelii sale; prin dragostea 
sa tainică el a acoperit păcatele sale170, copleşindu-le prin faptele 
sale bune. Păcatul său nu s-a mai pus în sarcina sa, căci el n-a avut 
întrânsul vicleşug!7| datorat răutăţii, ci făcuse doar un pas greşit 
datorat rătăcirii. Şi apoi, el n-a avut în greşeala sa căldura aprinsă a 
perversităţii, ci, dimpotrivă, o umbră a unei taine. Şi totuşi el şi-a 
mărturisit păcatul și a recunoscut nelegiuirea sa; el a văzut baia 
purificatoare, 'a văzut şi a crezut'172, 

EI a iubit mult!75, încât prin prisosul dragostei sale a fost în stare 
să acopere păcatele sale, oricare ar fi fost ele. 


APĂRAREA LUI DAVID ÎNSUŞI: 
TÂLCUIREA PSALMULUI 50174 


41, Dar acum David însuşi să-şi susţină apărarea, Căci el a scris 
psalmul al 50-lea, punând accentul pe această istorie la care face 
aluzie. Şi dat fiind că în psalmii care urmează el relatează întâm- 
plările care au avut loc mai inainte şi care ne preocupă şi pe noi, 
trădarea de pildă a lui Doeg Idumeul175, la care se referă titlul psal- 
mului 51, şi cea a zifeilor!76, care este conținută în titlul psalmului 
al 53-lea, el a aşezat, deci, înainte de povestirea acestor fapte, pe 
cea din istoria noastră de faţă, cu toate că ea pare a fi ulterioară. 


168. Ps. 50, 4. Păcatul îl ţine într-o continuă nelinişte pe om; aşa şi David: işi 
vede mereu înaintea ochilor crima săvârşită. 

169. 2 Regi 12, 13. 

170. Cf. Ps. 31,1, 

171. Cf. Ps. 30, 1. Dreptatea omenească e relativă, desăvârşită este numai cea 
dumnezeiască, pe care o fixează psalmistul ca normă de judecată, 

172. loan 20, 8. 

173. Luca 7, 47. 

174. Psalmul 50 este un psalm de pocăință, cunoscut după cuvintele 
începătoare: "Miluiește-mă, Dumnezeule, după mare mila Ta'. 

175. Doeg Idumeul figurează în titlul psalmului 51. 

176. Zifeii figurează în fruntea psalmului 53: 'au venit zifeii”, 

Căci Doeg!77 şi zifeiil78 au trădat înainte ca proorocul David să fi 
preluat regalitatea, pentru că fugind din calea lui Saul, el rătăcea 
încă în pribegie, din retragere în retragere. insă Beerșeba o ocupa 
mai înainte de a fi ajuns domnl79. 

42. Dar pentru ce ordinea psalmilor nu corespunde cu ordinea 
întâmplărilor? 

Pentru că el n-a urmărit atât concordanța acestor două povestiri, 
cât mai ales ordinea tainică a întâmplărilor. Şi tocmai de aceea a voit 
Domnul ca ele să corespundă cu numărul iertărilor din acest pa- 
saj!80. Numărul 50 este, prin urmare, numărul iertărilor despre care 
Însuşi Domnul ne învaţă în Evanghelie, zicând: 'Un cămătar avea doi 
datornici. Unul era dator cu cinci sute de dinari, iar celălalt, cu cinci- 
zeci. Dar neavând el cu ce să plătească, i-a iertat pe amândoi. Deci 
care dintre ei îl va iubi mai mult?"181, 

În lege noi vedem ce înseamnă numărul 'jubiliar'182, anul ce se 
serbează din cincizeci în cincizeci de ani, când datoriile sunt iertate, 
când se afirmă libertatea evreilor, când bunurile sunt înapoiate 185. 

Este şi numărul pe care îl cinstim în mod alegoric!84, după pati- 
mile Domnului: datoria tuturor greşalelor noastre ne este iertată, za- 
pisul sau sentinţa rostită împotriva noastră!85 este anulată, noi sun- 


tem liberi în tot locul, prin harul Duhului Sfânt, care coboară peste 
noil86, 

În timpul pogorârii Duhului Sfânt, posturile încetează, se zice: 
"Preamărire lui Dumnezeu", se cântă Aliluia 187. 

Apoi, cincizeci de drahme de argint este suma pe care o primeşte 
tatăl fecioarei care, nefiind logodită, a fost constrânsă de a fi luată 
cu forţa, ca apoi fecioara să devină soţia acelui bărbat!88. Acest 


177. 1 Regi 21, 7. 

178. 1 Regi 23, 19. 

179. Beerșeba este o cunoscută localitate din sudul Palestinei, renumită pen- 
tru fântânile sale de apă. 

180. Numărul 50 (al psalmului) e simbolic, cf. Luca 7, 41. 

181. Luca 7, 41-42. 

182. 'Jubiliar' înseamnă anul al 50-lea, care se prăznuia printr-o anulare ge- 
nerală a datoriilor. El era anui libertăţii, când robii deveneau slobozi. 

183. CI. Lev. 25, 10-11. Tealul despre rostul anului jubiliar. 

184. După Învierea Domnului, creştinii se bucură vreme de cincizeci de zile, 
până la ziua a cincizecea, ziua Pogorârii Duhului Sfânt, 

185. Cf. Col. 2, 14. 

186. Cf. Fapte 2, 2. 

187. "Preamărirea lui Dumnezeu" și 'Aliluia' sunt părți componente ale servi- 
ciului religios de la sărbătoarea Pogorârii Duhului Sfânt. 

188. Deut. 22, 28-29. Fata care se afla într-o astfel de situaţie cu greu se mai 
putea căsători, de aceea bărbatul respectiv trebuia s-o ia de soţie. 

număr are darul de a schimba păcatul în har. Ce frumos lucru că din 
acel ceas psalmul acesta ne învaţă în ce chip să ne pocăim189| 

43. "Miluieşte-mă, Dumnezeule, după mare mila Ta şi după mul- 
țimea indurărilor Tale, şterge fărădelegea mea. Mai vârtos mă spală 
de fărădelegea mea şi de păcatul meu mă curăţeşte. Că fărădelegea 
mea eu o cunosc, şi păcatul meu înaintea mea este pururea. Ţie 
unuia am greşit şi rău înaintea Ta am făcut, aşa încât drept eşti Tu 
întru cuvintele Tale şi biruitor când vei judeca Tu. Că, iată, întru fără- 
delegi m-am zămislit şi în păcate m-a făcut maica mea'190, 

Cine dintre noi, chiar dacă îşi mărturiseşte greşeala sa, cugetă că 
el trebuie să se oprească pe cât mai repede după prima sa greşeală, 
înainte ca ea să se repete? Care este omul care nu o repetă de două 
sau de trei ori? 

Dar iată câte stihuri închină marele prooroc căinţei pentru pă- 
catul său; nu numai un singur stih, care n-ar putea cuprinde [deplin] 
mărturisirea greșelii sale. El a adunat, totodată, şi strigătul nelegiuirii 
şi nedreptăţii sale, impreună cu greşelile şi cu păcatele. Şi, cum se 
întâmplă de obicei, este spre binele oricui a cere mare îndurare; dar 
ce zic mare îndurare? O mulţime de iertări. Care este păcatul care 
n-ar putea fi spălat cu un astfel de plâns, care greșeală nu s-ar curăţi 
printr-o astfel de rugăminte? 

În rugăciunea sa, David cere pentru un singur păcat o mulţime 
de iertări, pe când noi pentru mai multe păcate abia dacă socotim 
că-i destul dacă ne rugăm o singură dată ca Dumnezeu să ne acorde 
îndurare. 

Mai mult, noi citim: "cu putere mare şi cu braţ înalt a scos Dum- 
nezeu poporul Său din ţara Egiptului'191, când acela a trecut Marea 
Roşie192, ceea ce a fost o preinchipuire a Botezului!9%. Or, dacă 
acea "putere mare' slujeşte ca preinchipuire pentru taine, cu atât 
mai mult marea îndurare se manifestă în realitatea ei. 

Este deci drept să se ceară de multe ori iertare, acolo unde sunt 
şi o mulţime de păcate. 

44. "Mai vârtos mă spală de fărădelegea mea şi de păcatul meu 
mă curăţește" 194. 

189. E vorba de Psalmul 50, un psalm de pocăință. 

190. Psalmul 50, 1-6. Psalmul 50 este cel mai popular psalm. EI este nelipsit de 
la serviciile religioase. A fost scris în urma convorbirii lui David cu proorocul Natan. 

191. 4 Regi 17, 36. 

192. Cf. leş. 14, 15-51. 

193. Cf. 1 Cor. 10, 1-2. A se vedea şi Tâlc. Ja Evanghelia după Luca V, 21. 

194, Ps. 50, 3: 'Mai vârtos”, adică "'spală-mă de tot'. Păcatul murdărește ființa 
omenească, de aceea e nevoie de spălare. Aceasta se face prin iertarea păcatelor. 


Desigur, aici se înţelege totodată că trebuie spălată fiinţa omenească întreagă, iar 
nu numai faţa. 

David nu cere atât să fie spălat deseori, cât mai ales să fie spălat 
deplin, pentru ca să poată fi ștearsă necurăţia care s-a adunat. EI ştie 
că după Lege existau în mod sigur mijloace eficace de a se curăţi, 
dar ele nu erau nici depline, nici desăvârşite!95, 

Prin urmare, către acel mijloc desăvârşit de curăţire tinde şi 
David din toată puterea lui, grăbindu-se către mijlocul prin care se 
împlinește 'toată dreptatea'19%, către taina Botezului, precum o 
învăţa Însuși Domnul lisus, căci, atunci când vine la loan Botezătorul 
iar acesta Îi zice: 'Eu am trebuinţă să fiu botezat de tine, şi Tu vii la 
mine?'197, Domnul îi răspunde: "Lasă acum, că aşa se cuvine nouă 
să împlinim toată dreptatea'198. 

Şi după ce Hristos a fost botezat, când Duhul Sfânt S-a pogorât 
peste Dânsul, sub chipul unui porumbel, şi când din cer Părintele L-a 
însemnat pe Fiul Său cu pecetea Sa199, toată dreptatea s-a plinit. 

De aceea zice proorocul: "mai vârtos mă spală de fărădelegea 
mea'200. 

Când, prin urmare, sunt numeroase murdăriile și păcatele, nu o 
baie grăbită, ci numai o baie repetată e cea care te curăţă201. 

45. Dacă cineva voieşte să înțeleagă altfel textul, iată cum şi-ar 
putea formula exegeza. Cuvântul divin curăţă, iar mărturisirea noas- 
tră purifică: prima dată când îl asculţi, a doua oară (mărturisirea) 
când o afirmi. Un gând bun curăţă, o faptă bună curăţă şi ea, dar și 
mai deplin, practicarea unei purtări bune202. Curăţit prin toate aces- 
tea, fiecare are mai multă uşurinţă pentru a se îmbiba cu splendo- 
rile harului duhovnicesc şi, dacă s-ar putea spune aşa, să pună 
stăpânire deplină pe el şi să şi-l însuşească. După cum nu e destul a 
îmbăia lâna o singură dată pentru ca îndată să lucească în toată 
strălucirea ei purpura prețioasă. Mai întâi ea se îmbibă cu o culoare 
mai deschisă, apoi se folosesc rând pe rând nuanţe diferite; în felul 
acesta culoarea originară a lânii este necontenit curățată şi adeseori 
schimbată prin aplicarea unor nuanţe diferite. Şi abia după aceea, 
se aplică vopsirea într-o baie curată, aşa zicând mai deplină, ca să 
se imbujoreze în sfârşit, tot mai mult, tot mai desăvârşit, splendorile 


195. Cf. Evr. 9, L-10. 

196. Matei 5, 15. 

197. Matei 5, 14. 

198. Matei 3, 15. 

199. Cf. Matei 3, 16-17. Idee similară şi in Tâlc. la Evang. după Luca, V, 21. 

200. Cf. nota 194. 

201. P. Hadot şi M. Gordier (op. cit., p. 130) regăsesc această idee şi la Didim 
cel Orb. 

202. Cf. lac. 3, 13. 

purpurei. Deci, precum pentru a se colora în purpură se înmulţesc 
spălările scoicii, asemenea pentru baia nașterii din nou295 e nevoie 
de o mulţime de spălări cerești, pentru ca nelegiuirea să se șteargă 
cu totul204. 

De aceea numai despre cel care se spală adeseori de nelegiuirea 
sa şi de nedreptatea sa se poate spune că e iertat de păcatul său2%5. 
Abia cu timpul își pierde el obișnuința de a păcătui, care era înră- 
dăcinată în poftele sale și în deprinderile sale, uitând astfel de 
această înclinare lăuntrică. Da, în felul acesta omul e bine spălat de 
fărădelegea şi de nelegiuirea sa — ceea ce este un lucru dintre cele 
mai grele — şi e curăţit şi de păcatul său, care este un lucru mult mai 
puţin grav. 

46. David îşi recunoaşte aşadar păcatul, şi de aceea el adaugă: 
"Căci fărădelegea mea o cunosc şi păcatul meu înaintea mea este 
pururea'. 

Nu este puţin lucru ca cineva să-şi recunoască păcatul său. De 
aceea a zis el mai sus: "Greșelile mele cine le va pricepe?"296; care 
sunt, adică, oamenii destul de înţelepţi ca să le înţeleagă? De aceea 
repetă în acelaşi mod: "Cine va locui în lăcaşul Tău?'207. Sau altfel 
zis: "Cine se va sui în muntele Domnului?'208. Nimeni nu-i prea sigur. 
În orice caz, puţini oameni. Cine poate să-şi recunoscă păcatele şi 
cine poate să le ocolească şi în acelaşi timp să aleagă calea de ur- 
mat? Cei mai mulţi se laudă cu păcatele lor şi aşteaptă să fie lăudaţi 
chiar şi pentru faptele care trebuie urgisite: să spurce patul altuia, să 
siluiască patul unei femei, să forţeze prin oarecare viclenie pe o 
văduvă să-şi uite de făgăduinţa făcută. În acelaşi timp alţii cred că a 
omori un om, a întinde curse în vederea tâlhăriilor sau a trăi din ja- 
furi sunt dovezi de curaj, după cum alţii cred că a amăgi şi a înşela 
sunt semnele înţelepciunii. 

Din toţi aceşti oameni niciunul nu poate spune (ca David): 'căci 
fărădelegea mea eu o cunosc'209, Numai cineva ca David poate 
spune aşa, căci numai el este în stare să sufere pentru ceea ce a 
făcut şi să se acuze pentru greșeala pe care a săvârşit-o. De unde și 


203. Cf. Tit 3, 5. 
204. A se reţine constatarea că păcatul revine mereu in conştiinţa vinovatului. 
205. Ideea spălării mai dese credem că e împrumutată de la Origen. 
206. Ps. 18, 13. Înaintea lui Dumnezeu fiecare om se simte păcătos. 
207. Ps. 14, 1. 
208. Ps. 23, 3. 
. Ps. 50, 4. Acesta e sentimentul în care se zbătea Cain în urma crimei sale. 

spusa proorocului: "Mâniaţi-vă, dar nu greşiţi; de cele ce ziceţi intru 
inimile voastre, întru aşternuturile voastre vă căiţi'210, 

De obicei cei mai mulţi dintre cai, când au căzut, se zbat şi, ca 
urmare a agitaţiei lor, se schilodesc şi-şi rup picioarele. Alţii în 
schimb, ca niște cai de rasă greacă, dacă s-au răsturnat într-o cursă 
de viteză și au căzut la întâmplare, au fost dresați să nu se mişte 
deloc, şi de aceea se supun unei adevărate discipline de calm şi răb- 
dare, Acestora, dacă în căderea lor nu li s-a întâmplat niciun rău, cal- 
mul le este de folos. În tot cazul, răul lor nu se agravează. 

Dar n-ar trebui oare să socotim că sunt mai prejos decât ani- 
malele necuvântătoare aceia care se zbat în mârşăvie şi care con- 
sideră că e un semn de vrednicie acolo unde nu este vorba decât de 
o alunecare spre crimă? De aceea se spune despre ei ca despre un 
animal necuvântător înhămat: "Ai păcătuit ca un animal, îndepăr- 
teazăter'211, 

47. De aceea adaugă el într-un mod strălucit: "Păcatul meu înain- 
tea mea este pururea'212. Căci cel fără minte se laudă cu rătăcirile 
lui şi, ascunzând păcatele vechi sub altele noi, consideră că nele- 
giuirile îi sunt de folos, de aceea el nu mai poate de bucurie când se 
gândeşte la crimele sale. Înțeleptul însă socoteşte că păcatul său 
lucrează împotriva lui şi consideră că, după rânduiala oştirilor vrăj- 
mașe, greşelile în care a căzut se îndreaptă împotriva lui, întocmai 
ca niște dușmani. La cel mai mic sunet, la cel mai neînsemnat zgo- 
mot, greșeala personală îi vine mereu în gând. Tot ceea ce este 
spus, tot ceea ce s-a citit crede că se referă la el. Oriunde i-ar fi gân- 
durile, el crede că orice semn făcut cu capul ori cu privirea ar fi 
numai în legătură cu el. Ori de stă la masă, ori de se gândeşte la 
ceva, fie că se roagă ori imploră, mereu are înaintea ochilor săi pro- 
pria-i rătăcire. În orice clipă păcatul său bate la uşa conştiinţei sale, 
neîngăduindu-i nici linişte, nici uitare. Întocmai ca un critic aspru, el 
se urmărește pe sine însuşi într-o veşnică spaimă. El crede că totul 
e împotriva lui, a celui care se dezaprobă pe sine însuși; el este 'pro- 
priul său pârâtor'215, singurul martor cu răspundere, şi nu găsește 
unde să fugă el, care se macină chinuindu-se pe sine însuși. Dar e 
dovadă de cuget cu adevărat sănătos să simţi rana păcatului. Prin 
urmare, cei care sunt lipsiţi de darul lacrimilor nu simt, ce-i drept, 
suferinţa unei răni, și acest lucru este specificul unei boli incurabile. 


210. Ps. 4, 4. De frica Judecăţii lui Dumnezeu, omul păcătos își pierde cum- 
pătul. Sfatul dat este să chibzuiască în linişte şi să se căiască. 

211. Cf. Fac. 4, 7. 

212. Ps. 50, 4. 

213. Pilde 18, 17. 

Dimpotrivă, cei pe care îi înţeapă o durere oarecare, fiindcă ei nu 
sunt lipsiţi de sentimentul durerii, nu sunt lipsiţi nici de posibilitatea 
unei îmbunătăţiri a sănătăţii. Prin urmare, acolo unde există o con- 
ştiinţă a durerii, acolo este şi o conştiinţă proprie vieţii, căci a simţi 
este semnul puterii şi al funcţiunii vitale. Aşadar, cine nu-şi recu- 
noaşte rătăcirea e lipsit de minte, aiurează, şi-a pierdut judecata. Dar 
cel care o recunoaşte dă dovadă de cuminţenie şi nu respinge leacu- 
rile care-i vor reda sănătatea, ci îşi pune singur o frână; el se căiește 
de păcatul său, reflectează necontenit asupra lui şi, reflectând, se 
condamnă el singur. 

“În ceea ce îl priveşte pe cel drept'214, încă de la începutul jude- 
cării sale, se face propriul său pârâş. Cine se acuză e drept şi cine 
este drept e înţelept și sănătos cu duhul. Dreptul nu se murdăreşte 
pentru a se îndreptăţi, el nu se murdăreşte pentru a înmuia, chiar 
pentru el, asprimea unei judecăţi, ci este cuprins de teamă de câte 
ori îşi aduce aminte de păcatul propriu şi roșeşte gândindu-se la că- 
derea de care s-a făcut vinovat. Mereu aducându-și aminte de păca- 
tul său, se îngrozeşte de el, se luptă cu sine însuşi, dă înapoi din fața 
lui, se judecă devaforabil, se declară incompetent ca judecător, dar 
nu cutează a amâna judecata sa proprie, căci el consideră că nimic nu 
va fi prea mult în faţa Celui de Care nu se poate ascunde, Care nu va 
fi înșelat, de Care nu va putea fugi şi pe Care nu-L poate evita, doar 
dacă se va lepăda de sine şi va lua asupră-şi crucea Domnului215. 

48. Cumplită și necruțătoare e asprimea cu care ne judecă o 
conştiinţă vinovată şi nemiloase sunt torturile pe care le produce. 
Eva şi Adam au fost plini de teamă şi, auzind glasul Domnului care 
umbla prin rai, doreau să se ascundă216, ei, pe care nimeni nu-i 
căuta. Cain, de asemenea, se temea ca nu cumva orice om care îl 
va întâlni să-l ucidă217, ceea ce înseamnă că se condamna pe sine 
însuşi, pentru că merita, considera el, ca nimeni să nu-l ierte. Astfel 
se adevereşte cuvântul: "și fărădelegea mea este înaintea mea puru- 
rea'218, adică fără incetare aducerea-aminte şi vederea însăşi a rătă- 


214. Atuzie la "omul drept” din Cartea Pildelor lui Solornon. În multe dintre 
operele sale, Sf. Ambrozie popularizează imaginea "omului drept'. Astfel, De Cain, 
Ik, 7, 21; Tâlc. la Evan. după Luca V, 55; VII, 25; X, 88, etc. 

215, Cf. Matei 10, 38. 

216. Fac. 3, 6. Dumnezeu este accesibil omului. El intră în comuniune cu 
omul. Traducând relaţia Dumnezeu-om nu se poate vorbi decât antropomoriic. 
Ascunderea lui Adam trădează vinovăția. 

217. Cf, Fac. 4, 14. Cain recunoaşte că nu se poate sustrage de la aplicarea 
principiului "ochi pentru ochi"; Sf. Ambrozie, De poenitentia II, 2, 103. 

218. Ps. 50, 4. 

cirii mele mă asaltează. Vezi cât de adânc ne cufundăm în neliniște 
când săvârşim un păcat oarecare, cum ne urmăresc privirile, cum ne 
revin fără încetare în minte? Acela care se ruşinează de ceea ce a 
săvârșit nu mai poate săvârşi, prin urmare, nimic asemănător care 
să-l facă să roşească în mod asemănător219, 

49. Fărădelegea premerge, păcatul urmează; fărădelegea este 
rădăcina, iar greşeala este rodul aceleia. De aceea se pare că răuta- 
tea şi fărădelegea pornesc de la ticăloşirea cugetului, păcatul, de la 
slăbiciunea cărnii. Fărădelegea e mai gravă, întrucât ea e principiul 
păcatelor, păcatul e mai puţin grav. Prin urmare fărădelegea este ier- 
tată numai prin baia botezului, câtă vreme păcatul îl putem acoperi 
prin faptele bune, care îl pun într-o măsură oarecare la adăpostul 
aripilor lor. 

Şi David se exprimă despre aceste lucruri într-un mod admirabil, 
atunci când zice: 'Fericiţi cărora s-au iertat fărădelegile şi cărora s-au 
acoperit păcatele"220. 

Prin urmare, dragostea ascunde fărădelegea şi acoperă "mulţime 
de păcate'221. 

O dragoste mare iartă şi ea păcatul, după cum este scris despre 
femeia care a uns cu mir picioarele Domnului: “lertate sunt păcatele 
ei, căci mult a iubit'222. 

50. Există şi dintre aceia care pun în legătură stihul întâi cu baia 
botezului şi pe al doilea223, cu pocăinţa. 

Potrivit acestei iertări a păcatelor, Petru, care fusese botezat mai 
înainte, a fost întrebat, după ce fusese văzut lepădându-se de Dom- 
nul224: 'Simone, fiul lui Ilona, Mă iubeşti tu?'. EI i-a zis: "Da, Doamne, 
Tu ştii că Te iubesc. Şi l-a întrebat iarăşi, a doua oară: "Simone, fiul 
lui lona, Mă iubeşti tu?".,. Şi i-a zis a treia oară: 'Simone, fiul lui lona, 
Mă iubeşti tu?'. Şi el i-a răspuns: “Doamne, Tu ştii toate, Tu ştii că Te 
iubesc". lisus i-a zis de trei ori: 'Paşte oile Mele225, vino după 
Mine'226, ca şi cum S-ar fi adresat unuia care ar fi acoperit păcatul 
său printr-o dragoste arzătoare227. Şi, nu fără temei, în urma aces- 


219. "Cel care are mereu în faţa ochilor păcatul săvârşit o singură dată nu mai 
Suportă să se săvârșească altul" (P. tHadot - M. Gordier, op. cit, p. 139). 

220. Ps. 31, |. 

221. 1 Ptr. 4, 8. 

222. Luca 7, 47. 

223. Cf. Ps. 31, 1, 

224. Cf. Matei 26, 69-75, 

225. loan 21, 5-17. 

226. loan 21, 19. 

227. Cf. Ps. 31, 1-6. 

tei mărturisiri de dragoste neţărmurită, Petru a primit porunca de a 
conduce popoare, el care până la tulburarea sa n-a lăsat să-i scape 
mijlocul de a se conduce pe sine. 

Am pus acest lucru în legătură cu iertarea pe care o mijloceşte 
dragostea, pentru că ea e aceea care acoperă păcatul228. Ca urma- 
re, unii au afirmat că întrebarea cu privire la dragoste a fost întreită 
şi de aceea întreită a fost şi tăgăduirea229. Aceasta pentru că gre- 
şeala întreitei lepădări a fost ștearsă printr-o mărturisire de credinţă 
reinnoită de tot atâtea ori. 

51. Urmează [alt stih]: "Ţie unuia am greşit'230. Da, el a fost rege 
şi nicio lege nu-l obliga personal, căci regii scapă din legăturile care 
judecă greșelile noastre. Într-adevăr, niciun rege nu este destinat 
unei pedepse, ocrotiţi cum sunt prin autoritatea pe care le-o acordă 
puterea supremă. David însă n-a păcătuit împotriva unui om, pentru 
că el nu era supus pedepsei din partea vreunui om. 

Dar cu toate că era ocrotit de puterea supremă [lumească], el 
era totuşi supus lui Dumnezeu prin evlavia și credinţa sa; se con- 
sidera supus legii lui Dumnezeu: nu-şi putea tăgădui păcatul și, ca 
vinovat, el l-a mărturisit cu durere, ştiind că el este ţinut de obligaţii 
cu atât mai mari, cu cât mai mari îi erau îndatoririle, căci, într-ade- 
văr, se cere mai mult de la cel căruia i s-a încredințat mai mult251. 

Noi putem să înțelegem şi astfel: Cine poate să mă judece252, 
când toţi sunt sub jugul păcatului235? 

De aceea a zis Domnul privitor la femeia păcătoasă: "Cel fără de 
păcat dintre voi să arunce cel dintâi piatra asupra ei'25%. Şi nimeni 
n-a aruncat piatra asupra ei. lată deci ce zice proorocul: "Ţie unuia 
am greșit', ca Cel care singur eşti fără de păcat. Fapt e că acela care 
însuşi este vinovat de păcat nu poate judeca pe un om păcătos235. 

Într-adevăr, nu poate avea cuvânt de apărare un om256 care con- 
damnă la altul ceea ce el însuşi face. Căci prin faptul că judecă pe 
altul, el se judecă în acelaşi timp pe sine. 'Ţie unuia am greșit şi rău 
înaintea Ta am făcut, aşa încât drept eşti Tu întru cuvintele Tale şi 
biruitor când vei judeca Tu'257. Eu tocmai împotriva Ta am păcătuit, 


228. | Ptr. 4, 8. 
229. CI. ioan 21, 19. 
230. Ps. 50,5. 

231. Luca 12, 48, 
232. Cf. | Cor. 4, 3. 
233. Cf. Rom. 3, 9. 
234. loan 8, 7. 

235, Cf. Rom. 3, 7. 
236. Cf. Rom. 2, 1. 
237. Ps. 50, 5. 

Care m-ai împins să trăiesc în virtute şi m-ai învăţat din legea Ta258. 
Am păcătuit tocmai împotriva Ta, pe Care nici gândurile ascunse, 
nici tainele inimii nu-L înşală. 

52. 'Şi rău înaintea Ta am făcut'239; tocmai înaintea Ta, Căruia 
Îi place numai sfinţenia. 

Nu primim mărturia nimănui atâta vreme cât chiar şi în faţa Ta 
săvârşim fapte atât de nevrednice de Tine! A vedea mârșăviile omu- 
lui înseamnă a îndura o insultă; noi ştim că Dumnezeu este Martorul 
nostru, al tuturor. Or, noi păcătuim până şi înaintea unui astfel de 
martor. 

Şi totuşi, tocmai prin Domnul Dumnezeul nostru ne-am îndrep- 
tat mai deplin, căci "nedreptatea noastră învederează dreptatea lui 
Dumnezeu'240, iar minciuna noastră proclamă adevărul lui Dum- 
nezeu, Or, dacă Dumnezeu este adevărul, 'tot omul este minci- 
nos'241, 

53. "Drept eşti Tu întru cuvintele Tale'242; cuvintele lui Dum- 
nezeu sunt pline de adevăr şi de dreptate şi de aceea drept este tot 
ceea ce Domnul a spus privitor la slăbiciunea omenească, căci ini- 
mile oamenilor sunt îndreptate spre rău în toate și tind spre vicle- 
nie245, dat fiind că nu este om care să nu păcătuiască244, "Toţi s-au 
abătut, împreună netrebnici s-au făcut'245. 

Din această pricină EI 'biruiește când va judeca'246, căci odată 
cu căderea tuturor în păcat EI a făcut dovada de tot ceea ce a zis 
când a rostit o judecată împotriva şireteniei noastre. Prin urmare, 
dacă mărturisim că am săvârşit o nedreptate, noi ne justificăm înain- 
tea Domnului cu aceste cuvinte247. Însă "dacă mărturisim că nu am 
păcătuit, Îl facem mincinos pe Dumnezeu'248. Or, de vreme ce este 
cu neputinţă ca EI să fi "minţit'249, este deci evident că toţi suntem 
sub "jugul păcatului'250. 


238. Ps. 95, 12. 
239. Ps. 50, 5. 
240. Rom. 3, 5. 
241. Ps. 115, 2. 
242. Ps. 50, 5. 
243. Cf. Fac. 6, 5. 
244. Eccl. 7, 20. 
245. Ps. 13, 3; Rom. 3, 12. 
246. Ps. 50, 5. 
247. Cf. Rom. 3, 4. 
248. 1 loan 1, 10. 
249. Evr. 6, 18. 
250. Ps. 50, 5. 

54. Ce mare fărădelege este pentru om ca să cuteze a spune că 
n-a păcătuit! Căci la urma urmei se poate spune că denunţarea şi 
combaterea minciunii aparţin numai lui Dumnezeu, Care este atât 
de îngăduitor și atât de răbdător, încât biruieşte când va judeca251. 

Prin urmare, venind la judecată, Dumnezeu zice: "Poporul Meu! 
Ce ţi-am făcut şi cu ce te-am împovărat? Răspunde-Mi! Eu sunt Cel 
ce te-am scos din țara Egiptului şi din casa robiei. Eu te-am răscum- 
părat şi ţi-am trimis înainte pe Moise, pe Aaron şi pe Mariam! Poporul 
Meu, adu-ţi aminte ceea ce Balac a urzit privitor la tine"252. Una după 
alta, El pune înaintea ochilor tăi binefacerile Sale pentru ca, altfel 
zicând, pe temeiul acestor binefaceri, tu să judeci despre ceea ce va 
trebui să întreprinzi pentru ca să nu te faci tot mai vinovat şi pentru 
ca vina ta să nu se facă şi mai mare, tu, care nu te-ai arătat vrednic 
de binefacerile dumnezeieşti. "Ce ţi-am făcut?”, zice EI, privindu-Se 
oarecum în postura de pârât și punându-te pe tine în situaţia de ju- 
decător. 'Şi cu ce te-am împovărat?'. El nu respinge acuzația pe care 
l-o aduce faţa ta cea ofensată, dacă tu într-adevăr ai rămas mâhnit 
de întrebarea pusă de Dumnezeu: 'Şi cu ce te-am împovărat?'. Mai 
mult, El mărturiseşte că poate s-a făcut vinovat prin întrebarea Sa 
dacă aceasta a fost formulată prea nepotrivit. Dar enumeră mai 
departe binefacerile pentru care nu te-ai ruşinat de a primi daruri, de 
care te-ai dovedit apoi nerecunoscător. 

În acelaşi proces ia seama în ce fel Domnul Se oferă lui David 
însuşi, ca să biruiască atunci când va ajunge să fie judecat. Într-ade- 
văr, iată cum i-a vorbit Natan: "Așa zice Domnul Dumnezeul lui 
Israel: Eu te-am miruit rege pentru Israel şi Eu te-am izbăvit din 
mâna lui Saul. Ţi-am dat casa domnului tău şi femeile domnului tău 
la sânul tău; şi ţi-am dat ţie casa lui Israel şi, dacă aceasta-i puţin 
pentru tine, ţi-aș mai da. Pentru ce însă ai nesocotit tu cuvântul 
Domnului, făcând rău înaintea ochilor Lui?'255, Silit de enumerarea 
binefacerilor de care s-a învrednicit şi văzând că are o atitudine mus- 
trătoare când judecă, David zise: 'Am păcătuit înaintea Domnu- 
lui"254. Astfel s-a dezvinovăţit înaintea Domnului, el, care nu avea 
îndrăzneala să-şi tăgăduiască păcatul. 


251. Cf. Ps. 50,5. 

252. Mih. 6, 3-3. Aceeaşi formulare în Tălc. la Evanghelia după Luca VI, 3; Tâlc. 
Ps. CĂVIIL, 30, 71. 

253. 2 Regi 12, 7-9. 

254. 2 Regi 12, 12. 

55. lar noi mai putem să înţelegem acest text și în chipul urmă- 
tor: EI se îndreptează înaintea Domnului255, iar Acesta ține seama 
de mărturisirea făcută. Într-adevăr, în Evanghelie se vede că vameşii 
înşişi Îl mărturiseau pe Dumnezeu 'botezându-se cu botezul lui 
loan'256. 

Or, loan Botezătorul a săvârşit 'un botez al pocăinţei'257. 

Însă cine se pocăieşte nu refuză să recunoască păcatele sale. 
Prin urmare, de vreme ce David avea vie inaintea ochilor fărădelegea 
sa, el nu tăgăduia, ba chiar se şi rușina; el nu tăgăduia ceea ce re- 
cunoștea, iar prin faptul că el nu tăgăduia, împlinea, prin urmare, un 
act de pocăință al cugetării sale şi astfel, prin mărturisirea păcatului 
său, el dezvinovățea pe Domnul și era şi el, la rândul său, dezvi- 
novăţit de Domnul. Domnul, prin urmare, este dezvinovăţit când se 
proclamă dreptatea Sa şi când 1 se cere iertare Lui. În acelaşi timp, 
EI dezvinovăţeşte pe acela care recunoaște, căci El este drept intru 
cuvintele Sale258, precum este scris: 'Adu-Mi aminte ca să judecăm, 
fă tu însuţi socoteala ca să te dezvinovăţeşti'259. 

56. lată urmarea: 'Căci, iată, întru fărădelegi m-am zămislit şi în 
păcate m-a născut maica mea'260. 

Cine se pocăieşte copleșit de asifel de simţăminte? Întins la pă- 
mânt, el s-a adâncit în valuri de lacrimi, nu gusta niciun fel de hrană, 
refuza să se îmbăieze26!. Şi apoi: el a renunţat la escortă şi la po- 
doabele regale. 

Şi cu toate acestea, el n-a pregetat să-și mărturisească nele- 
giuirea, ba încă a lăsat-o moștenire tuturor veacurilor pentru ca ea 
să fie pildă în toată lumea: 

Da, "întru fărădelegi m-am zămislit şi în păcate m-a născut maica 
mea'262. "intoarce faţa Ta de la păcatele mele şi toate fărădelegile 
mele şterge-le"253. 'Nu mă lepăda de la faţa Ta şi Duhul Tău cel sfânt 


253. Cf. Ps. 50, 5. 

256. Luca 7, 29. A se vedea şi Tâlc. la Evan. după Luca |, 3 şi Tâlc. Ps. CĂVIII 
15, 30. 

257. Luca 3, 3. 

258. Ps. 50, 5. 

239, Is. 43, 26. 

260. Ps. 50, 6. Particula 'căci' nu e întâlnită în originalul ebraic, dar ea este 
necesară pentru că face legătura între versetele 5 şi 6. Omul e din natură păcătos, 
cu alte cuvinte a moștenit păcatul ascendenţilor săi, al mamei. În doctrina creștină 
- tema păcatului originar (cf. Fac. 8, 21; Rom. 5, 12 etc.). 

261, Cf. 2 Regi 12, 16-22. 

262. Cf. Ps. 50, 6. 

263. Ps. 50, 10. 

nu-l lua de la mine'264. "Izbăveşte-mă de vărsarea de Sânge, Dum- 
nezeule, Dumnezeul mântuirii mele'255. 

Încă înainte de naşterea noastră, contaminarea [cu păcatul] ne 
murdăreşte şi, înainte de a ne bucura de lumină, noi contactăm ne- 
dreptatea care vine din originea noastră însăşi. În nelegiuire am fost 
zămisliţi, nu s-a precizat dacă aceasta vine de la părinţi ori de la noi, 
şi în păcate am fost aduși în lume fiecare dintre noi de către maica 
sa, dar nici aici n-a precizat dacă o mamă naşte in propriile-i păcate 
sau dacă nu există încă păcate sigure la noul născut. Dar ia aminte, 
se putea ca el să fi înţeles şi una, și alta. Fiinţa concepută nu e scu- 
tită de nelegiuire, căci părinţii săi nu sunt, de asemenea, nici ei fără 
de păcate. Şi dacă până şi pruncul care n-are decât o zi nu este fără 
păcat, este cu atât mai sigur că zilele când maica a conceput cu atât 
mai mult nu sunt lipsite de păcat. Noi suntem deci zămisliţi în pă- 
catul părinţilor noştri şi, astfel, întru păcatele lor ne naştem. 

Dar până şi naşterea însăşi are necurăţiile ei şi mădularele nea- 
mului, ele asemenea n-au numai o singură necurăţie. 

Desigur, căsătoria e un lucru bun, uniunea conjugală e un lucru 
sfânt, şi cu toate acestea 'cei ce au femei să fie ca și cum nu ar 
avea'266. Cununia, ea însăşi, este curată267 şi mirii nu trebuie să se 
lipsească unul de altul, iar aceasta nu poate fi decât pentru un timp, 
pentru a se indeletnici cu rugăciunea268. De aceea, după Apostol, 
nu eşti liber pentru rugăciune în timpul când se trăieşte această uni- 
une trupească. Şi lenjeria femeii este necurată în timpul sorocului, 
şi ea nu poate aduce jertfa de curăţire în acea zi269,. 

În ceea ce o priveşte pe aceea care a născut, ziua naşterii şi 
[încă] un număr de zile următoare ii sunt oprite pentru jertfă, până 
când naşterea poate fi curăţită prin rânduiala prevăzută de Lege270. 

57. De aceea declară Domnul despre acela care n-a avut vreo 
necurăţie venind dintr-o astfel de origine: “Înainte de a te urzi din 


264. Ps. 50, 12. 

265. Ps. 50, 15. 

266. 1 Cor. 7, 29. Sfântul Ambrozie respectă sfinţenia căsătoriei, chiar 
căsătoria a doua, pe care 'n-o interzice, dar nici n-o recomandă" (De viduis XI, 68). 

267. Cf. Evr. 13, 4. 

268. 1 Cor. 7,5. 

269, Cf. Lev. 15, 19. În acest text se vorbeste despre necurăţii la oameni, 
îndeosebi la femei. 

270. Cf. Lev. 12, 2-7. Conform Legiuirii mozaice, prin naşterea unui copil 
femeia devine necurată. Pentru redobândirea curăţiei după naştere era necesară 
izolarea în cadrul familiei. 

pântecele mamei te-am cunoscut, şi înainte de a ieși din pântece te-am 
sfinţit şi te-am rânduit prooroc pentru popoare'27 1. 

Cine este atât de mare încât să-i fie acordate astfel de privilegii? 
Este leremia? Şi totuşi e sigur că nu în mijlocul popoarelor a fost el 
aşezat prooroc, Doar în acea epocă nici nu exista prooroc decât în 
ludeea. Abia acum apar proorocii în mijlocul neamurilor, cei care au 
crezut în Domnul lisus. Însă ia aminte: s-ar fi putut ca aceste cuvinte 
să se adreseze Aceluia Care inainte de a Se naşte din Fecioara era 
deja și exista din veci şi lucra chiar când Se afla în sânul Mariei, şi 
sfinţenia Lui era aşa de mare încât EI îi sfințea pe prooroci272. 
Numai prin EI singur a avut loc o zămislire feciorelnică și o naștere 
fără nici cea mai mică necurăţie proprie numai celor cu origini muri- 
toare. 

Se cade, prin urmare, ca Cel care nu putea să săvârșească 
păcatul slăbiciunii trupeşti să nu aibă parte de nicio necurăţie ori- 
ginară transmisă prin naştere. E deci firesc că David a deplâns, cu 
durere, prezenţa în el însuşi a murdăriiilor firii, căci la om necurăţia 
începe chiar inainte de viaţă. 

58. În timp ce rostea cuvintele acestea şi mărturisea necurăţiile 
păcatelor omului şi păcatele neamului omenesc, deodată splen- 
doarea adevăratei realităţi şi strălucirea albului imaculat al harului 
duhovnicesc ţâșniră în privirea sa. Căci ridicându-se mai presus 
decât era de aşteptat de la o făptură simplă, el văzu în duhul pro- 
fetic înseși tainele misterului dumnezeiesc, al cărui model Moise l-a 
prefigurat275, 

Şi astfel, rănit de "boala iubirii'274 şi cuprins de pofta arzătoare 
de a descoperi adevărata stare de lucruri, David şi-a îndreptat pri- 
virea lui prin sferele cele de sus ale duhului său, şi vederea s-a scu- 
fundat în îndepărtatul viitor; el deosebi 'vistieriile înţelepciunii şi ale 
cunoaşterii'275 cuprinse în Hristos. EI a văzut înainte Taina Botezului 
şi, cuprins de evlavie in faţa harului, el a strigat deodată: "Că iată, 
adevărul ai iubit; cele nearătate şi cele ascunse ale înţelepciunii Tale 
mi-ai arătat mie'276, Tainele, ele însele, nu sunt inexplicabile, ci, 
dimpotrivă, ele sunt explicabile, cele tainice şi misterele înţelepciu- 


271. ler. i, 5. Sf. Ambrozie crede că acest cuvânt nu se referă la leremia, ci la 
Domnul Hristos. 

272. Cf. Luca 1, 4i-44. 

273. Cf. leș. 24, 8. Sângele cu care Moise a stropit poporul indică innoirea 
vieţii. Textul are sens profetic, sângele este tipul jertfei Domnului (cf. Matei 26, 28). 

274. Cânt. Cânt. 2, 5; De isaac 8; Tâlc. Ps. XVIII 15, 39. 

275. Col. 2, 3. 

276. Ps. 50, 7. 


APOLOGIE PENTRU DAVID 


nii nu sunt de nepătruns, dar ele nu sunt descoperite. Prin această 
noţiune el definește lucrurile care încă nu s-au dezvăluit nimănui: 
"Cele ce ochiul n-a văzut şi urechea n-a auzit şi la inima omului nu 
s-au suit, pe acestea le-a gătit Dumnezeu celor ce-L iubesc pe EI'277. 

De aceea, văzând aceste lucruri, el a zis: "lată că de acum înain- 
te nu în umbră, nici în închipuire, nu într-un simbol, ci într-adevăr 
lumina, devenită văzută, începe să strălucească. lată că acum îmi 
imaginez realitatea, eu înţeleg splendoarea realităţii, acum, o, 
Doamne, Dumnezeul nostru, eu Te voi adora cu o și mai mare dra- 
goste”. 'Căci iată, adevărul ai iubit'278. Şi nu ca prin oglindă, ci faţă 
către faţă279 Te vei arăta mie, o, Hristoase; eu Te-am găsit în cele 
tainice280. lată adevăratele taine ale înţelepciunii, care lămuresc 
cele ascunse ale Duhului281. 

59. Iată de ce, de acum înainte, bucuros și încredinţat că împli- 
nirea planurilor înțelepciunii a deschis ochii săi, David a zis către 
Domnul: 'Stropi-mă-vei cu isop și mă voi curăţi. Spăla-mă-vei și mai 
vârtos decât zăpada mă voi albi'282. 

Într-un mod admirabil, el n-a desfiinţat dintr-o dată tainele Ve- 
chiului Testament, ci învaţă că [uneori] ele pot avea întâietate chiar 
faţă de Tainele Evangheliei. El cere ca isopul să-l curețe, potrivit 
Legii, dar, în schimb, el doreşte fierbinte să fie spălat potrivit Evan- 
gheliei, şi de aceea consideră că va deveni mult mai alb decât ză- 
pada dacă este spălat. EI a fost stropit cu sângele unui miel, cu aju- 
torul unui mănunchi de isop, ca şi cel care avea obiceiul de a fi 
curăţit prin botezul închipuit285. 

Dar după ce s-a spălat, cel ale cărui păcate sunt şterse de va- 
lurile izvorului veşnic se face mult mai alb decât zăpada, cel ale 
cărui păcate sunt iertate284. 


277. l Cor. 2, 9. 

278. Ps. 50, 7. 

279. 1 Cor. 13,12. 

280. Cf. Cânt. Cânt. 3, 4. A se vedea De Isaac 43. 

281. Ps. 18, 13. 

282. Ps. 50, 8. 

283. "Isopul' din acest text este o iarbă omamental-aromatică ce creşte în 
Palestina. E! serveşte, ca şi busuiocul, la purificări. 'Zăpada' de aici semnifică 
icoana curăţiei şi a nevinovăţiei. 

284. În contextul acestei 'splendori a realităţii" de care s-a vorbit aici, credem 
că nu trebuie uitate 'umbra', "chipul" şi 'simbolul” sau "tipul", pe care le pomeneşte 
Sf. Ambrozie în Tâlc. la Evanghelia după Luca VII, 38-39. 

Dar şi despre suflet se zice: "Cine se înalţă albă din câmpie?"285, 
lar inainte de a se boteza, tot acolo se spunea: "Sunt negricioasă dar 
frumoasă, o, fiice ale lerusalimului"'286, 

De fapt, ea era neagră, desfigurată prin oroarea întunecoasă a 
păcatului, dar după ce a fost spălată prin botez, ea a meritat iertarea 
păcatelor sale, ea s-a ridicat, deplin albă, până la Hristos. 

De aici vine ceea ce a exprimat Domnul prin gura lui Isaia 
zicând: "De vor fi păcatele voastre cum e cârmâăzul, ca zăpada le voi 
albi', adică dacă ele sunt ca un roşu de sânge, chiar dacă sunt negre, 
Eu le voi curăța. 

E vorba aici despre zăpada duhovnicească, despre care Scrip- 
tura zice că veşmintele lui lisus, din Evanghelii, străluceau ca zăpa- 
da287, pentru că El n-a cunoscut păcatul şi pentru că și carnea trupu- 
lui Lui, în care S-a îmbrăcat venind în această lume, era curată de 
orice greşeli. Cum să nu te miri că David a văzut înainte Taina Bo- 
tezului, atunci când a proorocit, descriind el patimile Domnului: 
“Domnul mă paşte şi nimic nu-mi va lipsi. La loc de pășune, acolo 
m-a sălăşiuit; la apa odihnei m-a hrănit'288? Şi în alt loc: "Glasul 
Domnului peste ape; Dumnezeul slavei a tunat'28%. Jar despre taina 
cea desăvârșită el a declarat şi mai lămurit: 'Gătit-ai masă înaintea 
mea, împotriva celor ce mă necăjesc; uns-ai cu untdelemn capul 
meu şi paharul Tău este adăpându-mă ca un puternic'290, 

60. Pe bună dreptate mai putea spune el mânat de bucurie: 
"Auzului meu vei da bucurie şi veselie; bucura-se-vor oasele mele 
cele smerite'291. 

Tot Tu ai dovedit, lisuse Doamne, că toate cuvintele Tale 'nu vor 
trece niciodată'29%2, Şi la fel ai vădit adevărul acestor cuvinte evan- 
ghelice pe care le-ai rostit: 'Muţi prooroci au dorit să vadă cele ce 


285. Cânt. Cânt. 8, 5. 

286. Cânt. Cânt. 1, 4. 

287. Is. 1, 18. Albul e culoarea nevinovăţiei și a curăţiei. Cârmâzul e de 
culoare roşie-negrie. Păcatele chiar dacă ar fi roşu-negre, adică foarte întunecate, 
vor fi iertate după pocăință. 

288. Ps. 22, 1-2. Păstorul e imaginea lui Dumnezeu (cf. Fac. 48, 15). În Noul 
Testament Păstorul este Hristos. Păşunea şi apa indică tot ceea ce e necesar omu- 
lui ca să trăiască. 

289. Ps. 28, 3. Tunet e numit glasul lui Dumnezeu. Apele cele multe sunt oceanele. 

290. Ps. 22, 6. 'A intinde masa' înseamnă a avea de toate din belșug, "Ungerea' 
este semnul atenţiei. Oamenii, mai ales, se ungeau cu untdelemn. "Paharul' indică 
şi el belşug. Dar desigur că proorocul a intuit aici mai ales taina Euharistiei. A se 
vedea şi Tâlc. Ia Ps. XII, 35, 19. 

291. Ps. 50, 9. Omul păcătos e un fel de bolnav. Prin iertarea păcatelor el se 
înviorează, se vindecă, 

292. Matei 24, 35. 

priviţi voi şi să audă cele ce auziţi voi'295, Or, iată că David se 
bucură să audă că va avea loc o iertare de păcate, şi el a proorocit 
că: 'bucura-se-vor oasele cele smerite'294, voind prin aceasta să 
înţelegem oasele celui drept care se smereşte în inima sa. Sunt anu- 
mite oase puterile noastre sufletești, dar mai sunt numite "oase" şi 
anumite mișcări ale duhului sau ale inimii; aceste mişcări sunt 
smerite prin păcate, dar se bucură prin darul harului ceresc. 

Mai sunt apoi numite 'oase' şi popoarele din biserici. De aceea 
se întâlneşte acest cuvânt în psalmi: "Nu sunt ascunse de Tine oase- 
le mele, pe care le-ai făcut întru ascuns"295, 

EI a numit 'osul său' bisericile şi sfintele adunări ale poporului 
credincios, căci: 'noi suntem mădulare ale trupului lui Hristos, din 
carnea Lui şi din oasele Lui'296. Se exprimă aşa pentru că Biserica 
Domnului va cunoaște toate lucrurile divine şi va primi certitudinea 
învierii. 

61. Urmează apoi [în Ps. 50] cuvintele: 'Întoarce faţa Ta de la 
păcatele mele şi toate fărădelegile mele şterge-le'297. 

Pentru a cere iertare, de obicei, noi îi rugăm pe cei pe care i-am 
mâhnit să dea uitării supărarea pe care le-am pricinuit-o. David este 
deci în rolul unui prooroc care roagă pe Domnul să-Şi întoarcă faţa 
de la păcatele lui şi să accepte, pentru a spune aşa, uitarea greșe- 
lilor. Dar fiindcă Dumnezeu vede toate lucrurile şi pentru că nimic 
nu-l scapă, El nu poate uita, după obiceiul nostru, pentru că ajunge 
o scurtă frântură de timp pentru ca aducerea aminte de ceea ce noi 
am cunoscut să reinvie. 

De aceea, e îndreptăţit David să-L roage pe Dumnezeu să-Şi 
întoarcă faţa, nu de la persoana sa — căci altfel s-ar teme ca nu cum- 
va, ştiindu-se părăsită, ea va putea fi nimicită298 —, ci de la păcatele 
sale, pentru ca păcatele sale să nu mai poată avea putere asupra lui. 
Pe cei spre care privește Dumnezeu, pe aceia EI îi luminează; ei se 


293. Matei 13, 17. 

294. Ps. 50,9. 

295. Ps. 138, 15. A devenit o notă distinctivă la Sf. Ambrozie să sublinieze cu 
entuziasm 'adunările bisericeşti', mulțimile de creştini venind "în valuri" la biserică 
şi cântând “în chip alternativ cântările antifonice, pe care el le-a introdus, după 
moda Bisericilor răsăritene, în Italia. A se vedea în acest volum studiul introductiv 
la Hexaemeronul său. 

296. Efes. 5, 30. 

297. Ps. 50, 10. 

298. Cf. Ps. 103, 30. 

bucură de îndurare şi iertare în faţa Domnului299, Tocmai de aceea, 
proorocul nostru însuşi zice: "Faţa Ta arat-o robului Tău'300, căci de 
la faţa Domnului pornește iertarea, și nu pedeapsa. Trebuie deci să-L 
rugăm să privească spre noi, dar să-Şi întoarcă faţa Sa de la păcatele 
noastre, pentru a le şterge apoi50l. Căci lucrurile spre care El nu 
priveşte, pe acelea le şterge, şi lucrurile pe care le-a şters se pierd 
din aducerea aminte, precum chiar Domnul a zis: 'Eu, Eu sunt cel 
care şterge păcatele tale şi nu-Mi mai aduc aminte de fărădelegile 
tale, dar adu-Mi aminte ca să judecăm împreună'301a, 

62. Deci, păcatul fie că s-a iertat, fie că a fost şters, de acum să 
fie uitat. El este uitat prin iertare, şters prin sângele crucii, ascuns 
prin îndurare. Același lucru se întâmplă şi cu nelegiuirea, despre 
care se spune pe bună dreptate că persistă mai ales în cugetul celui 
care nu se poartă potrivit dreptăţii, cu toate că, în Epistola sa, loan 
afinmă că cel care a săvârşit păcatul săvârşeşte şi nelegiuirea, așa 
precum găsim scris: "Oricine făptuieşte păcatul săvârşeşte și călca- 
rea legii, căci păcatul este tocmai călcarea legii'302, 

E sigur, fără îndoială, că păcatul este nelegiuire, căci nelegiuirea 
este cuprinsă în păcat, şi totuși, după cât se pare, păcatul e rodul 
nelegiuirii, iar aceasta este aceea care duce la greşeli şi la delicte. E 
deci un lucru de mare însemnătate ca nelegiuirea să fie şi ea ştear- 
să, să fie smulsă rădăcina şi sămânţa păcatelor, ca rădăcina cea rea 
să fie scoasă pentru a nu mai face roade rele, pentru ca orice 
legătură cu păcatul să fie înlăturată, ca toate felurile de nelegiuiri să 
fie stârpite. 

63. Aşa se explică de ce, aşa cum din clipa când ele au pătruns 
în inimă, legea înțelepciunii alungă nebunia şi îndepărtează lipsa de 
înţelepciune, tot asemenea şi virtutea desăvârşită şterge nelegiuirea, 
iar iertarea păcatelor nimiceşte tot păcatul. 

Tocmai de aceea şi zice Apostolul atât de minunat că Domnul 
lisus: 'ştergând zapisul ce era asupra noastră, care ne era potrivnic, 
ni ka luat din mijloc, pironindu-l pe cruce'305. Prin sângele Său, 


299. Cf. Ps. 66, 1. "Milostivirea' e un dar dumnezeiesc. "Luminarea feţei" e sem- 
nul bunăvoinţei. 

300. Ps. 118, 135. 'Arătarea feţei" e semn de bunăvoință, ca şi la Fac. 4, 4, 
unde arătarea Domnului este semnul exterior al dragostei faţă de Abel. 

301, Cf. Ps. 16, 2. "A întoarce faţa" e un alt antropomorfism. Dumnezeu 'întoar- 
ce fața” pentru a nu privi grozăvia păcatelor. 

301a. Is, 43, 25-26. Dumnezeu dezleagă pe om de legătura păcatelor sale. 
Iertarea e condiţionată de pocăință. 

302. 1 loan 3, 4. 

303. Col. 2, 14, 


APOLOGIE PENTRU DAVID 


Domnul a şters pata neagră a Evei; El a şters datoria legată de moş- 
tenirea noastră vinovată. În ceea ce priveşte credinţa, ea îndepăr- 
tează păcatul. De aceea a zis Domnul când ierta păcatele: 'După 
credinţa voastră fie vouăl'504%, 

64. Urmează apoi cuvintele: “Inimă curată zidește întru mine, 
Dumnezeule, şi duh drept înnoieşte întru cele dinlăuntru ale 
mele'305, Mai înainte David a cerut să fie curăţit de păcatele sale 
cele ascunse3%5, aici el imploră să i se dea o inimă curată, ceea ce 
câştigă numai cel care este înnoit cu duhul. La omul cel nou, prin 
urmare, inima este curată, pentru că în el s-a şters murdăria vechilor 
păcate şi n-a mai rămas întipărită nicio urmă de nelegiuire. Or, 
curăţia inimii este o mare virtute. De aceea zice Solomon atât de fru- 
mos: "Cine se poate lăuda că are o inimă curată?'307. Sau, cum zice 
Domnul în Evanghelia Sa: 'Fericiţi sunt cei curaţi cu inima, că aceia-L 
vor vedea pe Dumnezeu'308, 

65. Pentru acelaşi temei dorea şi David să aibă o inimă curată, 
ca să nu fie alungat departe de la faţa Domnului. Or la el, a cărui 
inimă este curată, duhul este înnoit în cele dinlăuntru ale lui. Căci 
măruntaiele sunt ca şi cele dinlăuntru ale sufletului; prin urmare, 
cum sunt măruntaiele dinlăuntrul trupului, așa şi măruntaiele duhov- 
niceşti sunt ca şi cele dinlăuntru ale sufletului; aşa "măruntaiele 
îndelungii răbdări'309, astfel cele dinlăuntru care sunt în David, 
despre care el spune: 'Binecuvintează, suflete al meu, pe Domnul şi 
toate cele dinlăuntrul meu, numele cel sfânt al Lui'310, 

Măruntaiele sufletului sunt încercările descoperirii tainelor 
(Scripturii), gândurile cele bune, trăirea și virtuțile, statornicia, în 
sfârşit, cele care în limba greacă se numesc tvvotoi, concepțiile. 

66. Însă "Duhul cel drept'511, adică Acela care îndrumă bine, 
care călăuzeşte pe om pe calea cea dreaptă, este "Duhul Adevăru- 


304. Matei 9, 29. 

305. Ps. 50, 11. Inima e considerată locul din care ies patimile. În locul inimii 
vechi, al vieţii păcătoase, David Îl roagă pe Dumnezeu să-i dăruiască o inimă care 
să nu fie ispitită de viaţa trăită după poftele trupului. 

%06. Cf. Ps, 18, 13, 

307. Pilde 20, 9 (ed. 1914). 

308. Matei 5, 8. 

309. Col. 3, 12, 

310. Ps. 102, 1. 'Suflete al meu', adică eu personali, întreaga mea fiinţă. 'Cele 
dinlăuntrul meu' sunt simţămintele, toate facultăţile sufleteşti care trebuie puse în 
mişcare. 

311, Ps. 50, 12. "Duh drept”, noțiune împrumutată de la Didim cel Orb (Hadot, 
op. cit., p. 168). 

lui"512, sau cel puţin conştiinţa cea dreaptă a omului, pe care niciun 
păcat n-a fost în stare s-o abată, sau duhul care este în om315. N-am 
voit să ignorăm ceea ce cugetă şi alţi autori, însă, după socotinţa 
noastră, întrucât acest text vorbeşte despre taine și el exprimă aici 
harul înnoirii viitoare, înseamnă că prin toate acestea David cere 
revărsarea Duhului Sfânt. 

67. De aceea se și zice apoi: 'Nu mă lepăda de Ia faţa Ta şi Duhul 
Tău cel Sfânt nu-l lua de la mine'314. 

Dacă unul dintre slujitorii noştri ne-a supărat, avem obiceiul să 
ne întoarcem faţa de Ia el. Ba, cei mai mulţi dintre bogaţi au obiceiul 
de a-i trimite departe de ei pe robii lor, în pământuri rele, ceea ce 
este socotit ca o pedeapsă foarte aspră. Ca urmare, robii preferă în 
mare parte a suporta pedeapsa biciuirii. Dacă cineva socotește o ast- 
fel de atitudine cam prea aspră când este vorba de oameni, cu atât 
mai mult când este vorba de Domnul Dumnezeul nostru. 

Oare nu de acolo a ţâșnit resentimentul aceluia care va fi 
ucigaşul fratelui său (resentiment care desigur ar fi trebuit să fie 
reprimat dacă sentimentul datoriei l-ar fi putut îmblânzi), din faptul, 
vreau să zic, că Dumnezeu Şi-a întors faţa de la darurile lui Cain, în 
timp ce Şi-a plecat privirile spre darurile lui Abel? Şi astfel, fără ca 
faţa Sa să vorbească, EI a declarat pe unul nevinovat şi pe celălalt 
păcătos515, 

Aşa se face că şi David s-a smerit întocmai ca ultimul dintre robi 
şi ca unul care a fost prins în flagrant delict al păcatului şi care se 
simte vrednic de pedeapsă pentru ofensa adusă; de aceea cere 
bucuros să fie mai degrabă biciuit, decât să fie alungat departe de 
faţa Domnului. 

68. lar ca să ştii în ce mod ne alungă Dumnezeu departe de la 
faţa Sa, ascultă vorbele acestea: 'Aruncaţi-l în întunericul cel mai din 
afară. Acolo va fi plângerea şi scrâșnirea dinţilor'516. 

Cei care este alungat departe de la faţa Sa, acela zace undeva în 
întuneric. Asemenea şi cel drept, zice el, pentru a nu avea de îndurat 
pedeapsa întunericului: "Doamne, voi căuta faţa Ta'517. Acolo, prin 


512. loan 15, 26. 

513. 1 Cor. 2, 11. 

514. Ps. 50, 12. Pe omul pe care nu-l iubeşti îl ocolești. Tot aşa îl alungă şi 
Dumnezeu pe păcătos din preajma Sa. Duhul este puterea care dă omului sfinţenia 
necesară desăvârşirii. 

315. Cf. Fac. 4, 3-5. Jertfa lui Cain n-a fost bine primită. Dumnezeu, privind 
faţa lui, a pătruns şi viaţa lui. Privirea spre Abel e acum semn al bunăvoinţei. 

516. Matei 22, 13. 

317. Ps, 26, 13, 

urmare, unde este faţa Domnului, acolo este lumina, precum a fost 
scris: “Faţa Ta arat-o robului Tău'318. Lucrul acesta trebuie înţeles 
aşa: de îndată ce faţa Domnului a strălucit peste Petru, el s-a lumi- 
nat5!9, 

69. Trebuie să fie un chin grozav să fii alungat departe de faţa 
Domnului. Aşa a fost alungat Adam când a ieșit din rai520, şi aceas- 
ta nu fără s-o fi meritat, căci el însuşi s-a ascuns departe de faţa 
Domnului521. 

Cain, şi el, de asemenea s-a ascuns de faţa Domnului, nu numai 
după ce l-a ucis pe fratele său, ci şi când a îndrăznit să-L mintă pe 
Dumnezeu pentru a tăgădui crima sa522. 

Păcătosul este deci îndepărtat de la faţa Domnului, însă cel drept 
zice: 'lată-mă!'325. Aşa şi David însuşi, văzând poporul său suferind 
atât de cumplit, s-a oferit pe sine zicând: "lată, eu am păcătuit! 
Fărădelegea am făcut-o eu'52%, Şi astfel mânia lui Dumnezeu s-a 
liniştit şi a fost acordată iertarea325. 

70. În acelaşi timp, David arată că sfinţii rămân (în faţa lui Dum- 
nezeu) și că cei vinovaţi sunt lepădaţi. De aceea, harul duhovnicesc 
trebuie să fie păstrat de noi, de teama să nu ne fie luat din pricina 
păcatelor noastre. Căci cel în care sălăşluieşte Duhul Sfânt nu este 
îndepărtat (de Domnul), ci se alipeşte să rămână în apropierea 
Domnului, numai şi numai ca bucuria darului pe care la primit să 
nu fie tulburată ca la acela care, la întrebarea Domnului: 'Nu vreţi şi 
voi să vă duceţi?'326, a răspuns: "Doamne, la cine ne vom duce? Tu 
ai cuvintele vieţii celei veşnice'327. 

71. Se cuvine ca, în același timp, să nu uităm că Duhul nu ne 
este răpit desigur dacă Domnul n-o vrea, după cum nici nu ne este 
dat decât dacă EI o vrea. Şi atunci când ni se împărtășește, lucrurile 
nu se petrec ca şi cu o fiinţă care ar face-o în urma unei constrân- 
geri, ci El ni Se împărtășește din voinţa Sa proprie, cum zice Apos- 


318. Ps. 118, 135. 

319. Cf. Luca 22, 61. 

320. Cf. Fac. 3, 24. Cu nostalgia raiului în suflet Adam se desprinde de locul 
amintirilor dureroase. 

321. Cf. Fac, 3, 8-9, Conştiinţa vinovâţiei îi subţiază lui Adam sensibilitatea; 
ascunderea lui dinaintea feţei Domnului trădează vinovăția. 

322. Cf. Fac. 4, 8-9, 

323. 1 Regi 5, 4. 

324. 2 Regi 24, 17. 

325. Cf. 2 Regi 24, 25. 

326. loan 6, 67. 

327. loan 6, 68. 

tolul în Scriptură: "Toate acestea le lucrează unul și acelaşi Duh 
Sfânt, împărțind fiecăruia deosebi după cum voieşte'528, Deci, întru- 
cât Duhui nu ne este luat decât cu voia lui Dumnezeu, este limpede 
că voinţa Treimii este una pentru toate trei Persoanele. 

72. "Dă-mi mie bucuria mântuirii Tale şi cu duh stăpânitor mă 
întărește'329. 

Iată că firii raţionale i se dă bucuria mântuirii. Or, bucuria şi fa- 
cerea de bine sunt roade ale Duhului550. “Duhul stăpânitor" este cel 
care ne întăreşte. Şi pe bună dreptate cel care este întărit de Duhul 
stăpânitor nu este supus unei slujiri nerecunoscătoare, robiei păca- 
tului351, întrucât acela nu cunoaşte ce-i schimbarea, nu vrea să ştie 
de rătăcire352, nu rămâne şovăieinic în nesiguranța simțămintelor, 
ci, sprijinit pe stâncă553, el stă pe picioare sigure şi tari, 

73. Pe cine credem că-l desemnează 'duhul stăpânitor'? Cei mai 
mulți referă duhul drept35% la Domnul lisus, Care 'a ridicat păcatul 
lumii'355 şi a înnoit întreg neamul omenesc prin vărsarea sângelui 
Său. lată de ce iarăși se spune: 'Şi duh drept înnoiește întru cele 
dinlăuntru ale mele'556. Duhul Sfânt, despre Care proorocul zice: 
"Nu mă lepăda de la Duhul Tău cel Sfânt'357, este Duhul Adevă- 
rului558, pe Care-L înțeleg, dar prin "Duhul stăpânitor" ei înţeleg pe 


Dumnezeu-Tatăl. 

Dar atunci, cum se potriveşte ca o persoană ca a lui David să 
spună: 'Nu mă lepăda de la faţa Ta'339? În credinţa sa, David se 
teme ca nu cumva să vadă luându-i-se harul pe care l-a primit. Şi de 
aceea zice el, în alt loc: "Ochii mei pururea sunt îndreptaţi spre 


328. | Cor. 12, Il. 

329. Ps. 50, 13. "Bucuria mântuirii” e starea de nevinovăție, de seninătate şi de 
linişte a celui împăcat cu Dumnezeu. 'Duhul stăpânitor' e starea de demnitate, dar 
şi de "rațiune dominantă", virtute adeseori întâlnită în scrierile Sfântului Ambrozie, 
(A se vedea Despre Isaac, Despre Iacob, Despre Iosif. Despre binefacerile morții). 

330. Cf. Gal. 5, 22. 

351. Cf. Rom. 6, 6. 

332. Cf. Efes. 4, 14. 

333. Matei 7, 25. 

334. Ps. 50, 11. 

335. loan 1, 29. 

336. Ps. 50, 11. 

337. Ps. 50, 12. 

338. loan 15, 26. 

339. Ps. 50, 12. Antropomortic vorbind, Dumnezeu îi alungă pe păcătoşi din 
preajma Sa. 

Domnul'340, Iar într-un psalm de mai târzui: "lată, precum sunt ochii 
robilor la mâinile stăpânilor lor, precum sunt ochii slujnicei la 
mâinile stăpânei sale, aşa sunt ochii noștri către Domnul Dumnezeul 
nostru, până ce Se va milostivi spre noi'34l. 

Desigur, tocmai în aceea se vede Duhul, Care e îndrumătorul 
nostru şi îndreptarul nostru, în stare de a ne îndruma cugetul, că sta- 
torniceşte dragostea noastră şi că ne duce acolo unde voieşte şi că 
ne îndreaptă pe calea cea de sus3%2. 

74. Sunt unii care consideră că-i vorba de duhul omului care 
este în el. La acest subiect, Apostolul zice: "Cine dintre oameni ştie 
cele ale omului decât duhul omului, care este în el?'5%5. Şi numai 
Acesta poate cunoaşte toate lucrurile, Cel pe care nu-l pot înşela pla- 
Bune ascunse ale omului, numai Acela poate avea stăpânire în 
om5++. 

75. Urmează apoi: 'invăţa-voi pe cei fără de lege căile Tale şi cei 
necredincioşi la Tine se vor întoarce'345, 

Este un marinar fără pereche cel care știe cârmui o corabie mare 
dinspre un litoral plin de stânci sub nivelul mării; un dascăl de cali- 
tate, acela care ştie să lumineze cugetele cele mai ignorante şi să 
facă să propăşească şcolarul pe calea educaţiei; un luptător de 
frunte şi chiar un fruntaş de prestigiu, cel care ştie să-l inflăcăreze 
pe cel mai puţin îndrăzneţ pentru a se arunca în luptă şi care ştie să-l 
susţină prin cunoştinţele sale aprofundate despre firea terenului, 
cunoştinţă care-i îngăduie a recompensa puterile aceluia prin alege- 
rea unei atitudini favorabile. 

În acelaşi fel, este un mare predicator al credinţei cel care ştie 
să-i înveţe pe cei răi. De aceea zice el într-un mod minunat: "Voi 
învăţa pe cei fără de lege”. El nu zice: 'voi învăţa pe cei drepţi', căci 
cei drepţi cunosc căile Domnului545, ci pe cei fără de lege, zice el, 
"ii voi învăţa”, În sfârşit, Izvorul înţelepcuinii şi Stăpânul nostru, al 
tuturor, declară: "N-am venit să-i chem pe cei drepţi, ci pe cei păcă- 


340. Ps. 24, 16. Credinciosul îşi îndreaptă privirile spre Dumnezeu, de unde 
ştie că îi vine mântuirea. 

341. Ps, 122, 2. Alci se descrie raportul de afecţiune între credincios şi 
Dumnezeu. Mâna este organ de ajutor. Stăpânul întinde mâna spre a ajuta. Privirea 
trebuie îndreptată spre stăpân, pentru a fi gata să-i împlinească voia, 

342, Ps. 138, 24. "Calea cea de sus” este starea de fericire, calea veşniciei. 

343. 1 Cor, 2, 11. 

344. Cf. 1 Cor. 3, 20 şi urm. 

345. Ps. 50, 14. Psalmistul ar dori ca fiecare om să-l slujească lui Dumnezeu. 
"Căile Taie' sunt mijloacele care duc la viaţa cea nouă, la Dumnezeu. 

346. Cf. Ps. 50, 14. 

toși'547, și Doctorul care pare a cobori din cer ne spune: "Nu cei să- 
nătoşi au nevoie de doctori, ci cei bolnavi'348. 

76. Vorbească, dar, în numele Celui care a chemat neamurile 
sau să vorbească în numele său propriu, el afirmă un lucru excep- 
țional, atunci când zice: "Eu voi învăţa pe cei fără de lege'5%9. Căci 
învăţământul ceresc poate transforma înclinările lăuntrice şi poate 
schimba chiar intenţiile, iar lucrarea dumnezeaiscă poate semăna în 
inimile nelegiuiților dragostea evlaviei, încât oameni care trăiau în 
afară de lege350 hotărăsc întoarcerea la adevăratul Dumnezeu, ei, 
care mai înainte s-au abătut şi care, după chiar pilda regelui pocăit, 
se dedaseră la fărădelegi şi la deşarte mândrii, îşi schimbă viaţa şi, 
convertiți în credinţă şi în fapte, primesc leacul învăţăturii mântui- 
toare, intră pe căile Domnului, aceste căi pe care nu se întâlnesc nici 
abateri care duc la greşeli, nici drumuri risipite care duc la căderea 
în prăpaslie. 

Prin urmare, după cum avem o pildă a vieţii drepte şi un model 
de virtute în oamenii care au alergat fără a cădea în tot timpul exis- 
tenţei lor, tot aşa cei care renunţă la fapte ruşinoase săvârșite mai 
înainte, sau la greşelile neîncrederii, au întocmit rostul din mersul 
vieţii lor, sunt daţi ca pildă acelora care cad pe drumul faptei sau al 
cunoaşterii. 

77. Urmează apoi cuvintele: "Izbăveşte-mă de vărsarea de sânge, 
Dumnezeule, Dumnezeul mântuirii mele'551. 

Aceste cuvinte se pot referi și la moartea lu Urie352. Conștient 
de crima pe care a poruncit-o, David cere iertare pentru o astfel de 
nelegiuire şi, cu toate că el era liber în faţa legii în calitatea de rege, 
conştiinţa sa proprie totuşi îl acuză, şi încă nu puţin. Voind a se eli- 
bera de legăturile sale, el cere ajutorul dumnezeiesc, ca să fie curăţit 
de toată murdăria legată de crima pe care a săvârşit-o. 

Şi de fapt, ca un sfânt prooroc blând şi smerit cu inima355, a dat 
totdeauna dovezi remarcabile despre blândeţea şi despre bunătatea 
sa, ajungând să ierte vrăjmașilor săi şi să considere că ar trebui să 


347. Matei 9, 13. 

548. Matei 9, 12. 

349. Ps. 50, 12. 

350. Cf. Rom, 2, 27, 

351. Ps. 50, 15. 'Vărsarea de sânge se referă la omuciderea săvârşită de David 
împotriva generalului Urie. Crima de felul acesta se pedepseşte prin ucidere cu 
pietre, aşa prevedea Legea lui Moise. 'Dumnezeul mântuirii" e Cel care singur poate 
aduce mântuirea, izbăvirea. 

352. 2 Regi 11, 14-16. Aici se resimte influenţa lui Didim. Sf. Ambrozie pare a 
face aluzie la crima împăratului Teodosie, atunci când adaugă cuvintele "cu toate 
că, în calitatea de rege, era liber în faţa legii”. 

353. Matei 11, 29. 

se abţină de a-i da morţii35+. Nu este de mirare că el îndură atât de 
greu că s-a lăsat ispitit să meargă şi să săvârşească păcatul vărsării 
de sânge nevinovat. De aceea a cerut el să fie "izbăvit de vărsare de 
sânge'255, adică de păcatele de moarte. 

În cântări de laudă el Îl preamăreşte pe Domnul Dumnezeul său, 
slăvind dreptatea Domnului; de aceea a adăugat: "Bucura-se-va lim- 
ba mea de dreptatea Ta'355. 

78. "Doamne, buzele mele vei deschide şi gura mea va vesti lau- 
da Ta'357. Cel care laudă pe Dumnezeu va fi izbăvit de vrăjmaşii 
săi358, precum este scris. 

E foarte adevărat că în psalmii de mai înainte, de pildă în cel de 
al 49-lea, a zis: "Şi păcătosului i-a zis Dumnezeu: "Pentru ce istori- 
sești tu dreptăţile Mele?"559. Deci, dacă gura proprie a lui David a zis 
că Dumnezeu l-a oprit pe păcătos să istorisească faptele dreptăţii 
Sale, prin faptul că el însuși istorisește dreptatea lui Dumnezeu, el a 
arătat limpede că fapta de care vorbim n-a fost, în niciun fel, so- 
cotită ca păcat. 

79. Şi apoi adaugă el: "Doamne, buzele mele vei deschide şi 
gura mea va vesti lauda Ta'360. 

Dumnezeu închide gura păcătosului, pentru ca el să nu vorbeas- 
că despre poruncile dreptăţii lui Dumnezeu36!, dar tot El deschide 
şi gura celui drept362, ca să vorbească. E! îi deschide, așadar, buzele 
aceluia care a fost legat de vinovăția împovărată de păcat. În acelaşi 
timp, Domnul deschide şi buzele celuia care primeşte cuvântul, 
când deschide gura365. De aceea, Apostolul cere ca rugăciunile po- 
porului să fie ascultate înainte spre a deschide uşa cuvântului ca să 
vestească taina lui Hristos36%, 

Prin expresia 'limbă' noi înţelegem cuvântul care tresaltă cân- 
tând laudele lui Dumnezeu565. 


554. Cf. 1 Regi 26, 10. 

355. Ps. 50, 15. 

356. Ps. 50, 15. 

357. Ps. 50, 16. Emoţia puternică a păcatului îi ia omului graiul şi el nu mai 
cutează să vorbească. Omul întristat vorbește puţin. Psalmistul roagă să fie uşurat 
de aceste emoţii. 

358. Cf. Ps. 17, 4. 

359. Ps. 49, 17. E condamnat aici falsul sentimentalism. 'Nu ajunge să ai scrise 
legile în cărţi, ci să fii pătruns de ele până la identificare”. 

360. Ps. 50, 16. 

361. Cf. Ps. 50, 17. 

362. Ps. 36, 30. Despre "omul drept' s-a vorbit mai sus, cf. n. 511. 

363. Cf. Efes. 6, 19. 

364. Col. 4, 3. 

365. Cf. Ps. 50, 16. 

De aceea textul: 'Limba mea este trestie de scriitor ce scrie is- 
cusit'366 se tâlcuiește ca însemnând cuvântul lui Dumnezeu insuflat 
proorocului. 

80. Căci, dacă tâlcuim acest text ca pus în gura lui Hristos, fii 
atent ca scriitorul cu mâna iscusită nu cumva să fie cuvântul lui 
Dumnezeu, care se împrăştie şi intră până în măruntaiele sufletu- 
lui367 şi scrie acolo fie darurile firii, fie pe cele ale harului; şi nu cum- 
va să fie acel trup sfinţit, ieşit din Fecioara, mulţumită Căruia veni- 
nul şarpelui a fost îndepărtat şi datorită Căruia lucrările Evangheliei 
au străbătut lumea pentru a fi trăite acolo367a, 

La aceasta se adaugă şi că, pentru a şterge păcatul, Hristos a 
îmbrăcat smerenia. Şi-a frânt inima, pentru că Domnul a binevoit 
jertfa558 în locul arderilor de tot pentru păcat, pe care aveau obi- 
ceiul a le aduce potrivit Legii369. De aceea a spus mai înainte: 
"Ardere de tot pentru păcat n-ai cerut. Atunci am zis: lată, vin'370. 
Aceasta vrea să spună: Vin, după ce am îmbrăcat haină de rob. Eu 
vin în chipul unui om, pe care Mi l-am luat, în realitatea crucii voind 
să-Mi dovedesc ascultarea prin smerenia morţii, pentru ca neas- 
cultarea să fie ștearsă57!, 

81. Deci, pe bună dreptate declară mai departe: 'Că de vei fi voit 
jertfă, Ţi-aş fi dat; arderile de tot nu le vei binevoi. Jertfa lui Dum- 
nezeu: duhul umilit; inima înfrântă şi smerită Dumnezeu nu o va 
urgisi'572, Şi precum am spus-o mai înainte, este sigur că se potri- 
veşte bine cu taina cea ascunsă faptul că Domnul lisus, încă aici, 
pare a vorbi la persoana întâi. În acelaşi fel ca mai sus a făcut EI 
această declaraţie, dând să se înţeleagă limpede că EI a fost acela 
care a vorbit şi acolo la persoana întâi. 

Căci chiar EI este adevăratul David, David cel cu mână tare, într-ade- 
văr smerit şi blând375, Cel dintâi și Cel de pe urmă574, Cel dintâi 
prin veșnicie, Cel din urmă prin smerenie, prin ascultarea Căruia 
păcatul neamului omenesc a fost şters şi s-a statomicit dreptatea. 


366. Ps. 44, 2. Abil la vorbă şi în scris, Vorbele sale fixate în scris au putere. 
E un scriitor iscusit. 

367. Evr. 4, 12. 

367a. Cf. Tâlc. la Evan. după Luca V, 106. 

368. Ps. 50, 18. 'Jertfa' de aici indică sacrificiile sângeroase care nu pot împă- 
ca pe Dumnezeu. 'Arderile de tot reprezentau cel mai deplin sacrificiu al Legii vechi. 

369. Cf. Lev. 1, 1-17. 

370. Ps. 39, 10. "lată, vin": în condiţiile imposibilității de a fi mântuit prin jertfe, 
se prooroceşte jertfa cea nouă, a Noului Testament. 

371. Cf. Rom. 5, 19. 

372, Ps. 50, 17-18. Jertfa pe care o aşteaptă Dumnezeu este de natură spirituală. 

373. Cf. Matei 11, 29. 

374. Apoc. 1, 17. 

Mai spunem totodată că lisus este și sfârşitul umbrei şi al Legii375, 
că a venit El însuşi ca dascăl al smereniei376 să-i învețe pe cei 
semeţi şi pe cei făţarnici377, prin îmblânzirea inimii lor, că trebuie 
să treacă de la aceste simţăminte la blândeţe şi la smerenie. 

În aceste împrejurări, cum s-ar putea face să fie socotit păcatul 
sub haina acestei taine, când în mod sigur în însăşi taina aceasta se 
cuprinde iertarea păcatelor? 

Poate că altfel David nu şi-ar fi mărturisit nelegiuirea și păcatul 
pe care le-a săvârşit, pentru a lua şi el parte la iertarea păcatelor și 
la harul tainei. 

82. Într-adevăr, ce înţeles are faptul că un om în chiar clipa când 
îşi mărturiseşte păcatul său, cântă Sionului şi Ierusalimului și zice: 
“Fă bine, Doamne, întru bună voirea Ta, Sionului şi să se zidească 
zidurile lerusalimului'578, dacă nu acela că voieşte să facă degrabă, 
prin chemarea neamurilor, adunarea Bisericii>752? Acela care prin 
fiii Săi, nu prin cei ai roabei, ci prin cei ai femeii libere, Ierusalimul, 
care este în cer57%, avea să răspândească în lumea întreagă linia 
credinţei şi să se întemeieze zidurile pereţilor ei duhovnicești pe 
temelia învățăturii Apostolilor380? 

83. Astfel, zidurile Ierusalimului sunt meterezele credinţei, apă- 
rătoarele întărite ale dezbaterilor teologice38!, piscurile virtuţilor. 
Pereţii Ierusalimului mai sunt și adunarea Bisericilor, adunare care 
sălăşluieşte în lumea întreagă. Biserica, prin urmare, declară: 'Zid 
sunt eu acum şi sânii mei sunt turnuri'382, Şi e drept a spune că zi- 
durile Ierusalimului sunt adunarea Bisericilor, pentru că oricine intră 
în Biserică, cu o credinţă tare și fapte bune, devine cetăţean și locui- 
tor al acestei cetăţi de sus, care coboară din cer585, Pe acești pereţi 
se înalţă ca nişte pietre vii sufletele credincioşilor. 


375. Rom. 10, 4. 

376. Cf. Matei 11, 29. 

377. Cf. 1 Cor. 4, 18-19; Col. 2, 18. 

378. Ps. 50, 19. “Zidurile” sunt ale cetăţii în care se include şi templul. 
Psalmistul se roagă pentru propăşirea Ierusalimului, care, prin extensiune, este şi 
terusalimul ceresc, Împărăția lui Dumnezeu. 

378a. Despre "chemarea neamurilor' şi "adunarea Bisericii” vorbeşte Sfântul 
Ambrozie în multe dintre scrierile sale. A se vedea şi nota 295. 

379. Cf. Gal. 4, 22 şi urm. 

380. Efes, 2, 20. 

381. “Întrucât doctrina cea adevărată se întemeiază pe un discurs demonstra- 
tiv indiscutabil şi incontestabil, tot aşa trebuie înţelese și cuvintele “să se zidească 
zidurile Ierusalimului”, căci zidurile Ierusalimului fiind ridicate, Dumnezeu a primit 
atunci jertfa dreptăţii” (Hadot, op. cit., p. 185). 

382. Cânt. Cânt. 8, 10. 

383. Cf. Apoc, 21, 21. 

84 Privind dar spre adevăratul Ierusalim şi spre adevăratul Sion, 
David a zis: "Atunci vei binevoi a binecuvânta cu bunătatea Ta leru- 
salimul şi Sionul, atunci bine vei voi jertfa dreptăţii'584, adică jertfa 
trupului lui Hristos, Care vorbind de propria Sa pătimire zice: "Des- 
chideţi-Mi Mie porţile dreptății şi intrând în ele voi lăuda pe Domnul'385, 

lar în Evanghelie îi zice lui loan386: "Lasă acum, că aşa se cuvine 
nouă să împlinim toată dreptatea'387, Apoi mai departe: “'Fericiţi 
sunt cei prigoniţi pentru dreptate'588. Dreptatea e Hristos. Prin ur- 
mare jertfa lui Hristos, spune EI, va fi bine plăcută la Tatăl. Şi la 
aceasta referindu-se a zis mai înainte: 'Jertfiţi jertfa dreptăţii şi nă- 
dăjduiţi în Domnul"'389, 

Această dreptate este prinos duhovnicesc, este arderea de tot a 
evlaviei puternice şi a coborârii Duhului Sfânt, care, zice el, se va 
împlini într-o zi, când 'altarul'39%0 duhovnicesc al Domnului începe a 
se apropia de sufletul credincioşilor, acele suflete care renunţă la 
plăceri şi desfătări, pentru a trece cu plugul, îndrăznesc a spune, în 
măruntaiele lor, pentru a putea aduce roadele unei culturi sfinte. 

85. Fără îndoială, s-ar mai putea spune: Atunci când Tu vei 
binecuvânta Biserica și când Tu vei aduna la sânul Tău neamurile şi 
când se va fi început să se aducă jertfa duhovnicească a drep- 
tăţii391, atunci sfinţii martiri işi vor fi adus ca jertfă pentru Hristos 
trupurile lor drept arătură a patimilor şi vor fi aduse prinos pe alta- 
rele sfinte, ca niște viţei392. 

Astfel aflăm scris în Apocalipsa lui loan că sub altar se aflau 
sufletele acelora care pentru numele Domnului lisus și-au dat trupu- 
rile lor jertfă395, pentru a cumpăra harul lui Hristos. Căci Lui 1 se 
cuvin cinstea, mărirea, lauda în veci, împreună cu Dumnezeu-Tatăl 
şi cu Sfântul Duh, de la începutul veacurilor, acum şi pururea și în 
vecii vecilor. Amin394%, 


384. Ps. 50, 20. 'Jertfa dreptăţii” se aduce atunci când sacrificiile devin expre- 
sii ale sentimentelor sincere şi când se implinesc întocmai prescripțiile învăţăturii. 

385. Ps. 117, 19. 

386. E vorba de loan Botezătorul. 

387. Matei 3, 15. 

3R8. Matei 5, 10, 

389. Ps. 4, 5. Ca să fie 'a dreptăţii”, jertfa trebuie să fie insoţită de convingeri 
religioase. 

390. Ps, 50, 20. 

391. Ps. 50, 20. 

392. Cf. Ps. 50, 20. 

393. Cf. Apoc. 6, 9. 

13; 71, 20; 88, 5l; 105, 48, adică la sfârşitul celor cinci părţi, în care se împarte 
Psaltirea. Psalmul 50 este o doxologie generală a cărţii psalmilor. 


DESPRE NABOT IZREELITEANUL 


INTRODUCERE 


"Una dintre temele preferate ale Sfântului Ambrozie este prezen- 
tarea contrastului, inegalității și imoralităţii produse de luxul celor 
bogaţi faţă de sărăcia altora. Tipică în această privință este predica 
prilejuită de istoria lui Nabot, în care se veştejeşte cu o energie rar 
întâlnită marea lăcomie a celor bogați care asupresc”. Așa prezenta 
această scriere acum 64 de ani patrologul Pierre de Labriollea. N-am 
putut consulta comentariul şi traducerea acestei lucrări în limba 
engleză, datorate lui Martin McGuire (Washington, 1927). 

Scrierea datează din ultimii ani ai vieţii Sfântului Ambrozieb. O 
situaţie similară cu cea din capitolul 21 al cărţii a 3-a a hegilor a 
cunoscut din plin ierarhul nostru şi în Italia veacului IV. Editorul 
vienez A. Schenkk deduce din vehemenţa acestei predici că în ea se 
oglindesc imprejurările marilor confruntări cu arienii (382-390), 
După cum se vede şi din notele editorului vienez, izvorul folosit de 
Sfântul Ambrozie îl reprezintă cunoscutele două omilii ale Sfântului 
Vasile cel Mared: a bogatului nesăbuit (Luca 12, 18) și a tânărului 
bogat (Matei 19, 16-24), cunoscută și sub titlul "împotriva bogaților'. 
Pentru traducere am folosit ediția colecţiei vieneze, vol. II, pag. 496- 
615. 


a. Histoire de Ia litterature latine chretienne, ed. il, p. 374, 

b. Ihm şi Rauschen se opresc la anul 394. Labriolle dă 'dată incertă”. 

c. "Corpus scriptorum ecclesiasticorum latinorum', vol. XXII, Ambrosii opera, 
pars. |, Pragae - Vindobonae - Lipsiae, 1897, p. VII. 

d. Ambele omilii sunt traduse de Pr. D. Fecioru în colecţia “Părinţi şi scriitori 
bisericeşti”, vol. 17, p. 399-421, 

1. Dacă o judecăm după vechime, istoria lui Nabot e veche de 
tot, în viaţă însă ea se repetă zilnic. Căci care dintre cei avuţi nu jin- 
duieşte continuu după bunuri străine? Care dintre bogaţi nu se zbate 
să alunge din oraşul lui şi să scoată de pe moșioara lui moştenită de 
la strămoşi pe cel sărac şi lipsit? În definitiv, care dintre cei avuţi se 
mulțumește doar cu atâta cât are? Care-i bogătaşul al cărui cuget să 
nu se tuibure când vede moşia vecinului? Căci n-a existat numai un 
singur rege Ahab, ci ceea ce-i mai rău e că zi de zi se nasc alţi Ahabi, 
şi că neamul lor nu se stinge cât va fi lumea; când moare unul! alţi 
mulţi răsar în locul lui; mai mulţi sunt ce-i care pradă decât cei care 
jertfesc. N-a fost năpăstuit numai Nabot cel sărac, ci zilnic auzim de 
alți Naboţi, zilnic sunt ucişi cei săraci. Îngrozit de atâta nedreptate, 
sărmanul om îşi părăseşte pământurile, plecând în lumea largă?, 
purtând în spate doar odraselele lui dragi, urmat fiind doar de soţia 
înlăcrimată, care păşeşte în urma lui de parcă ar merge la moarte. 
Şi totuşi, e mai puţin îndurerată o femeie care-şi deplânge moartea 
celor dragi, pentru că, deşi şi-a pierdut sprijinul soţului, ea are de 
acum un mormânt, şi chiar dacă nu-i mai are în braţe pe prunci, 
totuşi măcar nu-i deplânge ca surghiuniţi şi nu jeleşte cu plânset şi 
mai adânc înmormântarea unui vlăstar tânăr. 

2. Când veţi pune odată capăt, bogaţilor, nebuneştilor voastre 
lăcomii? Nu cumva socotiți că sunteţi 'singuri stăpâni pe lume'3? De 
ce-l alungaţi pe cel care vă este deoptrivă părtaş la bunurile naturii, 
pretinzând că singuri voi aţi fi stăpâni peste ele? Pământul a fost 
întemeiat spre folosinţă obştească, atât pentru bogaţi, cât şi pentru 
săraci. De ce pretindeţi voi, cei bogaţi, că numai voi aţi avea drept 
la el? Natura nu cunoaște bogaţi. ea pe toţi îi naște săraci. Căci nu 
ne naştem îmbrăcaţi, nici nu venim pe lume împodobiţi cu aur şi cu 
argint, ci venim pe lume goi, având nevoie de aceeaşi mâncare şi 


1. Aceeaşi idee şi la Sf. Vasile, Migne P.G. 31, 293A. 

2. Sf. Vasile, ibid., 293A. 

3.15. 5,8. 

4. Cf. lov î, 21. Formularea ideii e imprumutată de la Sf, Vasile, Migne P.Q. 31, 276. 

de aceeaşi băutură, şi goi ne ia în primire şi pământul, așa cum ne-a 
şi adus, fără să aibă cunoştinţă că ar exista în mormânt graniţe între 
averi. Ajunge o groapă mică atât săracului, cât şi bogatului, iar pă- 
mântul care n-a putut pune capăt dorințelor bogatului îl înghite, iată, 
acum cu totul. Aşadar natura nu ştie să facă deosebire între oameni 
când ne naştem şi nici când murim, pe toţi ne creează egali şi pe toţi 
deopotrivă ne înghite în sânul mormântului. Căci cine mai poate 
face deosebire între morţi? Deschide din nou mormântul, şi o să 
vezi că nu mai poţi spune care a fost cel bogat. Şi tot așa, dă la o 
parte ţărâna mormântului, şi spune-mi dacă vei putea face deose- 
bire care anume a fost cel nevoiaş, decât poate atâta, că a putrezit 
şi s-a mistuit şi el tot aşa ca şi bogatul. 

3. Veşmintele de mătase şi hainele ţesute cu aur, în care e îm- 
brăcat trupul celui bogat, sunt pierzanie pentru cei vii şi de niciun 
folos pentru cel morţi. Pui pe tine parfumuri, bogatule, și miroşi cale 
de o poştă. Să știi că prin înfrumusețarea aceasta trupească ţi-o 
pierzi pe cea lăuntrică. Lași după tine moştenitori care să se certe, 
pe când celorlalţi moştenitori le lași bunuri pe care şi ei trebuie mai 
curând să le transmită decât să le poată folosi, încât pentru ceea ce 
le-a rămas se tem să cheltuiască sau să se atingă de moştenire. Dacă 
moștenitorii ar fi cât de cât cruţători, atunci ar fi bine să fie mai cu 
băgare de seamă; dacă, însă, vor fi şi ei nişte amatori de lux, atunci 
curând vor slei toată moştenirea, aşa incât te vei osândi chiar şi 
dacă te vei strădui să ai moştenitori buni; dar unii din ei vor fi răi şi, 
în acest caz, faptele tale rele tot cam la fel te vor osândi. 

4. Cum judeci tu faptul că până trăieşte omul are de toate? O, 
sărmane bogat!5 Tu nici nu-ţi dai seama cât de sărac eşti şi cât de ne- 
ajutorat ești, cu toate că te socoţi bogat. Cu cât ai mai mult, cu atâta 
umbii să aduni şi mai mult, şi oricât ai câştiga, tot eşti de părere că 
n-ai destul. Câştigul măreşte zgârcenia, nu o potoleşte. Lăcomia e ca 
treptele unei scări: cu cât urci mai multe trepte, cu atâta te grăbeşti 
mai tare să ajungi la mai mult; de aceea, când vei cădea, pieirea îţi 
va fi mai deplină. Aşadar ar fi mai uşor de îndurat dacă ai avea mai 
puţin, căci atunci n-ai cere lucruri prea mari. Deodată cu creşterea 
averii creşte şi lăcomia; ei nu-i place să fie modestă în dorinţe şi 
reţinută în pofte, de aceea uneşte deodată două tendinţe contradic- 
torii: pe de o parte, să mărească peste măsură nădejdile bogatului, 
iar pe de altă parte, să nu renunţe la simţământul cerșetoriei. 

5. Sfânta Scriptură ne învaţă cât de amamic îl mistuie pe om 
sentimentul caliciei şi cât de josnic este să tot cerșești mereu. Pe 


5. Sf. Vasile, op. cit., 29213C, 

vremea când domnea în Israel regele Ahav, trăia un sărac oarecare 
cu numele Nabot. În jurul regelui bogăţiile curgeau potop, pe când 
sărmanul Nabot n-avea decât o singură viişoară. Săracul nu dorea ni- 
mic din averile bogatului, în schimb regele şi-a dat seama că nu mai 
poate de dorul după via sărmanului său vecin. În cazul acesta, ce ţi 
se pare: Cine-i sărac între cei doi? Cel mulţumit cu cât avea sau cel 
ce dorea bunul străinului? Cel dintâi era sărac în privinţa averilor, pe 
când celălalt era sărac în dorinţe. Bogatul nu ştia ce înseamnă să 
n-ai destul! 

6. Dar mai bine să lăsăm să ne vorbească în acest sens cuvin- 
tele Scripturii: "Iată ce s-a mai întâmplat: Nabot Izreeliteanul avea în 
Izreel o vie lângă curtea lui Ahab, regele Samariei. Şi a grăit Ahab cu 
Nabot şi i-a zis: "Să-mi dai mie via ta ca să-mi fac din ea o grădină de 
verdeţuri, căci e aproape de casa mea; iar în locul ei iţi voi da o vie 
mai bună decât aceasta sau, dacă îţi vine mai bine, îţi voi da argint 
cât preţuiește ea'. Nabot însă a zis către Ahab: "Să mă ferească 
Dumnezeu să-ţi dau eu moştenirea părinţilor mei!', Şi a venit Ahab 
acasă trist şi mânios (pentru cuvântul pe care i-l spusese Nabot 
Izreeliteanul, zicând: nu-ţi dau moştenirea părinţilor mei). Şi cu du- 
hul tulburat s-a culcat în patul său, s-a întors cu faţa la perete și n-a 
mâncat'6. 

7. Sfânta Scriptură ne-a mai istorisit înainte că proorocul Elisei, 
pe când era sărac, şi-a părăsit boii, afară de doi pe care i-a junghiat, 
a împărţit carnea la oameni, apoi s-a dus după Ilie şi a început să-i 
slujească?7. Desigur că şi un caz și celălalt au fost scrise pentru ca să 
osândească lăcomia, mai ales după cum ni se înfățișează viaţa aces- 
tui rege care, cu toate că avea atâtea bunuri de la Dumnezeu, ca 
unul căruia Dumnezeu i-a dat domnia şi i-a îngăduit și ploaia prin 
ruga proorocului Ilie8, totuşi a călcat poruncile dumnezeieşti. 

8. Dar să-l ascultăm mai bine ce zice. 'Să-mi dai mie', zise el. Ce 
altă vorbă spune cel lipsit, ce altceva are în gură cerșetorul, atunci 
când cere, decât "dă-mi'? Ce vor să spună cuvintele 'dă-mi'? Nimic 
altceva decât că: nu mai pot după ea, pentru că altfel nu sunt în 
stare să-mi mai duc zilele. "Dă-mi' însemnează aici: nu mai am pâine 
de trai, nu mai am bani de băutură, nici rezerve cu ce să mă mai hră- 
nesc şi cu ce să mă îmbrac. 'Dă-mi', pentru că ţie ţi-a dat Dumnezeu 
ca să fii dator să și dăruieşti, pe când mie nu mi-a dat. 'Dă-mi', pen- 
tru că dacă nu mi-ai da, n-aş avea din ce trăi. 'Dă-mi', pentru că scris 


6. 3 Regi 21, 1-4 (şi la Sf. Vasile, op. cit., p. 293 A). 
7. Cf. 3 Regi 19, 20-21. 
8. Cf. 3 Regi 18, 45. 

este: "daţi milostenie'9. Dar vai! aceste urâte şi josnice cuvinte nu 
izvorăsc din vreun sentiment de smerenie, ci din patima lăcomiei! În 
însăşi insistența cu care sunt rostite aceste cuvinte, câtă nerușinare! 
"Dă-mi mie, zice, via ta'. Mai întâi recunoaşte că nu-i a lui, pentru ca 
apoi s-o pretindă și pe nedrept! 

9. “Îţi voi da pentru ea, zice, altă vie, mai bună'. Bogatul dispre- 
țuieşte ceea ce aparţine altcuiva ca pe ceva lipsit de valoare, în 
schimb, când vrea să pună mâna pe ceva străin, atunci jinduieşte 
după el ca după cel mai de preţ lucrul. 

10. “lar dacă îţi vine mai bine, îţi voi da argint cât preţuieşte”. 
Bogatul își dă pe faţă repede greșeala, îmbiind cu bani pentru vie, 
căci cine vrea numaidecât să răpească bunul altuia nu mai poate 
suferi şi pe altul care să mai aibă ceva. 

11. “Să-mi dai mie via ta, ca să-mi fac o grădină de verdeţuri'. Cu 
alte cuvinte, aici se ascunde toată nebunia, toată patima: ca să fac 
loc unor prăpădite de zarzavaturi! Se vede așadar că nici voi, bo- 
gaţii, nu urmăriţi să ajungeţi la asemenea avuţii pentru că într-adevăr 
v-ar lipsi, ci mai mult pentru ca să-i îndepărtați pe alţii de acolo! Se 
vede că mai mare este la voi dorul de a despuia pe cel sărac decât 
ca să vă bucuraţi că aţi făcut un târg cinstit. Voi socotiți că ar fi o 
batjocură pentru voi dacă vreun sărac ar avea și el ceva, care să fie 
vrednic să stea alături de averea unui bogătaș! Orice bun al altuia 
credeţi că pentru voi este o pierdere. În folosul tuturor a fost creată 
lumea, pe care voi, câţiva bogaţi, vă siliţi s-o credeţi numai a voas- 
tră! Căci văd că în folosul câtorva bogaţi sunt pretinse nu numai 
stăpânirea peste cele pământești, ci până şi peste văzduh, peste aer 
şi peste mare. Dar acest aer, pe care tu îl crezi răspândit numai pe 
întinsele tale moşii, pe câte popoare socoteşti tu că le poate hrăni? 
Nu cumva şi îngerii de aceea iși au rânduite anumite tărâmuri ale 
cerului, pentru ca tu să desparţi pământul prin hotare fixe!? 

12. "Vai de cei care clădesc casă lângă casă şi grămădesc ţarini 
lângă ţarini!”, strigă pe bună dreptate proorocul!0a, învinuindu-i de 
lăcomie nesăbuită. Căci lor nu le piace să locuiască între celalţi 
semeni, iar pe vecini nici nu vor să-i cunoască. Or, chiar de tot nu 
se pot feri, căci, chiar dacă fug de unii, până la urmă dau peste alţii, 
și chiar dacă îi alungă și pe aceştia, totuși vor fi nevoiţi să primească 
pe careva ca vecin al lor, întrucât nu le va fi cu putinţă să trăiască 
singuri pe pământ. Până şi păsările se mai amestecă între ele, vitele 


9. Luca 11, 41. 
10. Cf. 3 Regi 21, 2. 
10a. Is. 5, 8; Sf. Vasile 293 A. 

şi chiar peştii se îngăduie întreolaltă, nesocotind că ar fi o pagubă să 
stea laolaltă, ci umblând, dimpotrivă, să se imprietenească, stablind 
tot felul de relaţii între ele, căutând parcă un sprijin împotriva singu- 
rătăţii prin legături cât mai dese. Numai tu, omule, fugi de tovărășia 
semenului, dar trăieşti viață de oameni sălbatici; zidești locuinţe 
pentru fiare, dar le dărâmi pe ale oamenilor, aducându-ţi printre mo- 
şiile tale ca să nu se piardă prăsila fiarelor sălbatice, aşezi hotare 
nefireşti pentru că nu suferi să ai vreun vecin. 

13. Am auzit înainte glasul celui bogat cerșind bunul altuia. Să 
auzim acum şi glasul celui sărac apărându-și ce-i al lui: 'Să mă fe- 
rească Dumnezeu să-ţi dau eu moştenirea părinţilor mei!' 1, zise el. 
Aceasta sună ca şi cum bogatul ar crede că totul s-ar putea cumpăra 
cu bani, la care săracul parcă i-ar fi răspuns: "Banii tăi să fie cu tine 
spre pierzare!2, dar eu nu pot înstrăina moștenirea părinților mei. 
Vei avea parte, bogatule, de ceea ce urmărești, numai dacă vei înţe- 
lege să nu vinzi moşia pentru o noapte petrecută cu desfrânatele 
sau împrăștiindu-ţi toată agonisita, cheltuind-o în chefuri şi plăceri 
sau chiar jucându-ţi toată valoarea casei pe un dat cu zarurile. Alt- 
fel, nui vine să te desparţi de dreptul pe care ţi lau lăsat cu dra- 
goste părinţii”. 

14. La auzul acestor cuvinte, cugetul lacomului rege s-a tulburat 
şi, venind acasă, 's-a culcat în patul său, s-a întors cu faţa la perete 
şi nici n-a vrut să mănânce'!5. Dacă nu pot jefui averile altora, bo- 
gații se întristează, după cum şi dacă săracul nu renunţă la dreptu- 
rile lui, bogaţii cu greu își pot stăpâni mâhnirea. Când vor să adoar- 
mă ei îşi acoperă faţa, nu cumva să vadă că mai este cineva în afară 
de ei in lumea aceasta și nu cumva să ia la cunoştinţă că mai există 
ceva care nu le aparţine, ca să nu mai audă că şi vecinul de lângă ei 
mai are şi el câte ceva al său, ori să audă pe vreun nevoiașş care ar 
fi de altă părere decât ei. Despre astfel de suflete a grăit proorocul: 
"Femei bogate, sculaţi-vă şi auziţi glasul meu'!4, 

15. "Şi s-a întors cu faţa Ia perete și n-a vrut să mănânce"'!5, aşa 
ni-l descrie Scriptura pe cel bogat. Şi asta pentru că umbla după 
ceea ce nu-i aparținea! Pentru că se știe că bogaţii mănâncă mai 
mult pâine străină decât pâine de-a lor, el trăiesc din jaf, după cum 
şi cheltuielile pe care le fac provin tot din prădăciuni 16, aşa că înţe- 


11. 3 Regi 21, 3. 
„ Fapte 8, 20. 
„3 Regi 21, 4. 
„15. 32, 9. 
„3 Regi 21, 4. 
„ Ovidiu, Metamorfoze |, 144. 

legem de ce Ahab nu a vrut să mănânce, dorind parcă să se pedep- 
sească de moarte pentru pricina că i s-a refuzat ceva. 

16. Şi pune acum în cântar şi simţămintele celui sărac. El n-are 
nicio avere, încât nici ajunul nu ştie cum să-l ţină altfel decât că n-are 
din ce. Jefuiţi pe săraci de tot ce au, răpiţi-le tot, să nu le mai lăsaţi 
nimic, dar să ştiţi, bogaţilor, că prin toate acestea nu-i pedepsiţi și 
mai tare pe cei săraci: ei postesc chiar dacă nu au cu ce, pe câtă 
vreme voi n-o faceţi, deşi aveţi de toate. De aceea, luaţi amenzi mai 
curând de la voi decât să le încărcaţi pe umerii săracilor, De aceea, 
răscumpăraţi prin cugetele voastre mizeriile apăsătoarei sărăcii. Cei 
săraci n-au nici măcar pentru ce să se bucure, câtă vreme voi, bo- 
gaţilor, nu vă folosiţi nici voi înșivă de ceea ce aveţi, dar nu-i lăsaţi 
nici pe alţii să se bucure de ale lor. Voi scoateţi aurul din rocile me- 
talifere, dar repede îl ascundeţi. 

17. Cât de multe vieţi omeneşti nu îngropaţi voi în aurul acesta! 
Cui vor folosi toate bogăţiile când veţi citi cele scrise despre boga- 
tul cel lacom: “strânge comori şi nu știe pentru cine le adună'17? 
Moştenitorul trândav stă la pândă, moştenitorul îngâmfat ne ceartă 
că vom muri prea târziu. Îi e silă şi lui de vlăstarele care vor veni la 
moştenire, fără să observe că prin aceasta se grăbeşte el însuşi spre 
osândă. Căci, în definitiv, ce poate fi mai jalnic decât să nici nu laşi 
moştenirea cuvenită celui pe care-l chinuiești atâta? În acest scop 
sunteţi în stare să răbdaţi foame cumplită zile de-a rândul, îngrozin- 
du-vă zilnic de cât se cheltuieşte la mesele voastre, încât zilnic vă 
hotărâți mai bine să pregătiţi mese mai ieftine de post! 

Am cunoscut şi eu un astfel de om lacom şi zgârcit, care atunci 
când pleca la ţară să muncească, obişnuia să cumpere de la oraş 
pâinişoare cât mai mici, făcându-şi socoteala, după numărul pâi- 
nilor, ca numai atâtea zile să rămână pe câmp câte pâini are! N-ar fi 
vrut, Doamne fereşte!, să mai deschidă hambarul pe care-l păstra 
sigilat, ca nu cumva să se micșoreze rezervele fixate. Pentru fiecare 
zi era rânduit să se consume numai o singură pâine, care abia ajun- 
gea unui om cruţător ca el. Şi de la oameni vrednici de crezare am 
mai aflat şi aceea că de câte ori i se servea acestui bogătaş un ou la 
masă, de atâtea ori se plângea că un nou pui a fost sacrificat. 

Toate acestea vi le-am scris ca să înțelegeţi, bogaţilor, cum se 
răzbună dreptatea lui Dumnezeu atunci când prin răbdarea de foa- 
me a voastră, a zgârciţilor, se aduce oarecare răsplată lacrimitor văr- 
sate de săraci. 


17. Ps. 38, 10. 

19. Cât i-ar fi de sfânt postul dacă preţul ospăţului tău l-ai tri- 
mite săracilor! Ai putea fi mai îngăduitor cu acel bogat, de la masa 
căruia strângea firimiturile săracul Lazăr dorind să se sature cu ele, 
dacă masa lui n-ar fi plătită cu sângele multor săraci, iar din paharele 
lui nu s-ar fi revărsat destulă cruzime asupra celor pe care-i atrăsese 
el în laţ. 

20. Vai, cât de mulţi sunt aceia ucişi numai pentru ca să vi se 
facă pe plac vouă, bogaţilor! Câte nenorociri aduce această lăcomie 
nesfârşită a voastră, cu câte mizerii sunt plătite destrăbălările voas- 
tre! Unul se aruncă de pe culmile cele mai înalte, ca să lărgească 
jitniţele voastre supraincărcate cu bucate. Altul e în stare să se ca- 
ţere în vârful copacilor înalţi ca să ajungă la câte un strugure pe care 
vi-l îmbie şi din care să stoarcă vinurile cele mai bune pentru petre- 
ceri. Un altul s-ar scufunda chiar și în mare, temându-se să nu-ţi lip- 
sească peştele sau stridia de la masă şi, în sfârşit, altul ar degera de 
frigul iernii căutând săi facă rost de iepuri sau străduindu-se să-i 
prindă păsări în laţ. Dacă ceva nu ţi-a ieșit pe plac, ești în stare să-ţi 
biciuiești sluga până la moarte, poate pentru ca să fie stropite şi cu 
sânge ospeţele tale. 

“Tot bogat era și cel care a poruncit să i se aducă pe tipsie la masă 
capul unui sărman prooroc şi, pentru că n-a găsit să dea altă răsplată 
unei dansatoare, el a poruncit ca sărmanul loan să fie ucis18. 

21. Am mai auzit altădată şi de un alt nevoiaş, care fiind silit să 
plătească o datorie, pe care n-o putea achita, a ajuns să fie legat și 
dus la închisoare, iar pentru că lipsea vinul la masa stăpânului, să- 
racul a fost silit să-şi vândă copiii ca robi pentru ca măcar în felul 
acesta să-şi poată plăti cu vremea din datorie. Din fericire s-a găsit 
cineva care să-i vină într-ajutor în această nenorocire; și astfel săra- 
cul s-a întors cu ai săi la o casă de oaspeţi, gândindu-se că i-au fost 
răpite toate fără să-i rămână nimic de mâncare, plângând îndurerat 
şi socotind că mai bine ar fi fost să-i vândă [pe copii] celui care era 
în stare să le asigure hrana, iar până la urmă ajungând la concluzia 
să înceapă să-i vândă unul câte unul!?. Şi astfel, pe când se zbătea 
în sufletui său între rușinea sărăciei şi sentimentul dragostei de pă- 
rinte, foamea îl înghesuia spre vânzare, inima, spre datorie. Acum 
era gata să moară de dragul copiilor decât să se despartă de ei, 


18. Cf. Matei 14, 6 şi urm. 

19. Această idee a reluat-o Sf. Vasile atât in omilia La secetă, cât și in cea 
Contra bogaţilor, Migne PG 31, 268; 269 etc. Sf. Ambrozie citează aproape textua! 
pe Sf. Vasile. 

acum își schimba iar gândul. Până la urmă totuşi nevoia a fost mai 
tare decât voinţa, iar dragostea a trebuit să cedeze în faţa mizeriei. 

22. Să ne gândim numai ce furtuni clocotesc într-o inimă de 
părinte atunci când își pune întrebarea: 'De care dintre copii să mă 
lipsesc mai întâi? Pe care din ei să-l vând primul? Căci îmi dau sea- 
ma că preţul pe care l-aș lua pentru unul nu mi-ar ajunge ca să-i pot 
hrăni pe ceilalţi”. Chiar şi numai acest gând cuprinde un adânc noian 
de supărări! "Pe care să-l jertfesc? Pe care-şi va opri mai bucuros 
privirea cumpărătorul? Să-l vând pe primul născut? Dar el a fost cel 
dintâi care mi-a zis 'tată'! Şi apoi, el e cel mai mare dintre copii şi pe 
el îl cinstesc eu însumi ca pe unul care e mai în vârstă! Să-l dau oare 
pe cel mai tânăr? Dar pe acesta: iubesc parcă şi cu mai multă gin- 
găşie. De cel mare mă ruşinez, de cel mai mic mi-e milă. La cel din- 
tâi admir entuziasmul tineresc, la celălalt, gingășia şi nevinovăția. 
Acela ştie deja ce-s necazurile, acesta habar nu are de ele. Cel mai 
mare mă copleşeşte prin dragostea ce-mi arată, cel mai mic, prin ne- 
vinovăția lui. Să mă duc cu gândul la ceilalţi? Unul mă dezarmează 
fiind calin, altul, prin sfiiciune. Unul îmi seamănă mie mai mult, ce- 
lălalt are o înclinaţie mai gospodărească, În cel dintâi mi-aş vinde 
chiar chipul meu, în celălalt îmi trădez însăşi nădejdea mea cea mai 
curată, Nenorocitul de mine! Nu știu ce să fac, nu am ce alege. Ne- 
norocirile mă încolţesc din toate părţile, nesfârşite chinuri mă sfă- 
şie“'20, Sălbatică furie poate fi şi aceea să hotărăști tu pe care copil 
să-l trădezi. 

23. Până şi fiarele, când simt că se apropie de ele primejdia de 
a cădea pradă, obișnuiesc să aleagă exemplarele care pot să se 
salveze, iar nu pe care să le jertfească ele însele. Dar cum să fac eu 
însumi deosebire între diferitele sentimente fireşti, cum să uit ori să 
nimicesc în mine simţământul de părinte? Cum să hotărăsc eu vin- 
derea ca rob a propriului meu copil? Cu ce cuvinte să fixez eu preţul 
de vânzare? Cu ce mâini să-l dau în robie? Cu ce ochi să mă uit apoi 
la el când va ajunge în robie? Cu ce sărutări să mă despart de el? 
Cu ce cuvinte i-aş putea cere să mă ierte? 'Fiule, iată, te-am vândut 
ca să am eu cu ce mă hrăni'. 

Cu alte cuvinte, mai nenorocită e masa săracului decât cea a bo- 
gatului, căci acesta vinde sau lasă în părăsire pe oricine ca pe un 
străin, pe când săracul de mine îmi vând chiar propriul copil. El face 
un astfel de lucru silit cumva, pe când eu aduc jertfa de bună voie, 
iar ca să fie modalitatea scuzabilă, eu mă lepăd şi de ce-i al meu: 


20. Cf. Schenk! op. cit. (p. 479). 

Fiule, tu vei fi rob în locul fraţilor tăi, pentru ca astfel să ne ajungă 
hrana, pentru ei. Şi astfel, iată, și Iosif a fost vândut ca rob de fraţii 
săi, fapt care i-a îngrozit apoi şi pe ei, şi pe tatăl lor. Va obiecta cine- 
va: dar tatăl aceluia nu l-a vândut, ci a plâns pe cel izgonit. Însă mai 
târziu, iată, el a ajuns la bogăţie şi în curând s-a putut elibera, aşa 
încât multă vreme tocmai el şi-a ajutat rudele din bogăţiile Egiptului. 

24. "Aşadar, vinde-mă totuși, tată, pe mine, dar cu condiţia să nu 
mă cumpere cei bogaţi'. Mărturisesc că am stat la îndoială ce trebuia 
să fac, Să nu vând pe niciunul? Dar dacă mă doare inima de fiecare, 
atunci îi voi vedea pe toţi murind de foame! Dacă, în schimb, voi 
vinde pe unul, atunci cu ce ochi voi mai privi la ceilalţi, din clipa în 
care mă bănuliesc de nelegiuire, gândindu-se dacă nu cumva îi voi 
vinde şi pe ei? Cu câtă ruşine să mă întorc acasă, cum să intru în 
casă, cu ce inimă voi mai trăi printre ceilalți după ce l-am părăsit pe 
unul dintre copii, pe care nu l-a răpit nici boala, nici moartea? Cu ce 
curaj voi mai sta la masa pe care o înconjoară atâţia fii, "ca niște 
vlăstare tinere de măslin?'21. 

25. Aşa-ţi vorbeşte în faţă cel sărac, dar ţie, bogatule, lăcomia ta 
îți astupă urechile, iar cugetul tău nu se sperie de groaza niciunei 
blestemăţii. Toată lumea e înspăimâtată, numai tu, bogatule, nu te 
încovoi, nici nu auzi ce spune Scriptura: 'Jertfeşte banii tăi pentru 
un frate şi un prieten, ca să nu ruginească sub o piatră pierzându-se'22. 
lar pentru că nu auzi, tocmai de aceea iţi strigă în urechi Eccle- 
siastul: "Este un rău cumplit pe care l-am văzut sub soare: bogății 
puse la o parte de stăpânul lor spre a lui nenorocire“25. 

Dar poate că, întorcându-te acasă, vei ajunge să discuţi cu soţia, 
care te va îndemna întruna să răscumperi ceea ce ai vândut. Şi cu 
atât mai mult te va îndemna, cu cât, având o femeie dornică de lux, 
ea îţi va spune că doar cu o nimica toată poţi elibera şi pe cel nevoiaș. 
Şi ea te va sili să intri la cheltuieli ca să-i cumperi bijuterii2+, să 
doarmă în haine de mătase, să se întindă pe fotolii elegante, să-și 
încarce mâna cu aurării, iar gâtul să-l înlănţuie cu podoabe. 

26. Femeile uşuratice îşi leagă astfel de găteli şi de picioare25 
numai de dragul de a fi de aur. Nu se gândesc că-i prea costisitor 
dacă podoabele acestea sunt scumpe, ele nu se gândesc că toate 
gătelile acestea sunt adevărată înrobire prin toate comorile care stră- 


21. Ps. 127, 3; Sf. Vasile, ibid. 
22. Înţ. Sir. 29, 13. 

23. Eccl. 5, 12; Sf. Vasile 300 A. 
24. Vergiliu, Ecl. Il, 506. 

25. Sf. Vasile, ibidem. 

lucesc în ele26. Găsesc o adevărată atracţie bolnăvicioasă în dis- 
tracţii, atâmându-şi de urechi podoabe de aur sau chiar de mărgări- 
tare. Pietrele preţioase îşi au şi ele trecerea lor, după cum şi îmbră- 
cămintea își are răcoarea ei27. Cu toate că asudă cu astfel de pietre 
şi dârdâie de frig in mătăsuri, totuși ele se fălesc că sunt lucruri de 
valoare și, chiar dacă naturii nu-i place, în schimb lăcomia le dă 
tonul. Aleargă cu toată patima după [podoabe de) smarald, hiacint 
şi beril şi după topaze, după ametiste şi jasp de Sardes28. Şi chiar 
dacă ar costa o jumătate din avere, femeile acestea nu sunt cruţă- 
toare la cheltuit atunci când se lasă în voia ispitelor. Eu nu tăgădu- 
iesc că pietrele acestea dau o oarecare strălucire, dar la urma urmei, 
tot numai pietre sunt. De altfel chiar ele însele recunosc că-şi falsi- 
fică astfel farmecul natural, încât ar trebui să înlăture sălbăticia aces- 
tor pietre, cultivându-şi în locul lor mai mult sufletul. 

27. Care-i meşterul care să fi putut adâuga ia viaţa omului măcar 
o singură zi? Pe cine l-au răscumpărat averile din iad? Cui i-au potolit 
chinurile banii? Căci, după cum zice Scriptura, "viaţa cuiva nu stă în 
prisosul avuţiilor sale'2?, iar în alt toc: 'nu sunt de niciun folos como- 
rile dobândite prin fărădelege; numai dreptatea scapă de la moar- 
te'30. Căci pe bună dreptate strigă proorocul David: "bogăţia, şi dacă 
ar curge, să nu vă lipiţi inima de ea'5!. La ce mi-ar folosi ea dacă nu 
mă poate scăpa de moarte? Şi ce folos aş avea de la ea dacă după 
moarte tot nu-mi va fi de niciun ajutor? Averile aici pe pământ se 
dobândesc, şi tot aici şi rămân, așa încât ele sunt numai năluciri, iar 
nu ceva care să rămână statornic. De aceea bine vorbeşte proorocul 
despre cei bogaţi: 'dormit-au somnul lor şi n-au aflat nimic toţi cei 
bogaţi în mâinile lor'32. Într-adevăr, bogaţii nu s-au folosit cu nimic 
din strădaniile lor dacă n-au strâns ceva în folosul celui sărac. N-au 
venit în ajutorul nimănui, n-au fost în stare să afle niciun prilej prin 
care să-şi realizeze ceva cu adevărat de folos. 

28. la seama și la numele lor. Într-adevăr, zeii păgânilor îi nu- 
mesc 'bogaţi' pe starostele sau pe judecătorul morţii. Pe acest "'dites" 
îl numesc şi 'dives' (=bogat) din pricină că n-a ajuns să cunoască 
decât drumul spre moarte, spre împărăţia celor ce nu mai simt nimic 
și ale căror sălașuri se află sub pământ. Căci ce altceva e bogatul 


„ Sf. Vasile 289 B. 

„ Sf. Vasile 288 C. 

„ Sf. Vasile 297 AB. 

. Luca 12, 15. 

. Pilde 10, 2. 

. Ps. 61, 10; Sf. Vasile 269 D. 
„PS. 75, 5. 

decât o gârlă nesătulă după bogății, o foame și o sete veşnic nepo- 
tolite? Cu cât a înghiţit mai mult, cu atâta-i arde gâtul mai tare, după 
cum stă scris: "cine iubeşte banii nu se va sătura de bani'35. lar ceva 
mai departe: "Şi aceasta e o întâmplare nenorocită, ca să se ducă 
așa cum a venit; şi ce folos că i-a fost munca în vânt? Mai mult încă, 
toată viaţa lui este întuneric şi supărare, necaz peste fire, şi boală, 
şi durere"54, încât până și starea robilor e mai bună. Robii slujesc oa- 
menilor, pe când lacomul slujeşte păcatului. Aceasta pentru că cine 
săvârşeşte păcat se face pe el însuşi rob păcatului35, încât el se zba- 
te tot timpul ca într-o capcană, ca într-un laţ, neavând nicicând pi- 
cioarele libere, ci veșnic fiind urmărit de învinuiri. Doamne, ce neno- 
rocită robie este să fii rob păcatului! 

29. Îngrijorările lacomului nu cunosc nici răgazul firii, ba nici odih- 
na somnului, după cum nu-i în stare să guste nici tihna mâncării; 
nimic din toate acestea nu le cunoaște robia păcatului, pe câtă 
vreme, cum spune Scriptura, 'dulce este somnul lucrătorului, fie că 
mănâncă mult, fie că mănâncă puţin; în schimb belșugul bogatului 
nu-i dă răgaz nici să doarmă'56, Mereu îl ațâţă lăcomia, mereu îl hăr- 
țuieşe dorinţa nestăvilită de a pune mâna pe bunuri străine; pizma 
îl chinuie, graba îl macină, tot timpul îl tulbură dorinţe fără rost, do- 
rul după belșug nu-i mai dă pace. 

Aşa s-a întâmplat şi cu bogatul căruia peste măsură i-a rodit 
țarina, încât '"Cugeta în sine, zicând: Ce voi face, că n-am unde să 
adun roadele mele? Şi a zis: Aceasta voi face: Voi strica jitniţele 
mele şi mai mari le voi zidi şi voi strânge acolo tot grâul şi bunătăţile 
mele; şi voi zice apoi sufletului meu: Suflete, ai multe bunătăţi strân- 
se pentru mulţi ani! Odihneşte-te, mănâncă, bea, veselește-te'37. La 
care Dumnezeu i-a răspuns: 'Nebune! în această noapte voi cere de 
la tine sufletul tău. Şi cele ce ai pregătit ale cui vor fi?'58. Desigur că 
pe un astfel de om nici Dumnezeu însuși nu-l lasă să doarmă, ci me- 
reu îi întrerupe gândurile, mereu îl trezește din somn. 

30. Dar, mai presus de toate, el însuşi nu stă nicicând liniştit, ci 
mereu e neliniștit din pricina belşugului, mereu îşi dă pe faţă sără- 
cia, atunci când întreabă copleșit de rodirea peste măsură a țarinei: 
"ce voi face?'. Oare nu-i acesta glasul celui sărac, al unuia care n-are 
nici din ce trăi59? Fiind lipsit de toate, el e ca şi cel lacom, priveşte 


„Eccl. 5, 9, 

„ EccL. 5, 15-16. 

„ Cf. Rom. 6, 17. 

.Eccl. 5, 11. 

„Luca 12, 17-19; Sf. Vasile 261 C; 373 A. 
. Luca 12, 20; Sf. Vasile 265 C; 273 A. 

. Sf. Vasile 264 BC. 

încoace şi încolo, căutând scăpare, dar nu găsește nimic atunci când 
e vorba de hrană. E! işi inchipuie că nicio nenorocire nu-i mai mare 
decât să trăieşti în foame ori să mori din lipsă de hrană, de aceea se 
întreabă dacă există vreo soluţie mai avantajoasă decât moartea, 
socotind chiar c-ar fi de preferat să mori în chinuri sufletești neștiind 
dacă ai la îndemână sabia, sau să-ţi pregătești laţul de spânzură- 
toare, să intri în foc şi să-ţi hăituieşti vecinul, decât să trăieşti în lip- 
suri |materiale]. De aceea a întrebat, neştiind ce să aleagă dintre ast- 
fel de situaţii: 'ce voi face?'. Dar trezit apoi de gândul la farmecul 
vieţii, el caută să se oprească la soluţia care, chipurile, ar putea 
descoperi esenţa vieţii. Şi văzând că sunt deşarte toate, goale toate, 
a întrebat: "Ce voi face? De unde voi mai avea hrană, de unde haine? 
Poate că aş vrea să mai trăiesc dacă aş avea posibilitatea să-mi sus- 
ţin viaţa. Dar de unde mâncare? De unde mijloace de trai?'. Şi atunci 
şi-a zis: "Ce să fac? Pentru că nu am!'. 

31. Bogatul strigă că nu are! Cu alte cuvinte, acesta e glas al să- 
răciei. Despre o astfel de sărăcie vorbeşte cel căruia-i rodise atât de 
îmbelșugat țarina. lată cum strigă el: "N-am unde să adun roadele 
mele'. Te-ai fi aşteptat să spună: Nu mi-a rodit țarina, din ce să mai 
pot trăi? Dar cum poate fi nefericit omul ameninţat de prea mult 
belşug? În orice caz, e cu mult mai nenorocit acest bogat, de pe 
urma rodirii peste măsură a țarinei sale, decât săracul ameninţat să 
moară în mizerie! Oricum, săracul are mai mult temei să se plângă 
de suferinţe, poate găsi în ele chiar motive de nedreptăţire. Şi totuşi 
el are mai mică vină, câtă vreme bogatul nu face decât să se învi- 
nuiască și mai mult pe sine însuși. Căci zice: "Aceasta voi face: voi 
strica jitnițele mele”. 

32. Auzindu-i cuvintele, ai crede că vrea să spună: Voi deschide 
hambarele, ca să intre cei care nu sunt în stare să-și potolească alt- 
fel foamea40, să vină cei nevoiaşi, să intre cei săraci să-și sature pân- 
teceie. Voi strica pereţii care îl opresc pe cel infometat. De ce să 
ascund eu, cel căruia Dumnezeu face să-i prisosească, ceea ce i-aş 
dărui? De ce să închid după porţi zăvorâte grânele din care Dum- 
nezeu a umplut întinderea ogoarelor şi care cresc şi sporesc fără să 
fie păzite de nimeni? 

33. Înfrântă a fost nădejdea zgârcitului, stricate sunt vechile 
hambare deodată cu venirea noilor recolte. 'Am avut până acum mai 
puține şi degeaba le-am păstrat tot închise. De astă dată, iată, au 
crescut multe. Pentru cine să strâng? În timp ce aşteptam să crească 
preţurile, iată, am pierdut câștigurile. Pentru câte suflete sărace aş fi 


40. Sf. Vasile 265 A. 


DESPRE DABOT IZREELITEADUL 


putut asigura pâine anul trecut!'. Mai bine ar fi spus că l-ar bucura 
mai mult astfel de valori, care nu se calculează în bani, ci prin dra- 
goste. Am să urmez pilda sfântului losif4l, vestind iubirea de oa- 
meni şi strigând cu glas mare: 'Veniţi, săracilor, mâncaţi din pâinile 
mele, împărtăşiţi-vă din ceea ce-i al tuturora, luaţi hrană cu toţii. 
Belşugul celui bogat trebuie să fie belşug din destul pentru toţi”. Dar 
în loc să grăieşti aşa, iată ce spui tu: 'Strica-voi jitniţele mele”. În rea- 
litate tu le strici tocmai pe acelea din care nu se impărtăşeşte niciun 
sărac năpăstuit. Jitniţele tale sunt sălaşe ale nedreptăţii, iar nu spri- 
jin al dragostei. Ele mai mult strică, pentru că n-au fost deprinse a 
zidi cu înțelepciune. Bogatul îşi strică și lui, întrucât el nu cunoaște 
deloc valorile veşnice. Propriu-zis, bogatul îşi strică jitniţele pentru 
că n-a învăţat să-și împartă din grâne, ci numai să le ţină încuiate. 

34. Şi a zis mai departe: '...şi mai mari le voi zidi”. Nefericitule, 
de ce nu împarţi la săraci ceea ce cheltuieşti cu stricarea jitniţelor? 
În timp ce te fereşti de bucuria de a ferici pe cineva, mai bine ai plăti 
pagubele distrugerilor! 

35. Şi tu mai adaugi: 'voi strânge acolo toate bunătăţile mele şi 
voi zice apoi sufletului meu: "Suflete, ai multe bunătăţi'. Zgârcenia 
bogatului creşte totdeauna pe măsură ce-i sporesc şi câştigurile, şi 
asta pentru că pe toate le socotește că-i sunt necesare pentru trai. 
Belşugul e destinat să fie dreptul celor mulţi, pe când uscăciunea e 
destinul zgârcitului. El mai mult se bucură să se umfle preţurile 
decât să adune rod îmbelșugat, şi mai bucuros vrea să strângă la 
chimir decât să vândă şi altora. Priveşte cât de mult se teme să nu 
crească grămada de grâne, în așa fel ca nu cumva ceea ce trece din- 
colo de marginea jitniţelor să încapă pe mâna săracilor, iar din prile- 
jul fericirii unuia să ajungă şi în folosul celor lipsiţi! Pofteşte numai 
pentru el tot produsul ogoarelor, şi asta nu pentru că ar dori să le 
folosească singur, ci numai ca să nu le mai aibă şi alţii. 

36. Căci ne spune pilda: "Ai acum multe bunătăţi'. Zgârcitul nu 
cunoaşte alte bunuri decât pe cele care aduc câştiguri. Aş fi şi eu de 
părerea lui dacă adevăratele bunuri ar fi numai acelea care se cum- 
pără cu bani. În cazul acesta, de ce faceţi din bune rele, atunci când 
ar trebui să faceţi din rele bune? Căci în Scriptură se spune: 'Taceţi-vă 
prieteni prin bogăţia nedreaptă'!2. Aşadar, bune sunt cele pe care 
știm a le folosi bine, pe când rele, desigur, numai cele pe care nu le 
ştim [folosi]. "Rispit-a, dat-a săracilor, dreptatea lui rămâne în veacul 
veacului"43, Ce poate fi mai bun decât aceasta? Bunătăţi adevărate 


41. Sf. Vasile 265 A; cf. Fac. 41, 56. 
42. Luca 16, 9. 
43. Ps. 111,8; Sf. Vasile 284 B. 


TÂLCUIRI LA SFÂNTA SCRIPTURĂ 


sunt acelea când eşti generos cu cel sărac. Prin el îţi poţi face dator- 
nic pe Dumnezeu, şi anume printr-un contract de dobândă a dragos- 
tei. Bunătate adevărată însemnează să deschizi hambarele bunătăţii 
tale ca să fii pâine săracilor, viaţă nevoiaşilor, vedere orbilor, tată 
orfanilor. 

37. "Ai multe bunătăţi strânse pentru mulţi ani”, în stare să-i 
ajungă şi ţie, şi altora, ai belşug pentru toţi. Spui că vrei să strici 
hambarele? Am să-ţi arăt unde-ţi poţi păstra mai bine grânele, unde 
le poţi ascunde mai bine, incât nici furii, nici tâlharii să nu le poată 
găsi+4: închide-le în inima săracilor, unde nici molie nu le poate 
mânca şi nici rugină nu le poate strica. Ai drept cămări pântecele 
flămânzilor, ai drept hambare căsuţele văduvelor, ai drept şoproane 
gura copiilor, ca să ţi se poată spune şi ţie: “Din gura pruncilor şi a 
celor ce sug ai săvârşit laudă'45. Acestea sunt hambarele care nu se 
vor goli niciodată, acestea sunt jitniţele pe care nicio rodire viitoare 
n-o poate strica. Căci la urma urmei ce ai să faci dacă și la anul rodul 
tău va fi iarăși mai îmbelşugat decât te-ai aştepta?46 Va trebui ca și 
atunci să strici din nou jitniţele pe care te pregătești acum să le lăr- 
gești şi va trebui să le faci mai mari. Se vede că Dumnezeu îţi dă bel- 
şug fie pentru ca să-ţi copleşească zgârcenia, fie pentru ca să ţi-o 
osândească, temei impotriva căruia nu vei putea afla nicio îndrep- 
tăţire. Tu însă ţii numai pentru tine şi iei numai pentru tine ceea ce 
Domnul a vrut să rodească în plus pentru cât mai mulţi. Căci la urma 
urmelor mai mult ai câștiga dacă le-ai împărţi şi altora. Rodirea bel 
Șugurilor se întoarce ca dar tocmai în folosul celor care au dat-o şi 
bucuria dărniciei se intoarce la cel care o ştie da! Doar de aceea 
spune Scriptura 'semănaţi-vă fapte bune'47. Fii, dar, plugar al duhu- 
lui, seamănă ce ştii că-ţi aduce mai mult folos. Adevăratele semă- 
nături sunt cele din inimile văduvelor+8. Dacă ogoru-ţi rodeşte mai 
mult decât i-ai dat, cu atât mai mare va fi răsplata milostivirilor şi în- 
zecită faţă de cele ce ai dat! 

38. Şi apoi, nu știi, omule, că pământul în care te-ai născut ves- 
teşte ziua morţii, câtă vreme milostenia înlătură până şi primejdia 
morţii? Stau deja la poartă cei care-ţi vor cere sufletul, și tu încă tot 
amâni săvârşirea de fapte bune. socotind că doar ai încă mulţi ani 
de trăit? "Nebunule, în această noapte voi cere de la tine sufletul 


44, Cf. Matei 6, 20. 

45. Ps. 8,2. 

46. Sf. Vasile 275 B. 

47. Os. 10, 12; Sf. Vasile 265 C. 
48, Cf. lov 29, 13. 

tău'49. Bine a zis: “în această noapte" se cere sufletul zgârcitului, 
pentru că el din întuneric a pornit şi în întuneric stăruie. Pentru un 
om zgârcit viaţa întreagă e numai noapte, câtă vreme pentru cel 
drept ea e ziuă continuă, după cuvântul Scripturii: "Adevărat grăiesc 
ție: astăzi vei fi cu Mine în rai'50; în vreme ce "nebunul se schimbă 
ca luna'5l, "cei drepţi vor străluci ca soarele în împărăţia Tatălui 
lor'52. Pe bună dreptate e învinuit de nebunie cel care-și pune nă- 
dejdea doar în mâncare și în băutură. De aceea şi sorocul morţii lor 
vine parcă mai degrabă, după cum s-a spus despre cei ce se fac robi 
gâtlejului: "Să mâncăm şi să bem, că mâine vom muri'55. De aceea, 
pe bună dreptate e numit nebun cel care-şi robeşte sufletul poftelor 
trupeşti, pentru că pune deoparte lucruri despre care habar n-are 
dacă i-ar mai fi de vreun folos. 

39. De aceea se şi pune întrebarea: 'Şi cele ce ai pregătit, ale cui 
vor fi?'54. De ce tot măsori zilnic şi numeri şi fixezi termene? De ce-ţi 
cântărești mereu piesele de aur și măsori zilnic argintăriile? Cu cât 
mai bine e să fii impărţitor darnic decât paznic mereu îngrijorat! Cât 
de mult ai câştiga să fii numit părinte iubitor al multor orfani decât 
să ai nenumărate monede rânduite pentru viitor! Ştim doar că banii 
aici rămân, câtă vreme recunoştinţa merge cu noi până la dreptul 
Judecător. 

40. Dar poate că vei zice ceea ce obişnuiţi să ziceţi în astfel de 
cazuri: "nu trebuie să dăruim unuia pe care Însuşi Dumnezeu la 
blestemat, anume să fie sărac'. Or, aici trebuie să înţelegem că 
Dumnezeu nu i-a blestemat deloc pe săraci atunci când a zis: 'Fe- 
riciţi voi, cei săraci, că a voastră este împărăţia cerurilor'55, pentru 
că nu despre cel sărac, ci despre cel bogat a zis Scriptura: 'bleste- 
mat este cel ce ţine grâul'56. Şi apoi, să nu întrebăm care anume ar 
fi cel vrednic, căci milostenia nu s-a obişnuit să fie judecată după 
vrednicie, ci după starea de lipsă a fiecăruia, deci să aducem puţină 
bucurie săracului, iar nu să întrebăm cât este el de bun. Pentru că 
scris este: "Fericit cel care caută la sărac şi la sărman'57. Şi cine-i cel 
care caută în acest chip? Cel ce pătimeşte împreună cu el, care îm- 

brăţişează și el soarta celui sărman, cel care-şi dă seama că Dum- 
nezeu este Cel care a făcut şi pe sărac ca şi pe bogat, care înțelege 
ce anume dă valoare morală roadelor sale, atunci când alege din ele 
o parte oarecare şi pentru săraci58, Așadar, dacă ai din ce să faci 
vreun bine cuiva, atunci să nu-l ammâni zicându-i: "Du-te și vino, mâi- 
ne îţi voi da'59, nu pierde prilejul de a-l ajuta pe altul, căci e primej- 
dios să amâni mântuirea cuiva, putându-se întâmpla ca, în timp ce 
l-ai amânat, el să moară. Mai bine să alergi înainte de a muri, pentru 
ca nu cumva zgârcenia să te impiedice şi mâine, incât să te faci de 
ruşine faţă de cele făgăduite. 

41. Dar ce să zic să nu amâni binefacerea? O, dacă nu te-ai grăbi 
să jefuiești, să nu te aprinzi şi tu de pofte, să nu schingiuieşti şi tu 
pe altul, să nu umbli după bunuri străine, să nu te obişnuieşti numai 
cu făgăduielile, să aduci mereu alte şi alte scuze şi să nu te iei după 
acea Izabelă, care e o adevărată personificare a lăcomiei şi care nu 
ştie să scoată altceva din gură decât: "via lui Nabot Izreeliteanul pe 
care o doreşti ţi-o dau eu'50! Tu eşti trist pentru că vrei să urmezi, 
chipurile, calea dreptăţii de a nu jefui bun străin, atunci când zici: 
am eu drepturile mele, legile mele. Pot fi învinuită că despoi şi că 
smulg averea unui om sărac?, pentru atâta seamă viaţa tot merge 
mai departe! 

42. Căci ce altceva se descrie în acea istorie decât lăcomia bo- 
gaţilor, care-i ca o vijelie amăgitoare, asemenea unui torent care 
târăşte totul în calea lui, răpind totul, fără să ţină seamă de nimic? 
Şi nu-i vorba numai de o singură Izabelă, ci de mai multe, nu dintr-o 
singură vreme, ci din toate vremile. 

43. Tuturor ea le spune aşa cum i-a spus-o Izabela lui Ahab: 
"Scoală, mănâncă şi fii cu voie bună, că via lui Nabot Izreeliteanul 
ţi-o dau eu. Apoi ea a scris scrisori în numele lui Ahab, le-a pecetluit 
cu inelul lui şi a trimis aceste scrisori la bătrânii şi fruntaşii din 
cetatea lui Nabot, care locuiau cu el acolo. În scrisori însă ea scria 
aşa: Vestiţi tuturor să postească post şi puneţi pe Nabot înaintea 
poporului. Şi aduceţi doi oameni netrebnici care să mărturisească 
împotriva lui şi să spună: A hulit pe Dumnezeu şi pe rege; şi apoi să-l 
scoateţi afară şi să-l ucideţi cu pietre'6!. 

44. Cât de mult se potriveşte purtarea bogaţilor cu a Izabelei! Ei 
sunt bolnavi dacă nu jefuiesc bunurile altora, nu le trebuie mâncare 


58, Cf. Înţ. Sir. 35, 9. 

şi postesc chiar, dar nu pentru ca să-și micșoreze păcatul, ci pentru 
ca să mărească și mai mult vina. Îi vezi chiar venind la biserică, 
întrucât așa le cere doar porunca, să vină frecvent și cu smerenie, şi 
asta pentru ca să împlinească și mai mult măsura nelegiuirii. Dar iată 
ce grăieşte Domnul despre unii ca aceștia: "Este oare acesta un post 
care-Mi place, o zi în care omul îşi smerește sufletul său? Să-şi plece 
capul ca o trestie sau să se culce pe sac şi în cenuşă, oare acesta se 
cheamă post, zi plăcută Domnului? Nu ştiţi voi postul care Îmi pla- 
ce?, zice Domnul. Rupeţi lanţurile nedreptăţii, dezlegaţi legăturile 
jugului, daţi drumul celor asupriţi şi sfărâmaţi jugul lor. Împarte 
pâinea ta cu cel flămând, adăpostește-l în casă pe cel sărman, pe cel 
gol îmbracă-l şi nu te ascunde de cel de un neam cu tine. Atunci 
lumina ta va răsări ca zorile şi tămăduirea se va grăbi. Dreptatea ta 
va merge înaintea ta, iar în urma ta, slava lui Dumnezeu. Atunci vei 
striga, şi Domnul te va auzi; la strigătul tău EI va zice: "lată-Mă!'62, 
45. Auzi, aşadar, bogatule, ce-i va zice Domnul Dumnezeu! lar 
tu vii la biserică nu pentru ca să te milostiveşti cu ceva faţă de cel 
sărac, ci doar ca să-l mai despoi şi mai mult. Postești, dar nu pentru 
ca în schimbul cheltuielilor ce le-ai fi dat pentru petrecerile tale să 
se învrednicească cei lipsiţi, ci pentru ca să-ţi speli faţa şi cu prețul 
despoierii celor sărmani. La ce altceva iţi foloseşte cartea ori scrie- 
rea decât pentru ca să pecetluiești şi mai mult prin rânduielile lor 
lanțurile dreptăţii? N-ai auzit cuvântul de adineauri: 'rupe lanţurile 
nedreptăţii, dezleagă legăturile jugului, dă drumul celor asupriţi şi 
sfărâmă jugul lor'65? Tu-mi pui în faţă textele poruncilor, câtă vreme 
eu îţi recit cuvintele legii lui Dumnezeu. Tu te legi de cerneală, pe 
câtă vreme eu îţi reamintesc prezicerile proorocilor în care s-a ţesut 
Duhul lui Dumnezeu65a. Tu înjghebezi mărturii mincinoase, pe când 
eu iţi aduc drept mărturie însăși conştiinţa ta, de a cărei judecată nu 
vei putea fugi şi nici n-o vei putea ocoli, a cărei mărturie n-o vei 
putea înlătura la ziua în care va da pe față Dumnezeu cele ascunse 
ale oamenilor. Tu zici: 'strica-voi jitniţele mele", pe când Domnul îţi 
spune că plusul care nu ar mai fi încăput în hambare trebuie socotit 
ca fiind al săracilor$+, pentru ca din acest plus să se bucure cei 
lipsiţi. Tu zici: "mai mari le voi zidi şi voi strânge acolo tot grâul şi 
toate bunătăţile mele', pe câtă vreme Domnul îţi zice: "imparte cu 
cel flămând pâinea ta”. Tu zici: am să-i dau săracului casa, în schimb 

Domnul zice că şi pe cei nevoiași şi care n-au niciun adăpost să-i iei 
în casa ta. Cum vrei, bogatule, să te asculte Dumnezeu, câtă vreme 
tu crezi că pe Dumnezeu nu trebuie să-L asculţi? Se vede că cine 
aprobă judecata bogatului înscenează nebunii: ca şi cum ar fi, 
chipurile, o nedreptate a lui Dumnezeu dacă s-ar osândi cererea 
bogatului. 

46. Scriptura ne spune: "Ai hulit pe Dumnezeu şi pe rege'65. Pu- 
nând între cele două persoane semnul egalităţii pentru ca să arate 
că și jignirea adusă aceluia e deopotrivă de grea, iar pentru ca să nu 
se spună că s-a folosit cuvânt jignitor la adresa bogatului, şi anume 
ca să nu se specifice cam ce expresie a fost folosită, se spune sim- 
plu că, în loc să-l laude pe rege, l-a hulit66. Se cer şi doi martori min- 
cinoşi. De doi martori a fost învinuită și Susana67, după cum tot doi 
martori a găsit şi sinagoga când au fost aduse împotriva Mântuitoru- 
lui68 învinuirile mincinoase, așa că şi de astă dată, tot prin mărturia 
a doi oameni netrebnici a fost omorât şi sărmanul Nabot. Şi atunci 
"L-au scos afară din cetate şi l-au bătut cu pietre şi a murit'69. Măcar 
dacă i s-ar fi îngăduit să moară printre ai săi! Bogatul pizmuieşte 
până şi înmormântarea săracului. 

47. Dar "când a auzit că Nabot Izreeliteanul a fost ucis, Ahab şi-a 
rupt hainele sale, s-a îmbrăcat cu sac şi apoi s-a sculat ca să se ducă 
la via lui Nabot Izreeliteanul şi să o ia în stăpânire'70. Tot așa se 
supără şi vorbesc de rău şi cei bogaţi, numai ca să facă altora rău în 
cazul că nu reuşesc ceea ce au dorit; în schimb, dacă [cei învinuiți] 
au săvârşit deja răul, atunci simulează că le pare rău, stau triști şi 
posomorâţi, dar nu atât la inimă, cât mai ales la faţă, atunci când se 
pornesc spre locul moşiei răpite, clipă în care pune stăpânire pe ei 
sentimentul nedreptăţii depline. 

Despre acest lucru ne aduce aminte dreptatea dumnezeiască, 
atunci când îl osândeşte cu asprime pe lacom, spunându-i: 'Ai ucis, 
şi vrei încă să intri în moştenire? Pentru aceasta, iată, în locul unde 
au lins câinii sângele lui Nabot, acolo vor linge şi sângele tău'71. O, 
cât de dreaptă şi cât de aspră e hotărârea de a se desfiinţa prin 
groaza morţii proprii însăşi cruzimea morţii pregătite altuia! Dum- 
nezeu priveşte spre sărmanul Nabot cum stă neînmormântat și hotă- 

răşte ca şi bogatul să zacă neîngropat şi, aşa mort, să lingă câinii 
trupul chinuit al nelegiuirii sale, despre care a socotit că nici la moar- 
te nu trebuie să fie cruțat. Aşa a fost dată pe faţă cruzimea vieţii 
celui lacom prin stropirea plină de cruzime a rănilor în care a sfârşit 
leşul trupului său. În timp ce săracul Nabot a îndurat toate aceste 
chinuri, bogatul s-a tulburat; în schimb, când bogatul s-a prăpădit, 
sărmanul Nabot a fost răzbunat. 

49. Dar ce altceva vrea să semnifice faptul că desfrânatele s-au 
scăldat în sângele lui72 decât că regele a trăit într-un desfrâu atât de 
cumplit şi lăcomia lui s-a dovedit atât de nelegiuită, încât de dragul 
acestui dezmăţ fără capăt a poftit să răpească şi grădina de zarzavat 
a unui sărac, şi astfel pentru niște legume a ajuns să ucidă şi om? 
De aceea, dreaptă a fost răsplata acestui lacom, dreaptă și pedeap- 
sa pentru lăcomia care l-a pierdut. Şi în cele din urmă şi pe Izabela 
au sfâşiat-o câinii?3 şi zburătoarele văzduhului, spre a se arăta că 
pentru ticăloşia sufletească a celui nesăţios singurul câştig este doar 
mormântul. Să te fereşti, aşadar, de un astfel de sfârşit, bogatule! lar 
de un astfel de sfârșit te vei feri numai dacă vei fugi de astfel de 
nelegiuiri. Să nu fii şi tu un al doilea Ahab, încât să pofteşti avutul 
vecinului. Să nu te stăpânească acea nenorocită lăcomie a Izabelei, 
care să te mâne la fapte atât de nememice, încât să nu-ţi poţi 
stăpâni poftele, ci doar să cazi pradă lor, şi care să te facă mai trist 
chiar atunci când nu dobândeşti ce pofteşti, iar în cele din urmă să 
te facă de rușine numai pentru că eşti bogat. 

50. Cei mai mulţi bogaţi sunt de părere că-s mai lipsiţi decât alţi 
oameni numai pentru că simt că le lipseşte ceva din cele ce au alţii. 
De toate duce lipsă cel ale cărui pofte nu mai au margini; în schimb, 
cel credincios trăieşte cu conştiinţa că toate bunurile din lume sunt 
ale lui. De toată lumea fuge cel a cărui conştiinţă i-a dat să înţeleagă 
că s-a îngrozit că lumea ar pune stăpânire pe el. Tocmai de aceea ne 
istoriseşte Scriptura că a zis Ahab către Ilie, parcă ar fi vorbit boga- 
tul către cel sărac: 'Şi aici m-ai aflat, dușmanule!'74. Vai de sărmana 
conştiinţă care s-a plâns că-i trădată! 

51. De aceea, bine a răspuns Ilie către el: "Te-am aflat, neferici- 
tule, căci te-ai încumetat să săvârşești fapte nelegiuite înaintea Dom- 
nului'75. Şi era Ahab rege, ba încă rege al Samariei, pe când Ilie era 
sărac şi ducea lipsă până şi de mâncare, neavând nici cu ce trăi de 

pe o zi pe alta dacă nu l-ar fi hrănit un corb?6. Pe de altă parte, atât 
era de abătută conştiinţa păcătosului, încât nu mai era în stare nici 
să se bucure de strălucirea puterii regale. De aceea a grăit prosteşte 
şi fără pic de mândrie: 'M-ai aflat, duşmanule, și aici! Şi ai surprins 
în mine cele ce credeam că pot fi ascunse. În faţa Ta, Doamne, se 
vede că nu rămâne ascuns nici cel mai tainic cuget al minţii mele, 
aşa că m-ai aflat şi aici, căci cunoşti toate rănile mele. De acum 
robia mă mănâncă'. Şi de fapt păcătosul se dă pe faţă întrucât însăși 
nelegiuirea lui îl trădează, pe când cel drept grăieşte: "Cu foc m-ai 
lămurit, dar nu s-a aflat în mine nedreptate'77. Când s-a ascuns, 
Adam a fost şi el descoperit78, în schimb mormântul lui Moise nu-l 
ştie nimeni nici până azi79. Ahab a fost dat pe faţă, dar Ilie nu, pre- 
cum spune Scriptura: cei răi "din zori mă vor căuta, şi nu mă vor 
afla'80. Şi tot aşa se spune şi despre lisus în Evanghelie, că-L căutau 
şi nu-L puteau afla8!. De altfel vina este cea care-l trădează pe vino- 
vat. De aceea şi spune Tesviteanul: "te-am aflat pentru că te-ai încu- 
metat să săvârșeşti fapte nelegiuite înaintea Domnului', pentru că El 
dă pe faţă pe cei vinovaţi de nelegiuiri, câtă vreme cei nevinovaţi nu 
sunt daţi în mâna duşmanilor lor. Doar bine ştim cum urmărea Saul 
să-l prindă pe dreptul David, dar n-a fost în stare să-l afle82, pe când 
dreptul David l-a găsit pe regele Saul chiar şi când nu-l căuta85, pen- 
tru că Domnul însuşi l-a dat în mâna lui. În general luxul e o cap- 
cană, pe când sărăcia ne face liberi. 

52. Vă înrobiţi, bogaților, şi încă într-o robie cruntă, pentru că vă 
faceţi robi rătăcirii, vă daţi platnici poftelor, lăsându-vă stăpâniţi de 
o lăcomie care nu poate fi săturată, un fel de patimă mai năvalnică 
decât un torent care iese din albie și decât un izvor care mânjeşte 
doar cu nămol atunci când se revarsă, care îneacă fără de niciun 
folos lanurile inundate. Dintr-un astfel de tablou trebuie să trageţi și 
voi învățămintele cuvenite. După cum apa izvorului, dacă acesta nu-i 
rânit, uşor se strică atâta timp cât apa rămâne mult timp stătută şi 
într-o stare de părăsire şi face un fel de cuib pentru broaşte şi nu 
mai e bună de băut, tot aşa și avuţiile adunate grămadă își pierd cu 
timpul, prin neîntrebuințare, rostul și valoarea8+. Să învăţăm, dar, 

ceva din pilda izvorului: "focul arzător îl va stinge apa, şi milostenia 
va curăţi păcatele"85, iar apa stătătoare curând face viermi. Comoara 
ta, bogatule, nu va fi statornică, aşa cum nu va sta pe loc nici para 
focului. Ea nu-ţi va fi statomică decât dacă o transformi prin miloste- 
nie. Oricât te-ai ţine, bogatule, să nu uiţi de foc, căci al tău e glasul 
celui ce strigă: 'Părinte Avraame, trimite-l pe Lazăr să-şi ude vârful 
degetului şi să-mi răcorească limba'86. Ţie-ţi va fi de folos orice bine 
pe care l-ai făcut celui lipsit, tu ești cel ce iei dobânda pentru orice 
bun de care te lipseşti. Din pâinea pe care ai dat-o oricărui sărac tu 
eşti cel ce câștigi, pentru că cine miluieşte pe un nevoiaș pe sine se 
hrănește, şi roadele binefacerii tocmai în aceasta constau. Milos- 
tenia se seamănă pe pământ, dar ea rodeşte în ceruri, se sădeşte în 
cel sărac, dar aduce roadă înaintea lui Dumnezeu. "Să nu spui aproa- 
pelui tău: Du-te şi vino, mâine îţi voi da'87. Căci cine nu-ţi îngăduie 
[să spui]: "mâine îţi voi da', acela cum i-ar putea îngădui să spui: nu-ţi 
voi da? În fond, când dăruieşti celui sărac nu dăruieşti din al tău, ci 
înapoiezi ce-i al lui. Căci tu iei pe nedrept ceea ce-i comun şi ce-i dat 
în folosinţa tuturor. Pământul e al tuturor, nu numai al celor bogați. 
Doar mai puţini sunt cei care nu se folosesc de ce-i al lor decât cei 
care se folosesc. Aşadar, tu întorci ceea ce ești dator, nu împarţi ce 
n-ai fi fost dator. Tocmai de aceea şi zice Scriptura: "pleacă săracu- 
lui urechea ta şi cu blândeţe răspunde-i cele de pace'88. 

54. Şi atunci, pentru ce să te trufeşti, bogatule? De ce să zici 
celui sărac: să nu te atingi de mine89? Oare nu tot într-un pântece 
identic aţi fost zămisliţi şi dintr-un pântece aţi fost născuţi, bogatul 
ca şi săracul? De ce te fălești că te tragi dintr-un neam mai ales? V-aţi 
obişnuit să puneţi în lumină originea neamurilor celor bogaţi cum 
puneţi în lumină şi originea aleasă a câinilor voştri, aşa cum clasaţi 
rasele de cai nobili şi cum îl proclamaţi pe consul”. Despre unul 
spuneţi că se trage din tatăl cutare şi din mama cutare, pe când 
despre altul spuneţi că s-a învrednicit să aibă un bunic deosebit sau 
că seamănă cu un străbunic și mai şi. Dar lucrurile acestea nu-l 
înalță cu nimic pe cel de azi; pentru astfel de motive nu noblețea de 
sânge poate fi incununată cu lauri, ci alergarea în arenă. Or, dacă 
socotim noblețea cuiva după hrană, atunci vrednicia ei e mult mai 

scăzută. Așadar, să bagi de seamă, bogatule, să nu roşească în tine 
vredniciile strămoșilor tăi, pentru ca nu cumva să li se spună şi lor: 
cum de ai lăsat, cum de ţi-ai ales astfel de urmaş? Vrednicia moşte- 
nitorului nu stă nici în poadoabe de aur şi nici în haine cu porfiră şi 
mătase. O astfel de laudă nu revine oamenilor, ci minelor de metale, 
unde sunt pedepsiţi oamenii la întuneric. Cei lipsiţi scot aurul, dar el 
nu le revine lor. Se chinuie să-l găsească, se chinuie să afle ceea ce 
nu și-au dat seama că au. Cu toate acestea, mă mir de ce voi, bo- 
gaţilor, credeţi că trebuie să vă făliţi cu acest aur, câtă vreme el e 
pricină mai mult de neplăceri decât de bucurii: “lemn de împiedicare 
este aurul şi tot cel fără de minte se va prinde în el'9l; de aceea se 
spune mai departe despre bogat: “fericit bogatul care s-a aflat fără 
de prihană şi care după aur n-a umblat'92 şi care nici nu şi-a pus 
nădejdea în comorile de bani. Dar ca și cum un astfel de bogat n-ar 
putea să existe, Scriptura doreşte să ne arate şi mai departe: 'Cine 
este acesta? Şi-l vom ferici'95. Căci ni s-a dat să adunăm mai mult 
ca ceva nou, decât să recunoaştem că aşa ceva e lucru obișnuit; 
pentru că dacă acest lucru s-a dovedit posibil în mijlocul bogaţilor, 
atunci pe bună dreptate un astfel de om e desăvârşit şi vrednic de 
laudă, cum zice Scriptura?4: "Cine a fost încercat cu aurul, şi a rămas 
desăvârșit și i-a fost lui spre laudă? Şi cine este acela care a putut 
face rău, şi n-a făcut?". În sufletul vostru, unde aurul întinde atâtea 
momeli primejdioase, nu dictează oare nu atât iubirea, cât mai ales 
pofta după putere sau după răzbunare? 

56. Oare nu provoacă în voi cruzime deosebită, în loc să vă îndu- 
rereze, faptul că atunci când sunt cucerite popoarele, glasul celui 
sărac nu-i ascultat? De altfel, chiar dacă-l ascultă, totuşi nu ţin sea- 
ma de el. Şi apoi voi, bogaţilor, nu ţineţi seama nici de perdeaua 
ruşinii pentru că mereu vreţi să vă faceţi mai mari hambarele, deşi 
nici cu ele nu ştiţi unde să vă opriţi. Voi imbrăcaţi cu podoabe pereții 
caselor, dar îi dezbrăcaţi pe semeni. Cel gol strigă în faţa casei tale, 
dar ţie nu-ţi pasă. Omul cel dezbrăcat strigă, dar tu eşti îngrijorat cu 
ce fel de marmură să-ţi îmbraci planşeul camerelor. Cel nevoiaş îţi 
cere bani, şi n-are cine-i da. Omul cere pâine, iar calul tău are la frâu 
zăbale de aur%5. Tu te desfătezi în haine scumpe, pe când alţii n-au 
nici ce mânca. Ce crezi, boygatule, câtă osândă vei primi pentru asta? 
Poporul stă infometat, iar tu iţi inchizi hambarele. Poporul plânge, 

iar tu întorci de pe o parte pe alta pietrele preţioase. Nenorocit este 
cel în puterea căruia stă scăparea de la moarte a atâtor suflete, dar 
de care nu se îndură! Chiar şi numai o piatră prețioasă de pe inelul 
tău ar fi putut mântui viața unui întreg popor96! 

57. Ascultă, bogatule, ce fel de predică ţi s-ar potrivi?7: 'Am scă- 
pat de Ia pieire pe cel sărman care striga după ajutor şi pe orfanul 
fără sprijin. Binecuvântările celui ce era gata să piară veneau asupră-mi 
şi umpleam de bucurie inima văduvei. Mă îmbrăcam întru dreptate 
ca într-un veşmânt şi judecata mea cea dreaptă era mantia mea şi 
turbanul meu. Eram ochii celui orb şi piciorul celui şchiop; eram ta- 
tăl celor neputincioşi şi cercetam cu sârguinţă pricinile care îmi erau 
necunoscute”. Şi mai departe98; 'Străinul nu petrecea niciodată afa- 
ră; porţile mele le deschideam călătorului. Acoperit-am eu ca lumea 
cealaltă păcatele mele, ascunzând în sânul meu greşeala făptuită? 
Pentru că, adică, mă temeam de zarva cetăţii şi mă spăimânta dis- 
prețul cetăţenilor, şi atunci rămâneam fără de glas şi nu mă mai ară- 
tam în poartă?”. Şi-a adus aminte că trebuie să înapoieze fără restanţă 
până și garanţia dată cu zapis datornicului. Dar de ce să mai repet 
ce zice bogatul, că plângea alături de orice suferind și suspina de 
câte ori a văzut pe cineva ajuns la ananghie, deşi simţea acest lucru 
mai mult în timpuri grele decât bune, şi că se simţea că se vede mai 
mult pe el a fi lipsit decât pe alţii? Dacă așa ceva spune cel care nici- 
odată n-a fost să nu plângă când a văzut pe cineva că şi-a pierdut so- 
țul, care niciodată nu s-a așezat la masă singur, fără să-şi fi împărţit 
pâinea cu cel orfan, pe care din fragedă tinereţe aşa l-a hrănit și l-a 
crescut dragostea părinţilor încât niciodată n-a trecut nepăsător pe 
lângă cel gol, sau să nu fi îngropat pe cel mort, care să nu fi încălzit 
umerii celor goi cu blana oilor sale, căruia nu i-a plăcut nicicând să 
se bucure și să-l asuprească prin bogăţia sa pe orfan, ori să se fi 
desfătat când duşmanii săi au ajuns la necaz; dacă, așadar, până şi 
cel care a săvârșit astfel de lucruri totuşi a ajuns să fie tulburat de 
pofta după averi; dacă dintr-atâta avere rămasă de la părinţi n-a 
putut prezenta niciun dram de milostenie, atunci ce să se aştepte de 
la tine, care nici măcar atâta nu știi: cum să-ţi cheltui avuţia, încât 
duci zile de calicie până şi în clipele când ai mai mult belşug, şi 
aceasta pentru că de nimeni nu ţi-e milă, pe nimeni nu ajuţi? 

58. Din toate acestea înţelegem aşadar că eşti numai paznic, iar 
nu stăpân peste averile tale, ca unul care-şi îngroapă aurul său în 

pământ, cu alte cuvinte eşti numai chivernisitor al averii, iar nu stă- 
pân absolut al ei, după cum ne spune şi Scriptura că "unde este co- 
moara ta, acolo va fi şi inima ta'99. Or, de aici înţelegem că tu ţi-ai 
îngropat inima tocmai în aurul pe care l-ai ascuns în pământ. De 
aceea, vinde mai bine aurul şi cumpără-ţi mântuirea! Vinde pietrele 
preţioase şi cumpără împărăţia lui Dumnezeu; vinde-ţi ogorul şi 
cumpără-ţi viaţa veşnică. Alege adevăratele comori, ca să câştigi cu- 
vintele adevărului. Căci scris este: 'dacă voieşti să fii desăvârşit, 
du-te, vinde averea ta, dă-o săracilor, şi vei avea comoară în cer'100, 
Şi nu te întrista când auzi astfel de cuvinte, ca să nu ţi se spună şi 
ție: 'cât de greu vor intra în împărăţia lui Dumnezeu cei ce au bo- 
găţii!'101. Dimpotrivă, când citeşti aceste cuvinte, gândeștete că 
moartea te-ar putea răpi, că puterea Celui de sus te-ar putea smulge 
de aici, iar tu ai umblat după lucruri mărunte, în loc să fi căutat cele 
de preţ, ai indrăgit cele trecătoare în locul celor veșnice, comori 
băneşti în locul comorilor cu adevărat fericite; acelea pier, pe când 
acestea rămân. 

59. Gândeşte-te apoi că peste comorile pământeşti nu ești sin- 
gur stăpân, căci stăpân peste ele sunt și viermele şi rugina, care rod 
şi banii. Pe aceştia zgârcenia ţi i-a dat drept părtași; de aceea, vindei 
comorile ca să-ţi poată aduce fericirea de care vorbește Scriptura, 
[căci altfel]: "asupra mesei zgârcitului va cârti cetatea şi mărturia 
răutăţii lui este adevărată'102. Datomnic işi face astfel pe Dumnezeu- 
Tatăl cel care se simte dator să-l ajute pe sărac plătind datoria ca un 
datornic corect faţă de creditorul cel bun. Îşi face datornic şi pe Fiul, 
Care zice: "Flămând am fost şi Mi-aţi dat să mănânc; însetat am fost 
şi Mi-aţi dat să beau; străin am fost şi M-aţi primit; gol am fost şi M-aţi 
îmbrăcat'103. Căci orice s-a dat unuia dintre cei mai mici Lui zice că 
1 s-a dat104, 

60. Omule, se vede că nu ştii cum se adună bogăţiile. Dacă vrei 
să fii cu adevărat bogat, atunci fii sărac faţă de veacul acesta, ca să 
fii bogat înaintea lui Dumnezeu. Cel bogat în ale credinţei este bogat 
inaintea lui Dumnezeu, cel bogat în milostenii este bogat inaintea lui 
Dumnezeu, cel bogat în nevinovăție este bogat inaintea lui Dum- 
nezeu, cel bogat in înțelepciune şi bogat în ştiinţă e bogat întru Dum- 
nezeu. Există săraci a căror adâncă sărăcie a prisosit în bogăţiile 

nevinovăţiei, dar există şi bogaţi care au sărăcit şi au ajuns în lipsă. 
Căci nu degeaba s-a scris: 'Bogatul stăpâneşte pe cel sărac şi cel ce 
împrumută este slujitor celui de la care se împrumută'195, pentru că 
cei bogaţi şi imbuibaţi lasă în urma lor numai deşertăciuni şi răutăţi, 
din care n-ajung să culeagă roade, ci doar spini!0%6. De aceea vor şi 
ajunge bogaţii să fie slugi celor săraci, incât noii robi vor cere împru- 
mut de la noii stăpâni lucruri duhovnicești!07, aşa cum a ajuns şi 
bogatul să se roage ca săracul Lazăr să-i răcorească limba!08. Drept 
aceea şi ție, bogatule, ţi se poate potrivi zicala aceasta, așa încât 
milostivește-te de cel sărac și împrumută pe Dumnezeu, cum stă 
scris: "Cel ce are milă de sărman împrumută Domnului'109. 

61. În schimb, ce frumos a glăsuit dreptul David în Psalmul 75, 
când a îndreptat împotriva asirienilor imnul său, adică împotriva 
duhurilor fărădelegilor, ale asirienilor celor duhovniceşti!10, stăpâ- 
nitori găunoşi şi înşelători ai acestei lumi, atunci când zice: 'cunos- 
cut este în ludeea Dumnezeu'l!1, ceea ce vrea să spună că Dum- 
nezeu nu S-a făcut cunoscut nici între cei bogaţi, nici între cei de 
neam mare şi puternic, ci S-a arătat ca atare în sufletele mulțimilor. 
lar mai departe se spune aşa: “în Israel mare este numele Lui"! 12, 
dar nu între dregători şi între consuli, ci în inima celui care-L vede 
pe Dumnezeu, şi acesta este Israel, a cărui credinţă adâncă a putut 
ajunge până la cunoașterea lui Dumnezeu. 

62. Căci zice mai departe: 's-a făcut în Ierusalim locul Lui şi lă- 
cașul Lui în Sion'115, adică acolo unde simţirea paşnică a credincio- 
sului nu se lasă tulburată de niciun val al poftelor deşarte, nu se lasă 
răscolită de nicio furtună a patimilor și nu se aprinde de vâlvătaia 
vreunei dorinţe nesăbuite. Dumnezeu însuşi este Cel ce iscodeşște şi 
cele veşnice, și tot EI locuiește în Sion, biruind toate uneltirile răz- 
boirilor celor duhovniceşti, tocind arcurile cu care diavolul obiş- 
nuieşte să aprindă în inimile oamenilor patimi copleșitoare, arun- 
când asupra lor săgeți pline de foc. Dar aceste săgeți nu pot să-i facă 
niciun rău celui drept, pentru care Dumnezeu înseamnă lumină şi 
care e cu atât mai străin de cei ce stau copleşiţi de groaza întuneri- 

cului cu cât în sufletul lui nu s-ar putea sălășlui nimic altceva decât 
lumina, încât şi pe cei puternici s-a obișnuit să-i ruşineze, — aşa cum 
l-a ruşinat pe luda cel vicelan, când acesta a încercat să taie 'ca în 
codru cu toporul uşile locaşului Domnului'114%, atunci când diavolul 
a intrat în inima lui!!5 —, şi prin chemarea la slujba apostoliei să 
intre în cortul numelui Celui fără de sfârșit. Aşa s-a năpustit el asupra 
uşilor ca un silnic, căutând fără ruşine să intre în chip sălbatic, câtă 
vreme Dumnezeu îi luminează în chip paşnic pe slujitorii Săi, voind 
ca prin strălucirile vredniciilor şi prin limpezimea virtuţilor lor să 
lumineze şi întunecimile acestei lumi. iată dar ce putere mare au 
înaintea lui Dumnezeu 'făcătorii de pace' și “cei blânzi", câtă vreme 
cei nepricepuţi la inimă s-au tulburat mereu și își sunt într-un fel ca 
nişte sfătuitori ai propriilor lor crize, pentru că îşi pierd echilibrul din 
pricina patimilor lor mistuitoare, încât par că se luptă mereu cu va- 
lurile. 

63. Cine sunt aceștia, ne-a dat să înţelegem Scriptura atunci 
când a zis: "toţi, bărbaţii bogăţiilor'! 16. "Toţi a zis, pe niciunul nu l-a 
exceptat. Şi bine i-a numit "bărbaţii bogăţiilor', nu bogăţiile bărba- 
ţilor, anume ca să arate că nu ei sunt stăpânii bogățiilor, ci acestea 
îi stăpânesc pe ei. Căci bogăţia s-ar cădea să fie a bogaţilor, iar nu 
bogatul al bogățiilor. Drept aceea, oricare bărbat care nu se folo- 
seşte de avutul său ca de bogăţia sa și oricine ar fi cel ce n-a învăţat 
să miluiască pe sărac şi să împartă cu el cele ce are, acela e rob, iar 
nu stăpân al avuţiilor lui, pentru că le socoteşte străine, cum face o 
Slugă, nefolosindu-se de ele ca un adevărat stăpân. Despre simţirea 
unui astfel de om zicem, deci, că e "bărbat al bogățiilor”, iar nu că ar 
fi vorba aici despre bogăţiile bărbatului. Înțelegerea bună este aceea 
care e folosită în sens bun117. Cel care nu înţelege însă, acela nici 
nu poate avea pretenţia că înţelegerea i-ar ajuta la ceva, ci-ţi dă 
impresia că a adormit tărbăcit de somn. Un astfel de bărbat işi 
doarme somnul lui, adică somnul propriul!8, iar nu pe cel al lui 
Hristos. Şi cine nu doarme somnul lui Hristos, acela nu are nici 
liniştea lui Hristos, şi atunci nu se scoală nici cum Se scoală Hristos 
din morţi, după cum scrie: "Eu m-am culcat şi am adonnit; sculatu- 
m-am, că Domnul mă va sprijini'!19, 

64. Chiar şi în acest veac dorm cei vrednici să fie mustraţi de 
Domnul din cer, pentru că au incălecat nişte cai pe care nu-i pot 
înfrâna. Căci citim în alt loc, unde se spune despre Biserică sau 
despre suflet: "'făcutu-m-am asemenea carelor lui Aminadab'120. Or, 
dacă sufletul e ca un 'car”, să bagi de seamă ca nu cumva trupul să 
fie cal, pe când cel care-l mână e puterea minţii care stăpânește 
trupul şi mişcările lui, ţinându-le în frâu ca pe niște cai ai înțelepciu- 
nii. Aşadar, se poate spune că 'au adormit” cei ce au îndrăgit plăce- 
rile trupului fără să le pună nicio frână, de aceea e mai potrivit ca ei 
să fie numiţi cârmaci decât călăreţi sau vizitii. Căci, într-adevăr, vi- 
zitiul este cel care își îndeamnă caii după cum vrea, cu rânduială şi 
pricepere, fie încurajându-i la trap, fie strângând hăţurile la cei mai 
puţin dresați ori îndemnându-i pe cei obosiţi sau prea înceţi, îndru- 
mându-i pe toţi după cum dorește. De aceea, pe când a fost luat Ilie 
şi se ducea parcă într-o căruţă spre cer, a strigat Elisei către el: 'Pă- 
rinte, părinte, carul lui Israel şi caii lui!'121, adică tu, care conduceai 
poporul lui Dumnezeu cu bună cârmuire a statorniciei acestora, pe 
bună dreptate le-ai primit alergările. Ei sunt ca și caii care aleargă 
spre lucrurile dumnezeiești, pentru că Te-au cunoscut pe Tine, 
Doamne, îndrumător şi stăpân al cugetelor omeneşti, şi asemenea 
unui bun vizitiu Te încununezi biruitor în luptă pentru răsplata cea 
veşnică. Şi la Proorocul Avacum se poate citi o afirmaţie asemă- 
nătoare despre un Conducător de același fel: "Tu încaleci caii Tăi și 
Te sui în carele Tale de biruinţă'!22, căci Şi-a îndemnat pe apostoli 
trimiţâdu-i în toate părţile ca să propovăduiască Evanghelia în toată 
lumea. A folosit şi aici cuvântul 'incaleci', ca şi când ar fi vorba de 
cineva care călăreşte pe cai, dar nu ca cineva care se urcă doar pe 
cal pur şi simplu. De fapt, şi acela încalecă pe cal, dar numai ca să-l 
împintenească; şi nu numai pentru ca să șadă acolo, ci pentru că 
fiind calul trândav şi leneş n-ar fi în stare să susţină activitatea unei 
minţi adormite. 

65. Iar despre călăreț am citit în alt loc: *,..călăreţul cade. În aju- 
torul Tău nădăjduiesc, Doamne'125, Şi, într-adevăr, fiindcă nimeni 
nu-l fără cădere, chiar dacă vreun călăreț ar cădea fiind copleșit de 
tot felul de patimi pământeşti, totuşi, dacă nu și-a pierdut cu totul 
nădejdea ridicării din nou, cu sprijinul milostivirii dumnezeieşti el se 

poate încă întoarce la mântuire. Dar şi despre călăreț avem mărturie 
că se poate salva, după cuvântul spus de Moise in cântarea din 
cartea leşirii: "pe cal şi pe călăreț în mare i-a aruncat'!74, iar în cartea 
Proorocului Zaharia, Domnul a grăit aşa: “în ziua aceea, zice Domnul, 
voi lovi toţi caii cu spaimă și pe călăreț cu nebunie'125, Şi n-a vorbit 
aici numai de cal, ci şi de călăreț, cum s-a spus în cartea leşirii "pe 
cal şi pe călăreţ', pentru că, dacă se întâmplă ca un călăreț să nu-şi 
poată stăpâni calul, atunci urmează că şi calul şi călăreţul cad în 
prăpastie, rostogolindu-se în primejdia fără fund din pricina iureşului 
nestăpânit. Şi atunci, de ce vă puneţi atâta încredere în cai, boga- 
ţilor? Scris este: "mincinos este calul spre scăpare'126. De ce aplau- 
daţi atâta alergările de cai? "Unii se laudă cu căruțele lor, alţii cu caii 
lor, iar noi ne lăudăm cu numele Domnului Dumnezeului nostru. 
Aceștia s-au împiedicat și au căzut, dar noi ne-am sculat şi ne-am în- 
dreptat'!27. Să nu mai nechezaţi atât de amarnic, bogaţilor, stârniţi 
de freamătul plăcerii! Înfricoşător lucru este a cădea în mâna lui 
Dumnezeu, înaintea Lui nimeni nu poate sta drept, necum cel bogat, 
aşa încât va rămâne în seama judecății celei veşnice. 

66. Mai bine ar fi să vă liniştiţi lăsându-vă de fărădelegi şi să vă 
temeţi de puterea lui Dumnezeu. De aceea s-a spus lui Cain, uci- 
gaşul: "Când faci bine, oare nu-ţi este faţa senină?'128. Aceasta, ca 
să-i arate ce se întâmplă când păcătuim. Cugetele voastre să se des- 
chidă inaintea Domnului. Să nu ziceţi: 'n-am păcătuit'. Vedeţi cum a 
zis Pavel: cu toate că "nu mă știu vinovat cu nimic", totuşi [a adăugat] 
“întru aceasta m-am îndreptat'129. De aceea şi voi, chiar dacă nu v-aţi 
şti întru nimic vinovaţi, mărturisiţi-vă totuşi Domnului, pentru ca să 
nu fiți daţi pe faţă cu ceva mincinos. Într-adevăr, cine se mărturi- 
seşte inaintea lui Dumnezeu și aduce înaintea Lui toate adâncurile 
conștiinței, acela va prăznui in cugetul său 'nu cu aluatul cel vechi, 
nici cu aluatul răutăţii şi al vicleşugului, ci cu azimele curăţiei și ale 
adevărului"!30. De aceea zice proorocul, adresându-vi-se vouă: "faceţi 
făgăduinţe şi le împliniţi Domnului Dumnezeului vostru'151, ceea ce 
vrea să spună: Să nu vă mai ascundeţi, bogaţilor, căci ziua Domnului 

s-a apropiat. Rugaţi-vă pentru păcatele voastre, răspundeţi datoriilor 
faţă de binefacerile pe care le-aţi primit. De la Domnul aţi primit 
ceea ce dăruiţi, al Lui este ceea ce plătiţi, după cum este scris: 'de 
la Tine sunt toate şi cele primite din mâna Ta i le-am dat Ţie”'132, 
adică: Ceea ce-Mi dăruiţi e dintru al Meu, Eu sunt Cel care vi le-am 
dat și vi le-am împărţit vouă. Bine a zis proorocul: "bunătăţile mele 
nu-i trebuie'155, de aceea îţi dăruiesc din ale Tale, pentru că eu 
nimic nu am ce să nu fi primit de la Tine. Credinţa este cea care 
atrage darurile, smerenia, cea care dă valoare jertfelor. "Prin credin- 
ță, Abel l-a adus lui Dumnezeu mai bună jertfă decât Cain'154. Mai 
mult decât jertfa lui Cain a îndrăgit Dumnezeu jertfa lui Abel, şi 
aceasta pentru că el a avut credinţă mult mai puternică. Pentru că, 
în definitiv, de ce e mai plăcută jertfa săracului decât a celui bogat? 
Numai pentru că prin credinţă cel sărac este mai bogat decât cel 
bogat şi prin simplitate, mult mai plin de belşug. Şi dacă cel sărac 
duce lipsă de cele despre care s-a spus "toți împărații îţi vor aduce 
daruri'134a, atunci înţelegem că Domnul lisus nu Se bucură atât de 
mult de dăruitorii îmbrăcaţi în haine de purpură, cât mai ales de vir- 
tuţile în stare să potolească simţirile proprii şi să stăpânească zbur- 
dălniciile cugetului. Drept aceea, rugaţi-vă, bogaţilor, pentru că fap- 
tele voastre sunt lipsite de vrednicie, rugaţi-vă pentru păcatele și 
pentru fărădelegile voastre şi plătiţi-vă din datoriile faţă de Domnul 
Dumnezeul vostru. Întoarceţi-l aceste datorii prin cel sărac, plătiţi-vă 
prin cel sărman, răscumpăraţi-vă prin cel aflat în nevoie, căci pe 
Dumnezeu nu-L puteţi împăca altfel pentru fărădelegile voastre. Fa- 
ceţi-vi-L îndatorat pe Cel de a Cărui pedeapsă vă temeţi. 'Nu voi 
primi din casa ta viței, nici din turmele tale ţapi, că ale Mele sunt 
toate fiarele câmpului, dobitoacele din munţi şi boii", zice Dom- 
nul135. Orice-Mi veţi aduce e al Meu, zice mai departe, pentru că lu- 
mea întreagă e a Mea. De aceea nu adun ce-i al Meu, ci M-aş bucura 
de ceea ce sunteţi în stare să dăruiţi drept preţ al iubirii şi credinţei 
voastre, iar nu ca preţ al jertfelor voastre. Numai cât, o, omule, 
"jertfeşte lui Dumnezeu jertfă de laudă şi împlineşte Celui prea înalt 
făgăduinţele tale'136. 

68. Or, fie, dacă vrei aşa, s-o luăm şi pe altă cale: întrucât s-a zis 
că bogaţii au adormit în viaţă ca și cum ar fi fost morţi, Domnul le-a 

adresat mustrări aspre, înspăimântându-i cu ameninţări şi aducân- 
du-le aminte de atotputernicia Lui, în faţa căreia bogaţii sunt slabi. 
Căci, adresându-Se tuturor, Domnul le-a vorbit așa: Doarmă bogaţii 
sau strige cât vor voi, dar "faceţi făgăduinţe şi le împliniţi Domnului 
Dumnezeului vostru. Toţi dimprejurul Lui vor aduce daruri'!37, ceea 
ce însemnează: Aduceţi mulţumiri și voi, săracilor, pentru că Dum- 
nezeu ne primește orice cerere. În Dumnezeu să se îmbogăţească 
cu toţii, întru El să dea bani, să strângă comori de 'aur şi argint. Voi 
însă, care n-aveţi nimic altceva, rugaţi-vă şi iarăși zic rugaţi-vă, pen- 
tru că numai acest lucru îl aveţi, ceea ce e, de altfel, mai de preţ 
decât aurul şi decât argintul. Împliniţi-vă datoriile, voi, care n-aţi 
murit întru Domnul, cât timp sunteţi încă "pe drum”', pentru că cei 
care v-aţi terminat alergarea sunteţi aproape de răsplată. Pe de altă 
parte, cei care își închipuie că nu mai sunt pe drum din pricina bo- 
găţiilor şi a puterii ne-au arătat că de multă vreme şi-au primit 
răsplata pentru lăcomia lor. În realitate, nimeni nu se află afară, 
decât dacă s-a exclus din vina lui, şi după cum au fost scoși Adam 
şi Eva din rai, tot astfel nimeni nu-i scos afară decât în urma fără- 
delegilor lui. 

69. De aceea voi, care staţi încă pe aproape și mă auziţi, impli- 
niţi-vă datoriile înaintea 'Celui înfricoşător şi Celui ce ia duhurile 
căpeteniilor, Celui înfricoşător împăraţilor pământului"158, aceasta 
pentru ca bogatului să nu i se dea nicio răsplată şi să nu fie înclinat 
spre înfumurarea celor puternici, care se vede că înţeleg greșit greu- 
tatea păcatului, întrucât fiecăruia cu cât i s-a dat mai mult, cu atât i 
se cere mai mult. Lui Saul, după ce a fost lipsit de întâietate, i s-a 
dat iarăşi domnia!59, dar întrucât n-a păzit porunca Domnului, şi-a 
pierdut nu numai domnia, ci şi minţile; pe mulţi din regii popoarelor 
i-a făcut din pricina răutăţii să fie robi poporului părinţilor noștri, şi, 
ca să reluăm istoria amintită, a poruncit ca regele Ahab să fie omo- 
rât din pricina nerecunoştinţei faţă de binefacerile cerești, încât sân- 
gele lui să fie lins de câini!40. Şi, într-adevăr, întrucât poftise via să- 
racului, cu toate că era copleșit de atâtea belşșuguri de putere, până 
la urmă el a fost adus de Dumnezeu mai prejos decât cea mai cum- 
plită sărăcie. Nu s-a găsit nici cine să-i spele rănile, nici cine să-i 
îngroape cadavrul. Când a fost vorba de el, nu s-a găsit nici cea mai 

mică milă din partea oamenilor, încât a ajuns să fie sfâșiat de câini. 
Pe bună dreptate lacomul şi-a găsit ciocli vrednici de înmormântare. 

70. În legătură cu această întâmplare, se ridică întrebarea 
despre care citim că Domnul i-a pus-o lui Ilie: "Vezi cum s-a smerit 
Ahab înaintea Mea? Fiindcă s-a smerit înaintea Mea, de aceea nu voi 
aduce necazurile peste casa lui'141, ceea ce vrea să ne dea să înţele- 
gem câtă valoare are înaintea lui Dumnezeu părerea de rău. Căci 
fiind adânc tulburat în faţa lui Dumnezeu (de moartea lui Nabot), 
"când a auzit Ahab toate cuvintele acestea a început să plângă, şi-a 
rupt hainele sale, s-a îmbrăcat peste trupul iui cu sac, a postit şi a 
dormit în sac şi a umblat trist"142, aceştea ca şi cum şi pe Dumnezeu 
L-ar fi cuprins mila de el şi i-ar fi schimbat pedeapsa. Dar fie că pă- 
rerea lui de rău n-a fost sinceră și n-a înduplecat pe Domnul cel 
milostiv, fie că n-a fost bine spus cuvântul proorocului, în realitate 
Ahab a fost totuşi înfrânt şi a fost ucis. Dar gândeşte-te că a avut-o 
de soţie pe Izabela, de ale cărei sfaturi s-a lăsat stăpânit, căci îi su- 
cea mintea cum voia; aşa, din cauza marilor ei nelegiuiri, a ajuns el 
atât de urgisit. De aceea, chiar dacă el şi-a manifestat părerea de 
rău, totuşi despre Dumnezeu nu putem crede că ar fi schimbător, 
din clipa în care, neţinând seama de mărturisirea făcută, n-a găsit de 
bine să acorde păcătosului ceea ce făgăduise. Dar mai bine să scoţi 
altă învățătură de aici, şi anume că Domnul Şi-a ţinut linia hotărârii 
Sale, dar că atunci când a fost vorba să-i acorde lui Ahab ajutorul 
Său dumnezeiesc, atunci El n-a mai făcut-o, căci regele Siriei a por- 
nit cu război asupra aceluia, l-a biruit, și încă tocmai lângă via pe 
care o răpise. Aşa încât nemaiputându-se mişca, a fost scos din 
domnie şi ceea ce a fost proorocit prin cuvântul Domnului nu numai 
că s-a împlinit cu Ahab, ci a şi fost biruit prin aceea că el însuși și-a 
înarmat ticăloșia sa ca pe un adevărat dușman, care apoi l-a răpus. 
Şi ştim că pe bună dreptate i se atrăsese atenţia de către proorocul, 
care i-a spus: 'să bagi de seamă ce ai de făcut'145; fusese înştiinţat, 
zic, cum că ajutorul darului ceresc va fi dat regelui Siriei, atunci 
când a spus: "Dumnezeul lui Israel este Dumnezeul munţilor'!4%, dar 
nu a pomenit de Baal; de aceea zic 'au fost ei mai tari decât noi", dar 
"să scoţi pe fiecare rege de la locul lui și să-l înlocuiești cu căpeteni- 
ile din ţinuturi', ceea ce a adus putere și întărire regelui israelit. 

Aşadar la prima ciocnire a biruit ca să-l poată urmări pe duşman, iar 
la cea de a doua a biruit atunci când, fiind luat rob, a trebuit să 
renunţe la domnie. Felul cum a ajuns să biruiască reiese din prooro- 
cia făcută în favoarea sa unuia dintre fiii proorocilor, atunci când i-a 
spus: '"Bate-mă, dar acesta nu s-a învoit să-l bată. Atunci i-a zis: Pen- 
tru că nu asculţi de glasul Domnului, iată, când vei pleca de lângă 
mine te va ucide un leu. Şi plecând omul acela de la el, la întâlnit 
un leu şi l-a ucis pe dânsul'!45. Iar după aceea un alt prooroc a stat 
înaintea regelui lui Israel şi i-a zis: "Așa zice Domnul: Pentru că ai dat 
drumul din mâinile tale unui om blestemat de Mine, sufletul tău va 
fi în locul sufletului lui şi poporul tău, în locul poporului lui'146. 

E, aşadar, limpede din aceste proorociri că Domnul Îşi ţine 
făgăduinţele, chiar şi față de cei nevrednici, dar că pe cei nelegiuiţi 
fie că îi pedepseşte pentru nebunia lor, fie că-i osândește pentru altă 
nelegiuire a lor, chiar şi atunci când ei ar fi scăpat pentru un timp 
din cursa înşelăciunii lor. De aceea, aşa ni se cade să ne purtăm, ca 
prin fapte bune să ne arătăm vrednici de a ne împărtăşi de făgăduin- 
ţeie lui Dumnezeu Celui Atotputemnic. 

INTRODUCERE 


Tratatul acesta are o structură cu totul diferită de a celorlalte, La 
prima vedere s-ar părea că el n-ar avea nicio legătură cu celelalte 
scrieri ale Sfântului Ambrozie. Şi totuși, chiar de la început suntem 
făcuţi atenţi că "întrucât în cartea precedentă (Despre Isaac şi despre 
suflet) am amintit în treacăt despre suflet, considerăm că ne este 
mai uşoară acum calea ca să ajungem la o oarecare concluzie cu 
privire ia binele morţii”. În argumentarea sa, Sf. Ambrozie continuă: 
“Dacă moartea ar insemna o pierdere pentru suflet, atunci poate c-am 
socoti-o o nenorocire; dacă insă nu stinghereşte întru nimic sufletul, 
atunci implicit ea nu reprezintă un rău'. 

Ne putem întreba: De unde va fi preluat Sfântul Ambrozie astfel 
de idei prin care să aducă morții elogii atât de luminoase? Credem 
că nu suntem prea departe de adevăr dacă răspundem că intre iz- 
voarele de care s-a folosit amintim în primul rând aşa numitele cărți 
sapienţiale şi profetice, cum e cazul cu scrierea apocrifă Ezdra IV, 
din care se fac, spre sfârșitul scrierii, mai multe citări, potrivit cărora 
omul care printr-o cugetare sănătoasă ajunge să-şi stăpânească pati- 
mile va reuşi să-şi câştige pentru vecie o fericire netrecătoare, chiar 
dacă, în trup fiind, ajunge să treacă prin grele încercări. 

După ce arată prin multe exemple că e 'mai măreț lucru să mori 
pentru Hristos decât să domnești în lumea pământească" (8), autorul 
îl îndeamnă pe cititor la cugetări de genul acesta: 'Să moară sufletul 
meu moartea drepţilor” (Num. 23, 10) și să dorim zilnic să purtăm în 
trup “omorârea lui lisus" (2 Cor. 4, 10). 'Să facem din sufletul nostru 
o grădină împodobită cu florile virtuţilor, ceea ce va insemna o 
grădină a minţii” (19), căci să nu se uite, spune autorul, că "Ban- 
chetul lui Platon tot din Biblie (21) şi-a luat modelul". După părerea 
lui Ezdra IV 'nu moartea e înfricoșătoare, ci gândul pe care ni Lam 
făcut despre moarte' (31). "Pentru cei drepți moartea e liman al 
liniştii, în schimb pentru vinovaţi ea e un naufragiu" (33). În ultimele 
pagini autorul cărţii Ezdra IV devine vizionar și profetic. Bucuria 
sufletelor drepte, zice el, va trece prin şapte trepte diferite: 1) că au 
biruit trupul şi farmecele lui; 2) că au ajuns să guste liniștea deplină; 
3) că au scăpat de frica judecății; 4) că au ajuns să priceapă cât de 

adânc e înţelesul odihnei de veci; 5) că au scăpat din temniţa trupu- 
lui; 6) că dreptii vor ajunge să strălucească asemenea soarelui, 7) şi 
că tresaltă la gândul că vor vedea faţa Domnului. Să nu uităm că 
această scriere apocrifă a circulat în vechime alături de Păstorul lui 
Herma, fiind citată de Clement Alexandrinul, de Sf. irineu, de 
Origen, de Eusebiu de Cezareea, de Sf. loan Gură de Aur, de Teo- 
doret şi de alţi scriitori bisericeşti. Vechile traduceri slavone, cum a 
fost cazul cu Biblia tipărită la Osrog în 1581 şi retipărită la Moscova 
în 1663, cuprindeau textul cărții Ezdra IV între cărţile Sfintei Scrip- 
turi, dar între traducerile latinești şi în ediţiile grecești ea nu mai 
figura. 

Sfântul Ambrozie ştie să exprime cu nerv şi cu claritate atât ade- 
vărurile morale, care predomină în cea mai mare parte din operele 
sale, cât şi pe cele apologetice, dogmatice, juridice şi de altă natură. 
lată, de pildă, ce spune paragraful 51 al acestei scrieri: "Cine a spus 
cel dintâi descoperirea acestor adevăruri? Ezdra sau Platon? Sfântul 
Pavel a urmat cuvintele lui Ezdra, nu pe ale lui Platon. Ezdra a arătat 
cel dintâi că drepții vor fi împreună cu Hristos, împreună cu sfinţii. 
După ei şi marele Socrate spune că se grăbeşte spre zeii săi, spre 
oamenii aceia foarte buni. Prin urmare, nouă ne aparțin cele cu- 
prinse în cărţile fliosofilor'. “Pentru aceasta avem ca mărturie autori- 
tatea învăţăturii dumnezeiești: Moise şi lie au apărut alături de 
Hristos, Avraam a găzduit alţi Doi alături de Dumnezeu, lacob a vă- 
zut cetatea lui Dumnezeu, Daniel a spus că în cer drepții strălucesc 
ca soarele şi stelele". 

Într-o efuziune de mărturisiri şi de rugăciuni, încălzite de evoca- 
rea cuvintelor biblice, autorul incheie declarând: 'Să-L căutăm, dar, 
și noi pe Domnul, îmbrățişându-l picioarele, şi să 1 ne închinăm, ca 
să ne zică şi nouă: Nu vă temeţi!, adică nu vă temeţi de relele aces- 
tui veac, nu vă temeţi de nedreptăţile acestei lumi, nu vă temeţi de 
valurile patimilor trupeşti'. Şi încheie cu cuvântul Evanghelistului: 
“Tot ce vine de la Mine nu va vedea moartea în veac'. 

Data compunerii poate fi anul 388, când a avut loc ultima încleş- 
tare sângeroasă provocată de răscoala lui Maxim, care ştim Că și-a 
găsit moartea în iulie-august 388 la Aquileea. 

1.1. Întrucât in cartea precedentă! am amintit în treacăt despre 
suflet, considerăm că ne este mai ușoară calea să ajungem la o 
oarecare concluzie cu privire la binele morţii. 

Dacă moartea ar însemna o pierdere pentru suflet, atunci poate 
că am socoti-o o nenorocire; dacă însă nu stingherește întru nimic 
sufletul, atunci implicit ea nu reprezintă un rău. Or, dacă ea nu con- 
stituie un rău, este desigur un bine, fiindcă numai ceea ce este vi- 
cios constituie un rău, iar ceea ce este lipsit de viciu este ceva bun; 
de aceea cele bune sunt contrarii relelor, iar relele, contrarii celor 
bune. 

La fel, este nevinovăție unde nu există intenţie de vătămare; şi 
e numit vinovat cine nu e nevinovat, îndurător, cine iartă, pe câtă 
vreme neîndurător este cel care nu e în stare să ierte și să se poată 
îndupleca. S-ar putea însă obiecta: 'Ce poate fi mai contrar vieţii 
decât moartea? Şi dacă viaţa este considerată un bine, atunci cum 
să nu fie socotită moartea un rău?'. 

Să analizăm, prin urmare, ce e viaţa, precum şi ce este moartea. 

Viaţa înseamnă să te bucuri de darul de a respira; moartea, a fi 
privat de acest dar. 

Darul acesta de a respira este considerat de cei mai mulţi prin- 
tre bunuri. Viaţa înseamnă deci să te bucuri de bunuri, moartea, 
dimpotrivă, a fi despuiat de bunuri. Scriptura, atunci când zice: "lată, 
ţi-am pus înainte viaţa şi moartea, binele şi rău!'2, ar numi viaţa un 
bine, iar moartea un rău, considerându-l pe primul drept insușire a 


1. E vorba despre tratatul De Isaac et de anima, în care s-a discutat despre 
superioritatea bunurilor spirituale faţă de cele materiale şi pământeşti. 
2. Deut. 30, 15, 

vieţii, iar pe al doilea, contrariul ei. În sfârşit, ca să folosim tot un 
exemplu din Sfânta Scriptură, omul a fost așezat în rai, îingăduindu- 
i-se să mănânce din pomul vieţii şi din ceilalţi pomi ai raiului, dar din 
pomul în care se găsea cunoștința binelui şi răului să nu mănânce, 
căci în ziua în care va mânca, cu moarte va muri. El însă nu a res- 
pectat porunca şi nu s-a mai bucurat de rod, ci, izgonit fiind din rai, 
a gustat moartea. Așadar moartea este un rău, căci este dată ca preţ 
al condamnării. 

Există însă trei feluri de moarte. Cea dintâi este moartea cauzată 
de păcat. Despre aceasta stă scris: "Sufletul care păcătuieşte, acela 
va muri'4. Cea de a doua este moartea mistică, prin care murim pă- 
catului şi trăim pentru Dumnezeu. Despre această moarte spune şi 
Apostolul: "Deci ne-am îngropat cu EI, în moarte, prin botez'5. Al trei- 
lea fel de moarte este aceea prin care împlinim cursul şi îndatorirea 
acestei vieţi, adică separarea sufletului de trup6. 

Observăm, prin urmare, că numai un singur fel de moarte este 
rea: dacă murim din cauza păcatelor. A doua moarte este bună, 
fiindcă cel care a murit astfel s-a curăţit de păcat. A treia moarte stă 
la mijloc: celor drepţi le pare bună, iar celor mai mulţi, înfrico- 
şătoare; deşi ea pe toţi îi eliberează, pe puţini îi încântă. Dar aceas- 
ta nu este o vină a morţii, ci a slăbiciunii noastre, care suntem înlăn- 
țuiţi de plăcerile trupului şi de desfătarea vieţii acesteia și de aceea 
ne înspăimântăm că terminăm poteca aceasta, în care este mai 
multă amărăciune decât plăcere. Oare nu erau bărbaţi sfinţi şi în- 
țelepţi cei care suspinau că-i prea lungă durata călătoriei acesteia, 
socotind că este mai bine 'a te despărţi de trup şi a fi împreună cu 
Hristos'7, ba chiar blestemau ziua nașterii lor, precum spune cine- 
vaă; 'Piară ziua în care m-am născut"? 

4. Într-adevăr, cum se face că ne desfătează prea mult viaţa 
aceasta, aşa plină de necazuri şi de griji cum este, în care nenumă- 
rate sunt nedreptăţile, multe durerile şi nesfârșite lacrimile celor co- 


3, Cf. Fac. 2, 16-17. 

4. lez. 18, 4. 

5. Rom. 6, 4. 

6. Ambrozie reproduce aproape textual acest pasaj despre cele trei feluri de 
moarte după Origen, Convorbiri cu Heraclid 25. Ambrozie o reproduce și in comen- 
tariul la Luca, VII, Migne P.L. 15, 1796-1797. 

7. Filip. 1, 23, 

8.lov 3,3. 

pleşiţi de dureri şi — precum spune Ecclesiastul” - unde 'nu e cine 
să-i mângâie"? 

Tocmai de aceea Ecclesiastul fericeşte mai mult pe cei repauzaţi 
decât pe cei în viaţă, atunci când zice: 'Şi i-am fericit pe cei morţi în 
vremuri străvechi... cel care nu a văzut acest rău'!0, iar în alt loci! 
acelaşi Ecclesiast a afirmat că mai fericit decât omul care trăieşte 
mult e fătul pe care la lepădat mama sa înainte de a-l fi născut, pen- 
tru că n-a văzut relele ce se petrec în lumea aceasta şi n-a venit în 
întunericul acesta şi n-a trăit în deşertăciunea veacului; de aceea, 
odihnă va avea mai curând cine n-a venit în această viaţă decât cel 
ce a venit. Căci ce fericire are în viața aceasta omul care trăiește în 
umbră şi nu-şi poate realiza dorinţele? 

lar dacă e plin de bogății, îşi pierde binefacerea liniştii, fiindcă e 
silit să păzească ceea ce a adunat cu o lăcomie vrednică de milă, 
astfel încât stăpânirea unor bunuri care nu-i vor putea fi de folos 
este şi mai de plâns decât să te chinuiască paza unor bunuri a căror 
prisosinţă nu-ţi este de niciun folos. 

5. Prin urmare, dacă viaţa e plină de povară, sfârşitul ei este fără 
îndoială o uşurare. Uşurarea reprezintă, la rândul său, un bine; 
moartea pune capăt tuturor relelor, așadar moartea este un bine. 

Nu altfel s-a bucurat Simeon, căruia i se vestise că 'nu va vedea 
moartea până nu-L va vedea pe Hristosul Domnului'12. Şi când pă- 
rinţii L-au adus în templu, L-a primit în braţele sale şi a zis: 'Acum 
slobozeşte pe robul Tău în pace'15, ca şi cum s-ar fi simţit reținut în 
viaţa aceasta de o anumită obligaţie, nu de bunăvoia lui. Așa a cerut 
să fie slobozit, ca şi cum se grăbea să scape din nişte lanţuri spre 
libertate. 

De fapt, există un fel de lanţuri ale trupului acestuia; şi, ceea ce 
este mai grav, lanţuri ale ispitelor, care ne leagă şi ne ţin strânși într-o 
nedreaptă robie din pricina unui fel de legi a păcatului. 

De altfel, în însuşi actul morţii vedem cum sufletul celui ce plea- 
că se eliberează încet-încet din lanţurile cărnii şi cum, prin gura 
întredeschisă, el îşi ia zborul. de parcă ar fi scăpat din închisoarea 
strâmtă a trupului acestuia. 

De altmineri, chiar dreptul David se grăbea să iasă din acest loc 
al călătoriei zicând: 'Străin sunt eu la Tine pe pământ şi călător, ca 


9. Eccl. 4, 1. 

10. Eccl. 4, 2-3. 

11. Cf. Eccl. 6, 3-5. 
12. Luca 2, 26. 

13. Luca 2, 28 şi 29. 

toţi părinţii mei'14; de aceea, asemenea unui călător, se grăbea spre 
acea patrie comună tuturor sfinţilor, rugându-se, pentru vina acestei 
zăboviri, să i se ierte păcatele înainte de a pleca din viaţă. 

Căci cine nu va primi aici iertarea păcatelor acolo n-o va avea. Şi 
n-o va avea cine nu va putea ajunge la viaţa veșnică, fiindcă viaţa veşnică 
presupune iertarea păcatelor. lată de ce spune psalmistul: 'Lasă-mă, 
să mă odihnesc mai înainte de a mă duce şi de a numai fi'15. 

6. Şi atunci, de ce dorim atât de mult viaţa aceasta de pe 
pământ, în care, cu cât cineva a trăit mai multă vreme, cu atât este 
apăsat de o povară mai mare? Însuşi Domnul spune: 'Ajunge zilei 
răutatea ei'16. Iar Iacov a zis: “Zilele celor o sută treizeci de ani pe 
care îi am au fost foarte puţine şi rele'17, nu fiindcă zilele ar fi rele, 
ci fiindcă prin adăugarea zilelor se înmulţesc răutăţile noastre. 

7. Într-adevăr, nu trece o singură zi fără ca noi să nu păcătuim. 
De aceea minunat spune Apostolul: “Căci mie a vieţui este Hristos, 
şi a muri este câștig'18, referindu-se întâi la obligaţia pe care ne-o 
cere viaţa, apoi la folosul morţii. Căci în cele din urmă, Hristos este 
viaţa noastră. Lui se cade să-l slujim, Lui se cade să 1 se dea ascul- 
tare în propovăduirea Evangheliei de către sfinţii Săi. De aceea şi 
Simeon, care-l. aștepta pe Hristos, a spus: 'acum slobozește pe ro- 
bul Tău, Stăpâne'19. 

Hristos este, într-adevăr, Stăpânul nostru, de aceea noi nu pu- 
tem nesocoti nici dispreţui ceea ce EI porunceşte. 

Câtor oameni nu le poruncește vreun împărat din lumea aceas- 
ta să trăiască în locuri îndepărtate, fie în semn de onoare, fie în ve- 
derea unei sarcini oarecare! Oare pleacă de acolo careva din ei fără 
cosimţământul împăratului? Or, cu cât e mai măreț să ascultăm de 
legile dumnezeieşti decât de cele omeneşti! 

Pentru Sfântul Apostol deci "a vieţui este Hristos, și a muri este 
câştig'20. Căci, ca un rob, el nu se împotriveşte de a rămâne în viaţă, 
dar, ca un înţelept, el preferă totuşi câștigul morţii. Şi, într-adevăr, e 
un câştig că ai scăpat de înmulţirea păcatului; câştig că ai fugit de 
mai rele şi ai trecut la mai bune. 

Şi a adăugat: 'Să mă despart de trup şi să fiu impreună cu 
Hristos e cu mult mai bine pentru mine: pe de altă parte este mai de 


„ Ps. 38, 17. 
„Ps. 38, 18. 
. Matei 6, 34. 
„Fac. 47, 9. 
„Filip. 1, 21. 
. Luca 2, 29. 
Filip. 1, 21. 

folos pentru voi să mai zăbovesc încă în trup'?71. Primul e mai bine, 
al doilea, mai de folos. Mai de folos pentru roadele lucrării Dom- 
nului; mai bine pentru harul şi unirea cu Hristos. 

11.8. Aşadar, întrucât Apostolul ne-a învăţat că cel ce se va eli- 
bera din acest trup (desigur, dacă va fi vrednic) va fi impreună cu 
Hristos, să vedem ce e moartea și ce e viaţa. 

Am aflat deci, din învăţătura Scripturii, că moartea este elibe- 
rarea sufletului de trup şi un fel de plecare din această înlănţuire a 
sufletului și trupului. De aceea şi David spune: 'Rupt-ai lanţurile 
mele; Ţie Îţi voi aduce jertfă de laudă'22. Că este vorba de lanţurile 
vieţii acesteia, adică ale împreunării noastre, care constă din suflet 
şi trup, ne învaţă versetul anterior al aceluiaşi psalm: 'Scumpă este 
înaintea Domnului moartea cuvioşilor Lui'23. Şi, de aceea, ca proo- 
roc, prevăzând că va fi împreună cu sfinţii şi cu cei care, în evlavia 
lor, şi-au odihnit sufletele în Hristos, se bucură, deoarece şi el s-a 
dăruit pe sine cu credinţă pentru poporul lui Dumnezeu, atunci când 
s-a impotrivit lui Goliat24 intr-o luptă neobișnuită și când, singur, a 
pus capăt primejdiei şi batjocurii obşteşti, sau când era pregătit să 
moară25 pentru a îmblânzi mânia Domnului, sau când s-a oferit25, 
drept ispășire, pedepsei dumnezeieşti pentru izbăvirea poporului în 
suferinţă. Căci el ştia că e mai măreț a muri pentru Hristos decât a 
domni în lumea aceasta. Într-adevăr, ce e mai presus decât să devii 
jertfa lui Hristos? 

De aceea, cu toate că deseori citim că au fost aduse de el jertfe 
Domnului, în locul acesta totuși el a adăugat: “Ţie Îţi voi aduce jertfă 
de laudă'27. Nu zice “iţi aduc jertfă”, ci “iţi voi aduce”, arătând că 
atunci este desăvârșit acel sacrificiu, când cineva stă înaintea Dom- 
nului eliberat de lanţurile acestui trup şi se oferă ca jertfă de laudă. 
Aceasta fiindcă înaintea morţii nicio laudă nu este deplină şi nimeni, 
cât timp trăieşte, nu poate fi preamărit printr-o laudă desăvârșită, 
deoarece faptele lui viitoare sunt nesigure. 

Moartea este, prin urmare, despărţirea sufletului de trup. De alt- 
fel, şi la Sfântul Apostol am văzut că scrie: "A mă despărţi de trup şi 
a fi împreună cu Hristos e cu mult mai bine'28. Dar ce altceva face 


. Filip. 1, 25, 24, 

„Ps. 115,7 şi8. 

„Ps. 115,6. 

„Cf. 1 Regi 17, 40 şi urm. 
„Cf. 2 Regi 12, 13. 

„Cf. 2 Regi 24, 17. 

„Ps. 115,8. 

„Filip. 1, 23. 

această despărţire decât că trupul este dezlegat şi se odihnește, iar 
sufletul se întoarce în liniştea sa şi este liber şi că, dacă este credin- 
cios, va fi împreună cu Hristos? 

9. Ce alt scop urmăresc așadar drepţii, în viaţa acesta, decât să 
se dezbare de pornirile rele ale acestui trup, care ne leagă aseme- 
nea unor lanţuri? Ce altceva fac ei decât să lupte să se smulgă din 
aceste lucrări păgubitoare, să renunţe la plăceri şi la desfrâu, să fugă 
de flăcările poftelor? Nu înfăţişează, oare, chipul morţii acela care, 
trăind în viaţa aceasta, e în stare să vieţuiască în așa fel, încât pen- 
tru el să fie moarte toate farmecele trupului şi el însuşi să fie ca un 
mort pentru toate poftele şi ispitele acestei lumi? 

Un astfel de mort era Pavel atunci când zicea: "Căci lumea este 
răstignită pentru mine şi eu pentru lume!'29. Apoi, ca să ştim că 
există o moarte în viaţa aceasta — şi anume o moarte bună —, ne în- 
deamnă ca prin lisus să purtâm în trupul nostru mersul spre moar- 
te30; căci cine va avea în sine moartea, prin lisus, acela va avea în 
trupul său şi viaţa prin lisus5!. 

Facă-şi deci curs în noi moartea, pentru ca să vină la rând şi 
viaţa! Dar o viaţă bună după moarte, adică o viaţă bună după biru- 
inţă, o viaţă bună după terminarea luptei, ca legea trupului să nu 
mai poată birui legea minţii52; să nu mai existe pentru noi nicio 
luptă a morţii cu trupul, ci să se împlinească în trupul nostru biru- 
inţa asupra morţii. 

în felul acesta nici eu însumi nu ştiu dacă nu cumva moartea 
aceasta are mai mare preţ decât viaţa. 

Sunt înclinat s-o cred, datorită autorităţii Sfântului Apostol care 
spune: "Astfel că în noi lucrează moartea, iar în voi, viața'35. Doam- 
ne, cum a putut pune temelie moartea unuia singur! De aceea, pe 
cei ce ne încredem în viaţa de aici ne şi învaţă că o astfel de moarte 
trebuie să dorim, ca moartea lui Hristos să strălucească în trupul 
nostru, şi acea moarte fericită — prin care omul cel din afară se trece, 
pentru a se innoi cel dinlăuntru -, şi sălaşul nostru pământesc să se 
destrame, pentru ca să ni se pregătească cel ceresc. 

Aşadar, cel ce se smulge din legătura cărnii acesteia prefigu- 
rează într-un fel moartea, slobozindu-se din acele lanţuri despre care 
Domnul ne vorbeşte prin Isaia: 'Rupeţi lanţurile nedreptăţii, dezle- 


29. Gal. 6, 14. 

30. Cf. 2 Cor. 4, 10. 

31. Cf, 2 Cor. 4, 12; Schenkl (op. cit., p. 710) afirmă că această idee a prelu- 
at-o de la Sf. Ambrozie însuşi Fer. Augustin, Contra duas epist. Pelag., IV, 11, 31. 

32. Cf. Rom. 7, 23. 

33. 2 Cor. 4, 12. 

sati, legăturile jugului, daţi drumul celor asupriţi şi sfărâmaţi jugul 
lor'o*, 

10. Imită moartea cel ce se dezbară de plăcere, care se ridică şi 
se înalţă deasupra desfătărilor pământene şi se aşază în acel locaş 
ceresc în care se găsea Pavel cât timp încă trăia; altfel nu ar fi zis: 
"Căci cetăţenia noastră este în ceruri'35, lucru care se poate referi în 
egală măsură atât la reprezentarea anticipată a răsplăţii, cât şi la 
meditarea asupra ei. Căci gândul lui era numai acolo; acolo era toată 
viaţa sufletului său, de acolo îi venea înţelepciunea, care nu-l mai 
lăsa să se mărginească doar la îngustimea acestei vieţi trupeşti. 

Şi, într-adevăr, înţelept e cel care caută să cunoască adevărul cel 
dumnezeiesc! Îşi eliberează sufletul de trup şi refuză convieţuirea cu 
el, când e preocupat de acea cunoaştere a adevărului, care doreşte 
să i se arate parcă neacoperită şi dezvăluită, şi caută să scape de 
orice ispite și înfumurări ale trupului. Căci cu mâinile acestea sau cu 
ochii și urechile noastre nu putem cuprinde acel adevăr ultim, fiind- 
că cele ce se văd sunt trecătoare, iar cele ce nu se văd sunt veşnice. 

Într-adevăr, adeseori ne înşelăm în ceea ce vedem, încât cele mai 
multe le vedem altfel decât sunt. Tot așa ne înşală deseori și auzul. 
De aceea, să privim nu cele ce se văd, ci cele ce nu se văd, dacă nu 
vrem să ne înşelăm. Dar când anume nu se înşală sufletul nostru și 
când se apropie el de tronul Adevărului dacă nu atunci când se 
desparte de trupul acesta și nu mai este înșelat şi amăgit de el? 

Căci el e amăgit şi când priveşte cu ochii şi când aude cu ure- 
chile. De aceea, să nu umble nici numai după una, nici numai după 
alta, precum exclamă și Apostolul: "Nu lua, nu gusta şi nu te atinge 
de niciun lucru pieritor!"56, 

Şi într-adevăr, cele spre îngrijirea trupului sunt sortite pieirii. De 
aceea, ca să arate că nu prin măgulirea trupului, ci prin înălţarea 
sufletului şi prin smerenia cugetului a găsit adevărul, Sf. Pavel a 
adăugat: "Căci cetăţenia noastră este în ceruri'37, 

Acolo, prin urmare, să caute sufletul ce este adevărat, ce este şi 
rămâne ca atare; să se reculeagă, să-şi concentreze tot noianul pu- 
terii sale, să nu se bazeze şi să nu se încreadă în alţii, ci să se cu- 
noască şi să se înţeleagă pe sine însuşi şi să ia aminte că trebuie 
urmat ceea ce îi pare a constitui adevărul. În schimb, ceea ce îi pare 


34. Is. 58, 6. 
35. Filip. 3, 20. 
36. Col. 2, 21. 
37. Filip. 3, 20. 

că e de ales pentru încântarea trupului, aceea să ştie că e fals; să 
fugă şi să se dea înapoi de la aceasta, pentru că e învăluit mai mult 
în înşelăciune. 

11. Pe bună dreptate deci Sfântul Pavel a disprețuit şi a pus 
puţin preţ pe trup, numindu-l "trupul morţii"58. 

Într-adevăr, putut-a vedea cineva cu ochii strălucirea virtuţilor? 
Putut-a cuprinde cu mâinile dreptatea? A putut pătrunde cineva cu 
privirile ochilor înţelepciunea? lată de ce când medităm la ceva, do- 
rim să nu ne tulbure nimeni, vrem să nu facă nimeni zgomot la ure- 
chile noastre; şi suntem cu mintea atât de încordată, încât, în gene- 
ral, nu vedem cele din jurul nostru. Mai mult, noaptea ne este inima 
mai deschisă şi mai limpede, atunci cumpănind mai bine cele ce 
preocupă mintea noastră! De aceea și proorocul spune: 'De cele ce 
ziceţi în inimile voastre şi întru aşternuturile voastre, să vă căiţi'39. 
Adeseori unii închid chiar ochii când se silesc să scoată la lumină o 
cugetare profundă, ferindu-se de piedicile puse de ochi. Adesea 
căutăm cu tot dinadinsul să fim doar singuri, pentru ca nicio şoaptă 
să nu ajungă la urechile noastre pe nicio cale, să nu ne sustragă 
mintea în timp ce e atentă la cugetare și s-o abată de la adevăr şi 
concentrare. 

12. Căci, într-adevăr, multe griji ne produce nevolnicia acestui 
trup, creându-ne multe obligaţii care impiedică vigoarea minţii şi-i 
sustrag incordarea! De aceea bine spune dreptul lov: 'Adu-Ţi aminte, 
Doamne, că din pământ ne-ai făcut!"40, 

Prin urmare, dacă trupul este lut, el ne întinează și de bună sea- 
mă nu ne curăţeşte, ci ne pângăreşte sufletul cu păcatul neînfrânării. 
Cum zice acelaşi lov: "imbrăcatu-m-ai, Doamne, în piele şi în came, 
ţesutu-m-ai din oase și din vine'4!, 

E legat, aşadar, şi e țintuit sufletul nostru de vinele trupului aces- 
tuia, de aceea uneori devine ţeapăn şi deseori se lasă uşor înduple- 
cat. Şi tot lov a mai adăugat:'De greşeala mea nu mă dezvinovăţeşti. 
Vai mie dacă sunt vinovat! Şi dacă sunt drept, nu cutez să ridic 
capul, ca unul ce sunt sătul de ocară și sunt apăsat de necazuri!"42, 

Nu este oare viaţa aceasta plină de curse? Printre curse umblăm, 
în mijlocul celor mai mari ispite trăim. 


38. Rom. 7, 24. 
39. Ps. 4, 4. 

40. lov 10,9. 

41. lov 10, 11. 
42, lov 10, 14-15. 

Şi tot el [lov] a spus mai sus: "Oare omul pe pământ nu este ca 
într-o slujbă ostăşească?'45. Bine a adăugat "pe pământ”, fiindcă via- 
ţa omului se prelungește şi în cer. “Zilele lui — adaugă lov — sunt ca 
zilele unui simbriaş', zile de trudă şi de osteneală, mai fără de temei 
decât basmele; ca o corabie ce alunecă şi se clatină de vorbe, pe- 
trece în case de pământ; viaţa însăşi e din pământ; nicio hotărâre în 
opinii, nicio statornicie. În timpul zilei doreşte să fie noapte; noaptea 
îi pare rău că nu e zi; înainte de mâncare, gemete; în timpul mesei, 
plânsete, lacrimi, dureri, teamă, griji; nicio clipă fără tulburări, trudă 
fără întrerupere, ură fără margini şi, mai ales, nesuferita pornire a mâ- 
niei, Cei mai mulţi își doresc moartea care nu vine, iar dacă le-a su- 
nat ceasul, sunt fericiţi, fiindcă numai moartea aduce liniște omului. 

1V.15. Dar, va zice cineva, Scriptura spune că "nu Dumnezeu a 
făcut moartea'4%. Viaţa se desfășura în rai şi acolo era 'pomul vie- 
ţii45 şi 'viaţa era lumina oamenilor”. Prin urmare moartea este un 
rău care s-a furişat şi s-a strecurat pe neașteptate. 

Cum poate fi însă moartea un rău dacă, după cum susţin păgâ- 
nii, ea este lipsită de simţire sau - dacă, după cum spune Apostolul 
- câştigul ei este Hristos, cu Care a fi e cu mult mai bine46? Cum 
poate fi moartea un rău dacă după moarte nu există niciun fel de 
simţire? Căci unde nu există simţire, acolo nu există nici amără- 
ciunea nedreptăţii, de vreme ce şi conştiinţa ei este un simţământ. 

Sau - deoarece există după moarte simţire - există, implicit, 
viaţă după moarte, iar morţii îi supravieţuieşte sufletul, care simte și 
trăieşte, 

Mai departe: Dacă viaţa şi sufletul durează și după moarte, atunci 
durează şi binele, care nu se nimiceşte prin moarte, ci, dimpotrivă, 
sporeşte; şi sufletul nu e ţinut pe loc de nicio oprelişte a morţii, ci 
crește mai deplin, fiindcă împlineşte cele ce-i sunt proprii, fără nicio 
paiticipare a trupului, care reprezintă pentru suflet mai degrabă o 
povară decât un ajutor. 

Aşadar, ce rău poate fi pentru suflet dacă şi-a păzit curăţenia şi 
a respectat învăţătura virtuţilor? Dacă însă nu le-a respectat, nu 
moartea constituie rău, ci viaţa, fiindcă n-a existat o viaţă adevărată. 
Şi apoi, ce preţ are o viaţă plină de patimi şi de păcate? 

în cazul acesta, de ce să osândim moartea, care pe de o parte 
face mai de preţ valoarea vieţii, iar pe de altă parte pune capăt du- 
rerii şi chinului? 

43. lov 7,1. 

44, Înţ. Sol. 1, 13. 


45. Fac. 2, 9. 
46. Cf, Filip. 1, 21 şi 23, 

Așadar moartea e folositoare atât pentru că ne impărtăşeşte feri- 
cirea liniştii, cât şi pentru că ocoleşte orice alt rău posibil. 

14. Şi acum să mai judecăm incă un lucru: Dacă de multe ori 
viaţa ne este povară, în schimb moartea ne e scăpare; dacă viaţa e 
suferinţă, moartea e leacul ei. lar dacă după moarte există judecată, 
implicit există şi viaţă după moarte. Prin urmare, viaţa aceasta nu 
este bună, sau, dacă viaţa de aici este bună, cum să nu fie bună 
moartea, de vreme ce în această situaţie nu rămâne nicio urmă de 
teamă faţă de judecata cea înfricoşătoare? 

Dar, chiar dacă viaţa de pe pământ ar fi o fericire, prin ce anume 
este ea bună? Prin credinţă, fără îndoială, şi prin fapte bune. Şi nu 
drept urmare a faptului că sufletul convieţuieşte cu trupul este bună 
viaţa, ci deoarece, cu ajutorul credinţei, omul înlătură ceea ce repre- 
zintă pentru sine un rău şi câştigă, în schimb, ceea ce reprezintă un 
bun al morţii, aşa încât săvârşeşte ceea ce ţine de suflet mai degra- 
bă decât ceea ce decurge din convieţuirea şi legătura cu trupul. 

lar dacă viaţa este bună - viaţa care este oglinda sufletului sepa- 
rat de trup - şi dacă sufletul este bun - cel care se înalţă şi se smulge 
din convieţuirea cu trupul -, implicit moartea, care desparte şi elibe- 
rează sufletul de unirea cu această carne, este un bine. 

15. Aşadar moartea e în toate cazurile un bine, atât pentru că 
destramă două contrarii, ca să nu mai lupte între ele, cât şi pentru 
că e un fel de liman al acelora care, izbiţi de valurile uriaşe ale vieţii 
acesteia, găsesc adăpostul unei odihne trainice, precum şi fiindcă 
nu creează o stare mai rea, ci păstrează starea pe care a găsit-o în 
fiecare din noi, pentru judecata viitoare, şi, fiindcă prin însăși liniș- 
tea sa ne face bine, scade revolta faţă de cele prezente şi ne împacă 
prin nădejdea în cele viitoare. 

Să mai adăugăm dar că zadarnic se tem unii oameni de moarte 
închipuindu-şi că prin aceasta trăiesc sfârștitul fiinţei lor. Căci dacă 
ne amintim că nu Dumnezeu este cel care a adus moartea, ci că 
omul a alunecat în ticăloşia încălcării poruncii şi în înşelăciune, fapt 
pentru care Dumnezeu a luat hotărârea ca ceea ce e pământ să se 
întoarcă iarăşi în pământ?7, atunci vom ajunge la concluzia că moar- 
tea este urmarea păcatului, pentru ca nu cumva, cu înmulţirea zile- 
lor noastre, să crească şi fărădelegea noastră. A îngăduit, prin ur- 
mare, Domnul să se strecoare moaitea pentru ca fărădelegea să în- 
ceteze; dar pentru ca prin moarte să nu se pună capăt firii noastre, 
a fost dată învierea morţilor, pentru ca. prin moarte, să piară vina, 


47. Cf, Fac. 3, 19. 

iar prin înviere, să se înveşnicească firea noastră. lată de ce această 
moarte este o trecere a tuturor oamenilor. 

Datoria noastră este să facem cu înţelepciune trecerea de la stri- 
căciune la nestricăciune48, de la moarte la nemurire, de Ia tulburări 
la linişte. 

Moartea să nu ne înspăimânte, aşadar, ci să ne bucure binefa- 
cerile unei treceri bune. Căci ce e moartea dacă nu îngroparea pati- 
milor și cultivarea virtuţilor? lată de ce se spune în Scriptură: 'să 
moară sufletul meu moartea drepţilor'49, adică să termine cu viaţa 
pământeană, pentru a scăpa de răutăţi, să-și însușească harul drep- 
ților, care poartă în trupul şi sufletul lor 'omorârea lui Hristos*50. 
"Omorârea lui Hristos înseamnă îndepărtarea de păcat, nimicirea fă- 
rădelegilor, uitarea greșeli, câştigarea harurilor'. În sfârşit, ce putem 
spune mai deplin despre binefacerile morţii decât că moartea este 
cea care a răscumpărat lumea? 

V.16. Dar să vorbim acum despre moartea căreia îi suntem su- 
puşi cu toţii. 

De ce să ne temem de ea, câtă vreme ea nu face rău sufletului? 
Căci stă scris: "Nu vă temeţi de cei ce ucid trupul, iar sufletul nu pot 
să-l ucidă'5!, 

Într-adevăr, prin această moarte, sufletul se eliberează când se 
desparte de convieţuirea cu trupul și se dezbracă de învelişurile tul- 
burării. 

De aceea și noi, cât suntem încă în trup, imitând acest fel de 
moarte, să ne înălțăm sufletul din încăperea sa de came şi să-l 
ridicăm ca dintr-un mormânt. Să ne desfacem de legătura cu cele ale 
trupului; să părăsim toate cele pământești, pentru ca atunci când va 
veni duşmanul52, să nu găsească în noi nimic ce-i aparţine. Să tin- 
dem spre ceea ce e veşnic; să ne luăm zborul spre ceea ce e sfânt, 
cu aripile iubirii de-aproapele şi cu vâsla dragostei faţă de Dum- 
nezeu. Să ne ridicăm de aici, adică din cele pământeşti şi lumeşti, 
căci Domnul a zis: "Sculaţi-vă, să mergem de aici'53, îndemnând pe 
fiecare să se ridice din ţărână, să-și înalțe sufletul care zace la pă- 
mânt, să-l îndrepte spre înălţimi, să-și îndemne vulturul, acel vultur 
despre care s-a zis: “Înnoi-se-vor tinereţile tale ca ale vulturului'5%, 
fiind vorba de suflet. 

48. Cf. 1 Cor. 15, 42. 

49. Num. 25, 10. 

50. 2 Cor. 4, 10. 

51, Matei 10, 28. 

52. Cf, loan 14, 30. 


53, loan 14, 31. 
54. Ps. 102, 5, 

Sufletul nostru să caute, aşadar, aidoma vulturului, culmile: să 
zboare deasupra norilor, să strălucească în veşminte reinnoite, să-şi 
îndrepte spre cer zborurile, unde nu poate întâlni capcane. Căci pa- 
sărea care coboară din înalt sau care nu se poate ridica în înalt e 
prinsă deseori în laţ, ori e amăgită cu clei55, ori cade în alte curse 
înșelătoare. 

Tot aşa şi sufletul nostru să se ferească de a cobori spre cele 
lumeşti. Laţ este aurul, clei este argintul, înlănţuire, averea, piroane 
sunt plăcerile trupului. Cât timp dorim aurul, suntem ca sugrumaţi; 
cât timp căutăm argintul, rămânem prinşi în cleiul acestuia; cât timp 
alergăm după avere, suntem ca încătuşaţi. 

De ce să căutăm câştigul pieritor, în paguba sufletului atât de 
preţios? Cât de puţin preţ are pentru tine lumea întreagă faţă de pier- 
derea unui singur suflet reiese din vorba Scripturii: "Ce foloseşte 
omului dacă va câştiga lumea toată, dar îşi va pierde sufletul 
său?'56. 

Sau: "Ce vei da în schimb pentru sufletul tău?'. El nu poate fi 
răscumpărat nici cu aur, nici cu argint, dimpotrivă, prin aur se pier- 
de. Chiar și frumuseţea femeii numai atâta timp îl ţine înlănţuit, cât 
timp îl ispiteşte. Ca un piron e pofta. Un alt piron e tristeţea, un altul, 
mânia. Piroane sunt toate patimile care străpung ca şi cu un ţăruş 
sufletul nostru; îl pironesc de trupul nostru şi-l leagă de mădularele 
acestuia. 

17. Să fugim, aşadar, de relele acestea şi să ne înălțăm sufletul 
spre chipul şi spre asemănarea cu Dumnezeu. În fuga de rele constă 
asemănarea cu Dumnezeu, iar chipul lui Dumnezeu se câştigă prin 
virtuţi. lată de ce Creatorul, ca şi cum ne-ar fi zugrăvit, ne-a zugrăvit 
prin culorile virtuţilor, după cum i-a zis Ierusalimului: "lată, în pal- 
mele Mele am zidurile tale, ele sunt în toată vremea înaintea Mea'57. 

Să nu ştergem cu pensula nepăsării zugrăvelile bolților sufletului 
nostru! A zis "ţi-am zugrăvit zidurile”, fiindcă prin ziduri îl putem opri 
de la atac pe duşman. 

18. Sufletul îşi are zidurile sale, din care se înalţă şi despre care 
zice: 'Eu sunt cetate întărită, eu sunt cetate impresurată'58. Prin zi- 
durile acestea este întărit; prin ele se apără când e impresurat. 


55. Verg., Georg. |, 135. 
56. Luca 9, 25. 

57. Is. 49, 16. 

58. Is. 27, 3. 

Şi sufletul e, cu adevărat, zidul care e construit în faţa taberei. 
De aceea, tot sufletul spune şi în Cântarea Cântărilor; 'Zid sunt eu şi 
sânii-mi sunt turnuri'59. 

Bun este zidul pe care l-a clădit Dumnezeu în noi, precum EI 
însuși spune: “Te-am însemnat în palmele Mele; zidurile tale sunt tot- 
deauna înaintea ochilor Mei'60. 

Bun este sufletul care Îl are ca supraveghetor pe Dumnezeu şi se 
găseşte în mâinile Lui, cum e şi sufletul proorocului, care-şi încredin- 
țează duhul în mâinile Domnului şi care în toată vremea este în fața 
lui Dumnezeu, 'căci ochii Domnului sunt pururea spre cei drepţi'Sl, 
precum şi sufletul însuși zice: "în ochii lui eu am aflat pacea'62. 

Bune tumuri veghează sufletul care are şi cuvânt ca să tălmă- 
cească, dar şi rânduială în cele morale. De aceea sufletul care are 
harul bogățiilor cerești este asemenea miresei care pătrunde în gră- 
dini și, găsind acolo pe mirele său șezând şi vorbind cu prietenii, îi 
spune: "O, tu, ce-n grădini sălăşluieşti, auzit fă-mi glasul tău'65. şi 
apoi îmi zice mie, nu prietenilor: 'Fugi, iubitul meu!'54; doreşte ca 
mirele să fugă, fiindcă de acum şi ea poate urma pe cel ce fuge de 
cele pământeşti. Şi cere să fie asemenea puiului de căprioară care 
scapă din capcană; căci și sufletul doreşte să fugă și să se înalțe dea- 
supra lumii. 

19. De aici a purces şi Platon când şi-a plăsmuit cunoscuta 
grădină65. Într-un loc a numit-o grădina lui Jupiter, în altul, grădina 
minţii; căci el a spus că Jupiter este şi zeul, şi mintea întregului 
univers. În această grădină spune că a intrat sufletul — pe care Platon 
îl numește Afrodita — ca să se sature din abundența şi bogăţia gră- 
dinii, în care se afla Porus plin de băutură, care tuma nectar. Aşadar 
Platon a imaginat aceasta după Cartea Cântărilor, pentru că sufletul, 
unit fiind cu Dumnezeu, a pătruns în grădina minţii, în care se află 
belşug de variate virtuţi și florile convorbirilor. 

Cine însă nu-şi dă seama că Platon s-a gândit că din acea grădină 
— despre care citim in Cartea Facerii66 că avea 'pomul vieţii şi pomul 
cunoştinţei binelui şi răului” şi ceilalți pomi — trebuie luată mulţimea 


59. Cânt, Cânt. 8, 10. 

60. Is. 49, 16. 

61. Ps, 33, 14. 

62. Cânt. Cânt. 8, 10. 

63. Cânt. Cânt. 8, 13; a se vedea aceeași idee dezvoltată la Ambrozie în 
Coment. la Cânt. Cânt. VIU, 28; Migne P.L. 15, 2058. 

64. Cânt. Cânt. 8, 14; şi în Coment. la Cânt. Cânt. VII, 23; Migne P.L. 15, 2057. 

65. Platon, Banchetul 2036; în trad. rom. C. Papacostea (București, 1968) 
p. 284-285. 

66. Fac. 2, 9. 

virtuţilor şi plantată în grădina minţii? Această grădină Solomon a 
numit-o în Cântarea Cântărilor grădina sufletului sau sufletul însuşi; 
căci stă scris: "Grădină încuiată eşti, sora mea, mireasa mea; grădină 
încuiată, izvor pecetluit, vlăstarele tale, în paradis'67. lar mai jos, su- 
fletul zice: "Scoală, vânt de miazănoapte, vino, vânt de miazăzi, su- 
flaţi prin grădina mea şi miresmele-i stâmiţi; iar iubitul meu să vină, 
în grădina sa să intre'68, 

Cât de frumoasă e exprimarea aceasta, anume că sufletul impo- 
dobit cu florile virtuţilor e ca o grădină sau că ea cuprinde paradisul 
care dă vlăstar! 

În această grădină ne invită cuvântul lui Dumnezeu să intrăm, 
pentru ca sufletul, stropit de ploaia cuvântului ceresc și de bogăţiile 
lui, să rodească. 

Cuvântul lui Dumnezeu se hrănește însă cu virtuțile sufletului şi 
de câte ori îl găseşte supus lui şi îmbelşugat îi culege roadele şi se 
bucură de ele. lar când a coborât Cuvântul lui Dumnezeu în suflet, 
atunci din el se revarsă toate miresmele vorbelor sănătoase, iar 
aromele binemirositoare ale diferitelor haruri se răspândesc în lung 
şi în lat. 

20. De aceea spune Mirele - Mirele sufletului este Dumnezeu- 
Cuvântul, cu Care sufletul este unit ca printr-o puternică legătură a 
căsătoriei — 'Venit-am în grădina mea, sora mea, mireasa mea! 
Strâns-am miruri aromate, miere am mâncat din faguri, vin şi lapte 
am băut. Mâncaţi şi beţi, prieteni, fiţi beţi (de dragoste), iubiții mei! 
De dormit, dormeam, dar inima-mi veghea'69, 

Să vedem din ce fel de fructe şi mâncăruri Se ospătează Dum- 
nezeu şi de cine anume Se bucură. 

Se bucură de cel ce fuge de păcat, de cel ce nu vrea să ştie de 
greşeli și care-şi înmormântează și pune capăt nedreptăţilor sale. 
Căci mirurile închipuiesc îngroparea morţilor. De acum păcatele 
sunt moarte şi nu mai pot avea farmec în faţa vieţii. Rănile rămase 
în urma păcatelor sunt stropite cu balsamurile vorbei dumnezeieşti 
şi cu hrana mai consistentă decât pâinea, a cuvântului, şi sunt îngri- 
jite cu vorbirea mai blândă decât mierea. 

Că este aşa hrana pe care o dau cuvintele ne-o arată şi Solomon, 
când zice, cu alt prilej: 'Faguri de miere sunt cuvintele bune'70. 


67. Cânt. Cânt. 4, 12-13. 
68. Cânt. Cânt. 4, 16. 

69. Cânt. Cânt. 5, 1 şi urm. 
70. Pilde 16, 24. 

În acea grădină sunt, aşadar, cuvinte bune: unul, fiindcă ţine în 
frâu greşeala; altul, pentru că alungă nedreptatea, iar altul, pentru că 
face să moară trufia şi o îngroapă, aș zice, când cineva, smuls din 
rău, fuge de la rătăcirile ei. 

Există şi un cuvânt mai puternic, care întărește inima omului 
prin hrana cerească şi vârtoasă a Scripturii. Există, de asemenea, cu- 
vântul convingător, dulce ca mierea şi totuşi în stare să zguduie 
cugetul păcătosului prin însăşi blândeţea lui. Există apoi cuvântul cu 
un suflu mai fierbinte, care îmbată ca vinul şi umple de bucurie 
inima omului, 

Există şi cuvântul ca laptele, curat şi strălucitor, 

Din aceste soiuri de hrană a vorbelor dulci şi folositoare îndeam- 
nă Mirele pe prietenii Săi să se ospăteze. Iar prieteni Îi sunt cei care-L 
urmează şi iau parte la ospăţul Lui. Sufletul, hrănit cu această mân- 
care şi băutură — căci "fiecare bea apa din vasele sale și din izvoarele 
fântânilor sale'71 - şi îmbătat, stătea adormit faţă de cele lumești, 
veghea insă pentru Dumnezeu; şi de aceea, după cum ne arată cele 
ce urmează, Dumnezeu-Cuvântul îi cerea să-l deschidă poarta, pen- 
tru ca, prin intrarea Lui, să-l fericească pe deplin. 

21. De aici i-a luat, aşadar, Platon72 pe participanţii la Banchetul 
său. De aici, din vinul şi din mierea profetică, a luat e! nectarul 
acela; de aici, somnul acela; de aici, acea viaţă veşnică, din care, a 
zis el, că se ospătează zeii săi, fiindcă Hristos este Viaţa75. 

De aceea e plin şi pântecele sufletului lui de izvoarele cuvintelor 
bune, care s-au şi revărsat peste el, dar tot de aceea sufletul se eti- 
berează ridicându-se din jugul dinainte și pășind pe urmele Cuvân- 
tului celui dumnezeiesc?4. 

VI.22. Există însă şi stăpâniri ale văzduhului şi puteri ale lumii 
care caută ori să ne azvârle din cetăţuia sufletului, ori, când păşim 
pe calea dreaptă, să ne împiedice, ori, când tindem spre înălţimi, să 
ne oprească şi să ne recheme la cele pământești. 

Dar cu atât mai mult să ne îndeptăm mintea spre cele cerești, 
urmând cuvântul lui Dumnezeu. Acele stăpâniri iţi dau din plin cele 
lumești, ca să-ţi tulbure mintea cu ele. Tocmai atunci mai ales, su- 
flete, îndreaptă-i paşii spre Hristos! Aruncă la o parte pofta după 
aur, după argint, după averea vecinului, pentru ca nu cumva, de 
dragul câştigării acesteia, să-ţi scuzi absenţa de la cina aceluia care 


71. Pilde 5, 15. 

72. Banchetul 203 B (aceeaşi ediţie, p. 284-285). 
73. Cf. loan 14, 6. 

74, Cf. loan 7, 38; Verg,, Ecl. 1, 40. 

te-a invitat la ospăţul Cuvântului; tu nu căuta să te îndreptăţeşti75, 
ci îmbracăte în haina de nuntă şi ia parte la ospăţul acelui împărat, 
ca nu cumva împăratul care te-a chemat, când te vei scuza - ocupat 
fiind cu cele lumești?6 —, să invite pe alţii, şi tu să fii alungat. 

Puterile lumești te ispitesc şi cu dorinţa de onoruri, ca să te înalţi 
ca Adam şi, voind să egalezi pe Dumnezeu printr-o putere asemă- 
nătoare, să-l dispreţuiești poruncile dumnezeieşti şi să începi să 
pierzi cele ce aveai; căci "de la cel ce nu are se va lua şi ce are'77. 

23. De câte ori în timpul rugăciunii, prin care ne apropiem cel 
mai mult de Dumnezeu, nu se năpustesc asupra noastră gânduri 
pline de necuviinţă sau ticăloşie, ca să ne abată de la zelul rugăciu- 
nii! De câte ori nu caută vrăjmașul să strecoare în inima noastră sim- 
iri în stare să ne întoarcă de la hotărârea spre sfinţenie şi de la 
intenţiile pioase! De câte ori nu aprinde în noi patimile trupeşti! De 
câte ori nu ne face să privim cu ochi pătimaşi pe desfrânată, ca, prin 
ei, să ispitească sufletul curat al celui drept şi să-l lovească apoi, pe 
nepregătite, cu neaşteptata săgeată a iubirii! De câte ori nu stre- 
coară în mintea ta un cuvânt necuviincios şi cugete ascunse în min- 
tea ta! Despre aceasta, legea îţi spune: 'Păzeşte-te să nu intre în ini- 
ma ta gândul nelegiuit'78, iar lisus ţi-ar putea zice: "Pentru ce cugeţi 
cele rele în inima ta?'79. 

De cumva ai din belşug aur şi argint şi roade bogate de pe mo- 
şiile tale şi onoruri pământești, să nu zici: “Puterea mea și tăria 
mâinii mele mi-au adus bogăţia aceasta'80 şi să uiţi pe Domnul Dum- 
nezeul tău! 

24. lată dar de câte se simte tras în jos sufletul care doreşte să 
se înalțe! Tu însă luptă împotriva lor ca un bun ostaș al iui lisus 
Hristos şi, dispreţuind cele de jos, uitând cele pământene, îndreap- 
tă-te spre cele cereşti şi veşnice. Înalţă-ţi sufletul, ca să nu ţi-l prindă 
momeala capcanelor! 

Plăcerile lumii sunt un fel de momeli; şi, ceea ce e mai rău: 
momeli ale relelor, momeli ale ispitelor. 

În timp ce cauţi desfătarea, cazi în capcane; căci "ochiul desfrâ- 
natei este capcană pentru îndrăgostit'8l. Aşadar, ochiul desfrânatei 
e o capcană; capcană este însăși vorba desfrânatei, care farmecă 


„ Cf. Matei 22, 11 şi 12. 
„Cf. Luca 14, 18. 

„ Matei 13, 12, 

. Deut. 15, 9. 

. Matei 9, 4. 

. Deut. 8, 17 și urm. 

„ Pilde 6, 25. 

pentru moment simţurile tale şi după aceea le tulbură cu amărăciu- 
nea conștiinței căzute in păcat. Capcană este posesia plină de far- 
mec a ceea ce nu-ţi aparține. întregul drum al vieţii acesteia este plin 
de curse. De aceea dreptul spune: 'În calea aceasta în care am 
umblat, ascuns-au cursă mie”82. În calea aceasta - zice — au ascuns; 
de aceea, tu umblă în acea cale care zice: 'Eu sunt Calea, Adevărul 
şi Viaţa'85, pentru ca să zici: "Sufletul meu l-a întors, povăţuitu-m-a 
pe căile dreptăţii, pentru numele Lui'8%, 

25. Moarte să fie, aşadar, pentru noi plăcerile lumii acesteia, 
moartă să fie pentru noi înţelepciunea cărnii acesteia, care este vrăj- 
maşă lui Dumnezeu85. 

Lui Hristos singur să-l închinăm sufletul nostru, ca fiecare să 
poată spune: 'Oare nu lui Dumnezeu îi este supus sufletul meu?'86. 
Nu vieţii acesteia, nu lumii acesteia a spus că-i este supus. 

Lucrul acesta nu-l poate spune bogătaşul, nu-l poate spune zgâr- 
citul, ci îl spune omul drept şi cumpătat. Căci zgârcitul zice: "Suflete, 
ai multe bunătăţi strânse pentru mulţi ani; odihnește-te, mănâncă, 
bea şi veselește-te'87, fiindcă sufletul lui este supus lăcomiei tru- 
peşti, pe când sufletul celui drept se folosește de trup ca de o uneal- 
tă sau ca de un instrument muzical; asemenea unui artist strălucit, 
sufletul conduce trupul ascultător încotro vrea, plăsmuieşte din el 
chipul pe care l-a ales şi face să răsune în el melodia virtuţilor pe 
care le-a dorit; o dată intonaţiile curăţiei, altă dată ale stăpânirii de 
sine, cântecul sobrietăţii, dulceaţa deplinătăţii, suavitatea fecioriei, 
seriozitatea văduviei. 

Din când în când totuși cântăreţul suferă alături de instrumentul 
său; de aceea trebuie să intonezi ce e demn, pentru ca demnă să fie 
şi suferinţa ta. 

La fei, adeseori, şi cel ce vede are de suferit din cauza celor ce 
vede; iar cel ce aude, de la cele auzite. De aceea şi Scriptura zice: 
"Ochii tăi să privească drept înainte'88, iar mai jos: 'Să nu ieși din 
minţi pentru o femeie străină'89. Nu te uita în ochii fetişcanei, nu da 
ascultare vorbelor desfrânatei! 


„Ps, 141,3. 
„loan 14, 6. 
„Ps. 22, 3. 

. Cf. Rom. 8, 6. 
„Ps. 61,1. 
„Luca 12, 19. 
„ Pilde 4, 25. 

„ Pilde 5, 20. 

VII.26. Dar de ce vorbesc numai despre cursele din afară? De 
propriile noastre curse trebuie să ne ferim. Chiar şi în trupul acesta 
al nostru ne sunt puse din plin capcane, pe care trebuie să le oco- 
lim. Să nu dăm crezare trupului, să nu amestecăm cu el sufletul! "Cu 
prietenul — zice — uneşte inima ta, nu cu duşmanul'90. 

Or, să ştii că trupul nu-i este prieten, pentru că se impotrivește 
minţii tale, căci datorită lui există duşmănii, neînţelegeri, tulburări şi 
discuţii. 

Nu-ţi uni cu el sufletul tău, ca să nu le pierzi pe amândouă. Căci, 
dacă se uneşte, carnea - care este inferioară - poate deveni mai pu- 
ternică decât sufletul, care îi este superior, fiindcă sufletul transmite 
corpului viaţa, iar carnea ii transmite sufletului moartea. Se tulbură, 
prin urmare, felul de a acţiona al amândurora; se tulbură aproape 
până și firea amândurora. Așadar sufletul își însușește lipsa de sen- 
sibilitate a corpului mort, iar corpul se foloseşte de toate calităţile 
sufletului. 

Şi ca nu cumva să se creadă că sufletul, fiindcă este răspândit în 
corp, se şi confundă cu el, ne va servi spre exemplificare însuşirea 
pe care o are lumina: şi lumina se răspândeşte intr-un anumit loc de 
pe pământ, dar nu se confundă cu el. Aşadar, să nu fie confundată 
activitatea a două firi diferite, ci sufletul să sălăşluiască în trup pen- 
tru a-i da viaţă, pentru a-l conduce, pentru al lumina. 

27. Totuşi nu am putea spune că sufletul nu suferă impreună cu 
corpul său. 

Într-adevăr, şi el se întristează, precum spune lisus: "Întristat e 
sufletul Meu până la moarte'9!, exprimând în sine durere de om; iar 
în altă parte: 'Sufletul Meu e tulburat'92. 

La fel suferă cântăreţul în melodiile sale, prin gest și emoție, la 
sunetul flautului, al chitarei sau al organului; e mai trist în melodiile 
triste, e mai vesel în cele vesele; mai înflăcărat în melodiile mai 
vioaie; în sfârşit, mai duios şi mai blând în cele mai duioase, astfel 
că el este acela care dă tonurile cântecelor sale şi le nuanţează oare- 
cum simţirile. 

Şi sufletul care este cumpătat — precum cântăreţul din liră scoa- 
te, ca să zic aşa, doar cu vârful degetelor tonuri armonioase din 
coarde - așa atinge pasiunile cărnii acesteia, încât realizează tonali- 
tatea armonioasă şi în deplin acord între caracter şi virtuţi, având 


90. Înţ. Sir. 6, 13. 
91. Matei 26, 38. 
92. loan 12, 27. 

grijă ca în toate gândurile, în toate acţiunile, hotărârile şi faptele lor, 
să fie deplină armonie. 

Aşadar, sufletul este cel care se foloseşte de trup. De aceea cel 
dintâi este la conducere, pe când celălali execută; unul e ceea ce 
suntem; celălalt, ceea ce este a! nostru. Dacă iubeşte cineva frumu- 
seţea sufletului nostru, acela pe noi ne iubește. În schimb cine iu- 
beşte frumuseţea trupească, acela nu iubește pe om în sine, ci iu- 
beşte numai frumuseţea cărnii care, însă, curând se ofileşte şi piere. 

28. De acea, fii asemenea celui despre care a zis proorocul că 
"nu a luat în deșert sufletul său'9%. Ca să ne referim numai la nea- 
junsurile vieţii acesteia, cel preocupat numai de cele lumeşti şi de 
cele trupeşti îşi închină sufletul numai deșertăciunii. Zilnic ne trezim 
pentru mâncare și pentru băutură şi nimeni nu se satură încât să nu 
mai flămânzească sau să nu mai înseteze după puţin timp. Zilnic 
alergăm după câștig şi nu se pune nicio măsură lăcomiei. "Nu se va 
sătura, zice Ecclesiastul, ochiul de câte vede şi urechea nu se va 
umple de câte aude'94, Cine iubeşte argintul nu se va sătura nicio- 
dată de argint. Fără sfârşit e truda noastră, şi cu cât e mai multă, cu 
atât e mai fără de folos. Zilnic dorim să ştim lucruri noi; şi ce e ştiin- 
ţa însăşi dacă nu încercare de a scăpa de durerea zilnică? Toate câte 
sunt au fost de mai înainte şi 'nu este nimic nou sub soare'9%5, ci 
“toate sunt deşertăciune... Drept aceea am urât viaţa', a zis Eccle- 
siastul96. 

Cel ce a urât viaţa, în mod implicit a preamărit moartea. În sfâr- 
şit, el a fericit mai muit pe morţi decât pe cei ce trăiesc şi a judecat 
că e fericit cel ce încă n-a venit în lumea aceasta şi nu a îndurat 
truda lui zadarnică?7. "M-am silit — zice el — şi inima mea a cercetat, 
ca să înţeleg la cei necredincioşi veselia, să cunosc şi să cercetez 
înţelepciunea și buna chibzuială şi să cunosc prin cel necredincios 
veselia şi supărarea și greșeala şi rătăcirea, şi le găsesc mai amare 
decât moartea'98 —, nu că moartea ar fi amară, ci fiindcă e amară 
pentru cel necredincios. Şi totuşi viaţa acestuia este mai amară 
decât moartea; e un mai mare rău a trăi pentru păcat decât să mori 
în păcat; căci păcatul necredinciosului crește cât timp acela trăiește, 
pe când dacă moare, încetează să mai păcătuiască. 


93. Ps. 23, 4. 

94. Eccl. 1,8. 

95. EccL. 1,9. 

96. Eccl. 2, 17, 

97. Cf. Eccl. 4, 2 şi 3. 
98. Eccl. 7, 25 şi urm. 

29. Cei mai mulţi se bucură de iertarea greşelilor lor. Dacă au de 
gând să se îndrepte, e bine; dacă însă vor stărui în ele, e un lucru 
prostesc, fiindcă le-ar fi cu mult mai de folos osândirea, ca să nu 
mărească numărul păcatelor; minunată este părerea Apostolului 
când spune, relativ la aceasta, că nu numai cei ce săvârşesc fărăde- 
legi sunt vrednici de moarte, ci şi cei care le încuviinţează”?. Dar tot 
el spune mai departe!00 că şi cei ce osândesc la alţii fapte pe care 
ei, la rândul lor, le săvârşesc, sunt de neiertat, ca unii care sunt 
osândiţi de propria lor judecată; căci atunci când îi condamnă pe 
alţii, se condamnă pe ei înşişi. 

Aceștia însă, fiindcă pentru moment par scutiţi de pedepse şi în 
afara culpei, nu trebuie să se amăgească, deoarece au de ispășit în- 
lăuntrul lor pedepse mai grele și au judecători nevăzuţi de alţii; ei 
îndreaptă împotriva lor înşişi sentinţa mai necruțătoare a conştiinţei, 
când se pronunţă asupra păcatelor altora. 

Dar, zice Apostolul!0!, vai, omule!, nu dispreţui comorile bună- 
tăţii și răbdării lui Dumnezeu! Căci bunătatea Lui este cea care te 
cheamă la îndreptare, pe când învârtoşarea din cauza căreia stărui 
cu încăpățânare în rătăcire măreşte asprimea judecății ce va să fie, 
încât vei primi plată vrednică de fărădelegile tale. 

30. Moartea, așadar, nu e un rău. De fapt nici la cei care trăiesc 
nu există moarte, nici la cei plecaţi dintre noi: la unii nu există 
fiindcă trăiesc încă, pe când ceilalţi au trecut dincolo. Prin urmare, 
moartea nu e amară nici pentru cei care nu o cunosc încă, prin 
însuşi faptul că nu o cunosc, nici pentru cei care de acum nu mai 
simt nimic trupeşte, iar, în ce priveşte sufletul, ei s-au eliberat. 

VIII.51. lar dacă moartea e socotită infricoşătoare de către cei 
vii, nu moartea în sine e înspăimântătoare, ci ideea despre moarte, 
pe care şi-o face fiecare potrivit cu firea sa, sau de care se îngrozeşte 
din cauza conștiinței sale102. Să invinuiască deci, fiecare, rana cuge- 
tului său, nu cruzimea morții. În realitate, pentru cei drepți moartea 
este un liman al liniştii; pentru cei vinovaţi apare ca un naufragiu. 
Fără îndoială, pentru cei care sunt apăsaţi de teama morţii, chinui- 
tor nu este faptul că mori, ci apăsător e să trăieşti sub groaza morţii. 
Deci, nu moartea este apăsătoare, ci teama de moarte. 

Teama se datorează însă unei păreri care provine din slăbiciunea 
noastră potrivnică adevărului; căci pe adevăr se bazează puterea, pe 


99. Cf. Rom. 1, 32. 

100. Cf. Rom. 2, | şi 3. 

101. Cf. Rom. 2, 4 şi urm. 

102. Idee asemănătoare în Manualul lui Epictet (cap. 5), trad. rom. D. Burtea, 
Bucureşti, 1977, p. 7. 

părere, doar slăbiciunea. Părerea însă în niciun caz nu este un rod 
al morţii, ci al vieţii, prin urmare se constată că acel lucru apăsător 
aparţine mai degrabă vieţii. E limpede deci că teama de moarte nu 
trebuie pusă pe seama morţii, ci a vieţii. Nu avem, prin urmare, de 
ce să ne temem de moarte dacă viaţa noastră n-a comis nimic de 
care să se teamă. Oamenii cu minte se tem, de fapt, de pedepsele 
pentru greşeli; greşelile însă nu sunt fapte ale morţilor, ci ale celor 
vii. Viaţa, așadar, ne aparţine nouă; modul de a trăi stă în puterea 
noastră, pe când moartea nu ne aparţine; ea este, de fapt, separarea 
sufletului de trup; sufletul se eliberează, trupul se descompune. 
Sufletul, care se eliberează, se bucură; corpul, care se descompune 
în pământul din care e făcut, nu simte nimic. Ceea ce nu simte nimic 
nu are niciun raport cu noi. 

32. Totuşi, dacă am admite că moartea e un rău, de ce tinerii nu 
se tem că devin bătrâni şi nu se tem de vârsta apropiată de moarte? 
Şi de ce o aşteaptă mai cu răbdare cine piere de o moarte la care te 
poți gândi decât cel care e lovit pe neaşteptate? 

Celor care consideră moartea un rău, socot că le-ar fi potrivit 
răspunsul că prin viaţă se face trecerea spre moarte, dar că prin 
moarte se face reîntoarcerea la viaţă, căci, într-adevăr, numai cei ce 
au murit pot invia. Neinţelepţii se ingrozesc însă de moarte ca de cel 
mai mare dintre rele; înţelepţii, dimpotrivă, o doresc ca pe o odihnă 
după multă trudă şi ca pe un sfârşit al relelor. 

33. Din două motive se tem de moarte cei neînţelepţi. Unul, 
fiindcă o numesc distrugere; dar nu poate fi vorba de distrugerea 
omului, deoarece sufletul supraviețuiește trupului, ca să nu mai vor- 
bim că şi pe trup îl aşteaptă invierea. Al doilea motiv constă în fap- 
tul că ei se ingrozesc de pedepse, înspăimântați desigur de plăsmui- 
rile poeţilorI05: urletele câinelui Cerber, vâltoarea neinduplecată a 
fluviului Covytus, mai neînduplecatul Charon, ceata Furiilor şi pră- 
păstiile Tartarului!04, apoi... locaşul pe care-l are Hydra195, mai 
cruntă decât aceștia, măruntaiele lui Prometheus — izvor nesecat de 
chinuri - pe care un vultur uriaș i le sfâşie în veșnicie; roata pe care 
o învârte fără încetare, sub ameninţarea unei îngrozitoare pedepse, 
Ixion106, stânca ce stă gata să se prăvale peste capetele celor ce iau 
parte la ospăţ!07, toate acestea sunt pură închipuire. 


103. Cicero, Tusc. |, 10; Vergiliu, Eneida VI, 417. 
104. Vergiliu, Eneida VI, 572, 577. 

105. Verg., Eneida VI, 575 şi urm. 

106. Verg., Eneida VI, 601, 

107. Verg., Eneida VI, 603-606. 


TÂLCUIRI LA SFÂNTA SCRIPTURĂ 


Nu aş putea totuşi susține câ după moarte nu există pedepse. 
Dar ce legătură are moartea cu ceea ce este după moarte? Căci dacă 
cele ce sunt după moarte s-ar raporta la moarte, atunci şi cele ce 
sunt după viaţă stau în legătură cu viaţa. Nu vor exista deci pedepse 
care să se raporteze la moarte. 

În fapt, moartea este, precum am spus mai sus, o eliberare şi o 
despărţire a sufletului de trup. Desfacerea aceasta nu reprezintă însă 
un rău, fiindcă a fi despărţit de trup şi a fi împreună cu Hristos "e cu 
mult mai bine'108. Prin urmare moartea nu e un rău. 

E drept că însuşi psalmistul spune: "moartea păcătoşilor este 
cumplită'109, dar nu spune în general că moartea este un foarte 
mare rău, ci specifică 'e cumplită” doar moartea "păcătoşilor'. Şi în 
altă parte: 'Scumpă este înaintea Domnului moartea cuvioșilor 
Lui"110. De aici reiese limpede că groaza provine nu din moarte, ci 
din păcat. 

34. Pe bună dreptate au numit grecii moartea 'sfârşit': ei denu- 
mesc moartea rehevriv, fiindcă ea este sfârşitul acestei vieţi. Sfânta 
Scriptură o consideră ca un somn chiar; de pildăl1|: "Lazăr, priete- 
nul nostru, a adormit; dar merg să-i trezesc'. Somnul este însă un 
bine, fiindcă este odihnă, precum stă scris: 'Eu m-am culcat şi am 
adonmit; sculatu-m-am, că Domnul mă va sprijini'!12. Dulce e, aşa- 
dar, odihna morţii! Prin urmare, Domnul îi scoală pe cei ce se odih- 
nesc, fiindcă Domnul este învierea! 15. 

35. Minunat este şi ceea ce spune Scriptura: 'Mai înainte de 
sfârşit pe nimeni să nu-l socoteşti fericit'1 14. De fapt fiecare e cunos- 
cut cu adevărat numai în ultimele momente ale vieţii şi este apreciat 
după fiii săi, dacă şi-a crescut bine fiii şi i-a deprins cu cele bune, 
căci slăbiciunea fiilor e pusă pe seama neglijenţei părintelui. De 
asemenea, întrucât fiecare cât timp trăieşte este supus alunecării, 
nici bătrâneţea nu e scutită de greșeală. iată de ce citim că "Avraam 
a murit la bătrâneţi fericite"! 15, fiindcă a rămas totdeauna credincios 
bunelor sale principii. 

Prin moarte deci se judecă viaţa. Şi dacă un cârmaci nu poate fi 
lăudat înainte de a-și fi adus corabia în port, cum vei lăuda pe om 


108. Filip. 1, 23. 
109. Ps. 33, 20. 
110. Ps. 115,6. 
111. loan 1], 1], 
112. Ps. 3,5. 
113. Cf. loan 11, 25. 

. Înț. Sir. 11, 30. 

înainte ca el să fi ajuns în pragul morţii? Omul e şi el propriul său 
cârmaci; şi el, cât timp se zbate pe învolburata mare a vieţii aces- 
teia, mereu poate fi ameninţat de naufragii. Nici conducătorul de 
oşti însuşi nu-și pune coroana de biruitor decât după sfârşitul răz- 
boiului; nici soldatul nu depune armele şi nu primeşte plata pentru 
Slujba sa decât după înfrângerea dușmanului. Moartea este, prin 
urmare, bilanţul îndatoririlor, acordarea răsplăţii, mulţumirea slujbei 
împlinite. 

36. Multă preţuire a arătat morţii dreptul lov atunci când a zis: 
"Binecuvântarea muribundului să vină asupra mea!'116. Căci chiar 
dacă Isaac pe patul morţii şi-a binecuvântat fiii! 17, iar Iacov i-a bine- 
cuvântat pe patriarhi!18, totuşi se putea crede că harul acelei bine- 
cuvântări se datora fie vredniciei celor ce dădeau binecuvântarea, 
fie iubirii părinteşti. În cuvintele lui lov însă nu e vorba de niciun 
drept al vredniciilor, de niciun drept al iubirii parinteşti, ci de o cinste 
care aparţine numai morţii, întrucât binecuvântarea celui ce e pe 
moarte are o astfel de putere, încât fericitul prooroc o dorea pentru el. 
De aceea, să ne gândim şi să păstrăm în inima noastră acest verset! 

37. Dacă vedem un sărac pe patul de moarte, să-i venim într-aju- 
tor şi fiecare din noi să zică: "Binecuvântarea celui ce era gata să 
piară să vină asupra mea'. Dacă vedem pe cineva ajuns slab de pu- 
teri, să nu-l părăsim. Dacă vedem pe cineva ajuns aproape de 
sfârşit, să nu ne îndepărtăm de el. Să ne vină şi nouă în minte să 
zicem: "Binecuvântarea celui muribund să vină asupra mea', 

Să te laude şi pe tine, cititorule, orice muribund, orice înfrânt de 
viaţă, oricine zace de o rană grea!!9, oricine e sfârşit de boală şi e 
aproape de moarte. Versetul acesta pe câţi nu i-a făcut să fie binecu- 
vântaţi! 

De câte ori nu m-am rușinat că am trecut pe lângă un muribund 
sau că nu l-am cercetat pe cel greu bolnav, că l-am privit cu silă pe 
cel nevoiaş, că nu l-am răscumpărat pe cel din robie, că l-am dis- 
prețuit pe cel bătrân! Să fie, aşadar, cuvintele acestea veşnic în 
inima noastră, ca să-i induplece pe cei cu inima mai aspră şi să-i în- 
demne pe cei mai binevoitori. Să-ţi răsune ultimele cuvinte ale muri- 
bundului şi sufletul lui să ducă cu sine, părăsind trupul, binecu- 
vântarea ce ţi-a dat-o! Scapă, dacă poţi, și pe cel dus la moarte, care 
ar fi pierit dacă nu i-ai fi venit într-ajutor, ca să poţi zice: "Binecuvân- 
tarea celui ce era să piară să vină asupra mea!'. 


116. lov 29, 13. 

117. Cf. Fac. 27, 27 şi urm. 
118. Cf. Fac. 49, 28. 

119. Vergiliu, Eneida XI, 395. 

38. Cine s-ar mai indoi, deci, de binefacerile morţii, când cei 
care ne aduce neliniște, cel ce ne face să roșim, cel ce ne este 
vrăjmaş, cel ce ne îndeamnă la violenţă, cel ce e vijelios și ne atrage 
spre toate relele se liniștește, zace şi stă închis - ca o fiară - în cușca 
mormântului şi când toată tulbarea acestui trup lipsit de viaţă este 
părăsită, iar ceea ce alcătuia un trup închegat se transformă după 
moarte în ţărână? lar, dimpotrivă, cel ce e una cu virtuțile, cel prie- 
ten cu ordinea, dornic de adevărata mărire, însoțitor al binelui, 
supus lui Dumnezeu îşi ia zborul spre înălțimile supreme şi rămâne 
cu acel pur şi veşnic şi nemuritor Bine, alăturându-se şi rămânând 
împreună cu cel înrudit cu el, precum spune Apostolul: 'din al Lui 
neam suntem'1202 

Că sufletul nu piere odată cu trupul este evident, deoarece el nu 
face parte din trup. lar că nu face parte din corp ne-o spune Sfânta 
Scriptură în mai multe chipuri. De pildă: Adam a primit de la Domnul 
Dumnezeul nostru suflare de viaţă "şi s-a făcut omul fiinţă vie'121. 
David, la rândul său, zice: 'Întoarce-te, suflete al meu, la odihna ta, 
că Domnul ţi-a făcut ţie bine'122. Şi ascultă în ce constă binefacerea: 
"Că a scos, zice el, picioarele mele de la cădere'125. Vezi, prin 
urmare, că el se bucură de moartea aceasta ca de o doctorie, fiindcă 
s-a pus capăt rătăcirii, fiindcă s-a curmat răul, nu fiinţa? 

39. În sfârşit, ca şi cum s-ar fi dezbrăcat de greşeală şi ar fi liber, 
tot el zice: 'Bine voi plăcea Domnului în pământul celor vii'124. Căci 
acela este locul...125, în sfârşit, că acea odihnă a sufletelor este 
pământul celor vii, unde păcatele nu pătrund, unde trăiește numai 
mărirea virtuţilor. 

Dimpotrivă, pământul acesta este plin de morţi fiindcă este plin 
de păcate; de aceea, pe bună dreptate a zis Domnul: 'Lasă pe cei 
morţi să-şi îngroape morţii lor'126. Dar Ia fel spune şi psalmistul, 
amintit mai sus: “Sufletul lui întru bunătăţi se va sălăşlui, iar sămânţa 
lui va moşteni pământul'127, ceea ce înseamnă că sufletul celui ce 
se teme de Dumnezeu va locui întru cele bune, întrucât este intot- 
deauna în mijlocul lor şi conform lor. Aceasta se poate înţelege şi 
despre cel care trăieşte în trup, întrucât şi acesta, dacă se teme de 


120. Fapte 17, 28. 
121. Fac. 2, 7. 

122. Ps. 114,7. 
123. Ps. 114,8. 
124, Ps, 114, 9. 
125, Lacună în text. 
126. Matei 8, 22. 
127. Ps, 24, 14. 

Dumnezeu, locuieşte întru cele bune şi este întru cele cereşti şi îşi 
stăpâneşte trupul şi îl supune ca pe un rob şi e sigur de moștenirea 
slavei şi de câștigarea celor cereşti. 

40. De aceea și noi, dacă vrem să fim după moartea acestui trup 
întru cele bune, se cade să avem grijă ca sufletul nostru să nu se ali- 
pească de trupul acesta, să nu se amestece cu el, să nu se facă 
robul lui, să nu fie târât de trup şi să nu se clatine ori să şovăie, ca 
şi cum ar fi beat, la tulburările acestuia; să nu se încreadă în el, nici 
în desfătările lui, încât să se supună simţurilor lui. 

Căci și ochiul trupului este rătăcire şi înşelăciune, fiindcă vede- 
rea e înşelătoare; şi urechea lui e amăgire, fiindcă şi auzul este 
înşelător; amăgire îi este şi gustul. Nu în zadar deci s-a spus: 'Ochii 
tăi să privească drept înainte'128 şi: 'Opreşte-ţi limba de la rău şi bu- 
zele tale să nu grăiască vicleşug'129. 

Lucrul acesta n-ar fi fost spus dacă oamenii n-ar greşi adesea. Ai 
văzut o desfrânată, ai fost fermecat de înfăţişarea ei și ai găsit fru- 
museţea ei încântătoare, căci ochii tăi s-au rătăcit, au văzut ce nu se 
cade şi s-au dus cu dorinţele cine ştie unde. Căci dacă ar fi văzut 
limpede, atunci ar fi văzut dezgqustătoarea stare sufletească a des- 
frânatei, neobrăzarea care trezeşte dezgust, desfrânarea lipsită de 
rușine, poftele care sleiesc vigoarea, drojdia respingătoare, rănile 
sufletului, cicatricele conştiinţei. Fiindcă - zice lisus - 'se uită la 
femeie spre a o pofti'130, 

Vezi, aşadar, că a căutat o amăgire cel care a căutat nu dragoste 
adevărată, ci dragoste vinovată. Căci el n-a căutat să cunoască ade- 
vărul, ci a privit pentru a-şi satisface poftele. Rătăceşte, prin urmare, 
ochiul când rătăcesc simţurile. Simţirea e amăgire; amăgire e şi 
văzul. De aceea ţi se zice: 'Să nu te vâneze ochii ei'!5!, adică să nu 
fie amăgit sufletul tău, "căci femeia rea vânează sufletele de preţ ale 
bărbaţilor aleşi'152. Şi auzul e supus amăgirii; căci adeseori o femeie 
desfrânată, prin vorba-i prefăcută, a cucerit, a ademenit inima vre- 
unui tânăr153, 

41. Să nu dăm, prin urmare, crezare acestor curse, acestor mreje, 
care amăgesc şi înşală, fiindcă inimile ne sunt încătuşate, iar jude- 
cata ne este întunecată de ele. Ne sunt întunecate inimile şi judeca- 
ta de văz; ne sunt împiedicate de auz, de miros, de pipăit, de gust. 


128. Pilde 2, 9. 

129. Ps. 33, 12. 

130. Matei 5, 28. 

131. Pilde 6, 25. 

132. Pilde 6, 26. 

133. Cf. Pilde 5, 3 şi urm. 

Să nu urmăm cele fermecătoare şi amăgitoare, ci să urmăm 
ceea ce e bun; de acest bun să ne alipim; pe el să-l imităm; prezenţa 
lui şi comunicarea cu el să ne facă mai buni, să ne coloreze carac- 
terele; convieţuirea — aș zice — alături de el să ne formeze pe noi. 
Căci cine se alipeşte de ce e bun ia de acolo numai binele, fiindcă 
stă scris: "Cu cel cuvios, cuvios vei fi; și cu cel îndărtănic, îndărătnic 
vei fi; iar cu cel nevinovat, nevinovat vei fi'154. 

Într-adevăr, prin imitare se formează un fel de reprezentare a 
asemănării. Tocmai de aceea, psalmistul a adăugat: 'Că Tu, Doam- 
ne, aprinzi făclia mea'155. Într-adevăr, cine se apropie de lumină e 
luminat mai devreme şi, de aproape, străluceşte mai mult în el slava 
luminii veşnice. 

Aşadar, sufletul care tinde spre Dumnezeu cel nevăzut, bun şi 
nemuritor, şi care de bunăvoia sa fuge de cele trupeşti şi pământene 
şi părăseşte cele pieritoare devine asemenea Aceluia către Care 
tinde, prin Care trăieşte şi se hrăneşte. Şi, fiindcă tinde spre ceea ce 
e nemuritor, el însuşi nu mai e muritor. 

Dar sufletul care păcătuieşte moare, însă nu printr-o descom- 
punere a sa, ci, pe bună dreptate, e mort pentru Dumnezeu, pentru 
că trăieşte în păcat. Prin urmare sufletul care nu păcătuieşte nu 
moare, fiindcă rămâne în ființa sa, rămâne, adică, în virtute și în 
mărire. 

42, Căci cum ar putea muri fiinţa acestuia, de vreme ce tocmai 
sufletul e cel care dă viaţa? Şi cui îi este dat suflet, îi este dată viaţa; 
din cine pleacă sufletul, pleacă viaţa. Prin urmare, sufletul e viaţa. 
Cum ar putea primi moartea când este opusul ei? Într-adevăr, pre- 
cum zăpada nu primeşte căldura136, căci pe dată se topeşte, iar 
lumina nu primeşte întunericul, căci pe dată îl împrăștie — iar prin 
răspândirea luminii se indepărtează groaza de întuneric, precum ră- 
ceala zăpezii dispare la apropierea focului —, tot aşa și sufletul, care 
dă viaţa, nu primește moartea și nu moare; prin urmare, sufletul nu 
acceptă moartea; sufletul nu moare. 

În această privinţă avem și un temei raţional în legătură cu ne- 
murirea sufletului, dar temeiul e de origine omenească. În schimb 
mai avem unul, şi acesta e de origine dumnezeiască, după cum 
Însuşi Dumnezeu a spus: "Putere am să-Mi pun viaţa şi putere am ca 
iarăşi să o iau'137. Vezi, prin urmare, că sufletul nu moare odată cu 


134. Ps. 17, 28-29. 

trupul, de vreme ce este şi pus şi luat înapoi şi încredinţat în mâinile 
lui Dumnezeu-Tatăl138, 

S-ar putea însă replica: "E un caz special, deoarece se referă la 
viaţa lui Hristos”. Dar, deși Hristos a luat asupra Sa natura umană, 
totuşi, întrucât afirmaţia aceasta se referă la EI, pentru ca să nu pier- 
dem timpul, auzi-L zicând: "Ştii că-n noaptea aceasta se va cere de 
la tine sufletul tău?'159. N-a zis: 'va muri în tine sufletul tău', ci "se 
va cere înapoi de la tine”. Sufletul care ţi-a fost dat, ţi-l cere să-l dai 
înapoi. Aşadar sufletul este cerut înapoi, el nu se distruge. Dacă e 
cerut înapoi, e semn că sufletul e viu, pe când ceea ce e nimicit nu 
mai poate fi viu. 

De fapt, cum poate fi nimicit sufletul, despre care înţelepciunea 
lui Dumnezeu a zis că nu trebuie să ne temem de cel ce poate ucide 
trupul, dar sufletul nu-l poate ucide1+0? Despre suflet şi proorocul 
zice!+l: *Sufletul meu în mâinile Tale este pururea"; deci zice 'pu- 
rurea', iar nu “un anumit timp". 

44. Încredinţeazăţi, dar, şi tu, creştine, sufletul în mâinile Dom- 
nului. De altfel nu numai când se retrage din trup, dar chiar cât timp 
este în trup, sufletul e în mâinile Domnului, fiindcă nu-l vezi de unde 
vine sau încotro merge. Propriu-zis sufletul este şi în tine, este şi îm- 
preună cu Dumnezeu. În sfârşit, "inima regelui este in mâna Dom- 
nului'142 şi este condusă şi cârmuită de El. Inima e plină de minte, 
fiindcă mintea este esenţialul sufletului şi este puterea sufletului. Nu 
mă refer, desigur, la acea putere care se găsește în braţe, ci la cea 
care rezidă în cugetare, în cumpătare, pietate şi dreptate. Dacă ini- 
ma omului este în mâna Domnului, cu atât mai mult e sufletul. Dacă 
sufletul e în mâna lui Dumnezeu, atunci în niciun caz sufletul nostru 
nu este închis odată cu trupul în mormânt, nici nu este ars pe rug, 
ci se bucură de o odihnă sfântă. Şi de aceea, zadarnic construiesc 
oamenii morminte de preţ, ca și cum ele ar fi adăposturi şi pentru 
suflet, nu numai pentru trup. 

45. Că locaşurile sufletelor sunt cele de sus e bine dovedit prin 
mărturia Sfintei Scripturi, de vreme ce şi în cărţile lui Ezdra citim: 
“Când va veni ziua judecății, pământul va înapoia corpurile celor 
morţi si pulberea va da înapoi cele ce odihnesc în morminte, ose- 
mintele morţilor. Şi locaşurile cerești — zice — vor înapoia sufletele 
care le-au fost încredințate şi preainaltul Judecător Se va arăta pe 


138. Cf. Luca 25, 46. 
159. Luca 12, 20. 

scaunul de judecată'145. Acestea sunt locașurile despre care Dom- 
nul zice că sunt multe la Tatăl, locașurile pe care, mergând la Tatăl 
Său, le pregăteşte pentru cei ai Săi144. Eu m-am folosit însă de scrie- 
rile lui Ezdra, ca să înţeleagă profanii că cele ce admiră în cărţile de 
filosofie sunt luate din cărţile noastre!45, Măcar de n-ar fi amestecat 
printre acestea și lucruri de prisos şi nefolositoare, încât au ajuns să 
spună că sufletele oamenilor sunt la fel cu ale animalelor şi că răs- 
plata cea mai mare este ca sufletele marilor filosofi să treacă în 
albine sau privighetori!46, pentru ca cei ce au hrănit mai înainte nea- 
mul omenesc prin cuvântul lor să-l desfăteze după aceea cu dul- 
ceața mierii sau cu farmecul cântecului. Le-ar fi putut fi îndeajuns să 
fi spus că sufletele eliberate de corpuri se duc în “A5ns- Hades, adică 
într-un loc care nu se vede, pe care noi îl numim în latinește infern. 

46. În sfârşit, şi Scriptura a vorbit despre acele locaşuri păstră- 
toare ale sufletelor!+7; respingând învinuirea adusă de oameni că 
drepţii care au murit mai de mult par a fi lipsiţi de răsplata ce li se 
cuvine pe tot timpul ce trece până la ziua judecății, a spus foarte 
adevărat că ziua judecății este asemenea zilei încununării unei ar- 
mate, în care nu poate fi vorba nici de întârzierea celor veniţi mai pe 
urmă, nici de graba celor dintâi!48. Într-adevăr, ziua încununării este 
aşteptată de toţi, pentru ca în ziua aceea, cei învinși să roşească, iar 
victorioşii să primească așteptata cunună a biruinţei. De asemenea 
n-a lăsat ascuns faptul că sunt socotiți mai vrednici de răsplată cei 
născuţi moralmente mai devreme, decât cei născuţi mai târziu, fiind- 
că - făcând comparaţie cu naşterea din pântece de femeie — sunt 
mai viguroși "cei născuţi în tinereţea forţei, mai slabi cei născuţi la 
vreme de bătrâneţe'149, Căci bătrâneţea e sleită de multe nașteri şi, 
precum Sleit e şi pântecele celei ce a născut, însăși fiinţa creată pare 
a fi îmbătrânită şi lipsită de forţa tinereţii sale, ca și cum vigoarea 
resurselor sale i-ar fi deja secătuită. 

47. Aşadar, cât timp este aşteptată împlinirea vremii, aşteaptă şi 
sufletele răsplata ce li se cuvine. Pe unele le așteaptă pedeapsa, pe 
altele fericirea veşnică; dar, în răstimpul acesta, nici primele nu sunt 


. Ezdra IV, 7, 32 şi urm. 

fără pedeapsă, nici cele din urmă fără folos. Căci primele!50 - se vor 
tulbura văzând că pe sufletele care au păzit legea lui Dumnezeu le 
aşteaptă cununa dreptăţii!5! şi că locaşurile lor sunt păzite de în- 
geri, pe când ele vor fi pedepsite pentru făţărnicia şi trufia lor şi vor 
avea parte de rușine şi tulburare încât, privind preamărirea Celui 
Prea Înalt, roşesc să vină în fața Aceluia ale Cărui porunci le-au dis- 
prețuit. La fel a fost şi cu Adam152: precum i-a fost călcarea porun- 
cii, așa i-a fost ruşinea, fiindcă, precum a alunecat prin nerespec- 
tarea poruncilor cerești şi s-a ascuns de ruşinea căderii sale, tot aşa 
nu a îndrăznit să înfrunte strălucirea prezenţei dumnezeieşti, de 
ruşinea conştiinţei sale păcătoase; la fel nici sufletele păcătoşilor nu 
vor îndura strălucirea acelei lumini scânteietoare, în a cărei prezenţă 
își vor aminti că au greşit. 

XI. 48. Bucuria sufletelor drepte trece insă prin anumite trepte. 
Mai întâi se bucură că au biruit trupul şi nu s-au înclinat farmecelor 
lui. Apoi că, drept preţ al sârguinţei şi nevinovăţiei lor, au parte de 
o deplină liniște şi nu sunt incătușate, ca sufletele celor necredin- 
cioşi, de rătăciri şi neorânduieli şi nu sunt chinuite de amintirea vici- 
ilor lor, nici nu sunt sfâşiate de clocotul grijilor. În al treilea rând, 
pentru că se sprijină pe mărturia dumnezeiască de a fi păstrat legea 
şi de aceea nu se tem, la judecata din urmă, de răspunsul pentru 
faptele lor. În al patrulea rând, fiindcă încep să înţeleagă sensul odih- 
nei lor şi să prevadă viitoarea lor mărire şi, fermecate de această 
idee mângâietoare, se vor odihni în locaşurile îngerilor. Al cincilea 
rând cuprinde însă strălucirea deplinei fericiri, fiindcă au ajuns, din 
această închisoare a trupului supus stricăciunii, la lumină şi libertate 
şi stăpânesc moştenirea făgăduită. Aceasta este treapta odihnei, 
fiindcă este şi cea a reînvierii. Căci, precum a spus Apostolul: "Pre- 
cum în Adam toţi mor, așa şi în Hristos toţi vor învia. Dar fiecare în 
rândul cetei sale: Hristos incepătură; apoi cei ai lui Hristos, care au 
crezut în venirea Lui; după aceea, sfârşitul'155. Va fi, prin urmare, o 
treaptă diferită de strălucire şi mărire, potrivit vredniciei fiecăruia. 
Chiar inaintarea în trepte exprimă progresul strălucirii. Apoi, în a 
șasea treaptă, li se va arăta sufletelor că înfăţişarea lor începe să 
strălucească aidoma soarelui, ca să fie la fel cu sclipirile stelelor, 
strălucire care însă nu mai are de acum starea de pieire a acestora. 


150. Lacună completată la subsol - conturbabuntur. 
151. 2 Tim. 4,8. 

152. Cf. Fac. 3, 8. 

153. 1 Cor. 15, 22-24. 

A şaptea treaptă va fi de aşa fel că sufletele tresaltă pline de si- 
guranţă şi se încred fără nicio şovăială şi se bucură fără margini, 
grăbindu-se să vadă faţa Aceluia, Căruia I-au dat ascultarea unei cre- 
dincioase supuneri, fapt pentru care vor primi, drept recunoaștere a 
conștiinței lor nepătate, măreaţa răsplată pentru puţina lor trudă; 
căci, incepând să primească această răsplată, îşi dau seama cât de 
neinsemnate sunt ostenelile din lumea aceasta, în schimbul cărora 
se primește slava atât de mare a răsplătirii veşnice. 'Această treaptă, 
spune Ezdra, cuprinde sufletele celor drepţi'154%, pe care el nu a ezi- 
tat, în treapta a cincea, să-i numească nemuritori chiar: "pe care loc 
- zice ell55 — bucurându-se și nemuritori, incep să-l ia în primire. 
"Aceasta este - zice Ezdra!56 - prima odihnă a sufletelor de-a lun- 
gul celor şapte trepte şi prima realizare a viitoarei măriri, mai înainte 
de a se bucura pe deplin, în locasurile lor, de harul unei uniri desă- 
vârşite'. De aceea proorocul spune îngerului: "Așadar va veni vremea 
pentru suflete — după ce se vor fi separat de corpuri — să vadă, pre- 
cum ai spus, acestea. Şi i-a răspuns îngerul: Şapte zile va dura li- 
bertatea acestora, ca în şapte zile să vadă ce le-a fost prezis și, după 
aceea, se vor aduna în iocaşurile lor'157, 

Cele privitoare la treptele celor drepţi au fost spuse mai pe larg 
decât cele referitoare la pătimirile păcătoşilor, fiindcă e mai bine a 
cunoaşte cum sunt răsplătiți cei nevinovaţi decât cum sunt chinuiţi 
nelegiuiţii. 

49. Aşadar, fiindcă drepții sunt astfel răsplătiți, să vadă faţa lui 
Dumnezeu şi lumina aceea care luminează pe tot omul, să ne 
străduim și noi, încă de acum, în aşa fel ca sufletul nostru să se 
apropie de Dumnezeu, să se apropie de El vorba noastră, cu El să 
se unească dorinţa noastră, să nu ne despărțim de EI. Şi cât timp 
stăm încă aici, să fim uniţi cu Dumnezeu prin meditaţie, lectură, 
rugăciune, pentru a-L cunoaște cât putem mai bine; în parte [doar] 
Îl cunoaștem chiar de aici, fiindcă aici toate sunt nedesăvârşite, 
acolo toate depline, aici suntem slabi, acolo puternici. "Căci, zice 
Apostolul, acum vedem ca prin oglindă, în ghicitură; atunci însă, faţă 
către faţă'!58, Atunci, arătată fiindu-ne faţa Sa, ne va fi îngăduit să 
privim mărirea lui Dumnezeu, pe care acum sufletele învăluite de 
mădularele opace ale acestui corp şi adumbrite de un fel de pete și 


154. Ezdra IV, 7, 79. 
155. Ezdra IV, 7, 76. 
156. Ezdra IV, 7, 79. 
157. Ezdra IV, 7, 80-82. 
158. 1 Cor. 15, 12. 

impurități ale cărnii acesteia nu o pot vedea limpede. Căci zis-a 
Domnul: "Nu poate omul vedea fața Mea şi să trăiască'159. 

Şi într-adevăr grăiește; căci dacă ochii noştri nu pot suferi razele 
soarelui - şi e ştiut lucru că dacă cineva i-ar ţine mai mult timp 
îndreptaţi înspre soare ar orbi —, dacă o creatură, zic, nu poate privi 
ceva creat fără propria-i pierdere şi suferinţă, cum ar putea privi 
omul, fără propria-i primejdie, înfăţişarea strălucitoare a Creatorului 
veșnic, el, cel îmbrăcat în acest înveliş al trupului? Căci cine e drept 
în fața lui Dumnezeu, de vreme ce chiar pruncul de o singură zi nu 
e scutit de păcat și nimeni nu se poate lăuda cu înfrânarea și nevi- 
novăţia inimii sale? 

50. Să nu ne temem, aşadar, de faptul că suntem chemaţi înapoi 
dintre oameni; să nu ne temem de acel sfârşit obligatoriu pentru 
toţi, sfârşit în care Ezdra a găsit răsplata supunerii sale, când Dom- 
nul i-a zis: 'Şi tu vei fi luat dintre oameni şi vei găsi adăpost alături 
de Fiul Meu şi de semenii tăi'160. Dacă pentru Ezdra era un lucru 
măreț şi dătător de fericire să stea împreună cu semenii lui, cu cât 
mai măreț şi mai fericit va fi pentru noi să mergem la cei încă şi mai 
buni şi să fim alături de cei ale căror fapte le admirăm! 

51, Cine a spus primul aceasta? Ezdra sau Platon? Sfântul Pavel 
a urmat cuvintelor lui Ezdra, nu celor ale lui Platon. Ezdra a arătat 
cel dintâi, după descoperirea ce a avut-o, că drepţii vor fi împreună 
cu Hristos, împreună cu sfinţii. După el, şi marele Socrate spune că 
se grăbeşte spre zeii săi, spre oamenii aceia foarte buni!61. Prin ur- 
mare, nouă ne aparţin cele cuprinse în cărţile filosofilor. Pe când 
Platon a enunțat idei pentru care nu avea mărturie proprie, noi ne 
sprijinim pe autoritatea învățăturii dumnezeiești: Moise şi Ilie au 
apărut alături de Hristos162;Avraam a găzduit165 alţi Doi, alături de 
Dumnezeu; lacov s-a luptat cu Dumnezeul!64; Daniel, inspirat de 
Sfântul Duh, a spus că în cer drepţii strălucesc ca soarele și 
stelele165, 

XIL.52. Încrezători deci în acestea, să ne îndreptăm plini de curaj 
spre Răscumpărătorul nostru lisus; plini de curaj să pornim, când va 
sosi ziua, la adunarea patriarhilor, la părintele nostru Avraam; plini 


159. leş. 33, 20. 
160. Ezdra IV, 14, 9. 
161. Platon, Fedon 63 C (trad. rom. p. 328-329) şi Apărarea lui Socrate, 41 A, 


„Cf. Matei 17, 3. 
163. Cf. Fac. 18, 2. 
164. Cf, Fac. 32, 28. 

„Cf, Dan. 12, 3. 

de curaj să ne indreptăm spre ceata sfinţilor şi intrunirea drepţilor. 
Căci vom merge la părinţii noştri; vom merge la marii dascăli ai cre- 
dinţei noastre, ca, de cumva ne-ar lipsi faptele bune, credinţa să ne 
ajute și moştenirea să ne fie păstrată. Vom merge şi acolo unde 
Sfântul Avraam este gata să ne primească în sânul său, să-i primeas- 
că pe cei săraci, cum la primit și pe Lazăr; în sânul lui se odihnesc 
cei care în lumea aceasta au îndurat osteneli şi supărări. 

53. Şi acum, Părinte, iarăşi şi iarăşi întinde-Ţi braţele, ca să-l ri- 
dici de aici pe cel sărac; deschide-Ţi inima, pregăteşte-Ţi locaşurile, 
ca să primeşti cât mai mulţi; căci foarte mulţi am crezut în Domnul. 
Dar, deşi credinţa a crescut, nedreptatea e în floare, iubirea se 
răceşte. 

Vom merge la cei ce stau la masă în împărăţia lui Dumnezeu, 
împreună cu Avraam şi cu Isaac şi cu lacovI66, pentru că ei, chemaţi 
fiind la ospăț, nu s-au scuzat167, 

Vom merge acolo unde e paradisul fericirii, unde pe omul care 
a căzut între tâlhari!68 nu-i mai dor rănile, unde însuşi tâlharul!69 
se bucură de impărtăşirea împărăției cereşti; unde niciun nor, niciun 
fulger, niciun tunet, nicio furtună, nici întunericul, nici noaptea, nici 
inserarea, nici vara, nici iarna nu vor tulbura înfăţișările vremii; unde 
nu va fi frig, grindină, ploi; unde nu va fi trebuinţă de lumina aces- 
tui soare, nici de a lunii, nici de sclipirea stelelor, "ci va lumina sin- 
gură strălucirea lui Dumnezeu'170, căci Domnul va fi lumina tutu- 
ror17!, iar acea "lumină adevărată, care luminează pe tot omul'172, 
va străluci peste toate. Vom merge acolo unde Domnul lisus a pre- 
gătit locaşul pentru supușii Săi, pentru ca unde este El să fim şi 
noi!75; căci așa a voit. 

Auzi-L pe Domnul spunând care sunt acele locaşuri!74: “in casa 
Tatălui Meu sunt multe locașuri”; auzi-L spunând care este voinţa 
Lui!75: "Iarăşi vin şi vă iau pe voi la Mine, ca să fiţi şi voi unde sunt Eu". 


166. Matei 8, II. 

167. Cf. Luca 14, 18. 
168. Cf. Luca 10, 30. 
169. Cf, Luca 23, 43. 
170. Ezdra IV, 7, 10. 
171. Cf. loan |, 4. 

172. loan 1, 9. 

173. Cf. loan 14, 2 şi 3. 
174. loan 14, 2, 

175. loan 14, 3. 

54. Dar s-ar putea obiecta că, deoarece [Hristos Se adresa numai 
ucenicilor Lui, numai lor le-a promis multe locaşuri; că deci numai 
celor unsprezece ucenici le pregătea. Cum înţelegem insă atunci 
afirmaţia că vor veni din toate părţile şi vor sta la masă în împărăţia 
lui Dumnezeu!76? De ce ne îndoim de atotputernicia voinţei dum- 
nezeieşti? E doar în puterea lui Hristos să plinească ceea ce vrea. De 
altfel Hristos a arătat şi calea, a arătat şi locul, zicând!77: 'Şi unde 
Mă duc Eu, voi ştiţi şi ştiţi și calea'. Locul se găseşte la Tatăl, calea 
este Hristos, precum spune EI insuşi!78: "Eu sunt Calea, Adevărul şi 
Viaţa. Nimeni nu vine la Tatăl Meu decât prin Miner. 

Să urmăm această cale, să tindem spre acest adevăr, să trăim 
această viaţă. Calea e cea care te conduce spre ţintă; Adevărul îţi dă 
putere; Viaţa e cea care îţi este redată prin ea însăși. 

Şi ca să ştim care e adevărata Lui voinţă. a adăugat mai pe 
urmă179: Părinte, voiesc ca unde sunt Eu să fie împreună cu Mine 
şi aceia pe care Mi i-ai dat, ca să vadă slava Mea, Părinte”. 

Repetarea aceasta este o întărire, ca de pildă în: 'Avraame, 
Avraame!'180, Şi, în altă parte: 'Eu, Eu sunt Acela Care șterge fără- 
delegile tale'181. Minunat este însă faptul că mai întâi a făgăduit, şi 
apoi a cerut. Şi deoarece mai întâi a făgăduit și apoi a cerut de la 
Tatăl, nu înainte a cerut şi apoi a făgăduit, înseamnă că a făgăduit în 
calitate de stăpân al darului, conştient de atotputernicia Lui; că a 
cerut de la Tatăl, pentru a ne dezvălui respectul faţă de EI; a făgăduit 
mai întâi, ca să-l recunoaştem puterea; a cerut după aceea, ca să-l 
înţelegem respectul faţă de Tatăl. Nu a cerut mai întâi şi apoi a 
promis, ca să nu ni se pară că ne-a promis ceva ce obținuse cerând 
înainte de a ne fi oferit. 

Şi nu e cazul să credem că e de prisos faptul că a cerut: aceas- 
ta ne arată participarea voinţei Tatălui, în care se manifestă unitatea 
deplină, nu o creştere a puterii. 

55. Te urmăm, Doamne lisuse! Ajută-ne însă să Te urmăm, fiind- 
că fără Tine nimeni nu se va înălța. Căci Tu eşti Calea, Adevărul şi 
Viaţa!82, puterea, încrederea, răsplata. Primește-i pe ai Tăi, căci eşti 
Calea: întăreste-i. căci eşti Adevărul: dă-le viaţă. căci ești Viaţa. 


176. Cf. Matei 8, 11. 
177. loan 14, 4. 
178. loan 14, 6. 
179. loan 17, 24. 
180. Fac. 22, 1. 
181. Is. 43, 25. 
182. loan 14, 6. 

Arată-ne acel bine al Tău, pe care David, care trăia în casa Dom- 
nului, dorea să-l vadă şi de aceea zicea!85: "Cine ne va arăta nouă 
cele bune?*; iar în altă parte184: "Cred că voi vedea bunătăţile Dom- 
nului în pământul celor vii". Căci acolo sunt bunătăţile, unde este 
viaţa veşnică, viaţa fără de păcat. Apoi el mai zice185; 'Umplea-ne-vom 
de bunătăţile casei Tale”. Acest lucru de aceea l-am repetat, ca să 
înţelegem că de aici au împrumutat filosofii acel bine pe care îl con- 
sideră suprem. 

Arată-ne, aşadar, acel cu adevărat bine al Tău, acel bine ceresc, 
"căci în EI trăim şi suntem şi ne mişcăm!'186. Ne mișcăm ca pe o 
cale; suntem ca în adevăr; trăim ca în viaţa veşnică. 

Arată-ne acel bine fără seamăn, în veci nepieritor și neschim- 
bător, în care să trăim pururea şi în deplina lui cunoaştere, precum 
ştim de la Pavel, chivotul alegerii Tale, care a spus!â?; "Căci poate 
pentru aceea a fost despărţit de tine câtva timp, ca veșnic să fie al 
tău'. Așadar, scriind lui Filimon, l-a numit slujitor al lui Dumnezeu pe 
cel a cărui credinţă în cunoaşterea întregului bine, cum e la sfinţi, o 
cerea să fie mai evidentă faţă de lisus Hristos. 

În acel bine se găsește odihna netulburată, lumina nemuritoare, 
harul veşnic, moştenirea sfântă a sufletelor şi o liniște fără de griji, 
nu supusă morţii, ci scăpată de moarte; acolo nu e nici lacrimă, nici 
plânset -— căci cum să fie plânset, acolo unde nu este cădere? -; 
acolo se găsesc sfinţii tăi, scutiţi de rătăciri și griji, de nechibzuinţă 
şi ignoranță, de frică şi de groază, de pofte şi de toate impurităţile şi 
patimile trupești; acolo e tărâmul celor vii şi, ca să adăugăm autori- 
tate acestei afirmaţii, binele, despre care profetul zice: “Întoarce-te, 
suflete al meu, la odihna ta, că Domnul mi-a făcut mie bine; că a 
scos sufletul meu din moarte, ochii mei din lacrimi, picioarele mele 
de la cădere. Bine voi plăcea înaintea lui Dumnezeu, în pământul 
celor vii'188. voi plăcea, zice, nu plac; își pune, adică, nădejdea în 
vremea ce va să fie. Însă celor prezente le sunt contrarii cele ce au 
să fie; şi celor trecătoare, cele veşnice; prin urmare, fiindcă acolo 
este tărâmul celor vii, aici fără îndoială este cel al morţilor. 


183. Ps. 4, 6. 

184. Ps. 26, 19. 
185. Ps. 64, 5. 
186. Fapte 17, 28. 
187. Fil. 15. 

188. Ps. 114, 7-9. 

56. Oare nu acesta este tărâmul morţilor, unde e umbra mor- 
ţii189, unde e poarta morţii, unde e trupul morţii? lată de ce i se dă 
lui Petru să nu-l biruie pe el porțile iadului!%0. Porţile iadului sunt 
acestea pământeşti. De asemenea şi psalmistul zice: "Tu, Cel ce mă 
înalţi din porţile morţii"!91,. Căci, precum porţile dreptăţii sunt cele 
în care sfinţii ÎI mărturisesc pe Dumnezeu, aşa sunt porţile fărăde- 
legilor acelea în care necredincioşii L-au tăgăduit pe Domnul. 

la aminte că aceasta este împărăţia morţilor; deci "cel ce se va 
atinge de trupul unui mort, om necurat să fie'192; necurat va fi însă, 
înaintea Domnului, orice nelegiuit. Așadar, cine va trăi în nelegiuire 
va fi necurat; cine va trăi în desfătări va fi mort, fiindcă 'cea care 
trăiește în desfătări, deşi vie, e moartă'195, 

Şi cei care sunt necredincioşi coboară în iad cât timp sunt în 
viaţă: deși ne pare că trăiesc cu noi, ei sunt totuşi în iad. Dacă cine- 
va ia camătă, săvârşeşte o tâlhărie, viaţa nu trăieşte în el, precum 
găsim la lezechiel!94. Dacă însă s-a întors şi păzeşte poruncile Dom- 
nului şi le împlineşte, "va trăi şi viaţa va trăi în el'195. Aşadar şi aces- 
ta se va găsi pe tărâmul celor vii, pe acel tărâm unde viaţa nu e 
ascunsă, ci liberă; unde nu e umbră, ci mărire; căci aici însuşi Pavel 
nu trăia în mărire; de aceea suspina în trupul morţii. Să-l ascultăm 
vorbind: "Căci acum viaţa noastră este ascunsă cu Hristos în Dum- 
nezeu!9%6. Când însă Hristos, Care este viața noastră, Se va arăta, 
atunci şi noi, împreună cu EI, ne vom arăta întru mărire”. 

57. Să ne grăbim, aşadar, spre viaţă. Cel ce a atins viaţa trăiește. 
Aşa a atins-o femeia care, atingând poala hainei Lui, a fost scăpată 
de la moarte şi căreia Mântuitorul i-a zis: "Credinţa ta te-a mântuit. 
Mergi în pace!'197, 

Dacă cel ce atinge un mort e nelegiuit, fără îndoială că cel ce 
atinge un viu este curat. Să-l căutăm, așadar, pe cel ce e viu. Dar, în 
același timp, să avem grijă să nu-l căutăm printre morţi şi să nu ni 
se spună şi nouă ca acelor femei: "De ce căutaţi pe Cel viu între cei 
morţi? Nu este aici, ci a înviat'198. însuşi Domnul ne-a arătat unde 


189. Matei 4, 16. 

190. Maltei 16, 18. 

191. Ps. 9, 13. 

192. Num. 19, 11. 

193. 1 Tim. 5,6. 

194. Cf. lez. 33, 18. 

195. lez. 33, 19. 

196. Col. 3, 3 şi urm. 

197. Matei 9, 22 (Luca 8, 48). 
198. Luca 24, 5 și urm, 

vrea să fie căutat, când zice: "Mergi la fraţii Mei și le spune: "Mă sui 
la Tatăl Meu şi la Tatăl vostru, la Dumnezeul Meu şi Dumnezeul 
vostru' 199. 

Acolo deci să-L căutăm, unde L-a căutat Ioan şi L-a găsit. El L-a 
căutat la început, şi L-a găsit pe Cel viu la Cel viu, pe Fiul la Tatăl. 

Noi să-L căutăm la sfârșitul veacurilor şi să-l îmbrăţişăm picioa- 
vele, să l ne închinăm, pentru ca să ne zică şi nouă: 'Nu vă te- 
meţi!'200, adică nu vă temeţi de relele acestui veac, nu vă temeţi de 
nedreptăţile acestei lumi, nu vă temeţi de valurile patimilor trupești: 
Eu sunt răscumpărarea păcătoşilor. Nu vă temeţi de întuneric: Eu 
sunt lumina. Nu vă temeţi de moarte: Eu sunt viaţa. Tot cel ce vine 
la Mine "nu va vedea moartea în veac'20l. Fiindcă EI însuşi e plină- 
tatea Dumnezeirii şi Lui însuși 1 se cuvin podoaba, mărirea, veșnicia 
din veci. Acum și pururi şi în vecii vecilor. 


199. loan 20, 17. 
200. Matei 28, 10. 
201. loan 8, 51. 

torum ecclesiasticorum latinorum”, vol. 32, 1-4, Viena, 1897-1902, 
îngrijită de Carol Schenkl, pe care am folosit-o şi noi. 

Dintre traduceri (toate numai parţiale) amintim, pentru limba 
germană, vechea colecţie 'Bibliothek der Kirchenvăâter”, editată la 
Kempte între 1871-1877, din păcate numai în 2 volume, îngrijite de 
Fr, X. Schulte, iar în seria nouă, la Mânchen, în 1912, 1915 şi 1917, 
îngrijită de J. Niederhuber, în 3 volume. Dintre traducerile engleze 
amintim, tot parţială, pe cea a lui H. de Romustin, 2 volume, New 
York, 1896. 


Studii 


A. Pentru orientare generală: 


O. Bardenhewer, Geschichte der altkirchi. Literatur, ll, 1923. 

P. de Labriolle, Fistoire de la litterat. iat. chret., Paris, 1924. 

Sp. Balanos, Patrologia, Atena, 1930 (în lb. greacă). 

C. Iordăchescu, Istoria vechii literaturi creştine, vol. II, laşi, 1935. 
Rauschen-Altaner, Patrologie, Freiburg im Breisgau, ed. X, 1935. 
F. Cayre, Patrologie et hist. de la theologie, |, Paris, 1938. 

loan G. Coman, Patrologia, Bucureşti, 1956. 

B. Privitoare Ia viaţa Sfântului Ambrozie: 

A Baunard, Histoire de S. Ambroise, Paris, 1899 (ed. II). 

Fr. B&hringer, Die Kirche Christi u. ihre Zeugen, vol. X, Stuttgart, 1877. 
'Th. F&rster, Ambrosius. Eine Darstellung..., Halle, 1884. 

M. Inm, Studia ambrosiana, Leipzig, 1900. 

Ambrosiana, Scritt. Varii..., Milano, 1897. 

E. Buonaiuti, San Ambrogio, Roma, 1923. 

F.H. Dudden, The Life and Time of St. Ambrose, Londra, 1935. 


C. Privitoare mai ales la scrieri: 

Pierre de Labriolle, Ambroise, Paris, 1908. 

J. Kellner, Der HI. Ambr. als Erklărer des Alten Testaments, 1893. 
M. Schanz, Geschichte der râmischen Literatur, vol. IV, Mimchen, 1902. 
Ambroise de Milan: XVIe centenaire..., 2 vol., Milano, 1974. 


D. Privind politica bisericească a Sfântului Ambrozie: 

Duc. de Broglie, Saint Ambroise, Paris, 1899. 

H. v. Campenhausen, Ambr. als Hirchepolitiker, Heidelberg, 1929. 
J.P. Palanque, S. Ambroise et l'Empire Romain, Paris, 1933. 

